
OABRIEL ALBU 


GRIJILE ŞI ÎNGRIJORĂRILE 
PROFESORULUI 


INTRODUCERE 


Că ne place sau că nu ne place, că ne preocupă sau că nu ne preocupă, întotdeauna 
în educaţie şi în sistemul de învățământ există şi vor exista probleme. Ele se cer sur- 
prinse ca atare şi/sau în complexele lor corelări. Mai devreme sau mai târziu, soluțiile 
apar fie în raport cu fiecare provocare în parte, fie în raport cu efectele generate de — 
mai mult sau mai puţin — previzibila corelație dintre ele. De multe ori, din grabă sau 
din nepricepere, din superficialitate sau din nerecunoaştere deschisă, rămânem doar la 
suprafața fenomenelor. Luăm în considerare numai ceea ce (credem că) ne presează, 
ceea ce ne convine sau ceea ce ni se profilează la prima vedere, ca primă instanță. 

Considerând că este tot ceea ce ar putea fi şi — prin urmare — tot ceea ce ne-ar 
putea interesa/preocupa, în cele mai multe cazuri, căutările noastre se opresc la acest nivel. 

In literatura de specialitate şi în documentele oficiale din ultima vreme, se vor- 
beşte extrem de des despre societatea schimbării, despre performantele şi rapidele 
transformări care se produc în lumea contemporană — în toate sferele existenței umane —, 
de introducerea (şi asimilarea) schimbărilor în şcoli (pe fondul presiunilor economico- 
financiare), de necesitatea perfecționării personalului didactic în concordanţă cu noile 
cerinţe, de creşterea standardelor de evaluare a calităţii învățământului, de reorientarea 
și îmbunătăţirea politicilor educaționale, dar nu se face deloc — sau aproape deloc — refe- 
rire la costurile acestor cerinţe, transformări, perfecționări şi îmbunătăţiri: mai precis, 
nu se au în vedere limitele rezistenţei fizice şi psihice ale cadrelor didactice sau riscurile 
(pe durată medie şi lungă) pe care acestea le presupun (Şi la care sunt expuşi oamenii 
din sistemul educațional). 

Am intrat parcă într-un absurd calambur, concentrați doar asupra fluxului schim- 
bărilor şi al performanțelor, ca scop în sine şi cu orice preţ, fără a mai ţine seama de 
aspectele umane, fireşti ale vieţii, de frumusețile şi de consolările ei, de dinamicul, cum- 
pătatul şi sănătosul e: echilibru. 

Pare că tot mai mult, preocupaţi de adaptarea şi de modificarea macrosistemului 
educațional, am uitat (sau subapreciem) problematica microsistemelor, locurile unde 
se desfăşoară în mod real viața, activitatea şi relaţiile profesorilor, elevilor, studenților, 
personalului nedidactic sau didactic auxiliar (cu destinele lor proprii, singulare, unice). 

Ținând parcă tot mai strâns de fluctuațiile, cerinţele şi crizele pieței muncii, ale 
sistemului financiar şi ale vieţii politice, apar permanent probleme la scara macrosiste- 
mulu: de învățământ care cer urgente şi reînnoite formule de organizare-reorganizare, 
de conducere, de control instituționale. Toate aceste procese, decizii, reaşezări-restruc- 
turări au efecte asupra stării mentale şi emoţionale a cadrelor didactice, asupra tonu- 
salui familiilor lor. 

Din păcate, în faţa acestui val de presiuni instituționale — făcute mai mult sau mai 
puţin din raţiuni culturale, academice, axiologice — şi a unui sistem de constrângeri tot 
mai sever şi mai raționalizat — unde este tot mai puţin loc pentru exprimarea autentică 

și creativă — există puţine preocupări serioase referitoare la investigarea stării de fapi, 
a repercusiunilor imediate, medii și lungi ale acestora asupra profesorilor (şi a fami- 
ilor lor). 

În aceste condiţii, devine din ce în ce mai important ca în sistemul de învăţă- 
mânt şi în practica școlară zilnică să începem să înțelegem ce se întâmplă dincolo de 
declarațiile, intenţiile şi deciziile oficiale, să aflăm ce se întâmplă — de facto — în pro- 
funzimea vieţii instituției, în relaţia profesorului cu aceasta, în viața lui sufletească. 

Pe fondul creşterii — sub diferite pretexte a — încărcăturii obligaţiilor de serviciu 
(care mai de care mai urgente şi mai importante), profesia de profesor devine tot mai 
solicitantă. Această tendință duce la creşterea coeficientului de oboseală şi de epuizare 
a resursei umane, la degradarea lentă, dar evidentă a atmosferei afectiv-relaționale din 
interiorul perimetrului şcolar. Stresul, îngrijorările, uzura/epuizarea psihică sunt prin- 
cipalele şi realele amenințări la adresa sănătății fizice, mentale şi emoționale a perso- 
nalului didactic. 

Pe scurt, „sentimentul frustrării şi al demoralizării în rândul profesorilor este 
foarte puternic”, observă sir Ken Robinson (2011, p. 103). Ei simt (tot mai) acut că 
sunt tratați doar ca niște simpli executanţi, iar prin impunerea modelelor birocratice de 
performanță, prin pârghiile de control au percepția limitării propriei autonomii ŞI int- 
țiative (personale). Copleşiţi, ei nu mai au timp şi energie să se refacă, nu mai au starea 
sufletească pentru a reflecta, pentru a se pregăti şi pentru a se dezvolta profesional 
(potrivit căutărilor, dilemelor lor cognitiv-ştiințifice şi a aspirațiilor lor culturale intrin- 
sece). 

Intens şi permanent provocaţi de cerințele schimbărilor și de nesfârşitele sarcini 
de lucru, se creează premisele ca acestea — multiplele schimbări şi mereu vitele sarcini 
profesional-instituţionale — să nu mai fie percepute de către marea majoritate a corpului 
profesoral drept savuroase provocări, ci iminente amenințări. 

Totodată, cei care au lucrat sau lucrează cu tinerii ştiu valoarea stabilității şi a 
ordinii sufleteşti pentru a-şi dedica cea mai mare parte a capacităților, gândurilor, 
atenției şi energiilor lor elevilor. Este de o mare şi — credem — incontestabilă impor- 
tanță ca personalul didactic să se concentreze din plin asupra lucrului (bine făcut) cu 
elevii, pentru a le cunoaşte problemele, pentru a-i stimula, a-i încuraja, a-i susține, a-l 
consola şi respecta, pentru a-i înţelege. 

Dacă, precum știm, atractivitatea şi profunzimea predării şi învăţării — în gene- 
ral — presupun inteligente disonanţe cognitive, forța şi profunzimea educaţiei presupun 
echilibrul afectiv şi energia sufletească a profesorului. Am putea spune chiar că diso- 
nanţele cognitive motivante pot fi identificate şi declanşate pe fondul existenţei unui 
context sufletesc netulburat/nerăvășit (de mereu apărute — şi legitimate — schimbări . 
şi/sau de mereu urgente — şi necontestate — sarcini). 

Când semnele de întrebare apar din nesiguranța şi instabilitatea condițiilor externe, 
există o mare probabilitate ca ele — nesiguranța şi instabilitatea accentuate — să-i con-; 
sume profesorului energiile şi interesul pentru semnele de întrebare din sfera discipli- 
nei sale de învățământ sau din cea a cunoaşterii personalităţii elevului. i 

În context, putem spune că profesorul are nevoie de o constantă stare de calm, | 
de siguranță, de relativă așezare interioară pentru a se putea concentra asupra a ceea ce | 


6 


face şi urmează să facă în şcoală, asupra interesului pentru copii, asupra a ceea ce se 
întâmplă în clasă şi cu fiecare elev în parte (desigur, în măsura în care se gândeşte serios 
la personalizarea predării-învăţării-evaluării). Când se găseşte într-o accentuată stare 
de îngrijorare (profesională, materială, financiară etc.), acesta îşi adună foarte greu 
gândurile sau — pur şi simplu — ele îi sunt absorbite de focarul neliniştii sale. 

Prin urmare, reiese faptul că atunci când vizăm cadrul didactic este deosebit de 
important să avem în vedere atât principiile activităţii unui profesor de succes (Pânişoară, 
2009), depăşirea rutinei predării (Albulescu, 2008; Petty, 2007), strategiile sale didactice 
interactive (Ionescu, Bocoş (coord.), 2009; Oprea, 2007) sau regulile interacțiunii cu 
clasa (lucu, 2000), dar şi îngrijorările sale. Administratorii şi cercetătorii nu (ma!) pot 
ignora stările lui de disconfort psihic, presiunile instituționale la care este expus, nu 
(mai) pot ocoli stările de frustrare pe care este nevoit să le înfrunte în activitatea pro- 
fesională zilnică. 

Probabil că o aplecare mai atentă, mai profundă asupra acestora ne-ar conduce, 
pe lângă mai buna înţelegere a profesorului timpurilor hiperaccelerate, la o cale (până 
acum neglijată) de a da ma: multă culoare învățământului, o notă de prospeţime şi de 
vitalitate. 


Grija, grijile şi neliniştea omului 

În cartea sa, Stările sufleteşti. Învățarea seninătăţii, Ch. Andre face distincţia 
între grijă, griji şi nelinişte. Pentru el, grija este o stare sufletească intimă de insecuri- 
tate, o viziune personală asupra lucrurilor. Ea apare dintr-un derapaj al funcției de an- 
ticipare într-o supraanticipare (2009, p. 141). Este constituită „dintr-o înlănţuire de 
stări sufleteşti negative şi dureroase în legătură cu ceea ce s-ar putea întâmpla... într-un 
viitor mai mult sau mai puţin apropiat” (idem, p. 145, s.a.). La rândul lor, grijile sunt 
stările interne declanşate de evenimente puse „de-a curmezişul drumului nostru” (2009, 
p. 136). Dacă ele ajută, într-adevăr, la supravieţuire, în schimb — supralicitate — nu 
ajută la calitatea vieţii şi a activităţii noastre; ele ne ţin închişi în „colivia hiperprotecției” 

— drept urmare — nu ne putem manifesta liber, bogat, deplin, creativ. 

Rezultă de aici raportul dintre grijă şi griji. Astfel, ca stare sufletească, grija este, 
de cele mai multe ori, „o amplificare a grijilor, ca evenimente contrariante”, nelinişti- 
toare, nefavorabile (ibidem). Ch. Andre arată că există macrogriji (precum: grijile 
pentru viitorul omenirii, pentru viitorul societăţii, pentru conservarea ecologică a pla- 
netei sau pentru încălzirea globală) şi microgriji (axate, cu predilecție, asupra micului 
nostru univers existențial direct). Ultimele — microgrijile — sunt inevitabile: „există întot- 
deauna într-o viață motive să ne frământăm şi să nu ne simţim bine. Dar ar fi greşit să 
râdem de ele și să le considerăm o cantitate neglijabilă în decontul frământărilor 
noastre”, precizează celebrul psihoterapeut francez (2009, p. 137). 

În ceea ce o priveşte, neliniştea este „o stare sufletească ce aparține familiei an- 
“ietăţii, spre deosebire însă de anxietate, ea este o stare lăuntrică mai uşoară, mai 
stabilă, mai mobilă şi mai omniprezentă” (idem, p. 138). Între faţetele stării de nelinişte se 
numără: simțământul tracasării, al înspăimântării, al stresului, al îngrijorării. Într-o stare 
de nelinişte suntem preocupaţi, mintea ne este încărcată, ocupată cu griji; începe să nu 
mai fie loc pentru ceea ce am trăit, pentru alte stări sufleteşti, pentru alte simțăminte. 

Mintea noastră este contaminată: nu mai încap (sau sunt eliminate) bucuriile vieții de 
ZI Cu ZI. 

Ch. Andre (2009) menționează faptul că „dintre toate stările sufletești, neliniştea 
este poate cea mai discretă la exterior. Cea care se citeşte cel mai puţin pe chipul nostru 
sau în gesturile noastre. Cea care nu ne împiedică să ducem o viaţă normală, să râdem 
sau să zâmbim, fiind, în acelaşi timp, zbuciumaţi cum numai cei apropiaţi ştiu că 
putem fi” (p. 139). 

Când neliniștea noastră durează tindem „să devenim intoleranți faţă de alte vi- 
ziuni asupra lumii” (idem, p. 148), tindem să ne focalizăm doar pe obiectul îngust al grijii 
noastre, să risipim multă energie şi timp doar cu ceea ce ne întreține (sau ne amplifică) 
îngrijorarea. Când suntem prinşi în capcana acestei stări, tindem — totodată — „să re- 
simțim stupefacție sau mânie față de cei veseli, de cei lipsiți de griji sau de alți optimişti: 
aceştia sunt văzuţi ca nişte persoane cărora /e lipsește ceva, de exemplu: inteligența 
sau luciditatea, şi nu ca pe nişte persoane care au ceva în plus față de noi, de exemplu: 
aptitudinea pentru fericire” (Andre, 2009, p. 148, s.a.). 

Cuprinşi de îngrijorări şi de nelinişti, „nu savurăm viața şi nu înțelegem că alţii 
o savurează: «Am ceva mai bun de făcut decât să mă bucur: să fiu neliniştit! E mai 
important, mai util!” (idem, p. 149), ne spunem cu o puternică certitudine. 

Prin urmare, convingerea intimă care predomină este aceea potrivit căreia grija 
este utilă, acesta este şi motivul principal care explică „persistența şi recurenţa neliniştilor 
noastre” (idem, p. 150). 

Lăsată în mişcarea ei proprie, neliniştea tinde să ne înghită; ea este întotdeauna 
gata „să intre în vieţile noastre, ca nişte musafiri nedoriți” (idem, p. 162) şi să 
încurajeze tendinţele de exagerare a problemelor. Grijile devin priorităţile noastre, iar 
mai devreme sau mai târziu, apar rumiraţiile.! 

În context, este recomandabilă o atitudine de desprindere din această neplăcută 
şi obositoare stare sufletească, căci dispunem de tot ceea ce ne trebuie, dar aceasta nu 
înseamnă că ne putem desprinde total de îngrijorările noastre, de vreme ce: 

a. ele ne mențin vigilența, suntem pregătiți, în caz de nevoie, avem deja 

„bagajele făcute”. Putem reacţiona prompt; 


' În rumiraţie, persoana se focalizează asupra problemei şi a consecinţelor acesteia, şi nu pe soluţiile po- 
sibile ce trebuie găsite, imaginate, elaborate și puse în practică. Stările sufleteşti sunt reciclate la nesfârşit, 
încremenite, nu evoluează, revin neîncetat în acelaşi punct. „Rumiraţia — notează Ch. Andre (2009) — este 
o supunere neputincioasă a spiritului nostru la un gând circular şi închis: ne învârtim în gol” (p. 81). 

Asociată, deseori, cu posomorârea sau cu un sentiment de neputinţă, rumirația este starea în care ră- 
mânem inactivi, instalaţi în problemele noastre, care se amplifică. În rumiraţie se manifestă „o cronicizare 
şi o remanenţă abuzivă a stărilor sufleteşti negative şi a dimensiunilor lor emoţionale multă vreme după 
dispariția eventualelor probleme”, precizează psihoterapeutul francez (2009, p. 82). 

În esenţă, rumiraţia prelungeşte în timp grijile şi evenimentele nefericite, ca şi când ele n-ar fi deja 
destul de supărătoare. Ea „le dilată, le răspândeşte în toată viaţa noastră, în trecut şi în viitor, ceea ce 
degenerează complet evaluarea problemei pe care ar trebui să o rezolvăm în prezent” (idem, p. 83). 

Rumiraţiile facilitează închiderea în sine însuşi şi deci ne împiedică să beneficiem sau să ascultăm de 
sfatul şi de experiența celorlalți, „ceea ce ne-ar putea ajuta să ieşim din impas” (idem, p. 84); ele împie- 
dică — zicând precum autorul francez — „cicatrizarea psihologică naturală a suferințelor” (idem, p. 87). 

Unul dintre elementele care explică dificultatea de a pune capăt rumiraţiilor este faptul că, în absența 
unui scop precis şi conştient, ele „au tendinţa de a funcționa după un model de raționament emoţional” 
(adică, luăm starea emoţională drept un bun indiciu pentru existența unei probleme) (idem, p. 82, ş.a.). 

b. nu ne putem decupla de sarcinile, obligațiile noastre; ele ni se cer, avem 
responsabilități pe care nu ni le putem neglija (decât cu riscul de a ne dis- 
credita); 

c. nu ştim ce va fi mâine, când viitorul ni se prezintă — în general — în culori 
cenușii, amenințătoare. 

Prin urmare, n-avem decât să acceptăm faptul că problemele există (şi că vor 
exista întotdeauna) și că le vom considera drept ceea ce sunt: aspecte de viață de pus la 
punct şi nu drame inacceptabile sau amenințări devoratoare. N-avem astfel decât să 
acceptăm să trăim neliniştiţi, cu o anumită doză de incertitudine şi de adversitate. 


Grijile şi îngrijorările profesorului 

Trăind într-o lume instabilă, nesigură, mereu în schimbare — vastă maşinărie de 
produs obligaţii, ameninţări, incertitudini şi confuzii —, (foarte) mulți profesori sunt în- 
grijoraţi. Multora, mintea le este incomodată de griji şi de nelinişti încât nu mai sunt 
în stare nici să le controleze, nici să le îndepărteze. Aproape toată viața, clipă de clipă, 
li se scurge în afara lor, pe lângă ei, prin faţa lor, mergând în spatele ei cu paşi mă- 
runți, încercând să adune — într-un tot improvizat — bucăţile existențiale. 

Pentru aceşti profesori clipa prezentă nu (mai) există, căci este înghițită de clipa 
de după, ce le ocupă gândurile. Ei sunt răvăşiți, îşi urmăresc tot mai greu propriile prio- 
rități (de vreme ce acestea li se impun de către administratorii macro şi microsistemului 
prin diferite instrumente de constrângere), le este din ce în ce mai greu să-şi denumească 
identitatea profesională, să-şi înțeleagă rostul, importanţa şi utilitatea fundamentale. 

Dacă vrem ca îngrijorările să nu le ocupe în întregime mintea, atunci este urgent 
şi inevitabil să le cunoaştem şi să le ponderăm. Căci, nu numai pentru sănătatea lui 
psihică, dar şi pentru o plăcută, bogată şi atractivă activitate didactică, este esențială 
starea psihică a profesorului (şi nu numai cea a elevului). Tulburările sufleteşti îi afec- 
tează în mod evident strălucirea actului educativ, îi perturbă coerenţa şi îi compromite 
dăruirea. El nu se poate dedica total interacțiunii şi activității cu elevii, nu-şi poate 
manifesta prezenţa totală, fără rest în clasă. Starea lui de nemulțumire, de îngrijorare, 
de angoasă îi afectează spontaneitatea, farmecul, fluenţa şi profunzimea gândurilor/ideilor, 
dezinvoltura, optimismul, bucuria de a fi profesor. 

Senzația că nu se simte în siguranţă, că are un control prea slab asupra eveni- 
mentelor prezente şi a celor viitoare îl bulversează, actele lui devin mai nesigure, mai 
învălmăşite, mai inconsistente. Profesorul pierde sensul nuanțelor şi se manifestă ezitant, 
slab conectat la viaţa (sa) şcolară. El simte un (tot mai) accentuat sentiment al nepu- 
tinţei. Pe scurt, profesorul se vede în situația să facă educație în condiţii de repulsie 
față de mediul său lucru. 

Între grijile marii majorităţi a profesorilor reținem: 


e Grijile referitoare la familia sa 

Mai întâi, este vorba despre grija pentru sănătatea şi soarta propriilor copii, pentru 
creşterea lor frumoasă şi afirmarea lor în viață. Profesorul este preocupat tot timpul de 
viaţa lor emoţională, culturală, contextuală. Este grija pe care o presupune orice do- 
rință de formare a unei personalităţi echilibrate, productive, civilizate, politicoase, creative. 

De asemenea, este vorba de grija pentru mediul frecventat de copii din momentul în 
care ei încep să se desprindă tot mai mult de familie şi aderă la grupuri de cogene- 
raționali sau când îşi constituie e! înşiși propriul grup (etapa adolescenței, a tinereţii). 
Este etapa când copiii se expun unor posibile riscuri legate de tentaţiile ușoare/frivole, 
de dependențele periculoase, legate de tot felul de capcane, manipulări, viclenii, conflicte 
cu efecte (dintre cele mai) imprevizibile. O altă grijă este aceea a calității lumii online 
pe care o preferă, o cultivă propriii copii. 

În al doilea rând, este vorba despre grijile legate de viaţa şi de situaţia propriilor 
părinţi (cu atât mai mult, cu cât sunt pensionari). Este, în esenţă, vorba despre grija 
pentru sănătatea lor (tot mai fragilă), pentru neputinţa lor (tot mai accentuată), pentru 
starea lor materială (dificilă), pentru singurătatea lor (tot mai apăsătoare). 

În al treilea rând, este vorba de grija legată de partenerul de viață (atunci când 
există şi atât cât există). Ca cea mai apropiată şi cea mai dragă persoană, are şi ea ne- 
voie de timpul, energia, atenția, dialogul, candoarea, tandreţea, consolarea, sprijinul 
celui/celei de lângă ea. Toate pot fi ratate dacă nu ne îngrijim şi de aspectele private 
ale profesorului. Este important să protejăm acea viață personală care-i dă putere şi 
energie sufletească, pe de o parte, şi bogăţie şi frumuseţe spirituală, pe de altă parte. 

e Grijile referitoare la diferitele şi inerentele responsabilități instituționale 

Mai întâi, este vorba despre grija pentru îndeplinirea în cele mai bune condiţii a 
sarcinilor de serviciu. Profesorul lucrează într-o instituție publică şi răspunde — împreună 
cu colegii săi — de bunul ei mers. Prin calitatea implicării lui, profesorul participă la 
calitatea activității din şcoală şi la instituirea unei anumite atmosfere (încurajatoare sau 
descurajatoare) de lucru. 

În al doilea rând, este vorba despre grija legată de respectarea termenelor-limită 
(care, în foarte multe cazuri, sunt extrem de scurte). Profesorul simte tot mai puternic 
faptul că trăieşte într-o lume a termenelor-limită. Ele s-au înmulţit şi creează puternice 
(ŞI aproape continui) tensiuni sufleteşti. Orice nerespectare a acestora poate duce la 
pierderea unor investiții majore, unor proiecte necesare, unor multaşteptate îmbună- 
tățiri ale activității sau la ratarea unor participări științifice utile întregului corp profesoral 
din şcoală. Totodată, nerespectarea termenelor, mai poate duce la crearea şi alimenta- 
rea percepției de neseriozitate, de dezordine, de necoordonare colegială, de neputinţă. 

În al treilea rând, ţinând seama că fiecare profesor — ca orice om — îşi are pro- 
priile sale priorităţi, propriile suprasolicitări, este vorba de grija legată de disponibilitatea 
de cooperare a celorlalți profesori (fie în activități de echipă, fie în situaţii de sprijin în 
contexte mai dificile). Este tot mai prezent faptul că fiecare persoană îşi concentrează 
tot mai mult atenţia asupra propriilor probleme și este din ce în ce mai puţin dispusă să 
coopereze (când nu are un interes şi un câştig/beneficiu personal, doar — aşa — pentru 
faptul că 1 s-a solicitat, pur şi simplu, sprijinul). 


e Grijile referitoare la siguranţa postului 

În această categorie intră, în primul rând, grija profesorului pentru diferite şi 
posibile schimbări/restructurări la nivelul macro şi/sau microsistemului educaţional. 
Datorită, bunăoară, fluctuației demografice infantile, a unor decizii administrative sau 

a unor mişcări inteme de personal, pot apărea oricând restrângeri de activitate, redu- 
cerea unor norme etc. Când piaţa muncii se schimbă rapid şi — uneori — imprevizibil, 
când şcoala tinde să fie (tot mai) dependentă de fluctuațiile acesteia, stabilitatea pe 
post a profesorului devine (iot mai) incertă. Grija posibilei pierderi a locului de muncă 
(bugetat) se poate permanetiza. 

O altă grijă — legată, desigur, de prima — este cea referitoare la îndeplinirea ce- 
rințelor grilei de evaluare finală. Pe tot parcursul anului şcolar profesorul este preocu- 
pat (și presat) de obţinerea punctajului necesar acordării calificativului maxim (protector 
şi — eventual — asigurator al salariului de merit/gradației de merit). Cadrul didactic este 
tot timpul constrâns de această grijă şi dependent de concentrarea asupra satisfacerii 
criteriilor formulate în fişa de evaluare profesională. Acesta îşi calculează şi dimensio- 
nează activităţile potrivit standardelor de apreciere de la sfârşitul anului şcolar (astfel 
încât cerințele lor să fie cât mai deplin satisfăcute). 

În al treilea rând, profesorul are grija întocmirii şi/sau completării tuturor docu- 
mentelor (oficiale) cerute de către conducerea instituţiei. Neglijarea lor atrage sancțiuni, 
uneori destul de grave. 

Între alte griji legate de siguranța postului mai enumerăm: cele referitoare la 
trecerea cu succes a inspecțiilor (ordinare, speciale etc.), referitoare la organizarea şi 
reuşita cercurilor pedagogice, referitoare la lecţiile deschise sau a prestaţiilor elevilor 
la diferitele testări naționale, concursuri şcolare, olimpiade etc. 


e Griji referitoare la viitorul său (apropiat, mediu şi îndepărtat) 

Mai întâi, este vorba de grija de a face față oricărui control. Viaţa profesorului 
este presărată cu momente de verificare din partea administratorilor sistemului (de la 
nivel central sau local; în cazul evaluărilor externe sau interne). 

În al doilea rând, o altă grijă este cea legată de salariul său. Întotdeauna insufi- 
cient, profesorul este preocupat de mărirea lui şi — totodată — de gestionarea lui, astfel 
încât să-şi poată achita (în prezent şi în viitor) datoriile inerente proteţării sănătății sale 
şi satisfacerii unor (minime) trebuinţe culturale (legate de cărți, de reviste de speciali- 
tate, de internet, de spectacole de teatru, de concerte, de participări ştiinţifice, de publi- 
carea unor articole, de procesul documentării etc.). 

În al treilea rând, este grija pentru propria perfecționare profesională. Marea 
majoritate a profesorilor sunt conștienți de faptul că — pentru a putea supraviețui pro- 
fesional şi pentru a-şi putea asigura interesul elevilor, pentru a face față diferitelor 
examene integrate în programul de formare continuă — sunt nevoiţi (constrânşi) să înveţe 
pe toată durata vieţii. 

Însă, chiar dacă — la prima vedere — este un lucru inevitabil şi util, (auto)educaţia 
permanentă îi ridică profesorului câteva probleme. 

Mai întâi, este vorba despre motivaţia învăţării pe întreg parcursul vieţii: fie 
pentru că sunt obligaţi, forțați, ameninţaţi instituţional (cu șomajul, cu retragerea, cu 
eliminarea, cu marginalizarea, cu presiunea concurențială ş.a.m.d.), fie pentru că simt 
nepotolita pasiune a cunoaşterii, sincera dorință de aprofundare (ştiinţifică) a ade- 
vărurilor lumii (din sfera sa de preocupare), din pornire lăuntrică de autoperfecționare. 

Pare că — în condițiile amenințării cu pierderea locului de muncă şi a sistema- 
ticilor presiuni instituţionale — bucuria/voluptatea învăţării intrinsece este tot mai (mult) 

ponderată de obligația învățării extrinsece, motivată din calcule material-tinanciare, de 
raţiuni concurențiale sau de grija zilei de mâine. 

Profesorul se vede nevoit să se înscrie şi să participe la tot felul de programe, 
cursuri, proiecte utile satisfacerii criteriilor şi baremelor impuse. El se simte mereu 
tras de alții (care pretind că ştiu mai bine decât el ce are de făcut) sau împins de la 
spate de „binevoitorii” preocupaţi de performanţele sistemului de învățământ.” Stă 
încordat, puţin sceptic şi abia aşteaptă să treacă (sau să bifeze) şi această obositoare şi 
nedorită „perfecționare”. O face doar pentru că rrebuie s-o facă, se înscrie doar pentru 
că trebuie să se înscrie, se duce doar pentru că zrebuie să se ducă. 

În al doilea rând, învăţarea pe tot parcursul vieții nu înseamnă — aşa cum s-ar 
putea înţelege luând lucrurile la suprafață — o pură, simplă şi senină adiţionare neîn- 
treruptă de cunoștințe, abilități, competenţe. Fiind vorba de o mare perioadă de timp şi 
de schimbări (uneori) spectaculoase în planul tehnologiilor şi al avalanşei informa- 
ționale, se poate crea (sau se creează) — la un moment dat — în universul mental al pro- 
fesorului unele tensiuni (ideologice și/sau de practică formativă curentă) determinate fie de 
confruntarea unor structuri conceptuale, aplicative diferite (între ceea ce ştia deja şi 
ceea ce este nevoit să învețe), fie de posibilitatea unor interpretări inadecvate (pe fon- 
dul existenţei în mintea profesorului a unui background cultural considerat general valabil) 
a noilor date şi practici apărute în experienţa sa. 

De aceea, orice învăţare permanentă incumbă — atunci când este cazul — şi 
dezinvățarea. În aceste condiţii, s-ar putea să constatăm faptul că actul dezînvăţării — 
cu tot efortul şi cu toată bunăvoința profesorului — este mult mai dificil decât învăţarea 
permanentă însăşi. Orice învățare realizată, cristalizată are temeiuri (filosofice, episte- 
mice, practic-aplicative etc.) tacite (formate în însuşi procesul învăţării), care pot în- 
greuna sau pot perturba/altera învăţarea în derulare pe întreg, parcursul vieții. Există 
întotdeauna nişte presupoziții culturale, cognitive, atitudinale preexistente învățării 
permanente. Ele diferă (sunt diferite) dacă învăţarea are loc la vârsta de 30, de 40, de 
50 sau de 60 de ani. Este vorba de prejudecăţi, de clișee mentale, de stereotipuri ideo- 
logice, de scheme emoționale sau de reflexe acţionale formulate, acumulate şi exersate 
în timp. 

Prin urmare, învăţarea permanentă este un proces angoasant, care cere structurări 
şi restructurări, disonanţe cognitive, selecţii, îndoieli, ezitări, reveniri, renunţări şi pre- 
luări, reflecții (legate de utilitate, de evoluţii viitoare, de expectativă), decizii, metacu- 
noaştere, ba chiar reconsiderarea fundamentelor cognitive personale înseşi. 

În al treilea rând, învăţarea pe tot parcursul vieţii presupune timp alocat 
acesteia. Cercetări (recente), derulate în spaţiul vest-european (Schrenk, 2010), arată 
faptul că sarcinile de serviciu îi consumă individului tot mai mult timp dincolo de pro- 
oramul lui oficial de lucru. În particular, profesorul are tot mai puţin timp liber (la 
dispoziţia sa) sau chiar ajunge să nu mai aibă deloc pentru sine şi pentru familia lui. 
Datorită telefonului mobil, a emailul şi a înmulţirii factorilor implicaţi în menținerea 
funcţionării optime a instituției (într-un încordat mediu concurențial), cadrul didactic 
ajunge să fie în orice clipă la discreția angajatorului, ori de câte ori şi oricând acesta — 
angajatorul — are nevoie de el. Profesorul se vede nevoit să renunţe la viaţa lui privată, 


2 . RE , A .. . . . . . E 
- „.„Şi care pleacă de la premisa că profesorii sunt fie leneşi, fie dezinteresaţi de calitatea lor profesională. 

el nu-şi mai poate face singur un program coerent (nu mai are, altfel spus, controlul 
vieţii sale) şi acceptă — obedient — să fie (din ce în ce mai) încărcat cu tot felul de sarcini 
(mai mult sau mai puţin birocratice) şi de urgenţele invocate în numele eficientei funcțio- 
nări a instituției. Viaţa profesorului este — aproape — confiscată. Într-o astfel de derulare a 
existenței sale, profesorul îşi găseşte foarte greu timp pentru (auto)formarea sa con- 
ținuă. Este o grijă care îl apasă/îl urmăreşte în fiecare ceas. 

Pe lângă toate acestea și împreună cu ele, cadrul didactic are şi îngrijorări. Între 
îngrijorările marii majorităţi a profesorilor reținem: 

a. Îngrijorarea referitoare la faptul că nu-l mai ascultă nimeni sau aproape ni- 
meni. Se simte tot mai slab, tot mai îndepărtat de decizia esenţială, tot mai neglijat de 
către administratori şi de către cei care-l înconjoară (fe că îi sunt sau nu colegi). Pe 
scurt, resimte o îngrijorare legată de o tot mai accentuată percepție a neputinței. 

b. Îngrijorarea legată de faptul că nu-i mai ajunge timpul să-şi pregătească cu 
atenție şi minuţiozitate lecțiile/activitățile didactice/întâlnirile zilnice cu elevii. Este con- 
strâns să facă totul în fugă, să treacă repede de la un moment la altul, de la o problemă 
la alta, de la o cerință la alta. Profesorul se simte tot mai dominat de percepția presiunii 
corelată cu cea a superficialității/improvizaţiei. 

c. În al treilea rând, este vorba de îngrijorarea legată de neglijarea familiei sau 
de faptul că atmosfera căminului s-a degradat: nu mai simte căldura, indulgența, răb- 
darea, momentele profunde de împărtăşire, stările de comunicare empatică, nu mai simte — 
aşa zicând — firele adânci, puternice care îi legau sufletul de cei dragi şi al celor dragi 
de sufletul lui. Parcă toate au intrat în inerție, în clișee şi în obişnuință. Este multă, 
prea multă uzură, cvasiindiferență. Fiecare este centrat pe numeroasele sale probleme. 
Parcă totul există şi se derulează fără e: — membrii familiei —, în gol, ca o morişcă. Pe 
scurt, profesorul resimte îngrijorarea legată de percepția fi surării/elătinării Su alai lu 
familial. 

d. O a patra îngrijorare este legată de asigurarea minimului confort material. 
Marea majoritate a profesorilor trăiesc cu teama zilei de mâine. Ei îşi fac nenumărate 
calcule (şi se preocupă de găsirea unor soluţii) pentru a putea face faţă (cât mai) ono- 
rabil la cerințele unei vieți decente. Aceştia sunt îngrijoraţi de posibila apariţie a unor 
cheltuieli suplimentare, neprevăzute care pot deregla cursul obişnuit al obligațiilor 
financiare scadente, obişnuite, anticipate, regulate, necesare. 

Prin urmare, această categorie de profesori resimt îngrijorarea legată de percepția 
neajunsurilor materiale, a precarității financiare. 

e. O altă îngrijorare ține de relația multor profesori cu noile tehnologii de co- 
municare (universul online). Este vorba de abilitățile limitate ale multor profesori de a 
utiliza cu cele mai bune rezultate şi în mod autonom noile instrumente digitale.” Desigur 
că o asemenea îngrijorare va dispărea în următorii 5-10 ani, odată cu ieşirea la pensie a 
contingentului de profesori născuţi între anii 1946 şi 1964. Este vorba de îngrijorarea 
legată de percepția incapacității utilizării (depline) a tehnologiei digitale. 

La toate aceste îngrijorări se mai adaugă altele două la fel de semnificative. 


” Este vorba aici mai ales de acei profesori care fac parte din „generaţia Războiului Rece” sau din gene- 
rația boomerilor, născută între anii 1946 — 1964, nevoită să facă față valului hipertehnologizării societăţii 
şi, mai devreme sau mai târziu, şi a şcolii. 

f. Una dintre ele este legată de evaluările periodice (cu bareme tot mai ridicate, 
căci întotdeauna învăţământul este pândit de neperformanţă şi de mediocritate în raport 
cu evoluțiile sociale; mai precis, de rutina şi de autosuficienţa profesorilor) la care sunt 
expuşi/supuşi. Profesorii ştiu că îi aşteaptă asemenea — mai mult sau mai puţin încor- 
date — momente. Ei ştiu că sunt puşi periodic în fața unor comisii de specialişti cărora 
trebuie să le demonstreze calitatea şi bogăția cunoştinţelor lor, abilitățile practice, mo- 
dalităţile de interacţiune cu elevii, atenta și completa întocmire a documentelor şcolare. 
Prin urmare, este vorba de îngrijorarea legată de percepția unui posibil eşec (de inca- 
pacitatea de a suporta ruşinea sau zeflemeaua colegilor). 

g. Cealaltă este legată de instabilitatea, fluctuaţia, modificarea foarte rapidă — la 
intervale scurte de timp — a structurilor, mecanismelor de funcționare a sistemului de 
învăţământ, de schimbare a cerințelor normative. Din ce în ce mai mult — în condițiile 
ideologiei contemporane — nu mai contează decât adaptabilitatea însăşi şi cei mai bine 
conectaţi la schimbare. Cine nu ţine pasul cu ritmul impus și potrivit constrângerilor 
exterioare este — cu uşurinţă — acuzat de rigiditate, de conservatorism. Spiritul reflexiv, 
analitic, discernământul, ritmurile şi valorile/principiile interioare ale profesorului sunt 
tot mai slab cotate la „bursa” capacităţilor personale. Pe scurt, este vorba de îngrijora- 
rea legată de percepția inadaprabilității profesionale (şi, implicit, personale). 

Desigur, aici nu sunt surprinse (şi nici nu am avut pretenţia să surprindem) toate 
grijile şi îngrijorările cadrului didactic. Cercetări ulterioare vor aduce în prim plan şi 
alte aspecte. Cert este că profesorul este şi va fi prins mereu în pânza acestora. Acesta 
se vede în situaţia de a-şi exersa permanent sistemul de management al anxietăţii (Hollis, 
2009) pentru a nu fi copleşit, ruinat de propriile sale griji şi îngrijorări. 

Aşadar, când ne referim la profesor sau când vorbim despre diferitele sale acti- 
vități didactice, plecăm de la premisa tacită că el se află întotdeauna într-o bună şi 
senină stare sufletească. În marea majoritate a cazurilor considerăm că el posedă o 
echilibrată și solidă lume interioară. Prin urmare, nu vedem motive să ne oprim şi să 
analizăm orizontul lui sufletesc, de multe ori înnourat, răvăşit, răscolit, încolțit. 

Însă, în calculele noastre — mai mult sau mai puţin riguroase, în preocupările 
noastre — mai mult sau mai puţin savante, ar fi poate nimerit (dacă nu, cel mai nimerit) 
să ne oprim şi asupra grijilor şi îngrijorărilor oamenilor de la catedră. Nu ştim aproape 
niciodată ce se întâmplă în sufletul profesorilor. Ca oameni, au şi ei tensiunile lor 
sufleteşti. 

În consecință, considerăm că este momentul să ne dăm seama că dezvoltarea şi 
calitatea învăţământului depind într-o evidentă măsură de forța sau de slăbiciunea 
sufletească a omului de la catedră. Grijile şi îngrijorările lui îi absorb energia, îi distrag 
atenția, îi afectează motivaţia, iar activitatea lui rămâne una de suprafață, fără inimă, 
fără entuziasm, obosită. 

De aceea, este important să ne (pre)ocupăm mai sistematic de căile și modalitățile 
de refacere psihică a personalului didactic; mai precis, de limitare a acțiunii temerilor, 
grijilor, îngrijorărilor lor şi de cultivare a încrederii, curiozităţii ştiinţifice, optimismu- 
lui, dialogului real (Andre, 2009). Este recomandabil ca profesorul să evite să intre în 
cercul vicios în care starea sa sufletească răscolită, tulburată, dezechilibrată îl poate 
duce. 

Continuare — în ordinea unei posibile construcții pedagogice — a lucrărilor 
Introducere într-o pedagogie a libertăţii (1998), În căutarea educaţiei autentice (2002), 
Repere pentru o concepție umanistă a educației (2005) şi Educaţia, profesorul şi 
vremurile (2009), prezentul volum îşi propune să acorde o mai mare atenţie stărilor 
interioare ale profesorului (de-a lungul carierei sale). 

Tot mai absorbiți de aspectele organizatorice, de conducere şi de control ale în- 
vățământului, avem tendinţa — ca administratori, ca cercetători în ştiinţe ale educației 
sau ca oameni ai şcolii — să trecem cu vederea problemele pe cât de acute, pe atât de 
importante, de numeroase şi de profunde ale profesorului. 

Fie ele metafizic-existențiale, morale, psihologice, relaționale sau metodologic- 

practice, frământările personalului didactic fac şi ele parte din lumea învățământului, a 
şcolii, a educației. 
In ultimul timp, tindem să tratăm profesorul din exterior, ca un simplu şi fidel 
executant, gata să facă orice 1 se cere, fără să ne mai preocupe reverberaţiile interioare 
ale vieţii sale profesionale, stările lui mentale şi sufleteşti, pe care le resimte ca orice 
fiinţă umană. 

La prima vedere, ar putea părea paradoxal faptul că ne concentrăm asupra profe- 
sorului într-un context ideologic, cultural orientat de tendinţa centrăni pe elev/student. La 
o a doua vedere însă, ne-am putea da — fără dificultate — seama că cel care se centrează 
pe elev/pe student este nimeni altul decât însuşi profesorul. EI este fiinţa vie, inițiată, cea 
mai apropiată — din şcoală — ce le însuflețeşte mediul de creștere, de învăţare, de mani- 
festare şi de afirmare. Înţelegem faptul că, de bunăstarea lui sufletească (şi materială, 
deopotrivă) depinde în mare măsură calitatea activităţii sale, nivelul autoexigenței, sta- 
rea afectivă a relației cu elevul, performanţa acestuia; în ultimă instanță, creşterea lui 
ca om sănătos şi integru. 

Actualul volum adună între coperţile sale eseurile scrise în perioada 2009-2011. 
Unele au fost publicate în diferite reviste de specialitate din ţară, altele în reviste din 
străinătate, tar câteva apar acum pentru prima dată. 

Dincolo însă de aceste vremelnice şi întâmplătoare aspecte, credem că ele repre- 
zintă un punct de vedere unitar şi o etapă (ulterioară celor exprimate în volumele prece- 
dente) în înțelegerea universului educațional, cu tensiunile şi provocările sale. Problemele 
tratate lansează spre alte căutări sau spre alte posibile aprofundări, nuanţări, spre alte 
posibile direcţii neîntrevăzute sau scăpate din vedere. 

În mod cert, cartea — imperfectă, căci ce poate fi făcut perfect de mintea şi de 
mâna omului? — este o invitaţie la reflecţie, la dialog și la edificare de sine. Esenţial este 
să vedem acolo unde nu am văzut (încă), să înțelegem acolo unde nu am înțeles, să 
descoperim acolo unde credeam deja că nu mai avem ce descoperi, să ne întrebăm 
atunci când credeam că ne-am epuizat întrebările. 


Ploieşti, 6. XII. 2011 

Profesorul şi evaluările sale 


EDUCAŢIA PRINTRE STANDARDE 


Introducere 

Probabil că tot mai puţini dintre noi (aflaţi în fluxul vieţii active) putem să nu 
constatăm sau să ignorăm pur şi simplu prezenţa standardelor în viața noastră, fie ea 
privată, fie comunitar-civică. În efortul nostru de a le eficientiza şi a le raţionaliza, 
constatăm — tot mai evident — faptul că, în ultimul timp, problematica standardelor este 
din ce în ce mai prezentă în preocupările conducerilor instituțiilor şi în reglementarea 
activităţii pe care o desfăşurăm în cadrul acestora. 

Pare că delicata şi complicata problematică a standardelor este şi va rămâne o 
preocupare prioritară, cu deosebire, pentru orice sistem (economic, financiar, adminis- 
trativ, informatic, sanitar, educațional etc.), pentru orice instituţie și, în consecinţă — că 
vrem sau nu, că ne place sau că nu ne place —, pentru fiecare dintre noi. 


Standardul. Tipuri de standarde. Funcţiile standardelor 

În lumea noastră ne întâlnim cu o gamă largă și diversă de standarde. Aproape 
la fiecare pas, simultan sau succesiv, ne confruntăm cu ele: fie că sunt standarde de 
performanţă, standarde de pregătire profesională, standarde de protecție a mediului 
(înconjurător), standarde de funcţionare, fie standarde de calitate şi câte altele!. 

În sistemul educaţional regăsim standarde la nivelul fiecăreia dintre compo- 
nentele sale: 

* la nivelul input-ului, distingem între standardele de învăţare şi standardele de 

evaluare proiectate; 


ŞI, probabil, că şi aici funcționează acelaşi principiu care funcţionează în universul copilăriei (Şi al unor 
copii) potrivit căruia, cu cât sunt mai multe reguli de respectat — cerute de părinţi/profesori —, cu atât sunt 
mai greu de respectat sau — cu alte cuvinte — sunt mai uşor de încălcat (ceea ce poate accentua sentimentul 
de culpabilitate şi, implicit, vulnerabilitatea copilului în raport cu părintele sau cu profesorul său). 

Prin urmare, cu cât ni se cer/ni se impun şi avem de atins mai multe standarde, cu atât ne este mai greu 
să le respectăm (absolut pe toate) sau cu atât sunt mai uşor de încălcat. Dacă sunt însă rezonabile şi într-un 
număr rezonabil, atunci ele pot fi respectate şi pot avea un rol de fond, în reglementarea/optimizarea/efi- 
cientizarea activității şi a raporturilor noastre. 

Insă, într-o lume a hipertrofierilor (cum o caracterizează într-una din cărțile sale filosoful, sociologul şi 
eseistul francez Jean Baudrillard), înmulţirea excesivă a standardelor nu numai că (ne) dă senzaţia unui 
control (extern) din ce în ce mai sever, dar ele pot fi foarte greu respectate, sunt uşor de încălcat. În aceste 
condiţii, multe devin formale (copleşindu-ne din punct de vedere birocratic) şi, în acelaşi timp, se creează 
mult mai uşor printre executanţi/subalterni sentimentul de culpabilitate/de vinovăţie. Cu acest sentiment, 
ei se simt mai vulnerabili şi, în consecință, pot fi mai uşor dominați. Este efectul pe care îl sesiza Fr. Nietzsche 
în Amurgul idolilor, încă din a doua jumătate a secolului al XIX-lea. 

* la nivelul procesului, se dezvoltă standarde specifice „obiectivate în strategii 
de predare-învăţare-evaluare pe care le elaborează cadrul didactic prin ra- 
portare la documentele formale” (Stoica, 2003, p. 23). 

În cadrul procesului, întâlnim standardele curriculare. Precum ştim, ele vizează 
atât curriculumul intenționat, propus de autoritățile educaționale, cât şi 
curriculumul implementat, realizat de către profesori la clasă; 

* la nivelul ourpur-ului, funcţionează standarde de evaluare, ce reglementează 
intrările pe baza rezultatelor obţinute. Ele au în vedere curriculumul atins, 
adică rezultatele elevilor şi exprimă ceea ce ştiu şi ceea ce sunt capabili aceştia 
să facă. Standardele de evaluare sunt scrise în termeni de performanță 
minimă sau pe niveluri de dificultate. 

În acest context, este demn de menţionat că: 

a. standardele nu sunt identice cu obiectivele de evaluare, deoarece standardele 
„nu sunt scrise în termeni direct măsurabili, ci la un nivel superior de ge- 
neralitate” (idem, p. 24); 

b. standardele de evaluare diferă de standardele de învăţare (în care se regăsesc 
obiective/competențe specifice şi conținuturi) prin faptul că ele — standardele 
de evaluare — reprezintă „detalieri ale celor din urmă și specifică nivelul de 
performanță pentru rezultatele aşteptate ale învăţării, stipulate în programă” 
(ibidem). 

La nivelul documentelor oficiale şi al activității sistemului de învăţământ, 

standardele au următoare funcții (declarate) (Stoica, 2003, pp. 26-28): 

a. asigură egalitatea de şanse în educaţie: fiecare elev are dreptul să înveţe ceea 
ce este necesar pentru a desfășura o activitate utilă în societatea căreia îi 
aparţine; 

b. monitorizează calitatea educaţiei: standardele constituie repere care permit 
compararea rezultatelor obţinute cu normele stabilite; ele sunt ținte obliga- 
torii de atins; 

c. susțin reforma în învățământ; 

d. contribuie la identificarea celor care nu le pot respecta (sau atinge); eviden- 
țiază proporția acestora şi specificul dificultăților, al nereuşitelor în raport, 
desigur, cu cerințele standardelor; 

e. fac posibilă realizarea de comparații internaționale. 

La prima vedere, toate aceste precizări par clare şi arhicunoscute, cu atât mai 
mult atunci când este vorba de cei care au ani buni de practică şi de cercetare în edu- 
cație. Ademeniţi însă de claritatea conceptuală şi încrezători în siguranţa pe care ne-o 
dă experiența ne poate scăpa premisa tacită pe care se întemeiază toate acestea: respectiv, 
funcţionarea şi perfecționarea sistemului. În acest cadru (tacit), cerinţele lui par raţio- 
nale, primordiale şi împlinitoare; prin urmare, demne de respectat şi de urmat de către 
toţi cei care lucrăm în sistem. Standardele lui sunt luate drept etalon unic, inerent, indu- 
bitabil, obligatoriu. Ni se cere tuturor să ne „aliniem” la ele, fără rezerve/fără ezitări şi 
totul va fi bine. Avem siguranța că ne aflăm pe drumul cel bun şi sentimentul că 
suntem eficienţi, valoroşi. 

Câmp problematic şi tatonarea unor deschideri 

Expuse astfel, s-ar putea ca lucrurile să pară pe cât de simple, pe atât de accesibile 
(cu atât mai mult, celor care iau ca atare existenţa şi inerența standardelor). Supuse însă 
reflecţiei, „îndoielii carteziene”, ne apar câteva întrebări fundamentale: 

a. Cine formulează standardele? 

b. Care este temeiul formulării standardelor?” 

c. Ce interval de timp vizează ele? Câtă vreme ne putem orienta după acestea? 

d. În ce condiţii şi cine schimbă standardele? Cine investeşte o anumită instanță 
să schimbe standardele? Care sunt criteriile pe care se întemeiază o asemenea 
decizie? 

e. Cine şi cu ce mandat monitorizează standardele de-a lungul timpului? Cât de 
aproape şi cât de strict (o face sau este obligat să o facă)? 

f. Cât de relative sunt standardele? Sau care este gradul de relativitate pe care îl 
poate accepta un standard pentru a funcţiona totuşi ca standard? Care este ra- 
portul dintre standard şi exprimarea inedită, unică, originală a membrilor 
instituției (şcolare: elevi, profesori)? 

g. Care este raportul dintre tacit şi explicit în funcționarea/respectarea standar- 
dului? 

Ceea ce ne interesează acum şi în acest spaţiu restrâns este raportul dintre stan- 
dardele sistemului, cele ale instituției şi cele ale individului. Problema care se pune se 
referă la sensul de abordare, de construire şi de practicare a standardelor într-o societate 
deschisă/democratică: de la cele sistemico-instituționale către cele personale sau invers? 
Tot astfel, dar din punctul de vedere al persoanei democratice în esenţa sa, în sensul 
psihologic (adică, acela de a-l privi pe celălalt cu respect pentru că pur şi simplu este 
ființă umană şi unică în tot universul) (Maslow, 2007), este nu numai necesar, dar şi 
suficient să ne raportăm doar la standardele sistemico-instituţionale? 

Pare că oricât de neglijate sau de ocolite ar fi (mai mult sau mai puţin tacit), 
standardele individuale nu pot fi eliminate; ele nu pot sta total la discreţia şi în umbra 
celor sistemico-instituționale (sau chiar suprimate de acestea), oricâtă coerență, efica- 
citate şi raționalitate ar aduce ele. Standardele individuale își au locul lor şi joacă un 
rol semnificativ în realizarea fericirii, bunăstării şi seninătății noastre sufleteşti. 

În această incitantă/captivantă problemă, apar două aspecte, la fel de provocatoare. 

Primul aspect este cel referitor la caracterul exterior al standardelor sistemic-insti- 
tuționale în raport cu activitatea profesorului şi a elevului, cu deosebire. Considerându-le 
mult mai (sau cele mai) importante pentru raționalizarea şi eficientizarea funcționării 
instituţiei, (foarte) mulți manageri impun standardele sistemico-instituționale. Fie din 


Cercetătorii în domeniu răspund că standardele sunt formulate de paneluri de specialişti, care reunesc 
atât experț: recunoscuţi în domeniu, cât şi alți parteneri existenţi în procesul educațional și de formare (Stoica, 
Mihail, 2007). În acest caz, cine îi alege şi după ce criterii? Cum se schimbă aceştia, când şi cine îi schimbă? 
"O anumită imagine a lumii, a societăţii. Care imagine: a celei date/prezente sau a celei pe care o anti- 
cipăm? Cum ne-am format această imagine (fie ea prezentă sau posibilă)? Pe baza căror informaţii/date? 
Care sunt sursele demne de încredere şi cine le stabileşte? De ce sunt demne de încredere? Care sunt 
criteriile prestigiului surselor? Cine le stabileşte? În virtutea cărui fapt/căror fapte? 
. ŞI probabil că mai sunt şi alte multe interesante provocări... 

motive financiare, fie din motive de prestigiu, fie din ambele motive, ei impun mem- 
brilor instituţiei respectarea acestora ca pe nişte tabuuri. Toţi trebuie să creadă fără cea 
mai mică ezitare în ele şi să le îndeplinească. Se creează — aşa-zicând — o adevărată 
religie a standardelor, o teologie a lor, iar cine nu crede ferm în ele riscă să fie 
considerat eretic şi, drept urmare, excomunicat. 

Într-un atare unghi de înţelegere a realității (instituţionale) este greu de crezut 
(pentru persoanele democratice din punct de vedere psihologic) că putem construi o 
şcoală întemeiată pe motivația internă. Când impunem elevului standarde externe creăm 
premisele (psihologice ale) îndepărtării de posibilitatea de a stimula şi lucra cu moti- 
vația lui intrinsecă. EI îşi poate pierde orice boare de bucurie a învățării, de entuziasm 
a cunoaşterii, de satisfacție a descoperirii prin sine însuși. 

Totodată, profesorii pot foarte greu să dezvolte motivații interne elevilor, când 
e! înşişi — profesorii — Sunt presaţi să acționeze şi să interacționeze potrivit unor puter- 
nice standarde externe. Este, din nou, dificil de înțeles cum vor putea ei să dezvolte şi 
să încurajeze la elevi standarde personale de cunoaştere, cercetare, explorare, semnifi- 
care şi de relaționare, când sunt constrânșşi să respecte cu pioşenie standardele instituţiei, 
cele mai multe exterioare sufletelor lor. 

În felul acesta, ca elev sau ca profesor, individul se vede nevoit să se valorizeze 
pe sine în raport cu (anumite, presante) repere exterioare; el devine (foarte) atent la 
standardele externe, în funcţie de care îşi (auto)reglează întreaga viaţă. Pare că, atât cât 
lucrează într-o instituţie, viaţa lui se derulează în parametrii standardelor acesteia. Tot 
ceea ce există şi funcționează în afara acestor parametrii sistemico-instituționali nu 
contează sau poate părea absurd, inutil, nerealist, nesemnificativ. Relaţiile însele dintre 
membrii instituţiei ajung să se subordoneze, regleze şi funcționeze potrivit acestor 
standarde. 

Pe scurt, omul se supune. Sensul vieții lui (profesionale şi chiar personale) este dat 
de cunoaşterea şi de respectarea cerințelor standardelor sistemic-instituționale. Prin 
raportare la ele, persoana se consideră bună, capabilă, eficientă, inteligentă, atractivă, 
demnă de apreciat sau, dimpotrivă, ineficientă, incapabilă, împotmolită, neîndemânatică, 
neatractivă, nedemnă de încredere. Cât este în afara lor, poate trăi angoasa, (dis)stresul 
neadecvării, disconfortul marginalizării, nefericirea, dezamăgirea, sentimentul inutilităţii. 

Or, omul, zicând precum C. Rogers (2008), este „o constelație de potențialități 
aflată în permanentă schimbare, nu o entitate fixă de trăsături” (p. 183). Viaţa, viața 
bună, presupune extindere şi creştere, spre a deveni în tot mai mare măsură una cu 
potențialitățile omului însuși. Ea presupune curajul de a fi pe măsura noastră (unică, 
dar şi generică), de a ne lansa deplin în torentul exprimării autentice de sine. Având ten- 
dinţa înnăscută de a căuta dezvoltarea, maturizarea, forța fundamentală care motivează 
organismul uman este — potrivit psihologilor umanişti — fendința de actualizare, de 
împlinire a tuturor capacităţilor şi a disponibilităţilor de care este capabilă ființa 
umană. 

În concepţia rogersiană, cea care produce schimbări la nivelul personalităţii este 
relația facilitatoare, aceea prin care reuşim să facem din lumea celuilalt o lume mai 
sigură pentru el. Această rafinată şi elegantă relatie se întemeiază pe înțelegerea 
empatică (opusă înţelegerii evaluatoare declanşată, întreţinută și reglată de criterii, 

norme exterioare lumii partenerului/colegului). Individul tinde să se accepte mai mult 
pe sine, simte să se îndrepte spre mai multă autenticitate. El încetează să mai trăiască 
după standardele altora şi se îndreaptă „spre o concepție despre sine ca persoană valo- 
roasă, ca persoană independentă, capabilă să îşi elaboreze standardele şi valorile pe 
baza propriei experiențe. Îşi dezvoltă atitudinea mai pronunţat pozitivă despre sine” 
(Rogers, 2008, p. 112). 

Aflat într-o asemenea situaţie, individul nu va mai funcționa impersonal, după 
standarde exterioare, valabile pentru toți (şi obligatorii pentru toți) colegii din sistem- 
instituție, ci în direcția sănătăţii și maturizării sale psihice (idem, p. 113). Potrivit lui 
A.H. Maslow -— autorul celebrei piramide a trebuințelor — persoanele sănătoase au 
capacitatea de a se controla, de a-şi amâna plăcerile, de a fi politicoase, de a evita să facă 
rău; au capacitatea de a-și domina impulsurile; ele sunt discrete, nu țin să se etaleze în 
vreun fel. Totodată, sunt independente de aprobarea sau de dezaprobarea altora. Persoa- 
nele sănătoase duc o viaţă plină de iubire, iubesc şi sunt iubite şi caută, în esenţă, 
acceptarea de sine (2007, p. 254). 

În sistem şi în instituţiile sale predomină preocuparea (obsedantă) pentru per- 
formanță. Cei mai mulți (manageri şi decidenți) cred că şcoala este o instituţie a 
performanţei; nu a performanţei culturale, ştiinţifice, ci a performanţei financiare. Prin 
urmare, preocuparea lor de căpătâi este îmbunătăţirea și impunerea standardelor de 
performanţă (financiară, ca scop ultim). Sănătatea sistemului şi, implicit, a instituțiilor 
lui dacă nu este trecută cu vederea, ocupă un loc mult prea marginal ca să merite vreo 
atenție. La o privire însă mai relaxată, mai echilibrată şi mai profundă s-ar putea să 
constatăm faptul că, dacă vrem performanţă, aceasta îşi are rădăcina adâncă în sănă- 
tatea membrilor sistemului (de învățământ), a instituției (investită cu creşterea şi for- 
marea tinerelor generaţii) şi a relațiilor dintre profesori, dintre elevi şi dintre profesori 
ȘI elevi. 

În această onestă abordare, descoperim că sistemul bun, instituția/şcoala bună 
nu sunt cele care, în primul rând, aduc bani, ci cele care oferă membrilor ei posibilități 
maxime de a deveni nişte persoane sănătoase, capabile de actualizarea sinelui; ele 
sunt concepute să încurajeze, să recompenseze, să producă un maxim de relații interumane 
pozitive şi cât mai puţine negative (caracterizate prin ostilitate, suspiciune, anxietate, 
dispreţ, jignire, egocentrism etc.). Instituţiile sănătoase se implică în a forma şi încuraja 
calităţi precum: ospitalitatea, generozitatea, prietenia, cooperarea, încrederea reciprocă, 
comunicarea empatică, respectul, iubirea, compasiunea etc. 

În aceeaşi omenească/sănătoasă atmosferă, profesorii se vor oferi elevilor cu toate 
resursele pe care şi le ştiu şi pe care şi le descoperă la un moment dat, încât să creeze 
premisele psihologice ca elevul să-şi exprime tendinţa de a-şi actualiza sinele. 

Convins de faptul — reieşit din experiența sa de psihoterapeut — că ființa umană 
are tendința naturală de a evolua în sensul propriei împliniri, C. Rogers — ca şi alți 
psihologi de prestigiu, precum A. Adler sau E. Fromm — crede în forța emancipatoare 
a iubirii, cu cât elevii şi profesorii se vor simți mai în siguranță, mai acceptați, mai 
susținuți, mai înțeleşi, cu atât vor înfrunta mai bine experienţele vieţii şi îşi vor putea 
exprima întregul potenţial, pe măsura capacităților lor. 


PĂI 


Marele psiholog (umanist) ține să ne (re)amintească faptul potrivit căruia: „dacă 
preţuim independenţa, dacă ne deranjează conformismul tot mai mare în privința 
cunoştinţelor, a valorilor, a atitudinilor pe care-l determină sistemul actual, am putea 
dori să creăm condiţii de învăţare ce duc la unicitate, la autonomie şi la învăţarea din 
proprie iniţiativă” (2008, p. 402), fie că suntem profesori, fie că este vorba despre fra- 
gilii noştri elevi; ne-am concentra, astfel, nu atât pe standarde, numai şi numai pe stan- 
darde, ci şi pe învăţarea care duce la actualizarea sinelui, la învățarea semnificativă 
(Rogers, 2008). Probabil că n-am mai trăi — noi şi elevii noştri — atât de stresant şi de sec. 

Pentru psihologii umaniști, ca şi pentru mulți alți pedagogi celebri (cu deosebire, 
cei din curentul Woua Educaţie), finalitatea educaţiei nu se pune în termeni de cunoş- 
tințe ce trebuie dobândite sau de competențe ce trebuie achiziționate (potrivit unor 
standarde curriculare ale sistemului), ci acela de a fi cu adevărat noi înşine, acesta 
fund scopul însuși al vieții. 

Cel de-al doilea aspect este legat de funcția de control a standardelor sistemic- 
instituționale asupra vieţii noastre, ca orizont existențial unic şi dinamic. 

Știm cu toții că a trăi înseamnă a manifesta dorinţe şi a ne fixa obiective (fie din 
rațiuni interne, fie din raţiuni externe). Aşa încât, pentru coerenţa vieţii noastre, stan- 
dardele sunt importante, dar nu în mod absolut, sunt necesare, dar nu neapărat necesare 
(Ellis, 2009). În cele mai multe situaţii, ele se transformă din dorinţe, recomandări, 
preferințe în cerinţe absolute, în imperative şi solicitări arogante, de netăgăduit. Ele au 
tendința să-şi fie suficiente şi să se rupă de dinamica ideilor, speranţelor, preocupărilor, 
opțiunilor, căutărilor, creativității noastre. 

Mai mult, s-ar putea chiar ca un standard neatins (sau greu de atins) să nu 
însemne o catastrofă, un eşec (individual şi/sau instituţional), o tragedie, ci semnalarea 
unei întrebări, a unei probleme, a unei idei de cercetare. 

Standardele nu pot constitui comenzi absolute necondiționate (idem, p. 269). 
Ele sunt şi rămân cerinţe, reglementări relative. Chiar şi atunci când — la limită — este 
vorba despre bani (despre foarte mulți bani!), de siguranţa serviciului, de prestigiul 
unui organism (socioprofesional), standardele nu sunt şi nu pot fi scopurile noastre 
ultime. Chiar dacă au incontestabile funcții de reglementare-coordonare, motivare, 
control, comparare, ele pot bloca sau deforma talente, proiecte originale, relații sănă- 
toase, aspirații de excepţie etc. 

Prin urmare, este esențial să rămânem — atât cât putem şi în limitele raționalității 
existenței umane — selectivi, atenţi, sceptici şi constructivi, deopotrivă (idem, p. 259). 
Să nu uităm faptul că este mult mai important să descoperim lucrurile pe care ni le 
dorim cu adevărat să le facem şi să ne dedicăm lor, să ne exprimăm deplin propriul 
potențial, decât să încercăm neapărat să fim pe placul altora, făcând ceea ce credem că 
vor ei să facem, adică să ne supunem cu strictețe, invariabil standardelor exterioare 


(idem, p. 202). 


Concluzii 

Nimeni nu neagă şi nu poate nega existenţa, oportunitatea şi utilitatea standarde- 
lor în activitatea unui sistem sau a unei instituţii. Ele sunt însă subordonate sănătății, 
sistemului şi/sau instituţiei, relaţiilor dintre membrii acestora şi înseşi sănătăţii (psihice a) 

fiecărui individ (fie că este vorba despre elevi sau profesori, despre copii sau adulți, 
despre conducători sau conduşi). 

De asemenea, este demn de reținut faptul că, oricât de necesare și de importante 
ar fi, standardele sistemico-instituționale nu sunt şi nu pot constitui — oricât s-ar impune 
ca cerinţă obligatorie — comenzi absolute necondiționate. Ele sunt şi rămân instrumente 
la dispoziţia autoactualizării fiecăruia dintre noi, ca ființe umane unice şi valoroase 
prin ele însele. 


RELAŢIA DINTRE FUNCŢIA CULTURALĂ ŞI FUNCŢIA EVALUATIVĂ A ŞCOLII 


Precum ştim, problematica evaluării reprezintă un aspect pe cât de sensibil, pe atât 
de semnificativ pentru înţelegerea actului învățării, deopotrivă pentru profesori şi 
pentru elevi şi părinți. De modul cum fiecare — profesor, elev, părinte — îşi semnifică 
actul evaluării depinde, într-o mare măsură, modul cum se implică în cel al învăţării. 

Relația dintre cele două momente formative este atât de strânsă, încât, de cele 
mai multe ori şi pentru foarte mulţi dintre noi, importanţa evaluării o poate depăşi pe 
cea a învățării. Mai precis, se întâmplă ca, în atare situații, nu învăţarea să asigure sen- 
sul şi profunzimea angajării, cunoaşterii, întrebărilor și căutărilor, ci evaluarea. Aceasta 
înseamnă că, pentru foarte mulți dintre noi (că suntem profesori, elevi, studenți, cursanți, 
părinți), centrul de greutate al activității şcolare nu-l mai constituie atât învăţarea (în- 
vățătura), cât evaluarea, aprecierile (externe). De aici, ajungem (repede) în situația 
în care evaluarea impune tendinţele și mecanismele de funcţionare ale activității 
profesorilor, elevilor, studenților, cursanților, părinților. Totodată, are loc — între altele — 
supralicitarea criteriilor şi a standardelor, inhibarea (autodescurajarea) atitudinii fireşti 
față de cunoaştere şi a spontaneităţii curiozității, o puternică stare de autocontrol, de 
prudenţă interogativ-exploratorie. 

Pe scurt, este vorba despre relația dintre cele două dimensiuni şi funcţii funda- 
mentale ale şcolii: cea culturală, de transmitere şi interiorizare a cunoştinţelor, valorilor 
şi abilităților sociale, pe de o parte, şi cea eva/uativă, de stabilire a gradului de însuşire 
a competențelor, de ierarhizare şi promovare/respingere într-un domeniu sau tip de 
activitate, pe de altă parte. 

C-am observat-o sau că nu am observat-o, că ne-am dorit-o sau că nu ne-am 
dorit-o, că ne convine sau că nu ne convine, pare că, în ultimul timp, dintre cele două 
funcții ale învățământului, cea a eva/uării tinde să domine, să dirijeze şi să controleze 
de facto obiectivele, conținuturile, metodele, proiectele şi sensurile întregului proces 
instructiv-educativ în detrimentul celei cu/turale, cognitiv-aplicative. De aici, se profi- 
lează o serie de consecințe, care conferă o anumită atmosferă şi un anumit specific 
învăţământului (românesc). 

Pentru profesori: activitatea devine mai limitată; ea se restrânge doar la ceca ce 
se evaluează. În acelaşi timp, ea devine mai constrângătoare, mai apăsătoare şi chiar 
mai respingătoare. Rămân (dacă vor fi fost şi dacă, într-adevăr, mai rămân!) puţine ele- 
mente care s-o facă plăcută, interesantă, atractivă. În faţa unei asemenea situaţii, majo- 
ritatea profesorilor participă formal, superficial, doar pentru a-şi îndeplini sarcinile de 
serviciu şi pentru că se cer îndeplinite nişte grile de evaluare (anuală). Ei devin, mai 
degrabă, nişte funcționari, nişte fiinţe birocratice decât nişte oameni de cultură, cu 
deschidere către cercetare şi creație. Mai mult, majoritatea îşi pierd încrederea în ei înşişi 
şi unii în alții, nu-i mai preocupă altceva decât să-şi orienteze şi să-şi regleze acti- 
vitatea după criteriile exterioare impuse de către instituție în vederea îndeplinirii lor. 

În ceea ce privește pregătirea elevilor, profesorii îşi raportează tot mai mult 
activitatea doar la cerinţele impuse de promovarea testelor naționale sau a examenelor 
finale. Toate cunoştinţele și priceperile/abilitățile care trec dincoio de cerințele bare- 
melor sau a filtrelor de evaluare sunt trecute cu vederea, eliminate, neconcludente, inutile. 
Părinţii înşişi — atât cât pot fi ei de influenţi şi de persuasivi — cer profesorilor să-şi 
orienteze şi limiteze activitatea cu copiii lor (doar) la ceea ce se pretinde la teste sau la 
examene. 

În această încordată atmosferă, multor profesori le este (foarte) teamă (sau au o 
teamă din ce în ce mai mare) să nu se facă de râs (în cazul unor absurde nereuşite la 
propriile lor examene) față de conducerea şcolii şi/sau față de colegi. Multora le este frică, 
foarte frică, de evaluările/examenele finale (la care sunt expuşi/obligaţi ei înşişi şi/sau 
elevii lor). Totul induce, dacă nu o stare de panică/stres/îngrijorare, atunci una de obo- 
şeală, de monotonie, de disconfort. Pe scurt, mulți profesori nu mai simt nevoia inte- 
rioară, deplină (din toată inima) să participe la şi să dezvolte activităţi ce ţin — în mod 
fundamental — de stimularea minţii şi de îmbogățirea spiritului (proprii şi/sau ale ele- 
vilor lor). 

Pentru elevi: numeroase și recente studii arată faptul că „pe parcursul şcolari- 
tăţii, concepţia pe care o au elevii despre scopurile urmărite de şcoală se schimbă 
radical. Un număr mare dintre ei trec de la o reprezentare a şcolii ca loc de studiu la 
0 reprezentare care consideră că funcţia de evaluare este predominantă față de cea de 
educație. Întâlnim rar la preşcolari şi la elevii din clasa I — menţionează M. Crahay 
(2009) — preocupări legate de aprecierea profesorului la adresa lor. Atunci când micii 
școlari sunt întrebaţi în legătură cu motivele investirii lor în sarcinile şcolare, ei 
subliniază — mult mai mult decât copiii mari — interesul pe care îl prezintă sarcina sau 
posibilitatea de a achiziționa cunoştinţe (şi abilități, n.n. — G.A.); un mare număr de 
adolescenţi caută cu precădere să evite eşecul. Mai mult, precizează autorul elvețian, 
elevii din clasele primare evocă în mod regulat scopuri personale, în timp ce elevii din 
ciclul gimnazial au tendinţa de a studia norma folosită de profesor pentru a evalua 
reuşitele lor. Elevii din clasele mici îşi atribuie în marea lor majoritate scopuri de 
învățare, pe când cei mai mulți dintre elevii din ciclurile superioare se mulțumesc cu 
scopuri de performanță” (p. 411, s.n.-G.A.). 

Concepţia pe care elevul şi-o formează despre scopurile şcolii îi influențează: 
riscurile pe care el este gata să şi le asume; nivelul reușitei pe care şi-l fixează şi la 
care aspiră; emoțiile/stările emoţionale pe care le resimte; natura atribuirilor cauzale. 
Prin urmare, nu este deloc indiferent dacă elevul vede în şcoală un loc de cultură, de 
cunoaştere şi de înfrumusețare comportamentală sau, mai degrabă, un loc în care este 
(în principal) expus şi supus evaluării. 

Cum cei mai mulți elevi înțeleg că scopul principal al şcolii este evaluarea, ei își 
vor calcula tot mai atent (şi tot mai frecvent) riscurile la care se expun şi pe cele pe 
care şi le asumă atunci când sunt solicitaţi sau când se angajează într-o activitate. Ca 
fiinţă inteligentă, elevul nu are niciun interes să-și dezvăluie lacunele, ignoranţa, 
impreciziile, bâlbâielile, confuziile. Va căuta — atât câr şi când depinde de el — să evite 
orice situație în care profesorul ar putea să-l aprecieze negativ. Elevul este împins, 
astfel (pe parcursul anilor de şcoală), să se plaseze într-o logică a evitării (Crahay, 

2009); respectiv, aceea de a nu încerca nimic îndrăzneţ, nimic personal, nimic original, 
ci de a se conforma cerinţelor şi standardelor evaluatorilor. 

De aici, rezultă în continuare: 

e strategia generală a elevului față de învățătură: el trebuie, pe cât posibil, să 
evite sarcinile dificile şi să se eschiveze de la întrebările/problemele complexe. 
În context, M. Crahay (2009) precizează faptul că, sesizând accentul pus pe 
evaluare (şi privilegiul acordat funcției de evaluare a şcolii), „numeroşi ado- 
lescenți adoptă o strategie devensivă şi, temându-se de a fi apreciaţi în mod 
negativ, ei favorizează activitățile asociate cu cele mai multe posibilități de 
laude” (p. 412, s.n.). În felul acesta, precum lesne ne dăm seama, ei îşi pro- 
tejează stima de sine şi prestigiul în cadrul grupului (şi/sau în ochii părinților). 
La rândul lor, elevii (adolescenţi sau nu) care se plasează într-o /ogică de 
învățare/cunoaştere „aleg activitățile în care achiziționarea cunoştinţelor este 
(prin ea însăşi, n.n. — G.A.) o provocare” (idem, p. 412). 

e flexibilitatea demersurilor de învățare ale elevului: aceasta înseamnă faptul 
că „atunci când elevul percepe situația şcolară ca un context în care evalua- 
rea primează, întreaga sa energie este axată pe validarea competențelor mai 
curând decât pe dezvoltarea unei noi strategii cognitive. Nivelul reuşitei pe 
care şi-l fixează este în principal normativ, adică se referă la o normă exrrinsecă 
pentru el, impusă şi explicitată de către profesor sau presupusă de către elev 
pornind de la diverşi indici” (p. 412, s.n.-G.A.). 

Ceea ce, de asemenea, nu trebuie deloc trecut cu vederea de către profesori, de 
către specialiştii în ştiinţele educaţiei este faptul că atribuirile cauzale (esențiale în 
stările motivațional-afective ale elevilor) sunt influențate de concepţia acestora — a ele- 
vilor — faţă de scopurile principale ale şcolii. Specialiştii au constatat faptul că elevul 
care se percepe accentuat în situaţie de evaluare tinde să atribuie mai frecvent reuşitele 
şi eşecurile sale unor cauze externe, respectiv unor cauze aflate în afara câmpului său 
de putere. De exemplu, el îşi va atribui eşecul, atunci când apare, ghinionului, lipsei 
inteligenţei sau a capacităților intelectuale. Dacă, dimpotrivă, el va rezolva în bune 
condiții tema/subiectul/sarcina de lucru, atunci el va atribui această reuşită facilității 
sarcinii, norocului. Cu alte cuvinte, punând accentul pe funcția evaluativă a şcolii, 
putem: pe de o parte, să-i îndemnăm pe elevi să se deresponsabilizeze de activitățile pe 
care le-au primit sau la care s-au angajat; pe de altă parte, ei pot să creadă mai puţin în 
propria lor persoană, în condiţiile interne, care țin de controlul lor; de aici, se poate 
accentua senzația de incontrolabilitate a situaţiei (a contextelor școlare, în particular), 
senzație ce poate genera sentimentul de incapacitate dobândit sau — altfel spus — cel de 
resemnare învățată (Seligman, 2004). 

Cu cât insistăm (şi/sau vom insista) mai mult pe funcția de evaluare a şcolii, a 
profesorului, cu atât scoatem (şi/sau vom scoate) în evidență funcția de dominație, de 
control şi de decizie venite din exteriorul intereselor şi a căutărilor elevilor; ei sunt obli- 
gați să accepte conţinuturi şi activităţi ce ţin — în marea lor majoritate — de standarde şi 
de criterii exterioare. Sunt descurajate, în felul acesta, cunoaşterea, explorarea, curio- 
zitatea naturale, ca resorturi intime ale elevului de a creşte şi de a se afirma/a se exprima 
pe sine. Drept consecință, că ne-am propus-o sau nu, luăm parte (ca oameni ai şcolii) 

la formarea (în timp a) atitudinii de respingere, de detaşare, de participare formală a 
celor mai mulți elevi față de învățare, față de şcoală. 

Prin urmare, considerăm că funcția primordială a şcolii este (şi va rămâne) funcția 
culturală, de cunoaştere, de rafinare conceptual-spirituală. Astfel, ea va rămâne o 
instituţie sănătoasă, atrăgătoare, vie, un spațiu — cu predilecție — al libertăţii (cugetului) 
și al întrebării/interogației. Şcoala va (putea) stimula creativitatea şi progresul cunoaş- 
terii (elevilor, dar şi al profesorilor) în adâncime şi în extensie. Ea va da mereu o șansă 
(şi va constitui un laborator al) creației. Fără-ndoială, funcţia evaluativă nu poate (şi 
nu va putea să fie) eliminată, dar ea este (şi va rămâne) subordonată celei culturale, de 
cunoaştere şi problematizatoare. Tot astfel, profesorul are (şi va avea) un rol cultural, 
formativ, de încurajare şi de susţinere a libertății spiritului copilului şi apoi unul de 
evaluator, de control. 

La toate acestea, considerăm că mai sunt necesare următoarele precizări”: 

a. În cele mai frecvente situaţii, înrâurirea educativă este mai puternică (adică, 
mai adâncă şi mai de durată) prin aprecierile pe care le face profesorul şi prin atitu- 
dinile lui referitoare la comportamentul şi achizițiile elevului, decât prin ceea ce îi pre- 
tinde şi îi impune explicit (potrivit unor standarde explicite). Prin urmare, ca profesori, 
vom fi (permanent) atenți la aprecierile şi atitudinile noastre cotidiene față de prestaţia 
lui, ele însele mecanisme psihopedagogice (foarte) puternice de încurajare sau de inhi- 
bare în zona cunoașterii, a formulării problemelor/ântrebărilor, a comportamentului. Se 
poate întâmpla ca, de multe ori, elevul să respingă (sau să rămână indiferent) la ceea 
ce îi cere explicit profesorul (potrivit unor bareme explicite) şi să fie receptiv/sensibil 
la cerinţele şi aşteptările tacite, transmise în fluxul neîntrerupt al interacțiunii de zi cu zi. 

Într-o asemenea abordare, vom înţelege, probabil, mai bine ce se întâmplă cu 
dinamica (fie progresivă, fie regresivă a) performanţelor şcolare. Pe scurt, reiese faptul 
că nu atât pretenţiile şi cerințele explicite au o mare iradiere educativ-formativă, cât 
relația; şi mai puţin faţa ei formală, oficială, cât mai ales, cea fluidă, spontană, nefor- 
malizată. 

b. O a doua precizare se referă la faptul că evaluarea joacă un rol foarte im- 
portant în raportarea spiritului elevului la autoritate. Modul e: de practicare de către 
profesor poate conduce fie către formarea unui spirit (şi a unui comportament) confor- 
mist, supus, docil, reproductiv, pasiv, fie către formarea unui spirit (şi a unui comporta- 
ment) deschis, liber, participativ, proactiv. Prin evaluare, pot fi inhibate sau, dimpotrivă, 
încurajate iniţiativa, originalitatea, creativitatea, diversitatea individuală şi/sau de grup, 
participarea, dialogul. 

Printr-un dispozitiv flexibil (dar nu arbitrar) de evaluare, profesorul oferă ele- 
vului (în bună măsură) șansa creării unui mod dinamic de apreciere a oamenilor şi a 
contextelor de viaţă (cognitive, relaţionale etc.), şansa să nu se fixeze într-un sistem de 
criterii şi de norme venite din exterior şi preluate de teamă; pe scurt, îl protejează 
de încremenire şi de rigiditate, îl îndepărtează de pierderea încrederii în el însuşi. 


Pentru detalii, aprofundări şi sesizarea evoluţiei ideii propunem cititorului — dacă va considera necesar — 
lucrarea Albu, G. — Mecanisme psihopedagogice ale evaluării şcolare, Editura Universităţii din Ploieşti, 
2001, pp. 5-10. 

Cc. A treia precizare se referă la permanenta nevoie de perfecționare a sistemului 
de evaluare şi de autoevaluare a profesorului. În general, tacit sau explicit, se consi- 
deră că regulile, normele, criteriile şi metodele de evaluare ale formatorului rămân 
aceleaşi pe întreaga perioadă a activităţii sale didactice; mai mult chiar, că un indiciu 
al valabilității lor este tocmai faptul că rezistă în timp (şi rămân neschimbate). 

N-am dori să se înțeleagă de aici faptul că pledăm pentru o schimbare (frecventă, 
arbitrară, capricioasă) de criterii, metode, abordări în absența unor temeiuri raționale, 
organice, ci că necesitatea perfecţionării (Şi, deci, și a schimbării) mecanismului de 
evaluare este impusă — din interior — de perfecționarea profesională însăşi a profeso- 
rului; au loc mutații la nivelul experienței didactice, a creşterii spirituale a profesorului, a 
autoexigenţei sale, a înțelegerii (mai profunde, mereu mai profunde a) sensului edu- 
cației și a educatorului, în angajarea şi cooperarea cu elevii. 

Criteriile, abordările şi metodele de evaluare și de autoevaluare nu îngheaţă decât 
dacă persoanele însele au încremenit în propria lor lume spirituală, dacă nu-şi mai cer 
şi nu mai văd nimic să-şi ceară. Prin urmare, criteriile, normele, abordările și metodele 
de evaluare ne pot închide sau ne pot deschide lumea în care trăim, accesul la noi 
înşine; ele participă fie la încremenirea noastră, fie la creşterea noastră (psihică, socială, 
culturală), nu numai ca dascăli, dar şi ca oameni. 

Lipsa unei dinamici lăuntrice, inerente a criteriilor, abordărilor şi metodelor de 
evaluare demonstrează, în principiu, că acumulările (culturale, profesionale) nu au fost 
atât de profunde încât să producă reaşezări spirituale în lumea profesorului. Mişcarea 
nu s-a produs decât la suprafață; experienţa lui nu a fost sporitoare. 

Mai mult sau mai puţin, pe parcursul interacțiunii lor (şcolare), elevii vor fi 
influenţaţi de stilul de evaluare şi de autoevaluare (explicit şi/sau tacit) al profesorului 
lor. Un stil de evaluare încremenit, suficient sieşi, le va induce — în grade diferite, 
desigur — un stil încremenit de evaluare şi de autoevaluare, ce deschide perspectiva ca 
elevul să se raporteze — pe parcursul întregii sale vieți ulterioare — doar la un sistem de 
criterii, abordări şi metode valabil odată pentru totdeauna şi în toate situațiile (indi- 
ferent de ceea ce se întâmplă cu sine şi cu lumea). Dimpotrivă, un stil de evaluare și de 
autoevaluare flexibil, dinamic, deschis şi raţional pregăteşte (într-o mare măsură) ele- 
vului mediul lăuntric pentru o evaluare şi o autoevaluare dinamice, întotdeauna în contact 
viu, deschis cu viaţa, cu preocupările, interesele şi schimbările ei autentice, cu propriile 
transformări spirituale şi propriile concluzii reieşite constant din experiență (cotidiană, 
culturală, relațională, psihologică etc.). 

d. A patra precizare se referă la sensul fundamental al evaluării şcolare. Pe lângă 
cel de susţinere a cunoaşterii şi de încurajare a învăţării, sensul esențial al evaluării 
este autoevaluarea. Aşa cum educaţia se împlineşte în şi prin autoeducaţie, tot astfel, 
evaluarea se desăvârşeşte în autoevaluare. Într-o lume care se mişcă foarte rapid (şi se 
va mişca şi mai rapid) în timp şi în spațiu, care tinde să se focalizeze egocentric, devine 
foarte importantă capacitatea matură de autoevaluare. Când foarte multe persoane au 
tendinţa fie să se supraevalueze (comportându-se arogant şi sfidător, prețios şi cinic), 
fie să se subevalueze (comportându-se timid şi retras, neîncrezător în sine şi anxios), 
capacitatea matură de autoevaluare ajută la stabilirea unor relaţii sănătoase cu ceilalți 
şi cu sine, la o cunoaştere mai precisă a propriului potenţial, la formularea mai realistă 


25 


a propriilor aspirații, la o luptă mai eficace cu propriile inerţii, decepţii, comodități şi 
pesimisme. i 

e. O a cincea precizare are în vedere gradul de formalizare al evaluării. In ultimul 
timp, au apărut o serie de lucrări specializate referitoare la mecanismul evaluării şco- 
lare. În tentativa lor de a asigura acesteia o obiectivitate cât mai ridicată (şi, implicit, a 
eliminării oricărei imixtiuni subiective), ele elaborează şi propun un aparat tehnic din 
ce în ce mai bine pus la punct, mai riguros, mai formalizat/matematizat. 

Considerăm însă că a fi obsedați şi a rămâne confiscați de un dispozitiv eva- 
luativ prea sofisticat/abstractizat poate sufoca respiraţia liberă a elevului. Nu putem 
merge până acolo încât să controlăm şi să evaluăm tehnic absolut totul; nu putem 
planifica absolut tot. Ca tot ceea ce este uman, şi evaluarea — dacă vrea să fie cât mai 
pertinentă şi cât mai eficace — nu poate scăpa spontaneităţii şi nu poate să nu cuprindă 
şi spontaneitatea. Putem risca să devenim prea tehnici, să nu lăsăm nimic care să ne 
provoace, să ne surprindă, să ne trezească. 

Este esenţial să nu uităm faptul că lucrăm cu copii, adolescenți şi tineri, cu aspi- 
rațiile lor, cu libertatea lor. Este recomandabil să nu ne sclerozăm în şi cu evaluările 
noastre (mult prea) savante şi impecabil puse la punct, să nu ne strivim copiii/adoles- 
cenții/tinerii. Să integrăm, aşadar, în evaluările noastre şi frumuseţea vieţii, şi deschide- 
rea/frământarea gândului, şi inefabilul visului, şi noutatea surprizei. 


EVALUAREA ŞI SOCIETATEA HIPERCONCURENŢIALĂ 


Efectele ierarhiilor în viaţa oamenilor 

Societatea hiperconcurenţială este intrinsec legată de existenţa, funcționarea şi 
impunerea ierarhiilor. Acestea vin cu sisteme de criterii/bareme/norme şi duc obliga- 
toriu la constituirea permanentă, periodică a unor clasamente. Este vremea topurilor, 
stabilite în orice domeniu al vieții, al activității umane, fie că este vorba de cel eco- 
nomic, financiar, militar, sportiv, politic sau de cel cultural. 

Viaţa marii majorități a membrilor societății — mai tineri sau mai puțin tineri — a 
ajuns să fie organizată potrivit cerinţelor principiului ierarhiei. Presiunea acesteia — 
a ierarhiei — a ajuns să le controleze viaţa personală, relația cu ei înşişi (considerația de 
sine) şi relațiile cu ceilalți (încredere sau suspiciune, gradul de deschidere şi de coope- 
rare cu aceştia)”. 

Principiul ierarhic a devenit atât de puternic în viaţa marii majorităţi a oame- 
nilor, încât a reuşit să-i contamineze (profund). Orizontul lor existențial se limitează 
doar la această coordonată, dincolo de care ceea ce ar mai putea fi devine mult prea 
vag, mult prea ceţos sau de nedesluşit pentru a mai merita vreo preocupare specială. Ei 
nu se gândesc decât la ascensiunea în vârful ierarhiei (în viziunea lor există mereu o 
ierarhie şi nu se poate să nu existe întotdeauna o anumită ierarhie) şi — prin corelație — 
la dezastrul de a fi la coada clasamentului sau — pur şi simplu — de a fi eliminaţi din 
competiţie”. 


“O. James (2009) a ajuns la concluzia potrivit căreia în societatea occidentală actuală, aşa cum este or- 
ganizată şi cum funcţionează ea, majoritatea indivizilor sunt virusaţi cu a/luenza (termen intraductibil, 
format prin combinarea cuvintelor englezeşti „affluence” — prosperitate, abundență — şi „influenza” — gripă). 
Acest virus „produce supraestimarea dobândirii de bani şi de bunuri, a faptului de a arăta bine (fizic şi 
social — n.n. — G.A.) în ochii celorlalți şi a dorinţei de a fi celebru” (p. 7). Persoana contaminată este excesiv 
de preocupată de ceea ce cred alții despre ea. Mai precis, este preocupată de recunoaştere şi de status, 
caracteristici care le sunt atribuite de către ceilalți. Fiind foare (ŞI mereu) fragil, respectul de sine are 
nevoie tot timpul să fie susținut din afară. Această persoană este, de obicei, îngrijorată să nu lase o 
impresie proastă (idem, p. 169). 

Starea mentală a oamenilor cu motivații şi obiective ale virusului a/luenza este dominată „de o preo- 

cupare acaparatoare de a satisface cerinţe externe”; ea se concentrează asupra recompensei, premiilor, 
omagiilor, laudelor, admiraţiilor. Primordială devine obținerea succesului, celebritatea (imediată, urgentă, 
rapidă, tangibilă). Aceşti oameni sunt prinşi în simbolurile puterii şi ale statutului (p. 50). Ei devin extrem 
de individualişti, sperând întotdeauna să aibă mai mult şi mai multe decât ceilalți, să fie (mereu) în frunte, 
să conducă în clasamente. 
' În lucrarea sa Status Anxiety (Anxietatea statutului), publicată în anul 2004, Alain de Botton observa 
faptul că „în lumea noastră meritocratică, în care locurile de muncă prestigioase şi bine plătite ar trebui să 
fie obținute numai pe baza inteligenţei şi a abilităților personale, se pare că bogăţia a devenit un semn al 
caracterului. Bogaţii nu numai că sunt bogaţi — ei pur şi simplu au devenit şi mai buni”, sunt inteligenți şi 
capabili. lar pentru cei aflaţi la baza scării, pare a se aplica reciproca: „Dacă cei care au reuşit şi-au me- 
ritat succesul, rezultă în mod necesar că cei care au dat greş și-au meritat eşecul... Statutul scăzut apare 
acum a fi nu numai regretabil, ci şi binemeritat” (apud Bolchover, 2006, p. 77). 

Aşadar, odată cu dorinţa fierbinte de succes, de a fi în fruntea ierarhiei (şi unicul 
admirat Şi preferat al unei anumite categorii de oameni, dacă s-ar putea, cât mai 
numeroase) se instalează (şi se poate dezvolta) o feamă perpetuă de eşec, care duce la 
„o anxietate vagă, nedeterminată, ce se poate ataşa la orice şi la nimic”. lar când 
valoarea personală a cuiva „este legată strâns de rezultate, respectul de sine va fluctua 
constant, ca răspuns la micile victorii sau înfrângeri ale vieții cotidiene”, remarcă 
O. James (2009, p. 240). Respectul de sine devine extrem de sensibil la raporturile 
noastre cu circumstanţele zilnice, mai mult sau mai puţin favorabile dezvoltării (şi 
întreținerii) sentimentului de satisfacție de sine şi al încrederii în sine. 

Astfel, oricât ar părea de paradoxal la o primă vedere, sentimentul de neadecvar 
și de frustrare (ne) poate fi agravat de proximitatea succesului (Bolchover, 2006, p. 78). 
Devenim neliniştiţi pentru că societatea actuală — percepută ca meritocratică — pare că 
„ne oferă acum o şansă reală de succes, dar împreună cu partenerul ei cel mai intim — 
spectrul deconcertant al eșecului, iar acest lucru — precizează autorul britanic — ne face 
să devenim mai buni sau, dimpotrivă, să ne ferim de pericol” (ibidem, s.n. — G.A.). Pe 
scurt, în umbra succesului stă întotdeauna să iasă la suprafaţă eşecul. Avem mereu 
minunata şansă a succesului, dar suntem şi permanent pândiți de dezastrul eşecului. 
Nu putem să ne amăgim: ştim că există (şi nu pot să nu existe) decât puţini câştigători. 
Restul, marea majoritate, sunt perdanți. Mai mult, inflamându-ni-se pe toate căile (me- 
diatice) dorinţa de succes, nereuşita în obținerea lui poate fi percepută (şi resimțită) 
mult mai dureros la nivelul individului (Bolchover, 2006). 

În aceste (încordate şi severe) timpuri, individul contemporan „îşi face o datorie 
din a izbândi în tot ceea ce întreprinde, de a-şi întrece rivalii, de a fi mereu performant, 
de a duce o viaţă profesională şi o viaţă de familie ireproşabile”, punctează M. Lacroix 
(2009, p. 57). Experimentând (lăuntric) teama de mediocritate, de respingere şi de 
înfrângere, individul este somat să fie cel mai bun. Exacerbat, acest ideal al eului ge- 
nerează stres, îndoială de sine, angoasă. „Sentimentului greşeli 1 se substituie obsesia 
eșecului” (idem, p. 58, s.n.-G.A.). 

Prin urmare, ceea ce motivează oamenii în societatea hiperconcurențială este 
succesul. Chiar dacă, în mod tacit, fiecare înțelegem ce înseamnă acesta, credem că 
este util să-i surprindem câteva note specifice (fără pretenția, desigur, de a le epuiza). 

În general, succesul este asimilat cu statutul pe care îl obţine un individ ori de 
câte ori a reuşit să depăşească un obstacol. Poate fi vorba despre succes şi atunci când 
e] — individul — a reuşit (sau reuşeşte) să corespundă unor criterii, norme, cerințe, aşteptări 
(formulate fie de către o instituție, fie de către o comisie, fie de către un act normativ, 
fie de către persoane aflate pe poziții de putere/autoritate). Despre succes mai poate fi 
vorba și atunci când un individ a ieşit învingător într-o anumită competiţie sau a ajuns 
la vârful unei ierarhii. 

Însă, în societatea de marketing (aşa cum, după cum ştim, a numit-o E. Fromm 
in The Sane Society), prin succes cei mai mulți înțeleg ascensiunea pe verticală. Este 


* Putem lua — în acest context — în consideraţie şi situaţia când individul, după o anumită perioadă de 
succesive şi elogioase succese, cade în uitarea/ignoranța celorlalţi, nemaiprezentând un interes special. 
Apar şi „se ridică” alţii. Acum succesul surâde altora. Pentru unii oameni, momentul poate fi dramatic, ruinător. 
Se poate instala panica, dezorientarea, prăbuşirea psihică. 


31 


vorba de parcursul ierarhic, parcurs ce presupune — funciarmente — perpetuarea şi ge- 
neralizarea evaluărilor şi — drept urmare — a principiului comparabilității (care, în cele 
mai numeroase cazuri, generează — precum demonstrează psihologi: sociali — invidie, 
ipocrizie, resentimente, ură). 

Societatea de marketing însăși funcționează pe temeiul evaluărilor, al compara- 
țiilor şi al ierarhiilor permanente. Oamenii (şi grupurile de oameni) sunt supuşi mereu 
mecanismelor de evaluare, comparare şi ierarhizare. Într-o astfel de situație, nu există 
pentru ei decât două posibilităţi: fie succesul, laurii, fie eşecul, dezamăgirea, margina- 
lizarea, ignorarea”. Şi într-un caz, şi în altul, este afectată imaginea individului: pe de o 
parte, în direcția unei percepții de admiraţie, de idolatrie, de fascinaţie, pe de alta, în 
direcția uneia de respingere, de dezoiare, de incapabilitate. Cât este pe valul succesului, 
pentru individ totul este minunat, extraordinar, de necrezut sau de neînchipuit. El se 
simte consacrat, iubit, apreciat la adevărata lui valoare. Cât este în deruta şi în doliul 
eşecului, individul se simte frustrat, inutil, distrus, neputincios. 

Drept urmare, dacă acceptăm ideea de meritocrație, rezultă faptul că incapaci- 
tatea de a urca scara afirmării afectează nu numai plicul cu salariul (sau — mai recent — 
cardul), dar şi imaginea socială a individului. Totodată, este afectată şi imaginea lui de 
sine. 

În condiţiile în care standardele sunt (prea) ridicate în raport cu capacităţile şi 
disponibilitățile/resursele acestuia, apare inevitabil eşecul; iar dacă situația nu se schimbă 
în sensul susținerii şi a valorificării potenţialului său unic, eşecul tinde să se repete. 
Eşecurile frecvente sunt urmate de simţăminte (profunde) de ruşine, de vinovăţie, de 
autoînvinovăţire, de dezamăgire de sine, iar în cazurile cele mai grave, de depresie. 
Drept urmare, cei mai mulţi dintre noi suntem puşi în fața următoarelor opțiuni 
(Bolchover, 2006): 

a. să acceptăm loviturile, crizele şi să „încercăm disperaţi să găsim scurtăturile 

care să ne permită să urcăm scara” (p. 78); 

b. să ne îndreptăm spre un alt domeniu de activitate „care să fie mai potrivit 
talentelor noastre şi, prin urmare, să ne permită o mai bună recunoaştere, un 
statut mai bun şi, de aici, mai mult respect de sine” (ibid. ); 

C. „să ieşim cu totul din sistem şi să ne deconectăm ambițiile, în modul cel mai 
evident cu putință, de ideea de carieră şi de bogăţie. Dacă facem pasul 
downshift-ului, adică «migrăm în Jos», nimeni nu ne mai poate critica pentru 
că am dat greş, pentru că am respins fățiş definițiile convenționale ale succe- 
sului şi eșecului. Prin aceasta — punctează D. Bolchover (2006) — s-ar putea 
să fi făcut inaccesibil orice statut înalt, dar am devenit totodată imuni la 


” Desigur, în viața unui individ aflat într-o societate de marketing, poate fi vorba şi despre o dinamică - 
mai mult sau mai puţin fericită — a raportului succes-eşec. Sunt situaţii când după un succes (sau mai 
multe succese) poate urma un eşec (sau mai multe eşecuri), după cum, poate fi şi situaţia când după un 
eşec (sau mai multe eșecuri) poate fi repurtat un (nesperat, remarcabil) succes (ori o serie de remarcabiie 
sau nesperate succese). De regulă însă, un succes (sau o serie de succese) apare mai greu după eşecuri 
repetate (când stima de sine coboară foarte mult, aspiraţiile se reduc, iar neîncrederea în sine se accen- 
tuează îngrijorător). Așa încât, în această constantă dinamică a vieții (de marketing), un eşec se instalează 
mai degrabă după un (alt) eşec, decât un succes după un eşec. 

judecăţile negative ale celorlalți şi ne-am eliberat de propriile noastre îndoieli 
în ceea ce ne priveşte” (p. 78). Am obținut astfel liniştea, seninătatea, dorinţa 
și stăruința de a fi noi înşine şi, în acelaşi timp, şansa ca viaţa să ne fie mai 
mult a noastră şi celor dragi nouă. Ne simțim mai puţin înlănțuiți, mai liberi, 
mai apropiaţi nouă înşine. Ne dăm seama că avem acces la un alt concept al 
succesului, acela al trăirii sentimentului că reuşim să exprimăm ceea ce 
suntem capabili să fim și să facem, al trăirii mulțumiri! lucrului bine făcut, al 
creației pe măsura creativității noastre (neurmărită de evaluări şi de evalua- 
tori). Înțelegem că, de fapt, în mod fundamental, singurul şi Justul evaluator 
este timpul. 


Școala sub presiunea obsesiei succesului şi a angoasei eşecului 

Ca instituție a societății hiperconcurențiale şi de marketing, şcoala intră şi ea în 
fluxul complex al tendinţelor acesteia. O interesează — parcă — (tot mai) puţin cunoaş- 
terea (învățătura, ca act de nobleţe), rafinamentul comportamental și eleganța relațională 
şi mai mult — parcă — eficiența (economico-financiară a) absolvenţilor ei: adolescenți, 
tineri sau adulți. Eficiența este strâns legată de raportul dintre costuri şi beneficii mate- 
riale (în principiu, imediate) şi de evaluarea permanentă a acestui inevitabil raport. 
Şcoala este pusă față-n față cu propriile rezultate, apreciate din punctul de vedere al 
cerințelor pieţei muncii. Evaluarea economică trece pe primul plan. lar efectele acesteia 
se resimt la nivelul decidenților sistemului de învățământ, al directorilor, al corpului 
profesoral, al colectivelor de elevi şi — desigur - al fiecărui elev în parte. 

Centrată pe succes — înțeles ca mobilitate pe verticală —, societatea actuală împinge 
școala (şi pe oamenii ei) spre această unică țintă. Administratorii, cadrele didactice, 
părinţii (eventual, bunicii) ajung să ia ca reper fundamental şi constant al vieţii, al în- 
vățăturii, succesul (imediat, social, financiar), devenit axiomă a vieții şcolare. Pe parcursul 
şcolarității, virusul succesului intră nu numai în profesori, dar şi în elevi, toţi căutând 
să îl obţină cu orice preț. 

În acest context, este demn de analizat faptul că un element motivaţional foarte 
important este concepţia pe care şi-o face elevul despre scopurile urmărite la școală. 
La început, nu ştie prea bine despre ce este vorba. Pe parcursul vieții sale şcolare însă, 
din interacțiunile cu învăţătoarea, apoi cu profesorii, din discuţiile cu părinții (şi cu 
bunicii) şi din modul lor de a aprecia rolul şcolii, elevul îşi construieşte o percepţie 
despre rolul acesteia în viaţa lui, despre normele şi pretențiile ei (Crahay, 2009). 

Cercetările de psihologia educaţiei arată faptul că viziunea pe care şi-o for- 
mează elevii de-a lungul şcolarității referitoare la scopurile școlii se schimbă (uneori, 
radical). Un mare număr dintre ei trec „de la o reprezentare a şcolii ca loc de studiu la 
O reprezentare care consideră că funcţia de evaluare este predominantă față de cea 
educativă”, formativă, culturală (idem, p. 411). 

Specialiştii au constatat că la preşcolari şi la elevii de clasa I se găsesc rar 
preocupări legate de aprecierea profesorilor referitoare la prestația lor. Pentru ei este 
importantă sarcina şi posibilitatea de a-şi răspunde la propriile întrebări/nelămuriri. În 
schimb, în cadrul aceloraşi cercetări, s-a constatat că cei mai mulţi adolescenţi caută 

cu precădere să evite eșecul. De aceea, aceştia au tendinţa să studieze cu mare interes 
norma/criteriile folosite de către profesor în evaluare. 

Prin urmare, dacă elevii din clasele mici urmăresc în marea lor majoritate şi cu 
predilecție scopuri de învățare, sunt preocupaţi să-şi satisfacă scormonitoarele lor curio- 
zități, cei mai mulți elevi din ciclurile superioare îşi propun scopuri de performanță 
(Crahay, 2009, p. 411). Veniti cu motivaţia (intrinsecă a) cunoaşterii, autentic şi sincer 
doritori să afle cât mai multe, puşi să adreseze cât mai multe întrebări, prin evaluarea 
şcolară (tot mai prezentă în viaţa lor), elevii intră pe teritoriul succesului şi al eşecului. 
În viaţa lor se produc — din acest punct de vedere — deplasări importante. Pe parcursul 
anilor de şcoală, marea majoritate dintre ei îşi dau seama că statutul şi relațiile lor (cu 
părinții, cu colegii etc.), modul cum sunt percepuți şi trataţi depind, în mod substanțial, 
nu de ceea ce vor să afle, să descopere, să aprofundeze, ci de succesele (sau de eşe- 
curile) pe care le obţin în urma evaluărilor la care sunt supuși. Mai devreme sau mai 
târziu, ei ajung să se identifice cu aceste succese şi/sau eşecuri. Curiozitatea se pierde, 
cunoaşterea spontană se stinge (uşor), izvorul dorinţei de a şti despre tot şi despre orice 
seacă, iar elevii se înrolează în cursă, din ce în ce mai preocupaţi de calcularea riscurilor 
la care se expun, de nivelul reuşitei care îi satisfac, de salvarea aparenţelor (căci, în 
ultimă instanță, ceea ce contează este imaginea socială — modul cum ne văd ceilalți), 
de gradul de emoţionalitate pe care îl pot suporta (Crahay, 2009). 

În contextul ideologiei societăţii actuale hiperconcurenţiale — precum o resimțim 
cei mai mulți dintre noi — presiunea obținerii succesului (înțeles ca situare în fruntea 
ierarhiei) — ca sens primordial al vieții — este extrem de mare, implicit şi în aceeași mă- 
sură, cea a evitării eşecului. Astfel, pentru a-şi conserva (sau consolida) respectul de 
sine (cum ştim, extrem de fragil pe durata şcolarității) şi a creării unei imagini favo- 
rabile colegilor, părinților, fraților, bunicilor lor, elevii se văd în situația de a evita mo- 
mentele în care profesorii le-ar putea descoperi lacunele, impreciziile şi, prin urmare, 
să-i aprecieze în mod negativ. 

În felul acesta, pe măsură ce ei acumulează experiență școlară, unii elevi tind să 
se plaseze într-o /ogică a evitării (Crahay, 2009), respectiv acea atitudine de a nu (mai) 
încerca nimic îndrăzneţ, original, de a se conforma cerinţelor, criteriilor şi normelor 
profesorilor. În aceeaşi (pragmatică) logică, ei vor căuta, pe cât le este și le va fi posi- 
bil, să evite sarcinile dificile şi să se eschiveze de la întrebările/problemele complexe. 

Sesizând că ceea ce contează în școală, în ciuda celor mai elegante declarații 
(oficiale), este evaluarea, o anumită categorie de adolescenți „adoptă o strategie defen- 
sivă şi, temându-se să fie apreciaţi în mod negativ, ei favorizează activitățile asociate 
cu cele mai multe posibilități de laude”, de succes, scrie M. Crahay (2009, p. 412). 
Rămân tot mai puțini şi tot mai rari cei care se plasează într-o logică de învățare, 
respectiv aceea prin care îşi aleg activitățile şi sarcinile care le oferă posibilitatea 
lărgirii şi aprofundării cunoaşterii, perfecționarea reală de sine prin valori. În momen- 
tul în care această categorie de elevi percepe situația şcolară ca pe un context dominat 
de evaluare, întreaga lor energie se va axa pe validarea competențelor (identificată cu 
reuşita), mai curând decât pe dezvoltarea unor strategii cognitive și a unor idei/căutări 
originale. Tot ceea ce vor face aceşti elevi vor face (doar) prin raportare la o normă 
extrinsecă, impusă de către profesor sau presupusă de către ei, plecând de la anumite 
pretenţii, exigenţe, indicii ale acestuia (idem). 

O altă categorie de elevi intră în cursa perfecționismului. În cazul acestora, asis- 
tăm la o adevărată explozie a ambiţiei de a fi impecabili, fără cusur. Ei alunecă (mai 
rapid sau mai lent) pe toboganul de a face pe plac celorlalți (profesori, părinţi, bunăoară) 
şi de a fi cu orice preţ în frunte. Făcând parte din această categorie, copilul suficient de 
mare ajunge să înţeleagă faptul că „doar prin obţinerea unor rezultate bune va reuși să 
aibă o carieră de succes” (James, 2009, p. 268). La un anumit moment, îşi dă seama că 
scopul educaţiei nu este acela de a afla ceea ce este interesant, în mod intrinsec, pentru 
sine, ci de a se strădui din greu în şcoală pentru a obține o răsplată financiară (cel puţin, 
mulțumitoare) pe termen lung (idem, p. 270). Pentru aceasta, elevul înţelege că ceea ce 
contează este să fie apt să intre pe piața muncii după terminarea studiilor şi să aibă o 
rentabilitate cât mai mare. 

Fiind amenințați (în comparaţie cu generațiile anterioare) de evaluări de la vârste 
din ce în ce mai mici, această categorie de elevi (împinși mai mult sau mai puţin de 
către părinți) capătă obsesia rezultatelor la teste (orale, scrise sau practice, tradiționale 
şi/sau complementare). Febra notelor îi transferă din zona pasiunii pentru învățătură în 
cea a preocupării pentru ceea ce se va întâmpla cu imaginea lor după parcurgerea 
probei/probelor. Anticipările şi scenariile postexamen(e) le cuceresc mintea, iar întreaga 
lor stare sufletească este răscolită de statutul lor ulterior examinării/examinărilor. 

Pe scurt, obsedați de obținerea succesului (sau — simultan — copleşiţi de angoasa 
eşecului), aceşti elevi fac orice pentru a trece (la superlativ) obstacolele evaluative. Pe 
parcursul anilor de școală — îndemnați de ambiţii cultivate de părinţi, de condiţiile 
copilăriei lor etc. —, ei capătă o frică puternică de eşec şi sunt (din ce în ce mai mult) 
chinuiți de îndoieli de sine, chiar şi atunci când îşi ating obiectivele. Cei mai mulți 
dintre ei sunt (mereu) nemulțumiți; se concentrează (doar) asupra greșelilor şi mai puţin 
asupra dezvăluirii potențialului propriu. Principala preocupare a acestei categorii de 
elevi perfecționistă (permanent încrâncenată) este aceea de a avea rezultate mai bune 
decât ale celorlalți, mai degrabă decât plăcerea în sine pe care le-o dă (le-ar putea-o 
da) aflarea de lucruri/probleme inedite, experimentarea unor experienţe interesante sau 
revelațiile înţelegerii unor sensuri/semnificaţii aparent inaccesibile. În ceea ce îi priveşte, 
respectul de sine se întemeiază foarte mult (am zice, aproape exclusiv) pe succes, pe 
victorie, pe satisfacția premierii (ŞI, implicit, pe sauisfacția înfrângerii celorlalți). 

În atare condiţii, chiar şi în ciuda reuşitei, copiii/adolescențţii sunt expuși unui 
risc sporit de anxietate şi de gânduri obsesive. Mai mult, ei sunt predispuşi la depresie 
(James, 2009, p. 258). Au fost identificate două categorii principale de indivizi depre- 
sivi (idem, p. 240): 

a. tipul dependent: este tipul chinuit de sentimente de singurătate, de neajuto- 
rare şi de slăbiciune. Acesta are o teamă cronică de a fi abandonat şi lipsit de 
grija celor apropiaţi; ei tânjesc să fie alinaţi, încurajați, consolaţi şi protejaţi; 

b. tipul autocritic: este tipul afectat de sentimente precum: lipsa de valoare, de 
inferioritate, de incapacitate, de vinovăție. Acesta este chinuit de teama 
de dezaprobare, de critică, de lipsa acceptării celorlalți şi de tendinţa de a se 
autoexamina dur; el poate ajunge să-şi impună standarde imposibile, să tindă 
spre realizări excesive. Este muncitor, are aşteptări enorme de la el însuşi, 
dar nu ajunge niciodată la satisfacţii durabile nici atunci când are succes. 

Sunt efecte psihologice importante la care se expun elevii crescuţi într-un mediu 
hiperconcurențţial şi de care este recomandabil ca decidenţii, profesorii, părinții să țină 
seamă. 


Concluzii şi propuneri 

Mecanismele societăţii actuale sunt puternic prezente în mediul educativ şi îi 
imprimă acestuia presiunile şi constrângerile sale. 

Chiar dacă în literatura de specialitate se vorbeşte mult şi insistent despre funcția 
formativă, ca funcție primordială a evaluării, în fapt, în practica şcolară curentă, actul 
evaluării îşi evidenţiază funcţia de control şi de ierarhizare a candidaților. Oricât de 
importantă ar fi funcția formativă pentru evoluţia armonioasă, sănătoasă a tinerei gene- 
raţii, în realitate, cea care deține prioritatea este funcția de clasificare. 

Prin evaluarea şcolară, elevii intră pe teritoriul succesului şi al eșecului. În Viaţa 
lor se produc importante deplasări de accent: dinspre cunoaştere şi învățătură înspre 
obținerea succesului şi evitarea eşecului. Îi preocupă tot mai mult succesul, dar în 
aceeaşi măsură şi eşecul. Îşi sau seama de efectele acestora asupra imaginii lor sociale. 

Pentru a se proteja de consecinţele negative ale posibilelor eşecuri, unii elevi 
resping lupta, confruntarea şi adoptă o logică a evitării; alţii o acceptă şi intră în cursa 
perfecționismului. Rezultat al „creşterii bazate pe control” (James, 2009, p. 240), această 
ultimă categorie riscă să fie mereu nemulțumită, dezamăgită, în ciuda obţinerii succe- 
sului. Obsedată de note, de poziția ocupată în final într-o ierarhie (cu colegii de clasă 
sau de aceeaşi promoţie, de exemplu), această categorie de elevi se expune epuizării 
intelectuale, unui context nefavorabil sănătății emoționale (anxietate, depresie), tulbu- 
rărilor de personalitate, bolilor mintale, abuzului de cafea, alcool, droguri, nivelului 
ridicat de insomnie ş.a.m.d. (James, 2009). Totodată, ei se expun riscului de a rămâne 
dependenți (pe întreg parcursul vieţii lor) de evaluările externe şi — drept urmare - 
victime ale circumstanțelor (Csikszentmihalyi, 2007). 

Pentru a descuraja o asemenea tendinţă şi a limita nedorite consecinţe psiholo- 
gice, propunem profesorilor — şi, prin aceştia, părinților — o educație bazată pe 
încurajare, pe susținere, unde „în locul presiunii există afecțiune” (James, 2009, 
p. 241), empatie, cooperare, încredere în disponibilităile şi abilitățile fiecărui elev. 

Programul cuprinde o succesiune de întâlniri cu profesorii, cu părinții, cu toți cel 
interesați în creşterea sănătoasă a noilor generaţii. Aceste întâlniri (de tip focus-grup) ar 
putea avea următoarele teme: 

]. Societatea actuală şi problematica succesului şi a eşecului; 

Locul şi rolul evaluării în activitatea şcolară. Funcţiile evaluării şcolare; 

Relația dintre evaluarea şcolară şi problema succesului/eşecului în perioada 

şcolarităţii,; 

4. Sensuri ale succesului; succes pe termen scurt, mediu şi lung; semnificații 
pentru viaţă şi raporturile dintre ele; 

5. Temeiuri ale succesului în viață şi alte dimensiuni ale împlinirii oamenilor 
(familie, munca bine făcută, pasiunea pentru cunoaştere, pentru artă, expri- 
marea autentică de sine, relații trainice şi stabile etc.) (Seligman, Lipovetsky, 
Maslow, Rogers, Csikszentmihalyi etc.); 


VW 

6. Eşec şi feedback; eşecul ca feedback. Programarea neuro-lingvistică şi eşecul; 

7. Notele şi teoria atribuirilor. Riscul dependenţei de circumstanțele externe; 

8. Riscurile medicale şi psihologice ale supralicitării succesului (sau ale eşecului); 

9. Încrederea în sine, respectul de sine, încrederea în alţii şi pofta de viaţă; 

10. Educaţia bazată pe încredere şi desch:dere, elaborarea unor proiecte de viaţă 
comune cu elevii, întemeiate pe autocunoaştere și exprimarea de sine/auto- 
realizare. 


PARTEA NEVĂZUTĂ A EVALUĂRII ŞI EFECTELE EI 


Introducere 

Pentru că instituţiile vor să ştie cât mai bine cum stau în raport cu propriile 
investiţii, eforturi organizatorice şi pretenţii, pe de o parte, şi în raport cu performan-. 
țele altor instituţii (cu un obiect de activitate asemănător), pe de altă parte, ele recurg —: 
de voie, de nevoie — la (periodice) evaluări şi autoevaluări. Totodată, ele urmăresc să: 
cunoască — îndeaproape — rezultatele muncii angajaţilor lor, atât pentru a-1 stimula, dar: 
şi pentru a-i recompensa pe fiecare potrivit performanţelor lor. 

Trăim vremuri ale evaluărilor: interne şi/sau externe. Ele tind să devină o per-| 
manenţă, o dimensiune pe cât de obişnuită, pe atât de obligatorie a muncii noastre. Pare tot! | 
mai important ca fiecare angajat să cunoască exigenţele de calitate impuse, criteriile ! 
potrivit cărora este apreciată munca sa, distanţa la care se află în raport cu satisfacerea ! 
acestora şi, drept urmare, să-şi cunoască împlinirile şi neîmplinirile, măsura eficienței | 
eforturilor depuse, capacitățile şi neputinţele. | 

Desigur, instituţia şcolară nu face şi nu poate face excepţie. Şi ea este supusă! 
evaluărilor de către instituţii exterioare ei, după cum ea însăşi îşi supune profesorii şi! 
elevii la periodice și obligatorii evaluări. Mai mult chiar, prin frecvență şi prin cerințe, | 
pare că fenomenul evaluării s-a intensificat. | 


Evaluarea şi evaluatorul 

De vreme ce se recurge tot mai des şi cu (tot mai multă) încredere la evaluare, | 
putem înţelege faptul că ea a devenit o practică extrem de importantă pentru bunaj 
funcţionare a unui colectiv sau a unui individ. În cele mai multe cazuri, evaluarea are | 
un rol oportun, util. Ea ne previne asupra şi/sau ne fereşte de mediocritate, de impro- 
vizație, de rutină, de inerție şi de impostură, ne oferă direcții de perfecționare a muncii 
acolo unde, poate, ca evaluaţi, nu le întrevedem sau nu căutăm progresul. Evaluarea ne 
impulsionează şi ne organizează (din afară) — ca indivizi — activitatea. În aceeaşi măsură, 
ne corelează cu anumite norme, standarde, cerându-ne un nivel ridicat de (auto)exr- 
gență şi provocându-ne — din exterior — demersuri adecvate în vederea atingerii lor. 

Cât timp evaluarea se păstrează în limite rezonabile şi este concepută ca meca-f 
nism posibil între altele și împreună cu altele (cum ar fi, bunăoară: cooperarea, dialogul, 
empatia, răbdarea, întrajutorarea, încrederea în potențialul evaluatului, încercarea şi | 
eroarea), cât timp este agreată de către cel supus evaluării ca factor de dinamizare/de | 
susținere a vieţii sale profesionale înseși, pe scurt, cât timp evaluarea constituie un 
mijloc şi nu un scop în sine (al evaluatorului), putem miza — cu mici rezerve — pe 
funcția constructivă, eficientă şi oportună a acesteia. 

Evaluarea însă poate fi — în anumite situații şi pentru anumite persoane — şi inhi- 
bitivă sau — pur şi simplu — demolatoare. Ea poate induce (puternice) stări de teamă, de 
nesiguranță, de respingere. În loc să încurajeze afirmarea personalității şi tot mai buna 
desfăşurare a activităţii evaluatului, ea îl poate descuraja şi expune contextului 


38 


dezamăgirilor, neîncrederilor, suspendărilor. Perspectiva (mai apropiată sau mai înde- 
părtată a) evaluării îi poate deteriora motivaţia (pozitivă a) muncii sau chiar i-o poate 
distruge, ea poate transforma oamenii în angajaţi docili, dependenţi de sistemul de 
norme și de standarde impus. 

În felul acesta, instituţiile pot influenţa foarte mult modelarea caracterului oame- 
nilor. „Ele — scrie B. Russell (2002) — pot încuraja spiritul de aventură şi speranța sau 
nevoia de siguranță” (p. 13); „pot deschide minţile oamenilor către posibilităţi gran- 
dioase sau să le închidă pentru orice în afară de perspectiva riscurilor cine ştie cărei 
adversități obscure” (idem, p. 14). Prin urmare, celebrul gânditor britanic consideră că 
preocuparea centrală a instituţiilor ar putea fi aceea pentru libertate şi spirit de gene- 
rozitate, şi nu pentru „restricții şi reglementări stânjenitoare” (idem, p. 15), pentru expri- 
marea potențialului fiecărui angajat în toată amploarea lui, şi nu pentru limitarea şi 
dirijarea lui. 

Reiese faptul că este foarte important modul cum este concepută şi cum este 
practicată evaluarea. 

Desigur că, atunci când ne ocupăm de sfera evaluării şi vrem să-i surprindem 
cât mai bine „autonomia şi fiziologia” este necesar să ne ocupăm de elementele ei (vi- 
zibile): dimensiuni, etape, funcţii, strategii, metode, instrumente, de corelația dintre ele 
în vederea satisfacerii anumitor cerințe psihopedagogice legate de particularitățile 
elevilor, de tipuri de evaluare şi de efectele lor în planul învățării, de criterii, dar şi de 
erorile care pot să apară în procesul evaluativ, cu voia sau fără voia evaluatorului. 
De asemenea, nu pot fi trecute cu vederea nici consecințele evaluării asupra relaţiei 
profesor-elev, elev-elev sau părinte-elev. 

Credem însă că toate acestea și încă (multe) altele, care ne-au scăpat şi care ţin 
de zona evaluării, camuflează sau distrag, atenția (de cele mai multe ori, superficială) 
de la ceea ce reprezintă (şi a reprezentat întotdeauna) elementul fundamental, aflat 
mereu în umbră. Este vorba despre acel element care susţine (pe care se întemeiază) 
întreaga problematică a evaluării, în general, şi pe cea a evaluării şcolare, în particular. 

Pentru un anumit domeniu sau altul supus evaluării, totul pleacă de la conceptor. 
Acesta poate fi un individ sau un grup de indivizi (format dintr-un număr mai mare 
sau mai mic de persoane considerate experte în domeniul dat, persoane care îşi nego- 
ciază punctele de vedere în vederea ajungerii la un consens şi la o decizie unitară). 
Conceptorul este asemănător legiuitorului (din sfera juridică). El elaborează şi impune 
un concept, pe care l-am numit concepr-grilă, ce întemeiază, orientează şi legitimează 
actul evaluării într-o anumită sferă de lucru. Întregul sistem de norme, de standarde şi 
de criterii se susține pe acest concepi şi derivă din el. De el depind, în ultimă instanţă, 
soarta, evoluţia şi succesul/insuccesul instituţiilor şi al oamenilor. 

Considerăm că faţa nevăzută şi cheia întregii problematici a evaluării este 
conceptul-grilă, în care crede şi pe care îl utilizează evaluatorul. Conceprul-grilă este 
temeiul cel mai profund al actului evaluativ. Tot ceea ce decide evaluatorul se bazează 
pe acest concept. El exprimă viziunea evaluatorului asupra a ceea ce este valoros şi 
important în domeniul dat şi duce la formularea unui anumit criteriu sau a unui set de 
criterii de apreciere a unei prestații. Această viziune se interpune permanent între eva- 
luator şi evaluat. 

Mai mult sau mai puţin conştientizat, conceptul-grilă este un concept-tipar'“, pe 
care evaluatorul îl impune drept suveran domeniului particular de activitate şi comu- 
nității profesionale/știinţifice date. Cei care lucrează în respectivul domeniu sau membrii 
respectivei comunităţi sunt puși în situația de a-l respecta. Dacă se abat de la cerințele 
lui sau nu-l iau în seamă sunt avertizaţi, iar în caz de neîndeplinire, sunt cotaţi/eti- 
chetați drept incompetenţi, incapabili, necorespunzători. 

Devenit unicul reper al aprecierii într-un domeniu daf, al unei anumite activități, 
a prestaţiei unui anumit om sau a unui anumit grup de oameni — prin aplicarea necon- 
diționată a conceptului-grilă — ne aflăm, practic, în faţa unui act de forță, de impunere, 
de intoleranță. Ne contruntăm cu pretenţia evaluatorului de a surprinde roară diversita- 
tea/varietatea şi complexitatea situațiilor particulare din raza domeniului sau a activită- 
ților pe care le evaluează. 

Însă, oricât ar pretinde-o, conceptul-grilă nu este şi nu va putea fi niciodată 
exhaustiv. Exhaustivitatea nu ține de condiția umană, ci de aroganța umană. Ca orice 
concept, şi conceptul-grilă este un concept limitat și (fie că o recunoaştem sau nu) va 
rămâne întotdeauna un concept limitat. El nu poate surprinde şi nu va surprinde 
niciodată întreaga complexitate a evenimentelor, actelor, produselor, creaţiilor pe care 
le evaluează. 

Prin urmare, va rămâne întotdeauna o zonă, un număr mai mare sau mai mic de 
evenimente, de acte, de produse, de creații (imprevizibile şi inedite) care n-au intrat, 
nu intră şi nu vor intra în viziunea conceptorului. Mereu va rămâne ceva necuprins şi 
de necuprins. Cu toate acestea, prin conceptul său grilă, evaluatorul consideră că nu-i 
scapă nimic, că viziunea sa suverană și indubitabilă (deci, şi imbatabilă) poate da 
seamă asupra valorii, calității sau performanțelor dintr-un (anumit) domeniu de activi- 
tate sau asupra prestației membrilor dintr-o comunitate profesională/ştiințifică. 

Prin acest concept: 

a. pe de o parte, li se ia evaluaților posibilitatea de a-şi exprima întreaga bo- 
găție a manifestării spiritualității lor, posibilitatea de a-şi exercita iniţiativa, 
de a-şi exprima personalitatea dincolo de limitele suveranului concept; 

b. pe de altă parte, prin aplicarea acestuia se departajează (sau se pretinde, în 
mod „obiectiv”, departajarea) între ceea ce este semnificativ şi nesemnifica- 
tiv, între ceea ce este performant şi neperformant, între ceea ce rămâne şi 
ceea ce se îndepărtează, între ceea ce este demn de urmat şi ceea ce este de 
evitat. 

Conceptul grilă este o dovadă de şi o măsură (declarată sau nu) de constrângere. 

Sub pretextul (de cele mai multe ori întemeiat al) protejării calității, al stimulării exce- 
lenței, al dezvăluirii imposturii sau a falsei prestații, se consolidează autoritatea evaluării 
şi, prin ea, autoritatea unui anumit concept-grilă, specific unui anumit evaluator, invo- 
cat la un anumit moment dat şi de către o anumită instituție (expresie a anumitor 
interese) ca legitimani. 


'% Într-una din numeroasele şi interesantele sale lucrări, remarcabilul filosof britanic B. Russell (2002) 


notează: „Nu numai profesorii, ci şi toate persoanele obişnuite care deţin autoritatea, pretind de la subor- 
donaţii lor acel tip de uniformitate care face ca acţiunile lor să fie uşor previzibile şi niciodată inoportune” 
(p. 10). Autorul continuă: „Rezultatul este că ei suprimă iniţiativa şi individualitatea atunci când pot face 
aceasta, iar atunci când nu pot, intră în conflict cu ele” (ibid. ). 

Căutând să evităm (sau să prevenim) anumite riscuri (reale), generăm (precum 
se întâmplă mai întotdeauna) altele; între acestea, acela al sufocării creației, individua- 
lității (manifestate dincolo de ceea ce nu intră în „zona de acoperire” a conceptului-grilă), 
a creativităţii, a spontaneităţii sau acela al stimulării oportunismului, obedienței, for- 
malismului, a slăbirii „structurii de rezisternță” a spiritului de autodeterminare a eva- 
luatului. Pot fi astfel supravegheate independenţa de gândire, febrilitatea geniului creativ, 
neodihna imaginaţiei şi neliniştea reflecției. Toate aceste riscuri nu ar însemna atât o 
„imobilitate bizantină”, aşa cum o numește B. Russell (2002, p. 16), cât mai ales 
impunerea unei direcţii, a unui curs de gândire, de orientare a edificării unei opere, de 
încurajare a unui set de opțiuni şi de decizii. 

Într-o atare situaţie, prin conceptul său grilă, evaluatorul impune — în cele din 
urmă — cursul, amploarea şi gradul de originalitate al unor activităţi/producții ale ma- 
jorității persoanelor (celor supuşi evaluării) dintr-un anumit domeniu sau dintr-un 
anumit tip de comunitate profesională. El dezvoltă, mai degrabă, frica, grija şi îngri- 
jorarea, decât spiritul și dezvoltarea liberă a fiecărui potenţial, dezvoltă, mai degrabă, 
cuşti invizibile, decât spaţii de explorare şi de aventură intelectuală/cognitiv-umană. 

Ameninţat mereu cu evaluarea, evaluatul îşi deplasează centrul de interes de pe 
exprimarea de sine (asumată și neîngrădită) pe aprobarea (imediată), dinspre auto- 
determinare înspre dependență, dinspre atenția asupra profunzimilor propriului orizont 
de existență înspre atenția asupra cerințelor şi criteriilor de recunoaştere (oficială/in- 
stituțională)'. 

Așadar, întregul edificiu al evaluării (cu strategiile, metodele, tehnicile, instru- 
mentele sale) are ca temei conceptul-grilă. El provine: 

a. Din experienţa profesională, dată la un moment dat, a autorului lui şi din 
bogăţia cunoaşterii lui în domeniul lui de specialitate; 


'! În marea majoritate a cazurilor, evaluatorul nu este un creator (este un funcționar, un birocrat), iar crea- 
torii înşişi nu agreează — decât cu mare greutate şi pentru puţin timp — statutul de evaluator. Pare că el — 
creatorul — nu-și poate configura un concept-grilă (riguros, tehnic, solid, operațional). 

Preocuparea fundamentală a evaluatorului este norma, standardul. EI este — în primul rând — un nor- 
mator: un creator, un slujitor şi un apărător al normelor. Creatorul este în mod fundamental preocupat de 
idee, de tensiunea limpezirii ei, de drama găsirii cât mai clarei şi cât mai completei ei exprimări, de origi- 
nalitatea şi de fecunditatea ei. 

Venind din exterior şi rămânându-! exterioară, evaluatorul nu pricepe sau pricepe schematic/sărăcăcios 
creaţia (în pofida pretenţiei sale că pe lumea asta nu-i scapă şi nu-i poate scăpa nimic). Nu-i poate trăi (ŞI 
nici înțelege) învolburarea/zbaterea şi jertfa. În schimb, el are acces la o atitudine de control, de impunere, 
de coerciție. Ceea ce înțelege cel mai bine şi cel mai rapid este raportul de conformitate faţă de conceptul-grilă. 
Existenţa, funcţia și acţiunea evaluatorului se consumă în orizontul administrativului, al sancţiunii. 

De cealaltă parte, creatorul este absorbit (cu totul) de ideea sa. Privirea lui nu mai este orientată spre 
exterior, ci amestecată în căutările şi clarificările lăuntrice. Este preocupat de exprimarea cât mai fidelă de 
sine, a legii sale interioare, de ceea ce simte, de ceea ce-l frământă, de ceea ce ar putea descoperi. Este 
convins de faptul că individualitatea lui — cu limitele-i inerente — nu se poate institui drept măsură pentru 
alții. Astfel că, încercând să îşi surprindă cât mai profund obsesia, omul creativ „încetează a mai dori să 
intre în relaţie de forță cu ceilalţi” (Russell, 2002, p. 21). 

Chiar dacă ar părea firesc ca, în ordinea valorii, creatorul să preceadă evaluatorului (căci nu putem 
evalua decât ceea ce am creat, iar ceea ce îmbogățeşte lumea este creaţia, nu evaluarea), în lumea 
hipercompetitivităţii şi a eficienţei financiare pare că evaluatorul — oricât ar părea de neverosimil — deţine 
intâietatea. Evaluatorul este mai important. mai puternic şi mai vizibil decăt creatorul! 

b. Din modul general de a gândi şi de a acționa în condiţiile incompletitudinii 
informaţiei. 
a. Potrivit primei surse, evaluatorul se poate afla în următoarele două ipostaze: 
e prima, aceea în care consideră că experienţa şi cunoaşterea lui pot sta 
drept bază pentru orice situație de evaluare (din domeniul său profe- 
sional/ştiinţific). Conceptul său grilă surprinde roate elementele necesare 


şi suficiente sferei de creație şi de activitate date; prin urmare, acesta con-: 


stituie o bază solidă şi relevantă a evaluării în domeniul său de specialitate; 

e cea de-a doua ipostază, este aceea potrivit căreia, în urma experienţei şi a 
cunoaşterii lui, a ajuns la conştiinţa (şi are conştiinţa) că este o ființă 
limitată şi failibilă, care — oricât s-ar strădui — nu poate cuprinde totul. 
Prin urmare, înțelege faptul că — oricât s-ar strădui — conceptul său grilă 


este (şi va rămâne mereu) relativ. De aceea, consideră şi va considera că. 
evaluarea sa este şi va fi mereu imperfectă și îşi va concentra atenția (şi) 
asupra unor posibile aspecte valoroase ale activităţii evaluatului şi care. 
pot scăpa conceptului său grilă. Mai mult, evaluatorul îşi dă seama că do- 


meniul şi/sau tipul de activitate vizate sunt mereu în dezvoltare/în expan- ! 


siune, pe când conceptul-grilă rămâne acelaşi, suficient sieşi, imobil, tot 
mai îngust. Prin urmare, actul său de evaluare implică o inerentă şi bine- 
venită rezervă. 
b. În ceea ce priveşte modul general de a gândi şi de acţiona în condiţii de in- 
completitudine a informaţiei'”, evaluatorul se poate afla în două situaţii principale: în 


cea a mediocristanului sau în cea a extremistanului, după cum le-a denumit N.N. Taleb 


(2009). 


sunt mai mari și astfel mai greu de sintetizat (şi de corelat — n.n. — G.A.)” (ş.a.). 


Așadar, condiția care ne face să simplificăm „ne împinge să credem că lumea | 


este mai puțin aleatorie decât în realitate” (2009, p. 97). Ca orice om fără veleități 


cognitive speciale, supraomeneşti, evaluatorul are şi el tendinţa de a se pune la adăpost f 
de aleatoriul care caracterizează domeniul evaluat. El se situează, de regulă (căci nuj 


concepe cum ar putea fi și altfel) pe teritoriul mediocristanului. 


Potrivit lui N.N. Taleb, acesta — mediocristanul — „este locul în care trebuie să j 
îndurăm tirania colectivului, a rutinei, a evidentului și a predictibilului” (p. 62). Este ţ 
provincia (cognitivă) dominată de mediocru, cu puţine succese şi eşecuri extreme. | 
„Nicio observaţie singulară nu poate afecta semnificativ întregul” (idem, p. 339),| 


elementul nu schimbă semnificativ teritoriul cognitiv-atitudinal. 


Din acest punct de vedere, Clopotul lui Gauss se bazează pe Mediocristan. Ideea 
principală a acestei teorii este aceea potrivit căreia „cele mai multe observații cad în | 


2 ai . A . a . a A .... . . . .... . . * 
* Înțelegerea modului în care trebuie să acţionăm în condiţiile incompletitudinii informaţiei este cel mai 
important Şi mai necesar demers uman”, apreciază N. N. Taleb (2009, p. 84). 

In general, noi, oamenii, remarcă profesorul de la Universitatea din New York, | 
„suntem însetați de reguli, deoarece trebuie să reducem dimensiunile problemelor astfel | 
încât acestea să încapă în capul nostru. Sau, din păcate, aşa încât să le putem înghesui | 
în cap. Cu cât informaţia are un grad mai mare de aleatoriu, cu atât dimensiunile sale | 

zona mediocrului, a mediei, în timp ce probabilitatea unei deviații scade tot mai repede 
(exponențial), pe măsură ce ne îndepărtăm de medie” (p. 285). Gândind (şi analizând) 
în termenii Clopotului lui Gauss, nu dăm importanţă cazurilor izolate, Lebedelor Negre. 

Lebada Neagră este — precum ştim — conceptul creat pentru a desemna un eveni- 
ment important, semnificativ (ce poate contrazice sau dezvălui limitele unui raţio- 
nament inductiv) şi care nu este aşteptat. Este ceea ce lăsăm pe dinafară, ceea ce nu 
luăm în calcul atunci când simplificăm şi evaluăm. În celebra sa carte, cu același titlu, 
N.N. Taleb arată faptul că Lebăda Neagră are următoarele atribute (2009, pp. 13-14): 

a. este un caz izolat, aflat dincolo de tărâmul aşteptărilor obişnuite, dat fiind că 
nimic din trecut nu i-a indicat în vreun fel posibilitatea; 

b. are un impacr deosebi; 

c. în ciuda statutului de caz izolat, natura umană ne-a făcut să născocim expli- 
cații pentru apariția sa după ce acest lucru s-a întâmplat, făcându-l explicabil 
şi predictibil. 

Prin urmare, Lebăda Neagră se caracterizează prin raritate, impact extrem şi 

predictibilitate retrospectivă (cu toate că nu și prospectivă). 

Modul gaussian de a gândi, a privi şi a evalua lucrurile, evenimentele, oamenii 
începe prin concentrarea asupra obişnuitului, a ştiutului şi nu asupra excepțiilor, a 
cazurilor izolate; este eliminat în felul acesta neaşteptatul, neştiutul. 

În Mediocristan sunt marginalizate apariţiile unice, surprinzătoare. Sunt igno- 
rate limitările noastre structurale de a cuprinde şi de a anticipa totul (chiar într-un 
anumit domeniu de activitate şi/sau de cercetare). Cel aflat în această provincie are 
falsa impresie că instrumentul său cognitiv — în cazul nostru, conceprul-grilă — poate 
recupera incertitudinea, neprevăzutul, nemaiîntâlniul. 

Oricât ar părea de neobişnuit, modul de a gândi şi de a evalua în Mediocristan 
nu este unic şi exclusiv. Există şi un alt mod, care ia ca punct de plecare extraordi- 
narul, unicitatea, excepţia şi tratează obişnuitul ca subordonat (Taleb, 2009, p. 270). 
Prin urmare, ubicuitatea curbei gaussiene „nu este o proprietate a lumii, ci o problemă 
din mintea noastră, izvorând din modul în care privim lumea” (idem, p. 286)”. 

Celălalt mod de gândire şi de evaluare poate avea loc în perimetrul Exrremistanului. 
Acesta „este locul în care suntem supuşi tiraniei singularului, accidentalului, nepre- 
văzutului şi a impredictibilului” (idem, p. 62). În această provincie, „un singur element 
poate avea o influenţă disproporționată asupra întregului”. Aici pot avea loc oricând 
schimbări majore, apariţii care nu au fost pregătite în niciun fel în trecut. Sunt eve- 
nimente cu probabilitate scăzută şi cu impact semnificativ în derularea ulterioară a 
activității şi în evaluarea unui anumit domeniu profesional. Ceea ce am învățat în trecut şi 
pe baza căruia evaluăm prezentul şi viitorul se poate dovedi cumplit de amăgitor, dacă 
nu prea limitat şi prea riscant. 


Cel care va infirma acest mod de gândire va fi remarcabilul cercetător Benoit Mandelbrot, care, în cartea 
sa Geometria fiactalică a naturii, apărută în 1982, lansează în lumea ştiinţifică conceptul de fracral, 
pentru a descrie „geometria asprimilor şi a rupturilor” (2009, p. 292, s.a.). Fractal vine de la latinescul 
fractus, care înseamnă „fractură”. 

Putem spune astfel că, dacă în Mediocristan „problema Lebedei Negre fie nu 
există, fie are consecinţe neglijabile” (idem, p. 77)'*, în Extremistan ea este o prezență 
importantă. Logica ei este aceea „de a face în așa fel încât ceea ce nu ştim să he mai 


relevant decât ceea ce ştim” (idem, p. 15, s.n.— G.A.). 


Concluzii și propuneri 

Problema evaluării este şi rămâne o problemă mereu deschisă, atrăgătoare, sur- 
prinzătoare. Pare că pe cât devine mai importantă în viața noastră (profesională), pe 
atât se consolidează funcţia ei de control. În marea majoritate a cazurilor, alături de 
recompensă, de competiţie şi de restrângerea capacităţii de alegere, evaluarea este una 
dintre metodele de descurajare a spontaneității, a neaşteptatului, a originalității şi de 
încurajare a conformităţii, obişnuitului, anticipabilului ?. 

Câtă vreme este conceput în provincia Mediocristanului, actul evaluării nu 
poate decât să-i închidă pe evaluaţi sub cupola de sticlă a conceptului-grilă — mai mult 
sau mai puţin conştientizat — al evaluatorului. În consecință, este oportun să renunțăm 
la modul de a privi lucrurile, evenimentele şi oamenii legitimat de Clopotul lu: Gauss 
pentru a avea ca opțiune Extremistanul. 

Se recomandă evaluatorului: 

a. conştiinţa propriilor /imife culturale, ştiinţifice (respectiv, contracararea aro- 

ganţei cognitive); 

b. deschiderea sinceră spre înţelegerea ideilor, punctului de vedere al evalua- 

tului (empatia cognitivă); 

c. înțelegerea faptului că evaluarea este o stare de dialog, pe parcursul căruia 

fiecare învăţăm de la fiecare (democrație cognitivă). 

d. prezenţa intenţiei fundamentale de a-l încuraja pe evaluat, de a-l îndemna pe 

mai departe la lucru; 

e. prin evaluarea sa, să stimuleze aufoexigența evaluatului. 

Totodată, şi poate mai important, ar fi de dorit ca omul să lase locul timpului şi 
respectului demnităţii umane să facă evaluarea, iar el să se concentreze cât poate mai 
mult asupra propriei necunoaşteri/ignoranţe, asupra propriei creații sau asupra asigu- 
rării mediului stimulativ, încurajator al exprimării de sine a celuilalt (a elevului, de 
exemplu). 

În general, în istoria creaţiei umane, ideile originale nu s-au încadrat în viziuni 
existente şi în criterii impuse. De aceea, poate, ca fiinţe limitate, noi, oamenii, ne împlinim 
viața nu având grijă să ne evaluăm (unii pe alții), ci mai degrabă lăsându-l pe fiecare 
să se exprime potrivit individualităţii, spiritualităţii şi frumuseţii sale. 


Ă În Mediocristan suntem orbi — din punct de vedere psihologic — la Lebedele Negre. 
'2T. Amabile susține chiar că evaluarea ar fi „asasinul” numărul unu al creativităţii în clasă (1997, p. 172). 

PARIEA II 


Profesia de profesor 


O AMENINŢARE LA ADRESA EDUCAŢIEI: BARBARIZAREA SOCIETĂŢII 


Introducere 

Cei mai mulți dintre noi, profesorii, credem că dacă ne închidem între zidurile 
şcolii (sau în spatele gardului ei) şi ne facem cât mai bine treaba este şi necesar, şi su- 
ficient. Ne întâlnim cu colegii şi dezbatem cu ei ceea ce ne preocupă. Facem schimb 
profesional (dar şi uman) de experienţă şi creăm o atmosferă specială de lucru, de cău- 
tare, de conceptualizare, de perfecționare. De asemenea, ne adunăm elevii, ne strân- 
gem în clase şi le transmitem ce ştim mai bine, ce am (mai) învăţat (pe parcurs), ce 
credem. Le spunem mereu ce (considerăm că) avem de spus, căutând — parcă — să mărim 
distanţa între ceea ce se trăieşte ştiind, gândind, învățând, înțelegând, aprofundând şi 
ceea ce se trăieşte superficial, necultivat, improvizat, de la o zi la alta. 

Însă, oricât ne-am dori-o, nu suntem lăsaţi în pacea şi în liniştea meşteşugului 
nostru derulat în interiorul zidurilor (curții) şcolii, căci dincolo de ele se adună noi, 
masive şi puternice provocări. Dintre ele, credem că unele nu se pot întâmpla, că nu au 
cum să apară de vreme ce noi facem ştiinţă, cultură, dezvoltăm minţi şi rafinăm com- 
portamente. Şi, totuşi, ne trezim — luaţi aproape prin surprindere — că ceva se naşte, se 
amplifică, ne absoarbe: barbaria. 

Suntem nevoiţi să recunoaştem faptul că, dincolo de zidurile şcolii, s-a extins 
barbaria, că nu-i mai putem subaprecia forța, desfăşurarea, amplitudinea, că ea se 
insinuează şi în spaţiul şcolar. 


Barbaria şi unele moduri de a o înțelege 

În atare condiţii, este important să o luăm în serios, să ştim ce ne aşteptă și ce 
putem face. Cercetând, am constatat că există mai multe moduri de abordare. 

Plecând de la premisa esenței duale a omului — ca homo duplex — (aşa cum au 
admis-o Platon, B. Pascal, R. Descartes, E. Durkheim, A. Schopenhauer sau S. Freud), 
unul dintre ele consideră că barbaria este „subsfanțială, şi chiar consubstanțială omului, 
şi nu un accident nefericit al istoriei” (Mattei, 2005, p. 132, ş.a.). În derularea lor, 
civiiizaţia şi barbaria sunt — potrivit acestui punct de vedere — cele două fețe, adversare 
și complice, ale uneia şi aceleiaşi umanităţi. ].Fr. Mattei (2005) precizează: „Barbarul 
nu e mai puțin străin umanului decât este barbaria străină civilizaţiei sau moartea 
străină vieţii: fiecare din elementele cuplului, fără a-i fi asemănător, este inseparabil de 

Precum vom vedea, ele au însă şi puncte comune, care le apropie. 

celălalt, aceasta însemnând de fapt că barbaria este constitutivă umanității sau, altfel 
spus, că ea îi este inferioară” (p. 42, s.a.). 

Barbaria este o mişcare, un vierme ce macină din interior civilizația, aşa cum îl 
macină pe fiecare om, fie el chiar un om luminat de operele celebre ale culturii uma- 
nităţii. În el se zbat şi se confruntă tendinţele înălțării şi ale decăderii, dimensiunea 
cerească şi cea pământească. „Doar omul — scrie J.Fr. Mattei (2005) —, în calitatea sa 
de om, plămădit din rațiune şi din instinct, din intelect şi din pasiune, poate da frâu liber 
pulsiunilor distructive ale ființei sale sau poate să le stăpânească sub forma unei opere 
de civilizaţie” (p. 42). 

Barbaria a urmat și urmează mersul umanităţii, precum umbra a însoţit, înso- 
țeşte şi va însoţi omul care merge sub soare.” În dorința ei de a ruina civilizaţia care 
o precede, chiar intrinsecă umanităţii, barbaria este întotdeauna secundă. Primul pas î] 
face civilizația. 

Într-o primă înţelegere, barbaria apare ca exces, distrugere şi sterilitate, cea care 
doboară în furia ei tot ce este construit, „călcând în picioarele ei goale rămășițele 
coloanei greceşti” (idem, p. 48). Ea se manifestă prin violenţă, cruzime, ferocitate. În 
esenţă şi întru această primă accepțiune, barbaria urmăreşte „aneantizarea ideii de civi- 
lizație plecând de la o dorinţă de neant, centrată numai pe ea însăşi, care o aseamănă 
pe plan ontologic, nihilismului însuşi”, notează ].Fr. Matte: (2005, p. 48). 

Ca regresie a eului, barbaria ţine de o proastă folosire a rațiunii, ce-şi poate fi 
propriul călău; forțele eului se dezlănțuie împotriva naturii, a oamenilor şi a lui Dumnezeu. 
Barbarul eliberează în el forțele diformului, ale brutalităţii şi ale disoluţiei (idem). 

Precum se vede, este o iluzie să credem că infernul este în ceilalți; este o peri- 
culoasă şi la îndemână minciună de sine. Infernul nu sunt (niciodată) ceilalți. Din mo- 
mentul în care lumea noastră interioară se închide oricărei deschideri exterioare, 
oricărui reper din afara noastră, atunci infernul suntem (întotdeauna) noi înşine, susţine 
J.Fr. Mattei (2005). 

Pericolul închiderii subiectivității în ea însăşi şi nevoia deschiderii spre exterio- 
ritate le găsim încă în gândul înţeleptului antic. La Heraclit Obscurul (în fragm. 107) 
aflăm că barbaria nu e situată în exterioritatea unei limbi sau a unui popor, cl în 
interioritatea sa, a ceea ce are omul mai profund, sufletul său. Mereu prezentă în om, 
barbaria se numeşte — la gânditorul efesian — /ipsa măsurii. „Trebuie înăbuşit acest Aubris 
«mai degrabă ca un incendiu» (fragm. 43), pentru că el distruge sufletele tuturor oame- 
nilor, nelăsând în urma lui decât cenușa nesăbuinţei” (idem, p. 75). Veşnic cuibărit în 
sufletul omului, Pubrisul trebuie stăpânit de merrion, „măsură” şi de peras, „limită”: 


9, . . i e B . Ş * A * 1» . 
- Potrivit acestei abordări, reiese o consecinţă extrem de importantă și mereu valabilă pentru noi, pro- 
fesorii: faptul că omenirea stă întotdeauna sub ameninţarea barbariei. lar dacă barbaria nu a distrus şi nu a 
sufocat până acum civilizația a fost — în mare măsură — pentru că forțele culturii, ale şcolii, ale gândirii şi 


1. vu... 


1. vu... 


distructive ale violenţei şi cupidităţii. 

Constatăm, astfel, că şcoala, educaţia, profesorul au menirea — fundamentală — de a perpetua şi a edifica 
mereu civilizaţia, dar şi de a o apăra de fermentul destructiv, regresiv, ce sufocă şi elimină sufletul din viaţa 
omenirii, spulberă adâncurile şi răspândeşte deșertul existențial. 

ele comandă omului să iasă din idioția nedefinită, fără altă limită decât ea însăşi, pentru 
a se înscrie în lumea /ogos-ului (apud idem). 

Acelaşi principiu al barbariei, ca închidere a subiectivității umane în ea însăşi, îl 
intâlnim şi în învățătura delfică. Întâia formulare a Oracolului de la Delfi îndemna la 
Cunoaşte-te pe tine însuţi şi vei cunoaşte zeii. Prin aceasta, celebra învăţătură se întoarce 
împotriva „unui subiectivism arid care va epuiza conştiinţa în laboratorul propriei 
nteriorităţi; ea transformă reflecţia intimă într-un act unic de cunoaştere care transmite 
sufletului, prin acea oglindă interioară de care vorbeşte Plotin, imaginea prezenţei 
cosmice a divinului în izbucnirea fermecătoare a naturii” (Mattsi, 2005, pp. 105-106). 

Un context şi o înţelegere asemănătoare întâlnim şi la Platon (de la Republica şi 
până la Phaidros) (1984-1989). Potrivit concepției sale, sufletul, închis în el însuşi, 
devine sclavul dorințelor. Oricare ar fi eforturile omului, dorința rămâne mereu tira- 
nică şi regresivă. De aceea, este nevoie ca el să se deschidă exteriorității, din care să-şi 
ia lumina pentru a căpăta conştiinţa propriei sale interiorități şi a nu se închide în ea ca 
într-un mormânt. După Platon, Ideea de Bine îl scoate pe om din mlaştina barbariei 
(vezi idem, pp. 81-85). 

Intr-o a doua înțelegere, aflată la polul opus, ni se dezvăluie un tip de barbarie 
mai blândă, mai ascunsă, ale cărei dezlănțuiri nu iau atât forma brutalității, a cruzimii 
şi a violenței, cât pe cea a moliciunii şi a abandonului. Ea este manifestarea lui vaniras 
(vanus = vid), a regresului sub apăsarea simțământului deşertăciunii. Această formă a 
barbarisi „evocă fasturile orientale ale senzualității, ale slăbiciunii şi ale corupției. 
Vanitas-ul barbar, scrie autorul francez, este o lume seacă a aparenţelor, a iluziei şi a 
inconsistenţei, proprii unei vieți fără fermitate, mo/lis, şi fără energie, iners” (2005, p. 92). 

Constatăm, prin urmare şi într-o primă instanță, că există, deocamdată, două 
moduri de manifestare a barbariei: pe de o parte, barbaria violentă, a forței, marcată 
de instinctele noastre sălbatice şi a cărei ilustrare este plenitudinea distrugerii, pe de 
altă parte, barbaria supunerii, a renunţării, a slăbiciunii, recunoscută după moliciunea 
şi sterilitatea moravurilor sale şi a cărei cea mai relevantă ilustrare o reprezintă 
individualismul şi relativismul (der). 

Ambele feluri de barbarie tind să macine din interior civilizaţia; ele se manifestă 
ca o regresie sau ca o pierdere a sufletului. Dacă însă barbaria prădării este expeditivă, 
barbaria supunerii este, în schimb, mai lentă; ea se derulează în timp, erodând discret, 
dar consecvent, temelia civilizației. Ea nu-şi opreşte spirala interioară, ci sapă din ce în 
ce mai adânc în sufletul omului până când îşi atinge propriile scopuri şi demolează tot 
ce poate demola. 

Barbaria moliciunii nu se opreşte până când sufletul nu se înstrăinează de el însuși 
(Mattsi, 2005). Sufletul înstrăinat de sine este acel suflet care a abdicat de la orice spe- 
ranță şi a renunțat, astfel, la categoriile înaltului, edificării, sensului. Barbaria supu- 
nerii nu produce niciun sens, secătuieşte sensul sau — dacă acceptăm o formulă aparent 
paradoxală — ne împinge spre sensul lipsei sensului. În context, J.Fr. Mattsi (2005) 
precizează: „Se înregistrează de fiecare dată un efect al barbariei când o acţiune, o 
creație sau o instituţie a omului angajat în viața socială nu mai produce un sens, ci îl 
distruge sau îl devorează, printr-o parazitare a operelor anterioare sau a rămășițelor lor 
istorice” (pp. 50-51). 


4] 


Aspirat de curentul barbariei, omul (zilelor noastre) se afundă — parcă — tot mai 
mult în „cavernele sale interioare” (idem, p. 51). Neantul stă să-l anuleze. Nu mai vrea 
nimic sau aproape nimic de la sine şi de la viaţa lui. Nu-l (mai) interesează excelența, 
Cei mai mulţi se târăsc şi se tăvălesc în noroiul mediocrităţii, atunci când nu se con. 
fruntă cu și nu-și distrug semenul. 

Negând toate orizonturile de sens, oamenii vânduți barbariei se închid în propria 
interioritate — considerată suficientă sieşi —, crezând că aceasta este tot ce poate exista 
între începutul şi sfârşitul Universului. Potrivit lui J.Fr. Mattsi, „noutatea absolută a 
subiectului modern, retras în sine, constă în indiferența radicală pe care o manifestă 
față de orice formă de exteriorizare, fie ea divină, mundană sau socială. Subiectul devine 
străin de tot ceea ce nu-i aparţine, ca şi cum ochii 1 s-ar răsuci în orbite pentru a nu 
privi decât în propriile lor cavităţi” (p. 130). 

Hiperindividualist, atomizat şi instrumentalizat, subiectul hiperhedonist contem- 
poran participă la grandioasa vacuitate a vieţii. Ca barbar, el poate fi recunoscut, în 
principal, după: ienoranţa şi (desigur) înfumurarea sa, după neputinţa împlinirii unui acţ 
creator (sau a excelenţei, cum ar zice Goethe), după dorința confuză şi constantă de 
distrugere; şi toate acestea conjugate cu o stare de resentiment (Mattei, 2005). E] 
umple lumea cu trăirile şi cu acțiunile sale fără un sens întemeietor şi o barbarizează. 
Se anunţă, am putea spune, o lume în care sufletul îşi găsește tot mai greu rostul. 

O altă abordare a barbariei este aceea care susține faptul că, stând sub semnul 
obiectivităţii, ştiinţa şi tehnologia actuale au eliminat tot ce este mai profund şi intrin- 
sec vieții: sensibilitatea umană, afectivitatea. 

Oricât ar părea de surprinzător, M. Henry (2008) consideră că hiperdezvoltarea 
cunoaşterii, explozia ştiinţifică şi pătrunderea tehnologiei în toată țesătura vieții instau- 
rează o nouă barbarie. Prin eliminarea sensibilităţii, a ceea ce fundamentează viața, 
umanitatea omului este distrusă. Ştiinţa modernă — şi tehnica generată de ea — fără să o 
ştie, au înlăturat temeiul valorilor, al culturii, al umanităţii. Ele împing lumea noastră 
în abis (Henry, 2008, p. 9). 

Ca şi J.Fr. Mattsi, M. Henry consideră că barbaria nu este un început; oricât de 
opusă, ea nu e ruptă de lumea culturii. Ea este mereu secundară în raport cu o formă 
preexistentă de cultură. Umanitatea va fi şi va rămâne umanitate, atât timp cât, în raport 
cu barbaria, cultura va rămâne preeminentă. 

Barbaria apare ca sărăcire şi degenerescență în raport cu cultura. Ea este 
stagnare, energie nefolosită în folosul vieţii. În concepţia lui M. Henry (2008), 
barbaria „se iveşte şi se dezlănţuie nu ca simplă oprire a vieții şi a dezvoltării sale, ci 
ca autonegare a acesteia” (pp. 186-187), ea este „regresul modurilor de împlinire a 
vieţii”, „O boală a vieţii înseși”, pierderea dimensiunilor etică, estetică şi religioasă ale 
existenţei (idem, pp. 39-40). 

Autorul constată faptul că, spre deosebire de alte manifestări anterioare ale bar- 
bariei — petrecute în istoria omenirii — cea care împânzeşte acum lumea este cea mai 
gravă, întrucât din cauza ei, „omul riscă într-adevăr astăzi să moară” (2008, p. 37). Faţă 
de cele înfruntate până acum, noua formă de barbarie „nu mai are la bază ignoranţa și 
sărăcia, jaful sau dorinţa de a poseda obiectul preţios, ci ştiinţa, organismele şi auto 
ritatea acesteia”, precizează M. Henry (2008, p. 64). 

Potrivit celebrului eseist, viaţa este în esenţă afectivitate; iar întrucât aceasta — 
viaţa — este „afectivă în fondul său” (p. 47), lumea este, în esenţa ei, o lume sensibilă. 
Or, ştiinţa (mai ales de la G. Galilei încoace, înțeleasă și practicată într-o paradigmă 
galileană, am zice), având ca fundament obiectivitatea, face abstracţie de sensibilitate; 
oa este lipsită de sensibilitate. M. Henry precizează: „Această lume este lumea Ştiinţei, 
a ştiinţei g galileene care a îndepărtat din ea tot ce este subiectiv şi subiectivitatea însăși” 
(2008, p. 187). În concluzie, făcând abstracție de sensibilitate, ştiinţa face abstracție de 
viață. 

Actualmente, consideră autorul, ştiinţa — şi tehnica derivată din ea — se comportă 
ca şi cum ar fi singure; ele decid asupra lumii şi a vieții, fără a ține seama în niciun fel 
de acestea din urmă. „Viaţa a încetat a-şi dicta sieși propriile legi”, constată eseistul 
(2008, p. 79). Cele care îşi vor impune de acum propria lege sunt ştiinţa (galileană) şi 
tehnica, tehnologia. 

Produs al ştiinţei, tehnica este, potrivit lui M, Henry, „noua barbarie a vremu- 
„ilor noastre pe locul şi în locul culturii” (2008, p. 98). Ca „ansamblu impresionant de 
dispozitive instrumentale, de moduri de a face, de operațiuni, de procedee din ce în ce 
mai eficace şi mai sofisticate” (idem, p. 81), tehnica este o realitate care nu are nicio 
legătură cu viața. Ea este o „transcendență întunecată” (p. 103), care suprimă subiecti- 
vitatea, sensibilitatea umane. Viaţa este scoasă din joc, cu regulile şi cu cerințele ei. 

Dacă unii teoreticieni/analişti văd în tehnica hipermodernă şi superperformantă 
afirmarea şi controlul omului asupra universului lucrurilor şi inerentă cale spre prospe- 
ritate/bunăstare, M. Henry o consideră forma extremă şi cea mai inumană de barbarie, 
care ne-a fost dată până acum. În actualele condiţii, dinamica societăţii nu mai ţine 
seama de profunzimile afectiv-subiective ale vieții. Ea se produce acum prin trecerea 
de la un dispozitiv tehnic (existent) la altul (mai performant şi mai tentant). Ca atare, 
marea majoritate dintre noi (mai tineri sau mai puţin tineri) ajungem să credem (sau 
suntem constrânşi să credem) că asta ne dorim (de la viață), că asta ne trebuie şi asta 
aşteptăm. Am ajuns — pur şi simplu — să identificăm cunoaşterea doar cu cunoaşterea 
tehnologică, iar progresul doar cu progresul tehnic. În consecință, ne avertizează 
M. Henry (2008): „ideea unui progres estetic, intelectual, spiritual sau moral, prezent 
în viaţa individului şi constând în autodezvoltarea şi autosporirea multiplelor poten- 
ialități fenomenologice ale acestei vieți şi în cultura sa, nu mai are trecere, nemaidis- 
punând de niciun loc care să-i poată fi atribuit în ontologia implicită a vremurilor 
noastre, potrivit căruia nu există o altă realitate în afara cele: obiective şi susceptibile 
de a fi cunoscute din punct de vedere ştiinţific” (p. 101). 

În absenţa şi în indiferența faţă de orice valoare (umanistă), universul tehnic/teh- 
nologic proliferează — în viziunea autorului — asemenea unui cancer, autoproducându-se 
și autoreproducându-se rupt de legea şi de coerenţa intrinseci vieţii. El ne îndeamnă la 
un mod de existență care se întoarce împotriva vieţii, ne împinge într-o contradicție 
fundamentală. Toate valorile existenţei noastre — etice, estetice, religioase, civice — se 
clatină. Cultura umanistă este respinsă, persiflată, ironizată, înghesuită în zonele cele 
mai marginale motivaţiilor noastre.” 


„În concepţia lui M. Henry (2008), televiziunea — ca dominantă exprimare a tehnicii — este „practica prin 
cxcelenţă a barbariei” (p. 200). Ea este aceea care îneacă telespectatorul într-un şuvoi de imagini și îi 

Energiile omenirii se consumă în grosolănii, vulgarități şi comportamente rudi- 
mentare, în eliminarea din cetate — prin acceptarea totală a științei gahleene — a culturii. 
Am ajuns (sau ne-au ajuns timpurile...) să ne înclinăm în faţa tehnicii/tehnologiei şi 
să-i recunoaştem atotputernicia. 

Fără a se referi explicit la violență sau la apatie, la copleşitoarea şi ruinătoarea 
dominație a tehnicii, cea de-a treia abordare a barbariei se concentrează pe modul tot 
mai extins de a trăi la suprafaţă, pe orizonială (şi tot mai puţin, din ce în ce mal puțin, 
în profunzime şi pe verticală). 

Pentru A. Baricco (2009), nu ne aflăm în faţa celei mai grave forme de manifes- 
tare a barbariei pe care a traversat-o până acum omenirea, ci în fața unei mutații existen- 
țiale. Autorul italian a ajuns la concluzia potrivit căreia, mai devreme sau mai târziu, 
societatea umană va trece la un alt/nou mod de a fi, oricât de mult s-ar baricada în spa- 
tele unui mare zid cultural (cum au făcut, cândva, în istorie, chinezii) sau oricât de 
înverşunat 1 s-ar opune. Marea noastră majoritate demolăm sacrul, facem surfing 
existenţial. 

Oamenii nu mai citesc sau citesc îngrijorător de puțin. Civilizaţia cărților este în 
evident declin. Sunt tot mai tenace subminate fundamentele civilizației cuvântului 
scris/tipărit. Lumea cărților se află sub asediul prelungit şi puternic al barbarilor. Aceştia 
refuză — scrie A. Baricco (2009) — cartea „care respectă pe de-a-ntregul gramatica, 
istoria, gustul civilizației; ei consideră că sensul unei asemenea cărți este sărac” (p. 79). 

Când produc cărţi, barbarii se gândesc numai la profit. Expansiunea vânzărilor 
şi primatul logicii mercantile sunt tipice invaziei barbare. Aspectul comercial este 
privilegiat față de oricare altul. În raport cu cultura, barbarii reprezintă lăcomia. Ei se 
mișcă „Impulsionaţi de o hipertrofică, aproape imorală, sete de câştig, de vânzări, de 
profituri”, scrie A. Baricco (2009 p. 42). Ceea ce lucrează, în principal, la pierderea 
sufletului lor sunt comercializarea intensivă, opțiunea pentru spectaculozitate (pentru 
spectaculozitatea şmecherească și facilă), simplificarea, superficialitatea, rapiditatea, 
inovațiile tehnologice şi invazia lor, mediocritatea (idem, p. 91). 

Barbarul este foarte bine adaptat la iureșul acestor timpuri. Şi-a reglat pasul la 
ritmul lor (extrem de) alert. Fără a-şi pune vreo întrebare, fără vreo nostalgic, fără vreo 
rezistență, fără niciun regret sau disconfort, aşa înţelege el să trăiască: rapid, accelerat, 
cu cea mai mare viteză. 

Până acum câţiva ani, cunoaşterea era „o călătorie în profunzime”, era o inten- 
sitate a vieţii, o problemă aproape intimă între om şi o frântură a realului (2009, p. 110). 
Ea urmărea atingerea esenței; cerea multă, multă răbdare, o cadență mai lentă şi mai 
discretă a timpului. Pentru cei de azi, valoarea unei idei nu mai este legată de valoarea 


reduce existenţa la simpla, senzaționala, vulgara şi superficiala actualitate. Viaţa ne este confiscată de 
rămânerea în actualitate. 

* Oricât ar părea de surprinzător, societatea actuală încurajează, consolidează mediocritatea. Confortabilă 
şi alimentând iluzia unicităţii, a exemplarităţii, a irepetabilităţii, mediocritatea este — potrivit gânditorului 
italian şi în contextul reflecției sale — „o structură lipsită de relief, în care poate avea loc un mai mare număr 
de gesturi” (2009, p. 66), dacă geniul este lent, mediocritatea este iute. „În mediocritate — precizează 
autorul —, sistemul găseşte o circulaţie rapidă a ideilor şi a gesturilor; în geniu, în profunzimea individului 
celui mai nobil, acest ritm este frânt. O minte simplă trimite mesaje iute, pe când o minte complexă le 
încetineşte” (idem, p. 67). 

ei intrinsecă, de adâncimea el. O idee nu mai este semnul solidităţii, al permanenţei, al 
desăv ârşirii, al aşezării temeinice, ci „o traiectorie, o secvență de pasaje, o compoziție 
ajcătuită din materiale diferite” (idem, p. 106). 

Pentru barbari, cunoaşterea este echivalentă cu traversarea rapidă a teritoriului 
cognitiv, „le Oi puband iraiectoriile împărtăşite pe care le numim idei, sau fapte, sau 
persoane! (2009, pp. 106-107). 

In universul rețelelor (on-line) acest mod de a concepe şi de a face se numeşte — 
potrivit £ oânditorul italian — surfing (adică, a merge pe valuri), a naviga în reţea înseamnă 

„suprafață în loc de adâncime, călătorii în loc de scufundări, joc în loc de suferință” 
(2009, p. 107, s.n.-G.A.). 

Toate s-au schimbat — pe cât de rapid, pe atât de radical — o dată cu utilizarea la 
scară socială a internetului. El configurează o nouă geometrie a culturii, un nou con- 
cept: cultura pe orizontală. Vaste traiectorii de linkuri se întind la suprafață. Avem de-a 
face cu un nou principiu de viaţă, cu un alt mod de a respira: acum, „cu branhiile lui 
Google respiră deja o sumedenie de oameni” (idem, p. 108).* Potrivit lui A. Baricco, 
Google este însăşi inima civilizației noastre; ne aflăm chiar în tabăra barbarilor, în 
capitala lor, în palatul lor imperial. Îi ajută să afle tot ce vor şi să se mişte repede, să 
nu intre în contratimp. 

Barbarii preferă orice spaţiu care poate genera accelerație. Ei nu se mişcă în 
direcţia unui scop, întrucât scopul lor este mişcarea însăşi. În general, ei se îndreaptă 
acolo unde găsesc sisteme pasagere. Ei se orientează asupra unor gesturi şi momente 
în care este uşor de intrat şi uşor de ieşit. Dacă nu întâlnesc astfel de sisteme, tind să 
construiască habitatul: modifică totul până când devine un sistem pasager. Barbarul 
„caută numai şi numai sisteme pasagere"”(2009, p. 162). El vrea popasuri intermediare 
care să nu-l sufoce mişcarea, ci, dimpotrivă, să i-o genereze. În deplasările şi experien- 
(ele sale, barbarul a ales secvențele sintetice — „porțiuni masive de lume coagulate în- 
tr-un singur punct” (p. 162) — ca locuri de tranzit. Traiectoriile lui se nasc la întâmplare 
şi se sting prin epuizare, într-o permanentă dezarticulare. 

Pentru mişcarea însăşi, barbarul este dispus să jertfească orice; nu numai sensul 
vieții sale, dar şi sufletul. El face abstracţie de sufletul lui, de dimensiunea sa spirituală, 
prin care se poate înălța dincolo de natura lui pur animală. Barbarul nu vrea decât să 
facă surfing. 

Are loc o transformare profundă, care vine cu o nouă idee de experienţă, cu o 
nouă tehnică de supravieţuire. Valoarea ei este mişcarea. Asistăm la un soi de res- 
tructurare mentală. 

Până acum, valoarea fundamentală — consideră A. Baricco (2009) — era efortul. 
Accesul la sensul profund al lucrurilor presupunea efort: zimp, erudiție, răbdare, sâr- 
guință, voință. Era vorba, literalmente, de a merge în profunzime, „excavând suprafața 


” Ideea potrivit căreia a cunoaşte şi a înțelege înseamnă a intra în profunzimea a ceea ce studiem este „o 
idee bună care-i pe moarte”, constată A. Baricco (2009). Ea este pe cale de a fi înlocuită cu aceea care 
susține „convingerea instinctivă că esenţa lucrurilor nu e un punct, ci o traiectorie, nu e ascunsă în profun- 
zime, ci dispersată la suprafață, nu rezidă în lucruri, ci se desfăşoară în afara lor, acolo unde realmente 
incep, adică pretutindeni” (pp. 106-107). 

Ştim faptul că ideea invenţiei lui Google le-a aparţinut americanilor Larry Page şi Sergey Brin; este 
lucrul cel mai asemănător cu invenția tiparului pe care ne-a fost dat să-l trăim, 

pietroasă a lumii”, cum se exprimă eseistul italian (2009, p. 138, s.n. — G.A.). Fără 
efort nu există recompensă, iar fără profunzime nu există suflet. Sufletul nostru este 
produsul efortului nostru (idem). 

În schimb, barbarii au inventat omul orizontal (idem, p. 141), care călătoreşte la 
suprafață. El face surfing mental. Acesta — surfingul mental — nu presupune decâ 
efortul pentru care barbarii sunt construiți. Este un efort facil, efortul în care se simţ 
mari Şi siguri pe sine (idem, p. 142). 

Omul-orizontal își găseşte sensul dispersat la suprafață. EI este alergic la adân. 
cimi. Prin urmare, se teme de adâncime, „ca de o falie care n-ar duce la nimic altceva 
decât la nimicirea mișcării şi, prin urmare, a vieţii”(ibidem). 

Barbarul nu mai poate zăbovi asupra lucrurilor cu răbdare, cu cumpătare. Timpul 
în care a învățat să staționeze asupra lucrurilor şi în lucruri îl ţine departe de profun- 
zime, „care pentru el a devenit pierdere de vreme ce nu se justifică, un impas inutil ce 
fărâmiţează fluiditatea mişcării” (idem, pp. 110-111). Nu în profunzime găseşte «| 
sensul, ci în imagine. 

Barbarul îşi rezervă puțin timp gândurilor; îi e teamă să gândească serios, să 
gândească profund. Are loc o continuă şi alarmantă depreciere a reflexivităţii. Potriviţ 
eseistului italian, adevăratul coşmar al barbarului este acela de a rămâne „împotmolit 
în punctele prin care tranzitează, ori încetinit de tendinţa unei analize, oprit de o inopi- 
nată deviaţie spre profunzime” (2009, p. 155). El caută să transforme totul în „sisteme 
pasagere care generează acceleraţie” (ibidem, s.n. — G.A.). 

Maniera barbarului de a fi este aceea de a călători cu viteză la şi peste suprafața 
lumii. El alege — semnalează A. Baricco (2009) — contextele sintetice ca locuri de 
tranzit predilecte ale deplasării sale; şi anume: „de la lbrăria-cafenea şi de la cotidianul 
care vinde cărți și discuri (C.D.-uri — n.n.) anexate, până la enormele centre comerciale 
unde este prezentă şi biserica”, prevalează tendința instinctivă potrivit căreia „dacă 
treci printr-un punct care conţine trei, sau o sută de puncte, poţi ajunge să colecționezi 
o cantitate impresionantă de lume” (p. 161). 

Barbarul caută creasta valului (Baricco, 2009), acolo unde există specraculo- 
zitatea —,un amestec de fluiditate, de rapiditate, de sinteză şi de tehnică ce generează o 
accelerație” (p. 155). El preferă spectaculozitatea fiindcă, pe de o parte, acolo scade 
riscul de a se opri, de a gândi, iar pe de altă parte, pentru că aceasta îi insuflă energie, 
generează mişcare. 

Spectaculozitatea preferată a barbarului nu produce şi nu cere efort. Ea apare 
doar ca o simplă scurtătură, ca un drog. Aceasta — spectaculozitatea barbarului — include 
tot ceea ce omul civilizat nu poate suporta/suferi: facilitate, superficialitate, efectism, 
aviditate comercială (precum Disneylandul). 

Barbarul este produsul şi reprezentantul acestor timpuri (tot mai) accelerate. 
Lumea în care trăim a devenit o lume a multiplelor şi influentelor invenţii tehnologice, 
care — c-o vrem sau nu — au comprimat spațiul şi timpul. Are loc o mutație care ne pri- 
veşte pe toți, că suntem sau că nu suntem oameni ai şcolii. Nu este vorba despre 0 
schimbare uşoară, de moment, ci de un nou habitat mental (Baricco, 2009, p. 202). In 
esență, această mutație are în vedere — precum am văzut — „suprafaţa în locul profun- 
zimii, viteza în locul reflecţiei, surfingul în locul aprofundării, comunicarea în locul 

expresiei, multi-tasking-ul în locul specializării, plăcerea în locul efortului” (idern, 
pp. 202-203). | | 

Pe scurt, trăim într-o lume care atacă (şi contestă) frontal sacralitatea sufletului 
(idem, P- 205), în care trebuie să ne debarasăm rapid de el. 

În pofida diferențelor — mai mult sau mai puţin — evidente dintre ele, observăm 
că abordările prezentate au și câteva (esenţiale) puncte comune. Ele surprind tendințe 
și fenomene ale barbariei (contemporane) pe cât de reale, pe atât de alarmante. Între 
acestea, reținem: 

e copleşitoarea expansiune a tehnologiilor; ele tind să ne confişte gândurile, 
deciziile, opțiunile; tind să ne elimine sentimentele/afectivitatea/sensibilitatea, 
să ne controleze viaţa; 

e fie că este vorba de una dintre cele mai teribile forme de manifestare a barba- 
riei, fie că este vorba chiar de o zguduitoare mutație, de o schimbare radicală 
de înțelegere a supravieţuirii, a rosturilor vieţii noastre, civilizaţia umană este 
din nou ameninţată; 

e sunt excesiv promovate şi prezente superficialitatea, comercializarea inten- 
sivă, plăcerea (primitivă), spectaculozitatea, facilul, viteza/graba; 

e sunt marginalizate (luate în derâdere) valorile morale, estetice, religioase; 

e este distrusă — mai mult sau mai puţin discret, dar perseverent — umanitatea 
omului; sufletul lui se degradează, se pierde; devine o piesă inutilă în recu- 
zita lumii barbare. 


Școala sub ameninţarea barbariei 

În contextul unui asemenea fenomen şi a unei asemenea posibile tendinţe a 
omenirii”, în faţa şcolii (şi a noastră, a profesorilor) se ridică, cel puţin, următoarele 
probleme: 


' Aşa cum termenul zapping este tot mai des utilizat (şi un termen tot mai acceptat în convorbirile noastre), tot 
astfel tinde să intre în vocabularul nostru (şi în limba noastră) termenul de mu/ri-tasking, întrucât reali- 
tățile însele şi noile noastre practici/obiceiuri ne determină să apelăm tot mai frecvent la aceştia. 

Cuvântul multi-tasking denumeşte fenomenul prin care individul (îndeosebi, copiii, adolescenţii, tinerii) 
„in timp ce joacă Game Boy, mănâncă şi omleta, îi telefonează bunicii, urmăreşte şi un desen animat la 
televizor, mângâie cu un picior și câinele şi, concomitent, fluieră tema muzicală de la Vodafone. Încă vreo 
câţiva ani şi va evolua după cum urmează: îşi face temele în timp ce stă pe chat la computer, ascultă muzică la 
iPod, trimite sms-uri, caută pe Google adresa unei pizzerii şi bate o mingiuţă de cauciuc” (Baricco, 2009, 
p. 112). 

Multi-tasking-ul reflectă foarte bine noul concept de experienţă, concept în curs de afirmare. În sinteză, 
e! se referă la ocuparea mai multor zone cu o atenţie relativ scăzută din partea noastră (a „mutanţilor”, a 
darbarilor). Baricco (2009) menţionează: „nu e un mod de a goli de conţinut o multitudine de gesturi care 
ar ar fi importante, ci un mod de a face din toate aceste gesturi unul singur, foarte important. Oricât ar putea 

ă pară de uluitor, ei (barbarii — n.n. — G.A.) nu au instinctul de a izola fiecare dintre gesturile respective 
ai a-l realiza cu mai multă atenţie şi în aşa fel încât să scoată din el tot ce este mai bun” (p. 113). 
Acest comportament le este străin barbarilor. Se creează o nouă tehnică de supravieţuire.. 

* Este interesant să speculăm, poate, faptul că, pe măsură ce tehnologiile tind să ne domine/confişte viaţa, 
subiectivitatea tinde, la rândul ei, să se închidă în sine, să- şi fie autosuficientă. Ea — subiectivitatea — nu 
mai vrea și, prin urmare, nu mai caută valori şi principii fundamentale exterioare, care să-i dea coerenţă și 
rădăcini, substanţă şi sens, ci tinde să eşueze într-un re/afivism facil, de moment, aberant şi ruinător. 

a. Ce s-a întâmplat și ce se întâmplă (de la un timp) cu şcoala? Cum a funcția. 
nat şi cum funcționează ea, încât a lăsat şi lasă loc atât de larg manifestări; 
barbariei? 

b. Ce poate face ea pentru a da în continuare şanse de supraviețuire civilizaţiei 
ŞI — prin urmare — omenirii ca omenire? 

J.Fr. Mattei constată faptul că şcoala actuală nu mai este un loc de studiu, ci „un 
loc de trai'*(2009, p. 157), deschis atât spre lumea externă, cât şi spre lumea interioari 
a subiectului, ajungând „o intersecţie a tuturor vânturilor” (idem, p. 169). 

Fiind tot mai deschisă vieții cotidiene, în școală pătrund tot felul de violențe, fie 
că este vorba despre furturi, despre droguri, despre agresiuni, despre violuri sau despre 
omoruri; pentru că viaţa socială este permanent țesută din acestea. Or, şcoala este g 
instituție a civilizației, a profunzimilor, iar nu a violenței şi a suprafeţei. Ea şi barbaria 
sunt (şi credem că vor rămâne mereu) realităţi opuse.!* 

Dacă avem în vedere finalitatea profundă a școlii (ceea ce înseamnă, în esenţă, a 
da copilului libertatea de a gândi), atunci centrul şcolii este şcoala însăşi. Spaţiul şcolii 
oferă omului fimpul liber de a gândi; acel timp în care valul vieții sociale este zăgăzuit 
pentru a putea intra în ritmul propriu necesar edificării gândului/ideii. 

Pare că un anumit mod de a concepe însăşi pedagogia şi de a derula practica 
şcolară potrivit cerinţelor acesteia a permis pătrunderea barbariei în viaţa şcolară. În 
concepția lui J.Fr. Mattsi (2009), în timp, s-a impus o pedagogie a obiectivelor. Aceasta 
provine în linie dreaptă din behaviorismul lui ]. Watson — apărut, cum ştim, la începu- 
tul secolului al XX-lea — şi se întemeiază pe el. Pedagogia obiectivelor a redus (şi 
reduce) învățământul la un mozaic de proceduri fragmentare care-și fragmentează la 
rândul lor utilizatorii. Ea este incapabilă să lumineze în profunzime sufletul elevului. 

Centrându-se aproape în exclusivitate pe metode (de predare-învățare, de instru: 
ire)'!, pentru a juca o festă greutăţii şi dificultății conţinuturilor învățământului şi 
pentru a-i da un caracter cât mai ludic (Şi, prin urmare, mai! atractiv), această concepție 
şi practică psihopedagogice tind să închidă copilul „într-o instrumentalizare psihologică, 
pedagogică şi statistică ce nu cunoaşte decât regulile interne ale funcționării sale. 
Rezultă de aici — potrivit eseistului francez — că aprecierea obiectivelor pedagogice şi a 
rezultatelor subiective ale elevilor se reduce din ce în ce mai mult la un simplu control 


” Este recomandabil să nu uităm niciodată de evenimentul surpriză, neanticipat şi/sau neanticipabil, care 
poate schimba/răsturna oricând orice strategie, raționament, obişnuință, predicţie (vezi N.N. Taleb — 2009, 
Lebăda neagră, Editura Curtea Veche, Bucureşti). Foarte multe dintre judecăţile noastre (cele mai multe) 
sunt perisabile... 

'0 ].Fr. Mattei afirmă că la sfârşitul secolului al XIX-lea, odată cu tezele lui ]. Dewey, are loc o cotitură 
fundamentală în concepţia modernă asupra şcolii. Remarcabilul şi influentul gânditor american nu mai 
recunoștea şcoala ca un loc al studiilor specifice şi al îndeletnicirilor culturale, ci ca un centru social, care 
trebuie să organizeze activitățile grupului de elevi după modelul şi cerinţele societății democratice. În același 
timp, celebra sa formulă /earning by doing (a învăţa făcând) a dus la interpretarea /earning by living 
(a învăţa trăind), iar nu la interpretarea /earning by thinking (a învăţa gândind) (v. Mattsi, 2009, p. 161). 
'! Pentru posibile aprofundări şi nuanţări, celor care îşi oferă un moment de răgaz întru a-şi urma firul 
căutărilor, ne permitem să amintim şi lucrarea noastră Educaţia, profesorul și vremurile, apărută la 
Editura Paralela 45 din Piteşti, în 2009, cu deosebire pp. 173-181. 

al conformităţii cu procedurile folosite şi cu obiectivele definite într-o manieră în între- 
ojme exterioară condiţiilor de învăţare, mai exact, la conformismul intelectual şi social” 
(2009, p. 164, s-a.). i 

Din punctul de vedere al acestei pedagogii, standardele de evaluare induc ele- 
“ilor o logică a evitării, eliminând-o sau înlocuind-o pe cea a învăţării şi a cunoaşterii 
(Crahay, 2009). | | | | 

Conţinând ea însăși o serie de barbarisme, pedagogia întemeiată pe obiective 
îndeamnă la conformism mental şi comportamental. Ea se.preocupă de evaluări (ini- 
iale, formative, formatoare, sumative), de formule care mai de care mai „adecvate”, 
mai „obiective”, mai „stimulative”, orientând interesul elevilor dinspre curiozitatea 
cognitivă spre note, aprecieri, concurență, criterii externe, autoapreciere. De asemenea, 
procedurile și structurile (instituţionale), managementul şi resursele (financiare) o iau 
mnaintea cunoştinţelor şi a valorilor reale ale elevilor. Paideia rămâne un ideal din ce în 
ce mai îndepărtat şi, prin urmare, mai vag. 

Pedagogia şi practica actuală întemeiată pe ea îi privează pe elevi de orice scop 
și de orice sens, căci „sensul nu ţine niciodată de procedură” (Mattei, 2009, pp. 166-167), 
de metode. Elevii nu se pot deschide spre ceea ce îi depăşeşte, spre scopuri esențiale. 
Ei rămân în orizontul îngust al competențelor. Pentru Im. Kant (2002), scopul este o 
idee a rațiunii care, prin excelența perfecțiunii sale, conduce experienţa. lar în ceea ce 
o priveşte, educația se instituie ca scop moral al umanităţii. 

In concepția gânditorului de la Kânigsberg, a educa înseamnă a ridica mica 
fiinţă — copilul — la ideea de om, smulgând-o condiţiei sale inițiale. Actul educației 
stimulează creşterea spirituală, sufletească conform unui scop transcendental, interzi- 
când abandonarea omului sie însuşi (2002). 

Prin urmare, a educa înseamnă a scoate copilul din autismul său natural și a-l 
conduce spre ceva ce-l va ajuta să devină om. Educaţia se constituie astfel „ca o orien- 
tare imanentă spre umanitate, care-i permite fiecăruia dintre noi să-și găsească locul 
potrivit în lume” (Mattsi, 2009, pp. 171-172). Prin educaţie, lumea (noastră) capătă 
sens. 

Școala pare a nu mai fi capabilă — nici ca forţă spirituală, nici ca lucrare sufi- 
cientă în timp suficient — să deschidă elevul spre sensurile majore ale vieţii. Societatea 
ÎȘI impune normele şi pretenţiile ei, în loc ca şcoala să-i impună societăţii valorile şi 
spiritul e: (idem, p. 184). Şcolarizarea este mai degrabă înţeleasă ca socializare şi apoi, 
eventual, dar numai eventual, ca umanizare. Ea vizează integrarea şi eficienţa socială, 
marginalizând sfera umanizării. 

Legat de „lanțul clipei” (Nietzsche), profesorul devine un sclav al zilei, al pre- 
zentului (Mattsi, 2009). El este nevoit „să împace contingenţele existenţei sale şi 
necesitățile permanente ale gândirii” (idem, p. 190), presiunea termenelor imediate cu 
jertfa pentru cultură. Profesorul tinde să trăiască, precum barbarii, de pe o zi pe alta 
(zicând asemeni lui Cicero, în De Oratore). 

În confruntarea cu cerințele vieții economice, financiare, cu perfecționarea Şi 
extinderea tehnologiilor, universităţile trec şi ele printr-o perioadă tulbure (pare de 
decădere). În viziunea lui M. Henry (2008), are loc îndepărtarea culturii din societate, 
din Universitate. În curând, vom ajunge să plângem la mormântul culturii. Ideea de a 

limita cunoştinţele doar la cele care vor fi puse efectiv în practică şi doar la abilitățile 
profesional-sociale este una contradictorie, dar şi criminală (Henry, 2008, p. 223). 
Finalitatea economică şi financiară distruge sufletul universității. Este tot mai con- 
testată autonomia ei — a universității — în raport cu presiunile, obsesiile şi grijile socie.- 
tății, ea este tot mai evident subordonată economic, financiar şi tehnologic. 

Cum ştim, inițial universitățile s-au constituit din două facultăți (principale): de 
filosofie şi de teologie. În ceea ce o priveşte, filosofia a ajuns să fie alungată din sau 
marginalizată, treptat, în spațiul academic. Ea este condamnată la moarte, crede 
M. Henry (2008, p. 239). Contează interesele imediate ale statului, ale firmelor, ale 
pieţei tehnologice. Gândirea, sensibilitatea, valorile (umaniste) nu mai sunt recunoscute 
ca principii ale vieţii. 

De asemenea, suprimarea culturii din universitate se vede și din studiul limbilor, 
redus la practica lor imediată. M. Henry constată: „limbile vechi, cunoscute îndeosebi 
prin intermediul operelor literare, filosofice sau istorice şi astfel supraîncărcate de 
cultură, sunt «abandonate». Studiul limbilor vii trece în sociologism” (2008, p. 238). 
Dialogurile şi ipostazele comunicaționale cotidiene depăşesc în mod decisiv ca valoare 
educativă pe Shakespeare, sau pe Dante, pe Pascal sau pe Goathe, pe Dostoievski sau 
pe Cervantes. Are loc o retragere progresivă a disciplinelor umaniste în favoarea celor 
ştiinţifice. Cultura este izgonită din societate, din universitate de structurile tehnolo- 
gice, financiare şi mediatice. Pe scurt, cultura în mod global este scoasă, încet-încet 
din joc (idem, p. 258). 

În aceste dramatice condiţii, este greu de spus ce (mai) poate face școala, uni- 
versitatea, profesorul pentru a da (cât mai multe) şanse de supravieţuire civilizației. 
Pare că sunt copleșiți (sau speriaţi) de noile tendinţe, de noile constrângeri şi că siste- 
mul financiar va dicta tot. Absorbită tot mai mult de noile tehnologii, şcoala a devenit 
o piață de desfacere a acestora (Moeglin, coord., 2003). Necesităţile pieţei sunt cele 
mai presante. Umanizarea lasă locul integrării profesionale, performanţa culturală lasă 
locul competenţelor digitale, iar cunoaşterea lasă locul eficienţei economice. 

Probabil că vom atinge acea limită a insuportabilităţii (a metastazei sociale) când 
vom descoperi că ceea ce am strivit cu nepăsarea şi cu interesele noastre imediate şi 
superficiale este exact sufletul nostru. Şi atunci, poate, vom descoperi şi vom reveni la 
umanismul nostru, vom alege (așa cum am mai făcut-o şi altă dată) calea spre cultură, 
spre filosofie. 


2 Celebrul autor francez consideră că o asemenea tendinţă este: 

a. contradictorie: căci datorită fluctuaţiei cererii într-o lume aflată în continuă schimbare/mişcare ar îi 
vorba de necesitatea unei adaptări constante şi limitate a cunoștințelor şi a specializărilor; 

b. criminală: deoarece „ea înseamnă pentru individ stoparea dezvoltării sale potenţiale, reducerea deli- 
berată a fiinţei sale la condiţia de rotițţă a dispozitivului tehnico-economic” (2008, p. 223, s.n. - G.A.). 

Inserţia economică a individului — continuă autorul — presupune actualizarea anumitor potenţialități ale 
sale, în vreme ce „ea rămâne indiferentă faţă de dezvoltarea lui generală”. Mai departe, autorul preci- 
zează: „nu putem considera finalitatea economică drept suficientă şi valabilă în sine. A clădi Universitatea 
pe ea ar însemna a limita peste măsură câmpul şi vocaţia sa, iar dacă aceasta din urmă înseamnă cultura, 
ar însemna a o distruge de-a dreptul” (idem, p. 224). 

Concluzii 

Suntem amenințați cu barbaria. Ea ne cuprinde din toate părțile. Societatea hiper- 
modernă a redus omul la „scurgerea nisipoasă a proceselor vitale, care nu cunosc o altă 
lege decât cea a pieţei şi a satisfacției imediate” (Mattei, 2005, p. 284). Şcoala face din 
ce în ce mai greu față acestui val. Zidurile sale culturale sunt tot mai şubrede, mai 
degradate. O presează problema integrării protesionale, a socializării, a performanțelor 
financiare în detrimentul celei a umanizării. Profesorii se gândesc mai degrabă la ziua 
de mâine şi mai puţin, tot mai puţin, la cultură. Nu sufletul ne mai interesează acum, ci 
ceea ce ţine de foame... nu spiritul ne preocupă, ci procedurile şi evaluările. Mereu 
orija evaluărilor... 

Frica zilei de mâine, setea de onoruri, patima pentru elogii (Braud, 2008) ne 
barbarizează. Dar grosolănia superficialităţii ne va întoarce — mai devreme sau mai 
târziu — la cultură. Putem accepta orice. Pare însă că, totuşi, nu şi distrugerea speciei 
umane, ca specie cultă și sensibilă... 


DISTINCŢIA ŞI INDISTINCŢIA PROFESIEI DE PROFESOR 


Introducere 

Pare că o condiție esențială a vieții noastre este identitatea. Este întotdeauna im- 
portant să ştim cine suntem, prin ce ne caracterizăm, prin ce ne asemănăm cu ceilalți, 
dar şi prin ce ne deosebim de ei (dar fără să facem din aceasta o obsesie). În felul 
acesta, ştim mai bine ce ne cerem nouă înşine şi ce le putem oferi celorlalți. 

Fără un contur clar al identităţii, pierderea sau nerecunoașterea ei creează — celor 
mai mulți dintre noi în relaţia cu noi înşine şi în relaţiile cu ceilalți — o stare de con- 
fuzie, de imprecizie, de slăbiciune, de indecizie, de ezitare, de decepţie, de dezamă- 
gire. O atare situaţie predispune — în cele mai frecvente cazuri — la un facil compromis, 
la improvizație, la indiferență (faţă de sine şi faţă de alții) sau la abandon/resemnare. 

Aşa cum orice individ (uman)/orice persoană, grup sau instituție există în măsura 
în care au o identitate (şi le este și recunoscută), tot astfel, şi o anumită profesie. Ea 
există în mentalul colectiv şi poate figura printre opţiunile/preferințele profesional- 
vocaționale atât timp cât îşi poate afirma, susține şi apăra propria identitate. 

În condiţiile actuale, pare că, în ceea ce-i priveşte, mulţi profesori nu-şi (mai) 
pot identifica propria identitate profesională sau au sentimentul că şi-au pierdut-o. Ei 
au senzația că nu mai există profesional. Mulţi dintre oamenii şcolii nu (mai) ştiu — 
prea clar — cine sunt şi ce (mai) reprezintă ei în actuala dinamică a societății. 

Având neclarități, aceştia au atitudini confuze, comportamente ambigue, mai 
mult sau mai puţin coerente şi consecvente. Se simt în bătaia vânturilor şi a ploilor 
vremurilor. 

Desigur, nu putem nega faptul că profesia de profesor are (multe) elemente comune 
cu celelalte profesii, precum: responsabilitate, seriozitate, rigoare, cumpătare, com- 
petență, respectul legii, finalizarea la cel mai înalt nivel de calitate a sarcinilor etc.” 

Fără a face un studiu riguros și aprofundat, am putea spune — în acelaşi timp - 
că asistăm la tendinţa pierderii identității, dacă nu a tuturor, atunci a majorităţii profe- 
siilor actuale. Pare că — acceptate şi practicate zilnic — (aproape) toate duc în acelaşi loc: 

e rutina; 

e birocratizarea; 

e automatismul; 

e sufocarea, supraaglomerarea; 

e termenele-limită (tot mai frecvente, mai numeroase şi — parcă — tot mai scurte); 

e execuția (foarte) rapidă şi expunerea la improvizație; 

e tensiunea afectiv-emoţională; 

e ameninţarea (potenţială şi/sau reală) cu excluderea şi/sau marginalizarea. 


'5 Nu ştim de unde a venit acest va! al neîncrederii în calitatea muncii profesorilor şi în dăruirea lor indus 
prin introducerea indicatorilor managementului calității totale. 

În acest context, se cuvine să analizăm, să dezbatem şi să (ne) clarificăm identi- 
tatea profesională a profesorilor, fără ca aceasta să însemne (auto)izolare, autoadulare, 
respingerea, minimizarea sau sfidarea celorlalte categorii socioprofesionale. Este 
important să ştim (fiecare şi împreună) cine suntem, ce avem de făcut, care (mai) este 
rolul nostru, semnificaţia profesiei noastre pentru societate şi pentru destinul omenirii 
(vorba lui P.P. Negulescu) şi cum o putem face mai bine. 


Principalele caracteristici ale profesiei de profesor 

Când, parcă, tot mai mulți dintre membrii societății tind să identifice profesia de 
profesor: 

a. dintr-un anumit punct de vedere, cu lipsa de bani (sau cu salariile mici şi foarte 
MICI), cu acea categorie de oameni severi, distanţi, greu de abordat, pregătiţi, 
dar lipsiţi de capacitatea de a-și transmite cunoştinţele sau 

b. dintr-un alt punct de vedere, cu o profesie slab productivă, ineficientă sau cu 
o profesie din ce în ce mai umilită, jignită, ignorată, credem că a sosit mo- 
mentul să clarificăm principalele caracteristici ale acestei profesii, apa vie a 
supraviețuirii societăţii, în orice moment al existenţei sale. 

Între acestea, credem că merită să le reținem pe următoarele: 

a. Precum medicii, şi noi, profesorii, iubim viața. Dacă medicii ne demonstrează 
că o iubesc, deoarece în orice moment al practicării profesiei lor /upză să o smulgă 
morţii, noi o iubim pentru că, în orice clipă a activităţii noastre, căutăm să o dezvol- 
tăm. Noi, profesorii, dezvoltăm viața (oamenilor). Prin tot ceea ce facem, ne îngrijim 
și susţinem dezvoltarea trupurilor, minților şi a sufletelor elevilor noștri, fie ei mai mari 
sau mai mici. Pe lângă idei, concepte, soluţii, răspunsuri, căutări, metode, instrumente, 
noi le dăruim încuraţări, consolidăm redute (cognitive, afective) abia cucerite, zidim 
aspirații, aducem lumină în ochi, provocăm revelații, dăm energii/puteri, suntem alături, 
punem umărul la afirmarea vieţii lor, moşim ambiţii, îndemnăm spre clarificări şi con- 
solidăm firava încredere în potențialul propriu, treptat descoperit. 

Fără şcoală, oamenii ar trăi (şi trăiesc) morți în viață. Fără profesori, viaţa s-ar 
sălbătici, locul splendorii l-ar ocupa groaza, locul frumuseții l-ar lua urâţenia. În locul 
grădinii ar crește bălăriile, în locul plantelor cultivate ar năpădi buruienile. 

Chiar dacă sunt vitale pentru existenţa ei, viaţa nu înseamnă numai respirația şi 
bătăile inimii. Fără a mai suscita vreo bănuială, ea — viaţa — mai presupune vitalitatea 
ideii, respirația înţelepciunii şi vibrația sufletească. Viaţa nu este și nu poate fi deplină — 
în plinătatea intensității sale — fără căldura şi fără lumina sentimentelor noastre profunde 
ȘI durabile. 

b. Noi, profesorii, suntem cei care transmitem, dezvoltăm şi protejăm cunoaşterea 
sistematică, ştiinţa, cultura. Altfel spus, suntem acei oameni care aducem pe lume şi 
dăm — celor ce ne acceptă în mintea şi în inima lor — zineretea fără bătrâneţe şi viața 
fără de moarte. 

În raport cu tendinţa naturală a omului de a fi superficial (convingându-se că 
trebuie şi că este pragmatic!)'“, în confruntarea permanentă cu seducţia instinctelor 


[4 . Pa > = A : 

Din provocatoarea lucrare a lui N.N. Taleb, Lebăda neagră, apărută în anul 2009 la Editura Curtea 
Veche din București, reținem spre reflecţie şi spre aprofundare: „suntem în mod natural superficiali, dar 
Nu ştim (sau nu vrem să recunoaştem — n.n. — G.A.) asta. Aceasta nu este o problemă psihologică, ci una 

primare — de autoconservare şi de satisfacere a plăcerilor efemere (Martin, 2010) — 
noi, profesorii, dăm şansa fiecăruia la eternitate. Noi suntem cei care aducem în sufle- 
tele oamenilor respectul ființei umane — ca ființă culturală — şi al civilizației, consolidăm 
discernământul şi provocăm exerciţiul cumpătării. 

Ca profesori, le deschidem elevilor și apoi îi conducem pe calea regală a cunoaş- 
terii, suntem cei care îi încurajăm să se lanseze în această miraculoasă şi nobilă aventură. 
Noi le dăruim, le lămurim, le îmbogăţim ideile, le clarificăm ambiguitățile/confuziile, 
îi scoatem din lumea aparențelor/umbrelor şi îi învăţăm să străpungă învelișul dur al 
suprafeţei existenţei pentru a-i tenta să meargă spre miezul ei fierbinte. 

Împreună cu noi, elevii intră în lumea operelor fundamentale: Platon, Aristotel, 
Plotin, Fericitul Augustin, Dante, |. Kant, S. Kierkegaard, W. Shakespeare, Hugo, Balzac, 
Dostoievski, Tolstoi, Eminescu etc., a creaţiilor care au onorat, onorează şi vor onora 
mereu omenirea. Prin noi, elevii descoperă frumosul autentic, disting între surogat, 
contrafăcut şi (meşteșugul, obiectul) original; ei vin în contact cu frământările pro- 
funde ale marilor creatori, cu sensibilitatea de excepţie. Elevii află — prin noi — că pe 
lume au existat şi că pot exista genii; ei află de posibilitatea genialității (şi nu atât de 
topurile averilor marilor oameni de afaceri!). 

Totodată, prin noi, elevii află de existenţa unui alt mod de viață decât cel cu care 
au fost obişnuiţi sau li s-a cultivat de către jurnalişti/gazetari: frustrtant, barbar, aro- 
sant, neliniştit, de succes financiar sau politic. Este acel mod de a fi al dăruirii totale 
pentru o idee, al muncii titanice pentru distilarea ei, al luptei încrâncenate pentru a-i da 
cea mai adâncă semnificaţie şi cea mai elegantă formă. 

Pe scurt, elevii află de la noi — în exclusivitate — că valoarea lor ca oameni este 
dată de valoarea culturii lor, de puterea de a desprinde semnificațiile adânci ale vieții. 

Îndemnându-i, preluându-i, asistându-i, ei îşi creează — mai devreme sau mai 
târziu — o concepţie (mai) coerentă şi (mai) elevată despre lume, despre viață şi 
moarte, despre semeni şi despre ei înşişi, despre mediul în care trăiesc şi convieţuiesc. 

Credem că această trăsătură a profesiei de profesor este cea mai accentuată. Noi, 
profesorii, suntem purtătorii culturii, ai ştiinţei. Noi le predăm — cum ştim mai bine - 
tinerelor generaţii (chiar dacă mass-media, în cea mai mare parte, trece sub tăcere 
vocaţia culturală a fiinţei omeneşti). 

c. Cea de-a treia trăsătură a profesiei noastre este aceea că noi dezvoltăm 
rațiunea. Invitând la conceptualizare, la elaborarea de judecăţi şi de raționamente (cât 
mai clare, cât mai logice), provocăm permanent gândirea. Noi exersăm — explicit şi 
sistematic — spiritul analitic şi pe cel sintetic. Pe întreaga perioadă a interacțiunii cu 
elevul, creăm conştiinţa că suntem acele fiinţe care elaborăm, reflectăm, corelăm, con- 
struim, proiectăm, ne întrebăm şi concluzionăm. Nimic nu poate să se manifeste până 


determinată de principala proprietate a informaţiei. Partea întunecată a Lunii este mai greu de văzut, iara 
arunca lumină asupra nevăzutului este costisitor atât în privinţa efortului computaţional, cât şi cea a eior- 


tului menta!” (p. 162). 

Cred însă că suntem superficiali şi pentru că nu ni se mai par importante profunzimile, dar şi pentru că 
suntem confiscaţi de multe, de mult prea multe treburi/griji de zi cu zi, pe cât de necesare (sau de obliga: 
torii), pe atât de trecătoare. 

când nu a fost mai întâi gândit, contextualizat — în raport cu echilibrele sau dezechili- 
brele pe care le poate produce. Nu ne putem lăsa dominați de primul impuls (decât în 
foarte rare momente/situaţii). Nu putem risca haosul, bunul-plac şi monștrii. Avem nevoie 
să ştim și să aplicăm principiile şi rigorile logicii; aşa ne putem înţelege, aşa ne putem 
ajuta, aşa ne putem apropia. 

Noi, profesorii, suntem cei care creăm mediul cultural în care elevii îşi formu- 
Jează. confruntă şi consolidează argumentele. Ei își dau seama că orice intervenţie, 
propunere se întemeiază, că este foarte importantă soliditatea întemeierii punctelor lor 
de vedere. 

Pe scurt, ei îşi dau seama că dimensiunea fundamentală a existenţei noastre este 
cea rațională. 

Ca profesori, consolidăm gândirea elevilor, ne îngrijim de sănătatea lor mentală 
(şi emoţională), de vigoarea edificiilor lor teoretice. Putem spune, fără a fi prea departe 
de adevăr, că raționalitatea lumii (în dorința/aspirația ei de existență pașnică şi splen- 
didă) ţine — în mare parte — de raționalitatea noastră şi de cea pe care reuşim să o 
inculcăm elevilor noştri. 

Noi, profesorii, servim ideile, le cultivăm şi — pe cât ne este posibil — le elabo- 
răm. Scoatem oamenii din întunericul Peşterii la lumina Soarelui, pregătim mintea să 
dezvăluie semnificațiile (logice, metaforice, poetice, alegorice, mitice etc.) ale lumii 
(exterioare şi interioare). 

Noi suntem cei care (ne) scoatem elevii — mai mari sau mai mici — din timpul 
cotidian (tot mai nerăbdător şi mai strivitor) pentru a-i introduce în (mai) aşezatul timp 
academic. Este timpul care face posibilă elaborarea ideilor, tălmăcirea gândurilor, for- 
mularea întrebărilor fundamentale, durabile, de conținut. Ca profesori, putem să atenuăm 
(dacă nu, chiar să eliminăm) multe dintre stereotipurile şi din clişeele mentale 
(De Bono, 2008). În felul acesta, păstrăm şansa raţionalității existenţei omenești. 

d. Identitatea profesiei noastre presupune — mai departe — o a patra dimensiune. 
Noi, profesorii, aducem în viață, în general, şi în viaţa tinerilor, în particular, echilibru, 
claritate şi coerenţă. 

Echilibrul, deoarece ne orientăm după şi credem în simțul măsurii. Într-o lume a 
relativității şi a relativismelor, a excesului şi a exceselor, a extravaganţei şi a extrava- 
ganțelor (mai mult sau mai puţin ofensatoare la adresa demnităţii noastre), a spectacu- 
larului strident, pe cât de ieftin, pe atât de facil, este foarte important să ne conducem 
potrivit simțului măsurii. Ține de cea mai naturală tendinţă ca, atunci când ni se per- 
mite — (cel puţin) aparent — totul (şi orice), să avem o bună măsură. Ea ţine de respectul 
de sine şi de respectul dintre noi, de autocontrol, dar şi de responsabilitatea noastră. 

Simțul măsurii este — şi credem că va rămâne — semnul bunului-simţ. Există — ŞI 
credem că va exista mereu — o graniţă între ridicol şi cumpătare, între hilar şi rezonabil. 
Cât şi când există, bunul-simţ descurajează patimile, excesele, abuzurile și obrăznicia. 
El ne așază într-o bună relaţie cu noi înşine şi cu ceilalți; ne conferă credibilitate şi 
atractivitate. Pe scurt, noi, profesorii, suntem purtătorii, apărătorii şi transmițătorii bu- 
nului-simţ şi, prin consecință, a simțului măsurii. 

Apoi, noi suntem cei care, prin scopurile în slujba cărora trăim, muncim, suferim 
ȘI creăm dăm claritate vieții (tinerelor generaţii). Ele — scopurile — pot sta drept ţintă 

(şi dorință) elevilor noştri, dar şi temei de comparare, distilare a propriilor lor aspirații. 
proiecte de viață. Scopurile noastre scot elevii din învălmăşeala şi din răscrucea în 
care se află. Ei pot să îşi dea seama în ce merită să-și investească viaţa. Tinerii pot 
ajunge la concluzia că, fără scop, lăsată în derivă, viaţa se risipeşte. Totodată, ei pot 
înțelege că nu orice scop ne servește împlinirea, ne reprezintă ca oameni şi că — într-o 
mare măsură — de valoarea unui scop este legată valoarea unei vieți. Pe scurt, prin noi 
şi prin scopurile noastre au loc așezări și reaşezări lăuntrice (ale generaţiilor care ne 
urmează). 

În acelaşi timp, pe lângă echilibru şi claritate, ca profesor, dăm şi coerenţă Vieții, 
Prin principiile în care credem şi care ne stau drept suport şi rădăcini ai înălțării exis- 
tenţei noastre, creăm posibilitatea coerenței vieţii elevilor noștri. Ea are un fundament 
și un centru care concentrează şi ordonează cele mai multe dintre energiile noastre. 
Coerentă şi articulată, viața este mai consistentă, mai profundă, mai distinctă. Pe scurt, 
şansa identității elevilor devine extrem de posibilă. 

e. O altă trăsătură a profesiei de profesor este aceea referitoare la valorile umane. 
Oricât ar părea de straniu, de desuet, de hazardat, de ridicol pentru unii, problema 
valorilor (morale) în viața noastră relaţională nu poate fi ocolită”. 

Societatea, comunităţile şi grupurile umane nu pot supraviețui fără respectarea 
unui set (minim) de valori fundamentale. Pare însă că, pe fondul emancipării consu- 
miste, al hiperindividualismului şi pe cel al hiperindividualizării, a pune problema 
moralității și moralitatea însăși într-un ferm con de lumină, demn, deschis şi decent - 
când cei mai mulţi iau în derâdere sau privesc cu neîncredere valorile (morale) sub 
pretextul relativității lor şi al fiabilităţii ființei umane — ar putea stârni răutăcioase 
zâmbete, caustice ironii sau sceptice comentarii. 

Profesorul este cel care apără, susține şi conservă — în spațiul laic, civil — valorile 
umane, precum: libertatea, generozitatea, responsabilitatea, loialitatea, modestia, tenaci- 
tatea, munca bine făcută, simplitatea, demnitatea, respectul, colaborarea, într-ajutorarea, 
frumosul etc. 

Spre deosebire de teologi, susținători şi apărători ai valorilor (morale) înteme- 
iate pe tradiția divină (transcendent), profesorii fac referință — cel mai des — la un 
temei imanent al acestora. Oricum, și unii, ȘI alţii se îngrijesc — cum ştiu mai bine — de 
valorile esenţiale, care (ne) orientează şi (ne) stimulează mintea, comportamentul şi 
relațiile. 

Pe scurt, face parte din identitatea noastră profesională să formăm caractere, ati- 
tudini şi raporturi interumane frumoase, distinse, oneste. Altfel spus, creăm condițiile 
unei atmosfere sănătoase între oameni. 

f. Profesiei de profesor îi este inerent (şi) un ideal! educațional. Noi suntem atât 
cât slujim un ideal de formare umană. Oricât de realist ar fi, sau tocmai de aceea, pro- 
fesorul urmăreşte realizarea unui anumit ideal de om. El nu lasă realitatea (socială) aşa 


'5 În mod clar, Ed. De Bono notează: „Avem valori fundamentale ce nu sunt influențate de circumstanţe. 
De exemplu, nu trebuie să ucidem pe nimeni în nicio situaţie. Nu trebuie să spunem minciuni în nicio 
situaţie (de fapt, filosofii nu au ajuns la un consens în legătură cu aceasta). Nu trebuie să ne trădăm prietenii. 
Trebuie să ne ţinem cuvântul de onoare. Valorile fundamentale ţin de domeniul religios şi de cel socio- 
cultural şi ar trebui respectate în orice context” (2008, p. 130). 

cum a găsit-o el atunci când a intrat în comunitatea profesiei sale. Cum ştim, realitatea 
socială) ŞI omul însuşi sunt imperfecte, deformate, au neîmplinirile şi superficialităţile 
lor. Lăsate să-şi improvizeze existenţa, societatea şi ființa umană pot fi copleşite oricând 
de barbariile şi de iraționalitatea lor. 

Datorită idealului educațional avem întotdeauna şansa să nu rămânem egali cu 
noi înşine, ştiut fiind faptul că — zicând precum G. Bachelard — „cine nu urcă, coboară”. 
Altfel spus, nu există stagnare. Tot ce stagnează se degradează — mai rapid sau mai 
lent, mai vizibil sau mai puțin vizibil. 

Cât există un ideal educațional putem spera la o viață mai bună, la o mai o mare 
ințelegere între oameni, la o realitate mai umanizată. Dimpotrivă, lăsată fără un ideal 
intemeietor, societatea — şi membrii ei — se complac în şi se conduc după rațiuni înguste, 
ecătoare, superficiale, dezarticulate, determinate de constrângerile şi de interesele 
momentului/zilei. 

După cum ştim, în profesia noastră, idealul (educaţional) are un rol central, ex- 
plicit. Chiar dacă ne apare — mai întâi — ca o prevedere formală, el se îmbină — apoi — 
cu aspirația fundamentală a dascălului. Nu rămâne o cerință exterioară, ci se transformă 
prin contribuția sufletească a acestuia, animat, el însuşi, de binele şi de bunăstarea lumii, 
a oamenilor. 

În fond, idealul educaţional este ceea ce facem fiecare dintre noi cu el, cum se 
cimte el, cum este el resimţit în inima noastră şi în inimile elevilor noştri. Fără el, 
rostul profesiei noastre s-ar pierde. Într-o lume autosuficientă, fără ideal educațional, 
nu este nevoie de profesori. 

Privit comparativ cu cel economic, tehnologic, politic, financiar, militar etc., idea- 
lul educaţional este cel mai larg şi cel mai generos. El vizează atingerea omului generic. 

g. Pentru identitatea profesiei de profesor esențial este şi optimismul. Aşa cum 
].P. Sartre arată că omul este condamnat să fie liber, tot astfel, putem spune că pro- 
fesorul este condamnat să fie optimist. Nu ne putem exprima ca profesori dacă în 
străfundul fiinţei noastre suntem pesimişti, defetişti, blazaţi sau când — confruntaţi cu 
scenarii sociale care mai de care mai descurajatoare, mai alarmiste, ce creează impresia 
inutilităţii — renunțăm, abandonăm, credem că lucrăm degeaba. 

Profesorul are încredere solidă, adâncă în el însuşi şi în elevii lui. El crede că 
lumea poate fi mai bună; crede că poate şi că se poate. Profesorul este îndemnat de 
credinţa că există întotdeauna soluţii şi că ignoranţa, violenţa, prostul gust şi con- 
flictele pot fi limitate şi/sau depăşite. El are încredere că nu este singur, că șansa este 
de partea sa şi că — lucrând mereu cu atenţie, cu răbdare, empatizând şi reflectând — 
putem merge spre mai bine. Întotdeauna mintea şi sufletul omului pot fi mai profunde, 
mai încăpătoare. 

Desigur, optimismul nu exclude realismul, luciditatea; dimpotrivă, le presupune. 
Optimismul profesorului se întemeiază pe luciditatea lui. EI îşi găseşte întotdeauna în 
el însuşi forța şi capacitatea, dar și aliaţii, să poată da viaţă gândurilor bune, bunelor 
intenții, faptelor bune. 

h. Profesia noastră nu-și merită numele şi nu îşi poate face prezenţa în lume fără 
iubirea de oameni, în general, şi iubirea pentru copii/tineri, în special. Profesia de 
profesor ne cere entuziasm, energie, dăruire, bucurie. 

Fiind o instituţie a tinerilor şi pentru tineri, tinereţea este obiectul profesiei noastre, 
Suntem mereu în prezenţa tinerilor — cu surprizele, crizele, căutările, confuziile, trans- 
formările, neîncrederile şi teribilismele lor. 

Tinereţea este expansiunea, creşterea, noutatea, vitalitatea, dar şi ienoranţa, sufe- 
rinţa, încrâncenarea, fragilitatea, sensibilitatea sau nehotărârea. În faţa acestui vast, 
dinamic, complicat şi cunoscut-necunoscut univers ne aflăm noi, profesorii. El ne cere 
știință, cultură, căldură, calm. Nu le putem da viață dacă nu iubim oamenii, copiii, tinerii. 

Iubirea este inima profesiei de profesor. Cât iubim, putem fi profesori; cât 
iubim, putem fi aproape de elevi, iar ei simt să se apropie de noi. /ubirea de oameni 
este sensul cel mai profund al profesiei noastre. 


Concluzii 

Se simte — parcă — nevoia să ne întoarcem puţin la noi înşine. Este momentul să 
ne redefinim identitatea profesională. Suntem și vom rămâne no! înşine, profesori, cât 
timp — crezând în rolul fundamental al educaţiei — avem conştiinţa că putem lăsa după 
noi o lume mai bună decât am găsit-o. 


POSIBILE DERAPAJE ALE PROFESIEI DE PROFESOR 


Introducere 

Când aspirăm să devenim profesori şi vrem să onorăm această minunată cali- 
tate, este important să ştim şi să înțelegem (temeinic) atât trăsăturile fundamentale ale 
identităţii profesiei de profesor, cât și riscurile la care ne expunem. 

Aflăm, astfel, încă de la început, ce ne aşteaptă: pe de o parte, că putem urma, 
nterioriza şi amplifica virtuțile ei, aspectul său apollinic/luminos; pe de altă parte, că 
putem evita sau limita decăderile ei, aspectul său dionisiac/întunecat. 

In acest studiu ne propunem să ne ocupăm de acest ultim aspect, din dorinţa de 
a cunoaşte cât mai profund universul nostru profesional şi de a ne proteja (pe cât ne stă 
nouă în putință, ca fiinţe umane imperfecte) de posibilele ei derapaje. Ele nu fac altceva 
decât să erodeze demnitatea profesiei noastre şi să o compromită — într-o măsură mai 
mare sau mai mică — în percepția generală a celorlalți membri ai societăţii, în general, 
şi în cea a elevilor, în particular.'€ 


Principalele derapaje ale profesiei de profesor 

Fără a avea un criteriu al priorității (al ierarhizării lor), am considerat că este 
oportun să reflectăm mai atent (şi cât mai sincer cu noi înşine) asupra următoarelor 
aspecte: 

I. Narcisismul 

Narcisismul este o capcană în care pot intra (foarte) mulţi profesori, fie încă de 
la debut, fie — cu timpul — pe parcursul exercitării profesiei. 

Precum ştim, în buna noastră funcţionare psihică, iubirea de sine are un rol esen- 
ţia]. Fiecare ne prețuim pe noi înşine (şi vrem să fim respectați pentru ceea ce suntem). 
În orice relaţie interumană intervine şi funcționează iubirea de sine a persoanelor care 
interacționează. Acelaşi lucru este valabil şi în relația educativă, în care se întâlnesc 
iubirea de sine a profesorului cu iubirea de sine a elevului. Însă, în anumite condiţii şi 
la anumite persoane, iubirea de sine a profesorului se poate transforma într-o iubire 
exagerată de sine. Narcisismul, existent — latent — în fiecare dintre noi, se poate trezi. 

Când (la orele de curs şi nu numai) foarte multe priviri şi foarte multe minţi sunt 
ațintite asupra profesorului, când foarte multe persoane (elevi, studenți, de exemplu) 
sunt puse să rețină, să lucreze cu ceea ce li se predă, să îi urmeze sfaturile, opiniile, 
opțiunile, interdicțiile ş.a.m.d., când — în marea lor majoritate — destinele discipolilor 
depind — într-o lume clădită pe putere — de evaluările şi de deciziile lui, contextul 
instalării narcisismului este foarte favorabil. Totodată, pentru că profesorul lucrează cu 
(mai multe) generaţii de oameni — copii, adolescenţi, tineri şi cu tot mai mulţi adulți — 


1 ŞI toate acestea, în contextul crizei şi al instabilității (actuale a) instituţiei şcolare, expusă la repetate (şi 
irecvente) seisme şi schimbări, declanşate/iniţiate în numele flexibilizării, adaptării, eficientizării şi raţio- 
nalizării acesteia (pentru o analiză mai detaliată a se vedea Bard, A., Săderqvist, ]. — Netocrația. Noua 
elită a puterii şi viața după capitalism, Editura Publica, Bucureşti, 2010). 

cărora le pretinde (mai mult sau mai puţin persuasiv) să fie ascultat în temeiul ascen- 
dentului său cultural, conceptual, științific există premise favorabile ieşirii narcisismului 
din latenţă. Astfel că, fără a mai încăpea (din ce în ce mai puţin) vreo îndoială, mo- 
delul lui este, dacă nu cel mai bun, atunci — cu siguranţă — între cele mai bune. De 
asemenea, în măsura în care profesorul se simte în nesiguranţă (sau nesigur) el poate 
dezvolta narcisismul ca sistem de autoprotecție psihologică. Pe scurt, înțeles într-un 
anumit sens, mediul şcolar poate declanşa explozia narcisică a profesorului. 

Intrat în acest derapaj, profesorul începe să fie (sau este) tot mai deranjat de alte 
puncte de vedere, de alte atitudini şi decizii decât cele cultivate/cerute/încurajate de el. 
Dialogul se transformă (repede) — de facto — în monolog, iar cooperarea/colaborarea în 
impunere. Comunicarea capătă rapid doar un singur sens (prin arogarea autorităţii), 
contează doar informația şi argumentele profesorului, iar educația se transformă într-un 
act de putere (implicit validat). 

Aflat în stare narcisică (accentuată), putem constata, la un moment dat, că profe- 
sorului îi place să fie admirat, lăudat, adulat, scos — ori de câte ori este posibil (cu sau 
fără temei) — în evidență. Mai mult, el dă frâu liber (scăpând de sub controlul bunului- 
simţ) laudei de sine și admiraţiei/adulației de sine. 

Pe fondul amplificării narcisismului, profesorul prins în păienjenişul acestuia, 
devine (tot mai) vulnerabil la lingușire, la aprecieri artificiale — dar care exprimă o in- 
tenție bine orientată — ce îi scot în evidență „calitățile” şi „capacitățile”, la puncte de 
vedere care îl îngroaşă dezgustător iubirea de sine. Tendinţele arogante, megalomanice 
prind contur (tot) mai apăsat/mai accentuat, iar pretențiile de „om înzestrat”, de „ființă 
superioară” frizează ridicolul sau alimentează (oamenilor serioşi, oneşti cu care intră 
în contact) mila, eventual dezgustul. 

Prins în aburul narcisismului, profesorul nu le (mai) îngăduie celorlalți să (mai) 
fie ei înşişi, cu individualitatea şi cu unicitatea lor. Tinde să îi strivească și să-i reducă 
la seci şi umili imitatori, la fideli slujbaşi sau — dimpotrivă — să le creeze o reacție dacă 
nu de repulsie, atunci una de dezamăgire. Profesorul narcisic tinde să ocupe — în spa- 
ul și în timpul activității şcolare, în perimetrul organizării ei — tot mai mult loc. Odată 
declanșată exagerata iubire de sine, acesta își alimentează credinţa că, fără el, nu s-ar fi 
întâmplat nimic bun, că totul ar fi rămas în obscuritate sau că — fără niciun dubiu — 
totul s-ar fl năruit. 

Pe scurt, (tot mai) convins de valoarea sa, profesorul narcisic ştie că fără el totul 
ar merge prost sau că ar fi atins de mediocritate. De fapt, dacă ar fi să ne gândim bine, 
nimeni nu-l poate înlocui. 

Aşadar, există riscul ca — pe parcursul exercitării profesiei sale — profesorul să 
se iubească din ce în ce mai mult. Treptat, îşi dă seama că este tot mai puţin loc pentru 
alții lângă el, că el este singura lumină şi singurul ajutor pentru discipolii săi. Și cu cât 
se iubeşte mai mult, cu atât sunt mai neînsemnaţi ceilalți (eventual, mai demni de dispreț 
sau de milă!). Profesorul narcisic se vede tot mai aproape de zei, tot mai aproape de 
cer. El este, de ce nu, supraomul! El nu are cu cine împărţi puterea, n-are cu cine-şi 
împărţi faima, celebritatea, recunoaşterea. Se simte tot mai greu de înţeles, iar pe cei 
cu care lucrează (elevi, studenți, de exemplu) îi simte din ce în ce mai incompetenți, 
mai slabi, mai mediocri, mai dezorientaţi. 

Profesorului narcisic îi devine (tot) mai clar faptul că, fără el, lumea (şcolară) nu 
s-ar descurca, că ar fi (tot) mai împleticită, mai confuză, mai dezorganizată. Pe scurt, 
fără el, ar fi haos şi ruină. 

Confiscat în propriul său narcisism, el — profesorul narcisic — îşi dă seama că 
singurul lucru pe care putea să îl facă în viață nu putea fi decât acela de a fi profesor 
(profesorul mesianic). Îşi admiră şi îşi adulează (tot mai mult) propriile afirmaţii, idei, 
iniţiative, decizii, metode și acţiuni. Îi vede tot mai departe pe ceilalți, mai indistinct și 
mai obscuri. Distanţa dintre ei se măreşte net. 

Dominat de narcisismul său, profesorul se vede model de urmat, Modelul ca atare. 
Se pretinde exemplu. Se ia pe sine drept reper, drept ideal de viaţă, de gândire şi de 
comportament pentru discipolii săi. Nu (mai) vede altfel, decât ca elevii să-l urmeze, 
să-i urmeze sfaturile (desigur, adresate din proprie iniţiativă şi spre binele lor). Cum ar 
putea €1 să se gândească la variante alternative, când ele nu există, sau — dacă există — 
ele sunt (mai) ineficiente, (mai) complicate; pe scurt, inadecvate. Consumă timp şi 
energie inutile. Prin urmare, nu există decât o singură opţiune, o singură soluție (pe 
care El — desigur — a găsit-o primul!). 

În atare condiţii, cine i-ar mai putea pune la îndoială valoarea, cine ar mai putea 
avea rezerve în faţa evidenţei? În ascensiunea sa în propriii săi ochi, profesorul narcisic 
devine (tot mai) intransigent. Un singur şi simplu pas, şi fanatismul se dezlănțuie. El 
este (tot mai) de neînduplecat. Nu înseamnă că oamenii cu opinii ferme ar fi fanatici, 
dar ştim faptul că „sămânţa fanatismului zace întotdeauna în sentimentul superiorității 
categorice” (cum se exprimă Amos Oz, 2007, p. 18, s.n.). Fanatismul este strâns legat 
de putere, de pretenția evidentei superiorităţi.”În cele mai multe cazuri — scrie celebrul 
scriitor (2007) — fanatici! nu ştiu să numere decât până la unu, doi e o cifră prea mare 
pentru ei” (pp. 18-19). 

Potrivit lui A. Oz, fanaticul este „o făptură care debordează de generozitate. 
Fanaticul este un mare altruist” (idem, p. 24). Lui îi pasă foarte mult de ce/cum gân- 
deşte şi de ce/cum face celălalt. Şi vrea să-l schimbe — spre binele lui (al semenului) — 
după viziunea şi convingerile sale evident superioare. Însă „sacrificiul de sine implică 
de cele mai multe ori culpabilizarea oribilă a beneficiarului şi duce astfel la mani- 
pularea sau chiar la controlarea lui” (Oz, 2007, p. 27).'7 Împachetată cu grijă, dorința 
de a ajuta exprimă, de fapt, nevoia de putere şi de control (Nuță, 2010, p. 112). Prin 
urmare, intențiile exterioare ale fanaticului rămân admirabile. 

Cum se vede, capcana narcisismului este (extrem de) periculoasă. Ea poate 
altera atât activitatea de predare-învăţare-evaluare, cât şi relaţiile profesorului cu clasa 
ȘI cu fiecare elev, în mod individual. 


"La mulți profesori, sistemul de ameninţări şi de pedepse are mare trecere: îi ajută să menţină controlul 
(clasei). Şi — cu cât trece timpul, astfel orientaţi — ei cred că a fi profesor (şi a rămâne profesor) înseamnă 
a menţine controlul. Ca strategie de interacțiune cu clasa, în ansamblu, şi cu fiecare elev în parte, aceştia 
se concentrează asupra controlului. Or, privit dintr-un alt unghi, în educaţie totul este dezvoltare, este afir- 
marea potenţialului (elevului sau al grupului), este încredere în viaţă și în semeni. Nu suntem separați de 
elevii noştri (mai mici sau mai mari), ci suntem împreună cu ei şi alături de ei. Nu controlul este preocu- 
parea fundamentală în educaţie. 

2. Obedienta 

Un alt principal şi posibil derapaj în profesia de protesor ar putea fi cel al atitu- 
dinii obediente. Încă de când intră în perimetrul instituţiei şi, după aceea, pe parcursul 
activității sale didactice, profesorului i se induce şi i se întăreşte comportamentul supu- 
nerii. Unii păstrează o anumită distanță critică, lucidă şi îşi creează o atitudine de opțiune 
personală în raport cu standardele organizației, alții ajung — mai devreme sau mai târ- 
ziu — să creadă că respectarea şi atingerea cerințelor acestora îi legitimează ca profesori 
valoroşi. 

Desigur că respectarea între anumite limite rezonabile a criteriilor şi standar- 
delor de funcționare ale instituţiei (şi la cote calitative cât mai înalte) este o cerință 
necesară. Ele — şi respectarea lor rațională — dau o anumită coerenţă, sens şi organizare 
activităţii instituției, activităţii membrilor ei. 

Unii profesori însă ajung, să facă din supunere primordialul lor obiectiv institu- 
țional. Ei ajung până acolo încât — în anumite condiții — să se identifice cu cerințele 
normative de evaluare, promovare şi control.'€ În felul acesta, ei se autoprotejează, se 
simt în siguranţă, cred că sunt feriți de eventualele decizii nefavorabile intereselor lor, 
decizii ce le pot afecta statutul profesional, salariul şi/sau prestigiul instituţional. 

Pare că, în actualele condiţii, organizaţia şcolară creează premisele instaurării 
a ceea ce Stanley Milgram a numit stare agentică. Celebrul psiholog american (autor 
al nu mai puţin celebrului său experiment) a făcut distincţia între starea agentică şi 
obediență. În concepția sa, starea agentică este o schimbare cognitivă, în sensul instau- 
rării unei stări mintale propice actelor de obediență. Altfel spus, starea agentică este 
starea mentală care amplifică probabilitatea obedienţei, pe când obedienţa însăşi cores- 
punde aspectului comportamental al acestei stări (Boncu, 2002). Starea agentică premerge 
obedienței şi o anunţă. 

Între factorii cei mai importanţi ai menţinerii stării agentice se numără anxie- 
tatea subiectului, starea de nesiguranță şi de viitor incert, presiunea instituțională (a se 
vedea şi experimentul Stanford realizat, cum ştim, de Ph. Zimbardo). Aceşti factori îl 
împiedică pe individ să înfrunte autoritatea, normele instituționale impuse (de o anu- 
mită instanţă pentru o anumită perioadă de timp). 


'8 Precum s-a observat, vorbim aici de obedienţă (şi despre derapajul obedienţei în care poate aluneca pro- 
fesorul). Ea este diferită de conformism. În societate şi în viaţa instituţiilor au loc ambele procese, fie 
simultan, fie succesiv. Chiar dacă în viaţa cotidiană majoritatea avem tendinţa să le folosim ca sinonime, 
specialiştii consideră că aceste concepte exprimă realităţi diferite. 

Astfel, în vreme ce conformismul presupune schimbări în comportament datorită presiunii exercitate de 
persoane cu statut egal (în cadrul grupului, al comunităţii), obedienţa presupune modificări în (gândire şi) 
comportament ca urmare a unui ordin venit din partea unei persoane sau a unei structuri (organizaționale) 
investită cu autoritate. Totodată, în vreme ce conformismul presupune existența unor raporturi între egali, 
obedienţa presupune o structură ierarhică (respectiv, raporturi pe verticală). 

De asemenea, dacă procesul conformismului funcţionează potrivit mecanismului imitaţiei, în obediență 
se realizează un comportament cerut/impus de autoritate. Demn de precizat este şi faptul potrivit căruia, 
în situaţia conformismului, subiecții (țintă) nu identifică în mod clar sursa influenței comportamentului, în 
timp ce în cazul obedienţei, cerința este explicită, iar dorința sursei de a influenţa comportamentul țintei 
este evidentă. Obedienţa se produce atunci când individul îşi schimbă comportamentul pentru a da ascul- 
tare ordinului unei autorități (persoană sau structură a unei instituţii) (Boncu, 2002, pp. 297-300). 

Pe fondul accentuării concurenței (a mediului concurențial) şi al restructurărilor 
permanente, aflați într-o evidentă stare agentică, unii profesori iau obedienţa față de 
criteriile şi de standardele organizației drept o salvare, o mai sigură posibilitate de a 
rămâne în cadrul sistemului de învățământ. Este o atitudine favorabilă conservării locu- 
lui de muncă (de a nu fi dat afară). Alţii o iau drept o posibilitate de promovare, de 
ascensiune pe verticală. 

Drept urmare, ei tac, se supun, se conformează, execută, sunt disciplinaţi. Nu ies 
din limitele cerinţelor impuse de criterii. Le este (tot mai) teamă, se simt (tot mai) în 
nesiguranţă, îi preocupă (tot mai) mult să le facă pe plac autorităților, indiferent cât de 
exigente ŞI de iraționale sunt în cerinţele şi pretenţiile lor. Ei vor — cu orice preţ — să 
intre în voia celor care le decid soarta profesională (şi implicit viaţa). 

Pare că pentru această categorie de profesori, preocupări precum: creativitatea 
didactică, originalitatea, diferențierea, identitatea sună frumos, dar iluzoriu. Ele rămân 
doar nişte vorbe (adunate în cărți). Viaţa reală, instituțională — precum ar fi bine să ne-o 
recunoaştem cu toții (cred aceştia) — se conduce după alte principii, după alte reguli şi 
după alte valori. Cui să te opui? Ce să comentezi? Cel mai înțelept este să jucăm cum 
ni se cântă şi — pe cât posibil — să nu deranțăm. Cu cât (suntem) mai anonimi, cu atât 
mai bine! Mai degrabă obediența, decât expunerea în lumina reflectoarelor autori- 
tăților. Mai degrabă supunerea, decât punerea în pericol a salariului, a postului sau 
compromiterea relaţiilor cu superiorii. 

Profesorul aflat sub protecţia obedienţei preferă să trăiască în colivia invizibilă a 
standardelor, a criteriilor şi a grilelor de evaluare. Mai mult, prinşi în acest tip de derapaj, 
unii profesori pot merge până la limita formalismului, a simulării şi a oportunismului. 

În atare situaţie, pare a nu mai avea (realmente) rost să (mai) vorbim despre 
pasiune, dăruire, sacrificiu, ataşament, entuziasm, suport afectiv, empatie, ascultare 
activă sau despre nopţi nedormite şi despre încăpățânate căutări de concepte, idei, 
metode, soluţii. De asemenea, pare a nu (mai) avea rost să (mai) vorbim despre gândul 
care stimulează gânduri, despre întrebarea care declanşează întrebări sau despre starea 
de spirit care pregăteşte stări de spirit. 

Nimic din toate acestea nu se (mai) vede, nimic nu (mai) rămâne. Se văd şi 
rămân -— pentru acei profesori confiscaţi de siguranţa obedienței — doar grilele de 
evaluare externe. Dependenţa de criterii devine evidentă, iar busola profesională rămân 
doar standardele şi sistemul periodic de apreciere instituțional. 7ozuJ se derulează numai 
cu gândul la ele. Puterea acestora devine mai mare decât orice atitudine firească, spon- 
tană, laborioasă, caldă, decât orice pură şi simplă pornire sufletească a profesorului. 

Pentru profesorul obedient nimic nu (mai) contează mai mult decât faptul de a 
nu fi pedepsit, de a fi recompensat şi de a corespunde aşteptărilor autorităţii. Am putea 
spune — dacă ar fi să ținem seama de celebrele cercetări şi de teoria dezvoltării a lui 
L. Kohlberg — că instituţia şcolară îi menţine pe unii membri ai săi la nivelul primelor 
2-4 stadii ale evoluţiei.” Aceştia nu ajung să considere faptul că judecata lăuntrică, 


' Cu toate limitele sale şi criticile care i s-au adus ulterior (firesc, pentru că nicio teorie nu este perfectă), 
credem că teoria dezvoltării morale a lui L. Kohlberg n-ar trebui uitată de către oamenii şcolii. Considerăm 
că ea poate constitui în continuare — cu perfecţionările şi contribuțiile ulterioare — un reper în abordarea 
problemelor educaţiei şi o componentă importantă a culturii unui profesor. Precum ştim (Şi spre readucere 

principiile autoalese sunt mai importante, şi deci mai puternice, decât judecata externă 
ŞI criteriile impuse din exterior. 
Pe scurt, obedienţa poate deveni pentru unii o formă naturală de a fi. 


3. Formalismul 

Un alt posibil derapaj al profesiei de profesor este cel al formalismului. Acesta 
presupune a face ca totul să pară îndeplinit, cu minimum de efort şi de timp, cu su- 
perficială implicare personală. 

În măsura în care structurile de conducere instituţionale pretind să reglementeze 
şi reglementează (aproape) orice aspect al activității didactice, mulți profesori ajung la 
concluzia că cel mai important este să urmărească şi să realizeze doar aspectele 


aminte), în urma cercetărilor sale, celebrul psiholog american a ajuns la concluzia potrivit căreia. dez- 
voltarea morală a fiinţei umane presupune trei niveluri principale (fiecare nivel cuprinzând două stadii): 

Nivelul |: Mforalitarea preconvențională (perioada 4-10 ani). Oamenii acţionează potrivit mecanismelor 
de control externe. Se supun regulilor ca să evite pedeapsa şi să primească recompensa şi, de asemenea, 
pentru a-şi satisface nevoile personale/proprii. 

Stadiul 1: Individul pune accent pe evitarea pedepsei. El se supune pentru a nu fi pedepsit. Nevoile 
altora nu sunt luate în seamă. 

Stadiul 2: Individul este orientat spre recompensă. El se conformează pentru a fi recompensat. Nevoile 
altora sunt luate în seamă doar în măsura în care individul are ceva de câştigat din aceasta (pentru a i se 
întoarce favorurile). 

Nivelul [I: Moralitatea convențională (perioada 10-13 ani). Oamenii au internalizat standardele per- 
soanelor cu autoritate/ale instituţiilor. Îi preocupă să le facă altora pe plac şi să menţină ordinea socială, 
Prin urmare, deciziile morale sunt luate pe baza conformării la aşteptările altora. 

Stadiul 3: În acest stadiu, individul pune accent pe ridicarea la nivelul aşteptărilor altora sau al câștigării 
aprobării altora. 

Stadiul 4: Acum individul este orientat spre satisfacerea exigențelor autorităţilor şi spre menţinerea ordinii 
sociale, făcându-şi datoria. 

Nivelul III: Moralizazea posteonvențională (după 13 ani sau niciodată). Oamenii sesizează conflictele 
dintre standardele morale şi emit propriile judecăţi, pe baza principiilor de drept, corectitudine şi dreptate. 
Ei urmează principiile morale internalizate şi pot decide între standarde morale conflictuale. Oamenii pro- 
cedează aşa cum consideră ei ca ființe umane că este corect, indiferent de restricţiile impuse de lege sau 
de părerile altora. Ei acționează potrivit propriilor standarde, ştiind că s-ar condamna în sinea lor dacă n-ar 
face-o. 

Stadiul 5: În acest stadiu, se pune accent pe angajamentul contractual al individului față de societate. 
Regulile sociale sunt făcute să susțină binele comun (de exemplu: cinstea, integritatea etc.). 

Stadiul 6: Comportamentul corect este definit drept o decizie a conştiinţei în conformitate cu principiile 
etice autoalese, care sunt logice, universale şi consecvente (ele apreciază, de regulă, justiția, demnitatea şi 
egalitatea umană). Principiile sunt respectate (şi nu legea, dacă aceasta încalcă principiile) pentru a evita 
autocondamnarea (Harwood, R. și colab., 2010; Papulia, D.E. și colab., 2010; Smith, E.E. şi colab., 2005). 

După cum se poate observa, în general, prin aplicarea unui sistem de control! şi de evaluare, de pedepse 
şi de recompense, o organizaţie îi menţine pe (cei mai) mulți dintre membrii ei la primul nivel 
kohlbergian de dezvoltare. Am putea corela această tendinţă instituțională cu efectul colateral la care 
poate duce fenomenul globalizării, acela al transformări omenirii, precum se exprima A. Oz (2007), într-o 
„grădiniţă globală” (p. 22). Putem trage de aici concluzia micşorării şanselor maturizării psihice, sociaie, 
morale a oamenilor pe parcursul vieţii lor. De asemenea, demn de menţionat este şi faptul că „dacă 0 
persoană nu este dispusă să investească energie psihică în realitatea interioară a conștiinței, şi în loc de 
asta o iroseşte alergând după recompense exterioare (sau numai pentru a evita pedepsele — n.n. — G.A.), va 
pierde controlul asupra vieţii sale şi va sfârşi prin a deveni victimă a circumstanțelor” (Csikszentmihalyi, 2007b, 
p. 248). 

prevăzute prin regulamente, proceduri, standarde etc. Ei se văd astfel în situația de a 
„ealiza activități de care nu sunt atraşi, în care nu cred sau care le sunt — pur şi simplu — 
străine. Circumstanţele îi împing să opteze a face totul potrivit cerințelor organizațio- 
nale, automat și neutru, şters şi fără suflu personal. Aceşti profesori îşi consolidează 
tendinţa de a lucra fără a se implica, de a participa la activități doar pentru a bifa par- 
iciparea, trăiesc (profesional) la suprafață/ formal şi există doar ca simplii funcționari. 

Pe scurt, acest tip de profesori fac ceea ce fac doar pentru a fi îndeplinite una sau 
alta dintre cerinţele prevăzute şi impuse de către documentele oficiale. Viaţa lor profe- 
sională se goleşte de conținut afectiv şi se restrânge doar la gesturi şi reacții legate 
strict de funcţionarea formelor instituțional-birocratice. Ei nu mai au inițiativa activită- 
ților de care se simt (sau se simțeau) ataşaţi, în care simt să se dăruiască (sau simțeau 
să se dăruiască) deplin, pe care le cred (sau le credeau) oportune şi/sau utile pentru 
admirabilii lor elevi. 

Mai devreme sau mai târziu, profesorul formal ajunge să mimeze doar pentru că 
este constrâns şi încurajat — totodată — să facă ceea ce coordonatorii sistemului cred că este 
important să facă. A mima devine, în timp, un mod constant de a fi al său, un mod de a 
se recunoaşte pe sine însuşi... lar acest mod poate deveni chiar motiv de mândrie. 

Profesorul formal dezvoltă, astfel, comportamente de serviciu: mimează prezența, 
mimează interesul, mimează acceptarea, mimează participarea, mimează cooperarea, 
mimează disponibilitatea, mimează orice i se pare acceptat şi promovat din punct de 
vedere organizaţional. Într-un cuvânt, acest tip de profesor trăieşte (profesional) doar 
prin mimare şi pentru a mima. Nimic nu îi sancţionează acest comportament ca fals şi 
ruinător, ca sărac şi indecent în eleganta instituţie şcolară. 

Ca ființă inteligentă, adaptabilă şi flexibilă, profesorul formal îşi dă (repede) seama 
că merge foarte bine şi aşa; că îi merge foarte bine. EI se lasă — prin urmare — dus şi 
condus de ceea ce 1 se cere, reducându-şi la limită participarea, dăruirea (unice, pro- 
funde, originale, autentice). N-are rost un consum mental, afectiv, temporal şi energetic 
suplimentar. Nu se punctează nimic din ceea ce ar însemna starea de flux“, pasiunea 
pentru cunoaștere, bunătatea, onestitatea, efortul pentru încurajarea elevilor, timpul 


“ Potrivit lui M. Csikszentmihalyi (2007b), starea de flux are loc atunci când sarcina de îndeplinit ne atrage 
prin complexitatea sa într-o asemenea măsură încât devenim complet absorbiți de ea. Este starea în care 
„nu mai există nicio distincţie între gând şi acțiune, între sine şi mediul înconjurător” (p. 58). In starea de 
flux suntem complet concentrați. „În conştiinţa noastră — subliniază celebrul psiholog american — nu mai 
e loc pentru gânduri care să ne distragă atenţia sau pentru sentimente irelevante” (2007a, p. 47). Ne simţim 
mai puternici decât în mod normal. Modul în care percepem timpul este distorsionat: orele ne par minute. 
Intreaga ființă ne este guvernată de „funcţionarea completă a corpului şi a minţii” (idem, p. 47). Starea de 
flux presupune întrunirea simultană a următoarelor experienţe (2007b) : obiectivele sunt clare, feedbackul 
este imediat, există un echilibru între oportunități şi capacităţi, are loc intensificarea concentrării, con- 
tează prezentul, controlul nu e o problemă, percepţia timpului se modifică, se produce pierderea eului. 

Individul ajunge la starea de flux atunci când abilităţile lui sunt concentrate în totalitate asupra depăşirii 
unui obstacol ce poate fi depăşit (2007a, p. 45). Autorul acestui concept precizează faptul că experiența 
acestei sublime stări apare atunci când și abilităţile, dar şi provocările sunt superioare (2007b, p. 92); este 
starea în care tot ceea ce simţim, ceea ce dorim şi ceea ce gândim sunt în armonie (2007a, p. 44). Expe- 
rienţa fluxului este o experiență de excelență, în urma căreia ne simţim fericiți. „Fericirea care urmează 
fluxului — notează M. Csikszentmihalyi — este făurită de noi înşine şi conduce la o complexitate din ce în 
ce mai mare a conștiinței” (2007a, p. 47). 

alocat înțelegerii complexe a sufletului şi vieții copilului sau a comunicării reale cu 
familia. 

Profesorul formal devine un om de carton, care nu face altceva decât ca totul să 
corespundă cerințelor formale. Nu-şi (mai) pune şi nu (mai) pune întrebări, de vreme 
ce totul este prestabilit şi — prin urmare — fiecare ştie ce are de făcut. El se agită doar ca 
să salveze aparențele, nu face decât ca să pară făcut. 

În această aşezare a lucrurilor, el observă (repede) că viaţa (lui profesională) este 
în regulă, că a fi (mai) meticulos, (mai) profund sau (mai) substanţial sunt atitudini 
inutile. Nu înţelege ce rost are o implicare mai directă în construirea originală, atractivă 
a lecţiilor, în relațiile cu elevii, în pregătirea zilnică a atmosferei din clasă, în organi- 
zarea serioasă — ținând seama de toate particularitățile lor — a întâlnirilor cu părinții, în 
colaborarea sinceră cu colegii (dacă nu i-o cere nimeni şi dacă nu scrie nicăieri). |i prieşte 
foarte bine în minunata lume a cantităţii... 

În felul acesta, ținând seama de lucrurile formale şi de respectarea lor, seismele 
şi tensiunile în funcționarea instituţiei (şcolare) dispar, iar problemele personale (legate 
de constrângerile instituției) ale profesorului formal sunt eliminate. Toate merg bine şi 
nimeni nu are (nimic) de pierdut; ba, dimpotrivă, numai de câştigat. 

În ceea ce-l priveşte, profesorul intrat în umbra formalismului obține — pe cât de 
facil, pe atât de întemeiat — prestigiul profesional (şi social) pe care îl merită. El este 
admirat pentru faptul că se descurcă foarte bine, că ştie întotdeauna ce are de făcut, că 
este capabil să lucreze la nivelul exigenţelor instituționale şi că are un incontestabil 
ridicat coeficient de adaptabilitate. 


4, Discrepanţa dintre vorbe şi fapte 

Oricât ar suna de stânjenitor şi de dezamăgitor, nu putem să nu recunoaştem 
faptul că — la o analiză lucidă şi fără autoconcesii — un alt posibil derapaj al profesiei 
de profesor este acela al discrepanţei dintre vorbe şi fapte”. 


”! Abordarea noastră are ca premisă fundamentală faptul că profesorul este conceput (şi se manifestă în 
realitatea vieţii sale) ca individ, respectiv, ca un tot coerent, distinct, ca o prezență unică şi articulată din 
punct de vedere mental, atitudinal şi faptic. 

Dacă ar fi însă să ținem seama de punctul de vedere al lui Alexander Bard şi Jan Săderqvist, formulat în 
remarcabila lor lucrare Nerocrația (2010), atunci am fi nevoiţi să ne oprim la supoziţia potrivit căreia, 
în societatea în care cea mai mare parte a vieţii o vom petrece pe net, individul intact, „înlănţuit de o iden- 
titate ca de un rucsac greu”, iese din scenă şi intră — ceea ce ]. Deleuze numea — dividul. Autorii suedezi 
menţionează: „Progresul tehnologic forțează Omul să-şi asume o nouă identitate, dinamistă, tăindu-şi de 
sub picioare craca idealului integralist. Pe internet, identitatea individuală se va naşte în contextul actual 
în momentul respectiv, numai pentru a suferi o transformare incredibilă în secunda următoare” (p. 190). 
În societatea informaţională (pe care autorii sus menţionaţi o denumesc „postdemocratică”), „individul se 
va găsi într-o permanentă stare de devenire, mereu receptiv la noi impulsuri, un sistem în continuă eva- 
luare, fără un scop clar definit. Ambiţia nu va mai fi aceea de a duce ceva la bun sfârşit prin efort şi dis- 

Tehnologia informației creează un nou ecosistem (idem, 2010), în care dividul nu are o singură identitate, 
ci mai multe; el este „constant divizibil” (ibidem). În aceste viitoare şi posibile condiții, „omul este recu- 
noscut drept un loc de întâlnire pentru o aglomeraţie de dorințe contradictorii şi puteri, fără niciun centru”, 
punctează autorii suedezi (ibidem). Este (foarte) posibil ca în societatea netocratică (care se impune trep- 
tat, dar sigur) mitul realizării de sine să fie spulberat şi „însăși ideea se sine unificat care trebuie educat” 

să se demodeze și — drept urmare — să nu mai atragă pe nimeni (p. 194). Societatea va fi, foarte probabil, 
_a consumatorilor versaţi de internet” (p. 205), în care a atrage atenția devine cea mai importantă abilitate. 

“porrivit lui Al. Bart şi ]. Sâderqvist (2010), ceea ce va conta în societatea netocratică va fi „capacitatea 
iucătorului de a se preschimba într-o clipă, în momentul în care credințele şi dorinţele din jurul său se 
schimbă. Sistemul incredibil de complex şi în continuă schimbare de reglementare a comportamentului 
virtual. care acum este pus la punct şi adus în continuu la zi, modelează și exprimă idealul netocratic” 

207). Rețelele „vor înflori cu viteza luminii, căpătând putere şi statut, numai pentru a dispărea la fel de 
repede” (p. 212). Pare că — așa-zicând — nimic nu va mai fi permanent, nicio valoare nu va mai dura. 
Toate platformele online vor fi în mişcare, îndreptându-se în diferite direcții. Pe scurt, „rețeaua va înlocui 
Omul ca proiect social maxim”, scriu autorii suedezi. 

În această tulburătoare lume, singurul lucru care va conta va fi „flexibilitatea maximă şi inteligența 
socială hiperdezvoliată” (ibidem, s.n. — G.A.). Nimic — sau aproape nimic — nu va mai fi luat de-a gata. 
Țoate prejudecățile noastre, toate ficțiunile pe care le folosim pentru a ne orienta în viaţă vor cere să fie 

ermanent reevaluate. „Fiecare nouă situaţie cere o nouă judecată”, punctează Al. Bard şi J. S&derqvist 
(2010, p. 207). Reiese de aici posibila consecinţă potrivit căreia „numai cei care sunt pregătiți să-și per- 
mită să se schimbe constant pot supraviețui social într-o lume care şi-a conştientizat mutabilitatea con- 
stantă” (ibidem). 

În mai mult sau mai puţin previzibila netocraţie, „vor domina ideile de inteligență socială bazată pe 
situaţii, interacțiune şi exploatarea controlată a personalității schizoide propuse de teoreticieni comu- 
nicării progresive şi de schizo-analişti” (ibidem, s.n. — G.A.). Se poate ajunge în situaţia în care, în socie- 
tatea hiperinformatizată, tot mai mulţi oameni să caute „să-şi trateze problemele legate de o personalitate 
excesiv de unitară, decât de dificultățile provocate de tendințele schizofrenice” (ibidem). 

Astfel, în orizontul acestei viziuni, autorii ajung la concluzia — paradoxală pentru sistemul nostru actual 
de concepte şi de înțelegere a ființei umaneşti, a noastră înşine — că „idealul netocratic este mai degrabă un 
soi de schizofrenie controlată” (p. 208). Pe netocraţi nu-i (mai) interesează „să se împlinească în contact 
cu eul lor interior”. Din punctul lor de vedere, acest concept este un nonsens (...), o construcţie a unei ere 
apuse. „În schimb, ei încearcă să-și cultive şi să-şi rafineze capacitatea simultaneităţii şi arta de a da naştere 
constant unei multitudini de identități paralele. Dezvoltarea personală înseamnă realizarea tuturor posi- 
bilităților ca divid, o alianţă pragmatică a unor temperamente şi trăsături de personalitate complet diferite. 
Vechiul individ — notează autorii suedezi — va arăta mai degrabă ca un prăpăait debil, unidimensional, şi 
nu ca un ideal. Prin contrast, identitatea schizofrenică, caleidoscopică este exemplară, în sensul funcțio- 
nalității sale. Schizo-analiza va contribui la întărirea capacității de schimbare constantă, în funcţie de cir- 
cumstanţele în continuă schimbare” (p. 208, s.n.- G.A.). 

În societatea netocratică, sunt puse în valoare nenumăratele feţe ale dividului. Divizii „se luminează, se 
conving Și se confirmă reciproc, într-o mişcare continuă, dar extrem de bine coordonată, ca un peşte într-un 
banc. Afirmarea dividului stă în reacția interlocutorului sau a interlocutorilor săi. El se va percepe ca o 
rețea dependentă de alte rețele şi va putea folosi un flux continuu de informaţii pentru a-şi aduce mereu la 
zi mult dorita identitate virtuală” (ibidem). Divizii netocrați vor păşi de pe o platformă în mişcare pe o altă 
platformă în mişcare. Viaţa lor va fi acţiunea de a păşi de pe o platformă pe alta. Se va naşte o stare de 
flotabilitate, care va înlocui „credinţa în existența unei bucăţi stabile de pământ” (p. 209). 

Prin urmare, dacă ar fi să dăm crezare/curs unei asemenea viziuni despre om şi despre evoluţia lui în 
societaiea „postdemocratică” — dominată de internet —, suntem în situaţia de a ţinti un nou ideal (edu- 
cativ!); şcoala ar intra într-o metamorfoză fundamentală, iar profesorul s-ar manifesta ca divid. 

Pare că în asemenea circumstanţe, nu am mai putea vorbi despre discrepanța dintre vorbe şi fapte, de o 
anumită coerenţă a discursului sau de una a comportamentelor. 

Intr-o școală a dividului şi într-o pedagogie a dividului (în care profesorul şi elevul sunt percepuți şi 
tratați ca divizi), probabil că ceea ce ne va preocupa la un moment dat va fi tema raportului dintre pro- 
iesorul-individ şi profesorul-divid, a relaţiei dintre profesorul individ şi elevul divid, tema specificului 
activităţilor derulate cu generaţii de tineri divizi, cu identitate caleidoscopică, în continuă schimbare, ca 
elemente ale rețelelor online. 

Pare însă că rămânem — pe fond — tot într-o şcoală a puterii... 

Că o înțelegem sau nu, că o acceptăm sau nu, profesorul este expus permanenţ 
unei atari decăderi. Nu că s-ar pune problema ca prin faptele lui să respecte idei şi 
cuvinte jenante, frivole, compromiţătoare, ci că el se vede mereu în faţa exigenţei de a-şi 
onora principiile şi cerinţele sale formative frumoase, civilizate prin decizii, atitudini 
şi raporturi de aceeași calitate, fie că este vorba de elevi, de părinţi sau de colegi. 

Prin natura profesiei sale, profesorul lucrează (foarte) mult în orizontul idealului 
şi al perfecțiunii. El se găseşte frecvent în situația de a formula idei, principii, reco- 
mandări, sfaturi pentru reglarea comportamentului şi desprinderea sensurilor de viaţă. 
Profesorul se ocupă (încă de la cele mai fragede vârste ale omului) cu întemeierea ati- 
tudinii, comportamentului şi a relațiilor elevilor. El are o mare responsabilitate în 
maturizarea lor psihică şi socială. Toate presupun repere valorice. 

Prin urmare, în măsura în care se ocupă nu numai de lărgirea şi de stimularea 
cunoașterii, de încurajarea creativităţii şi a dialogului, dar şi de eleganța şi de rafinarea 
comportamentului elevilor, profesorul este mereu (potenţial) expus situației de a fi altceva 
decât ceea ce îi îndeamnă pe ceilalți (sau le cere/impune celorlalți) să fie. 

Precum ştim, dacă principiile şi valorile sunt perfecte prin ele însele, profesorul — 
ca ființă umană reală — este imperfect. Prin urmare, cu sau fără voia sa, el le poate în- 
călca şi — astfel — se poate compromite în ochii elevilor.” | 

Având ca obiect de activitate educația, formarea umană, profesorul se raportează 
la un sistem de principii, valori, norme, imperative în relaţia sa cu clasa. Însă — c-o 
vrea sau nu — acest sistem îi este aplicat şi lui însuşi — în viaţa de zi cu zi — fie de către 
discipoli, fie de către părinţii acestora, fie de către colegi. Actele sale îi sunt permanent 
confruntate cu vorbele sale. Prin tot ceea ce face şi prin tot ceea ce le pretinde altora, 
el se autoconstrânge. 

În elanul său, profesorul poate intra (foarte) uşor într-un discurs pe cât de coerent 
(din punct de vedere conceptual/logic), pe atât de fascinant referitor la ilustrarea modelului 
exemplar al comportamnetului uman (aşa cum înțelege şi cum pretinde el însuşi exem- 
plaritatea), discurs ce poate rămâne totuşi suspendat, atâta vreme cât deciziile şi faptele 
sale obişnuite, cotidiene nu-şi au ca temei reperele normative, valorice ce fac obiectul 
discursului. 

Mai precis, profesorul se află în ipostaza de a formula recomandări, sfaturi, cerințe, 
interdicții, norme etc. — multe dintre ele tentante sufleteşte — pentru a fi urmate de 
către elevi (eventual, părinţi). Cu toate acestea, dacă nu se produce concordanța dintre 
vorbe (principii, valori, norme explicite) şi fapte (atitudini, comportamente) adoptate 
în condițiile dinamice, schimbătoare şi conflictuale ale vieții, atunci totul se trans- 
formă într-o simplă, ieftină şi dezamăgitoare retorică. 


* În principiu, putem spune că ființa umană reală nu a fost, nu este şi nu va putea fi niciodată identică 
fiinţei umane ideale, prototipului de om. În această situaţie, am putea conchide că: 

* pe de o parte, profesorul ar putea fi luat drept omul ideal (prin ceea ce le expune, povesteşte şi le cere altora) 
şi, în felul acesta, ar putea declanşa celorlalți (elevilor, de exemplu) aşteptări şi pretenţii corespunzătoare 
acestui înalt statut; 

* pe de altă parte, s-ar putea conchide faptul că profesorul însuşi se află în procesul de a se apropia de 
modelul uman pe care îl promovează — ca deziderat — în fața celorlalți (elevilor, de exemplu). 


74 


Bunăoară, poate pleda pentru lucrul în bibliotecă (pentru frecventarea sălii de 
Jectură), dar el nu a fost văzut niciodată (de către elevii lui) intrând şi lucrând în sala 
de lectură, cere elevilor să frecventeze sălile de teatru sau de concerte, dar el nu a mai 
ajuns de foarte mult timp la un spectacol de teatru sau la filarmonică, le pretinde elevi- 
lor să fie punctuali, dar el întârzie frecvent la cursuri, le impune elevilor să nu fumeze 
(sfătuiește părinţii să le interzică fiilor lor să fumeze), dar el însuşi este fumător, le cere 
copiilor să fie deschişi, dar el este o fire suspicioasă, le cere să fie spontani, dar profe- 
sorul este autoritarist, le pretinde elevilor să fie calmi, dar el însuşi are frecvente mo- 
mente de mânte/furie, le cere copiilor să îşi respecte cuvântul dat, dar profesorul nu-şi 
tine cu regularitate promisiunile ş.a.m.d. 
| Elevii (părinţii, colegii) constată astfel existenţa a două momente: unul al spuselor şi 
un altul al faptelor. De asemenea, constată ruptura (neconcordanţa) dintre ele. A spune 
(şi a pretinde) ce trebuie făcut, a da persuasive şi prețioase sfaturi, dar a nu le respecta 
însuşi profesorul, pune — la început — elevul într-o neclară situaţie; apoi, acesta — ele- 
vul — se va afla în postura de a devaloriza spusele şi de a urma — în fond — faptele men- 
torului său. 

Pe scurt, intrat în derapajul dezacordului dintre vorbe şi fapte, profesorul îşi 
atenuează (foarte) mult influenţa sa educativă. Cuvintele sale îşi pierd din densitate, 
din greutate. El rămâne, cel mult, o prezență mediocră (dacă nu ridicolă) în viaţa ele- 
vilor lui, un om slab, în care nu se poate pune (prea mult) temei. 

Așadar, intrat în acest nefericit derapaj, profesorul nu poate realiza unitatea dintre 
vorbe şi fapte. EI se învârte în lumea vorbelor sale; ajunge să ceară doar celorlalți, fără 
a-şi cere (în primă instanţă) lui însuşi. 


Concluzii 

Ca orice profesie, şi profesia de profesor implică anumite capcane. Între acestea, 
narcisismul, obedienţa, formalismul și neconcordanţa dintre vorbe şi fapte par a fi cele 
mai ademenitoare. 

Chiar dacă, la prima vedere, nu se întâmplă nimic deosebit în mediul şcolar, unii 
profesori — confiscaţi de aceste derapaje — pot afecta calitatea actului educativ, conți- 
nutul relaţiilor lor cu elevii, nota atmosferei din clasă. 

Formulate şi cercetate, amintitele derapaje ar putea fi, dacă nu eliminate, cel 
puțin descurajate. 


DRAMELE PROFESIEI DE PROFESOR 


Introducere 

În cele mai multe cazuri, ca profesori, ne gândim la consolările profesiei noastre 
și mai puțin (sau, poate, deloc) la dramele ei. Foarte rar şi — probabil — (foarte) târziu 
ne dăm seama la ce ne expunem sau la ce ne aşteaptă atunci când preferăm profesia de 
om al catedrei celorlalte profesii. Cel mai bine, ştim că vom transmite concepte, teorii, 
probleme într-un anumit domeniu de cunoaştere, că vom lucra cu elevii, că le vom eva- 
lua cunoştinţele şi competențele, că vom organiza activități extraşcolare, că vom pre- 
găti copii pentru anumite concursuri şcolare, că vom lucra cu părinții elevilor, că vom 
trece — noi înşine — periodic, prin anumite examene, că este necesar să participăm la 
diferite forme de perfecţionare profesională etc. 

Dar, indiferent la ce nivel ne-am afla — preprimar, primar, gimnazial, liceal sau 
universitar — profesia de profesor ne rezervă nu numai fascinaţiile ei, dar şi dramele ei. 
Pare că, intrat pe tărâmul profesoratului, orice om se vede nevoit să-i accepte şi să-şi 
accepte aceste drame. Ele se împletesc şi se petrec toate odată în viaţa — mai mult sau 
mai puţin agitată a — profesorului. 

Fără pretenția că le-am surprins pe toate, credem că reflecția asupra lor — oricât 
ar părea de incomodă — este un profitabil demers pentru mai profunda înțelegere de 
sine şi — totodată — a vieții noastre logodită cu această profesie (investită cu formarea 
culturală a ființei umane). 


Drama conştientizării îmbătrânirii 

Pentru cine îşi consideră profesia de profesor doar un simplu mijloc de supra- 
viețuire, nu se confruntă cu această dramă. Ajunsă cadru didactic, o atare persoană 
încearcă să-şi facă treaba (cât mai) onorabil, să se achite (cum poate şi cum ştie mai 
bine) de sarcini şi să-şi trăiască viaţa discret, confortabil, decent. 

Pentru cine însă ajunge să-şi dea seama de rolul său în viața tinerelor generaţii, 
de speciala sa responsabilitate pentru destinele elevilor săi, atunci această dramă se 
profilează tot mai clar pe măsură ce trece timpul, iar situaţiile şi ipostazele, problemele 
şi crizele prin care trece (exercitându-şi profesia) intră (tot mai) adânc în gândurile, 
căutările şi trăinile acesteia. 

Drama îşi are originea în faptul că întotdeauna, între profesor şi elev există (şi 
va exista) o (anumită) diferență de vârstă”. Este o diferenţă care — precum ştim — se 
adânceşte (şi se va adânci). De regulă, diferența minimă de vârstă există atunci când pro- 
fesorul îşi termină studiile de specialitate şi intră în sistemul de învățământ, iar elevii 
se află în ultimul an de liceu (sau studenții, în ultimul an al studiilor universitare). 

“ Desigur, mulți profesori lucrează şi cu elevi adulţi (uneori, mai în vârstă decât profesorul însuşi). Aceasta 
însă nu descurajează apariţia dramei, întrucât un profesor are, în general, un număr de elevi adulți semni- 
ficativ mai mic decât numărul de elevi-copii, adolescenți, tineri. 

Acesta este, pentru majoritatea profesorilor, punctul de plecare. Sunt, aproape fără reţineri, 
deschişi, veseli, glumeţi, exuberanțţi, încrezători, dezinvolţi, puşi pe treabă, optimişti, 
gata de luptă. 

i Pe măsură însă ce trec anii — şi, Doamne, cum mai trec! — diferenţa de vârstă 
dintre profesor şi elevii lui creşte. Cu fiecare an adăugat la activitatea (la vechimea...) 
profesorului, distanța se mărește. Ca a oricărui alt om, viaţa lui îşi parcurge etapele 
fundamentale: perioada de apogeu a tinereţii, sfârşitul etapei tinereții, începutul vieţii 
adulte (perioada adultului tânăr), perioada adultă mijlocie şi — spre finalul carierei — 
etapa adultă tardivă (Creţu, 2009, Papalia D.E. şi colab, 2010). Momentul pensionării 
este — cu fiecare an care trece — tot mai aproape. 

Şi, cu toate că, în timp, el va atinge, pe rând, finalul versantului ascendent al 
vieții, zenitul ei şi apoi versantul descendent, prin însăşi condiția profesiei sale, acesta 
va prelua — de fiecare dată, cu fiecare an şcolar — alte şi alte generaţii de copii, adoles- 
cenți sau tineri. Profesorul îmbătrâneşte, acumulează ani şi — odată cu ei — rutină, stres, 
oboseală, anxietate, frici, griji, neîmpliniri, neîmpăcări, neputinţi, presărate cu (palide 
şi efemere) bucurii şi cu (tot mai greu de legitimat) aşteptări”“. Cu acest bagaj sufletesc 
(aflat în mişcare), el se vede permanent pus în situaţia de a se întâlni şi de a lucra (direct) 
cu generaţii tinere: entuziaste, mobile, pline de vitalitate, spontane, cu ample (şi/sau 
pragmatice) planuri de viață, puse pe şotii, pe ironii şi persiflări, ancorate în realitatea 
lor, doritoare de afirmaţii încrezătoare în puterea lor de a-şi edifica lumea în care aspiră să 
trăiască. 

Pe măsură ce trece timpul, pentru profesor devine tot mai important (şi, prin 
urmare, tot mai invocat) trecutul. Ceea ce este (şi/sau crede că este), este tot mai mult 
trecutul /ui. El acumulează (ca oricare dintre ființele omeneşti) timp trăit, timp con- 
sumat. Îmbătrânind, profesorul devine „o masă stratificată de timp” (Amsry, 2010, p. 36), 
straturi delimitate de speranţele, proiectele şi dorințele sale existente într-o anumită 
etapă a vieții. El are tot mai puternic „sentimentul — şi asta nu doar din cauză că forțele 
sale fizice slăbesc sau că suferinţele corpului sporesc — că poartă în el fimp” (idem, 
p. 38, s.a.). „Celui ce îmbătrâneşte — scrie recunoscutul eseist austriac — lumea nu doar 
| se sustrage, ci se şi transformă în potrivnicul său şi, mai devreme sau mai târziu, 
încercat de neplăceri fizice mai mult sau mai puţin acute, până la urmă, ca orice om, 
abandonează această luptă inegală şi se dă la o parte” (idem, p. 56). Din lupta profeso- 
rului pentru afirmarea și susținerea tinereții, pentru exprimare fermă a punctelor sale 
de vedere, nu mai rămâne — în cele din urmă — decât lupta pentru supraviețuire în faţa 
fricii (tot mai cutremurătoare) de moarte. Căci „pentru fiecare — ne (reamintește 
J. Amery (2010) — soseşte la un moment dat ziua retragerii pe nepusă masă, ziua în- 
frângerii totale în faţa unei lumi devenită ostilă — soseşte la fel de sigur ca și moartea 
pe care o anunţă” (p. 56). 

Pe măsură ce trece, profesorul incepe să înțeleagă scurgerea timpului ca pe un 
lucru inevitabil. Cuprins de dorința pe cât de arzătoare, pe atât de fără speranță a celui 
care imbătrâneşte, a reversibilității timpului, îi este tot mai limpede ireversibilitatea 
(idem, p. 34). 


24 Ar Miguce săi : : d : sputa 
Cel ce îmbătrâneşte are tot mai puţine lucruri de aşteptat. El caută tot mai mult ceea ce a fost viaţă, 
lume, spațiu, maniere, simţăminte... 

Cu fiecare moment care trece, el — profesorul — este închis — încet, încet — în 
trăitul lui. Devine tot mai mult prizonierul propriului trecut. Virtualităţile i se restrâng: 
sunt din ce în ce mai puţine. El este tot mai mult acumulare de gânduri formulate/ex- 
primate, tot mai mult produsul alegerilor făcute şi a deciziilor luate, este tot mai mult 
identificat cu atitudinile şi faptele săvârşite. 

Pe măsură ce trece timpul, corpul profesorului devine tot mai mult masă şi tot 
mai puțină energie (Amsry, 2010). Odată cu îmbătrânirea, energia lui scade. El simte 
cum are tot mai puţină în fața valului — mereu întreținut — de energie al tinereior gene- 
rații. Ea — energia — este tot mai scumpă şi, drept urmare, este tot mai multă nevoie de 
economisire, de dozare pentru a face faţă poftei de viaţă a elevilor”. 

Tot mai previzibil, bolile se pot ivi oricând. Apar durerile, care se pot acutiza şi 
care pregătesc „spectacolul declinului” (Amery, 2010, p. 62). „Suferința şi boala - 
precizează scriitorul austriac — sunt serbări ale declinului corpului” (p. 63). Profesoru- 
lui îi slăbesc forțele. Odată cu trecerea timpului, îi sunt atribuite (de către elevi, colegii 
tineri Şi de către părinţii din ce în ce mai tineri prin comparație cu vârsta lui) tot mai 
multe adjective care încep cu prefixul «in» sau cu «ne», precum: e incapabil de o per- 
formanţă răsunătoare/de muncă stăruitoare, e nepriceput, e inapt să facă asta sau asta, 
e incorigibil, e ineficace, e nedorit, e nesuferit, e insuportabil Ş.a.m.d. 

ŞI parcă nu ar fi destul, pe lângă toate acestea, se mai întâmplă ceva: mai evident, 
poate, la profesori decât la celelalte categorii profesionale: iese în evidență îmbătrânirea 
culturală. 

Cu foarte puţine excepţii, profesorul este extrem de expus îmbătrânirii culturale 
(are tendinţa să ia ca repere culturale valide şi solide reperele culturale în care s-a for- 
mat el). Cel ce îmbătrâneşte cultural este tot mai recalcitrant la fenomenele culturale 
care îi cer efort intelectual şi o conversie a sensibilităţii sale (Amery, 2010, p. 105). 
Aceasta — îmbătrânirea culturală — vine, între altele, cu slăbirea capacității de recep- 
tare, de înţelegere şi cu slăbirea voinţei de asimilare a valorilor, creațiilor şi tendinţelor 
timpului; ea vine cu oboseala și cu resemnarea în fața acceptării ultimelor produse 
culturale. Un alt semn al ei este şi uşoara (sau chiar înverşunata) aroganță în fața „fri- 
volității” produselor culturale ale momentului. 

Îmbătrânind (şi tot mai îmbătrânit) cultural, profesorul se regăseşte pe sine într-o 
lume (tot mai) străină şi (tot mai) enigmatică şi — de ce nu? — (tot mai) inconsistentă/su- 
perficială. lar, ca reacție, se îngrozeşte. „Conștiinţa inactualităţii noastre culturale — 
precizează ]. Amery (2010) — poate fi extraordinar de chinuitoare, întru totul compa- 
rabilă cu o durere persistentă” (p. 128); cu atât mai mult — am zice — cu cât este vorba 
de o profesie aflată în preajma valorilor cunoaşterii, ale creaţiei și ale comportamentului. 

De cealaltă” parte, şi întotdeauna, se află tinerele generaţii. Mereu fermecă- 
toare, mereu entuziaste şi mereu pline de energie, ele îşi închipuie timpul sub forma 
nerăbdătoarei aşteptări a evenimentelor ce vor veni“. Ei sunt pregătiți să absoarbă 


“ Profesia de profesor este o mare (sau una dintre cele mai mari) consumatoare de energie. Pe lângă aceasta, 
F. Savater susţine şi faptul că „viaţa educatorului tinde spre schizofrenie. Este sectorul de activitate — ne 
avertizează eseistul spaniol — cu cea mai mare rată de boli mintale.” (2011, p. 99). 
2 În ceea ce-l priveşte, O. James (2009) apreciază că tinerețea se caracterizează prin: 

a. autenticitate: faptul de a fi precum simt să fie, fără prefăcătorii şi sofisticate strategii comportamentale; 

lumea în care intră şi de care se simt atraşi. Cu alte cuvinte, tinerii sunt pregătiți să intre 
n posesia lumii şi totodată să se amestece cu ea, aşa cum li se oferă. Ei au de partea 
joc viitorul şi devenirea. Viitorul este orientarea lor fundamentală. Tinerii au timp şi 
ştiu ce înseamnă să aibă timp, deşi (sau poate tocmai de aceea) trăiesc distrat, mereu 
cu gândul la ce va veni. Ei aşteaptă persoana iubită, aşteaptă peisajul pe care şi-ar dori 
să îl vadă, aşteptă evenimentul care se anunţă sau opera pe care și-au pus în gând să o 
infăptuiască (Amery, 2010). 

Tinerii sunt vigoarea şi ambiția, contestarea şi revolta. Au de partea lor frumuse- 
ea. robustețea şi nerăbdarea. Ei sunt ceea ce promit să devină, păşesc înspre lucrurile 
care VOT veni, înspre evenimentele în timp şi spaţiu la care se vor raporta ca să-și 
măsoare eul şi ca să şi-l amplifice (idem, p. 94). Tinerii trăiesc în orizonturi largi şi pe 
termen lung, „cu buna, calma știință şi conştiinţă a celor 20 de ani ai lor” (idem, p. 23). 

Înzestrat cu multă energie și cu o minte sprintenă, tânărul are foarte mult timp 
naintea lui, încât nu vrea şi nu simte nevoia să audă, nici să ştie de timp. Este sigur pe 
e], având sentimentul unei existențe corporale sănătoase. Nu se sinchiseşte de statis- 
jcile care îi acordă lui, tânărului, încă vreo 60 de ani de viaţă (idem, pp. 22-23). Dacă 
în cazul celui care îmbătrâneşte avem de-a face (tot mai mult) cu infrastructura emo- 
tională a bolii, în cazul lui avem de-a face cu „infrastructura emoţională a sănătății”, 
cum ne asigură ]. Amery (2010, p. 65). 

Tânărul are foarte multe virtualităţi, este cel ce poate să fie în (foarte) multe 
feluri; el este neconfigurat de gândurile, atitudinile şi de faptele sale. Se află în plină 
potențialitate. Are o nestăvilită poftă de viaţă, dar dintr-un motiv diferit de al celui care 
îmbătrâneşte: căci, dacă la cel care îmbătrâneşte pofta de viaţă vine din conştiinţa (tot 
mai accentuată) a finitudinii vieţii, la tânăr ea năvăleşte din dorinţa de afirmare şi de 
exprimare, din preaplinul energiei sale şi consumul generos de sine. 

Acestea sunt circumstanțele generale în care se întâlnesc, generație de generație, 
elevul — mereu plin de vervă — şi profesorul care — c-o vrea sau nu — îmbătrânește. S-ar 
zice (şi mulți susţinem aceste lucru) că, odată cu trecerea anilor, profesorul capătă tot 
mai multă experienţă, înțelepciune. Dar tânărul nu de experiență şi de înţelepciune 
pare că are nevoie, ci de elan vital, de infuzie de viață”. 


— 


b. vitalitate: starea tinerilor de a se simţi plini de viață, fascinaţi şi entuziasmați de ea, ce-şi trăiesc din 
plin clipele date; existenţa unei minţi active şi efervescente (p. 379); 

c. spirit ludic: tinerii sunt capabili să ia ceea ce se întâmplă în ei şi în jurul lor şi să le transforme cu aju- 

torul imaginaţiei în ceva amuzant şi diferit de ceea ce pare (v. p. 347). 
1 Celebrul gânditor spaniol Fr. Savater constată faptul că „timp de veacuri, cei vârstnici au fost benefi- 
ciarii unuia dintre marile avantaje sociale: experiența. Ei au fost o carte vie a ceea ce poate face şi a ceea 
ce trebuie făcut în fiecare împrejurare” (2008, p. 79). Cu toate acestea, notează mai departe autorul, „în epoca 
noastră se acordă o tot mai mică importanță experienţei, care devine uneori chiar un obstacol” (idem, p. 80). 
Pare că, în vremurile actuale, cultura noastră nu mai este o cultură a înțelepciunii, a vieţii, „ci una a 
funcţionării” (ibid. ). 

Parcurgem o perioadă în care „s-a înăsprit idolatrizarea tinereţii” (Amery, 2010, p. 76). Să fii tânăr a 
devenit o valoare în sine. Există tendința de a considera că nişte ani în plus reprezintă o infirmitate. Ceea 
ce contează sunt valorile tinereţii: forță, frumuseţe, agilitate, spontaneitate. Nici maturitatea, nici bătrâneţea 
nu (mai) sunt considerate calităţi; „nu există o apreciere pozitivă pentru aceste etape ale vieţii” (Savater, 
2008, p. 80). Concluzia gânditorului spaniol este aceea potrivit căreia „ne aflăm în faţa primejdiei de a ne 
indrepta spre o juvenilizare permanentă a societăţii” (p. 81). 


SI 


Așadar, constatăm faptul că între profesor şi elev se mărește nu numai distanţa 
cronologică dintre ei, dar și cea biologică, mentală, emoţională și culturală. Cu fiecare 
an (care trece), firul care leagă cele două lumi se subțiază din ce în ce mai mult. Posi. 
bilitatea neînţelegerii lor creşte. Odată cu trecerea timpului, profesorul tinde să se 
îndepărteze de viaţa şi de înțelegerea tinerilor. El vrea şi cere (parcă tot mai insistent) 
mai multă răbdare, „minte”, mai mult echilibru. Unghiul lui de acceptare se micşo- 
rează proporţional cu mărirea celui de neacceptare"?. Şi pe măsură ce profesorul se 
adânceşte în prejudecățile, stereotipurile, rutinele şi fixațiile sale mentale şi morale, toț 
mai Critic şi mai nemulţumit de ceea ce vede în jurul său, elevii rămân mereu sprin- 
teni, ludici, motivaţi să înveţe numai ceea ce cred că îi ajută să se descurce în viaţă. Ei 
sunt pregătiţi să ia lucrurile așa cum sunt şi puşi să îşi trăiască din plin viaţa. În ceea 
ce-i priveşte, nimic nu este încremenit,; totul este de făcut/refăcut şi îi aşteaptă. 

Pe scurt, /ucrând — prin esența profesiei lor — cu tinerii, profesorii se află per. 
manent în situația de a-și conştientiza îmbătrânirea. 


Drama singurătăţii (sau drama părăsirii) 

O altă dramă a profesiei de profesor este drama singurătăţii ”. 

Desigur că, pe parcursul vieţii sale, orice om trece (şi) prin momente de singu- 
rătate. Potrivit lui M. Csikszentmihalyi (2007), „o componentă importantă a ritmurilor 
zilnice este intrarea şi ieşirea în şi din starea de singurătate” (p. 59). Putem spune că 
între anumite limite şi dintr-un anumit punct de vedere, este chiar necesar să fim (sau 
să rămânem) singuri. Uneori (şi din când în când), momentele de singurătate sunt bine- 
venite. Ne putem retrage din zbuciumul, țipetele şi disperările lumii pentru a ne reculege, 
pentru a ne lămuri stările sufleteşti. Sunt clipele în care putem reflecta în tihnă la orice 
ne preocupă, când ne putem face ordine în gânduri şi în simțăminte, când — în ritmul 
nostru — ne putem analiza (ultimele) evenimente ale vieţii şi muncii noastre. 

În buna aşezare a singurătăţii, ne putem elucida în legătură cu anumite persoane, 
cu intenţiile sau gesturile lor, ne putem autoanaliza reacțiile, atitudinile, deciziile, opțiu- 
nile, comportamentele, faptele. Clipele singurătăţii sunt profitabile momente de desco- 
perire a unor sensuri și semnificații nebănuite ale vieții, ale relațiilor pe care le avem 
cu semenii. Tot în singurătate ne putem face bilanţuri şi ne putem proiecta viitorui 
(mai apropiat, mediu sau mai îndepărtat), ne putem stabili unele direcții de acțiune, ne 
putem recupera amintirile şi retrăi bucuriile. Şi câte (multe) altele nu ma: putem face 
în clipele noastre de singurătate spre binele trupului, minţii şi sufletului nostru!... 

Se poate întâmpla ca singurătatea să ne susţină edificarea, echilibrul, speranţa, 
dorința (de mai bine şi de mai frumos), dar tot ea ne şi poate tulbura, încorda, răscoli 
sau demoraliza. „Deşi — scrie M. Csikszentmihalyi (2007) — este posibil să învăţăm să 
ne simțim bine atunci când suntem singuri, sunt rare cazurile când dobândim această 


“5 Unii autori sunt de părere că, pe măsură ce trec anii (şi profesorul este din ce în ce mai urât şi mai nepu- 
tincios), am putea vorbi şi de resentimentul acestuia, invidios pe tinereţea și pe frumuseţea elevilor lui. 

* Potrivit specialiştilor, singurătatea reprezintă „raportul defavorabil dintre cantitatea şi calitatea relaţiilor 
interpersonale reale și cele dorite de individul respectiv. Ea intervine atunci când numărul interacțiunilor 
sistematice cu ceilalţi este prea mic şi/sau nu îndeajuns de profund şi de consistent în comparaţie cu aspi- 
rațiile” (Iluţ, 2009, p. 252). 


80 


ăcere” (p. 25). Cercetările psihologului american arată faptul că „oamenii sunt depri- 
mati atunci când sunt singuri și că se simt mai bine atunci când se află în compania 
celorlalți. De obicei — remarcă profesorul Universităţii din Chicago —, atunci când 
suntem singuri, nivelul fericirii este scăzut, ne dispare motivaţia, concentrarea este 
sjabă, suntem apatici şi ne lăsăm copleșiți de multe stări negative: pasivitate, detaşare, 
ne scade doza de respect de sine. Celebrul psiholog precizează faptul că: „Singurătatea 
i afectează cel mai mult pe indivizii care dispun de cele mai puţine resurse: cei care 
nu au beneficiat de educaţie, sunt săraci, fără partener sau divorțaţi” (2007, p. 59). 

În principiu, starea de singurătate este asociată de mulţi psihologi sociali „cu 
„fecte negative, cum ar fi depresia, anxietatea, insatisfacția, nefericirea, timiditatea şi, 
uneori, o gravă suferință fizică” (Iluţ, 2009, p. 252). Pe fondul unor tensionate şi încâl- 
cite stări emoţionale, rămaşi numai cu gândurile şi neîmpăcările/nelămuririle noastre 
putem intra uşor în negura lor. Când suntem singuri şi nu avem nimic de făcut, nu 
avem niciun motiv să ne concentrăm. În consecinţă, mintea „începe să «hoinărească», 
oăsind rapid ceva pentru care să ne facem griji” (Csikszentmihalyi, 2007, p. 60). Ea 
este rapid ocupată de gânduri deprimante; se opreşte, de obicei, asupra unor probleme 
deranjante şi nerezolvabile, ceea ce cauzează anxietate (idem, pp. 86-87). În felul acesta, 
se creează premisele declanşării a ceea ce psihologul american numeşte „haosul con- 
ştiinţei” sau „entropia psihică”. 

In momentul în care suntem puşi în situația de a interacționa cu altcineva, chiar 
şi cu 0 persoană străină (sau ostilă), atenția noastră se structurează conform unor 
cerinţe externe. Prezenţa celuilalt ne impune anumite scopuri şi ne determină anumite 
reacții, „investirea energiei psihice”, pentru a zice precum M. Csikszentmihalyi (2007, 
p. 60). Dimpotrivă, atunci când suntem singuri, mintea ne este mai vulnerabilă la 
rătăciri şi la temeri iraționale (idem, p. 117), cădem ușor pradă depresiei și ahenării. 

Prin urmare, consideră autorul conceptului de flux, oamenii au, în general, „stări 
de spirit mai proaste atunci când sunt singuri decât dacă se află în compania celorlalți. 
Ei se simt mai puţin fericiţi, veseli, puternici şi mai plictisiţi, pasivi, singuri” (idem, 
pp. 117-118). De asemenea, auserile (fizice) se resimt mai acut. 

Pentru cei preocupaţi de relațiile interpersonale și de studierea şi dezvoltarea in- 
teligenţei sociale, nu mai constituie o noutate faptul că singurătatea vizează două aspecte: 

a. primul este cel fizic; vorbim despre singurătatea fizică. Este situația în care 

nu agreem să fim cu alţii sau în care nu suntem agreați de către ceilalți în 
preajma lor. N-avem nevoie să frecventăm (din diferite motive) pe alţii sau 
să fim frecventaţi de ei. Nu trăim într-un grup, nu cultivăm colectivele/co- 
lectivităţile. Ocolim (pe cât putem) oamenii sau ei (pe cât pot) ne ocolesc pe 
noi. Fie că ne inhibă, fie că ne dezgustă (fie şi una, şi alta), nu ne plac antura- 
jele, aglomerația, evenimentele mondene, agitația socială, petrecerile, spaţiile 
populate, mulţimea. Nu avem şi/sau nu preferăm un stil de viaţă social, cu 
prezența (şi atenția) oamenilor. Existenţa (fizică) a altora în viaţa noastră este 
rară şi foarte rară (fie pentru că nu-i vrem noi, fie pentru că nu ne vor ei). 

b. cel de-al doilea sens este cel psihologic: vorbim despre simțământul singu- 

rătăţii. Este situaţia în care, chiar dacă trăim şi lucrăm în contexte sociale, cu 
mulți oameni în jurul nostru, chiar dacă interacționăm zilnic (şi permanent) 

cu ei, ne simţim, totuşi, singuri, foarte singuri. Multora li se întâmplă ca, în 
contexte sociale reale, unde de află mulți oameni, angajați în frecvente şi 
multiple legături, totuşi să se simtă singuri. Unii pot să suporte acest simţă- 
mânt şi îşi acceptă viaţa şi situația aşa cum sunt. Alţii, nu-l suportă şi nu își 
acceptă viața şi situația în care se află; e: aspiră să scape de sentimentul 
singurătăţii. 

Ca orice om (de orice profesie ar fi), şi profesorul se confruntă cu problema sin- 
gurătății (şi, poate, cu atât mai mult într-un mediu hiperconcurenţial) (Storr, 1988), 
Evident, nu vorbim aici despre singurătatea fizică; nu acest sens îl vizăm în mod 
special. 

Chiar dacă este o profesie prin excelenţă socială, care implică numeroase şi 
succesive grupuri de oameni, singurătatea nu este străină omului de la catedră. La 
prima vedere, s-ar putea spune chiar faptul că, de vreme ce prin însăşi natura meşte- 
şugului său, profesorul lucrează cu oameni şi pentru oameni, de vreme ce este mereu 
printre ei şi desfăşoară permanent activități în care sunt implicate colective umane 
(bunăoară, orele ce curs, cercuri pedagogice, examene, excursii, colocvii, stagii de pre- 
gătire, consilii, conferinţe ş.a.m.d.), s-ar putea spune — aşadar — că drama singurătăţii, 
dacă nu este o pseudoproblemă, atunci este o nejustificată (şi artificială) forţare a 
note. 

Dimpotrivă, s-ar putea spune că profesorul este unul dintre cei mai fericiți oameni, 
întrucât este mereu printre semeni şi interacționează permanent cu ei. Multora, el -— 
profesorul — le transformă viața, mintea, sufletul şi comportamentul; mai mult, are marea 
şansă de a rămâne în amintirea (Şi în viaţa) celor cu care a lucrat, pe care — cum a ştiut 
mai bine — i-a îndrumat. 

La o privire mai atentă însă, lucrurile par a nu sta chiar aşa. O primă ipostază 
este aceea de care vorbeşte Fr. Savater (2008). Eseistul spaniol arată faptul că „educaţia 
e fundamentală în dezvoltarea libertății”; că adevărata libertate „este cea care oferă 
copilului toate elementele necesare ca să o dobândească” (p. 76). Însă acest esenţial 
principiu ascunde o dramă, căci — continuă Savater — „cine educă, părinte sau învăţă- 
tor, o face pentru ca persoana de care se ocupă să-şi ia zborul, să devină indepen- 
dentă”. Prin urmare, „faptul de a educa bine înseamnă faptul de a rămâne singur” 
(idem, p. 76). 

Însă drama singurătăţii nu se reduce doar la această ipostază, chiar dacă este 
foarte importantă şi de necontestat. Ea cuprinde şi alte orizonturi sufleteşti. Singură- 
tatea devine — în cazul profesorului — o dramă atât pentru faptul că întâlnirile sale nu 
sunt doar nişte pure şi simple întâlniri, dar şi pentru faptul că sunt un anumit tip de 
întâlniri. 

Despre ce este vorba? 

a. Mai întâi, este vorba despre faptul că, în decursul vieții sale profesionale, 
profesorul vine în contact cu valuri succesive de grupuri umane. 

Când lucrăm şi interacţionăm cu (foarte) puţini oameni, sentimentul singurătăţii 
(al părăsirii) se menţine în limite rezonabile; este aproape insesizabil, acceptat ca 
de-la-sine-înţeles. Când însă venim frecvent, regulat şi cantitativ în contact cu sute/mii 
de oameni (fie ei elevi, studenți, colaboratori, colegi, părinţi etc.), în momentul lipsei 

lor sentimentul singurătăţii se acutizează. Relieful ei — al singurătăţii — se profilează 
dânc (şi mai dureros) în sufletul nostru. 

b. Apoi, în al doilea rând, este vorba despre faptul că relațiile profesorului nu 
şi nu pot să rămână numai — pur formale, administrative, instituționale, oficiale. 
Pe parcursul numeroaselor şi diverselor interacțiuni dintre el şi elevii lui se înfi- 
ripă ȘI — de cele mai multe ori — se dezvoltă simpatii, apropieri, ataşamente. Dimensiunea 
cunoaşterii şi a intercunoaşterii joacă un rol foarte important şi foarte activ. Copiii, 
adolescenții, tinerii sunt — în marea lor majoritate — deschişi, sinceri, admirabili, sur- 
prinzători, sensibili. În atari împrejurări se nasc şi — de obicei — se dezvoltă cooperări, 
impliniri, bucurii, tristeţi, sacrificii, dezamăgiri, iluzii, deziluzii, confidențialităţi, măr- 
uurisiri, ataşamente. Pe scurt, se înfiripă o întreagă şi bogată viață afectivă, cu care 
trecem prin timp/prin viaţă. 

Prin urmare, în profesia de profesor este vorba de implicare sufletească, de sen- 
timentul că merită să facem cel mai mare bine (de care suntem capabili), este vorba de 
emoțiile comune prin care trecem împreună cu elevii noştri (mai ales, când avem de-a 
face cu examene, concursuri, olimpiade, inspecții ş.a.), împrejurări ce țin de echipă şi 
de obiective/motivații asemănătoare; este vorba, totodată, de coeziunea sufletească 
plămădită între profesor şi elevi. Parcurgem momente de mare intensitate interioară, 
cu fericite urmări sau triste neizbânzi, care ne marchează, deopotrivă, pe noi şi pe 
elevii noştri. 

c. În al treilea rând, în educaţie avem de-a face cu o anumită categorie de 
oameni. Este o categorie dornică de viaţă, ingenuă, plină de energie, încrezătoare, 
veselă, animată de (ample) proiecte de viaţă, de convingerea că viaţa lor depinde de ei. 
Elevii — copii, adolescenți, tineri — au nevoie de iubirea şi de îngrijirea profesorului, de 
încurajările şi de zâmbetele sale, au nevoie de asigurarea că încercările lor de a zbura 
sunt supravegheate, eventual îndrumate. E1 se ataşează — în cea mai mare parte a lor — 
de profesori ca de cele mai apropiate fiinţe din viaţa lor (precum părinții, bunicii, 
prietenii, duhovnici). Ceea ce — indiscutabil — conferă un sens profund vieții profesorului. 

Or, la un moment dat (în vacanțe, să zicem), toată această luxurianţă şi opulenţă 
sufletească dispare. Întâlnirile, cu harul lor special, dintre profesor şi elev încetează. 
Dintr-odată, locul luminii şi al prospețimii tinereşti este luat de întunericul și pustiul 
singurătăţii. Rămân doar tăcerea, izolarea, indiferența. Dintr-o viaţă plină de culoare şi 
de provocări nu rămâne decât lăcașul singurătăţii. Contrastul adânceşte sentimentul 
părăsirii. 


mai â 


sunt — 


Drama identificării 

O altă dramă a profesiei de profesor este aceea a identificării”“. Ea se referă la 
faptul că atunci când am optat pentru această carieră (profesională), am optat în același 
timp şi pentru faptul că în orice moment şi în orice loc vom avea acest statut. Dacă, 
spre deosebire de alte profesii, după programul (obligatoriu) de lucru, oamenii — în 


Spre deosebire de celelalte, această dramă poate fi însă mai puţin resimţită ca dramă de către unii slu- 
ltori ai catedrei. În măsura în care aceştia fac o onoare şi o nobilă preocupare din meşteşugul de a forma 
oameni, faptul că niciodată (cât vor trăi şi indiferent unde se vor afla) nu vor ieşi din rolul de profesor şi 
nu îşi vor abadona autoexigenţa cerută de statutul de profesor nu constituie o dramă. 

viaţa lor privată — pot să vorbească și să se comporte cum vor, în cazul profesiei de pro- 
fesor pare că acest lucru nu este (şi nu poate fi) posibil. Nu ne referim aici la sensul 
potrivit căruia oriunde am fi şi la orice oră ne vom interpreta profesional rolul de pro- 
fesor, că îi vom obosi/agasa pe ceilalți cu deformările noastre profesionale, cu lecţii — 
să spunem — de erudiție ştiinţifică sau cu lecţii de bună creştere în societate, ci că 
oriunde şi oricând vom fi percepuți (de semenii noştri) ca profesori, cu toate pretenţiile 
și cu toate aşteptările ce derivă de aici. 

Rigorile profesiei de profesor ne urmăresc la tot pasul, pe întreg parcursul vieţii 
noastre, oriunde am fi şi orice am face. Nu ne putem permite orice vocabular, orice 
atitudini, nu ne putem permite orice fapte, orice relații/raporturi, nu ne putem permite 
orice îmbrăcăminte, orice postură sau orice motiv de a fi. 

Bunăoară, ni se cere şi se aşteaptă de la noi un cuvânt distins şi coerent, meşte- 
șugit şi cald, iar noi îl lăsăm să (ne) iasă (din gură) oricum, să exprime banalități, injurii, 
să jignească sau să împroşte, să dărâme sau să învrăjbească. Se aşteptă de la noi să 
venim cu Şi să provocăm stări de bună-dispoziţie elevată, iar noi facem glume compro- 
miţătoare, tăioase, usturătoare, ieftine. Se aşteptă din partea noastră să facem tot ce putem 
ca să sprijinim vieţile oamenilor, iar noi ne batem joc de cei aflați în suferință sau în 
neputinţă. Ni se cere să salvăm oamenii din starea lor (sufletească, existenţială) precară, 
iar noi ne bucurăm de răul semenului, orbiți de sentimente inferioare, rudimentare, 
toxice (Sue, 2008). 

Mai departe, şi în acelaşi registru, ni se cer (şi se aşteaptă de la noi) atitudini 
demne, principiale, iar noi (în cea mai mare parte a activităţii şi a vieții noastre) ape- 
lăm la atitudini confuze, la relaţii obscure. Ni se pretind (tacit) intenții nobile, iar noi 
suntem confiscați în/conduşi de intenţii josnice, oportuniste, malefice. De asemenea, 
se aşteaptă de la profesori decenţă şi eleganță, rafinament vestimentar, iar noi prefe- 
răm ținute şi posturi îndoielnice. Se aşteaptă de la noi motive generoase, superioare, 
iar noi, personalul didactic, suntem dominați de motive egocentrice, de răzbunare sau 
de revanşare. Se aşteaptă de la un profesor responsabilitate şi maturitate intelectuală şi 
emoţională, iar el se poartă iresponsabil şi infantil din punct de vedere social şi emo- 
țional. Se cere profesorilor echilibru, cumpătare, autocontrol, iar noi acţionăm sub im- 
periul primului impuls, copleșiți/orbiți de orgoliu şi de puseuri destructive. Ni se cere 
empatie, iar noi suntem sub presiunea propriei imagini, de impunere şi/sau de prote- 
jare a propriei puteri. 

Fiind vorba de faptul că noi, profesorii, suntem între cei mai importanți fermenți 
al civilizării omenirii, ai dialogului logic, tolerant, decent, că suntem provocator Și 
transmiţători de idei (cultivate), că stăm la originea faptelor bune, generoase, că 
suntem iniţiatorii relațiilor bazate pe încredere, nu putem să gândim, să vorbim, să 
acționăm şi să interacționăm decât ca nişte oameni autoexigenţi. Autoexigența (statu- 
tului de profesor) ne însoţeşte pretutindeni şi în orice moment. 

Orice ipostază verbală, nonverbală, faptică şi relațională care ar încălca — în 
orice moment sau loc în care ne-am afla — ceea ce gândim, susţinem și/sau facem la 
şcoală ar duce la slăbirea influenței noastre educative, la erodarea (şi chiar pierderea) 
încrederii elevilor în noi, la îndepărtarea lor (afectivă), la deziluzie şi ridicol (dacă nu, 
chiar la milă!). Practic, nu am mai putea fi — de facto — profesori, ci doar nişte simple 

ersoane care, cum pot şi ele — cu mai mult sau mai puţin talent —, joacă un (lamen- 
tabil) rol. Elevii, părinţii acestora, ceilalți oameni — indiferent care ar fi aceştia — şi-ar 
pierde orice (sau nu ar mai avea nicio) consideraţie (faţă de persoana noastră şi faţă de 
profesia pe care o reprezentăm), de vreme ce noi înşine — într-un anumit loc şi/sau 
într-un anumit moment, indiferent unde şi când — ne-am compromis, am încălcat rigo- 
rile pe care ni le pretinde statutul de profesor, adică: de oameni ai cunoaşterii temeinice, ai 
cercetării ştiinţifice, de reprezentanţi ai culturii, ai rafinamentului dialoga! şi relațional, 
ai aprofundărilor spirituale. 

Cum se vede, profesorul nu are (şi nu poarte avea) două comportamente: unul la 
şcoală şi unul în afara ei. Primul este şi unicul. De fapt, dacă reflectăm mai cu atenție, 
constatăm că, din acest punct de vedere, nu există un spaţiu şcolar şi unul extraşcolar, 
un timp şcolar şi unul extraşcolar pentru un profesor. El este însuşi rolul său. Identita- 
tea lui umană se identifică, am zice, cu identitatea lui profesională. A fi el însuşi şi a fi 
profesor este, aşa zicând, una şi aceeaşi realitate. Altfel, se expune riscului (şi pare că 
întotdeauna asumarea unui rol presupune şi un risc) de a fi perceput (de elevi, de exemplu) 
drept mincinos, neserios, slab, respingător, nesemnificativ. 

Prin urmare, în profesia de profesor nu există o mască profesională. Numai atunci 
şi numai aşa vor crede elevii/studenții în el: cât timp îl vor simți sincer, deschis, integru, 
real preocupat de problemele şi de nevoile lor, mereu exigent cu sine. Atât ca profesor, 
cât şi ca om el este grijuliu, cultivat, modest, empatic, respectuos, civilizat, delicat, 
discret. El nu se vede obligat să ţină strâns hăţurile cuvintelor, ale comportamentului 
şi/sau ale relaţiilor sale, căci el manifestă mereu comportamentul dăruirii, al încura- 
jării, al atenţiei pentru oricine este prezent sau apare în viaţa lui. 

Viaţa profesorului se derulează — de la început şi până la sfârşit — în limitele 
statutului său profesional. El nu-şi poate permite exprimarea laturii josnice, violente, 
toxice a ființei sale. El îşi va manifesta — întotdeauna şi oriunde — latura sa cultivată, 
civilizată, devotată, grijulie a fiinţei sale. 

Odată îmbrăcată, haina de profesor nu mai poate fi dată jos niciodată. Unora le 
vine „ca turnată”, altora nu: ei o simt ca pe o „cămaşă de forță”, prea grea, prea încorse- 
tantă. 


Drama inutilităţii 

Ca şi cum nu ar fi suficiente, profesorul mai este expus şi unei alte drame. Când 
pleacă la drum în această fascinantă profesie — şi apoi pe parcursul ei — debutantul 
pleacă şi merge convins că poate schimba ceva. Ştim, de altfel, faptul că orice profesie 
îşi propune să schimbe ceva (într-un anumit domeniu al vieții oamenilor). Numai că, 
în cazul profesiei de profesor, schimbarea priveşte un anumit conţinut. 

În marea majoritate a cazurilor, cei care optează pentru această profesie speră că 
poate cultiva sufletele celor mici, că — prin contribuţia lor — va fi mai bine în viața 
viitoarelor generaţii, că vor fi mai fericiţi, mai mulţumiţi de ceea ce fac, că relațiile 
dintre oameni vor fi mai apropiate, mai sincere, mai deschise, mai profunde. Sunt bunele 
intenții/aspiraţii cu care pleacă la drum sau care ajung să-i motiveze pe mulţi oameni 
al şcolii pe parcursul carierei lor. 

Profesorul se ocupă de educație, de cultivarea tinerelor generaţii, de formarea 
lor ca oameni (iubitori, cinstiţi, sensibili, viguroşi fizic şi mental etc.). El se ocupă de 
îmbogățirea şi de înfrumusețarea minții şi a sufletului omului (încă de la cele mai mici 
vârste) cu valorile cele mai scumpe ale omenirii, ca tip specific de existenţă în Univers. 

S-ar putea însă ca — treptat sau dintr-odată, prin reflecţie proprie sau prin accep- 
tarea concluziilor altora — să constate faptul că rostul pe care l-a conferit profesiei sale — 
şi odată cu el, şi sensul vieţii sale înseşi — să se compromită. El constată că, în fapt, 
potrivit aspirațiilor sale şi ca urmare a activităţii sale, nu s-a schimbat aproape nimic. 
Ba, fiind mai atent, profesorul ar putea constata faptul că omenirea există şi merge 
după alte reguli şi după alte motivații, după alte valori şi după alte principii decât cele 
educative, transmise prin şcoli, prin activitatea de zi cu zi a corpului profesoral. 

Pus să-şi dezvăluie sensul profesiei sale, el poate constata — oricând are un 
moment de autoanaliză — faptul că societatea îşi vede, independent de munca lui, de 
evoluţia sa, de țintele sale, că ea îşi reglează singură — cu sau fără aportul profesorilor — 
propria conservare, mişcare, prosperitate. Sunt momente de cumpănă, când îl cople- 
şeşte sentimentul de neputinţă şi de risipă a vieții. Mai mult, dorind să ştie cât mai bine 
cum stau lucrurile şi care îi este locul printre ele, profesorul ar putea descoperi faptul 
că — oricât s-a străduit, se străduieşte şi se va strădui — lumea, gândul, fapta şi relațiile 
nu numai că nu se schimbă în sensul urmărit prin educație, acela al perfecționării omului 
în dimensiunea lui umană, culturală, ci dimpotrivă, se manifestă în sensul degradării şi 
al alienării lor. 

Astfel, în fața tribunalului propriei judecăţi, profesorul ar putea constata — dra- 
matic — faptul că mintea, sufletele şi raporturile interumane se deteriorează, sărăcesc, 
sunt tot mai expuse derivei. Observând direct şi/sau informându-se, el ajunge la con- 
cluzia că se înmulțesc comportamentele instinctuale, primitive (precum violența), că 
asistăm la un procent tot mai mare al celor dependenți de substanţe dăunătoare sănă- 
tății fizice şi mentale (mai tineri sau mai puţin tineri), că valorile culturii sunt în plin 
recul în opţiunile generațiilor care se succed. Pe scurt, îl cuprinde tot mai mult senti- 
mentul că efectele muncii sale sunt (dacă vor fi fost cumva) tot mai slabe, tot ma: 
nesemnificative, tot mai palide. 

Absorbit de o asemenea tendință sufletească, s-ar putea ca profesorul să se tre- 
zească într-o cursă a neputinței: totul i se pare doar o pură şi simplă joacă de-a educaţia. 
În fapt şi în profunzime, nu se poate face (mai) nimic. Omenirea îşi rezolvă singură, 
cum ştie şi cum poate (din aproape în aproape, conform principiului darwinist al luptei 
pentru surpaviețuire şi a legii — necruțătoare — a profitului şi a falimentului) proble- 
mele. Ea apelează la instinctele de conservare, de perpetuare a speciei, la confruntări 
(mai mult sau mai puţin) sângeroase și diversioniste, la ispita câştigului, la impostură, 
la manipulare, la ignoranță şi linguşeală, la corupție şi viclenie. 

Într-o asemenea situaţie, s-ar putea ca profesorul să-şi dea seama că nu poate - 
oricât şi-ar dori-o — înfrumuseţa lumea, că nu o poate face mai bună, că nu este omul 
care să dea speranţe de libertate tinerelor generaţii, (pentru că oricum se vor confrunta 
cu presiunile şi ferocitatea vieții). 

Prin urmare, în marginea unor atari reflecții, profesorul poate trece printr-un acut 
şi răvășitor sentiment al inutilității, al irosirii vieții. El poate ajunge la concluzia potri- 
vit căreia fiecare individ, pe măsura priceperii sale, îşi improvizează viața, iar educaţia 
omenirii nu a rămas decât un îngust instrument de furnizare a forței de muncă necesară 
pieţei şi câştigului. În ultimă instanţă, mai puternice au fost şi sunt tendințele generale 
de supravieţuire, care ne înghit şi care ne împing de la spate pe toți. 


Concluzii 

Profesia de profesor îşi are nu numai fascinaţiile, dar şi dramele sale. Acestora 
le este expusă orice persoană care a optat pentru această venerabilă profesie. Pe parcursul 
carierei sale, profesorul le poate trata cu resemnare sau le poate transforma în oportune 
momente de autocunoaştere, de înțelegere mai profundă a vieții, a omului, a societăţii, 
a culturii, în binevenite prilejuri de autoperfecționare şi autoexigenţă, de luptă perma- 
nentă pentru binele semenilor. Toate acestea, în beneficiul elevilor, al tonusului său 
sufletesc şi al protejării umanităţii ca umanitate. 


PROFESORUL ŞI DINAMICA CUNOAŞTERII 


Introducere 

Suntem în acel moment al evoluţiei societăţii în care cunoaşterea joacă un re] 
extrem de important în dinamica acesteia, în general, şi în dezvoltarea fiecărui individ 
în parte, în particular. Ca instituție a culturii (umaniste şi ştiinţifice, deopotrivă), a în. 
curajării potențialului fiecărui elev/student, şcoala este direct implicată în acest amplu 
proces. Preocuparea ei principală devine aceea de a-şi motiva elevii (mai mici sau maj 
mari) să înveţe permanent, să participe la aprofundarea şi la extinderea cunoaşterii 
umane, pe întreg parcursul vieţii”. 


*! În ultima vreme au apărut specialişti care vorbesc despre faptul că trăim şi că vom trăi — în afara 
oricărei îndoieli — într-o societate a cunoașterii. Sună pe cât de provocator, pe atât de minunat. Suntem 
atenţionaţi să fim pregătiți pentru o asemenea stare în care se găseşte şi se va găsi, de acum înainte, ome.- 
nirea. 

Credem însă că, înainte de a accepta şi de a utiliza — ca de la sine înțeles — un asemenea concept (hotă- 
râtor pentru opțiunile, motivaţia, deciziile şi acţiunile noastre), ar fi oportun să reflectăm la câteva aspecte, 
care ne îndreptăţesc la o anumită prudență. 

a. Societatea omenească a fost dintotdeauna o societate a cunoaşterii şi va fi o societate omenească 
atăt timp cât va fi o societate a cunoaşterii. Ea a rezistat, s-a conservat prin transmiterea de la o generaţie 
la alta, pe diferite căi, a tezaurului de cunoştinţe acumulat, la care permanent — dar permanent! — s-au adăugat 
elemente, date, experiențe, achiziţii noi — mai mult sau mai puţin sistematice. 

Apoi, datorită impetuozității şi neliniştii sale scormonitoare, omul şi-a dorit dintotdeauna să-şi depă- 
şească limitele cunoaşterii, să iasă din peştera ignoranței sale. El a dorit mereu să-şi explice lumea, să 
pătrundă şi să descopere adevăruri noi. Societatea a fost, este şi va fi o societate a cunoaşterii. Credem că 
nici nu s-ar putea concepe societatea umană în afara cunoaşterii. Nu poate exista o comunitate care se pretinde 
omenească ruptă de cunoaștere. Câtă vreme oamenii au studiat, studiază şi vor studia, societatea va 
supraviețui. 

Cunoaşterea este o caracteristică profundă, consubstanţială fiinţei omeneşti. Din impulsul cunoaşterii au 
apărut miturile, filosofia, ştiinţa, şcolile, universităţile, academiile, centrele de cercetare şi de investigare a 
universului (foarte mic, mic, mare şi foarte mare). 

De când a apărut, şcoala a fost şi este principalul loc şi timp în care s-a transmis şi s-a dezvoltat cunoaş- 
terea. Că a existat, există şi va exista şcoala, am avut, avem şi vom avea o societate a cunoaşterii. Câtă 
vreme vom dezvolta şi vom consolida şcoala, vom avea şansa şi speranța cunoaşterii. Sensul esențial al 
şcolii este şi va rămâne lupta cu ignoranţa, cu superficialitatea, cu neştiinţa, cu deja-ştiutul, cu falsul. 

Important este să le stimulăm şi să le încurajăm tinerelor generaţii impulsul cognitiv, curiozitatea ele- 
vată (derulată în registrul major), dorința de a afla mereu lucruri fundamentale (despre şi pentru viață), 
apetitul de a-şi însuşi marile creaţii, marile opere, idei, marile teorii ştiinţifice, profundele edificii spirituale 
ale umanității. Acestea le îmbogăţesc mintea şi le înfrumuseţează sufletul, acestea dau temei gândului, 
spusei și faptelor lor. 

Pe scurt, aşa cum ființa umană se află toată viaţa într-un şantier psihologic (Andrs, 2010), tot astfel ea 
se află şi se va afla într-un permanent şantier cognitiv, conceptual. Societatea umană este şi va fi mereu o 
societate a cunoaşterii. 

b. Informaţia nu înseamnă cunoaștere. Tehnologiile digitale nu favorizează distribuţia egală a cunoaşterii 
în întreaga societate (pare că numai unii — cei puţini — vor avea cunoştinţe, ceilalți — cei mulți — vor avea 
doar informaţii). Încercând să desluşească în actualele condiţii informaţionale recentele tendințe ale 
societăţii, A. Bard şi J. Sâdergvist (2010) observă faptul că, în ultima perioadă, „tehnologia în sine — 
capacitatea de a stoca şi comunica informaţie — a devenit centrul atenţiei, iar conţinutului informaţional 

2) 


ce acordă relativ puţină importanță” (p. 86). A fost revoluționat transportul informaţiei. S-a ajuns până 
> lo încât o informaţie transpoitată rapid să fie privită drept ceva cu valoare intrinsecă, indiferent de ce 
sie ea şi de scopurile pentru care poate fi folosită. Insă a ne da seama cum să transportăm informaţii 
la distante mari nu înseamnă că ştim cum să interpretăm Şi cum să înțelegem informaţiile într-un context 


ant. 
i i prin ele însele nu înseamnă şi nu pot însemna cunoaştere. Nu ne putem amăgi cu faptul că 
dacă deținem informații deținem cunoaştere, Numai În măsura în care ele capătă o semnificație, un sens, 
atunci devin cunoştinţe. Semnificaţia, sensul informaţiilor depind de contextul cognitiv pe care îl întâlnesc, 
mai mult sau ma! puțin riguros, mai mult sau mai puţin articulat, mai mult sau mai puţin profund, mai 
naust sau mai larg, monodisciplinar sau enciclopedic etc. 

Prin urmare, constată Al. Bard şi J. Săderqvist (2010), „ceea ce ne lipseşte astăzi nu este informaţia, ci 
privarea de ansamblu şi de context(ul informaţiilor — n.n. — G.A.). Fluxul de informaţii neîncetat şi extatic 
este amestecat şi nestructurat: pentru a putea fi o sursă de cunoaştere şi nu de confuzie, trebuie cernut, 
oreanizat şi interpretat pe fundalul unei viziuni coerente asupra lumii” (p. 90). Pe scurt, suntem suprain- 
formaţi; dar săraci în cunoaştere (idem, p. 92). 

Ne confruntăm cu un şuvoi masiv de informaţii incoerente şi suntem la discreţia acestuia. „Supraîncăr- 
carea cu informaţii şi lipsa de context sunt strâns legate una de alta, precizează autorii suedezi. Alături de 
alti factori — urbanizarea rapidă, destrămarea familiei nucleare, declinul autorităţilor locale, (criza şcolii — 
ia _ G.A.) — această stare de nesiguranță permanentă creează un vid de valoare care este umplut imediat 
de tot soiul de experţi mai mult sau mai puţin de încredere, toți înarmaţi până în dinţi cu încă şi mai multă 
informaţie” (pp. 90-91). 

Dacă societatea cunoașterii este aceea în care toţi membrii societăţii au acces la cunoaştere, atunci 
societatea actuală şi cea care se întrevede (dintr-un anumit punct de vedere, cu datele şi cu o anumită ca- 
pacitate de anticipație existente) nu este şi nu poate fi — potrivit cercetătorilor suedezi — o societate a 
cunoaşterii. Plecând de la propriile (pre)supoziții, Al. Bard şi J. Sădergvist (2010), constată faptul că „orice 
nouă tehnologie dominantă la fel de importantă precum computerul legat în reţea produce o constelație de 
învingători şi de învinşi. Învingătorii reprezintă ceea ce Harold Innis — marele pionier al studiilor moderne 
de comunicare şi mentorul lui Marshall McLuhan — numeşte monopolul cunoaşterii. Cei care controlează 
noua tehnologie şi aplicaţiile acesteia acumulează repede o putere considerabilă, ceea ce duce imediat, 
inevitabil, la consolidarea grupului nou format şi la un impuls puternic de a proteja interesele acelui grup. 
Din motive evidente, precizează autorii în continuare, nici nu se pune problema să existe dorinţa de a face 
această cunoaştere exclusivă accesibilă pentru un cerc mai mare (de oameni — n.n. — G.A.), deoarece acest 
lucru ar devaloriza atât puterea, cât şi privilegiile” (pp. 86-87, s.n.). 

Într-un asemenea context, mai mult sau mai puţin plauzibil, „o cale prin care învingătorii (pe care 
autorii îi numesc netocrați — n.n.) pot manipula opinia este aceea de a susţine că nu există învingători şi că 
binefacerile noii tehnologii se vor răspândi uniform şi corect în toată societatea” (idem, p. 87). 

Aşadar, pe măsură ce informaţia devine produsul-vedetă în noua societate, iar lumea se îneacă într-un 
ocean de impulsuri media nesortate, „cunoaşterea exclusivă şi relevantă devine din ce în ce mai prețioasă” 
(idem, p. 86). 

C. În societatea cunoaşterii, cunoaşterea este scopul ei major, nu un mijloc printre altele. În esenţă, 
societatea actuală (și poate şi cea de acum încolo) este o societate a profitului, a consumului şi a amu- 
zamentului/a distracţiei. Ch. Andre (2009) arată faptul că în societatea contemporană (occidentală) totul 
ne îndeamnă să mâncăm, să purtăm, să cumpărăm. Nu ne mai fixăm gândul, nu ne mai antrenăm concen- 
trarea. Avem de-a face cu un mod „puţin eficient şi costisitor de a avea grijă de propria persoană: ne-am 
umplut creierul cu vid, stomacul cu alimente nesănătoase şi dulapurile cu lucruri inutile” (p. 377). Tindem 
să devenim — potrivit celebrului psihiatru şi psihoterapeut — nişte imbecili impulsivi (vezi p. 374, p. 376). 
Marketingul „ne face pe toţi asemănători, dându-ne tuturor sentimentul că suntem unici şi liberi” (p. 389). 

In societatea actuală ne agățăm de „valorile referitoare la posesie şi la succes” (Andre, 2009, p. 379). 
Maladia materialistă (cum o numeşte autorul), „facilitatea, rapiditatea, risipa, opulența blochează în noi 
experiențele de lentoare şi de reflecţie, chiar şi dureroase: ele împiedică sentimentul nostru de identitate, 
poate iluzoriu, dar prețios, capacitățile noastre de reflecţie asupra noastră înşine şi de reglare a stărilor 
noastre sufletești. Atunci — continuă autorul — se produce marea confuzie: stările noastre sufleteşti sunt 
dispersate, debusolate, superficiale, nesatisfăcute, dependente de toți negustorii de distracţii din lumea 

Referindu-se la tendințele care se manifestă în cadrul instituţiei educaționale, 
H. Gardner arată că una dintre ele este şi cea dintre acumularea şi construirea cunoş- 
țințelor, tendinţă care ne interesează în mod deosebit în acest studiu (2005, pp. 38-42). 
In fața unei asemenea tendinţe, autorul mărturiseşte că preferă, între altele, profunzimea 
acumulării, construcţia utilității, cunoaşterea ca scop în sine. 

Celebrul profesor american notează faptul potrivit căruia creierul învaţă cel mai 
bine atunci când este implicat activ nu numai în explorarea lucrurilor fizice şi a mate- 
rialelor, dar şi când este implicat în formularea de întrebări şi de probleme, la care de 
fapt așteaptă răspunsuri și rezolvări (idem). 

În acest context, este foarte important modul cum răspunde, de obicei, profesorul 
elevilor săi şi cum le prezintă rezolvările. Mai precis, el poate da răspunsuri şi prezenta 
soluții cu pretenția infailibilităţii lor, creând premisele descuraţării formulării de noi 
întrebări sau de căutări cognitive ulterioare, ori dimpotrivă, cu pretenția că ele sunt 
corecte (şi acceptate) în momentul dat al evoluţiei cunoaşterii, dar failibile, creând astfel 
premisele posibilităţii formulării unor noi întrebări și a încurajării unor căutări ulterioare. 

Profesorul orientat şi deschis cognitiv, aflat el însuşi în tensiunea cunoaşterii, 
are tendinţa să încurajeze acele experiențe ale elevilor care — precum remarcă 
H. Gardner — „vor furniza descoperirea unui concept mai robust, a unei povestiri mai 
convingătoare, a unei teorii mai sudate, a unei practici mai eficiente şi — în final — a 
unei reprezentări mentale superioare” (2006b, p. 66). Copiii vor fi determinaţi să înţe- 
leagă că — oricât de înrădăcinate — concepțiile lor nu sunt pentru totdeauna necesar 
corecte. Ele se schimbă, mai mult sau mai puţin profund, odată cu acumularea expe- 
rienței şi a evoluției cunoaşterii umane. lar în acest proces profesorul şi atitudinea lui 
faţă de cunoaştere au un rol esenţial. Înţelegem, aşadar, că în şcoală nu este vorba doar 
de stimularea/încurajarea gândirii (a alimentării cu concepte, 1dei, teorii, strategii cog- 
nitive), dar şi stimularea/încurajarea răzgândirii. Acum se pun temeiurile reevaluării 
atente a propriei cunoaşteri pe întreg parcursul vieții. De aceea, „găsirea metodei care 
să determine pe copii să se răzeândească în privinţa unor concepte fundamentale 


înconjurătoare. Nu este o bogăţie, ci o poluare a minţii noastre şi nu numai a comportamentului nostru de 
consumator!” (p. 382, s.n.). 

Pare, aşadar, într-o primă instanță, la îndemână să observăm că nu despre o societate a cunoaşterii este 
şi ar putea fi vorba. Mai mult, vom observa, împreună cu Ch. Andre (2009), faptul că „pseudolibertatea 
noastră materialistă este cea a animalelor aservite. Noi am devenit animale de crescătorie sau de grădină 
zoologică. Hrăniţi, îmbuibaţi, îngrijiţi, dar umblând trişti prin cuştile noastre, nevrozați. Şi fragili din 
punct de vedere psilhologic” (p. 389). 

Parte din această societate hiperconsumistă, mediile de comunicare „contribuie din plin la poluarea 
sufletelor (şi a minţilor — n.n. — G.A.) noastre” (ibidem). Pe acest fond, credem că deținem adevărul cel 
mai evident, că ceea ce ştim şi ceea ce credem noi este cel mai profund şi cel mai clar şi distinct adevăr. 
Drept urmare, devenim rigizi, ne credem atoateștiutori, unicii deținători la adevărului. De aici, foarte uşor, 
se nasc aspirații de dominație, de excludere, de minimalizare a celuilalt şi de supraevaluare de sine. Pe 
scurt, (ne) este aţâţat, ceea ce Ch. Andre (2009) numește, „instinctul de predominanță” (p. 390). 

Trăim într-o societate a pieței, a profitului, unde cei mai bine retribuiţi nu sunt profesorii, inventatorii, 
inginerii, medicii, cercetătorii, creatorii de cultură, ci oamenii din marketing, şi din publicitate (idem, 
pp. 377-378), bancherii din afaceri, the traders... (p. 398). 

Este riscant să confundăm dorinţele/aspiraţiile cu realitățile. Atât pentru noi, cei care educăm, cât Şi 
pentru cei pe care îi educăm. 

„eferitoare la materie, viață, fenomene mentale și ființe umane reale se dovedeşte o 
provocare educațională formidabilă”, subliniază H. Gardner (2006b, p. 69). 

Pentru producerea unui declic în rețeaua de concepte, opinii (Quine, Ullian, 2007), 
reorii şi convingeri ale elevului, profesorul cu potenţial de răzgândire (respectiv, de 
reevaluare permanentă a propriilor concepte, idei, teorii, convingeri) poate: 

a. să expună elevilor mai multe versiuni ale aceluiaşi concept (sau, acolo unde 
este cazul, de teorii concurente); b. să-i ajute pe elevi să înțeleagă cum gândeşte cineva 
n maniera omului de ştiinţă (Gardner, 2005); c. să adopte concepția failibilităţii 
cunoaşterii umane (Popper, 1997, 1998, 2001), potrivit căreia omul — ca ființă supusă 
erorii — este ființa care se îndoiește, care îşi testează permanent propriile supoziţii, teorii, 
concepte, opinii, întrucât oricând se pot strecura erori. Potrivit acestei opțiuni 
epistemice, detectarea şi eliminarea erorii ne apropie şi ne va apropia mereu — dar 
niciodată în mod absolut — de adevăr. 

Totodată, în condiţiile în care fiinţa umană are tendința de a supraestima ceea ce 
ştie și de a subestima (sau ignora) ceea ce nu ştie (Socrate), prin operarea cu această 
viziune (de fond) le dezvăluim elevilor riscurile aroganţei intelectuale (Popper, 1997, 
1998, 2001 )/epistemice (Taleb, 2009) şi îi ajutăm să descopere avantajele modestiei 
intelectuale (Popper, 1997, 1998)/epistemice (Taleb, 2009). Astfel, elevii află că mo- 
destia intelectuală întreține dialogul, apetitul pentru cunoaştere, şansa evoluției cunoaş- 
terii (Şi nu numai constrângerile economice și financiare). 


Scopul studiului 

Precum reiese din cele prezentate, scopul studiului este acela de a evidenția faptul 
că îndoiala este resortul fundamental, intrinsec al dinamicii cunoaşterii şi că în formarea 
unei minţi deschise, iscoditoare, în general, şi în emanciparea/încurajarea inteligenţei 
logico-matematice şi a celei existențiale (2006a), în particular, aceasta — îndoiala — 
joacă un rol esențial. De asemenea, am dorit să vedem dacă profesorii (din învățămân- 
tul liceal) sunt germeni ai răzgândirii şi, prin consecinţă, factori ai formării unor minți 
problematizatoare, puse să străpungă (prin practicarea rațională a îndoielii) necunoscutul. 


Metoda 

Pentru aceasta am elaborat un chestionar, pe care l-am aplicat unui lot de 70 de 
profesori de ştiinţe (matematică: 25,7%, informatică: 12,9%, fizică: 14,3%, chimie: 
11,4%, biologie: 11,4%, ştiinţe tehnice: 5,7%, istorie 9,5%, geografie 4,3%, ştiinţe 
economice: 4,3%, psihologie: 1,4%) din patru licee ploieştene (2 teoretice și 2 de spe- 
cialitate), în perioada 2-9 noiembrie 2010. 


Informaţii şi rezultate 
Ca urmare a prelucrării informaţiilor, am obținut următoarele rezultate: 


| Tabelul nr. 1. Rolul pe care cred profesorii că îl joacă îndoiala în cunoaştere 
| Stagnarea | ÎIncetinirea | Stimularea | Dezorientare | Distrugerea Alt 
cunoaşterii cunoaşterii cunoaşterii | a cunoaşterii cunoașterii răspuns 
%, 2,8% 
9| 


Reiese din tabelul nr. 1 că aproximativ 70% dintre subiecți apreciază că îndoiala 
are un rol stimulativ în cunoaștere. Aceasta ar demonstra faptul că sunt conștienți de 
rolul ei dinamizator, propulsiv. Altfel spus, constatăm faptul că aceştia nu o exclud say 
nu 0 percep ca pe un factor perturbator ori de blocare a cunoaşterii. Am putea spune că 
avem de-a face cu o premisă favorabilă abordării deschise a cunoașterii şi a transmi. 
terii — prin predare — a unei asemenea abordări. În şcoală, demersul cognitiv are Şanse 
să fie transmis plecând de la premisa îndoielii (fie datorită conştiinţei că oricând se 
poate strecura o eroare, fie datorită conştiinţei imposibilității omniscienţei omenești). 

Reţinem, de asemenea, că aprox. 13% dintre subiecți consideră că îndoiala înce. 
tineşte cunoaşterea, iar 10% că o dezorientează. Aceasta înseamnă că aproximativ un 
sfert din cei chestionați cred că îndoiala are un caracter perturbator în nesfârşitul proces 
al cunoaşterii. Oricum, trebuie remarcat şi faptul că niciun subiect nu a considerat că 
îndoiala ar distruge cunoaşterea. 


Tabelul nr. 2. Posibilitatea eliminării îndoielii din cunoaştere 
Da, pentru că în procesul cunoașterii Nu, pentru că îndoiala relativizează 


urmărim descoperirea unor cunoştinţe certe cunoașterea 
51,5% 


Din datele reieşite la primul item, ne-am fi aşteptat ca la următorul să obţinem o 
evidentă opţiune pentru cea de-a doua variantă. Constatăm însă că scorul este foarte 
strâns, uşor în favoarea variantei care propune faptul că îndoiala nu poate fi eliminată 
din actul cognitiv, tocmai pentru că îl fereşte de închidere, de încremenire. Peste 51% 
dintre cei chestionaţi au considerat că îndoiala poate fi eliminată din cunoaştere, deoa- 
rece ceea ce urmărim este dobândirea de cunoştinţe certe, sigure. Pe scurt, subiecții au 
pozițiile împărțite; ei nu au un punct de vedere bine conturat. Ceea ce ne întreţine pe 
mai departe curiozitatea... 


Tabelul nr. 3. Raportul dintre îndoială şi certitudine în cunoaşterea personală 


Indoiala, adevărurile relative | Certitudinea, adevărurile sig Nu-mi dau seama 


Din datele obținute la cel de-al treilea item rezultă faptul că aproximativ 73% 
(aproape trei sferturi) consideră că în cunoașterea personală importantă este certitu- 
dinea, sunt adevărurile sigure. Doar un sfert au apreciat că adevărurile relative ar putea 
fi importante în propria cunoaştere. Înțelegem faptul că profesorii, în marea lor majori- 
tate, se orientează către adevărurile certe, sigure. Ei ocolesc sau trec cu vederea relati- 
vitatea adevărurilor. Nu îi preocupă îndoiala. De ce s-ar îndoi, dacă privesc cunoaşterea 
ca pe o sumă de adevăruri certe, sigure, pe care ni le însuşim în perioada şcolarității şi, 
eventual, mai târziu, pe parcursul vieţii. Pe scurt, marea majoritate a profesorilor testați 
dau un evident câștig de cauză certitudinii (ceea ce pune, în acest moment al analizei, 
sub semnul întrebării opţiunile reieşite la itemul referitor la rolul îndoielii în cunoaştere). 

Dacă primii trei itemi analizaţi au urmărit să releve atitudinea profesorilor față 
de demersul cognitiv, înțeleasă ca temei al activităţii lor didactice, următorii trei au 
vizat evidenţierea funcţiei pe care o acordă aceștia — profesorii — îndoielii în actul de 

-edare-învăţare. Răspunsurile par să lămurească semnul de întrebare apărut ca urmare 
A prelucrării rezultatelor primilor trei itemi (şi să deschidă o altă întrebare). 


Tabelul nr. 4. Posibilitatea profesorilor de a se îndoi în procesul predării de anumite 
cunoştinţe 


Da, pentru că nu sunt siguri de Nu, pentru că ei trebuie să fie 


| SP RA ac a e 
| certitudinea lor convingători 
5 7,240 | 82,8% | 


Putem observa faptul că aproximativ 83% dintre subiecți consideră că profeso- 
-ul nu poate arăta elevilor săi că se îndoieşte de anumite cunoştinţe pe care le posedă, 
căci nu-şi mai poate convinge elevii. Scorul arată clar faptul că profesorii nu își pun 
problema că s-ar putea îndoi de ceea ce ştiu. Ca mai ştiutori, ei nu le-ar putea arăta elevilor 
că au unele îndoieli, unele rezerve. Tacit, elimină faptul că oricând pot să apară sur- 
prize, Că oricând pot să ajungă la alte concluzii și la alte provocări cognitive. Să nu 
uităm că este vorba de profesorii care lucrează cu adolescenți, cu vârsta întrebărilor fun- 
damentale, că este vorba de vârsta constituirii unei paradigme a cunoaşterii (cu care, 
probabil, vor opera toată viaţa). 

Doar 17% dintre subiecţi apreciază faptul că pot să arate elevilor că au şi ei 
îndoieli, că niciodată ele nu ne vor părăsi, că inexistenţa lor înseamnă o minte închisă, 
care a încetat să mai existe de facto. Această categorie de profesori ştie că procesul 
cunoaşterii are adevărurile sale (sigure, pentru o anumită perioadă), dar şi incertitudinile 
sale, că acestea din urmă nu pot fi neglijate, excluse, întrucât în multe situaţii ele au 
provocat răzgândiri, cercetări interesante, ce au dus chiar la schimbări de paradigmă. 


Tabelul nr. 5. Posibilitatea introducerii îndoielii în predare 
Da, pentru că profesorii înşişi au Nu, pentru că elevii au nevoie de cunoştinţe 


propriile rezerve certe pentru a-şi continua propria cunoaştere 


Cum era de așteptat, potrivit scorurilor obținute la itemii precedenţi (cu excepția 
primului), 81,5% dintre profesori consideră că nu pot introduce îndoiala în predarea 
propriei discipline. În concepţia lor, elevii liceeni au nevoie de cunoştinţe certe pentru 
a-şi continua propria cunoaştere; acestea, iar nu îndoielile — în domeniul predat — pot 
să îl stimuleze, să-i provoace apetitul pentru a se lămuri şi pentru a căuta singur (sau 
cu alți colegi instigați de aceeaşi problemă). Pare că pentru majoritatea subiecților 
lotului nostru, nu din problemă în problemă (sau din întrebare în întrebare), generate 
de îndoieli, se desfăşoară cunoașterea, ci din certitudine în certitudine. Metaforic vor- 
bind, pare că nu din valurile în care înotăm absorbim cunoaşterea, ci din gările în care 
poposim. Pentru cele mai multe cadre didactice (din învăţământul liceal) suntem în 
cunoaştere atunci când achiziţionăm pas cu pas şi conştiincios alte şi alte adevăruri, pe 
cât de certe, pe atât de solide. 


Tabelul nr. 6. Acceptarea de către profesori ca elevii 
să se îndoiască de cunoștințele predate 
| Da, pentru că și ei evaluează cunoștințele | Nu, pentru că ei nu au capacitatea încă să 
predate evalueze cunoştinţele predate 
58,6% 41,4% 


Potrivit opțiunilor reieşite la itemii deja analizaţi, ne-am fi aşteptat ca majoritatea 
celor din lotul de cercetare să nu accepte ca elevii lor să se îndoiască de cunoștințele 
predate, de vreme ce profesorii le oferă adevăruri certe şi caută să-i convingă de vali. 
ditatea lor. Chiar dacă scorul obținut este relativ strâns, el este totuşi uşor în favoarea 
acceptării ca elevii să se îndoiască de cunoştinţele predate, potrivit gândirii lor active 
(aproximativ 60%). 

Considerăm că o asemenea situaţie — fără pretenţia, desigur, de a fi singura ex. 
plicație posibilă — a rezultat întrucât profesorii care au răspuns afirmativ au avut în 
vedere principiul pedagogic al activismului elevului. Drept urmare, această categorie 
de profesori a avut în vedere capacitatea lui de evaluare a cunoştinţelor predate (ceea 
ce este un fapt îmbucurător, demn de luat în seamă). Prin urmare, considerăm că este 
vorba mai degrabă de un principiu pedagogic învăţat şi ştiut de către subiecți şi — ca 
atare — utilizat decât de convingerea epistemică potrivit căreia oricând ne putem îndoi 
de cele predate/transmise, ca mecanism cognitiv intrinsec înaintării în cunoaștere. 

În dezvoltările ulterioare, în spiritul acestor căutări, rămâne să urmărim această 
captivantă provocare, ca orice cercetare care mai degrabă deschide orizonturi, decât 
trage obloanele. 

Studiul nostru a urmărit atitudinea profesorilor față de rolul îndoielii în procesul 
cunoaşterii şi prin raportarea la vechimea în învățământ a subiecţilor. În urma centrali- 
Zării Şi prelucrării datelor, am putut observa: 


Tabelul nr. 7. Atitudinea profesorilor privind rolul îndoielii în cunoaștere în funcție de 
vechimea în învățământ 


Vechimea | Stagnarea | Incetinire Stimulare | Dezorientare | Distrugere Alte 
în cunoaşterii a a a a răspunsuri 
i învățământ cunoaşterii | cunoaşterii | cunoașterii | cunoașterii | 
| Ş Ş Ş Ş 


Privind cât se poate de atent situația, constatăm că subiecţii cu o vechime cu- 
prinsă între 6 şi 10 ani sunt cei care în proporție de 83,3% consideră că îndoiala are un 
rol de stimulare a cunoașterii. Urmează cei cu vechimea cuprinsă între 26-30 ani (cu 
77,8%) şi cei cu o vechime cuprinsă între 16-20 ani (72,7%). Chiar dacă scorurile sunt 
ridicate la toate categoriile de vechime, reiese faptul că prima jumătate a carierei de 
profesor (2-20 ani) conferă subiecților un uşor avantaj. Pare că în această primă etapă 

-olul îndoielii este considerat mai important în stimularea cunoaşterii în viziunea oame- 
nilor catedrei. Totodată, nu putem spune că se configurează o tendință netă de creștere 
sau de descreştere a rolului îndoielii în procesul cunoașterii pe măsură ce se acumu- 
lează anii de vechime în învăţământ. 

Putem, de asemenea, remarca faptul că, dintre subiecţi, categoria care susține cel 
mai mult că îndoiala încetinește cunoaşterea este cea de peste 30 de ani vechime (26,7%). 
Datele ne îndreptățesc să reflectăm mai mult la cei 66,7% dintre profesorii cu vechime 
foarte mică (2-5 ani) care consideră că îndoiala dezorientează cunoaşterea. Este demn 
de precizat şi faptul că nicio categorie de vechime nu consideră că îndoiala ar distruge 


cunoaşterea. 


Tabelul nr. 8. Atitudinea profesorilor privind posibilitatea eliminării îndoielii din 
cunoaştere în funcţie de vechimea în învățământ 


Vechimea Da, poate fi eliminată 
(NI NR ONE Eee 
50 | 


26-30 44,4 
Peste 30 40 60 


Din tabelul nr. 8 reiese că toți subiecţii cu vechime mică (2-5 ani) consideră că 
îndoiala poate fi eliminată din cunoaştere. Corelat cu datele obținute la itemul anterior 
(când 66,7% apreciau că îndoiala dezorientează cunoaşterea — vezi Tabelul nr. 7), 
rezultă că reprezentanţii acestei categorii de vechime consideră îndoiala ca un moment 
nefavorabil procesului cunoașterii şi de aceea îl resping. De asemenea, un procent mare 
(prin raportare la procentele obținute de celelalte categorii de vechime) au mai obținut 
şi subiecții cuprinși între 11-15 ani vechime (62,5%) şi cei cuprinşi între 16-20 ani ve- 
chime (cu 63,7%). Privind atent, constatăm că procentele scad semnificativ la subiecții 
aflaţi în a doua parte a carierei lor (respectiv, între 2l-peste 30 de ani). Aceasta ar 
putea reflecta faptul că, pentru ei, îndoiala nu poate fi eliminată din procesul cunoaş- 
terii (bunăoară, 70% dintre profesorii cu vechime cuprinsă între 21-25 de ani susțin că 
nu putem elimina îndoiala din procesul cognitiv). Ar părea că în jurul acestei perioade 
profesorii ies din „somnul dogmatic” şi că este perioada cea mai fertilă pentru a pune 
sub semnul îndoielii adevărurile învăţate şi, drept urmare, posibilitatea descoperirii 
altora noi, mai simple, mai profunde, mai elegante. 

Tabelul nr. 9. Atitudinea profesorilor faţă de raportul dintre îndoială şi certitudine în 
funcție de vechimea în învățământ 
Vechime Ce e mai important 
în cunoaștere 


Pa Indoiala Certitudinea Nu-mi dau seama 


21-25 70 ae ace ia a) 
26-30 PREIEI 77 NI NC = = INN IRI Se 


Peste 30 26,7 73,3 


Analizând tabelul nr. 9, reţine atenția procentul de 100% obţinut de profesorii 
cu vechime foarte mică (2-5 ani) privind faptul că, în opinia lor, certitudinea este ce] 
mai important aspect în dinamica procesului cunoaşterii. Urmează foarte aproape cei 
cuprinşi în categoria de vechime 11-15 ani (81,3%) şi cei din categoria 16-20 de ani 
(81,8%). Prin urmare, pare că, în prima parte a practicării profesiei de profesor, ceea 
ce contează este mai degrabă certitudinea. Îndoiala obține scoruri mici (12,5% pentru 
categoria 11-15 ani şi 16,7% pentru categoria 6-10 ani vechime). În schimb, în partea 
a doua a carierei didactice (după 21 ani vechime) opțiunea în favoarea importanţei 
îndoielii în cunoaştere crește de două sau chiar de trei ori, ceea ce ar putea însemna că 
abia acum îndoiala este privită ca un moment important în reevaluarea cunoştinţelor, 
în răzgândire. Per ansamblu, din punctul nostru de vedere, scorurile sunt destul de 
mari la toate categoriile de vechime în privința importanţei certitudini! în actul dina- 
mic al cunoaşterii. 


Tabelul nr. 10. Acceptarea posibilităţii ca profesorii să se îndoiască 
în procesul predării lor de anumite cunoştinţe 


Vechime Da, poate să se îndoiască Nu, nu poate să se 
îndoiască 
2-5 33,3 66,7 | 


6-10 16,7 


Peste 30 a EA o II L00 


Evaluând datele, constatăm faptul că toţi subiecții cu vechimea cuprinsă între 
16-20 ani consideră că, în predare, profesorul nu trebuie să arate că se îndoieşte de 
anumite cunoştinţe (ale domeniului său, dar nu numai). Foarte aproape se situează și 
subiecţii din categoria de vechime 6-10 ani (83,3%) şi cei din categoria 11-15 ani 
(81,3%). De asemenea, toţi cei cu o vechime de peste 30 de ani în învăţământ au obți- 
nut acelaşi scor cu cei aflați spre jumătatea carierei (16-20 ani), respectiv un procent 


SO 

de 100%. În schimb, cei cu o vechime cuprinsă între 26-30 ani acceptă în proporţie de 
550 că profesorul se poate îndoi, în predare, de anumite cunoştinţe, căci el însuşi îşi 
a propriile căutări, întrebări, tatonări, aşteptări, curiozități, nelămuriri. 

Ajungem din nou la concluzia potrivit căreia prima parte a carierei (2-20 ani 
vechime) este expusă la a îndepărta îndoiala cognitivă a profesorului în predare. Pri- 
vind atent, mai putem constata că nu se conturează o tendință de creştere sau de 
descreştere a acceptării (sau a respingerii) îndoielii în predare odată cu creşterea vechimii 
n învăţământ a subiecților. 


Tabelul nr. 11. Atitudinea profesorilor față de posibilitatea introducerii îndoielii în 
predare în funcție de vechimea în învățământ 
Vechimea Da, poate fi introdusă Nu, nu poate fi introdusă 


INI NI, 33,3 
83,3 


Datele din tabelul nr. 11 ne arată faptul că cele mai ridicate scoruri la respingerea 
introducerii îndoielii în predarea propriei discipline sunt subiecţii cuprinși în categoria 
11-15 ani vechime (93,7%) şi cei cu peste 31 de ani vechime (93,4%). Urmează foarte 
aproape (cu peste 90%) cei cuprinşi în categoria 16-20 ani vechime la catedră. Remar- 
căm, din nou, faptul că profesorii încadrați în intervalul 11-15 şi 16-20 ani vechime 
resping posibilitatea introducerii îndoielii în predare. La acestea se adaugă — în con- 
sens — şi cei cu peste 30 de ani vechime (93,4%). Prin urmare, nu putem spune că odată 
cu trecerea anilor la catedră profesorul ar putea accepta să arate o atitudine mai pru- 
dentă, mai dubitativă şi totodată mai flexibilă în predare. 


Tabelul nr. 12. Atitudinea profesorilor faţă de acceptarea faptului ca elevii 
să se îndoiască de cunoștințele predate 


Vechimea Da, acceptă Nu, nu acceptă 


Peste 30 66,7 33; 


În raport cu opţiunile de la itemii anteriori, rezultatele la cel de față par surprin- 
Zătoare. Profesorii (cu excepţia celor din categoria 11-15 ani vechime şi a celor din 
categoria 26-30 ani) par să accepte situația ca elevii să se îndoiască de cunoştinţele 
predate (în jurul procentului de 70%). Ar fi vorba, totuşi, mai degrabă, de recunoaşterea 

principiului rolului activ în predare al elevului, decât de punerea sub semnul îndoielii, 
cunoştinţelor predate de către profesor. Este, desigur, un semn de întrebare la care 
poate, vom găsi un răspuns în investigaţiile ulterioare. 

Având în vedere, în ansamblu, elementele reieşite din analiza efectuată pe temeiul] 

vechimii în învățământ a subiecților investigaţi, putem afirma (deocamdată): 

a. Gradul de profunzime cognitivă a profesorilor tineri — cu vechime (foarte) 
mică — este la nivelul care nu le permite să înțeleagă locul central al îndoieli; 
în propulsarea şi dezvoltarea cunoașterii. E1 caută, mai degrabă, să posede şi 
să livreze cunoştinţe sigure, decât să declanşeze întrebări, căutări, tensiun, 
epistemice în cunoaşterea elevilor (de liceu). 

b. Nu apare o tendință referitoare la locul şi importanța îndoielii în cunoaștere 
și în predare corelată cu vechimea în învățământ a profesorilor. In schimb, 
ceea ce se desprinde este poziţia profesorilor cuprinși în categoria de vechime 
26-30 de ani, în dreptul căreia procentele obținute la variantele de răspuns 
ale fiecărui item sunt foarte apropiate (în jurul procentului de 50%). Pare a fi 
o perioadă a părerilor împărțite sau — mai precis — a indeciziei, a nehotărârii, 
a neclarificării poziţiei față de procesul cunoaşterii şi de poziția îndoielii în 
edificarea ei. Această categorie de vechime reclamă o mai mare atenție din 
partea cercetătorilor legată nu numai de înțelegerea dinamicii actului cognitiv, 
dar şi de activitatea didactică, în general, pentru a vedea dacă este o perioadă 
caracterizată prin oscilații, ambiguități, ezitări. 


Concluzii şi recomandări 

În societatea cunoaşterii, rolul cunoaşterii înseşi a devenit extrem de important, 
atât în evoluţia — spre înțelegere, cooperare, cumpătare a — societății, cât şi pentru dez- 
voltarea fiecărei personalități în parte. 

În atare condiţii, o preocupare primordială a şcolii se dovedeşte a fi (şi) aceea a 
motivării elevilor de a-şi adânci și de a-şi lărgi (mereu) propria cunoaştere (nu numai 
pe perioada şcolarității, ci şi după aceea, pe întreg parcursul vieții). Motivarea lor se poate 
face fie prin invocarea cerințelor/presiunilor externe (economice, sociale, tehnologice, 
financiare etc.), fie prin interiorizarea unor principii epistemologice, încă din timpul 
anilor de studii (liceale). Considerăm că autenticul motiv de menţinere a interesului 
pentru cunoaştere este îndoiala, iar cei care îl pot transmite — prin modul cum gândesc 
şi prin ceea ce fac — sunt profesorii. 

Cu recunoscutele şi asumatele ei limite, cercetarea noastră demonstrează faptul 
că majoritatea profesorilor din învățământul liceal — titulari ai disciplinelor științe — au 
O viziune întemeiată pe paradigma certitudinii. Domniile lor nu au ajuns/nu ajung să 
îşi pună problema reevaluării temeiurilor concepției lor pedagogico-epistemologice, 
care — în cele din urmă — le susține (şi le legitimează) opţiunile, atitudinile, aprecierile 
şi punctele de vedere educațional-formative. 

Pare că a sosit momentul să reflectăm serios asupra temeiurilor teoretice aie 
practicii noastre şcolare, cotidiene — în actualele schimbări sociale și cognitive — şi să 
permitem afirmarea unei alte concepții care acceptă îndoiala drept componentă esen- 
fială — intrinsecă, vie — a cunoaşterii. 

Oricât şi-ar dori-o fiecare dintre noi, este esențial să știm/înțelegem faptul că 
nimeni nu deține ȘI nu va deține adevărul absolut, oricât de ascuţită i-ar fi inteligența 
cau oricât de erudit ar fi (sau pretinde că este). Cunoașterea a fost, este şi va fi mereu 
deschisă, jar îndoiala a fost, este şi — pare că — va fi sursa dinamicii ei. Nu putem dezvolta 
: susţine societatea cunoașterii cu dogme sau cu idei fixe, cu autosuficiență cognitivă 
i aroganță epistemică, În consecință, profesorul „va preda” lecţia modestiei intelec- 
uale, va încuraja afirmarea inteligenţelor iscoditoare, germenii răzgândirii. 
Pentru aceasta, în programele de pregătire inițială și de pregătire continuă a pro- 
fesorilor ar putea fi prevăzute: 
a. Dezbateri pe tema Ro/u/ îndoielii în progresul cunoaşterii: adevăr absolut — 
adevăr relativ; 
b. Întocmirea unui jumal pedagogic intitulat: Momentele mele de îndoială şi 
efectele lor asupra cunoaşterii personale; 
c. Dezbatere pe grupe cu tema: Gândirea dogmatică şi aroganța intelectuală vs 
gândirea deschisă şi modestia intelectuală, 
d. Analiză de conţinut: Manualele actuale, între certitudine şi incertitudine 
epistemică. 
Vom putea astfel să promovăm o adevărată pedagogie practică a dialogului, a 
toleranţei şi a îmbogăţirii reale a cunoașterii. 

PROFESORII PRINTRE JURNALIŞTI 


Introducere 

Foarte puţini dintre noi (mai) putem contesta astăzi (şi poate şi mai târziu.. ) 
faptul că, pentru viaţa, deciziile, comportamentul, relațiile, aspirațiile şi speranţele noastre, 
cunoașterea mediului în care trăim are o extrem de mare importanță. Avem nevoie să 
ne cunoaştem (cât mai bine) mediul exterior, tot atât cât avem nevoie să ne cunoaştem 
(cât mai bine) mediul interior. 


Mediul exterior 

Marea noastră majoritate înțelegem faptul că mediul în care trăim (şi convie- 
țuim ) este mult mai vast, mult prea complex şi mult prea fluctuant pentru a fi cuprins — 
de către fiecare dintre noi — printr-o cunoaștere directă într-o viziune adecvată şi coerentă. 
„Noi, oamenii — scrie W. Lippmann (2009) —, nu suntem echipați pentru a ne confrunta 
cu atât de multă subtilitate, atât de multă varietate, atât de multe permutații şi combi- 
nații” (p. 39). 

Lumea în care trăim se sustrage accesului nostru direct; nu putem avea 0 cunoaștere 
nemijlocită a ei. Aceasta „trebuie explorată, comunicată şi imaginată. Omul nu este -— 
zicând precum Walter Lippmann (2009) — un zeu aristotelic care cuprinde întreaga 
existență dintr-o privire. EI este creația unei evoluții: abia dacă poate cuprinde o por- 
țiune suficientă din realitate pentru a reuşi să supraviețuiască şi să smulgă ceea ce la 
scara timpului sunt doar câteva momente de înțelegere şi fericire. Totuşi, această ființă 
a inventat modalităţi de a vedea ceea ce ochiul liber nu poate vedea, de a auzi ceea ce 
urechea nu poate auzi” (p. 49). 

Prin urmare, mediul exterior nu este limitat (şi nu se limitează) doar la aria 
cunoaşterii directe şi sigure a fiecăruia dintre noi. Nu trăim şi nu (mai) putem trăi doar 
cu informaţii procurate direct şi, prin aceasta, sigure." Gândirea este forțată să treacă 
dincolo de limitele experienței (noastre) directe. 

Ținând seama de această dimensiune a condiției sale, ființa umană a învăţat şi 
învață să vadă cu mintea „vaste porțiuni ale lumii pe care nu le-ar putea vedea nicio- 
dată, atinge, mirosi, auzi sau ține minte” (Lippmann, 2009, p. 50). Ea îşi construiește 
treptat, pe întreg parcursul existenţei sale, „o imagine demnă de încredere a lumii care 
scapă simţurilor sale” (ibidem). 

Potrivit celebrului ziarist american, principalii factori care limitează individului 
accesul direct la realitate, la fapte, ca atare, sunt: 

* forme artificiale de cenzură; 

* limitări ale contactului social; 


32 = * > . A . . 

““ Am putea spune, fără a forța prea mult lucrurile, faptul că mediul (extern) pe care îl cunoaştem indirec! 
şi — drept urmare — mai puțin sigur ne influențează (într-o măsură mai mare sau mai mică, în funcţie de o 
serie de factori psihologici și culturali) ceea ce cunoaştem direct, cu propriile noastre capacități cognitive. 

timpul (relativ) redus disponibil în fiecare zi pentru a da atenţie treburilor 
publice; 

distorsiunea cauzată de necesitatea de a comprima evenimentele în mesaje 
foarte scurte; 

dificultatea de a crea un vocabular restrâns care să exprime o lume complicată; 
teama de a înfrunta acele fapte care par să amenințe rutina şi stabilitatea 
vieții oamenilor. 


La aceşti factori, se mai adaugă: 


imagini deja stocate de către individ; 
preconcepții şi prejudecăți prin care acesta interpretează şi completează 
faptele, dar şi care îi direcționează atenția şi modul de a vedea. 


Din cele prezentate, putem desprinde următoarele: 


a. 


b. 


ca indivizi, noi nu putem cunoaşte în mod direct, complex și complet mediul 

extern în care trăim; 

avem la îndemână cel puţin două surse menite să ne ajute să ne formăm o 

imagine asupra realităţii (externe): 

+ o primă sursă este observarea directă, propriu-zisă, făcută zilnic în peri- 
metrul nostru zilnic de viaţă; 

+ oa doua sursă este observarea indirectă, mijlocită, realizată — preponde- 
rent şi în actualele condiţii — cu ajutorul mass-media; mai precis, mediul 
nevăzut (şi neştiut) ne este adus la cunoştinţă prin imagini, culori și cuvinte 
oferite de mijloacele de comunicare în masă, în mod deosebit, de tele- 
viziune. 


Pare că funcţia noastră reprezentativă, imaginativă este mai puternică şi mai la 
îndemână decât cea a abstractizării, a conceptualizării; ea este mai facilă, mai sugestivă. 
Înainte de toate, avem nevoie să ne reprezentăm, să vedem (cu mintea). Bunăoară, 
fiecare dintre noi vedem foarte puţin (sau deloc) din afacerile zilnice, aşa încât ele ne 
rămân străine şi neatrăgătoare până când cineva, cu mâna unul artist, le transformă în 


imagini. 


Potrivit lui W. Lippmann (2009), „imaginile au fost întotdeauna cel mai sigur 
mod de a transmite o idee şi, apoi, cuvintele trezesc imagini în memorie” (p. 161); iar 
ideea este a noastră atunci când ne-am identificat cu (cel puţin) unul dintre aspectele 


imaginii. 


Aşadar, (re)cunoscutul ziarist american făcea încă din anii '20 ai secolului al 
XX-lea diferenţa între: 
a. percepțiile directe, pe care le putem avea prin experiență directă; este vorba, 


b. 


în acest caz, de lumea văzută şi auzită de noi în mod nemijlocit; şi 

ceea ce aflăm prin intermediari, mai ales prin mass-media; este vorba, în 
acest caz, despre lumea nevăzută şi neauzită de noi, la care nu avem acces 
direct prin văz şi prin auz. lar atâta vreme cât realitatea (exterioară) se află în 
afara razei noastre de percepție şi de acţiune directă, perspectiva asupra ei 
dată de mass-media este, de cele mai multe ori, singura perspectivă pe care o 
avem. Totodată, este de reținut şi faptul că W. Lippmann observă disproporția 

dintre numărul de observaţii pe care le putem face în mod nemijlocit, infim 
faţă de acela al informaţiilor parvenite prin mass-media. 

Oricât de clară şi de distinctă, această diferenţă nu se păstrează în mintea noastră 
în cunoaşterea de zi cu zi, la fel de clar şi de distinct. Nu devenim conştienţi de ea. Avem 
tendința de a ne însuşi lucrurile aflate pe căi mediatice şi de a le adapta propriilor con. 
vingeri într-un mod care le face să devină inseparabile de experienţele directe. În felul 
acesta, „influenţa mediilor de informare devine în mare măsură inconştientă”, remarcă 
E. Noelle-Neumann în continuarea ideii publicistului american (2004, p. 184). 

Având, ca oameni, tendinţa de a amesteca propriile percepții cu cele dobândite 
indirect, în particular, prin mass-media, ca şi cum toate ar fi propriile noastre gânduri, 
aprecieri şi experienţe, televiziunea produce — cu instrumentele ei tehnice şi psiholo- 
gice specifice — cel mai înalt grad de contopire şi de confundare a observaţiei personaje 
cu cea mijlocită (Noelle-Neumann, 2004). Ne culegem informaţiile şi observațiile asupra 
mediului (extern) de pe micul ecran, prin şi cu ochii mass-media, şi ne reglăm com- 
portamentul/atitudinile în funcție de aceste informaţii şi observaţii. 

În epoca ecranocraţiei (Lipovetsky, Serroy, 2008), porţiile de realitate pe care le 
primim prin media au crescut enorm faţă de începutul secolului trecut. Realitatea redată 
de televiziune se contopeșşte și mai mult cu percepțiile noastre directe prin faptul că 
oferă foarte sugestive şi foarte bine alese imagini color; prin ea, realitatea poate fi nu 
numai citită/auzită, dar şi văzută. În plus, scrie E. Noelle-Neumann (2004), „conținu- 
turile cu încărcătură afectivă, legate de ce este bine și ce este rău, sunt percepute ne- 
mijlocit prin imagine şi prin sunet; este vorba despre senzații/impresii persistente, care 
rămân în mintea oamenilor şi atunci când conţinutul rațional a dispărut de mult” (p. 186). 

În aceste circumstanţe, mass-media, în general, și televiziunea, în particular, pro- 
duc — ceea ce W. Lippmann numeşte — o pseudorealitate, pe care o luăm drept reali- 
tatea (noastră) însăşi. Mai simplu şi mai direct, prin activitatea lor, jurnaliştii creează 
un pseudomediu, pe care îl considerăm drept mediul nostru exterior. Acesta — pseudo- 
mediul — se constituie ca o lume intermediară, ce se interpune între noi, oamenii, şi 
lumea obiectivă, existentă ca atare. Pe scurt, trăim permanent într-un pseudomediu. 


Societatea mijloacelor de comunicare în masă 

Că ne place sau nu, trăim într-un context sociocultural impregnat mediatic. 
Mediul în care existăm şi în care lucrăm nu mai este — demult — unul „,pur”. De cânda 
apărut, mass-media a declanşat şi a promovat existența mediatică (Baricco, 2009). Nu 
mai există nicăieri în viaţa omului un loc în care să nu pătrundă — precum se strecoară 
apa sau fumul — câmpul mass-media: ne urmăreşte peste tot şi se insinuează peste tot. 

Am putea spune că, actualmente, câmpul nostru cultural este consubstanțial cu 
cel media. Trăim într-un mediu mediatic-cultural (iar nu într-unul cultural-mediatic!). 
Mass-media a absorbit toate dimensiunile existenţei noastre. Mijloacele de informare 
în masă ne reglează — pentru majoritatea covârşitoare dintre noi — relația cu viața, cu 
societatea, cu lumea. 

Mai mult, cercetători atenţi şi de (recunoscută) valoare au ajuns la concluzia po- 
trivit căreia în America de Nord şi în Europa Occidentală (Şi, prin influenţa lor, şi în 
celelalte zone ale globului) s-a ivit o cultură nouă: respectiv, cultura dominată de 

mass-media (Habermas, 2005)". Pare a se impune tot mai mult puterea mediatizatoare; 
impactul noilor media este mult mai percutant decât l-ar fi putut avea vreodată presa 
scrisă. 

Era hipermodemă se caracterizează printr-o veritabilă inflație ecranică. Aproape 
la tot pasul, oamenii sunt înconjurați de ecrane şi supraalimentați cu imagini. Niciodată 
(şi nicăieri) omul nu a dispus de atâtea ecrane; şi nu numai pentru a privi lumea, Cl ŞI 
pentru a-şi trăi propria viaţă (Lipovetsky, Serroy, 2008). Confruntat cu un imens val 
de imagini, omul hipermodern se transformă într-un Homo ecranis, se instaurează — cred 
autorii francezi — o adevărată ecranocrație, de ale cărei puteri unii se tem de pe acum 
(2008, p. 252). 

Omul de azi se află în inima unei reţele a cărei extindere îi marchează deciziile 
şi actele vieţii sale cotidiene. In existenţa lui, ecranul se impune „ca o interfaţă genera- 
lizată, care deschide către lume, livrează continuu informaţii”, oferă oportunitatea de a 
dialoga, de a ne juca şi de a munci, de a cumpăra şi de a vinde, de a adăuga interacti- 
vitate imaginilor, sunetelor şi textelor (ibidem). 

G. Lipovetsky şi J. Serroy constată faptul că „rețeaua ecranică ne-a transformat 
modurile de viață, relația noastră cu informaţia, cu spațiul-timpul, cu călătoria şi con- 
sumul; ea a devenit un instrument de comunicare şi de informare, un intermediar cvasiine- 
vitabil în raporturile noastre cu lumea şi cu ceilalți. A fi înseamnă, tot mai mult, a fi 
branşat la ecran şi interconectat la rețele” (2008, pp. 252-253, s.n.). 

Are loc în societate o mutație atât în planul relațiilor şi al comunicării, cât şi în 
cel al conținuturilor culturale. Mai mult sau mai puţin conştient, observă A. Barrico 
(2009), mass-madia „practică o lectură a lumii prin care deplasează centrul de greutate 
al lucrurilor din originea acestora în consecinţa lor” (p. 77). Pentru jurnalismul hiper- 
moder, punctul important al unui fapt îl constituie cantitarea de mişcare pe care e în 
stare să o genereze în mentalul publicului. Prin consum mass-media ne aliniem la ideea 
de fond, potrivit căreia sensul lucrurilor „nu sălăşluiește într-o trăsătură a lor originară 
şi autentică, ci în urma eliberată de ele atunci când intră în conexiune cu alte 
fragmente de lume” (ibidem). 

Cum ştim, în mass-media ni se prezintă actualitatea, „ceea ce — cum subliniază 

M. Henry (2008) — este mereu nou şi mereu găunos, senzaționalul şi neînsemnatul, 
materialismul înconjurător, vulgaritatea, directul, gândirea redusă la clișee şi la limbajul 
redus la onomatopee, cuvântul, în sfârşit, dat celor al căror discurs va fi sigur înțeles: cei 
care nu ştiu nimic (şi care cred că ştiu — n.n.) şi nu au nimic de spus (dar cred că au —n.n.)” 
(p. 258). 
În societatea mediatică, libertatea fundamentală şi esenţială a omului este /ibertarea 
mass-media. De aici pleacă şi aici se încheie totul. Dreptul nostru la libertate înseamnă — 
că ne place sau nu — dreptul la libertatea mass-media. Existența noastră însăşi se 1den- 
tifică — pentru foarte mulţi dintre noi — cu existența mediatică. În derularea şi învolburarea 
vieţii noastre, mas-media ne furnizează imaginile sale, speranțele sale, fantasmele sale, 
dorințele sale, îngrijorările sale, semnificaţiile sale. Că ne place sau nu, suntem constrânşi 
să trăim în actualitate, adică în superficialitatea extremă. 


ei i a be i Et aa E ie E pa E 


33 EP: ni alice ca stai A 
De aceea, considerăm că este mai bine să vorbim despre mediul mediatic-cultural, decât despre cel cul- 
tural-mediatic. 

Într-un asemenea context mediatic-cultural, suprafaţa ia locul profunzimii, Vitey, 
ia locul reflecţiei, secvențele iau locul analizei şi corelaţiilor, surfingul cultural pe j 
al aprofundării, plăcerea pe cel al efortului (Baricco, 2009). i 
Pe scurt, are loc atacul frontal împotriva sacralității sufletului, a exprimării Sufle 
teşti. Cultura este scoasă, încet-încet, din pulsul vieții noastre. Trăim tot mai Uscat ş 
mai gol. 


Televiziunea 

Că funcționează în spații private sau în spații publice, actualmente, televiziune 
ocupă, de departe, cea mai importantă poziție în viaţa celor mai mulţi dintre noi. 

Tehnica televiziunii a fost pusă la punct între anu 1925 şi 1930 şi se va impune 
ca bun casnic şi ca fenomen social de masă după 1950. Anul-cheie este 1965, Când ea 
intră în case (Sevilia, 2009). Nu după mult timp, programele televizate puteau fi pe, | 
ceptate pe majoritatea ecranelor: pe cele ale televizoarelor tradiționale, pe cele ale 
noilor ecrane plate, pe cele ale calculatoarelor personale, ale telefoanelor mobile ete, 
În societatea secolului al XX-lea, constată G. Lipovetsky şi J]. Serroy (2008), „a trecuț 
de mult vremea vechiului televizor de familie: odată cu digitalul şi cu ADSL, teleyi. 
ziunea invadează toate ecranele, mari şi mici” (p. 203). 

În societatea hipertehnologizată, micul ecran ne pune în contact cu întreaga lume, 
devenită una fără frontiere și, potrivit celebrei expresii a lui McLuhan, „un sat global» 
Considerate adevărate „robinete de imagini” (ibidem), televiziunile deversează asupra 
noastră (zilnic) un val crescând, puternic și cvasipermanent, de rapide, colorate şi 
spectaculoase imagini. 

Cercetând sistematic evoluţia sa, specialiştii au observat faptul că pe parcursul 
unei jumătăți de secol de funcţionare şi de prezență în viaţa noastră, programele televi- 
ziunii s-au schimbat. Preocupat de acest fenomen, P. Bourdieu notează: „Televiziunea 
anilor '50 se dorea culturală şi se slujea, întrucâtva, de monopolul care îl deţinea pentru 
a le impune tuturor produse cu pretenţii culturale (documentare, adaptări după opere 
clasice, dezbateri culturale etc.) şi pentru a forma gustul marelui public.” În schimb, 
televiziunea anilor '90 caută „să exploateze şi să flateze aceste gusturi pentru a cuceri 
o audiență cât mai largă, oferindu-le telespectatorilor produse brute, a căror paradigmă 
o constituie fa/k-show-ul: felu de viață, exhibarea fără perdea a unor experiențe trăite, 
de multe ori extreme, apte să satisfacă o anumită formă de voyeurism şi de exhibițio- 
nism” (2007, p. 78). Televiziunea începutului secolului al XXI-lea este interesată să 
redea (cât mai mult) senzaționalul, spectaculosul, extraordinarul (existenţei factuale, 
comune). Ea ţinteşte să trezească interesul întemeiat pe simpla curiozitate, care nu necesită 
niciun fel de competență (culturală, ştiinţifică) specifică. Este vorba, pur şi simplu, de 
curiozitatea primară şi de comoditatea accesului, de viața redusă la anecaotă și la 
bârfă, la fapt divers şi la accidental. Pentru televiziunea secolului nostru devine im- 
portantă — pentru supraviețuirea ei — „flatarea pulsiunilor și a pasiunilor celor mai 
elementare” ale telespectatorilor, mai mici sau mai mari (Bourdieu, 2007, p. 85).* 


*% La rândul său, ]. S&villia (2009) observă faptul că primii oameni de televiziune visau ca ea să devină un 
instrument de educaţie, ceea ce a şi fost mult timp; dar logica superficialităţii a câştigat, ajungându-se la 

Foarte mult din programul televiziunii hipermoderne este alocat actualității şi 
- tului divers. Faptele diverse au constituit întotdeauna hrana preferată a presei de 
fapl ație; sângele şi sexul, drama şi crima, bâria şi insinuările s-au vândut mereu (foarte) 
- Ele atrag publicul mediu, fără pretenții culturale ŞI previziuni valorice de la viaţă, 
dar provoacă — potrivit lui p, Bourdieu (2007) — ŞI diversiune. Celebrul sociolog fran- 
cez observă: „Unul dintre principiile de bază ale scamatorilor constă în a atrage atenția 
asupra a altceva decât a ceea ce fac. Bună parte din acțiunea simbolică exercitată de 
eleviziun€, la nivelul informațiilor de piidă, constă în a atrage atenţia asupra unor fapte 
de natură a interesa pe toată lumea, despre care se poate afirma că sunt omnibus, făcute, 
altfel spus, pentru toţi” (p. 23, ş.a.). Aceste fapte sunt fapte lipsite de miză; ele intere- 
sează pe toată lumea, însă ele nu au legătură cu nimic cu adevărat important. „Faptul 
divers — scrie Bourdieu (2007) — este acel soi de hrană elementară, rudimentară de 
informaţie, importantă pentru că ne interesează pe toți fără a avea vreun fel de consecință 
(în profunzimea vieții noastre sufleteşti, în planurile noastre majore de viaţă — n.n.) şi 
entru că el consumă timp, timp care ar putea fi folosit pentru a spune altceva (mai 
semnificativ, mai consistent — n.n.)” (pp. 23-24). 

Nu numai că le preocupă foarte mult audiența, dar programele tv alocă timp 
acestor lucruri futile, întrucât ele sunt deosebit de importante „tocmai în măsura în 
care — apreciază sociologul francez — ascund lucruri prețioase” (2007, p. 24). Conside- 
rând că o mare parte dintre noi ne dedăm trup şi suflet televiziunii ca unică şi credibilă 
sursă de informare, ajungem la concluzia că televiziunea deține monopolul de fâcro asupra 
modelării creierelor, comportamentelor şi vieții noastre.” 

Prin urmare, punând accentul pe faptul divers, altfel spus, umplându-ne timpul 
cu vid, cu nimic sau cu aproape nimic, televiziunea nu face altceva „decât să elimine 
informaţiile pertinente pe care cetățeanul ar trebui să le dețină pentru a fi în măsură să-şi 
exercite drepturile democratice” (idem, p. 24) şi să se manifeste ca un om matur, echi- 
librat, sănătos, cumpătat, reflexiv. 

Intenţionând să arate ceea ce se află în spatele activității mediatice și a declarațiilor 
reprezentanților instituţiei înseşi, P. Bourdieu (2007) a ajuns la concluzia că, mizând 
pe faptul divers, pe informaţii selectate (după criteriul senzaționalului şi al spectacu- 
losului), televiziunea poate, paradoxal, „să ascundă arătând”; mai precis, ascunde „arătând 
altceva decât ceea ce ar trebui să arate dacă ar fi cu adevărat preocupată de ceea ce 
pretinde că face, adică să informeze (căci, de multe ori, în fapt, înveninează şi stârneşte 
orgolii, frustrări etc. — n.n.)”; sau, dimpotrivă, arată ceea ce ar trebui să arate, dar „în 
aşa fel încât, de fapt, nu-l arată sau îl face să pară lipsit de importanţă, or construindu-l 
în aşa fel încât faptul cu pricina primeşte o semnificaţie ce nu corespunde câtuşi de 
puțin realităţii” (p. 25). 

În acelaşi timp, televiziunea a devenit „o maşinărie care — potrivit lui Lipovetsky 
şi Serroy (2008) — propulsează şi accentuează un întreg ansamblu de idoli. De la sport 
la cântec, de la bucătărie la politic, de la informatică la literatură, de la arhitectură la 


programe tv unde prostia se întrece cu vulgaritatea. A deschide televizorul înseamnă — în foarte multe 
cazuri — să avem de-a face cu obscenitatea şi cu impostura (v. p. 178). 

În celebra sa lucrare Sfera publică şi wansformarea ei structurală (2005), ]. Habermas constată faptul 
că lectura de carte în rândurile publicului larg al mass-media a regresat în mod rapid (p. 221). 

manechine, de la modă la curțile regale, nicio sferă nu mai scapă acum activității de sta. 
rizare” (p. 217). Ea propulsează şi/sau conturează un număr mare de uta de (top- -) 
modele. Bazându-se pe o logică de spectacularizare, de dramatizare"“ şi de starizare, 
cu scopul de a suscita emoţii şi a atrage un public cât mai numeros, televiziunea tim. 
purilor hipermodeme se străduieşte „să remodeleze atât înfăţişarea, cât și viaţa oamenilor 
obișnuiți” (2008, p. 218). Din aproape în aproape, ea se transformă dintr-un instrumenţ 
care pretinde înregistrarea şi redarea realității, într-unul de creare a ei. În acest sens, 
P. Bourdieu menționează: „Evoluăm tot mai mult spre un univers în care lumea socială 
este descrisă — prescrisă de televiziune şi televiziunea devine, pe zi ce trece, arbitrul 
accesului (nostru — n.n.) la existenţa socială şi politică” (2007, pp. 30-31). 


Jurnaliştii 

Într-o societate guvernată „de efemer, de superficial şi de artificiu”, care aduce 
„un soi de frivolitate structurală” (Lipovetsky, 2009, p. 93), televiziunea — prin jurna- 
liştii ei — joacă un rol deloc de neglijat. 

Aşa cum orice instituţie funcţionează prin oamenii ei, tot astfel şi televiziunea 
(mass-media, în general) funcţionează prin comunitatea şi activitatea jurnaliştilor. Până 
acum, majoritatea celor care s-au ocupat de cercetarea fenomenului televizual (avem 
în vedere aici mai ales psihopedagogii) s-au concentrat — meticulos şi nuanțat — asupra 
efectelor sale; în context, cum ştim, sunt formulate şi susținute suficiente şi solide ar- 
gumente care ne determină să fim vigilenți cu expunerea copiilor, adolescenților, a noastră 
înşine (a adulților) la ofertele televiziunii. 

Sunt, însă, de asemenea, demne de cercetat — (cât mai) meticulos şi (cât mai) nuan- 
țat — fenomenele şi procesele care au loc în orizontul televiziunii, cine sunt, cum lu- 
crează şi ce urmăresc jurnaliştii, cei care zi şi noapte, non-stop — se ocupă de pregătirea 
şi prezentarea programelor pe micul ecran. Din punctul nostru de vedere, este foarte 
important de studiat (cu riguroase instrumente conceptuale şi metodologice) lumea 
jurnaliştilor. 

În fapt, o ştim cu toţii, ceea ce există, nu sunt instituţiile şi organigramele lor, ci 
jurnaliştii. Ei diferă în funcţie de sex, vârstă, nivel de instrucţie şi de educație, expe- 
riență de viaţă şi profesională, de relaţiile lor formale şi informale, de organul de presă 
la care lucrează, diferă în funcție de gradul lor de pătrundere mentală, de autoexigenţă, 
de prejudecăţi, de stereotipuri, de talent şi de aspirații etc. 

Chiar dacă reprezintă o anumită categorie profesională, jurnaliştii sunt şi ei — ca 
noi toţi — oameni. Ei posedă „nişte «ochelari» cu totul particulari, care îi fac să vadă 
într-un anumit fel ceea ce văd. Ei selectează şi construiesc — ne asigură P. Bourdieu 
(2007) — ceea ce au selectat” (p. 26, s.n.). 

Potrivit principiilor (şi valorilor) lor de a vedea viața, societatea, relațiile inter- 
umane, instituţiile sociale, ei ne pun şi ne impun — nouă, telespectatorilor — „ochelarii” 
lor, „ochelari” capabili să ne facă să vedem lumea, oamenii, evenimentele conform 
propriilor lor categorii şi concepte. 


“0 Potrivit lui P. Bourdieu (2007), televiziunea dramatizează într-un dublu sens: „ea pune în scenă, în ima- 
gini, un anumit eveniment (dramatic, „cutremurător” etc. — n.n.) ŞI, totodată, îi exagerează acestuia importanţa, 
gravitatea, caracterul dramatic, tragic” (pp. 26-27). 

Prin urmare, jurnaliştii selectează. „Mânaţi de propensiunile inerente meseriei — 
notează marele sociolog; francez —, de viziunea lor despre lume, de educaţia de care au 
beneficiat şi de dispozițiile pe care le manifestă, cât şi de logica proprie profesiunii lor” 
(2007. p. 26), oamenii de presă selectează şi propun(-impun) anumite aspecte, anumite 
evenimente, anumite detalii — şi într-o anumită manieră — din realitate spre a fi făcute 
publice, demne de a reține atenția și interesul telespectatorilor. Şi, precum ne dăm majo- 
itatea seama, sunt alese nu numai imaginile, dar şi cuvintele. Mai precis şi pe cât de 
mult posibil, sunt folosite, preferate acele imagini şi acele cuvinte, formulări ieşite din 
comun, menite să şocheze, să uimească, să înfricoșeze. 

Jurnalişti caută să provoace cât mai multe şi cât mai puternice stări emoţionale 
consumatorilor de presă, caută să declanşeze, la aceştia, sentimentul unei identificări 
personale cu relatările. Ei sunt interesați de ceea ce este ieşit din comun, de ceea ce este 
excepţional pentru ei, de ceea ce cred ei că ar putea şoca, uimi, stârni curiozitatea, sur- 
prinde aşteptările publicului. De unde decurge importanța acordată de ei exrraordinarului 
obişnuit, adică a extraordinarului neprevăzut de aşteptările obişnuite: incendii, accidente, 
inundaţii, furtuni, asasinate, fapte diverse etc. Oamenii primesc exact ceea ce au ne- 
voie pentru a se mira, pentru a bârfi, pentru a cârcoti, pentru a parodia, pentru a se con- 
sola, pentru a împroşca, demola, minimiza, pentru a-şi consuma invidia, pentru a evita 
plictisul. 

Noi — oamenii — suntem conduşi de nevoi contradictorii şi de iluzii şi expuşi la 
tot felul de imperfecţiuni ale voinței, judecății şi stărilor afective. Ne dorim siguranța, 
dar ne plictisim uşor”, suntem fiinţe iubitoare de pace, dar avem o mare sete de vio- 
lență, suntem înclinați spre reflecţie, dar în același timp preferăm neliniştea pe care 
ne-o aduce urmărirea unor bănuieli, vrem libertatea, dar ne dorim confortul pe care ni-l 
dă supunerea (Gray, 2009). 


“7 În condiţiile hipermoderne, tot mai mulți oameni au descoperit că este groaznic să se plictisească; îşi 
pierd motivaţia şi sensul existenței, aşa cum încearcă fiecare să şi-l construiască/dezvăluie. Ei îşi dau seama 
că plictisul este la fel de incomod şi de periculos precum violenţa, frustrarea, angoasa, singurătatea, falsi- 
tatea, formalismul. Oamenii au nevoie să se întâmple — cu orice preț — ceva; ajung — aproape — să accepte 
orice, numai să se întâmple ceva. lar, ameninţată mereu de ațipire, de somnolență, de încremenire, viaţa este 
mereu resuscitată şi (re)pusă în mişcare. Nu mai contează mobilul şi sursa, esențial este ca ceva „să se 
mişte” în viața noastră, ca ceva să se schimbe. Înecându-ne într-un şuvoi de imagini (Henry, 2008), micul 
ecran are grijă să ne ofere permanent ceva care să ne dea senzaţia că viața (noastră) se mișcă. 

Dacă nu cu prea mult timp în urmă (să zicem, ultimii şaizeci de ani) ştiam fără rezerve că importantă este 
viața în raport cu moartea, libertatea în raport cu dependența, raționalitatea în raport cu absurdul, bunăvoința 
în raport cu indiferența, iubirea profundă în raport cu ura şi resentimentul, cooperarea/înțelegera în raport 
cu confruntarea/conflictul, acum vrem orice, orice. În numele emancipării şi al toleranţei, suntem (cei mai 
mulți dintre noi) gata să vrem orice, să cerem orice, să ne obişnuim cu orice... să ne risipim în orice. 

Potrivit lui J. Gray (2009), imperativul societăţii actuale este acela de a „ține plictiseala sub control” 
(p. 164). „Economia — apreciază autorul — este stimulată de caracterul imperativ al noutăţii permanente, 
iar forța ei a devenit dependentă de industria viciului. Amenințarea care o pândeşte este suprasaturarea nu 
doar cu bunuri materiale, ci şi cu experienţe care să nu mai prezinte interes. Experiențele noi se remo- 
delează chiar mai repede decât bunurile materiale” (p. 165). Noile vicii nu sunt doar accesorii ale plăcerii, 
ci Şi un antidot împotriva plictiselii. „În aceste vremuri, în care sațietatea este o ameninţare la adresa 
prosperității, plăcerile interzise în trecut au devenit materia primă a economiei”, punctează J]. Gray (ibidem). 
In acest context de limpeziri, este demnă de amintit (şi) cartea lui M. Valleur şi J.-CI. Matysiak intitulată 
Patologiile excesului, apărută la Editura Nemira în anul 2008. 

În orice moment şi prin tot ceea ce fac, jurnaliştii sunt interesați să atragă, Sunţ 
constrânși să aducă în faţa micului ecran — pentru cât mai mult timp — cât mai mulţi 
privitori, indiferent de vârstă. „Nu există nimic mai anevoios decât să reuşeşti să atragi 
atenţia asupra realităţii în banalitatea ei”, ne asigură P. Bourdieu (2007, p. 29). Cele. 
brul sociolog a constatat faptul că: „pentru a fi primii care văd şi care oferă spre vedere 
ceva, jurnaliştii sunt gata de aproape orice şi, dat fiind că toți se copiază între ei pentru 
a o lua înaintea celorlalți, pentru a acţiona înaintea celorlalți, ei sfârșesc prin a face cy 
toţii același lucru — să caute exclusivitatea, astfel încât ceea ce, în altă parte, în alte 
câmpuri, produce originalitate, singularitate, duce aici la uniformizare şi banalizare» 
(p. 28). 

Avem de-a face cu „o vânare interesată şi obstinată a extraordinarului” (ibidem) 
a spectacularului, a senzaționalului, a imediatului şocant. Fiind mereu sub presiunea 
captării unui număr de cât mai largi şi cât mai numeroase audiențe, aceştia caută 
permanent să stârnească interesul, curiozitatea publicului. Audimatul (cota de audienţă 
de care se bucură diferitele canale de televiziune) — sau raitingul — este adevăratul 
Dumnezeu care domneşte peste lumea jurnaliştilor (Bourdieu, 2007). El vizează 
emisiunile care au cea mai mare trecere la telespectatori, la cel mai mare segment a] 
acestora. 

În momentul de faţă, audiența (fr. audimat) preocupă pe toată lumea; peste toț 
se gândeşte în termeni de succes comercial. „Dim ce în ce mai mult, instanța ultimă de 
legitimare e considerată a fi piața. Acest lucru este, de asemenea, lesne de observat şi 
în cazul altei instituţii recente: lista de bestsellers”, observă Bourdieu (2007, p. 40). 

Cum se vede, prin intermediul ratingului, cultura şi producţia culturală a ajuns 
„la mâna” pieţei. Totul este apreciat în raport cu reacția pieţei. Logica pieței ajunge să 
se impună (ŞI) în câmpurile de creaţie şi de producție culturală. Or, este foarte impor- 
tant de ştiut faptul că, din punct de vedere istoric, toate producțiile culturale de cel mai 
înalt nivel ale omenirii — din matematică, astronomie, fizică, chimie, biologie, literatură, 
filosofie etc. — „au fost produse împotriva a ceea ce reprezintă echivalentul audienței, 
împotriva logicii pieței” (idem, p. 41). Observăm cu toți faptul că, sub numele de 
pragmatică, se extinde şi se consolidează mentalitatea-audienţă."* 

Aflaţi sub presiunea ratingului, jurnaliştii sunt angajaţi într-o cursă contracrono- 
metru. Într-un asemenea context, se pune problema relaţiei dintre a gândi şi trecerea 
timpului. Mai precis, putem gândi în condiţii de mare presiune?** 

Încă de acum peste 2000 de ani, Platon afirma că nu se poate gândi sub presiunea 
urgenței. Ceea ce înseamnă că între gândire şi timp există o certă şi profundă legătură. 
lar una dintre problemele majore pe care le pune televiziunea este tocmai aceea a 


5% Chiar şi instituţiile de cercetare şi de cultură cele mai elevate — universitățile — sunt presate să se supună 
şi să respecte /ogica pieţei. Ele sunt puse să îşi justifice locul şi activitatea în fața „tribunalului pieţei”. Sunt 
nevoite să se ocupe de marketing, ceea ce constituie „un fapt deosebit de îngrijorător, deoarece el — audi- 
matul — riscă să pună în pericol înseşi condițiile de producere a unor opere (şi teorii ştiinţifice fundamen- 
tale — n.n.) care pot părea esoterice, dat fiind că nu vin în întâmpinarea aşteptărilor publicului, dar care, pe 
termen lung, se dovedesc capabile să-şi creeze publicul”, ne atrage atenţia, pe bună dreptate, recunoscutul 
sociolog (2007, p.41). 

59 Celor pe care îi preocupă această problemă, ne permitem să le recomandăm şi lucrarea noastră Educaţia, 
profesorul şi vremurile, apărută la Editura Paralela 45, Piteşti, 2009. 

ii ortului dintre gândire şi viteză. Prin urmare, se pune problema dacă, aşa cum putem 
„orbi despre Jast-Jooă, putem vorbi şi despre fast-thinkers; adică despre acei gânditori 
care gândesc... mai iute ca gândul (mai repede decât ritmul firesc al configurării şi al 
aprofundării ideii...). Pot exista oameni care gândesc într-un ritm şi în nişte condiţii în 
care nimeni altcineva n-a izbutit şi nu izbuteşte să gândească? 

P. Bourdieu crede că fâst-lhinkers, aşa cum pare a se pretinde mulți dintre jur- 
nalişti, gândesc în idei — după expresia lui G. Flaubert — „primite de-a gata”. Acestea 
sunt „idei admise de toată lumea, ideile banale, acceptate, comune; dar şi ideile care, 
atunci când le primim, sunt gata primite, ceea ce face ca problema receptării lor să nici 
nu se pună”(2007, p. 43). Fiind simple, accesibile, ele îndeplinesc dintru-început con- 
dițiile necesare receptării (facile). 

„Atunci când emitem o idee primită de-a gata, „totul este de la sine înțeles: pro- 
blema este rezolvată. Comunicarea este instantanee, pentru că, într-un fel, nici nu 
există. Sau nu este decât aparentă (am zice, este o pseudo-comunicare — n.n.). Schim- 
bul de locuri comune — precizează P. Bourdieu (2007) — este o comunicare al cărei 
unic conţinut îl reprezintă însuşi faptul de a comunica. «Locurile comune», care joacă 
un imens rol în conversațiile de zi cu zi, au marele dar de a putea fi receptate de toată 
lumea, şi încă în chip instantaneu: grație banalității lor, ele sunt împărtăşite şi de emi- 
tător, şi de receptor. La polul opus gândirea este, prin definiție, subversivă; ea trebuie 
să înceapă prin a demonstra «ideile primite de-a gata» și să continue prin a demonstra” 
(pp. 43-44, s.n.), să continue prin a edifica din aproape în aproape, argument cu argu- 
ment, probă cu probă, test după test, până la epuizarea — din interior — a propriei resurse 
împlinitoare. 

Cum ştim (toţi cei care, într-un fel sau altul, am trecut prin asemenea încordate, 
dar fascinante situaţii), căutările, clarificările şi înlănţuirile de raționamente, desprin- 
derea înţelesului şi a sensului (de profunzime), îndoiala, tatonarea, comparaţia, ezita- 
rea, revenirea, asumarea, coacerea ideii, cucerirea necunoscutului etc., foare cer timp. 
Pe scurt, „toată această desfăşurare a gândirii gânditoare este intrinsec legată de timp”, 
punctează — în prelungirea celor spuse de antic: — P. Bourdieu (2007, p. 44, s.a.). 

Ca fast-thinkers, jurnaliştii — în marea lor majoritate — propun, să zicem, un 
fast-food cultural, o hrană „culturală” semipreparată, predigerată, pregândită (idem). 
Fast-thinkers sunt specialişti „în gândirea perisabilă, de unică folosință” (Bourdieu, 
2007, p. 55). 

Altfel spus, cu „ochelarii” şi cu categoriile lor de gândire, jurnaliştii pun — cel 
mai adesea — întrebările omului obişnuit, întrebări puerile. Ei rămân doar la suprafața 
lunecoasă a lumii, întreținând — cu foarte rare excepţii — bârfele, anecdoticul, 
senzaționalul, eventual scandalul, din care ne constituim cotidianul. 

La rândul său, N. Luhmann observă şi faptul potrivit căruia jurnaliştii femati- 
zează, ei ne propun temele vieții noastre cotidiene — şocante şi extravagante —, prin 
care ne stabilesc ordinea de zi, ne dau subiectele zilei. Ei ne ocupă, în felul acesta, 
mintea și conversațiile. Din multitudinea de probleme care apar zilnic, jurnaliştii selec- 
tează temele pe care să le dezbatem, să le urmărim, să le comentăm (mai mult sau mai 
puțin pătimaş). Ei (ne) schimbă apoi temele şi ne oferă, astfel, alte prilejuri de comen- 
tarii, de confruntări, de semne de uimire... 

Ca telespectatori, cei mai mulţi ajungem până acolo să considerăm că ceea ce 
apare ca ştire, ca temă, există, iar ceea ce nu apare, nu există. În felul acesta, mass-media 
(prin oamenii ei de presă) ajung să întruchipeze, în vremurile noastre, „sfera publică, 
informă, anonimă, inatacabilă, de neatins” (Noelle-Neumann, 2004, p. 195). 


Jurnalistul și profesorul 

Începând cu a doua jumătate a secolului al XX-lea, aspectul cel mai important îl 
reprezintă extraordinara extindere a dominaţiei exercitate de televiziune, de jurnaliştii 
ei, asupra societăţii, în general, și asupra culturii, în special. Prin puterea ei de pătrun- 
dere şi prin amploarea ei, cu totul ieşite din comun, televiziunea produce efecte fără 
echivalent (prin raportare la alte instituţii), de mobilizare, de îngrijorare, de convingere etc. 
Prin oamenii ei, aceasta joacă un rol imens în organizarea informaţiilor despre proce- 
sele sociale, în orientarea percepțiilor şi a reprezentărilor sociale referitoare la diferite 
fenomene. Suntem, se pare, într-o (tot mai) mare măsură, la mâna reporterilor, a pre- 
zentatorilor de (tele)jurnale, a animatorilor de dezbateri, care au devenit „mici directori 
de conştiinţă” (Bourdieu, 2007, p. 74). 

Ca mediatori — mai mult sau mai puţin oneşti — între lume/realitate şi noi, jur- 
naliştii îşi datorează importanţa pe care şi-au creat-o în viaţa noastră faptului că deţin 
„un monopol de facto asupra instrumentelor de producţie şi de difuzare pe scară largă 
a informaţiei şi, prin intermediul acestor instrumente, asupra celorlalți cetăţeni, dar şi a 
celorlalți producători culturali, asupra a ceea ce obişnuim să numim, uneori, «spaţiul 
public», la marea difuzare” (Bourdieu, 2007, p. 75). În aceste privilegiate condiţii, ei - 
jurnaliştii — au ajuns să exercite „o formă cu totul 1eşită din comun de dominație; 
ei dețin puterea în ceea ce priveşte mijloacele de exprimare publică, de existență pu- 
blică, de a te face cunoscut (într-un sens apreciativ sau depreciativ — n.n.), de acces la 
notorietatea publică” (idem, pp. 15-76, s.n.). 

Prin accesul privilegiat la vizibilitate publică, jurnaliştii au posibilitatea de a im- 
pune societăţii, în ansamblul ei, propriile lor principii legate de viziunea asupra lumii, 
asupra oamenilor, asupra relațiilor dintre ei; aceştia pot să îşi susțină propria problema- 
tică şi propriul punct de vedere referitor la frământările, căutările şi așteptările omenești. 
De asemenea, ei tind să-şi impună preferințele, modurile de a fi şi de a vorbi, idealul 
uman care le sunt specifice, impuse de concurența pentru câştigarea unei porțiuni cât 
mai mari a pieţei. 

Prin întreaga lor activitate, jurnaliştii creează un câmp jurnalistic (idem), de idei, 
de atitudini, de luări de poziţie, un unghi de vedere asupra lucrurilor, pe care marea 
masă a populației în preia şi îl „respiră”. Acest câmp stă sub presiunea şi sub constrân- 
gerile câmpului financiar. El este mai dependent de forțele exterioare decât oricare 
dintre câmpurile de producţie culturală (de exemplu, câmpul literaturii, câmpul ştiin- 
țific). Ponderea polului comercial este extrem de mare. 

La rândul său, câmpul jurnalismului exercită o incontestabilă constrângere asupra 
celorlalte câmpuri ale sistemului social. P. Bourdieu menţionează că „toate câmpurile 
de producţie culturală sunt supuse constrângerii structurale a câmpului jurnalistic” 
(2007, p. 92). Dominația exercitată de câmpul jurnalistic tinde să consolideze, în orice 

câmp, „„pe acei agenţi şi acele instituţii situate cel mai aproape de polul cel mai supus 
efectului cantității şi al pieţei”, ne atenționează sociologul (2007, p. 126, Si) 

lar cei mai mulți telespectatori se lasă duși şi seduși de presupoziţiile, stereoti- 

urile, cadrele mentale, categoriile de percepţie şi de apreciere, de limbajul (nonverbal 
al) jurnaliştilor. 

Pe parcursul ultimilor 50-60 de ani, televiziunea a crescut, precum am văzut, în 
importanță. Ea răpeşte din puteri celorlalte instituții. Concomitent, celelalte instituții 
publice acuză parcă o slăbiciune. In comparație cu presa, în general, şi cu televiziunea, 
în special, celelalte instituţii nu au — ele însele — mecanisme pentru stocarea de date, 
producerea şi procesarea de informaţii, pentru diseminarea lor rapidă şi la scară macro- 
socială. Sau, dacă le au, ele sunt extrem de fragile, de lente şi cu acces la o extrem de 
limitată zonă socială. Dacă tirul său este bine concertat şi perseverent, presa poate 
şubrezi — şi şubrezește mereu, între anumite limite — orice instituţie“! 

Totodată, prin faptul că au posibilitatea să selecteze evenimentele derulate în 
societate, din viața noastră de zi cu zi, conform propriilor criterii şi preferințe (căci cele 
neselectate, dacă nu există, atunci sunt mult prea neînsemnate şi, drept urmare, sunt 
trecute în derizoriu), prin faptul că majoritatea se pretind posesorii punctului corect de 
vedere şi de interpretare referitor la un eveniment, o decizie, o atitudine etc., prin faptul 
că pot oricând critica orice instituţie şi orice individ, indiferent de treapta socială, poli- 
tică, religioasă, financiară, profesională, culturală, administrativă pe care s-ar afla, de 
corupție, de incapacitate, de slăbiciune, de neprofesionalism şi de câte şi mai câte, prin 
faptul că — mai departe — au o mare forță de influenţă asupra populaţiei şi a instituţiilor 
sociale, jurnaliştii exercită o mare autoritate şi o reală capacitate de formare umană. lar 
dacă televiziunea a avut şi are o pedagogie subiacentă, inerentă, mai mult sau mai puţin 
explicită, pe care o propagă prin întreaga sa activitate, jurnaliştii devin — tot mai evi- 
dent — noii stăpâni (Henry, 2008). Că ne convine sau nu, /ocul profesorilor este luat de 
către jurnalişti. Ei educă. Cultura (autentică) este — treptat şi discret — izgonită din socie- 
tate de către structurile tehnologice şi cele mediatice. Ansamblul operelor de geniu, 
care semnifică permanenţa şi profunzimea, este luat de ansamblul produselor mass-media, 
caracterizate prin superficialitate şi perisabilitate. 


“ Că societatea occidentală se întemeiază pe principul cantității ne demonstra — cu argumente profunde — 
încă de la mijlocul secolului al XX-lea, celebrul gânditor francez Rens Gusnon în cartea sa Domnia 
cantității şi semnele vremurilor (apărută în traducere românească la editura Humanitas, din Bucureşti, în 
1995). Autorul precizează încă din primele pagini faptul că „epoca noastră ar putea fi definită ca fiind 
în mod esenţial și înainte de toate «domnia cantității»” (p. 7) sau faptul potrivit căruia „dominaţia occi- 
dentală însăşi (într-o eră a globalizării, am zice noi astăzi — n.n.) nu este decât o expresie a «domniei 
cantității»” (p. 12). 
Ne dăm seama de faptul că modul critic de a fi, pus mereu la pândă, vigilent şi alimentat cu toate for- 
țele (precum se manifestă mass-media) creează apariția unui dur raport de putere. Cel care este mereu pus 
Să critice, care îşi ascute tăişul criticii sale în permanenţă îşi va aroga — mai mult sau mai puţin explicit, 
îngâmfat — o poziţie de dominație. De vreme ce el poate sesiza, poate formula slăbiciunile, neajunsurile, 
scăpările, să declanșeze vulnerabilități şi să facă judecăţi înseamnă că va avea puterea asupra țintei sale. 
lar, actualmente, şcoala se vede nevoită să funcţioneze într-un asemenea câmp mediatic-cultural. Profe- 
Sorii înşişi se pot trezi în orice clipă confruntaţi cu jurnalişti, mai mult sau mai puţin superficiali, dar puși 
să judece agresiv. 

Se clarifică tot mai bine un lucru: releviziunea îşi impune tot mai ferm şi mai Siguy 
propria pedagogie, iar jurnaliştii se substituie profesorilor. In această situație, devine 
deosebit de importantă (şi de interesantă) re/ația dintre profesor şi jurnalist. 

Deocamdată, asistăm la tendința ca profesorul să preia câteva instrumente ale 
jurnalistului, între care: modul ludic de a lucra la clasă; apoi, cultivarea imaginii (şi in. 
vazia acesteia), chiar la niveluri foarte înalte ale sistemului de învățământ (când presu. 
punem, pe temeiul cercetărilor în domeniu, că nivelul de maturitate al gândirii este aproape 
finalizat, încât să poată fi utilizată cu bune rezultate în rezolvarea celor mai abstracte 
probleme şi a celor mai complexe sarcini). 

În acelaşi timp, s-ar putea spune că — urmând maniera jurnalistică de lucru — înseși 
profunzimea și întemeierea ideii nu par să mai fie neapărat un obiectiv formativ major, 
ideile pot rămâne în dezarticularea, funcționarea şi utilizarea lor de moment şi doar 
pentru scopuri conjuctural-contextuale. 

De asemenea, și corelat cu cele anterior menționate, pare că — în actualele con- 
diții — profesorul nu mai poate pretinde elevului efortul, activitatea tenace, disciplina 
cunoaşterii sistematice şi a descoperirii adevărului. E se vede — tacit, indeterminat, într-un 
mod difuz şi voalat — constrâns să accepte valorile satisfacției şi ale plăcerii pentru a-l] 
determina pe elev să înveţe şi să accepte confruntarea cu necunoscutul, cu ideile, cu 
structurile axiomatice sau cu riguroasa arhitectură a ştiinţelor. 

Într-un astfel de context, nu putem să evităm întrebări esențiale, precum: până 
unde poate merge profesorul pentru a-și face cu (cele mai) bune rezultate profesia? Poate 
merge un profesor până acolo încât să se identifice — într-un viitor mai mult sau mai 
puţin îndepărtat — cu jurnalistul, cu reporterul, cu moderatorul de ra/k-show-uri? Se va 
ajunge vreodată la identificarea celor două profesii, dacă sensul lor, acela de a forma 
oameni, s-a apropiat foarte mult? Va elimina de facto jurnalistul profesorul? 

Apoi, în ce constă identitatea profesională a profesorului? Şi, dacă există o ase- 
menea identitate, care sunt trăsăturile invariabile ale identității profesiei de profesor? 
Există și vor exista asemenea trăsături invariabile? 


Concluzii 

În societatea hipermodernă, mass-media este una dintre cele mai puternice insti- 
tuții. Prin mecanismele ei de funcționare, jurnaliştii ocupă o poziție extrem de influentă 
(dacă nu, cea mai influentă poziție socială). Ei devin, tot mai clar şi tot mai real, ade- 
văraţii profesori. În consecință, se schimbă raportul dintre profesorii „de carieră” și 
jurnalişti. În formarea oamenilor — copii, tineri, adulţi —, profesorii se situează pe locul 
secund. Ei preiau elevi deja mediatizaţi şi lucrează cu elevi continuu contaminați me- 
diatic. Mai: mult, marea majoritate a jurnaliştilor se pretind posesorii punctului de vedere 
just, întemeiat, rațional şi — tot mai des — îi judecă pe profesori, vin cu repere de apre- 
ciere a activităţii lor profesionale. Cum îşi va păstra profesorul — în actualele raporturi — 
identitatea sa profesională şi consistenţa culturală a activităţii sale? Cum va contribui 
el — în continuare — la emanciparea ființei umane în zona temeiurilor şi a riguroase- 
lor/cristalinelor edificii ştiinţifice? Va mai putea să stimuleze gândirea gânditoare? Va 
mai rămâne el profesionistul care face ştiinţă şi cultură şi care le va transmite discipolilor, 
de vreme ce în societate se consolidează poziția hegemonică a jurnalistului? 

PARIEA A III-A 


|N E RE N E N E A ORI EEE OG PCU NN USER EEE IES E E 
Probleme actuale sau probleme perene ale profesorului? 


PUTINŢELE ŞI NEPUTINŢELE EDUCAŢIEI. 
AUTOFORMAREA CONTINUĂ A ÎNVĂŢĂTORILOR/PROFESORILOR 


Introducere 

Cine nu lucrează în sfera educației (sau are o foarte slabă legătură cu ea) ar putea 
tinde să creadă că viața (noastră) sufletească nu joacă un rol prea mare în evoluția 
(globală a) societății şi în comportamentul oamenilor. Societatea evoluează după legile 
ei (economice, financiare, sociale etc.), iar comportamentul oamenilor este la discreția 
tendințelor şi a presiunilor sociale, a necesităților şi modelor timpului. Dincolo de şi în 
afara unui sistem coerent de principii şi de valori, oamenii au şi vor avea un comporta- 
ment adaptat la cerințele exterioare, fluctuante, conjuncturale cerute de imperativele 
eficienței şi ale integrării sociale. Este, în fond, vorba de o „educaţie din mers”, dirijată 
și coordonată de priorităţile/necesitățile conservării vieții (biologice, în primul rând). 

De cealaltă parte, cine lucrează în sfera educaţiei (sau are o foarte puternică le- 
gătură cu ea) ar putea tinde să creadă că viaţa sufletească are un rol esenţial în evoluția 
(globală a) societăţii şi în comportamentul oamenilor. Societatea s-ar nărui dacă n-am 
avea acte şi reacţii determinate de viaţa noastră sufletească, iar comportamentul oame- 
nilor ar deveni prea primitiv, prea rigid, prea agresiv, prea versatil etc. Dacă oamenii 
n-ar avea sensibilitate şi tresăriri sufleteşti, dacă ar trăi fără principii şi valori care să le 
coordoneze, controleze şi înfrumuseţeze viața, atunci totul s-ar transforma dacă nu 
într-o junglă socială, în ceva asemănător unui calvar existențial. 


Concepții privind rolul social al educaţiei 

Privind lucrurile în deschiderea şi în dinamica lor, în complexitatea şi în ampli- 
tudinea lor, în gravitatea, dar şi în splendoarea lor, menționăm: 

Pe de o parte, nu ne putem situa pe poziţia pesimismului (exagerat) educativ, care 
susține faptul că, orice am face, educaţia este inutilă. Potrivit acestei concepții, ea este 
din ce în ce mai marginalizată, mai neputincioasă, mai superficială. Formarea oamenilor 
jine din ce în ce mai mult de alte instituţii şi mecanisme sociale mai atractive şi mai 
motivante decât şcoala şi slujitorii ei, precum: mass-media (tradiționale, cu accent pe 
televiziune), noile media (cu accent pe internet), mimetismul social (cu accent pe modă), 
oamenii de afaceri, puterea instituțională (cu accent pe cea politică) etc. Oamenii — mai 
tineri sau mai puţin tineri — își aleg, preferă şi urmează alte modele, altele decât perso- 
nalitățile culturale, religioase, profesorii sau exemplarele spirite ale umanității. 

Pe de altă parte, nu ne putem situa nici pe poziția optimismului (exagerat) CduCatiy, 
care susține faptul că educația este atotputernică. Potrivit acestei concepții, ea este acțiu. 
nea care poate rezolva toate problemele societății (mai mult sau mai puțin globale), ex 
ea este în: măsură să soluţioneze (pentru un timp îndelungat) tensiunile și derapajele 
valorico-atitudinale caracteristice societății de hiperconsum şi ale lumii contemporane 

Desigur, oricât ne-am dori-o (ca oameni care lucrează sau care nu lucrează în sfera 
educației), educaţia nu este şi nici nu poate fi soluţia tuturor problemelor şi tensiunilor 
societății, nu este şi nici nu poate fi soluţia ultimă a armoniei (absolute a) lumii noastre 
interioare. Prin urmare, ne rămâne să ne întrebăm, ca oameni ai şcolii şi ca oameni pur 
şi simplu 

a. Cât poate şi ce poate face educaţia în vremurile sale, astfel ca societatea să 

nu se sufoce, să nu se autodistrugă, iar oamenii să nu se urască (pustiitor, cronic) 
unul pe altul, să aibă încredere în semenii, în viaţa, în şansa şi în rostul lor? 

b. Cât de mult credem în învățători/profesori, cât de mult pot ei să lupte împotriva 

valului materialist-financiar, consumist, nihilist, egocentric spre a edifica şi 
întreține în societate lumea spiritului, a binelui, frumosului şi adevărului? 
Devine important să ştim cât de mult învăţătorii/profesorii se îngrijesc şi vor 
să se (mai) îngrijească de relațiile oneste, de colaborare, de apropiere, de sus- 
ținere, de încurajare, de stabilitatea, durabilitatea şi de profunzimea acestora. 

De asemenea, între putințele şi neputinţele educaţiei, între pesimismul şi opti- 
mismul educativ, este important să ştim şi cât de mult mai contează profesorul pe sine 
însuşi (pe individualitatea şi pe puterea lui de contagiune cultural-formativă), ce visuri 
are şi cât de mult (mai) crede în ele (acum, când este masiv înconjurat de vampiri ai 
viselor — oameni care distrug, visele sub pretextul pragmatismului, al eficienței şi al 
realismului lor). 

Cum ştim, şansa oricărei societăţi este aceea ca învăţătorii/profesorii ei să viseze 
(la creații şi acţiuni generoase, emancipatoare, eliberatoare, reformatoare), dar şi dorința 
lor de a le da viaţă acestor vise. Aşa au fost şi aşa au făcut întotdeauna marii învățători 
al lumii: au avut vise, au avut vise mari, care s-au împlinit în fapte mari. Faptele mari se 
întemeiază pe vise mari. Fără a fi nişte duri şi cruzi dictatori/tirani, învățătorii/profe- 
sorii — marii învățători/profesori — şi-au transmis cu eleganță şi discret rafinament 
visul discipolilor lor, care — mai departe — au putut sau nu să-l urmeze, să se logodească 
cu el, să-l dăruiască lumii, vieţii, spiritului. Într-adevăr, educaţia nu poate avea efect (bine- 
făcător) asupra lumii, asupra vieţii şi asupra spiritului decât zămislită din asemenea 
minţi şi suflete răscolite de visul lor, îndemnate de dorința de a dărui pur şi simplu 
(precum norul care se dăruieşte pur şi simplu pământului). 

Ca permanentă şi nobilă preocupare, prin educație dezvoltăm şi întreținem omul 
din om: îi dăm mai multă lumină, mai multă căldură, mai multă gingăşie, mai multă înţe- 
legere față de semenul său, mai mult respect față de sine. Educaţia aprinde în el crezul 
că bunătatea, deschiderea, empatia, dragostea, compasiunea, sacrificiul sunt şi vor rămâne 
cele mai dragi idealuri ale umanităţii, dar îi va alimenta şi energia pentru a trăi prin ele 
şi de a lupta pentru ele. Prin educaţie, omul iese din izolare. Şi, ieşind din izolare, abia 
atunci el poate exista. Prin intermediul experienței intersubiective, omul contribuie la 
destinul întregii umanităţi. „În «dăruirea de sine» — scrie G. Chiosso (2007) — are loc 

qe fapt un dublu proces de umanizare: îmbogățirea celorlalţi cu ceea ce fiecare este în 
ă dea în termeni cognitivi, afectivi, spirituali şi, în acelaşi timp, îmbogățirea 
prin întărirea voinţei care are loc în actul dăruirii” (p. 121). 

Educaţia coexistă cu crizele societăţii şi încearcă — împreună cu alte acțiuni şi 
instituții sociale — depăşirea lor. Resimțim (majoritatea dintre noi) criza spiritualităţii, 
i timpului, a presiunilor birocratice, a activităților stresante, a pseudoculturii, a politicia- 
nismului (de care se plângea, la timpul lui, şi C. Rădulescu-Motru) etc. Ea, educația, 
va căuta să le dea oamenilor înălțime (în confruntarea cu micimea), exemplaritate (în 
confruntarea cu mediocritatea), identitate (în confruntarea cu anonimatul), frământare 
“n confruntarea cu automulţumirea şi autosuficienţa), profunzime (în confruntarea cu 
superficialitatea), gustul bucuriei (în confruntarea cu gustul deznădejdii/amărăciunii/tristeții ), 
nevoia sensului (în confruntarea cu viața dezarticulată, trăită în derivă), dorința de 
libertate (în confruntarea cu supunerea şi/sau cu manipularea). Prin educaţie, suntem 
în luptă cu timpul risipit, cu improvizaţia şi cu lucrul făcut doar să ia ochii/de mântuială. 
Prin educație restrângem impostura, mitocănia, ridicolul şi prostia. 

Totodată, educația vine cu îndemnul cumpătării într-o lume a hipertrofierilor, a 
abundenței, a exagerării, a negării măsurii înțelepte, aristotelice. 

Desigur, nu putem supraaprecia rolul (social, cultural, moral, cognitiv, axiologic 
al) educaţiei, dar nici nu-l putem subaprecia. Făcută cu talent, cu inimă, cu o autentică 
şi sinceră implicare, cu consecvență şi meşteşug, ea poate influența/contagia copiii, 
tinerii şi adulții. 

Pe scurt, avem şi vom avea mereu nevoie de educație. Crizele, căutările, creşte- 
rile cer şi vor cere întotdeauna educaţie. Și ce minunat este că omul — printre multe 
altele (mai bune sau mai rele) — a creat și educația! Doar pentru acest lucru — şi numai 
pentru el — omul va putea fi mereu admirat! 


stare S 
sinelui 


Formarea şi autoformarea continuă a profesorilor 

Menţinerea şi supraviețuirea ei țin — în principal — de formarea permanentă a edu- 
catorilor/învățătorilor/profesorilor/formatorilor înşişi/maeștrilor. Instituţiile de profil/edu- 
caționale au menirea să se îngrijească de organizarea şi de coordonarea activităților de 
formare continuă a cadrelor didactice, pe orice treaptă s-ar afla ele. 

Se întâmplă însă ca şi în cazul oamenilor catedrei să se producă un fenomen 
asemănător elevilor: şi anume, dorinţa — mai puternică sau mai slabă — de a se pregăti, 
de a urma un program de învăţare-perfecționare profesională (şi, implicit, și umană). 

Mai precis, sugerăm faptul că ideea şi conceptul de formare continuă ne duce cu 
gândul la o activitate impusă (din exterior) — printre multe alte activităţi impuse de sis- 
temul școlar (şi social, în general) — cadrelor didactice. Acestea sunt obligate (prin regu- 
lament, prin diferite proceduri, prin anumite pârghii salariale-premiale etc.) să frecventeze 
asemenea activități. Astfel că formarea continuă devine — pentru foarte mulți oameni 
ai şcolii — apăsătoare, constrângătoare, respingătoare. Se strecoară (dacă se — mai — 
strecoară!) puţine elemente care s-o facă plăcută, interesantă, atractivă. Ele, cadrele 

Pentru nuanţe, detalii şi un interes special ne permitem să recomandăm — în măsura în care cititorul îşi 
poate rezerva câteva momente din prețiosul său timp — lucrarea noastră Repere pentru o concepție umanistă 
asupra educaţiei, apărută în anul 2005, la Editura Paralela 45 din Piteşti. 

didactice, supuse programului participă — în marea lor majoritate — oral, superficia] 
doar pentru a satisface o pură şi simplă cerință normativă (venită „de sus” sau cu efecte 
asupra promovării și implicit asupra salariului). 

Mulţi dintre cei obligați la formare continuă nu (mai) au încredere în puterea lo 
de a învăţa, de a reţine (de a memora), de a elabora idei, de a trage concluzii, de a găş; 
soluţii rezolutive. Mulţi şi-au pierdut încrederea în inteligenţa lor (mai precis, în flex; 
bilitatea şi în prolificitatea ei). De asemenea, multora le este (foarte) teamă (sau au q 
teamă din ce în ce mai mare) să nu se facă de râs (în cazul neștiinţei sau a unui absurg 
eşec) față de conducere şi/sau faţă de (propriii lor) colegi. Multora le este frică, foarțe 
frică, de evaluările/examenele finale. Totul inspiră, dacă nu panică/angoasă, atune; 
oboseală, pierdere de vreme, monotonie și plictiseală. 

Pe scurt, mulți educatori/învățători/profesori nu simt nevoia interioară, deplină 
(venită din toată inima) să participe la şi să dezvolte asemenea preocupări (profesig- 
nale). 

În aceste condiţii, putem vorbi — mai degrabă şi mai cu folos — despre procesul 
de dezvoltare şi de menţinere a autoformării continue a cadrelor didactice, indiferent de 
nivelul de învățământ în care este implicat. Este vorba de trecerea de la programul 
de perfecționare continuă la cel de autoperfecționare continuă, program pe care şi-| 
doresc profesorii înşişi. 

Concepută ca autoperfecţionare, activitatea educativ-formativă a personalului 
didactic are o altă substanţă, o altă cuprindere, o altă profunzime şi o altă motivaţie. 
Prin urmare, ar fi recomandabil să vorbim (cât mai mult şi cu cât mai multă convin: 
gere) despre aufoformarea continuă a cadrelor didactice. 

În felul acesta: 

a. Cursanţii ar veni pentru că simt nevoia s-o facă. Au nevoie de cunoaştere, de 
cultură, de subiecte/teme de reflecţie şcolite/rafinate; au nevoie de cele mai recente şi 
de cele mai interesante date legate de domeniul lor de specialitate (şi, pentru mulți, şi de 
cercetare), de psihologia educaţiei, de pedagogie, de managementul clasei, de psiholo- 
gie socială, de psihopedagogia comunicării, de metodologia evaluării și de metodică etc. 

Mulţi cursanţi simt (şi regretă) că au bătut pasul pe loc, că ceea ce ştiu ei este 
insuficient (şi mereu insuficient), că au nevoie de (mai multă) supleţe culturală, de apro- 
fundare a fenomenelor de creştere ale elevului, ale şcolii, ale societății. 

Situaţi într-un asemenea context motivațional (-afectiv), învățătorii/profesorii nu 
se mai centrează (obsesiv şi, de cele mai multe ori, exclusiv) doar pe evaluare, nu se mai 
simt (tot timpul) dominați de teamă. În consecinţă, ei nu se mai plasează într-o /ogică 
de evitare (şi anume, aceea de a nu încerca nimic îndrăzneţ, nimic personal, nimic ori- 
ginal, ci de a se conforma cerințelor şi standardelor evaluatorilor); nu vor mai privilegia 
strategiile defensive, care „favorizează activităţile asociate cu cele mai multe probabi- 
lităţi de laude” (Crahay, 2009, p. 412); nu vor mai fi — prioritar — preocupați să-şi protejeze 
prestigiul şi propria stimă de sine. 

Eliberaţi, astfel, de obsesia evaluării şi de tensiunile emoţionale (ce decurg de aici), 
învăţătorii/profesorii se pot concentra asupra ideilor, problemelor, provocărilor, întrebă- 
rilor și direcțiilor de căutare a răspunsurilor. Ei pot adopta — cu cele mai bune rezultate -— 

logica de învățare/de cunoaştere, cea mai favorabilă autoafirmării/autoperfecţionării 
profesionale şi/sau umane (ibidem), i 

b. În al doilea rând, cursanții vor elimina (dacă vor fi avut-o) presupoziţia potrivit 
cărela inteligenţa este o entitate individuală fixată încă de la naştere, adică o entitate 
fixă şi imposibil de modificat (pe tot parcursul vieţii). 

Cercetări recente demonstrează faptul că — în răspăr cu ceea ce credeam până nu 
demult — inteligența este „o caracteristică mobilă şi evolutivă” (idem, p. 410, ş.a. — 
Ad): În felul acesta, cursanţii (mai tineri sau mai puţin tineri) au prilejul de a nu se 
mai plânge de Jalnica lor inteligenţă, de neputinţa lor intelectuală. Ca rezultantă a unui 
ansamblu de cunoştinţe şi de strategii cognitive şi metacognitive dinamice, ea poate fi 
menţinută într-o stare vie, performantă. Inteligența se poate perfecționa la orice vârstă 
dacă este antrenată şi solicitată sistematic în rezolvarea de probleme, în dezvăluirea 
relațiilor cauzale şi în înțelegerea sensurilor profunde ale realităţii (fie ea interioară sau 
exterioară), în construcția de edificii cognitive elevate, solide, originale. 

Prin urmare, în activitatea de auroformare continuă, inteligenţa este o entitate 
(psihică) deschisă, perfectibilă, mereu pregătită să ne ajute să ne desluşim existenţa, să 
găsim soluții (rezonabile), să abordăm teme esențiale ale vieții şi ale preocupărilor 
noastre (de zi cu zi). 

Pe scurt, ea — autoformarea — ne hrăneşte şi ne menţine vie inteligenţa, entitate 
dinamică prin însăşi condiţia ei. 

c. În al treilea rând, cursanţii dobândesc percepţia controlabilităţii situaţiei de 
(auto)perfecționare. Acum, aceştia percep faptul că au putere asupra a ceea ce li se în- 
tâmplă. Ei scapă de senzaţia incontrolabilității mediului (de formare la care sunt obligați 
să participe). „Experienţa incontrolabilității mediului înconjurător — menționează 
M. Crahay (2009), plecând de la experimentele şi concluziile formulate de M. Seligman 
(2004) — poate genera un sentiment de incapacitate dobândit, fenomen cunoscut şi sub 
numele de resemnare învățată” (p. 408, s.a.). 

Pornind de la principiul autoformării continue, învățătorii/profesorii capătă sau 
îşi consolidează încrederea în ei, se implică cu toate potenţele lor cognitive și energetice 
și îşi interiorizează faptul că ea, autoformarea, rămâne permanent deschisă, întotdeauna 
binefăcătoare pentru mintea şi sufletul lor. 


Concluzie 

În pofida oricăror dificultăți, crize, restrângeri sau rețineri, avem şi vom avea 
nevoie mereu de educaţie. Menţinerea şi supraviețuirea ei ţin — în principal — de for- 
marea permanentă a învățătorilor/profesorilor. În acest necesar proces, accentul nu 
cade atât pe formarea lor continuă, cât pe auroformarea lor continuă. Aceasta, autofor- 
marea permanentă, este şansa reală şi soluția afirmării şi consolidării educației în 
societatea hipertehnologizată şi hiperconsumistă. 


ÎNȚELEGEREA, CENTRUL EDUCAŢIEI INTERCULTURALE 


Introducere 

Parcurgem o perioadă a deschiderii. Unii se entuziasmează şi par încrezători; alții, 
mai rezervaţi, sunt circumspecţi şi par neîncrezători. Societăţile acestui început de 
mileniu şi de secol sunt absorbite în fluxul globalizării. Pe măsură ce fiecare COMunitaţe 
umană a fost şi este atrasă treptat într-un unic păienjeniş al comerțului, al schimburil 
financiare, al informaţiilor, am ajuns la un punct în care fiecare dintre noi îşi poate 
imagina în mod realist că este posibil să contacteze pe oricine dintre semenii lui şi să îi 
poată trimite ceva ce îl poate onora ca om. 


Procesul deschiderii interculturale 

Suntem martorii apropierii între comunitățile umane, între societăți, între culturi. 
Asistăm la conturarea tot mai clară a unui destin comun al întregii umanități. Depin- 
dem tot mai mult unii de alţii, suntem tot mai legați între noi, oamenii planetei. În noile 
condiţii sunt necesare, presante chiar, dialogul, intercunoaşterea, înțelegerea, încrederea 
colaborarea. 

Prin urmare, problema interculturalității devine o prioritate, nu numai pentru 
politicieni sau oameni de afaceri, dar pentru noi toți. Ea cere o (cât mat) atentă preocupare 
şi soluții pentru o pașnică şi reciproc avantajoasă conviețuire. Marea provocare este 
aceea de a echipa oamenii cu idei şi cu instituţii care să le permită să trăiască împreună, 
să se respecte, să se înțeleagă, să se ierte. 

Cum ştim, problema interculturalităţii nu este nouă. Ea a însoţit istoria umani- 
tății încă de la începuturile sale, atât ca fenomen social, cât şi ca preocupare a minţilor 
emancipate. 

Bunăoară, pe de o parte, ne gândim la istoria imperiilor egiptean, persan, mace- 
donean, roman, mongol, arab, otoman; apoi, la cea a imperiilor spaniol, portughez, 
olandez, britanic; ne gândim la cultura elenistică, la Cruciade, la negustorii venețieni și 
genovezi (cea mai cunoscută fiind aventura lui Marco Polo), la marile descoperiri geo- 
grafice, la colonizarea Lumii Noi, la migraţia unor grupuri masive de oameni dinspre 
Asia şi Africa spre Europa (de Vest). 

Pe de altă parte, avem în vedere cuvintele Sfântului Petru (preluate mai târziu de 
împăratul filosof Marc Aureliu în Meditaţiile sale, scrise în secolul al II-lea d.Hr.) po- 
trivit cărora: „nu există nici evrei, nici greci, nu există nici bărbat, nici femeie, pentru 
că voi toți sunteți totuna cu lisus Hristos”, ideea lui Nicolaus Cusanus (din secolul al 
XV-lea) referitoare la pacea între religii, ideile Iluminismului (francez şi german), 
atunci când Voltaire vorbea cu elocvență despre obligația de a-i înțelege pe aceia cu 
care împărtăşim aceeaşi planetă sau atunci când Immanuel Kant propunea „o ligă a 
națiunilor” şi se gândea la pacea eternă. 

În prezent, participăm la un fenomen atotcuprinzător; îl putem respinge, ne putem 
eschiva sau îl putem accepta, alăturându-ne lui. S-a creat o rețea mondială de comunicare, 

SR intermediul căreia putem afecta oriunde vieți şi putem şti şi ce se întâmplă cu 
amenii pretutindeni. În acest caz, fiecare persoană despre care ştim câte ceva şi pe 
ai o putem afecta este cineva față de care avem certe responsabilități. Este tot mai 
clar că avem obligații faţă de ceilalți, obligaţii care se extind dincolo de cei cu care 
suntem În relații de vecinătate sau cu care împărtășim aceeaşi cetățenie. | 

A sosit momentul să luăm în serios nu numai valoarea vieții omeneşti, în gene- 
ral, ci şi anumitor vieți omeneşti, în particular, ceea ce presupune — în mod esențial — 
zi cunoaştem practicile, valorile şi credinţele ce le-au dat şi/sau le dau semnificație. 
Nu numai faptul că, fiind diferiți, avem multe de învăţat din fiecare diferență, dar se con- 
«urează tot mai limpede gândul — împărtăşit de tot mai mulți — potrivit căruia niciun fel 
de loialitate locală nu poate justifica ignorarea faptului că fiecare ființă umană are 
responsabilități faţă de toate celelalte (Appiah, 2007). 

Pe scurt, fenomenul interculturalităţii nu constituie o premieră pentru experiența 
umană. Pare însă că acum este necesară o strategie cultural-formativă sistematică, des- 
chisă, cu obiective precise, care să susțină și să încurajeze onest acest evident fenomen. 

Se consideră că, în felul acesta, noile generații se pot cunoaşte mai bine, pot cola- 
bora şi pot evita posibile şi riscante conflicte, pot avea mai multă încredere şi se pot 
respecta mai mult, indiferent de cultura căreia îi aparțin. Strategia se numeşte educație 
interculturală. In acest circuit au intrat deja țările europene şi, odată cu ele, şi țara noastră. 
Constatăm — în marea majoritate a cazurilor (formale şi informale) — mult optimism, 
multă disponibilitate, multă flexibilitate; mai puţin spirit analitic şi critic. Știm că avem 
de-a face cu spaţii culturale apte să-şi păstreze propria identitate, dar şi de a le înţelege 
pe celelalte (fără a le demola identitatea, mai mult sau mai puţin voalat), că sunt parte- 
nere egale la edificarea unei culturi a dialogului, a încrederii, a respectului reciproc 
(iar nu cu pretenții şi tendinţe hegemonice). 

Oricum, actualmente, tendinţele economice, financiare, tehnologice, ideologice 
îi îndeamnă (şi chiar îi presează) pe oameni la atitudini interculturale. Școala (românească) 
se implică şi ea în acest proces. La rândul său, internetul încurajează şi susține deja 
tendinţa interculturalității (cu sau fără implicarea formală a învăţământului). 

Ceea ce ne rămâne esențial de reflectat este faptul că această practică intercul- 
turală poare rămâne una superficială, la nivelul cerințelor şi al contextelor cotidiene, 
de conjunctură. Şcoala (prin specialiştii şi activitățile ei) îşi propune să meargă în adân- 
cime, să creeze valori şi convingeri profunde ale promovării interculturalității. Pare că 
este nevoie de o orientare instituționalizată şi de un control al acestui proces. 


C 


Dialogul 

Într-o accepţiune foarte simplă, comună, putem spune că interculturalitatea în- 
seamnă dinamica persoanelor şi a grupurilor aflate în dialog. Cum ştim, omul nu poate 
trăi singur. El este, mereu, în relaţie cu el însuși, dar și în relație cu ceilalți. O persoană 
izolată, absolut izolată, nu poate exista ca persoană, pentru că nu reuşeşte să se recu- 
noască ca atare. Existenţa acesteia se manifestă drept coexistență (Chiosso, 2007). La 


île ca Bai că cai A îi 2 
Fără a mai fi o noutate pentru nimeni, trăim demult într-o lume „a paginilor web şi a motoarelor de căutare 
pe internet” (Maister, D. H. et al, 2009, p. 167). 

fel stau lucrurile şi cu grupurile. Ele nu (mai) pot trăi izolat; ele coexistă şi astfel își pot 
clarifica şi delimita identitatea. 

Starea de izolare sau de neizolare este dată de acceptarea sau de respingerea dia- 
logului. Prin intermediul lui, ne cunoaştem, ne dezvăluim, ne identificăm; putem şti — 
ca persoane şi ca grupuri — ce ne apropie şi ce ne (în)depărtează. Dialogul ne permite 
maturizarea întâlnirii cu altul/cu alteritatea. 

Nu ne mai putem închipui astăzi lumea şi relațiile interumane fără dialog şi fără 
interesul pentru dialog. El stimulează, precum știm, deschiderea, autoevaluarea, con- 
trolul intersubiectiv, relativizarea ideilor absolute şi a celor exclusiviste; de asemenea, 
contribuie la creşterea sensibilităţii noastre la ceea ce e diferit, străin. 

Practic, cheia convieţuirii oamenilor, a generațiilor viitoare este dialogul. Com- 
promiterea lui ar putea însemna (şi înseamnă) compromiterea creșterii, evoluției şi a 
bunăstării acestora. Între altele, dialogul presupune nu numai siguranţa de sine, con- 
ştiinţa a ceea ce suntem, dar şi dorința şi capacitatea de încredere în celălalt: implică 
recunoaşterea identității fiecărui interlocutor (fie el, individ sau colectivitate), a bogă- 
ției şi diversității resurselor spirituale ale indivizilor şi ale grupurilor. A dialoga presu- 
pune, totodată, exercițiul cu noi înşine, ca demers al învățării şi al autoevaluării; mai 
precis, învăţăm să ne ascultăm cu atenție pe noi înşine, dar şi vocile străine, să ne 
deschidem în faţa multitudinii de perspective posibile ale semenilor. 

Dialogul ne îndeamnă — mai devreme sau mai târziu, atât câr putem şi când mai 
putem — să reflectăm asupra propriilor premise şi presupoziții tacite, să descoperim ceea 
ce ne uneşte. 

Chiar dacă fiecare interlocutor (ca individ sau ca grup) acţionează și interacțio- 
nează potrivit intențiilor, scopurilor şi dorințelor sale, derivate din experiența și din con- 
cepția sa asupra lumii, vieții şi a morţii, prin dialog şi disponibilitatea la dialog tindem 
către coordonarea conceptelor, atitudinilor şi a acțiunilor noastre. 

Pe scurt, dialogul este o cheie esențială a supravieţuirii şi a respectării omului ca 
om. El aduce în prim-plan, pe de o parte, problema raportului dintre cosmopolitism şi 
provincialism în condiţiile educaţiei contemporane (dar şi viitoare) şi, pe de altă parte, 
problema înțelegerii între indivizi sau între comunități. 


Cosmopolitismul 

Precum ştim, provincialismul se caracterizează prin supralicitarea tradiţiilor, obi- 
ceiurilor şi valorilor locale, naţionale. În cele mai multe situaţii, el duce la autism cul- 
tural: credem puternic (fanatic) că ceea ce este al nostru este, dacă nu excepțional, atunci 
suficient de bun (de admirabil). Provincialismul este, în principiu, o stare de închidere 
şi de autosuficienţă culturală. 

Educaţia interculturală se întemeiază pe o concepție cosmopolită despre lume, 
societate, viață. Cosmopolitismul începe cu simpla idee că în comunitatea umană, pre- 
cum şi în comunitățile naționale, este nevoie să ne dezvoltăm obiceiurile de coexistență, 
iar cel mai important instrument pentru aceasta este — precum am văzut — dialogul, 
înțeles în sensul său originar: acela de a frăi împreună şi de a ne asocia. 

Aşa cum există — şi trebuie să existe — valori locale, tot aşa există şi valori uni- 
versale. Culturile produc o mare cantitate de diversitate, dar pun, de asemenea, în valoare 

şi ceea ce este identic. Pe lângă valorile lor locale, societăţile omeneşti au multe lucruri 
profunde în comun; printre ele: amabilitatea, generozitatea, compasiunea, curtoazia, 
reciprocitatea, rezolvarea paşnică a conflictelor (Appiah, 2007). In esenţă, ceea ce ne 
permite să ne înțelegem unii cu alții — potrivit concepției cosmopolite — este însăși 
natura umană împărtăşită. Ea face posibil şi dialogul nostru intercultural; după cum 
însuşi dialogul intercultural face posibilă împărtășirea acestor valori general umane. 


Înțelegerea 

Cealaltă problemă la fel de importantă și de incitantă legată de problematica dia- 
logului este cea a înțelegerii. Considerată banală (din punct de vedere cognitiv) — sau 
de la sine înțeleasă —, ea este încă trecută cu vederea/neglijată de către marea majo- 
ritate a specialiştilor. 

Problema înțelegerii este o problemă fără de care nu putem vorbi nici de dialog, 
nici de convieţuire, nici de coordonarea deciziilor-acţiunilor, dar nici de apropierea 
dintre oameni sau de educaţie (interculturală). Aşadar, temeiul, dar şi scopul fundamen- 
tal, deopotrivă, al oricărei relații omeneşti este înţelegerea. Lipsa ei duce la blocarea 
oricărei posibilităţi de coordonare umană. Practic, înțelegerea este elementul central al 
oricărei relații între oameni, în general, şi nucleul educaţiei interculturale, în particular. 

Privit mai cu atenție, putem spune că procesul înțelegerii implică mai multe 
dimensiuni: 

a. Prima dimensiune este aceea potrivit căreia înțelegerea se referă la priceperea 
sensului cuvintelor. Este vorba despre surprinderea (cât mai) adecvată a sensului 
cuvintelor, propozițiilor, frazelor de către cei aflați în dialog. Acest prim aspect se re- 
feră la întâlmrea interlocutorilor la nivelul dimensiunii simbolice a semnelor lingvistice. 
Este important ca partenerii (să ajungă) să dea acelaşi sens, acelaşi conținut semantic 
cuvintelor, gesturilor, astfel încât să se poată produce schimbul corect de informaţii, de 
mesaje. 

În context, este (constant) necesar ca interlocutorii să-şi verifice dacă au alocat 
aceleaşi conotaţii vorbelor, propoziţiilor, gesturilor adresate — în condiţiile unei stări 
emoţionale optime, calme. În cazul în care apar alocări diferite, vor avea loc lămuriri, 
explicații pentru coordonarea înțelesurilor semantice (eventual, construirea lor) şi depă- 
şirea incomodei situaţii. 

Desigur, sunt de dorit cât mai multe momente şi/sau cât mai mulți interlocutori 
între care să existe o înțelegere absolută. În fapt, întâlnim momente sau parteneri de 
dialog cu care realizăm un grad mai mare sau mai mic de înțelegere. Oricum, de optima 
ei realizare depinde, în continuare, realizarea celorlalte dimensiuni. 

b. A doua dimensiune se referă la înțelegerea morală, valorică, atitudinală, emo- 
țională a partenerului. Este vorba de a-i înțelege — pe cât ne este cu putință — starea su- 
fletească, interioară, momentele prin care trece din punct de vedere psihologic. La acest 
nivel, înţelegerea se apropie foarte mult — mergând până la identificare — cu empatia. 

A-l înţelege pe interlocutor înseamnă a-i descifra, a-i desluşi valorile, convin- 
gerile, prejudecățile, temerile, îndoielile, presiunile, contextul lăuntric şi a ţine seama 
de ele (în momentul dialogului). Este — altfel spus — nivelul psihologic al intrării în 

rezonanţă cu spațiul intim al celuilalt. Nu este simplu; este nevoie de multă muncă ca 
să-i înţelegem pe alţii (cu atât mai mult cu cât ei provin dintr-o cultură străină). 

Oricum, realizarea acestei dimensiuni a înţelegerii are reale şi binevenite efecte 
asupra credibilității. 

Desigur că şi la acest nivel — ca şi la cel anterior — este de dorit o înțelegere de. 
săvârşită între interlocutori. Numai că aceasta pare să se realizeze — în condiţiile hiperin. 
dividualismului şi a exaltării narcisismului — destul de rar. În realitate, avem de-a face 
cu momente sau cu parteneri de dialog între care există grade diferite de înțelegere 
(empatică). De aici decurge posibilitatea dinamicii şi a procesualității înțelegerii sau - 
altfel spus — înțelegerea înţelegerii semenului în dinamica ei. 

c. Cea de-a treia dimensiune o reprezintă coordonarea interlocutorilor. La acest 
nivel, vorbim despre idei, valori, convingeri împărtăşite de către parteneri şi acceptate 
de comun acord. Acum, vorbim despre producerea consensului, de coordonarea atitu. 
dinilor şi a comportamentelor. Este nivelul coordonării intersubiective, al cooperării 
al acordului reciproc. Acesta este momentul când partenerii se înțeleg. 

Cei mai mulți ne dorim realizarea acestui nivel şi considerăm că aceasta înseamnă 
adevărata înțelegere. Aici aspirăm, cei mai mulți dintre noi, să ajungem; şi poate că aceasta 
înseamnă împlinirea înţelegerii dintre oameni. Acesta este punctul care demonstrează 
că oamenii — ca indivizi sau ca grupuri — se înțeleg. 

Reflectând puțin, pricepem faptul că, de modul cum se realizează nivelul al doilea, 
se va realiza, în condiții mai bune sau ma! puţin bune, nivelul al treilea. Gradul înalt de 
înțelegere a ideilor, valorilor, convingerilor şi stărilor emoţionale ale celuilalt va deter- 
mina — ca tendință — un grad ridicat de coordonare a opţiunilor, deciziilor, atitudinilor, 
comportamentelor şi acțiunilor părților. Este momentul cooperării şi al colaborării. 

Ca şi în cazul celorlalte două dimensiuni analizate mai sus, şi la acest nivel 
aspirăm la eleganța şi la rafinamentul înțelegerii depline, ca ideal de înfăptuit. Dar şi 
aici întâlnim — ca şi în celelalte două cazuri —, chiar şi în pofida unei bune înţelegeri 
semantice, a unei bune înțelegeri psihologice (empatice), grade diferite de înţelegere, 
de producere şi de reproducere a consensului, de acord reciproc. Drept consecinţă, vor- 
bim şi în acest (al treilea) caz de o neîndoielnică dinamică a înţelegerii între oameni, la 
nivelul deciziilor și al acţiunii. 

Când vorbim de educaţia interculturală, vorbim — în mod particular — de înfe/egerea 
străinului şi de înțelegerea cu străinul, mai precis, este vorba de modul cum ne ra- 
portăm — pe parcursul interacțiunii noastre — la un context străin în comparație cu pro- 
priul nostru context spiritual, atitudinal, cultural. În această situaţie, este vorba de a lua 
o anumită distanță faţă de convingerile, valorile şi ideile proprii şi a adopta — pentru 
moment — O altă dimensiune şi deschidere culturală. 

Înțelegerea străinului înseamnă disponibilitatea şi capacitatea de a ne descentra, 
de a ne schimba perspectiva şi de a prelua o alta, de a ne corela şi coordona cu puncte de 
vedere diferite. Aceasta nu înseamnă — cum ar lăsa să se creadă la prima vedere — că 
renunțăm la propria identitate. Condiţia esențială a înțelegerii (psihologice) a străinului 
pare a fi aceea a înfelegerii de sine, prin interogarea şi lămurirea propriului spațiu cul- 
tural-sufletesc. Totodată, înțelegerea însăşi a străinului are efecte ulterioare asupra 
înțelegerii de sine şi a sensului propriilor interogaţii şi nelămuriri. 

Nu înseamnă că putem evita întotdeauna — oricât ne-am dori-o — înţelegerea gre- 
şită. Nu există o certitudine absolută a înțelegerii. În orice moment este posibilă înţele- 
gerea greşită. Mereu pot interveni limitele înțelegerii noastre. Descoperim, astfel, o 
-elație de dependenţă între înțelegere şi înțelegerea greșită. În multe cazuri, înţelegerea 
devine posibilă discutând şi despre înțelegerea greşită/înțelegerile greşite (Bredella er a/., 
2000). Acestea — înțelegerile greşite — preluate onest şi fără convulsii emoțional-pate- 
ice — provoacă şi aprofundează înțelegerea, consolidează spiritul deschis şi conturează 
mai clar importanţa coordonării semantice şi a empatiei, deopotrivă. 


Concluzii 

Suntem într-un moment al dialogului. Arta de a comunica devine o prioritate. 
Nu numai talentul de a ne construi frazele şi de a le susține prin limbajul nonverbal 
ocupă un rol central, dar şi înțelegerea. Semnul ultim al realizării comunicării interumane 
(interculturale) este înțelegerea: semantică, psihologică şi decizional-comportamentală. 
Educaţia interculturală are ca resursă şi finalitate înțelegerea străinului. 


AVANTAJELE ŞI DEZAVANTAJELE UTILIZĂRII TEHNOLOGIEI INFORMAŢIEI ÎN 
COMUNICAREA DIDACTICĂ 


Introducere 

Precum 0 (re)simțim — mai mult sau mai puțin acut — cu toții, viața noastră se 
schimbă continuu şi — în mod evident — se va schimba şi în continuare (într-un ritm, 
poate, şi mai alert). Neaşteptatul impact încrucişat al tehnologiilor actuale ajunse la 
maturitate „este — potrivit lui P. Safto — cel care creează puternica acceleraţie pe care o 
resimţim” (apud Filder, 2004, p. 21). 

Simţim cum sistemul hipertehnologic contemporan ne influenţează (în conținutul 
şi în ritmul lor) existenţa, gândurile, relaţiile, preocupările, proiectele. În cadrul acestuia, 
un loc determinant îl ocupă tehnologiile comunicării. Trăim în această pânză a formelor 
şi a instrumentelor de comunicare umană strâns ţesute unele cu altele, pe de o parte, şi 
cu întreaga noastră existenţă, pe de altă parte. 

Chiar dacă între experți există (şi vor exista) idei şi puncte de vedere diferite 
(chiar contradictorii), marea lor majoritate este de acord în ceea ce priveşte faptul că 
„societatea şi sistemul de comunicare umană se vor transforma împreună şi adesea în 
feluri neaşteptate” (Filder, 2004, p. 20). 

Odată cu ultimele decenii ale secolului al XX-lea, pe lângă limbajul vorbit (oral) 
şi cel scris, a apărut o nouă categorie de limbaj: limbajul digitaF. Aceasta reprezintă 
„lingua franca computerelor şi a reţelelor globale de comunicaţii” (idem, p. 34). 

Concomitent cu acest limbaj — şi datorită lui — se naşte cyber-spaţiul”. Acesta — 
cyber-spaţiul — este spaţiul/locul în care oamenii interacționează folosind tehnologiile 
de comunicare mediată de computer (CMC). 

Practic, cel care ne-a schimbat, în mod esențial, nu numai felul de viaţă, acţiunile 
şi interacțiunile, dar și modul de comunicare a fost apariţia internetului în anul 1969. 
Ceea ce a contat încă de atunci şi ceea ce contează cel mai mult pentru utilizatorii lui 
era şi este schimbul liber de idei şi discutarea tuturor problemelor care îi preocupă. 
Această creştere a libertăţii de exprimare dată de apariţia şi de utilizarea internetului 
„pare, deseori, să nu producă decât vorbărie şi certuri, şi rareori se ajunge la dezbateri 
riguroase şi moderație”, inerente unei bune și foarte bune comunicări (Leadbeater, 
2010, p.1). 

În ciuda unor astfel de posibile situaţii, internetul se răspândeşte din ce în ce mai 
mult, „infiltrându-ne viețile şi modelându-ne noţiunea de posibil” (ibidem). El domină 
într-o tot mai mare măsură lumea informațiilor şi pe cea a ideilor. Pe scurt, potențialul 
internetului este, în modul cel mai clar, enorm. 


* Limbajul digital este asociat cu dezvoltarea computerelor la începutul anilor '40 ai secolului al XX-lea. 
* Termenul cyber-spațiu a fost folosit pentru prima dată de scriitorul William Gibson în romanul său SF 
Neuromancer, publicat în anul 1984. 

Între multe altele, extrema deschidere a internetului, faptul că — precum ştim — 
oricine poate să se conecteze practic cu oricine generează nelimitate şi nenumărate 
osibilităţi de colaborare. Potrivit lui Ch. Landbeater (2010), „webul este important, 
fiindcă permite mai multor oameni să facă schimb de idei cu mai mulți oameni, în mai 
multe feluri” (p. 7). 

Succesul acestei forme de comunicare s-a datorat (şi se datorează) nu numai 
faptului că este comod şi că se încadrează uşor în vieţile noastre — agitate, grăbite, de- 
pendente de relaţii şi de ritmul alert —, dar şi pentru faptul că a făcut (şi face) posibilă 
renaşterea unor-modalități de lucru mai colaborative şi comune. „Puterea webului pro- 
vine — potrivit profesorului de la Said Business School, din cadrul Oxford University — 
din faptul că ne oferă noi modalități de a fi sociali. El se adresează unei dorinţe profunde 
şi vechi a oamenilor de a fi conectaţi şi de a împărtăşi — însă o dorință care serveşte un 
scop modern de a genera idei şi cunoştinţe noi” (p. 27). Webul oferă mult mai multe 
nişe pentru începerea unei discuţii despre ceea ce îi preocupă şi/sau îi pasionează pe 
oameni. Mai mult, Web 2.0 se deosebeşte de celelalte versiuni mai vechi, statice ale 
webului, prin faptul că încurajează comunitatea respectivă să poarte o discuţie. „Citi- 
torii — scrie Ch. Leandbeater (2010) — pot posta replici şi pot discuta între ei. Nu este 
vorba de un trafic unidirecțional” (pp. 32-33). 

Cum se întâmplă aproape întotdeauna în lumea noastră, există şi puncte de vedere 
mai puţin optimiste sau care sunt preocupate să sesizeze şi alte aspecte decât cele 
binefăcătoare. Între acestea, se numără şi cel al lui J]. Gray, care, în cartea sa Câini de 
paie. Gânduri despre oameni şi alte animale (2009), susţine că „apariţia lumii virtuale 
nu compensează pierderea celei reale pe care oamenii o distrug; dar seamănă cu ea, 
prin aceea că n-o vor cunoaște niciodată cu adevărat” (pp. 188-189). În aceeaşi cheie 
(rezervată), P. Rambaud (2009) consideră că „încetineala, plimbarea, tăcerea şi gratui- 
tatea actelor nu mai fac parte din orizontul nostru. A venit vremea singurătăţii electro- 
nice” (p. 134), iar A. Baricco (2009) încearcă să demonstreze că internetul — prin inima 
lui, Google — vine cu o nouă geografie culturală: respectiv, cultura de suprafaţă, pe 
orizontală, secvențială, căreia îi scapă sensul (profund); ea ştie să cifreze, dar nu ştie să 
descifreze, precum precizează J.A. Miller (2009, p. 104). 


Comunicarea didactică în noile condiţii (hipertehnologizate) 

Tip de comunicare direct implicat în derularea procesului sistematic de predare- 
învățare, comunicarea didactică este şi ea afectată de tehnologia informaţiei. Putem 
privi problema din următoarele puncte de vedere: 

A. folosirea instrumentelor legate de tehnologia informaţiei la clasă de către 
profesor, în timpul lecţiilor; 

B. folosirea tehnologiei informației în relația profesor-elev şi extinderea sferei 
comunicării de la spațiul clasei la cel al spațiului mai larg al diferitelor intervenții şi 
sarcini ale profesorului, al problemelor elevului; de la limitele programului derulat în 
școală la timpul extraşcolar. 


A. Când ne referim la utilizarea tehnologiei informației la clasă de către profesor, 


în actul de predare-învăţare, avem în vedere folosirea calculatorului (laptopului, note- 
book-ului şi a stickului) ca instrument mediator. 

Profesorul se foloseşte de computer (şi de videoproiector, de ecran) pentru a trans. 
mite (în general, prin intermediul slide-urilor) informaţia, pentru a o comenta şi detalia, 
pentru a o dezbate (când şi unde este cazul) cu clasa. Din punct de vedere al comu- 
nicării (didactice), aceasta înseamnă: 

a. Folosirea — pe parcursul lecției — a imaginii, culorilor, mişcării, schemelor, 
tabelelor; sunt expuse/punctate ideile principale, problemele-cheie, concluziile. De ase. 
menea, pot fi lansate anumite provocări cognitive (precum: comparații, deducții, exem- 
plificări, sintetizări etc.). Prin urmare, utilizarea computerului conferă — în actuala 
cultură a imaginii (Sartori, 2005) şi a manipulării calculatorului de la cele mai timpurii 
perioade ale vieții — o mai mare atractivitate predării, activității didactice. 

Majoritatea elevilor (şi fenomenul este în evidentă extindere) au deja calcula- 
toare (telefonul mobil însuşi are şi el deja funcţiile unui computer); ei sunt obişnuiţi cu 
acest mediu electronic. Au integrat în viaţa lor asemenea instrumente şi canale de 
comunicare. 

Valorificând achiziţiile lor (însuşite de către unii încă din etapa preşcolară şi/sau 
şcolară mică), avem posibilitatea, ca profesori, să creăm condițiile unei învățări mai 
puţin monotone, mai sugestive, mai temeinice. Astfel, într-o civilizaţie a imaginii îi 
putem îndruma şi spre una a cuvântului (Sartori, 2005). Avem şansa să formăm un 
tânăr deopotrivă capabil să folosească imaginea şi cuvântul, intuiţia şi conceptul. 

Pe de altă parte, utilizarea în cadrul lecţiilor a calculatorului (şi a videoproiecto- 
rului) marchează disponibilitatea profesorului de a introduce noile tehnologii în munca 
şi în interacțiunile sale derulate în clasă. Este un fapt care demonstrează elevilor că 
profesorul ia parte la lumea lor, că este interesat de tendințele electronice, tehnologice 
ale lumii în care cresc/trăiesc ei. Dacă s-ar opune sau dacă le-ar subaprecia rolul 
acestor familiare (pentru ei) tehnologii, ar putea fi perceput ca exterior şi chiar ca ostil 
universului lor. 

Faptul că le utilizează este un semn că îi acceptă, că le înțelege stilul de viață, că 
doreşte să coopereze şi să lucreze pe un teren — de acum — comun. Mai mult, elevii 
înșiși pot veni cu materialele, temele, portofolule lor aflate pe suport electronic în cadrul 
lecţiilor şi prezentate, îmbunătăţite (sau cu rol de pretexte pentru ulterioare dezbateri). 

b. Totodată, folosirea calculatorului în cadrul lecţiei poate crea — uneori — şi sI- 
tuații nedorite sau provoca anumite dificultăți. Utilizat în exces sau în mod nepotrivit, 
el poate perturba comunicarea didactică vie, firească dintre profesor şi elevii lui. Se 
pot crea momente de neatenţie, de indisciplină, de dezordine. Elevii declară că atunci 
când profesorul este prea mult centrat pe relația cu calculatorul, când slide-urile sale 
sunt prea numeroase şi prea încărcate/stufoase apar — inevitabil — dificultăți în comuni- 
care. În loc să devină un suport pentru explicaţii, pentru demonstraţii, pentru exem- 
plificări etc., folosirea computerului devine o preocupare mult prea importantă în raport 
cu farmecul şi conţinutul activității şcolare; în loc să elimine monotonia, dimpotrivă o 
favorizează; în loc să focalizeze atenția, mai degrabă o bulversează. 

În principiu (precum declară majoritatea elevilor şi un număr semnificativ de 
profesori), cea mai afectată este comunicare nonverbală. 

Bunăoară, profesorul este nevoit să îşi „împartă” privirea, direcția adresării sale 
între elev şi ecran (slăbind funcţia de control şi expresivă a comunicării), după cum, la 

rândul lor, elevii îşi „impart” şi ei privirea între profesor şi ecran (putând să intervină 
anumite decuplări nefuncţionale/perturbatoare pe parcursul actului comunicativ). Mai 
mult, unii elevi îşi pot fixa atenția asupra ecranului şi trec în plan secundar expunerea 
rofesorului lor. 

Totodată, în condițiile utilizării în cadrul lecției a calculatorului, profesorul se 
vede în situaţia de a corela cât mai bine prezentarea propriilor idei, manipularea tehno- 
logiei, adecvarea imaginii, menţinerea atenției elevilor şi provocarea acestora la inter- 
venții/întrebări. 

La rândul său, elevul se vede în situaţia de a urmări imaginile, explicaţiile 
însoţitoare, de a reține ideile (principale), de a le nota pe caiet (spre a le studia pentru 
ora următoare) şi a procesa răspunsuri la posibilele întrebări. 

În atare condiţii, pare că metafora, parabola, sugestia, magia cuvântului şi bogă- 
ta limbajului (cu impact asupra stării afective a elevului) se regăsesc mai rar în comu- 
nicarea didactică intermediată de tehnologia informaţiei. 

Nu putem trece cu vederea nici anumite şi posibile defecţiuni care pot să apară 
înainte (în momentul montării) sau în timpul derulării lecţiei/prezentării temei. 

Considerăm că este foarte important gradul de îndemânare a profesorului în 
manevrarea calculatorului și talentul său de a combina/îmbina exprimarea directă — 
verbală, nonverbală, paraverbală — cu cea mediată prin tehnologia informaţiei (în 
sensul de a obţine cele mai importante efecte formative). 

B. Celălalt punct de vedere se referă la utilizarea tot mai frecventă a calcula- 
torului de către profesori şi elevi (în comunicarea dintre ei) în afara spațiului clasei şi a 
timpului alocat formal programului şcolar. 

Internetul este acum atât la îndemâna elevului, cât şi a profesorului. Aşa cum 
telefonul mobil a devenit — precum o constatăm cu toţii — un instrument de comunicare 
frecvent întrebuințat (ŞI, în cele mai multe cazuri, chiar şi necesar) în relația profesor-elev, 
tot astfel a devenit şi internetul. De aici: 

a. Pe de o parte, se creează o legătură tot mai directă între problemele elevilor 
și asistenţa/consilierea profesorului. Prin conectarea la internet, pot fi rezolvate mai 
operativ (multe dintre) problemele elevului: lămuriri, cereri, consultări, cerinţe biblio- 
grafice, verificări de soluții, adrese web pentru accesarea unor articole, recomandări de 
linkuri etc. 

Elevul poate opera cu calculatorul nu numai din dorinţa de divertisment sau din 
interes ludic, ci şi în scopuri cultural-formative. El află că, dacă doreşte, poate folosi 
intemetul pentru a-și lărgi cultura, a-şi clarifica unele concepte, pentru a apela la surse 
bibliografice semnificative şi/sau inedite pentru procesul de autoformare. 

Desigur, riscul este: 

e Pentru profesor, acela al încărcării programului său, în condiţiile în care lu- 

crează cu câteva zeci de elevi; 

e Pentru elev, de a face surfing cultural şi a căuta doar sisteme pasagere 

(Baricco, 2009). 

b. Pe de altă parte, se poate accentua tendinţa de a-l izola pe elev în faţa calcu- 

latorului şi de a-i facilita singurătatea electronică. Precum ştim, există posibilitatea să 

îl expunem riscului de a nu (mai) fi înţeles, de a-i accentua dificultăţile comunicări; 
directe, faţă în față, cu colegii, cu adulţii, cu mediul său social, în general. 

Pe parcursul comunicării on-line poate avea loc o apropiere între profesor şi 
elev, creşterea sau consolidarea încrederii între ei sau — dimpotrivă — se naşte o fami. 
liarizare care duce la slăbirea autorităţii profesorului (Sevillia, 2009) referitoare | 
funcția sa de orientare a atitudinilor elevului. 

De asemenea, involuntar, îi poate accentua acestuia — elevului — dependența de 
calculator. Or, una dintre principalele direcții ale formării tinerei generaţii actuale este 
aceea a motivării pentru participarea activă, nemijlocită la viaţa clasei, a comunităţii 
şcolare. | 

Pe scurt, comunicarea on-line (la care, pe lângă cea cu prietenii şi cu colegii, se 
adaugă şi cea cu profesorul/profesorii) poate ridica obstacole în procesul cultivării 
inteligenței interpersonale a elevilor. 


Concluzii 

Prin utilizarea tehnologiei informaţiei, comunicarea didactică se îmbogățește şi 
se extinde dincolo de spațiul şi de timpul alocate formal predării-învățării. Pot apărea 
fenomene de îmbunătăţire a prestație! elevilor şi de atragere a lor în actul didactic, prin 
asimilarea lumii on-line, cu care sunt familiarizați. Pot apărea însă şi fenomene favo- 
rabile încurajării şi/sau întăririi comportamentului elevului de izolare în cyber-spaţiu. 

Depinde, într-o evidentă măsură, de profesor ca utilizarea IT să creeze dificul- 
tăi sau să faciliteze comunicarea didactică. 

EDUCAŢIA SUB PRESIUNEA TIMPULUI 


Introducere 

Relația omului cu timpul a fost dintotdeauna (şi credem că va fi) o relaţie funda- 
mentală. Ea s-a conturat şi mai clar în ultima vreme, odată cu accelerarea spectacu- 
Joasă a ritmului de viaţă şi cu aglomerarea acțiunilor de rezolvat într-o anumită (parcă 
mereu prea scurtă) perioadă de timp dată/impusă/stabilită. 

Criza de timp a devenit o evidentă realitate. Aproape nu mai surprinde pe nimeni 
atunci când oamenii se plâng de lipsa acută de timp, iar argumentul legat de aceasta este 
din ce în ce mai neconvingător (în momentul în care încercăm să explicăm o nereali- 
zare, o amânare, o neîmplinire, o detaşare/delimitare). 

Auzim permanent în jurul nostru — în cercurile mai apropiate sau mai îndepăr- 
tate — că timpul s-a scurtat, că ritmul s-a accelerat, că suntem într-o cursă ameţitoare, 
că nu ne mai putem permite să ne bucurăm liniștiți de bucuriile pure şi simple ale vieţii. 
Este o zbatere amplă provocată de lipsa (apăsătoare, frustrantă, stresantă) de timp, de 
neputinţa de a duce cu bine şi la bun sfârşit ceea ce avem de făcut. Ce să mai spunem 
de sacrificatele noastre stări sufleteşti... 

Cu toate acestea, există și oameni care s-au adaptat acestor realități; ei pot ţine 
pasul cu tempoul/cadența impuse de societate prin mecanismele sale economico-finan- 
ciare şi prin standardele instituţiilor sale, considerând că aceasta este singura noastră 
opţiune şi singurul nostru mod de a ne trăi viaţa. În această situație, rezistă individua- 
liştii perfecţi, care nu mai au încredere în solidaritate, într-ajutorare, cooperare şi comu- 
nitate, ci doar în ei înşişi. Este vorba de cei care şi-au însuşit foarte bine ideologia 
individualizării (Schrenk, 2010). 


Societatea şi timpul 

Trăim în societatea hipermomentului (Lipovetsky, 2007). Urgenţa este noua 
noastră relație cu timpul. C-o vrem sau nu, suntem prinşi în goana accelerată a tempo- 
ralității (idem, pp. 96-97). Epoca noastră este tot mai obsedată de viteză şi de compri- 
marea extremă a spațiului și timpului (idem, p. 198). Toate şi toţi suportăm presiunea 
vitezei. Aparţinem cultului ei. Ea ne este zeiță amfitrioană. 

În aceste timpuri hiperactive, agitate, orice acţiune este o cursă contracrono- 

etru. Ni se cere să gândim (foarte) repede, să rezolvăm (foarte) rapid (Rechtschaffen, 

1999). Totul se derulează repede şi foarte repede. lar ceea ce a fost, la un moment dat, 
foarte repede se transformă în repede, care are — mai departe — un alt foarte repede al 
său. 


” Considerăm demn de amintit faptul că, încă din 1880, Fr. Nietzsche a remarcat apariția şi extinderea unei 
culturi în care creşte graba, o cultură „de o repezeală indecentă şi transpirată, care cere ca totul să se facă 
imediat” (MCMXXI). 

Toţi suntem prinși în boala timpului (Sintagmă creată în 1982 de medicul ame- 
rican Larry Dossey), respectiv, credința obsesivă că timpul zboară (mult, mult prea 
repede), că nu este destul şi că trebuie să pedalăm mereu mai repede ca să nu rămânem 
în urmă (Honore, 2008, p. 13). Suntem mereu speriaţi, înfricoşaţi că ratăm termenele, 
că nu mai avem prioritate, că pierdem favorurile şefilor, că pierdem cursa, că ne pră- 
buşim. Ni se accentuează frica, orgoliul, invidia, nevoia de control, de a nu rămâne la 
coada plutonului. 

Suntem cu toţii absorbiți de acest vertij, căutăm mereu soluţii, căi de a econo- 
misi timpul sau pentru a face mai multe lucruri în acelaşi interval de timp. Viaţa celor 
mai mulți dintre noi s-a transformat într-un exerciţiu de viteză (încercând să înghesuim 
cât mai multe într-o oră). Pare că suntem tot mai antrenați în „goana infernală a vieţii 
cotidiene” (Rechtschaffen, 1999, p. 24). În fapt, trăind într-un mediu obsedat de viteză 
(ce ne aminteşte mereu de cursele de automobile de formula 1), sentimentul aservirii 
față de timp se generalizează (Lipovetsky, 2007). Am devenit — c-o acceptăm sau nu, 
că ne place sau că nu ne place — sclavii fimpului (sau, mai bine zis, ai pieței, ai banilor, 
al instituţiilor). 

Depindem de ceasuri, ceasuri transformate în cronometre. 

În societatea hipermodernă (sau în turbocapitalism, cum ar zice G. Lipovetsky, 
2007; C. Honor6, 2008; J. Schrenk, 2010), timpul a devenit factorul concurențial decisiv. 
Primeşte proiectul cel care îl poate termina în cel mai scurt timp. Câştigă cel care dez- 
voltă cel mai repede idei şi le pune cel mai repede în practică. Contează fundamental 
efectele financiare. S-a trecut de la concurență la hiperconcurență (Lipovetsky, 2007). 
Competitivitatea ne impune intensificarea vitezelor de reacție, de execuție, de concepție. 
Economia hipermărfii (cum o numeşte G. Lipovetsky) impulsionează individualizarea 
extremă a modurilor de viață şi a aspirațiilor, a pretențiilor şi a dorințelor. Viaţa ă /a 
carte se extinde vertiginos. Cererea este mereu impulsionată, apar — într-un ritm ame- 
țitor — produse şi servicii noi. Piaţa trebuie să funcționeze. 

Prin urmare, condiţiile se schimbă cu o viteză uimitoare. Supravieţuiesc doar cei 
rapizi. E1 îi sufocă şi — prin urmare — îi elimină pe cel lenți. Se profilează ca valori cen- 
trale mobilitatea, oportunitatea, promptitudinea, viteza de reacție. 

Astfel, se cer, se afirmă şi se extind comportamente noi. Ele sunt marcate de efica- 
citate, rapiditate şi preocupare obsesivă de a câştiga timp. Înţelegem, chiar dacă nu se 
spune (deocamdată) explicit, că cei mai mulți angajatori caută candidați nu numai cu 
abilităţi de comunicare, abilități IT, de lucru în echipă sau cu permis de conducere 
şi cunoaşterea cel puţin a unei limbi străine (de circulație internațională), dar şi care se 
mişcă repede şi foarte repede, sunt rezistenți la un ritm alert de muncă. 

Angajatul epocii urgenței este dispus să facă totul iute, dintr-un foc, pe loc, să 
acţioneze potrivit primei idei sau a primei soluţii avute la îndemână. El este dispus 
să respingă orice merge într-un rimt mai lent decât şi-a propus sau decât crede că este 


* În acest caz, urmând o idee a lui C.G. Jung, care spunea undeva că acolo unde este voință de putere nu este 
iubire, iar acolo unde este iubire nu este voință de putere, am putea spune şi noi că acolo unde este (hiper)con- 
curenţă nu este iubire, iar acolo unde este iubire, nu poate fi (hiper)concurență. Este interesant cum civili- 
zaţia (vest-Jeuropeană, care pretinde că îşi are originile în cultura greacă veche şi în învățăturile creştinismului, a 
evoluat în direcția (hiper)concurenței şi a controlului celui mai puternic. 

cazul. Acesta este obsedat/posedat de cursă, de concurenţă, de performanță, de întâie- 
«ate. Turboangajatul este (dis)pus să se mişte iute, întotdeauna mai iute decât ceilalți. 
E] este contaminat cu virusul grabei (acela de a se grăbi în tot ceea ce face) (Honor€, 
2008). 

A. Baricco (2009) consideră chiar că aceste vremuri au creat deja mutanți: oameni 
ai vitezei, ai mişcării (rapide). Ei preferă „orice spaţiu care poate genera acceleraţie. 
Nu se mişcă în direcția unui scop, deoarece scopul e mişcarea. Traiectoriile lor se nasc 
la întâmplare şi se sting prin epuizare”, precizează eseistul italian (p. 111). Mutantul 
nu zăboveşte asupra lucrurilor cu răbdare. Timpul în care el staţionează în lucruri îl ţine 
departe de profunzime. Profunzimea a devenit pentru el „o pierdere de vreme ce nu se 
justifică, un impas ce fărâmițează fluiditatea mişcării. O face bucuros, întrucât, nu acolo, 
în profunzime, găseşte sensul” (idem, pp. 110-111). Pentru mutant, valoarea supremă 
este mişcarea. Pentru ea, observă A. Baricco, acesta „este capabil să-i jertfească orice, 
inclusiv sufletul” (2009, p. 117, s.a.). 

În era electronică/digitală, omul trebuie să funcţioneze ca un circuit inteligent, 
care să nu se oprească şi să nu obosească niciodată, să nu uite nimic, să reacționeze în 
câteva secunde şi să găsească o soluție potrivită (Schrenk, 2010, p. 59). EI trebuie să 
fie mereu în priză. Aptitudinile unui războinic — atenție, viteză de reacție, eficacitate, 
răceală, neimplicare afectivă — au ajuns printre competențele esenţiale ale (turbo)anga- 
jatului modern (idem, p. 56). 

Lucrând într-o lume în care joburile devin tot mai nesigure, unde concurența este 
tot mai acerbă, dominat — în străfundul sufletului său — de frica de a nu-şi pierde slujba, 
de a nu fi marginalizat, de a-şi menţine poziția sau de a avansa, acesta este nevoit să 
acţioneze repede, să muncească mult şi să termine rapid. Dacă se poate, să rezolve pro- 
blemele pe loc. Mai mult, în ceea ce-l priveşte, programul de lucru clasic (de 8 ore) a 
fost deja ignorat. Pentru el, viaţa privată şi munca au devenit unul şi acelaşi lucru 
(Schrenk, 2010, p. 30). 

Datorită telefonului mobil, a folosirii wireless-ului, nu se mai poate spune când 
(ne) începe viața privată. Angajatul hipermodern este mereu disponibil (idem, p. 219). 
Odată cu utilizarea noului sistem de telefonie şi cu introducerea e-mailului, libertatea 
lui este pierdută. El poate fi apelat oricând, de către oricine şi nevoit să răspundă urgent 
(idem, p. 57). 

La locul de muncă hipermodern, viteza pare să fie mai presus de orice. E-mailul 
și telefonul mobil cer să răspundem instantaneu şi un fermen-limită ne pândeşte la 
orice pas (Honore, 2008, p. 199). Desigur, nu putem nega importanţa termenului-limită. 
E! îşi are rolul său bine precizat. El ne cere concentrare, autoorganizare, distribuirea 
resurselor etc. Problema este că presiunea dead-line-urilor este tot mai mare şi că suntem 
permanent într-un fel de curent al termenului-limită, oferindu-ni-se prea puţin răgaz 
pentru a ne domoli şi a ne (re)încărca bateriile (idem, p. 200). 

În aceste condiţii, dormim foarte puţin, cu grijă, pe apucate. Somnul și somno- 
lența devin păcatul de moarte al societăţii vitezei (Schrenk, 2010). Vizând capacitatea 


7 inele aie i i ulcere e aia d Ecole 
Autorul german consideră că nu mai este vorba de oameni, cu nevoile şi slăbiciunile lor, „ci de principiul 
performanţei, de concurență și de câştigători” (2010, p. 40). 

de a ne detaşa la comandă, transformând somnul într-o activitate publică, powernapping=yj 
este consecinţa faptului că angajatul hipermodern nu mai doarme destul noaptea Și 
totodată, trebuie să fie treaz toată ziua (idem). El ne permite refacerea energiilor din 
mers atunci când programul din cursul zilei — şi aşa destul de solicitant — o permite. 

Cum se vede (şi cum o resimțim tot mai mulți dintre noi), în acest orar (foarte) 
strâns, cu o agendă plină, viața privată îşi face loc cu greu. Angajatul trăiește mereu cy 
sufletul la gură, nu mai are timp nici măcar să respire (idem, p. 213). Nu-l întreabă n.. 
meni dacă mai poate, nu se interesează nimeni de limitele lui. Timpul ajunge un bun la 
fel de limitat ca şi banii. Numai că avem tendinţa să ne gândim mult mai mult la fely] 
cum folosim banii, care se pot înlocui şi reface, decât cum ne folosim timpul, care este 
de neînlocuit şi care nu se mai reface niciodată (Rechtschaffen, 1999, p. 149). 

În ultima vreme, constatăm preocuparea (mai mult sau mai puţin sistematică, 
instituțională) de a fi ajutați să ne organizăm cât mai bine timpul. Se vorbeşte frecvent 
(printre multe alte tipuri) despre managementul timpului. Graţie unor generoase iniţia. 
tive şi a studiilor unor experți, suntem învăţaţi cum să (ne) economisim timpul, cum să 
ni-l folosim mai bine pentru a putea fi cât mai satisfăcuți/încântaţi de noi înşine şi de viaţa 
noastră, pentru a putea să facem cât mai bine față valurilor de solicitări şi de cerințe. 

Cu toate acestea, în mod straniu, nu reuşim niciodată (şi — credem — că nici ny 
vom reuşi vreodată) să devenim mai bogaţi în privința timpului. Oricât de bine şi oricât 
de atent l-am planifica, l-am organiza, timpul nu ne ajunge şi nu ne va ajunge. Orice 
planificare şi orice organizare (oricât de bine puse la punct) sunt — la un moment dat - 
depăşite, inadecvate de un număr şi de o diversitate şi mai mari de cerințe, de sarcini, 
de probleme. Este nevoie de o nouă planificare şi de o nouă organizare pentru un alt ritm, 
pentru o altă viteză — mai mari — ale trecerii timpului. Urmează o altă organizare şi o 
altă planificare (căci totul este dinamic şi în continuă metamorfoză), pentru un alt ritm 
şi mai accelerat şi pentru activități tot mai numeroase ş.a.m.d. 

Pare însă că, oricât de antrenați am fi în gestionarea timpului, există totuşi o 
limită dincolo de care începe autodistrugerea (îmbolnăvirea fizică şi psihică). Ne dăm 
seama, prin urmare, că aceasta este doar o modalitate de a găsi o ieşire, o soluție. Nu şi 
singura. 

La o privire mai atentă, întrevedem şi o altă cale. De această dată, nu mai este 
vorba de a ne planifica timpul (cât mai judicios, eficient, rațional) şi de a fi, în fond, la 
discreția unor multiple şi diverse cerințe, solicitări externe, ci de a ne aparține nouă 
inşine. 

Timpul nu este (numai) o realitate exterioară nouă. E] este însăşi viața noastră. 
Viaţa noastră este însuşi timpul. Timpul, precum viaţa, ne este interior. 7răindu-ne viața, 
ne trăim timpul, după cum trăindu-ne timpul, ne trăim viaţa. La acest nivel, nu se mai 
pune (stringent) problema planificării şi a organizării timpului, ci a trăirii lui: intens, 
autentic, deplin, plenar, profund. 

Timpul este viaţa, trăirile noastre, stările noastre sufleteşti. Prin urmare, este 
vorba, mai întâi, de a ne trăi deplin şi dens fiecare clipă şi, apoi, de o organizare cât 
mai eficientă, prin care să ne creăm prilejuri de a ne oferi aceste profunde momente 
sufleteşti şi a face față solicitărilor externe, instituționale. 

Precum se vede, în programele de managementul timpului, în majoritatea cazu- 
rilor, suntem îndrumați Şi învăţaţi să ne sacrificăm sau să ne subordonăm lumea inte- 
“oară, echilibrul, liniştea şi armonia ei, cerințelor şi urgențelor externe. 

În eseul său Puţinătatea timpului şi urgenţa termenelor, celebrul sociolog Niklas 
Luhmann arată faptul că — tot mai mult — nu mai facem ceea ce dorim să facem, ci doar 
ceea ce trebuie (trebuie!) rezolvat acum, imediat. El observă că viața noastră este prinsă 
(se derulează) între activitățile cu termen fix ŞI activitățile fără termen fix, tendinţa 
fiind aceea de creştere a numărului activităților din prima categorie. „Prin stabilirea de 
sermene — notează N. Luhmann — se pune artificial problema lui «a fi sau a nu fi». Alte 
probleme pot fi amânate şi rezolvate mai târziu. Activităţile cu termen fix însă trebuie 
îndeplinite, altfel îşi pierd sensul” (apud Schrenk, 2010, p. 217) şi ne expunem — de 
cele mai multe ori — la mari riscuri. 

Reiese faptul că, în raport cu cele fără termen fix, activitățile cu termen fix au 
ntâietate. Mai mult, frecvent, cele fără termen fix sunt sacrificate în favoarea celor cu 
termen fix. Termenele devin nişte repere foarte rigide şi extrem de constrângătoare. 
Nu ne putem permite de prea multe ori să le sfidăm, dacă vrem să nu fim eliminaţi. Ter- 
men fix au, de cele mai multe ori, proiectele, întâlnirile profesionale, activitățile insti- 
tuționale. Ele tind să ne absoarbă viaţa. Cele fără termen fix (bunăoară, un weekend la 
munte/mare, o excursie cu prietenii, activităţi casnice/domestice, joaca cu copiii, preo- 
cupările şi pasiunile culturale etc.) sunt cele care ţin de opțiunile şi de preferinţele per- 
sonale, de bucuriile noastre (cele mai) intime. Ele tind să fie tot mai rare. 

În acest context, viața noastră va fi (şi este) jalonată şi ritmată de activităţile cu 
termen fix. Ea va deveni — fără a exagera prea mult — o succesiune de activități cu date 
fixe (foarte urgente şi foarte importante). Mereu şi mereu viaţa ne va fi dirijată şi orga- 
nizată de dead-line-uri. Altfel spus, (acceptând şi) trăind în stilul acesta, cei mai mulți 
dintre noi rămânem la discreția fenomenului social general-global, care ne constrânge 
să ne înghesuim viaţa în(tre) limitele termenelor şi ale cerințelor (parcă tot mai nume- 
roase) instituțional-financiare.e 


% Astfel, c-o ştim sau nu, ne adâncim în sentimentul că în actualele condiţii nu mai avem timp (să ne tra- 
gem sufletul, să ne bucurăm de cei dragi), iar presiunea este copleşitoare. Paradoxul este că suntem atât 
de ocupați, încât ne-am descotorosit de tot ceea ce ne umplea timpul în mod semnificativ, iar ceea ce ne 
solicită nu ne oferă (şi nici nu ne va oferi, probabil) satisfacţiile pe care le obținem din toate acele lucruri 
lăsate deoparte. Se observă şi se simte (tot mai evident) că numai timpul destinat acțiunii este luat în con- 
siderare în practica noastră zilnică; cel rezervat reflecţiei şi bunăstării sufleteşti — de dinainte şi de după 
acțiune — s-a volatilizat (Serven-Schreiber, 2004, p. 76). 

Potrivit lui G. Ritzer (2010), ne-am aruncat cu capul înainte spre nimic, adică spre lucruri nesemnifica- 
tive, dar care ni se impun drept constrângătoare. În concepția reputatului sociolog, în măsura în care prin- 
cipiile restaurantului fast-food (eficienţă, predictibilitate, calculabilitate şi control) ajung să domine tot 
mai multe domenii/sectoare ale societăţii occidentale, are loc un neîndoielnic proces de globalizare a 
nimic-ului şi de distrugere a ceva-ului. 

Autorul celebrei lucrări MeDonal/dizarea societății, publicată şi la noi de către Editura Comunicare.ro 
din Bucureşti în anul 2003, defineşte nimic-ul drept „o formă socială concepută şi controlată de obicei la 
nivel central şi lipsită de conținut esenţial semnificativ” (2010, p. 57, s.n. — G.A.); la rândul lui, ceva-ul 
reprezintă „o formă socială de obicei concepută și controlată la nivel local şi relativ bogază în conținut 
esențial semnificativ” (idem, p. 60, s.n. — G.A.). Când au un conținut distinctiv, lucrurile, relaţiile, 

Societatea occidentală şi-a imprimat un ritm exagerat de rapid. ȘI se accelereaza 
mereu, cerându-se insistent să producem mai mult, să acţionăm mai repede, să ne miş. 
căm mai iute. Întreg complexul tehnologic, toate aparatele noastre sunt concepute astfe] 
încât să mărească o viteză deja prea frenetică. Ele măresc presiunea, lăsându-ne Puțin 
timp pentru meditație, sentimente, noi înşine (Reschtschaffen, 1999). 

Ne mişcăm într-o lume dominată de dorinţa de a face totul mai rapid. Ea se nă. 
pusteşte mereu înainte (Honore, 2008, p. 22). În epoca noastră, o viaţă trăită cu Viteza 
turbojetului este cel mai prețios trofeu (idem, p. 56). Am ajuns să-i vedem ca duşman; 
pe toţi cei care ne stau în cale, care ne împiedică să ne mişcăm repede, să fugim. 

Suntem mereu în fugă, în alergare, cu sufletul la gură. Fiecare moment este ţesu 
în pânza unui program; iar oriunde ne aruncăm privirea, „către noptieră, către Colțul 
monitorului calculatorului, către încheietura mâinii, vedem ceasul ticăind, arătându-ne 
drumul parcurs, îndemnându-ne să nu rămânem în urmă”, să ne corelăm ritmul (Honorg, 
2008, p. 29). 

Societatea ne impune/ne forțează să ne însuşim acest ritm absurd de rapid 
(Rechtschaffen, 1999). Această goană permanentă, dar permanentă, „ne jefuieşte de 
pacea minţii şi de plăcerile simple la care avem dreptul prin naştere şi ne refuză timpul 
pentru a comunica cu adevărat cu ceilalți, a mânca relaxaţi, a ne juca şi a râde, timpul 
relaxat şi confortabil petrecut cu noi înşine şi capacitatea de a trăi frumuseţea vieții din 
jurul nostru” (idem, p. 20). 

Suntem la discreția mesajelor care ne spun să mergem mai repede, să facem mai 

ult, să producem mai mult, să cumpărăm mai mult, să nu stăm niciodată liniștiți, 


oamenii, acțiunile au ceva anume care le individualizează. Ele există ca ceva. Când însă nu au nimic dis- 
tinctiv, sunt superficiale, de serie, standardizate, acestea fac parte din categoria nimic. 

G. Ritzer consideră că lucrurile, oamenii, relaţiile, activităţile se află pe un continuum, ale cărui capete 
sunt ceva-ul şi nimic-ul. Ceva şi nimic nu sunt categorii statice. Autorul precizează: „Întreprinzătorii încearcă 
în mod constant să transforme «ceva» în «nimic», pentru a produce şi a vinde mai mult, pe un teritoriu 
mai extins” (2010, p. 62). Tot mai multe lucruri, persoane, locuri devin — potrivit sociologului american - 
nonlucruri, nonpersoane, nonlocuri. Adică ele nu se mai disting prin individualitate. Nimic-ul tinde să 
devină adevărata măsură a timpurilor noastre. Pe termen lung, are loc o deplasare de la fenomenele care 
presupun relații umanizate la cele dezumanizate (idem, p. 80). 

Procesul raţionalizării (de care vorbea inițial M. Weber), al medonaldizării societății elimină, distruge 
dimensiunea magică, misterul, enigmaticul, vraja. În acest context, G. Ritzer notează: „Fenomenele care 
reprezintă «ceva» au, de regulă, şi un caracter magic, vrăjit, în timp ce fenomenele ce reprezintă «nimiculy 
sunt, de regulă, dezvrăjite, le lipseşte misterul sau magia” (2010, p. 82). 

Analizând societatea contemporană (occidentală), renumitul sociolog constată faptul că şi şcoala tinde 
spre polul nimic-ului. Pe de o parte, tot mai mult şcolile, universitățile tind să funcţioneze ca Mc$coli și 
ca MeUhniversităţi (vezi tot mai extinsele activități la distanță, online). Devine din ce în ce mai grew/aproare 
imposibil să se dezvolte relaţii interumane — vii, unice, autentice — între profesor şi elevi sau în rândul ele- 
vilor. Dimensiunea magică, miracolul, vraja care dădeau, dau şi vor da savoare educaţiei, dispar. Raţiona- 
lizarea a pătruns şi aici şi revendică tot mai mult spaţiul şi timpul școlare. Emoţia înfiripării de sine şi a 
aproplerii sufleteşti (de educator, de colegi, de lumea ideilor) este eliminată. 

Pe de altă parte, se cer şi se oferă metode (cât mai eficiente şi cât mai multe) de lucru cu clasa, în actul 
de predare-învăţare-evaluare. Se declanşează un adevărat război rece între metodele didactice. Profesorii 
vor şi li se oferă metode utilizabile la cât mai multe discipline de studiu şi la cât mai multe generaţii de 
elevi. Nu mai interesează (sau tot mai puţin) stările de spirit, atmosfera creată în sala de clasă, confortul 
unic sufletesc al elevului, uimirea şi revelaţia lui. Ca semipreparate, metodele pot fi repede „încălzite” şi 
„consumate” în orice (sau aproape orice) context şcolar. Pe scurt, tindem spre McEducaţie! 

pur şi simplu trăind Japtul că suntem vii” (idem, p. 22, s.n. — G.A.). Totodată, se extinde 
în comportamentul nostru multitasking-ul, care ne dă senzația că păcălim timpul (Schrenk, 
2010), că facem totuşi tot ceea ce este necesar să facem, la momentul dat al alegerii 
noastre. Suntem — aproape tot timpul — supraocupați. Și atunci, căutăm fiecare, cum 
putem, să ne mai eliberăm. Insă în lumea aceasta teribil de ocupată, unde — cum ştim — 
fiecare secundă contează, suntem constrânşi să ne mişcăm mult prea repede, din do- 
-ința de a merge înainte, de a fi primii, de a nu rata, de a nu pierde” (Honors, 2008). 

Trăim mereu în sărăcie de timp, prinşi întotdeauna într-o cursă, într-o colivie, 
striviți între ceea ce trebuie, ceea ce putem şi ceea ce vrem să facem, să fim. Gonim prin 
viață fără s-o trăim (Rechtschaften, 1999, p. 14). Când fiecare alegem varianta mai 
rapidă, avantajul de a merge repede dispare și ne forțează să accelerăm şi mai tare. 
Dacă vom continua în acelaşi fel şi în acelaşi ritm, cultul vitezei ne va dobori, într-un 
anumit punct (Honore, 2008, p. 19). 

Înghesuind (tot) mai multe în fiecare oră, ne forţăm până aproape de colaps. 
Pasiunea noastră pentru viteză, obsesia noastră de a face mai mult(e) în tot mai puţin 
timp — pare că — a mers prea departe. S-a transformat în grijă, în angoasă, în teamă, în 
dependență, „într-un fel de idolatrie” (idem, p. 14). 

Incă de la sfârşitul secolului al XIX-lea, psihiatrii au început să atragă atenția 
asupra dezastruosului efect al vitezei. „Pe măsură ce accelerăm, relația noastră cu tim- 
pul devine tot mai nefirească şi mai nefuncțională”, remarcă C. Honore (2008, p. 43). 
Efectul dezumanizant al vitezei se accentuează. In această epocă am uitat sau nu mai 
ştim — pur Și Simplu — să încetinim ritmul, să rămânem cu noi înşine, cu simțămintele și 
cu gândurile noastre, precum şi cu ale celor dragi nouă. Toate lucrurile care ne unesc 
şi care ne fac viaţa demnă de trăit se dezvoltă pe ceea ce nu avem niciodată: timpul 
(idem, p. 18). 

Această turbulentă relație cu timpul este „blestemul vieţii moderne” (Rechtschaffen, 
1999, p. 20). Astfel că, în aceste halucinante condiţii, probabil că cea mai mare pro- 
vocare actuală este rezolvarea problemei relației noastre nevrotice cu timpul însuși 
(Honore, 2008). 

Inevitabil, o viață trăită în grabă devine superficială. Rămânem la suprafață şi 
credem că suprafaţa este necesară şi suficientă, că este tot ce ne putem oferi. Treptat, 
această obişnuinţă de a desprinde doar suprafaţa existenței şi apoi de a trece mai departe 
ne îmbibă viaţa (Rechtschaffen, 1999, p. 34). Înghiţim din ce în ce mai multă infor- 
maţie fără să mai avem răgaz să o digerăm. Când ni se cere să producem mai mult, să 
acționăm Şi să reacționăm mai repede, când ni se cere să ne supunem cereri!/clentului, 
cuvântul de ordine este mai degrabă reacţie, decât reflecţie, gândire. În lumea noastră 


” În 1748, B. Franklin marca mariajul dintre profit şi grabă cu celebra sa afirmaţie Timpul înseamnă bani, 
iar ijumea afacerilor (şi, după ea, toate celelalte dimensiuni ale societăţii) s-a văzut prinsă într-o cursă fără 
sfârșit. Odată ce graniţele au fost îndepărtate, competiţia, lăcomia şi spaima ne determină (pe marea majo- 
ritate) să punem în aplicare principiul lui B. Franklin în fiecare moment al zilei şi al nopţii (Honore, 2008, 
p. 44) 

1 „Necazul este — susține C. Honore (2008) — că formele de viteză cele mai puternice provoacă mai multă 
dependenţă decât heroina, iar coborârea de pe culme poate aduce cu sine depresie, agitație, angoasă şi 
comportament violent” (p.18). 

dominată de un ritm trepidant, luxul exploatării pe îndelete a lumii ideilor a devenit un 
exerciţiu extrem de rar (Marinoff, 2009, p. 412). Capacitatea de a gândi (de a gândi!) 
pe cont propriu este pe cale de dispariţie, constată autorul lucrării /nghite Platon, nu 
prozac! 

Totodată, un alt preț plătit în această cursă contracronometru este scăderea cali- 
tății lucrurilor, relaţiilor, deciziilor, acțiunilor (sau restrângerea numărului lucrurilor, 
relațiilor, activităților, oamenilor de calitate). Presiunea timpului lasă prea puţin răgaz 
pentru realizarea calităţii, lucrului bine făcut şi dus până la capăt. 

Tot mai mulți oameni refuză :deea că mai repede înseamnă (întotdeauna) şi mai 
bine (Honore, 2008). Viteza nu este în toate situațiile cea mai bună soluție; şi nu pentru 
toţi. Unii vor să termine (cât mai) repede, alţii (cât mai) bine. În funcţie de dispoziția, 
calificarea, educaţia şi personalitatea lor, oamenii sunt mai mult sau mai puţin capabili 
să fie la înălțimea noilor constrângeri şi a noilor condiții. Unii au ca valori locul naşterii, 
casa, familia, copiii, lentoarea, cumpătarea, meticulozitatea, trăinicia; alţii, flexibilita- 
tea, independența, mobilitatea, fuga, competiția, puterea etc. (Schrenk, 2010). 

S-a constatat că oamenii nu sunt la fel de mobili ca fluxurile financiare, la fel de 
rapizi ca procesele tehnologice; timpul uman, sufletesc nu este același cu cel digital. 
EJ, oamenii, suferă de jer/ag: le este dor de casă şi de persoana dragă. Relaţiile nu pot 
fi organizate şi programate ca întâlnirile de afaceri (idem, p. 110). Viaţa nu poate avea 
fluctuaţia şi mobilitatea proiectelor. Oamenii ajung — mai devreme sau mai târziu — la 
capătul puterilor. 

A venit momentul să constatăm obsesia noastră de a face totul mai repede şi de 
a trăi plăcerea de a o lăsa mai încet şi de a face clipa să dureze (Honore, 2008). Avem 
nevoie să ne oprim, să observăm ce se întâmplă (în adâncime), să ne instalăm cu ade- 
vărat în vieţile noastre şi să acordăm atenţie fiecărui moment; să ne oprim din goana 
spre altceva (Rechtschaffen, 1999). 

Pe scurt, momenţul zime shifting-ului, al schimbării timpului a sosit, întocmai vite- 
zelor la bicicletă. Este modul existenţial de a găsi cadenţa vieții, aceea care ne hrăneşte 
sufletul în profunzime, cu adevărat. Avem cu toții nevoie să facem ceva doar pentru că 
ne place, fără să urmărim niciun câștig, nicio realizare personală sau o răsplată, fără să 
fim absorbiți de o activitate urgentă înscrisă în program sau pentru a obține nişte 
obsedante şi ademenitoare puncte, ci doar de dragul plăcerii pe care ne-o dă activitatea 
în sine (Rechtschaffen, 1999, p. 101). 

Însă, chiar dacă ştim că ceva nu este în regulă, cei mai mulţi dintre noi nu ştim 
cum să schimbăm ritmul, cum să intrăm în rezonanţă cu unul mai! lent, mai uman. Nu 
ştim şi nu ne (ma!) putem permite să ne oprim; căci rămânem în urmă, suntem dați la o 
parte sau călcați în picioare, zicându-(ni)-se că suntem greoi, inactuali, prea lenți. Nu 
(mai) ştim să ne oprim ca să medităm, să ne rezervăm timp pentru noi înşine şi pentru 
cel dragi, să trecem de la frenezie la linişte, să ne relaxăm cu adevărat, să deschidem 
ochii, să vedem, să ascultăm, să simțim, să fim atenți (idem, p. 35). 

În societatea hipertimpului, a fi lent a devenit un cuvânt (şi un comportament) 
neagreat, contradictoriu, depăşit, stupid, enervant. El exprimă o incapacitate de adaptare, 
un deficit de inteligență socială, o neputinţă, o mojmondeală. A fi lent este o etichetă 
riscantă atribuită oricărei persoane. Pe scurt, este un cuvânt (şi un comportament) ce 
trebuie eliminat. 

Schimbarea vitezei ne oferă însă o altă înțelegere fundamentală a lucrurilor. 
într-o altă aşezare a faptelor şi a relaţiilor, repede înseamnă să tim (mereu) ocupați, să 
ne supunem unui program, unor presiuni instituționale, să fim agresivi şi grăbiţi, stre- 
saţi, încordaţi, superficiali, pe picior de plecare, permanent în priză (Honore, 2003, p. 23). 
Repede înseamnă — în cele mai frecvente cazuri — supremația cantității asupra calităţii. 

In schimb, /enz înseamnă să fim mereu calmi, atenţi, cumpătaţi, reflexivi, îngă- 
duitori, echilibraţi. El presupune realizarea unor legături semnificative cu oamenii, cu 
munca, cu tot ce ne înconjoară. Lent presupune — în cele mai frecvente cazuri — supre- 
maţia calităţii asupra cantității. A fi lent înseamnă a ne bucura de fiecare moment, pe 
măsură ce vine şi ne umple sufletul, dreptul de a ne relaxa, de a gândi, de a reflecta la 
problemele existenţiale, de a ne aparține. A fi lent reprezintă, totodată, căutarea unei 
vieți paşnice, armonioase, în care nu ne mai simțim ca într-o cuşcă (fie ea de fier sau 
de argint), eliberați de obositoarea noastră zbatere (idem). 

Este important să precizăm faptul că vorbim (aici) despre lentoare prin raportare 
la ritmul absurd pe care l-a luat viaţa noastră, impus de procesele economico-finan- 
ciare, tehnologice, concurențiale şi de performanţă duse la limita suportabilului. Dar 
nu toate lucrurile, activitățile, persoanele, relațiile pot rezista la şi se pot împlini prin 
acest tempo accelerat. Cum ştim, unele pot şi este important să se deruleze cât mai 
repede, altele însă nu pot şi nu trebuie accelerate. Se distrug, se descompun, se dezmem- 
brează, se deteriorează. Acestea (din urmă) au nevoie de timp, de timpul lor natural de 
creştere, de maturizare, de coacere. Au nevoie să se petreacă pe îndelete (idem, p. 14). 

Prin urmare, nu este şi nici nu poate fi vorba (în acest modest studiu) de o ple- 
doarie împotriva vitezei, ci a ritmurilor iraționale, ameţitoare, aberante, sufocante ale 
vitezei (care face şi va face — tot mai multe — victime). Nu este vorba de a ne opune rit- 
mului alert al vieții, ci ritmului absurd de alert al vieții, a acelui ritm care ne distruge 
sănătatea, ne tulbură viaţa psihică, ne alterează relațiile, degradează mediul şi slăbeşte 
educația. Nu putem impune viteza acolo unde este nevoie de aşezare, de discernământ, 
de profunzime, de consolidarea încrederii, de dezvoltarea cunoaşterii (fundamentale) 
și de provocarea gândirii, imaginației, creativităţii. Există, mai întâi, bucuria şi frumu- 
sețea vieţii şi apoi, viteza, urgenţa, turația maximă. 

Mai precis, este vorba despre a respecta fiecărui proces, lucru, acţiune, persoană, 
relație propriul său tempo de constituire, dezvoltare şi afirmare, astfel încât să contrt- 
buie la farmecul lumii şi al vieții. 

Ceea ce este esențial este faptul că fiecare fiinţă umană, eveniment, obiect, pro- 
ces etc. îşi are propriul său timp, propriul său ritm. Este ceea ce muzicienii numesc 
tempo giusto, viteza potrivită (idem, p. 47). Putem trăi mai bine dacă utilizăm, proce- 
dăm și muncim într-un rifm rezonabil. 

Cum se vede, secretul îl constituie echi/ibrul: în loc să facem totul repede, repede, 
repede, să facem totul în ritmul adecvat. Uneori, repede, alteori, lent. Uneori, calea de 
mijloc, alteori, mai mult repede, alteori, mai mult pe îndelete. 

Este fundamental să ştim că oricând putem alege (ŞI, oricum, mereu alegem) 
ritmul în care lucrăm, în care vrem să trăim, în care ne simţim noi înşine şi în care 
interacționăm cu ceilalţi, în care simțim viaţa (că ne aparţine). Pur şi simplu este 

important să aprofundăm, în loc doar să furnizăm, să simţim plenar clipele decât să le 
expediem (idem, p. 260). Mai devreme sau mai târziu, vom constata că marele 
beneficiu adus de îmblânzirea/domolirea ritmului este acela că timpul şi calmul sun 
chemate (şi ne ajută) să stabilim legături semnificative cu oamenii, cu profesia, cu 
natura, cu cultura, cu mintea. 

Schimbând viteza, găsind cadenţa vieții, schimbăm şi viteza mentală: dintr-una 
foarte rapidă într-una temperată. Ne putem bucura astfel de sănătate, calm interior, 
mărirea puterii de concentrare şi abilitatea de a gândi mai profund şi cu mai multă 
creativitate (idem, p. 121). Trecem din postura gânditorului rapid (7he fast thinker) (acea 
persoană care, fără a pierde o clipă, găsește un răspuns superficial la orice întrebare şi 
pentru care „ajungerea la destinație este mai importantă decât călătoria în sine” — idem, 
p. 163) în cea a gânditorului cumpătat, reflexiv, preocupat de temeiuri şi de rigoare, 
De altfel, cercetările arată faptul că oamenii gândesc mai original atunci când sunţ 
calmi, când nu se grăbesc şi sunt departe de orice factor agresiv de stres. Tensiunea şi 
presiunea temporală provoacă — în majoritatea situațiilor — blocarea mentală. Nu vedem 
şi nu dezvăluim decât un anumit nivel (superficial) al lucrurilor şi al raporturilor dintre 
ele (pe care le luăm, de altfel, ca temei al deciziilor şi al acţiunilor noastre). 

Desigur, s-au înmulțit contextele care ne cer o gândire rapidă şi — în aceeaşi 
măsură — cele care presupun o gândire atentă, elaborată, elevată, rafinată. Psihologul 
britanic G. Claxon (1997) face distincția între gândirea rapidă şi gândirea lentă. Prima, 
gândirea rapidă, este logică, analitică, liniară, conceptuală. Este cea care se produce când 
suntem sub tensiune, când ceasul ne zoreşte, când termenul-limită ne presează. Repre- 
zintă felul în care gândesc computerele şi în care operăm la locul de muncă în actua- 
lele condiţii. Cea de-a doua, gândirea lentă, este intuitivă, creativă, încâlcită. Este cea 
care se produce când tensiunea a scăzut şi avem răgazul să lăsăm ideile să se coacă în 
ritmul lor. Astfel, sunt ţesute gândurile subtile, rafinate, inaccesibile primei instanțe; 
lăsăm răgaz mişcării gândurilor şi stabilirii conexiunilor. 

În atare situaţie, pentru a promova gândirea creativă, dar şi pentru a evita exte- 
nuarea fizică şi psihică, terapeuții şi psihologii „prescriu tot mai mult doze de lentoare 
la locul de muncă” (Honore, 2008, p. 202). Studule arată faptul că „aceia care simt că 
dețin controlul asupra timpului lor sunt mai relaxaţi, mai productivi şi mai creativi” 
(idem, p. 197), mai înțelegători, mai atenți cu ceilalți, mai răbdători, mai umani. Totodată, 
un ritm rezonabil/adecvat (de viaţă, de muncă, de cercetare/reflecție) ne deschide uşa 
către o lume plină de detalii, de nuanţe şi de semnificaţii (nebănuite). În context, cele- 
brul gânditor britanic B. Russell menţiona în eseul său scris în 1935 şi intitulat /n 
Praise of ldleness (Proslăvind trândăvia) următoarele: un program de muncă de patru 
ore pe zi ne face „mai blânzi şi mai puţin înclinați să-i persecutăm pe ceilalți şi, 
totodată, mai puţin suspicioşi față de cei din jur” (apud Honors, 2008, p. 208). 

Prin urmare, expuși unei viteze halucinante, este esențial să ne găsim ritmul şi 
să ni-l respectăm, să lucrăm astfel încât să nu ne periclităm sănătatea (fizică şi psi- 
hică), să ne găsim constant seninătatea şi — în egală măsură — disponibilitatea faţă de 
ceilalţi, să nu ne depăşim limita vitezei interioare, să-i acordăm gândirii timpul necesar 
limpezirii şi desfăşurării ei, iar relaţiilor dintre noi clipele cunoaşterii, descoperirii, 
regăsirii ŞI apropierii. 

Pe scurt, este esenţială o bună (sau — dacă se poate — cea mai bună) relaţie cu 
timpul, prin care să ne manifestăm ca o personalitate echilibrată, înțeleaptă, ataşată şi 
mereu atentă față de semeni. 


Educaţia şi civilizația turbo 

Lucrurile care au nevoie de ritm temperat — gândirea creativă, consolidarea rela- 
țiilor umane, limpezirea de sine, şcoala — se pierd în goana nebună de a ţine pasul. În 
vârtejul în care totul se produce cu o viteză ameţitoare a intrat şi educaţia. În lumea 
noastră, dominată de sistemul turbo, virusul grabei s-a răspândit (rapid) de la adulți la 
tineri ŞI Copii. 

Când este prea puţin vorba de oameni și tot mai mult vorba de principiul per- 
formanţei, al concurenţei, al întâietăţii şi al câştigului, educaţia se află şi ea sub pre- 
siunea timpului. Ceea ce pasionează epoca noastră — precum am văzut în paragraful 
anterior — este un stil de viață dominat de profit, de reuşită, de competiţie. „A fi cel 
mai bun, a excela, a te supradepăşi, iată societatea democratică «convertită» la cultul 
performanţei, «vector al unei înfloriri personale de masă»” (Lipovetsky, 2007, p. 231). 
În fond însă, — remarcă eseistul francez — cu cât se agită mai tare acest model (şi ideal) 
de performanţă individuală, „cu atât mai anemice sunt adeziunea şi entuziasmul stâr- 
nite de acest model”, căci avem — în adânc — „nu un cult, ci frică de performanţă. Sunt 
în creştere anxietatea, stresul, criza subiectivă şi neîncrederea în întreprinderi”, în 
organizaţii (idem, p. 235). 

Pe scurt, în societatea performanţei şi a hipervitezei, trăim sub presiunea rezul- 
tatelor de excepție, a soluţiilor rapide şi a fricii de ratare (Schrenk, 2010, p. 141). 

Dintr-un anumit punct de vedere, din felul în care societatea îşi tratează copiii 
deducem valorile ei. Pare că astăzi copilăria nu mai înseamnă — de facto — libertate, ci 
şansă, nu mai înseamnă cunoaştere, ci competenţe, ei nu mai trăiesc pentru viaţă, 
ci pentru CV (idem, p. 199). Dorinţa de a studia ceva pentru că este interesant devine cu 
totul naiv. Curiozitatea (înnăscută a) copilului nu mai e de ajuns. Cipul trebuie pro- 
gramat cât mai devreme, cât mai substanţial. Numai aşa va putea funcționa mai târziu 
fără probleme în serviciul economiei, al pieței, al societăţii hiperconcurențţiale (idem, 
pp. 135-136). 

Cercetările de psihologia copilului arată faptul că — în ceea ce-i priveşte — copiii 
nu se nasc obsedaţi de viteză, de performanţă şi de randament (Honors, 2008). Com- 
petiția îi sileşte pe (tot mai) mulți părinți şi profesori să-şi grăbească frecvent copiii, 
elevii. Aceştia — copiii, elevii — se văd obligați să alerge cât pot de repede în tot ceea 
ce fac. Avem nevoie de oameni ai grabei, oameni care gândesc, se mişcă şi acţionează 
(foarte) repede (şi, dacă se poate, fără greşeală). Probabil că acesta va fi — într-un viitor 
mai mult sau mai puţin îndepărtat (dacă presiunea urgenţei va pune stăpânire pe noi) — 
și cel mai important criteriu de apreciere a calității educaţiei oferite de către părinți 
fiilor/fiicelor lor şi a calităţii educaţiei oferite de către profesori elevilor; de asemenea, 
probabil că acesta va fi principalul criteriu de apreciere a eficacității şcolii ca instituție 
socială. 

Intensificarea ritmului nu se reduce în şcoală. Şi ea este supusă presiunii vitezei, 
ritmului turbo. Sistemul educaţional este tot mai mult clădit pe infernul examenelor 

(Honor€, 2008, James, 2009). Copiii sunt cei care suferă cel mai mult de pe urma acestei 
creşteri ameţitoare a ritmului şi a dominaţiei principiului performanţei. Ei nu mai au 
timp să se odihnească, să se joace, să-şi lase imaginaţia să hoinărească, să-și găsească/des- 
copere cadenţa. Ca să nu mai vorbim de faptul că cei mai mulți se întorc acasă în case 
goale (idem, p. 14). Prinşi în acest „vârtej al zorului” (idem, p. 258), copiii nu (mai) au 
timp pentru a fi lenți. Cei care nu rezistă sunt striviți sau abandonează. 

În acest tensionat context, au apărut psihologi (şcolari), pedagogi, specialişti în 
ştiinţele educaţiei care au ridicat glasul împotriva curentului care a transformat copiii 
în alergători de forță (Honore, 2008). 

În ceea ce îi priveşte, şi profesorii sunt constrânşi să nu încetinească ritmul, să 
nu se oprească niciodată, să lucreze repede, să accelereze. Se ivesc permanent (dar 
permanent) tot mai multe lucruri urgente de făcut, de rezolvat. Ei se simt încărcaţi şi 
stresaţi, nemulțumiți că nu-şi pot face treaba serios, pe de-a-ntregul. Nu se mai ocupă — 
decât, eventual, formal şi în mare grabă — de propria autoformare, de stările lor sufle- 
teşti, de propria viaţă intelectuală şi emoțională. Prinşi în cleştele vitezei, ei nu mai au 
timp să se intormeze sistematic, să aprofundeze, să urmărească o problemă/o idee, nu 
mai au timp să sintetizeze, să înțeleagă marile semnificații ale cunoaşterii, ale lumii, 
ale vieţii. Ei se trezesc că fac totul pe fugă, fără să îşi (mai) lămurească viața lăuntrică 
şi să îşi liniştească sufletul. 

Totodată, constrânși de documentele şi de structurile instituționale să se cen- 
treze — cu predilecție — pe abilități, competenţe şi examene și aflați în perpetuă criză de 
timp, profesorilor le scapă — de foarte multe ori — preocuparea pentru dezvoltarea sănă- 
toasă, armonioasă, plenară a elevilor, construirea și creşterea relației cu elevii, cu 
părinții, atenţia rezervată problemelor lor personale şi/sau familiale. 

Pe scurt, munca profesorului se derulează între presiuni, stres, urgențe, birocra- 
ție, supercerințe, pe de o parte, şi dorința de prestație profesionistă practicată la clasă, 
dorinţa sa de dăruire, de construcţie a personalităţii elevului, de susţinere și de încura- 
jare a potențialului său, pe de altă parte. 

Privit mai atent și mai pe îndelete, putem constata faptul că ritmul formării umane 
este diferit de cel al afacerilor şi al evoluţiei tehnologiilor. În condiţiile în care dorim 
să creştem generaţii sănătoase (fizic, psihic, moral, spiritual), echilibrate, rezistente, libere, 
atunci vom constata că el nu are şi nici nu poate avea aceeaşi viteză.!' Mai precis, 


1 Când ritmul formării este asemănător (sau extrem de aproape) de cel al afacerilor, al tehnologiilor, pro- 
liferează şi se instituie o nouă geografie culturală: cultura de suprafaţă, pe orizontală (lumea Google), în 
comparaţie cu cea pe verticală, în profunzime, pe care o aduce şcoala. În context şcolar, cunoaşterea era şi 
mai este (încă) „o călătorie în profunzime”, era o intensitate a vieţuirii, o problemă intimă între om şi o zonă 
a realului; era „acolo unde studiul este aprofundat şi mai articulat” (Baricco, 2009, p. 100). 

În noua geografie culturală, valoarea supremă este mișcarea, căreia oamenii îi jertfesc sufletul. Are loc 
un soi de restructurare mentală. Totul se transformă în sisteme pasagere (idem). Ceea ce presează şi se 
impune acum sunt: simplificarea, rapiditatea, superficialitatea, mediocritatea (Baricco, 2009, p. 91). În ci- 
vilizația turbo, o idee nu mai stă sub semnul solidităţii, al permanenței, al desăvârşirii (idem, p. 106). Ne 
absoarbe universul rețelelor (pe internet), univers care vine cu „suprafață în loc de adâncime, călătorii în 
loc de scufundări, joc în loc de suferinţă”. 

Până acum câţiva zeci de ani, valoarea fundamentală era efortul. „Accesul către sensul profund al 
lucrurilor — notează A. Baricco (2009) — provenea din efort: timp, răbdare, sârguință, voință”. Era vorba, 
literalmente, de a merge în profunzime, „excavând suprafața pietroasă a lumii” (p. 138, s.n. — G.A.). Or, 

educaţia, şcoala au un ritm mai temperat. Tot mai multe exemple dovedesc faptul că, 
în esență, copiii, dacă învaţă într-un ritm mai lent, ei învață mai bine. Kathy Hirsh-Pasek, 
profesor de psihologia copilului la Universitatea Temple din Philadelphia, Pensilvania — 
a demonstrat că ace: copii care au fost educați fără stres, într-un mediu şi într-un tempo 
adecvate, s-au dovedit mai puţin agitați, mai dornici să înveţe şi capabili să gândească 
independent. Autoarea afirmă faptul că: „Atunci când vine vorba de creşterea copiilor 
și de educarea lor, concepția modernă care spune că «mai repede este mai bine» şi că 
rebuie să facem «ca fiecare moment să conteze» este pur și simplu greşită. Atunci 
când privim dovezile ştiinţifice, este limpede că acei copii care învaţă în mod relaxat, 
mai puţin rapid şi fără a fi înregimentaţi atât de evident, învaţă mai bine şi se dezvoltă 
mai bine, având o personalitate mai bine conturată” (apud Honors, 2008, p. 239). 

În aceste coordonate şi ca urmare a datelor ultimelor cercetări, a apărut/s-a lansat 
mişcarea Educația lentă în şcoală.'” La sfârşitul anului 2002, Maurice Holt, profesor 
emerit de educație la Universitatea Colorado, Denver, a dat publicității un manifest 
pentru o mişcare mondială numită Slow Schooling. Asemenea altora, şi el s-a inspirat 
din mișcarea Slow Food. Profesorul american susține faptul că, pompând cât mai multă 
informaţie în copii cât ma! rapid cu putință, este ca şi cum i-am sili să înfulece un Big 
Mac. Ca atare, este important şi recomandabil ca ei să înveţe într-un ritm mai lent, 
dispunând de timpul necesar adâncirii studiului, stabilirii de conexiuni, necesar pentru 
a învăța cum să gândească, mai degrabă decât să se gândească să treacă examenele, să 
rezolve testele. 

Dacă mâncând s/ow, papilele gustative trăiesc o încântare, învățând slow, mintea 
se simte mai proaspătă, iar orizontul ei se lărgeşte şi/sau se aprofundează. „Noţiunea 
de şcoală lentă — susține M. Holt — distruge cu o singură lovitură ideea de studiu intens, 
forțat de teste şi experiență standardizată” (apud Honore, 2008, p. 241). Convins de 
pledoaria sa, profesorul american continuă: „Mişcarea lentă a felului de abordare în 
care ne hrănim ne permite descoperirea şi dezvoltarea unor capacități de cunoscători. 
Festivalurile Slow Food oferă noi feluri de mâncare şi prezintă noi ingrediente. În același 
fel, şcolile lente ne oferă ocazia de a inventa, de a răspunde schimbărilor culturale, în 
timp ce şcolile rapide oferă aceiași burgeri vechi” (ibid. ). Pe scurt, ca şi alte sfere ale 
mişcării Slow (cum am văzut deja, Slow Food sau Citta Slow, de pildă), Slow Schooling 
vorbeşte despre fempo giusto şi echilibru. 


remarcă eseistul italian, fără efort, „fără profunzime nu există suflet” (2009, p. 140, s.n. — G.A.). Sufletul 
ține de profunzime, de sârguință, de răbdare, de efort. În societatea urgenţei, avem tot mai mult de-a face 
cu omul-orizontal, care călătoreşte/trăieşte la suprafaţă. 

'2 Consider demn de precizat faptul că am descoperit existenţa acestei mişcări cu totul întâmplător în pe- 
rioada documentării pentru prezentul studiu. Mi-am dat seama, astfel, că se conturase deja în lume o 
atitudine care să semnaleze (şi să contracareze) riscurile la care se expune şcoala atunci când este împinsă 
către un ritm de lucru galopant, inadecvat din punct de vedere psihologic, pedagogic, cultural. Cred însă că nu 
este nevoie să aderăm sau să ne înscriem într-o mişcare (cultural-educativă) ca să ne dăm seama de actuala 
tendință. Este, cred, un fapt din ce în ce mai evident! Școala a avut întotdeauna o inimă care a bătut în 
ritmul ei, formând oameni bine şi solid constituiți. 

5 Ideea centrală a filosofiei Slow — care întemeiază toate aceste acțiuni — este ca în tot ceea ce facem să 
acordăm timpul necesar, pentru ca totul să fie aşa cum se cuvine şi — apoi — să ne bucurăm mai mult de re- 
zultate, Este vorba de domolirea ritmului, de eliberarea de goana perpetuă şi de rrăirea fiecărui moment al 
vieţii (cu semnificația lui autentică). Este nevoie de timp nu pentru a face lucrurile, ci pentru a /e face 
bine, temeinic, căci ele sunt viață din viaţa noastră. 

Elevii sunt eliberați de obsesia generală legată de teste, de note, de ritmul alerț, 
de cursa contracronometru, de competiţia la sânge, de atmosfera de educare forțată. A 
căpăta gustul pentru învățătură cere timp, răbdare, apropiere, crearea şi întreținerea 
unui mediu afectiv stimulativ. Desigur, munca intensă îşi are locul ei în sala de clasă, 
în activitatea didactică. Însă, „în loc să fie obsedați de teste, orare, ţinte ce trebuie 
atinse, copiii beneficiază de libertatea (şi de răgazul — n.n. — G.A.) de a se îndrăgosti 
de învățătură”, de cercetare, de adevăr (idem, p. 242). 

Multe dintre aceste idei le regăsim încă la începuturile culturii şi civilizației eu- 
ropene, când — la vechii greci — constatăm că paideia nu este legată de necesitatea 
vreunei cereri sociale şi de cadenţa societății. Ea avea totul în comun cu timpul liber a] 
lui skhole: vremea în care gândirea putea să se detaşeze de grijile şi de ritmurile exis- 
tenţei. 

Într-un prim sens, termenul skhole înseamnă oprirea, odihna şi, prin urmare, 
timpul-răgaz, „care îi permite omului să nu mai fie supus nevoii vieţii cotidiene, ci să-şi 
piardă timpul” (Mattsi, 2005, p. 176, s.a.). Fără acest timp-răgaz, omul rămâne necio- 
plit şi incult. Cel de-al doilea sens al termenului se referă la ocuparea timpului liber de 
către om, nu prin lenevia goală, ci prin plenitudinea unei reflecţii studioase (ibid. ). 

În Theaitetos (175.d-e), Platon leagă pentru prima dată timpul liber, înțeles ca 
suspendare a treburilor curente şi deci ca fimp de pauză, de exercițiul gândirii care îşi 
este scop sieşi. „Cu ocazia acestei pauze în mişcarea vieţii, omul se poate consacra 
reflecţie: şi se poate întoarce, lăsând la o parte tensiunile cotidiene, spre ființa calmă a 
adevărului” (idem, p. 177). 

Prin urmare, în concepţia vechilor greci, nu există cultură, paideia decât datorită 
acelui moment de pauză când sufletul se găsește față-n față cu el însuşi. Permițând 
gândirii, eliberată de constrângerile vieții şi ale societății, să se exercite în deplină 
libertate, numai skhole îşi este sieşi scop. 

Reese, aşadar, că adevărata educaţie îşi are originea „în timpul liber, în vreme 
ce sufletul își găseşte timpul să reflecteze sau, mai exact, suspendă timpul pentru a 
ajunge la această mică pistă a nontimpului”, despre care H. Arendt arată că duce la 
eternitate (Mattei, 2005, p. 178). Astfel, lăsăm la urmă „agitația umbrelor vremii” (ibid). 
Urmând gândul lui Platon, putem înţelege faptul că adevărata educație vine ca „o ruptură 
în lâncezeala vieţii cotidiene şi chiar ca o brutalitate, deoarece prizonierul (omul 
încarcerat de urgențele vieţii sale — n.n. — G.A.) este smuls cu forța din întunericul peş- 
terii, pentru a urca cu greu o scară abruptă care duce sus, spre exterior, spre lumina soa- 
relui” (ibid. ). 

Prin urmare, ceea ce era şi este esenţial este timpul-răgaz, care permite elabo- 
rarea gândului şi iluminarea (Kant). Şcoala dă omului timpul liber necesar gândirii, ea 
opreşte pentru câteva momente valurile vieţii sociale pentru a aborda altceva decât 
propriul teritoriu. Răbdare, timp, tăcere, efort, profunzime — toate au drept recompensă 
gândul, proximitatea cu sensul lucrurilor (Baricco, 2009, p. 196). 

Pentru un anumit interval, ieşim de sub presiunea curgerii iuți a timpului. Ne 
putem concentra. Trecem într-o altă cadență. Profesorii sunt cei care dau timpului, în 
sala de clasă, o altă dimensiune. EI curge mai lent, mai potolit. Profesorii vin în clasă 
cu un alt simțământ al temporahtății. Elevii ies din timpul vieţii lor cotidiene şi intră 

intr-un timp al aprofundării, al înțelegerii, al exprimării. Pot intra chiar într-un timp al 
autoformăril. 

Aflată între necesitățile momentane ale timpului şi exigenţele eternității, şcoala 
produce gândire, umanitate, nu instrumente, unelte. | 

Prin natura lui, spiritul este lent. Indiferent cât încearcă ființa umană, îi este 
imposibil să grăbească iluminarea (Honore, 2008, p. 55). Mediocritatea este iute, geniul 
este lent. A. Baricco (2009) remarcă: „In mediocritate, sistemul găseşte o circulaţie 
rapidă a ideilor şi a gesturilor; în geniu, în profunzimea individului celui mai nobil, 
acest ritm este frânt. O minte simplă trimite mesaje mai iute, pe când o minte com- 
plexă le încetinește” (p. 67). 

Pe scurt, absorbindu-i pe discipoli într-un timp cultural, educația (îi) umanizează. 
şcoala formează oameni pentru eternitate; ea nu poate fi judecată după principiul 
productivității şi al actualității. Şcolarizarea e în primul rând umanizare. 

Ar fi însă prea puţin dacă, în educaţie, am avea în vedere numai aspectul mental, 
cognitiv (îndemnați de societatea cunoaşterii). Actul educativ este, precum știm, mult 
mai cuprinzător. El include — deopotrivă — intercunoaşterea (raportul profesor-elev, 
elev-elev, profesor-clasă, elev-clasă) şi autocunoaşterea. Universul educaţiei este uni- 
versul încercării şi erorii, al succesului şi insuccesului, al dialogului între individua- 
Jităţi mai mult sau mai puţin conturate. Aici se exersează spiritul critic şi autocritic, se 
dezvoltă încrederea în sine şi deschiderea către ceilalți, este prilejul exprimării crea- 
toare. Educaţia este timpul jocului şi al zâmbetului, al lămuririlor şi al problemelor, al 
nemulțumirilor, al organizărilor şi al reorganizărilor, al concluziilor. 

Actul educativ cere răbdare, atenție, migală; atribute tot mai rare astăzi. Lucru- 
rile care cer răbdare, atenţie, migală devin articole de lux. Lucrurile personalizate, 
meticulos lucrate şi finisate ajung să coste foarte scump. Probabil că şi educaţia, pe 
măsură ce timpurile vor fi din ce în ce mai iuți şi mai globalizatoare, va ajunge să coste din 
ce în ce mai mult şi să fie accesibilă doar celor cu dare de mână. Astfel că, în timp, cei 
mai mulți dintre copii vor avea acces la „supermarketul” educației, unde se găsesc 
lucruri de serie, ieftine, forțate, de utilitate imediată şi tranzitorie, iar unii dintre ei vor 
avea parte de o educaţie atent şi meticulos organizată, derulată în ritm natural. 


Concluzii 

Trăim în cultura Fă-Totul-Mai-Repede (Honore, 2008, p. 138). Lucrurile se petrec 
intr-un ritm care — parcă — îţi taie respirația (Noelle-Neumann, 2004, p. 191). Obiectele 
concepute pentru a ne uşura viața devin repede instrumente de exacerbare a compe- 
tiţiei şi de accelerare a curgerii timpului (Serven-Schreiber, 2004, p. 34). În epoca în 
care informația circulă cu mare viteză, este imposibil să (mai) găsim un loc în care să 
ne ascundem de e-mail, fax sau telefonul mobil. Oricare dintre noi este disponibil pentru 
muncă toată ziua. Ma: mult, devenim chiar dependenți de ele. Viaţa noastră este nit- 
mată şi reglată de utilizarea acestora. Am ajuns ca slujba să ne devoreze viața privată 
(să ne acapareze teritoriul interior) (Schrenk, 2010). În loc de timp liber, dorit şi promis, 

am ajuns să fim permanent la serviciu. Unii o suportă cu greu (şi din ce în ce mai 
greu), alţii s-au adaptat. * 

Trăind sub ameninţarea şomajului (sau a sărăciei), sunt mulți care consideră că 
dacă muncesc mult se pot feri de această situație. Ei muncesc enorm şi sunt dominați 
de respectarea termenelor-limită. Pe acest fond, specialiștii semnalează apariţia şi ex. 
tinderea a două mari boli moderne (Andre, 2009): 

TMD (200 much disorder), boală pricinuită de existenţa a prea multor lucruri de 
acelaşi gen (care duc la angoasa alegerii, la tensiunea celei mai bune alegeri şi sen. 
timentul că se putea totuşi şi altfel, poate mai bine şi mai avantajos); 

TBD (700 busy disorder), boală provocată de faptul de a avea prea multe de 
făcut (într-un anumit interval de timp, perceput în general ca scurt şi foarte scurt). 

Societatea ne sileşte să producem mai repede, să muncim mai repede, să con- 
sumăm mai repede şi să trăim mai repede, indiferent de preț (Honore, 2008, p. 26]), 
Dar ceea ce constatăm este faptul că oricât de repede am merge, am lucra, am acționa, 
oricât de clar şi de riguros ne este programul (zilnic), nu avem niciodată suficiente ore 
pe zi. Şi nu vor fi niciodată, dacă vom crede că totul ține doar de organizarea şi de 
reorganizarea programului de lucru. Aceasta nu poate fi decât o soluţie de moment şi 
de fapt o consolatoare iluzie. Problema nu constă, în primul rând, în cum să ne plani- 
ficăm mai bine timpul, ci cum să ni-l trăim mai profund pentru a avea sentimentul că 
viața ne aparține. Nu devenind sclavii programelor rezolvăm problema timpului 
nostru. Este important să ştim, să putem să avem timpul mereu în proprietatea noastră, 
că esențial este ca el să ne aparțină. 

Abia atunci când învăţăm şi deţinem acest lucru, „relaţiile noastre devin mai 
împlinite, timpul petrecut în singurătate mai bogat, înaintarea în vârstă mai plină de 
satisfacţii, munca mai fructuoasă, iar stresul şi anxietatea ne paralizează mai puţin sau 
chiar deloc” (Rechtschaffen, 1999, p. 15). Mai mult, ne recuperăm stările noastre su- 
fleteşti (intrăm în posesia lor) şi prin aceasta ne lărgim considerabil şi confortabil 
momentul prezent „prin ecourile trecutului şi ale viitorului. Din animale ale prezentu- 
lui devenim animale ale duratei. Care vizează să fie animale pentru eternitate”, punctează 
Ch. Andre (2009, p. 31). 

Mulţi dintre noi suntem atât de bolnavi de timp şi atât de săraci de timp (avem 
în posesie atât de puţin timp; ŞI din ce în ce mai puţin...), încât ne neglijăm familia, 
copiii, partenerul de viață, părinţii, prietenii, fraţii, colegii. Cine încearcă să posede timpul 
riscă să devină un om lent. Or, nu mai e loc pentru oamenii lenți. 

În iuțimea mişcării ei, societatea ne incită să consumăm, să reacționăm, să ne 
supunem comenzilor sociale, profesionale, economice, să ne îndepărtăm de noi înşine 


'* ]. Hollis (2009) crede că prin adaptări şi pentru adaptări, mereu şi mereu adaptări, ne neglijăm sufletul. 
Ne sucim şi ne răsucim mereu în adaptările noastre. „Cu fiecare adaptare — scrie psihiatrul texan — ne 
înstrăinăm şi mai mult de sufletul nostru” (p. 93). 
> Reies de aici următoarele: 

a. Prin stările noastre sufleteşti suntem animale ale duratei; 

b. Cât avem în proprietate stările noastre sufleteşti ne putem trăi durata; 

c. În iureşul timpului, ca sclavi ai programelor (şi trecând rapid dintr-un program în altul sau de la un 
program la altul), ni se fură trăirea stărilor sufleteşti, ni se compromite şansa de a deveni — ceea ce ne este 
caracteristic — animale ale duratei. 

(idem, P: 105). Abundenţa de activități, de solicitări, de sarcini (şi câte şi mai câte) duce la 
g deconstrucţie a capacității noastre mentale, prin suprastimulare şi împrăştiere (idem, 
PD aaa ea aul | | SR 
Cu presiunile şi ofertele ei multiple, societatea hipermodernă ne împiedică să 

racticăm stările de concentrare, de reflecţie, de interiorizare. Ea ne smulge de la orice 
-eculegere şi ne aruncă în afară de noi, într-o furie ucigătoare (idem, p. 384). 

Societatea actuală ne îndeamnă — consideră celebrul psiholog francez — la for- 
marea acelui respingător obicei „de a nu ne fixa gândul, de a nu ne antrena concentra- 
rea”, de a deveni niște instabili psihic, nişte agitaţi într-un pahar cu apă, nişte handi- 
capați ai introspecţiei şi ai reflecției aprofundate, nişte imbecili impulsivi (Andre, 
2009, pp. 374, 376). 

In condiţiile unei viteze ameţitoare și a unul individualism devastator, intros- 
pecția și empatia sunt aproape eliminate. Având nevoie de timp şi de lentoare, ele devin 
articole tot mai preţioase „în epoca noastră supraocupată cu lucruri de umplutură” 
(idem, p. 105). Avem nevoie mai mult ca oricând — credem — de această preocupare de 
a ne repune în legătură cu viaţa noastră, cu noi înşine, „tocmai pentru că trăim o 
perioadă de zbor permanent al timpului şi al atenției”, menționează Ch. Andre (2009, 
p. 106). Nu mai avem timp pentru a distila pe îndelete ideile; să citim cu lăcomie şi 
fără să datorăm nimănui nicio explicație (Taleb, 2009, p. 48). Cedăm capcanei de a 
trăi sub presiunea urgenţei. Numai oamenii din agora — susțineau vechii greci — nu ies 
şi nu pot ieşi de sub această presiune. De aceea, ei promovau contemplația. Platon 
afirma că nu putem gândi sub presiunea urgenţei. A gândi şi a ne trăi simțămintele 
consumă timp (Taleb, 2009, p. 18). Ca şi trăirile noastre solide, gândirea are nevoie de 
timp: raționamente, căutări, clarificări, încercări, rearanjări etc. „Ioată această desfă- 
şurare a gândirii gânditoare este intrinsec legată de timp”, subliniază celebrul sociolog 
francez, P. Bourdieu (2007, p. 44). 

Este tot mai clar că trăim sub zodia cuvântului fas?. 

a. Mai întâi, este vorba de existența a ceea ce poate fi denumit fasr-thinkers. 
Timpurile şi căutările noastre pun problema posibilități gândirii în lipsa timpului ne- 
cesar. Sunt indivizi care sunt convinşi că producția gândirii şi calitatea ideilor lor nu 
este afectată. Că, în afara oricărei îndoieli, cursa este întotdeauna câştigată de cei care 
gândesc şi sunt deprinşi să gândească repede. 

P. Bourdieu consideră că fast-rhinkers nu sunt gânditori de profunzime, autori 
de opere durabile; ei gândesc în ceea ce G. Flaubert numea „idei primite de-a gata”, 
adică acele idei „admise de toată lumea, ideile banale, acceptate, comune” (Bourdieu, 
2007, p. 43), aparent inedite, în fapt, doar poleite. 

b. În al doilea rând, de la un timp, în condiţiile în care trăim într-o cultură de tip 
tabloid (Marinoff, 2009, p. 412), ni se propune şi suntem îndemnați să consumăm un 
Jast-food cultural. Precum ştim, el constă în produse/idei semipreparate, pregândite, 
predigerate pentru a fi cât mai uşor şi rapid asimilate; 

c. De asemenea, ni se conturează parcă tot mai clar conceptul de fast-schooling, 
de educaţie făcută în grabă, la repezeală, limitată pragmatic. 

Ca şi majoritatea celorlalți membri ai societăţii, și profesorii — împreună cu 
elevii — trăiesc în climatul plin de urgenţe, la un nivel ridicat de stres, sub presiunea 

considerabilă a rezultatelor/evaluărilor, presiune care — precum știm — dăunează lucru. 
lui bine făcut, calităţii relațiilor şi a stărilor lor sufleteşti. 

d. Putem vorbi de fast-former? Se poate identifica profesorul cu un fast-former? 
Pentru formularea unui răspuns, ar fi oportun să ținem seama de următoarele supoziţii: 

— pe de o parte, poate fi vorba de profesori făcuţi în fugă sau de profesori care 
ştiu că nu știu. Cei făcuţi în grabă, fără a avea conştiinţa failibilităţii lor, vor fi — în 
cele mai multe cazuri — profesori narcisici, aroganți, egocentrici, reci, nesiguri, ezitanţi, 
autosuficienți, persecutori. Pe când ce: formaţi pe îndelete, ştiindu-se failibili, ar putea 
avea tendința modestiei, a cooperării, a autoperfecționării, a respectului şi a încurajării 
elevilor. 

— pe de altă parte, ca profesor este nevoie de timp pentru a-i asculta pe elevi, 
pentru a le înțelege problemele, trebuințele, aşteptănile, individualitățile, pentru a practica 
O pedagogie a dialogului. Suntem tot mai puternic presaţi să le citim mai repede copii- 
lor/elevilor, să le cerem să rezolve repede, să se grăbească, să fie din ce în ce mai 
rapizi (şi să-i cotăm — de cele mai multe ori — ca isteți; le inducem ideea că cei rapizi 
sunt şi isteţi). 

Educaţia este procesul prin care profesorul intră în rezonanță cu elevul şi — la 
rândul lui — elevul cu profesorul său. Ea începe în clipa în care aceştia — profesorul şi 
elevul — intră într-o anumită cadență. În orice relaţie împlinită (inclusiv în cea edu- 
cativă), părțile intră în rezonanţă cu același ritm; iar profesorul şi elevul dispun de 
timpul necesar pentru a ajunge la acest ritm comun (Rechtschaffen, 1999). 

Produsul fast-schooling este omul format sub presiunea timpului, în majoritatea 
cazurilor, este vorba de omul dezarticulat, slab, superficial, egocentric, îngâmfat, (dis)pus 
să supravieţuiască şi să reziste în orice condiţii, să fluctueze, să nu aibă însuşiri clare, 
vulnerabil la impostură, la ipocrizie, nesigur, pregătit să profite de orice ocazie indife- 
rent de compromisul la care se expune, agresiv, oportunist, invidios, linguşitor. Pe scurt, 
suntem în faţa unei fundamentale tensiuni a educaţiei: respectiv, tensiunea dintre subiectul 
rătăcitor şi risipit (cu conştiinţa adaptării şi a eficacităţii) şi cel regăsit și adunat în ceea 
ce este esenţial şi îi conferă identitate (cu conștiința inadaptabilității şi a demnității). 

Cum se vede, suntem în faţa unei opțiuni esențiale: ori adoptarea unei educaţii 
mai rapide, mai pragmatice şi mai superficiale, ori a uneia mai lente, legată de senină- 
tatea culturii şi de formarea şi profunzimea sufletească? Acceptăm/Angajăm o educație 
care vizează cu predilecție acțiunea, capacitățile, abilitățile şi competențele (legate de 
cerințele şi de fluctuațiile pieţei, de nevoile urgente ale economiei) sau o educație care 
vizează cu predilecție o personalitate sănătoasă, echilibrată, profundă, originală, în pro- 
ces de autoactualizare? 

Putem atinge ambele dimensiuni formative în unul şi acelaşi proces? 

Prin urmare, timpul şi ritmul activităților noastre sunt elemente-cheie în forma- 
rea şi dezvoltarea copiilor noştri, a oamenilor. Putem opta pentru ritmul producției 
spiritului sau pentru ritmul producției materiale/economice. Când suntem din ce în ce 
mai săraci în privinţa timpului, mai putem cuprinde — noi, educatorii — cele două dezi- 
„derate într-un proces unitar? 

PULSUL MOTIVAŢIEI ELEVULUI DE-A LUNGUL ŞCOLARITĂŢII 


Introducere 

O ştim cu toţii: dintotdeauna omenirea a învățat şi întotdeauna va învăța. Fără 
învățare, ființa umană ori dispare, ori rămâne la nivelul rudimentarei sale existenţe 
biologice, animal-instinctuale. Important este, prin urmare, ce idealuri, ce scopuri, ce 
motivații îi călăuzesc şi îi orientează învățarea. 

Unii cred că trebuie să învețe pentru a-şi rezolva urgent şi (cât mai) eficient 
problemele vieții de zi cu zi, alții cred că trebuie să înveţe pentru a impresiona şi a fi 
remarcaţi de cei din Jur (sau de... superiori), iar alţii cred că trebuie să înveţe discret și 
perseverent pentru a-şi dezvălui sieşi fenomene nevăzute şi/sau neînțelese — la prima 
vedere — ale lumii sau pentru a-şi înțelege mai adânc sufletul. 

Unora, învăţarea le este dirijată de motive exterioare ei: de teamă, de ruşine, pentru 
obţinerea supremaţiei, pentru deținerea controlului celorlalți, pentru eliminarea concu- 
rentului, pentru o cât mai extinsă vizibilitate. Altora, învăţarea le este dirijată de resorturi 
intime ei, ce țin de pura sete de cunoaştere, de fascinația necunoscutului, de ademeni- 
toarea cucerire a zonelor miraculoase ale adâncurilor existenţei, de necunoscutul mi- 
crounivesului sau al macrouniversului. 

Aşadar, este important ce credem că merită — pe lumea asta şi în viața asta — să 
ştim şi ce ne îndeamnă s-o facem. Aflăm astfel că, în fond, nu învăţarea în sine este — 
probabil — marea provocare a existenței umane, cât principiile, valorile şi motivațiile 
pe care se întemeiază ea. Consecințele sunt diferite. 

Nu numai prin cât învăţăm fiecare ne deosebim unii de alţii, ci şi pentru ceea ce 
credem fiecare că merită să învăţăm. 


Motivația învăţării şcolare 

Întrucât de ea depinde — într-o măsură evidentă, greu de pus la îndoială — atitu- 
dinea noastră faţă de cunoaştere pe întreaga durată a vieții, este necesar să acordăm o 
atenție specială motivaţiei învăţării şcolare (Neacşu, 2010; Golu, Golu, 2003). 

Când se ocupă de universul motivațional, marea majoritate a specialiştilor au o 
abordare structurală, statică, explicativ-descriptivă. Ei ne oferă date, mergând până la 
cele mai mici detalii și până la cele mai interesante amănunte. În aceeaşi manieră 
epistemică este prezentată şi motivaţia şcolară. Se presupune că putem opera fără pro- 
bleme în activitatea didactică zilnică dacă avem la dispoziție — şi expuse într-un ase- 
menea mod — datele atât de necesare referitoare la acest resort psihic. 

Credem însă că este la fel de important şi tot la fel de necesar să abordăm moti- 
vația şcolară şi din punctul de vedere al dinamicii ei. Motivația elevului se schimbă. 
Pe întreaga perioadă a şcolarităţii sale, ea este într-o permanentă mişcare. În conse- 
cință, este demnă de urmărit evoluţia acesteia din momentul intrării elevului pentru 
prima dată pe poarta şcolii (Wong, Wong, 1998) şi până la părăsirea ei (ştiut fiind faptul 

că motivaţia cu care pleacă din şcoală îi va afecta atitudinea ulterioară față de cunoaş- 
tere şi față de învățătură). 

Privită potrivit criteriului intertor-exterior activităţii (poate, criteriul cel mai des 
invocat şi utilizat atât de către cercetători, cât şi de către practicieni) (Deci, Ryan, 
1990), o parte dintre specialişti consideră că, la intrarea în şcoală, elevul are o motiva- 
ție evident extrinsecă: îl interesează mai ales premiile, laudele, recompensele, cadourile 
părinților (sau ale bunicilor), notele mari, evitarea pedepselor. 

Cu timpul, locul predominant al motivaţiei extrinsece este luat de motivaţia 
intrinsecă. Parcurgându-şi şcolaritatea, cu suişurile şi coborâşurile ei, elevul simte (tot 
mai mult) plăcerea învăţării, a descoperirii de lucruri noi, extraordinare, este (tot mai) 
conştient de motivele (reale ale) învățării sale, ştie tot mai bine ce-i place, ce-l intere- 
sează şi ce vrea (din punct de vedere cognitiv). Astfel încât, spre final(ul şcolarităţii), 
motivația intrinsecă devine predominantă. S-ar putea spune chiar că este semn al 
maturității sale psihice. 

O altă parte a specialiştilor consideră că, la intrarea în şcoală, elevul are o moti- 
vație evident intrinsecă. El este extrem de curios, de entuziast, vrea să ştie cât mai 
multe şi din orice domeniu al universului existențial. El pune mereu întrebări, este 
mereu surprinzător, n-are prejudecăţi, nu ştie ce înseamnă să te faci de ruşine, vrea să 
afle pur şi simplu. Din răspunsuri apar alte şi alte întrebări. Rigonile instituției (Şi 
pretenţiile ei normativ-criteriale) nu-l afectează. Nu au ajuns — deocamdată — să-l cen- 
zureze. Prin urmare, nic! nu se autocenzurează. 

Cu timpul, parcurgându-şi şcolaritatea, de la un semestru la altul şi de la un an 
şcolar la altul, elevul renunță tot mai mult la motivaţia intrinsecă și se comportă potri- 
vit unei tot mai prezente motivații extrinseci. Interesele lu: sunt tot mai orientate, 
întrebările (tot mai) selectate (odată cu grija de a le pune la momentul potrivit). Află, 
pe parcurs, că în viaţă este importantă evaluarea, părerea profesorului (a conducăto- 
rului, a evaluatorului, a controlorului). Se lămureşte că succesul îţi dă autoritate, că eşe- 
cul este compromițător şi dezastruos. Prin urmare, îşi dă seama că a fi inteligent în- 
seamnă să ştii să te conformezi standardelor, cerințelor externe stabilite (deja) de ce: 
mari. (ImyPulsul interior al cunoaşterii i se stinge. La ieşirea din şcoală, absolventul şi-a 
marginalizat motivaţia intrinsecă şi s-a străduit — până a ajuns aici — să funcționeze 
cum a putut mai bine potrivit motivaţiei extrinsece (țintind notele mari, simpatia pro- 
fesorilor, slăbiciunile lor, evitând situaţiile şcolare defavorabile — ce-i evidențiau punctele 
slabe, lacunele, exercitându-şi capacitățile concurențiale, acumulând recompense: di- 
plome, bani, excursii, tabere etc.). 

Prin urmare, există două puncte de vedere ce presupun atitudini şi strategii for- 
mative diferite. A le accepta simultan pare a ne pune într-o mare încurcătură: nu numai 
teoretică, dar şi practic-decizională. 


Elev motivat, elev nemotivat 

În ultima vreme, în cercul oamenilor şcolii, se discută tot mai mult de elevul ne- 
motivat (Rathan, 1996). Se pare că numărul elevilor nemotivaţi este într-o creştere 
îngrijorătoare. 

În mod obişnuit, prin elev nemotivat înţelegem acel elev care nu învaţă, care nu 
vrea — oricât s-ar strădui profesorul — să se pregătească, căruia îi este indiferentă în- 
văţătura (înţeleasă ca satisfacere a cerințelor prevăzute în programele şcolare). Profe- 
sorii se plâng de faptul că elevul nu învaţă (niciodată) ceea ce i se cere, că vine nepre- 
gătit la ore, că vine doar ca să nu acumuleze absenţe (şi a nu fi, astfel, exmatriculat), 
că predau „la pereți”. 

Prin urmare, când se vorbeşte despre elevul nemotivat este vorba de atitudinea 
lui distantă, respingătoare în raport cu un anumit obiect de învăţământ sau altul sau — 
pur şi simplu — în raport cu marea majoritate a disciplinelor din planul de învățământ. 
Căci altfel, orice tânăr este motivat să ştie, să descopere, dar numai ceea ce îl intere- 
sează (în mod particular) pe el. De aceea, caută zilnic şi ore în şir pe internet, fie că 
este vorba de laptop, de PC sau de telefon mobil. Prin urmare, nemotivarea elevului 
ține — în marea majoritate a cazurilor — de atitudinea negativă faţă de învăţarea şi 
activitatea instituționale. 

Privită mai atent, problema elevului nemotivat (ne) deschide următoarele culoare 
de investigaţie: 

a. pe de o parte, ne îndeamnă să cercetăm dacă elevul intră nemotivat în şcoală 
sau dacă el se demotivează pe parcurs. În acest caz, devine foarte important să studiem 
mai sistematic problema curiozității — considerată de către mulţi specialişti resortul 
natural, inerent al învățării/cunoaşterii umane — și problema plictisului, ca problemă 
tot mai des invocată şi extrem de incitantă într-o lume care, încercând să fie mereu 
surprinzătoare, acutizează — indirect, dat cert — plictisul, 

b. pe de altă parte, ne îndeamnă să urmărim situația creată prin acceptarea con- 
comitentă a motivaţiei intrinsece şi a celei extrinsece, a existenței (indubitabile) atât a 
stării de motivat, dar şi a celei de nemotivat a elevului pe parcursul școlarității sale. 

Mai departe, vom constata că prin corelarea firească a acestora, vom descoperi 
existenţa următoarelor situații motivaţionale: 

a. elev motivat intrinsec şi extrinsec; 

b. elev motivat intrinsec, dar nemotivat extrinsec; 

c. elev nemotivat intrinsec, dar motivat extrinsec; 

d. elev nemotivat intrinsec şi extrinsec.'€ 

Prin urmare, obținem: 


Elev nemotivat intrinsec, dar motivat 
extrinsec 
Elev nemotivat intrinsec şi nici extrinsec 


| Elev motivat intrinsec şi extrinsec 


i 
[i 


Elev motivat intrinsec, dar nemotivat 
extrinsec 


Dinamica motivaţiei elevului pe parcursul şcolarității 
Din noile date ale problemei, rezultă faptul că nu este vorba doar de două mo- 
Curi de a vedea şi de a analiza/cerceta dinamica motivaţiei (învățării) elevului de la 

Dacă acceptăm această ipoteză, înseamnă că, atunci când cercetătorii şi profesorii vorbesc de elevul ne- 
motivat, bănuim că ei au în vedere doar ultima situaţie: di 

prima lui zi de şcoală şi până la ultima (ceea ce nu înseamnă că acestea nu rămân va. 
labile, dar reprezintă un cadru de reflecţie şi de acţiune, precum se poate lesne observa, 
mult prea general), ci de şaisprezece moduri. Fiecare în parte, aşa cum putem bănui, 
ridică problemele sale, cere o analiză mult mai rafinată, concluzii particularizate, adec- 
vate. Ele au efecte diferite asupra deciziilor, atitudinilor şi strategiilor cadrelor didactice şi 
administratorilor sistemului educațional. 

Prezentăm, în continuare, cele şaisprezece modalități ale dinamicii motivaţio- 
nale ce se pot manifesta pe perioada şcolarității formal-instituționale a elevului (Golu, 
2010; Papalia, Olds, Feldman, 2010; Satir, 2010). 


La intrare: elev motivat intrinsec și extrinsec; la ieşire: elev motivat intrinsec şi 
eXxTrinsec 

Este una dintre cele patru situații în care nu avem de-a face cu o dinamică reală 
a motivației elevului. Practic, ea rămâne relativ aceeaşi, este constantă, nu se modifică. 
Am putea spune că este una dintre modalitățile motivaționale extrem de rar întâlnite, 
dar şi cea mai fericită, atât din punct de vedere al profesorului şi al elevului, cât şi din 
cel al părinților şi al instituției. Elevul are activate în proporții relativ egale ambele tipuri 
de motivații. Încă de la intrarea în şcoală îi place să înveţe, să ştie, să afle. Are multe 
întrebări, vrea să cucerească mereu şi mereu noi adevăruri. Este setos de cunoaştere, 
de lămuriri, de cât mai multe lămuriri. 

Nu vrea însă, în același timp, să-şi dezamăgească părinţii (bunicii). Îi place să 
fie lăudat, apreciat. Se simte mândru când cei din familie au cuvinte frumoase la 
adresa lui. Nu vrea să-i vadă pe cei dragi supăraţi, îngrijorați din cauza lui. Nu-i place 
(nici) să fie sancţionat, pedepsit. Îi este ruşine. Dacă-i are, fraţii şi-i vrea apropiaţi, să 
se ajute, să se încurajeze. Așa se simte şi important, şi util. 

Este formidabil să vrei şi să poți să ştii multe, să înveți ca să afli mereu lucruri 
noi, nemaipomenite şi — în acelaşi timp — este extraordinar ca cei din prejma ta (cei 
dragi, adică) să fie mulțumiți, să nu fie supăraţi pe tine şi nici măcar îngrijorați de si- 
tuația ta la învățătură. Totodată, şi calificativele bune şi foarte bune sunt nişte daruri 
binevenite, ca şi adevărurile pe care le afli întrebând, căutând, scormonind, comparând, 
corelând, sintetizând. 

Toate acestea nu s-au pierdut până la sfârșitul şcolarităţii, chiar dacă unii colegi 
fugeau după note, după premii, după admiraţia şi aprecierea exclusive ale învățătoarei, 
apoi ale profesorilor, ale conducerii. El a rămas cu pasiunea cunoaşterii, dar și cu 
dorința ca cei mari din jurul său să-i aprecieze eforturile, munca, sârguința, să nu-și 
facă griji din cauza lui. A rămas cu dorinţa de a pleca acasă cu note bune fără să 
ajungă să facă din ele ţinte unice. 

Atunci când a terminat şcoala a simţit că a învăţat multe, şi-a dat seama că ştie 
multe şi că mai vrea încă să afle şi mai multe; dar în acelaşi timp, a simţit că profesorii 
sunt mândri de el. A obţinut multe premii, diplome, a câștigat concursuri școlare și 
uneori a primit şi bani. Pe scurt, viaţa de şcolar a acestui elev a fost o viaţă plină, 
formidabilă, aproape de necrezut. 

La intrare: elev motivat intrinsec şi extrinsec, la ieşire: elev motivat intrinsec şi 
nemotivat extrinsec 

Când a venit la şcoală, acest elev era foarte curios, foarte nerăbdător. Voia să i 

e răspundă — dacă s-ar fi putut — numai lui şi instantaneu. Avea multe întrebări; că 
avea sau că nu avea nevoie, punea tot timpul întrebări. Mereu a vrut să ştie lucruri noi. 
Bănuia întotdeauna că poţi afla o mulțime de lucruri, numai să vrei. N-au contat nicio- 
dată domeniile din care punea întrebări sau pe care le ținteau întrebările lui: astronomie, 
matematică, folclor, antropologie, sănătate, drept, economie, finanţe, arte, psihologie, 
religie, geografie, istorie, cosmonautică, navigaţie, urbanism, agricultură, horticultură, 
piscicultură, apicultură, meteorologie, limbi străine, literatură, grade de rudenie, sărbă- 
țori, politică, inginerie ş.a.m.d. Viaţa îi era frecvent presărată cu întrebări şi răspunsuri. 

De asemenea, cei din preajmă — bunici, părinţi, educatoare, profesori — erau 
încântați de setea lui (neobişnuită) de cunoaştere (unii chiar credeau că s-ar putea să 
fie vorba despre un elev supradotat). Primea cadouri, premii, laude, aprecieri. Şi nu-i 
displăceau. De fapt, cui i-ar displăcea asemenea atenții? Nu se gândea neapărat la ele, 
dar îi plăcea să le primească. Era în elementul lui (cum ar zice Ken Robinson, 2011). 

Pe măsură însă ce trecea timpul (şi, bineînţeles, el creştea) îi păsa din ce în ce 
mai puţin de aprecierile şi de eloguile celorlalți (chiar şi când era vorba de profesori şi 
de colegi...). Aflase, odată cu trecerea anilor, un lucru extraordinar. Nu ştie încă dacă 
datorită şcolii (unui anumit profesor) sau pur şi simplu întâmplării (unei, să-i spunem, 
miraculoase, neașteptate şi nesperate iluminări). Important este faptul că a descoperit 
acest lucru prețios (ce putea trece nedescoperit pentru tot restul vieţii): că pe lume, 
lucrul cel mai minunat este să înveţi: să înveţi mereu, să nu te opreşti, să ştii cât mai 
multe, să descoperi faptul că — atât cât trăieşti — cunoaşterea nu are margini, nu are 
sfârşit, nu se încheie şi nu se va încheia niciodată. Nimeni nu te poate opri să cunoşti, 
decât tu însuţi. Pofta cunoaşterii nu se potoleşte; setea de cunoaştere însetează. Omul 
trăieşte cu pofta şi cu setea cunoaşterii, cu dilema şi cu întrebarea. El este mereu în 
căutare. Viaţa lui este căutare. 

Înţelegând aceste lucruri fundamentale, elevul este capabil să înfrunte normele, 
criteriile, standardele, examenele şi testele; are forța de a înfrunta îngustimea, birocra- 
ţa şi pretenţiile lor — impuse de nişte oameni fără frământări adânci de cunoaştere, 
fără tulburătoare momente de fascinaţie a ideilor. 

N-are rezultate strălucite pentru că ceea ce urmăresc ele — baremele, probele de 
evaluare (concepute de oameni competenţi, desigur) — nu sunt în strictă concordanță 
cu ceea ce-l interesează și cu ceea ce — prin urmare — urmăreşte el. Nu le vede rostul. 
Ele sunt exterioare, constrângătoare, fals delimitatoare (căci — atât cât a putut să-şi dea 
seama — cunoașterea este un continuum, un întreg, o țesătură extrem de fină de con- 
cepte, de căi, de rezultate corelate dinamic şi uneori surprinzător între ele). | se par (tot 
mai limpede), dacă nu absurde, atunci prea înguste, derutante, rigide. A aflat — tot cău- 
tând — că mulți oameni de ştiinţă celebri, renumiţi gânditori şi creatori au fost corigenți 
la unele discipline de studiu, că s-au chinuit cu şcoala. 

Oricum, cu cât a trecut timpul, şi-a dat din ce în ce mai bine seama de faptul că 
examenele, baremele, variantele nu l-au controlat niciodată. Întotdeauna pasiunea pentru 

cunoaştere a fost mai puternică şi l-a menținut în sfera momentelor de neexprimat ale 
descoperirii şi ale înţelegerii tot mai adânci a lucrurilor. 

Acum, când iese din şcoală, simte că s-a eliberat: a scăpat de obiectivele impuse 
şi de cerinţele pretins importante pentru viaţa lui. Poate, în sfârşit, să caute, să caute şi 
să afle ceea ce bănuieşte demult că îi scapă (indiferent că este vorba de lumea externă 
sau de cea internă). Nu-l interesează (nu l-au interesat niciodată) banii, admiraţia celorlalți, 
succesul sau eşecul. De fapt, nici nu le prea înţelege semnificația. A auzit că mulţi 
aleargă după recunoaştere, că unii s-au prăbuşit (psihic) după un eşec, că unii nu mai 
ies din starea de depresie, că foarte mulți stau cu frica în sân şi că se roagă să reu- 
șească, să reuşească! 

Pe el nu-l interesează decât un singur lucru: să ştie. Dacă se poate, să ştie for. 
Viaţa a fost făcută pentru a şti; mai precis, pentru a şti şi pentru a înţelege (7oru/). 

Referindu-se la el, unii, care îl cunosc, cred că nu trăieşte pe lumea asta. După 
părerea lor, el nu este pregătit pentru a-i face față. Şcoala — susţin aceştia — l-a scos din 
minţi, l-a rupt de realitate. A rămas un visător, în lumea ideilor lui. Cum ar putea crede 
el că ar putea trăi doar cu şi din cunoaștere? Va vedea, într-o bună zi, dar s-ar putea ca 
atunci să fie prea târziu. Cunoaşterea nu ţine de foame, nici de sete, nici de adăpost, 
nici de familie. Desigur, nu este în toate mințile. Va suferi, zic cei care îi vor binele. 

Dar el, elevul nostru — acum, aproape absolvent — nu-și face probleme. Oamenii 
din jurul lui — cu toate bunele lor intenţii — nu ştiu că a trăi întru şi pentru cunoaştere 
înseamnă a avea acces la un alt fel de fericire, de împlinire, la un extaz greu de ex- 
primat. Cunoaşterea înseamnă şi suferință, iar pentru cunoaștere putem suporta orice 
suferință. 


La intrare: elev motivat intrinsec şi extrinsec; la ieşire: elev nemotivat intrinsec, 
dar motivat extrinsec 

Este vorba de elevul care, cum am văzut şi la ceilalți, intră în şcoală cu dorința 
de a şti, de a înţelege, de a afla, dar şi de a avea o relaţie bună cu adulții din viaţa lui. 
Nu vrea să-i supere, să fie pedepsit. Îşi doreşte din toată inima să-i vadă mulţumiţi de 
el, mulţumiţi de ceea ce face şi de modul cum se comportă. De când se știe, a întrebat 
în dreapta şi-n stânga. N-a avut reţineri. 

Pe parcursul şcolarității şi, treptat, (sau, poate, chiar dintr-odată) îşi dă seama că 
ceea ce caută el, în dorinţa lui de a şti, nu este atât de important pentru şcoală. În clasă 
trebuie să înveţe ceea ce 1 se dă, să răspundă (numai) la întrebările care i se pun, să dea 
răspunsuri corecte. Află (surprins sau cu amărăciune, sau pur şi simplu) că există nişte 
rigori, pe care toată lumea (adică, toți e/evii) trebuie să le respecte. Calificativele şi 
notele intră tot mai mult în viaţa lui, până o inundă, organizând-o. Îşi dă seama că sunt 
extrem de importante, hotărâtoare. De ele depinde atitudinea profesorilor, a părinților, 
a colegilor, a prietenilor, chiar şi a bunicilor. Nu le poate ignora. Cine le ignoră nu ştie 
la ce risc se expune. Dacă, Doamne fereşte, nu corespunde cerințelor şi pretențiilor pro- 
fesorilor şi testelor, poate avea mari necazuri. În asemenea cazuri, dascălii se alar- 
mează, iar unul dintre ei (de obicei, dirigintele) informează părinții, care, la rândul lor, 
intră în alertă. În astfel de situaţii, argumentele lui nu rezistă sau nici măcar nu sunt 
luate în seamă. Este mustrat, certat, penalizat. Nu merge cum vrea el. Trebuie să fie 

atent la ore și să răspundă ori de câte ori este întrebat și la obiect. Îl aşteptă multe exa- 
mene şi foarte importante. Nu pot fi ratate (datorită inconştienței lui). 

Pe fondul consolidării celei externe, motivația lui internă este tot mai anemică. 
ji apare tot mai clar, dar tot mai clar, că — de acum încolo — cruciale sunt evitarea eşe- 
cului ŞI obținerea succesului: cu orice mijloace, în orice situație. Inteligență, vigilență, 
disimulare. 

Cu cât mai mult succes, cu atât mai mult prestigiu, cu atât mai multe elogii, cu 
atât mai mulți prieteni, admiratori, oferte. Ca s-o spunem pe şleau: abia atunci s-ar putea 
simţi cu adevărat în centrul atenţiei. Sau altfel spus, abia atunci ar putea simţi că trăieşte. 
Nici nu credea că adolescenţa l-ar putea aduce într-o asemenea superbă situație. 

Ca orice om lucid, elevul îşi dă seama că, în fond, nu cunoaşterea în sine ne 
ajută în viaţă. Învățătura te situează pe un anumit loc în raport cu alţii. Poţi fi văzut 
mai bine sau mai rău. Contează cum eşti văzut şi cu cine eşti comparat. De aceea, ca 
să ai un ascendent cât mai confortabil față de ceilalți, trebuie să ştii să te descurci şi să 
te mişti repede. Cu cât se apropie ultima zi de şcoală din viaţa lui, este tot mai convins 
că a şti este pentru a domina, pentru a impresiona, pentru a fi important într-o orga- 
nizaţie, pentru a-i controla pe alții, pentru a fi preferati, căutat. A şti este util pentru a te 
adapta, pentru a te mişca inteligent în societate, pentru a face bani, pentru a fi adulat, 
pentru a-ţi face şi a-ţi întreţine relaţiile.” A şti este util pentru a urca în ierarhie, pentru 
a te strecura, pentru a te orienta, pentru a te mişca iute şi în direcția care trebuie (adică 
aceea pe care o impun ŞI o vor cei aflați la putere). 


La intrare: elev motivat intrinsec şi extrinsec; la ieşire: elev nemotivat intrinsec 
și extrinsec 

Elevul intră în școală întrebând peste tot şi pe oricine, fără încetare. De cele mai 
multe ori, pe cei în care are încredere şi ştie că nu-l resping, ştie că ştiu şi că vor să-l 
ajute. Oricum, el va insista până când va afla ceea ce vrea să ştie (sau ceea ce încă nu 
ştie). Întreabă, nu numai pentru că nu ştie, ci şi pentru că vrea să(-şi) verifice ceea ce a 
auzit de la alții (fie ei copii sau oameni mari). 

Sunt, pe lumea asta, atât de multe lucruri de aflat! Este plin de optimism, de en- 
tuziasm, de nerăbdare. Sigur, sunt şi momente când nu acceptă orice 1 se spune. Pune în- 
trebări suplimentare sau cere lămuriri. Uneori, nu 1 se pare logic sau nu îi este (prea) 
clar. Căci multe lucruri nu se leagă (fie între ele, fie cu ceea ce ştie deja): ori ceea cei 
s-a spus este fals, ori ceea ce ştie trebuie revizuit/completat. Întotdeauna este în căutare 
de surse (de încredere). Unde află un izvor de cunoaştere insistă. 

Toată lumea este încântată de el şi îl încurajează (unii chiar se miră că mai 
există astfel de copii). Îi place când cei mari au timp şi pentru el şi îl laudă, îi zâmbesc, 
îl premiază, îi fac cadouri (încercând să afle ce îi place „mai mult şi mai mult”...). 

În timp însă, cu cât se face mai mare, îşi dă seama că lucrurile nu stau chiar aşa. 
La şcoală trebuie să răspundă mai degrabă decât să întrebe; şi nu oricum, ci corecz. Nu 
simte că este încurajat să pună întrebări. Ba, îşi dă seama că îi incomodează pe cei 

mari. Înţelege din ce în ce mai bine că întrebările sunt, în general, incomode. De aceea, 
îşi dă seama că — în şcoală — este (mai) bine să tacă, să răspundă numai când este în- 
trebat şi să caute răspunsul aşteptat de profesor. A observat că este încurajat să facă aşa. 

Părinții insistă să se pregătească, să înveţe cât mai bine. Îi îngrijorează — de la 
un timp — notele slabe; îi bucură, atât cât îi bucură, notele mari. De aici înțelege tot mai 
bine faptul că notele contează. Pierde tot mai mult curiozitatea şi dorința de a ști tot 
ce-l interesează şi tot ce se poate şti. De altfel, are tot mai puţin timp pentru căutările 
sale. Treptat, este constrâns să ŞI le abandoneze. Nu pentru că i-ar spune cineva aşa ceva, 
c1 pentru că realmente nu mai are timp şi energie la câte i se cere să facă pentru școală. 

Este din ce în ce mai nemulțumit de sistemul de notare, care îl tensionează, nu-i 
dă pace, devine hotărâtor. Cine s-ar fi putut gândi vreodată că nimic nu există şi, prin 
urmare, că nimic nu se face în afara notării! Peste tot şi la orice pas nu aude şi nu se 
confruntă decât cu evaluarea şi numai cu evaluarea. Îi este cât se poate de clar: nodul 
central al şcolii este evaluarea. Este ceea ce — până la urmă — i-a anulat libertatea 
gândului. Căci n-are curaj să o înfrunte şi să îşi apere spontaneitatea minţii. 

Nu poţi să înveţi decât cu gândul la evaluare. Doamne, școala asta absurdă cu 
evaluările ei! Cine a mai inventat-o? Şi nimeni nu zice nimic; toți cred că aşa este 
bine, că aşa trebuie. Chiar niciun profesor sau niciun coleg nu mai gândeşte ca el? 
Chiar toţi cred că ceea ce fac este ceea ce le trebuie pentru a fi ei înşişi? Chiar pot să 
suporte acest fel de a fi al şcolii? Sau chiar toți ştiu atât de bine să se prefacă?... 
Frământări de adolescent. Singur şi neînțeles... toți îi spun să îşi vadă de treaba lui. 
Nu schimbă el lumea. Este învăţat că trebuie să se adapteze, să fie flexibil. 

Nu mai vrea nimic. Cu cât trece vremea, îşi dă tot mai bine seama că vrea să 
scape de ea. Ar vrea să fugă, să nu mai audă de școală. I-a strivit orice dorinţă de a (mai) 
învăţa. Când pleacă la şcoală, nu vrea să mai audă nici de premii, nici de note, nici de 
bareme, nici de teste, nici de învățătură; de nimic! Urăşte. Toţi i-au furat cei mai fru- 
moșşi ani. Ah, cât ar dori măcar acum, după ce a ieșit din şcoală, să şi-i recupereze... 


La intrare: elev motivat intrinsec şi nemotivat extrinsec; la ieşire: elev motivat 
intrinsec şi extrinsec 

Părinții, bunicii acestui elev au fost mereu lângă el şi i-au spus, ori de câte ori au 
avut prilejul, că într-o bună zi va merge la școală, încât a început să se întrebe tot mai 
des ce este aia, ce-i acolo, cum arată, ce se face acolo. Îşi închipuie chiar că vor merge 
cu toții (aşa cum merg la munte) şi că vor sta cu toţii acolo. Aştepta doar să se mute cu ai 
lui (se-nțelege că-şi va lua şi jucăriile şi cățeluşul!). Încet-încet şi-a dat seama că şcoala 
este un loc unde te duci singur şi unde vei sta pentru câteva ore doar cu alți copii, fără 
bunicii şi părinții tăi. 

Cei mari ŞI cei dragi i-au explicat toate acestea: șocul nu a fost prea mare. Deja 
are câțiva prieteni cu care să vorbească şi cu care să se joace. Nici nu ştie cum trece 
timpul! Ce mai, este frumos! Și pe urmă, mai există şi dna/dra învățătoare, care este atât 
de drăguță, de bună, de înţelegătoare şi de atentă! Şi ştie o mulțime de lucruri! La câte 
vrea el să afle, va afla de la ea şi mai multe. Totul e să întrebe, să nu se oprească; să 
încerce să înțeleagă. Căci nu este suficient numai să ştii, să reții, ci să şi înţelegi. I-a 
spus lui odată bunicul/bunica. 

Încă din primele zile de şcoală şi-a dat seama că aşa este; că merită să vină Şi să 
stea la şcoală. Află zilnic multe lucruri noi şi face multe lucruri cu dna/dra învăţătoare. 
Este bucuros şi mereu nerăbdător să meargă mai departe: mereu vrea să afle câte ceva, 
mereu vrea să ştie şi altceva. Nu-l interesează premiile sau recompensele părinţilor sau 
ale Doamnei/Domnişoarei, chiar dacă ei au mai mereu câte o surpriză. 

Nu-i este teamă că ar putea să pună vreo întrebare incomodă sau indiscretă. Nici 
nu prea înţelege ce înseamnă calificativele sau de ce este necesară o bancă de onoare. 
Nu prea înţelege de ce Doamna/Domnişoara îi cheamă pe părinți — din când în când — 
la şcoală. Dar până la urmă a aflat că atunci când toți părinții colegilor de clasă şi ai lui 
vin la şcoală la aceeaşi oră şi în aceeaşi zi, aceasta se numește ședință. Atunci 
Doamna/Domnişoara vorbeşte despre ce fac ei în timpul orelor şi despre ce mai au de 
făcut. Oricum, lui nu-i pasă. Tot ceea ce vrea este să ştie, să 1 se răspundă clar şi pe 
înțeles la întrebări. 

Pe măsură ce trece timpul, el îşi păstrează pasiunea şi entuziasmul pentru cu- 
noaştere. Îi sclipesc ochii când află sau descoperă câte ceva nou. Niciodată n-a putut 
să-și rețină bucuria când a mai aflat şi altceva decât ceea ce deja ştia. Dar îi este tot 
mai clar că nu (îi) este suficientă cunoaşterea doar de dragul cunoaşterii. Începe să-şi 
dea seama că este o prostie să crezi asta; sau, pentru a fi mai indulgent cu sine, că este 
o naivitate. 

Orice se evaluează în şcoală şi la orice pas. În primul rând, cunoştinţele şi com- 
petenţele elevilor. Prestaţia lui, tot ceea ce se pricepe să facă este evaluat. Ca urmare, 
poate obține note foarte bune, bune sau note slabe şi foarte slabe. Desigur, cui îi place 
să ia note mici?... E al naibii de prost; şi parcă nici colegii — chiar dacă te cunosc, şi 
unii chiar foarte bine! — nu mai au încredere în tine; devin parcă mai distanţi, mai 
indiferenți, mai presaţi de alte lucruri... 

Ș1 oricum, testele, tezele, examenele trebuie trecute. A înţeles că este bine să nu 
neglijeze această realitate. Examenele au și ele un rol foarte important. Trebuie să ştim 
ce bareme sau ce exigenţe ni se impun ca să trecem cu bine. Este curios cum unora 
dintre colegi, chiar foarte deştepţi, nu le pasă... 

În şcoală nu suntem totuşi de capul nostru; nu învață fiecare ce vrea, ce-l inte- 
resează, ce crede că are nevoie. La şcoală toți trebuie să treacă nişte probe comune. Nu 
e de joacă. Iar cine vrea să cunoască numai de dragul cunoașterii, s-o facă pe cont 
propriu. E treaba fiecăruia ce face. Dacă îi place ştiinţa, cercetarea unei idei/teorii, cul- 
tura, s-o facă unde şi cât vrea el. La şcoală sunt însă nişte cerinţe obligatorii, nişte 
reguli, nişte regulamente şi ce-or mai fi, pe care fiecare trebuie să le respecte. 

Prin urmare, nu este nimic rău dacă obține elogiile profesorilor, ale colegilor, 
dacă participă la olimpiade şi mai ia şi premii. Îi place — şi cui nu i-ar plăcea! — să fie 
premiat, să se vorbească laudativ despre el. Cei mai mulți spun că este o fată deş- 
teaptă/un băiat deştept. Așa va fi şi în viaţă: trebuie să faci ceva cu ceea ce ştii. Învă- 
țătura este pentru a-ți fi de folos, ca să te ajute să trăieşti cât mai bine. Profesorii, 
părinții sunt mulţumiţi. Cred că în toți aceşti ani de şcoală nu s-au străduit degeaba. Se 
mândresc cu el. Îşi doreşte să nu se oprească, ci să înveţe mereu. Este bine întotdeauna 
să fii la curent cu noutăţile fundamentale. 


L5> 


La intrare: elev motivat intrinsec şi nemotivat extrinsec; la ieşire: elev motivat 
intrinsec şi nemotivat extrinsec 

Dintotdeauna i-a plăcut acestui elev să cucerească noi teritorii. De când se ştie 
nu i-a tăcut gura; a fost mereu curios. Nu s-a gândit niciodată şi nu l-a interesat ce vor 
zice alții; dacă îl premiază sau dacă îl ceartă pentru asta. A fost îndrăzneţ — fără să fie 
obraznic — şi nu s-a lăsat până când nu a aflat ce a vrut să afle (şi, eventual, de la cine a 
vrut să afle). 

Nici atunci când a intrat la şcoală nu a tăcut, nu s-a oprit: a pus mereu întrebări 
(chiar dacă nu întotdeauna la momentul potrivit), a căutat, a scormonit, s-a lămurit. S-a 
bucurat fără limite ori de câte ori s-a aflat în faţa unui lucru (sau a unui drum) pe care 
până atunci nu-l ştiuse sau pe care nu-l înțelesese. N-a putut sta niciodată liniştit până 
nu a aflat ceea ce îl frământa. ŞI la şcoală a fost la fel. Nu s-a sfiit să spună ce are de 
spus şi să întrebe ce are de întrebat. Chiar dacă îşi dădea — de-acum — seama că notele 
contează din ce în ce mai mult, că ele sunt resortul care reglează relațiile lui cu ceilalți, 
lui nu i-a păsat. Nu a simțit niciodată dorinţa să alerge după note (bune). Sincer! Nu a 
avut niciodată nopți albe obsedat de posibilitatea eșecului. Nu l-a ros invidia, atunci 
când alţi colegi erau aclamați la scenă deschisă. Şi-a văzut mereu de problemele lui 
cognitive, de ideile lui, de căutările şi de lecturile lui, de experimentele sale. De ce s-ar 
raporta la alții? De ce şi-ar pierde energiile trăgând mereu cu coada ochiului? Nu 
pentru că ar fi vreun orgolios sau vreun înfumurat, dar înțelege că fiecare este unic şi 
nu poate fi comparat cu nimeni. Toate comparațiile sunt false. Nu fac decât să ne ţină 
într-o închisoare invizibilă. Stârnesc resentimente, gelozii, frustrări, descuraţări sau 
mândrii oarbe. Ce rost are să-şi consume forţele într-o asemenea direcţie stupidă? In- 
trând în cursa comparabilității, suntem controlaţi de cei care ne compară. Ce ieftin în 
raport cu măreția şi graţia cunoaşterii! 

Aşa a fost pe toată perioada şcolarității. Nu l-a interesat decât să învețe, să 
cucerească necunoscutul. Întotdeauna i s-a părut că important este ceea ce ştie, cât de 
temeinic şi cât profund. L-au interesat mereu şi îl interesează şi acum — când peste 
puțin timp va părăsi şcoala — marile izvoare culturale, marile idei, marile opere, viaţa 
marilor creatori, izvoarele pure ale adăpării sufletului său. Pe scurt, a descoperit că aici 
se trăieşte cu adevărat viaţa: în aerul tare şi curat al înălțimilor culturii şi al ştiinţei 
umanităţii. 

Este elevul care a fost consecvent motivaţional de la intrare şi până la ieşirea din 
şcoală. Şi dacă nu s-a schimbat pe parcursul şcolarității, de acum încolo, în viață, pare 
că nici atât. 


La intrare: elev motivat intrinsec şi nemotivat extrinsec; la ieşire: elev nemotivat 
intrinsec şi motivat extrinsec 

Ca şi ceilalți de seama lui, şi acest elev a fost mereu curios. Nici nu i se părea 
ceva neobişnuit să fii curios. Și nici că ar fi ceva rău. Ce ar putea fi rău în a afla mereu 
lucruri pe care nu le ştii, care îţi lărgesc orizontul şi care îţi strunesc mintea? 

Niciodată nu i-a trecut prin cap că ar putea fi premiat pentru ceea ce ştie; sau că 
ar putea fi mustrat, pedepsit pentru că n-ar avea chef să întrebe, să caute. N-a făcut 
decât să întrebe pur şi simplu când, ce şi pe cine a vrut. 


56 


Și când a intrat la şcoală, tot aşa s-a comportat. Nu s-a schimbat prea mult. Sigur 
că, pe măsură ce ştia mai multe, şi întrebările se schimbau. Îşi dădea tot mai bine seama că 
întrebările pot fi de două feluri: puerile şi deştepte. lar dna/dra învățătoare l-a ajutat să-şi 
dezvolte curiozitatea şi pofta de a ști. Întotdeauna I-a încurajat, i-a stat la dispoziţie. 

Treptat însă, pe măsură ce creştea, simțea că dumneaei şi cu atât mai evident 
profesorii nu-i mai stăteau întru totul la dispoziție; înțelegea că nu de cunoașterea pură și 
simplă este vorba, ci de performanțe. În şcoală, sunt anumite cunoştinţe care se cer în 
mod obligatoriu. Acestea trebuie mai întâi învățate. Curiozităţile personale pot fi lăsate 
deoparte sau, oricum, nu sunt atât de presante precum sunt cele care se predau la 
şcoală. Pot să aştepte, pot fi amânate. Mai întâi obligaţiile, sarcinile şi apoi bucuriile.. 

Școala are anumite standarde. Ea certifică anumite competenţe. Nu este numai o 
sursă de cunoaştere. Este mai întâi o instituţie obligatorie pentru a trece mai departe în 
viaţă. Este important cu ce medie o absolvi şi pe ce loc te afli (la sfârşit). În funcţie de 
ele te hotărăşti dacă mergi mai departe — fie în ţară, fie în străinătate —, în funcţie de ele 
poţi avea un loc de muncă mai bine plătit sau poți fi mai bine văzul. 

În fond, de aceea învăţăm: ca să trăim mai bine, să avem ce ne trebuie, să ne 
meargă afacerile, să ne plimbăm, să fim cât mai bine văzuţi, să fim competitivi. Succe- 
sul (material) este esenţialul. În funcţie de el este stabilită reuşita în viaţă. EI îţi dă 
forță, putere şi prestigiu. Toţi vor fi la picioarele tale, te vor cultiva, te vor căuta, vor dori 
să le fii partener. Ce-ar mai putea să-şi dorească un tânăr după ce iese din şcoală? 


La intrare: elev motivat intrinsec şi nemotivat extrinsec, la ieşire: elev nemotivat 
intrinsec şi extrinsec 

Avem de-a face cu un copil ca oricare altul. Și el, ca şi cei din generaţia lui, este 
foarte 1steţ. Iscodeşte pe oricine. Nu face diferențieri. Cunoscut sau necunoscut, el îl 
întreabă. Părinţii i-au spus să fie mai atent; să nu mai vorbească cu oricine. El promite, 
dar uită: pune mulţi de ce, vrea să ştie cum este posibil un lucru, când se vor derula 
anumite evenimente, ce raporturi există între ceea ce ştie el şi ceea ce ştiu alții, are 
mereu probleme la care caută întotdeauna soluții. 

Pe scurt, atunci când intră în şcoală este pus pe treabă: vrea să ştie pur şi simplu. 
De recompense, de daruri sau de laude nici nu poate fi vorba. Nu le-a băgat în seamă 
cât era numai cu familia, nu le bagă în seamă nici acum. La drept vorbind, nici nu le 
prea înţelege rostul. Căci dacă nu sunt decât nişte simple maimuţăreli, atunci nu sunt 
decât nişte capricii de oameni mari. Ce legătură are el cu toate astea? Este chiar uşor 
dezamăgit, dar... 

Intrat însă în şcoală se izbeşte de tot felul de interdicții, este constrâns la tot 
felul de sarcini. Unele i se par atât de plictisitoare, atât de îndepărtate de interesele şi 
de curiozităţile lui! Înţelege că trebuie să înveţe tot felul de lucruri de care nu are ne- 
voie, cu care nu are ce face (chiar dacă un coleg i-a spus odată că avem de învăţat din 
orice). Trebuie să le tocească pentru a putea trece afurisitele alea de teste, acele ridi- 
cole momente de evaluare, impuse de cei care cred că ştiu cel mai bine de ce are ne- 
voie un elev la vârsta lui. Prins tot mai strâns în lianele evaluărilor, treptat, îi piere cheful 
de a mai învăţa, de a mai cerceta. Povești... Mai mare chinul. Dar n-are ce-l face; trebuie 

să treacă şi peste astea! Este atât de nesărat totul, şi trebuie să înghită, să înghită, să 
înghită... 

Nu-l interesează nici notele, nici clasamentele, nici examenele (cu cine le-o fi 
mai inventat...). Toate sunt nişte aberaţii. Ce legătură au toate astea cu interesele lui, 
cu aspiraţiile lui, cu căutările lui? Se întreabă în pustiu. Vrea să scape. Singurul lucru 
pe care şi-l doreşte şi de care este cel mai sigur — acum spre sfârşitul şcolarităţii (Doamne, 
cum a trecut timpul!) — este să scape odată de coşmarul ăsta. Abia așteaptă să scape de 
nişte oameni care nu-l înțeleg şi de nişte coleg: egoişti, docili şi tocilari. Pare că absur- 
dul, dacă există undeva, atunci el se află la şcoală. 

Toţi — profesori şi colegi — stau într-o feroce stare de stres, pe care el — oricât s-ar 
strădui — nu o înţelege. Părinţii îi repetă chiar că este inconştient. Şi ei au făcut şcoală, 
dar nu au fost ca el! A constatat că toți fug după note mari, după premii care mai de 
care mai sonore, după admiraţia profesorilor; mulți sunt speriaţi de eşecuri, sunt timo- 
rați, nu vor să se facă de râs. 

Este o lume care se învârte în jurul unor efecte de moment, care le deformează 
sau le urâţeşte viaţa celor ce s-au lăsat absorbiți în vârtejul ei. Cât de mult te pot salva 
banii, cât de mult te poate proteja un loc de muncă sau cât de mult contează simpatia 
unui director? 

Doamne, unde am ajuns! De ce, dar de ce, toate astea? De unde atâta frică, atât 
fanatism? 

E dezamăgit, nehotărât şi parcă — dacă şi-ar recunoaşte-o deschis — nu-şi găseşte 
rostul... 


La intrare: elev nemotivat intrinsec şi motivat extrinsec, la ieşire: elev motivat 
intrinsec şi extrinsec 

Este elevul care — oricât de neobişnuit ar părea — nu a avut niciodată un interes 
special de cunoaştere. A întrebat, desigur, ca orice copil, dar mai mult ca să-i şicaneze 
pe cei mari. Voia mereu să fle în centrul atenției. Dar ținea mult şi să fie lăsat în pace. 
Să stea la calculator cât vrea şi să se joace. Aşa se ştie: a crescut cu jocurile pe calcu- 
lator; aproape că i-au intrat în sânge (bunicii spun că este așa deştept! Încă de mic ştie 
să lucreze cu maşina aia... Pe vremea lor, abia dacă ştiau copiii de vârsta lu: să numere 
până la zece...). 

Și sunt atâtea jocuri! Care mai de care mai incitante! Nici nu ştie când trece 
vremea. Abia se lasă rupt de calculator. Dacă s-ar putea, ar sta tot timpul, dar tot tim- 
pul numai cu el. 

Într-o zi, mama i-a spus că va merge la şcoală. L-a auzit şi pe tata vorbind despre 
acelaşi lucru, şi pe bunici. Toţi îl asigură că dacă ia note mari va fi răsplătit; va avea 
multe cadouri, multe jocuri şi tot ce îşi doreşte. El nu trebuie decât să învețe. Este 
singura lui obligaţie. Desigur, îi va fi greu la început. Cum să se rupă el de jocurile pe 
calculator?! Dar dacă este vorba de role, de bicicletă, de ciocolată, de patine, atunci se 
învoieşte. Va căuta să-și rupă timp şi pentru învăţat. În fond, tot el câştigă. Învăţarea 
este mai mult de gura părinţilor şi a bunicilor. N-ar vrea să-i supere. Vrea să aibă mereu 
câte un joc nou. De asemenea, îi place să fie răsfăţat, adulat, implorat. 

Când a intrat la şcoală, a observat că şi Doamna/Domnişoara i-a promis că dacă 
învaţă, îl va recompensa, îl va aprecia cu calificative mari, iar dacă o ţine aşa, atunci la 
sfârşitul anului şcolar va lua și premii, va fi evidențiat. Toată lumea se va uita cu ad- 
mirație la el. 

Pe măsură ce trece timpul, descoperă cât de important este să înveţi, că — în cele 
din urmă — învăţătura dă calitate și valoare unui om. Nu mai ştie de unde, dar parcă i-a 
spus cineva sau a citit undeva... Or, el vrea să devină un om de valoare. N-are decât să 
înveţe pentru asta. Cu fiecare zi calculatorul îl ajută să descopere date, probleme, 
dileme noi. Îi place — de la un timp — să scormonească, să experimenteze, să rezolve. lar 
profesorii au numai cuvinte bune despre el. Sunt mulțumiți de evoluția lui. L-au selec- 
tat pentru concursurile şcolare. La unele dintre ele a câștigat şi bani. Nu se aştepta, dar 
acum are banii lui. A muncit pentru ei. Prin urmare, sunt bune nu numai cunoștințele, 
abilităţile, dar şi banii. Le vrea pe toate. Vrea să ştie, dar vrea să şi câştige. Îi plac notele 
mari, îl întăresc, îi dau încredere în el; dar îi place să şi învețe, să ştie cât mai multe, să 
pătrundă acolo unde credea că nu există sau nu ar putea exista nimic. Îl atrag sur- 
prizele. Doar din când în când se mai joacă pe calculator, însă tot mai rar. li pare rău 
că a pierdut atât de mult timp. Bine că nu s-a lăsat confiscat de el. 

Va pleca din școală cu tot ce putea obține: şi cunoştinţe, şi examene luate, şi 
prestigiu. Se va auzi multă vreme de el pe culoarele şcolii. Va rămâne în amintirea 
profesorilor. 

Este extraordinar să îţi da! seama cât de minunată este cunoaşterea şi, în acelaşi 
timp, să poți obține un loc bun într-o firmă, să te bucuri de un câștig material mulţu- 
mitor, cu tot efortul şi cu tot stresul pe care ţi-l cer vremurile noastre. 


La intrare: elev nemotivat intrinsec şi motivat extrinsec; la ieşire: elev motivat 
intrinsec şi nemolivat extrinsec 

Este elevul care îşi risipeşte toată ziua cât este de lungă. Adevărul este că, atunci 
când te joci, nici nu știi când trece timpul. Se joacă mult cu copiii de pe scară (sau de 
pe stradă), dar îi place mult să se joace şi pe calculator: cu prietenii, cu verii, cu veci- 
nii. Are atâtea variante de Joc şi atâtea jocuri! lar fiecare treaptă câştigată îi oferă câte un 
premiu. Este o satisfacţie unică să ştii că a1 reuşit să treci de încă o treaptă şi de încă 
una: din ce în ce mai dificilă şi mai provocatoare. 

Părinții, bunicii sunt cam îngrijoraţi; apoi, din ce în ce mai îngrijorați. Ştiu că 
este un copil isteţ, dar simt că totuși prea dependent de calculator. Pe vremea lor, 
copiii ascultau poveşti şi voiau mereu să li se citească, răsfoiau reviste pentru cei mici, 
făceau socoteli, desenau, trasau cu creta pe asfalt, se jucau pe afară cu cei de vârsta lor 
sau puțin mai mari. Nu ştiu cum să mai facă să-l rupă de calculator. Îi promit tot felul 
de daruri, de recompense dacă acceptă să asculte poveşti, să comunice cu cei mari, să 
fe pus la curent cu ceea ce-l aşteaptă când va merge la şcoală. 

Se-nţelege faptul că, atunci când ştie că-l aşteptă ceva bun, copilul acceptă 
(... mai mult formal). Ştie că părinţii/bunicii îşi ţin promisiunile. Dar n-are un interes 
special pentru învățătură. Ba, chiar îl rupe din fața calculatorului, acolo unde -— fie 
vorba între noi — se simte cel mai bine. Când este cu computerul, nu mai vrea nimic şi 
pe nimeni. 

De când merge la şcoală, şi pe măsură ce s-a mărit, și-a dat tot mai bine seama 
de faptul că timpul petrecut în faţa calculatorului — doar cu jocuri — a fost un timp pier- 
dut. l-a furat clipe preţioase ce puteau fi consumate cu lucruri mult mai importante. 
Doamne, cum a putut să fie atât de limitat! 

Pe perioada şcolarității înțelege ce frumos este să citeşti, să acumulezi şi să core- 
lezi cunoştinţe, să-ți dai seama într-adevăr de lucruri pe care doar credeai că le înţelegi. 
A crescut şi s-a schimbat. Are un alt orizont şi o altă deschidere. Nu-l mai interesează 
premiile, recompensele, atenţiile părinților, bunicilor pentru a-l stimula să înveţe; i se 
pare chiar ridicol. Nici notele nu-l interesează, nici examenele, nici ce spun alții despre 
el. Este absorbit de cunoaștere. Nici nu-şi dă prea bine seama cum a ajuns aici. Dar 
ştie că singurul lucru pentru care merită să te dăruieşti, să-ți consumi energia la turație 
maximă este cunoaşterea. Aici te regăseşti, aici te descoperi, aici eşti singur cu ideile 
tale şi în fața încercărilor de a-ţi dezvălui ceva ce dintotdeauna a așteptat să fie dez. 
văluit. 

Şcoala a fost o perioadă foarte bună pentru el şi o recunoaşte deschis. Oamenii 
de aici — cu bunele şi relele lor — i-au deschis ochii, mintea; i-au arătat care sunt ade- 
văratele scopuri şi motive în viață, pentru ce merită să trăieşti. L-au învăţat că temeiul 
personalității sale sunt marile izvoare ale culturii omeneşti — populare sau culte. Şcoala 
l-a luminat şi i-a dat înţelegerea vieţii trăită cu rost. Dincolo de orice, esenţială este 
viața sufletească şi marea, nobila aventură a cunoaşterii. 

Pentru toate acestea, acum, la terminarea şcolii, le este recunoscător profesorilor 
cu care a lucrat, pentru înţelepciunea, încrederea şi răbdarea lor. 


La intrare: elev nemotivat intrinsec şi motivat extrinsec; la ieşire: elev nemo- 
[ivat intrinsec şi motivat extrinsec 

Dacă ne uităm bine, constatăm că acest tip de elev face parte din categoria celor 
care nu își schimbă motivația pe parcursul şcolarității sale. Ea rămâne constant între 
aceleaşi limite şi cu acelaşi specific. 

Este vorba despre elevul puţin curios de lumea în care a intrat, în care trăieşte... 
nu îşi sâcâie părinţii/bunicii cu întrebări. Se vrea însă băgat în seamă. Ar citi sau ar 
colora, ar socoti sau ar rezolva câte o problemă, dacă ar şti că este recompensat. Aşa 
înțelege el să facă un lucru când 1 se cere de către cei mari. 

În şcoală, este forţat să înveţe, este obligat să se achite de sarcini. N-o face cu 
nicio plăcere, cu nicio tragere de inimă. Dar o face pentru note, pentru recompense; 
sau — uneori — pentru a nu fi pedepsit sau a se face de râs. Când se poate, îi place să fie 
lăudat, să fie aclamat, în centrul atenţiei, să primească bunuri şi bani pentru ceea ce face. |i 
place să-l cunoască lumea, să-l salute, să i se ceară sfatul, să se simtă important, să fie 
perceput ca descurcăreţ. 

Pe parcursul şcolarităţii, nu s-a schimbat nimic. Precum ştim, omul nu-şi schimbă 
firea. Acest elev a înțeles încă de mic că aşa este lumea şi că aşa va rămâne: trebuie să 
îşi facă o imagine cât mai bună şi trebuie să ştie să se adapteze. Să fie mereu în preajma 
celor care conduc (şi iau decizii importante). Se descurcă, este un tip capabil (poate 
chiar de invidiat!). Nu există situaţie din care să nu iasă cel puţin onorabil, dacă nu în 
avantaj. 

Totul este bun atunci când este util pentru a se descurca; inclusiv învățătura, 
cunoaşterea. Dacă ne ajută, atunci merită. Acum ştie ce înseamnă să fii pragmatic, efi- 
cient, să mergi direct la ţintă. Pragmatismul este, de acum încolo, busola lui. Nimic nu 
rebuie risipit, nimic nu trebuie să meargă în gol. În viață, important este să câştigi, să 
fii în avantaj, să controlezi, să deții. Niciun interes nu este mai important decât inte- 
resul propriu. Acum, la ieşirea din şcoală, a înțeles. Nici dragostea nu este un lucru 
chiar atât de gratuit precum se zice... 


La intrare: elev nemotivat intrinsec şi molivat extrinsec, la ieşire: elev nemotivat 
intrinsec şi nemotivat extrinsec 

Acest elev are o copilărie simplă. Părinţii şi bunicii nu-l forțează. Îl lasă să facă 
ce vrea el. Nu l-au deranjat sau supărat niciodată (sau parcă, dacă stăm să ne gândim 
bine, doar de două-trei ori...). Îl iubesc foarte mult şi îl răsfaţă tot la fel de mult. Nu s-au 
ocupat de apetitul lui pentru cunoaştere. N-au insistat, e-adevărat, dar parcă nici n-au 
observat un interes special al copilului pentru cunoaştere. Întrebările lui erau fie prea 
puerile, fie inutile. Mai mult deranjau... 

Nu i-au citit poveşti, nici poezii, n-au stat să numere şi socotească împreună cu 
el. La drept vorbind, nici nu prea au avut şi nici nu prea au timp de copil. Sunt extrem 
de ocupați şi extrem de obosiţi. Noroc cu televizorul sau cu calculatorul. Nici la gră- 
diniță nu l-au dat. Cine să-l ducă, cine să-l aducă? Până la urmă, poate se găsea cineva, 
dar n-au vrut să chinuie copilul: să-l scoale cu noaptea în cap, să stea la program... au 
considerat că este mai bine să-şi trăiască — din plin — copilăria. Destul că va avea pro- 
gram şi griji când se va face mare! În schimb, l-au răsfăţat, i-au luat tot ce şi-a dorit. 
Nu s-au gândit niciodată la bani. De aceea, au decis să muncească afară, ca să nu-i 
lipsească nimic. Să aibă tot ce îşi doreşte... 

Dar de când a intrat la şcoală este obligat să înveţe. N-are niciun chef. | se pare 
atât de greu şi atât de neplăcut! Se simte ca într-o închisoare. Doamna/Domnişoara se 
străduieşte (în fiecare zi) să-l motiveze să înveţe, dar fără rezultat. A observat, totuşi, 
că mai vrea să participe dacă este lăudat, premiat, stimulat cu diferite atenții. 
Doamna/Domnişoara le oferă mereu câte ceva atunci când vin cu sau dau răspunsuri 
bune. Îi dă şi calificative mari. Numai să-l determine să înveţe. Însă, oricât s-au stră- 
duit şi cei de acasă şi cei de la școală să-l apropie de învăţătură, n-au reuşit. El nu 
înțelege la ce îi folosesc toate astea. Sunt lucruri care nu-l interesează; iar cei mari 
nu vor să înţeleagă faptul că nu-l interesează. 

Școala i se pare un calvar. Cu fiecare an care trecea, 1 se părea mai absurd să-şi 
piardă timpul la şcoală. Nu înţelege la ce îi folosesc toate lucrurile învăţate la şcoală. 
De aceea, nu-i înțelege pe tocilari. La ce le-or fi trebuind toate astea? 

Vrea să termine odată şi să facă ce vrea el. A respins notele, orice l-ar fi 
indemnat să înveţe. A trecut prin şcoală, dar nu mai vrea să audă de ea. A fost un chin, 
o perioadă urâtă. Vrea altceva şi va face (cu totul) altceva. După ce termină, se va 
distra, va sta cu prietenii, se va bucura cum ştie el mai bine de plăcerile vieţii. 

La intrare: elev nemotivat intrinsec și nemotivat extrinsec; la ieşire: elev motivat 
intrinsec şi nemotivat extrinsec 

Intrat în şcoală pentru că aşa li s-a impus părinților, elevul vine într-o lume total 
necunoscută. Nu ştie nimic despre ceea ce se va întâmpla cu el aici. Vede multă lume, 
aglomeraţie, mulți copii cu părinţii sau bunicii lor. 

Doamna/Domnişoara învățătoare a venit pe la fiecare în parte şi le-a zâmbit, le-a 
spus ce zi importantă este aceasta în viaţa lor. Li s-a spus că de a doua zi ei trebuie să 
fie mereu la şcoală la aceeaşi oră, să respecte programul şi să ia la ei, în ghiozdan, doar 
caietele şi manualele necesare în acea zi. Mai află, de asemenea, că în fiecare zi are un 
alt program şi că este nevoit să se pregătească: să citească, să scrie, să-şi facă temele 
date acasă, să răspundă în propoziţii şi numai atunci când este întrebat. La fiecare oră 
trebuie să fie activ, să facă ce le cere doamna/domnişoara învățătoare: să se exprime 
corect şi complet, să vorbească frumos şi clar, să cânte, să deseneze, să alerge, să facă 
exerciții, să rezolve probleme, să colaboreze în activitatea pe grupe etc. 

Începe să descopere ceva ce nu credea că există. Lumea lui se lărgeşte, se îmbo- 
gățeşte. Unele lucruri nu le înţelege încă, pe altele însă începe să le priceapă. Acasă, n-a 
auzit niciodată de aşa ceva. Acolo, la şcoală, i se spun poveşti, se joacă cu cuvintele, 
compune probleme, lucrează cu cifre, cu tot felul de obiecte colorate, modelează, cântă 
în cor, dansează, se întrec la orele de educație fizică. Află — cu fiecare zi de școală — că 
am avut mari domnitori, că au dus curajoase, eroice bătălii, că ţara noastră are munţi, 
dealuri, câmpii, multe râuri şi că Dunărea este graniţa noastră naturală la sud, află că 
însăşi localitatea lor are multe lucruri cu care se poate mândri. 

Ştie, ceea ce este un lucru minunat, că are o doamnă/domnişoară învățătoare 
înțelegătoare, care îi vorbeşte frumos, cald, cu răbdare şi care îl cheamă pe numele 
mic, aşa cum îl strigă şi cei din familie... e bună şi mereu zâmbitoare. Este întotdea- 
una atentă cu el şi simte — într-adevăr simte! — că poate face ceea ce fac şi ceilalți. Se 
simte băgat în seamă și mai simte cum vrea şi el să se comporte cât mai frumos, să ştie 
ce îi cere Doamna/Domnișoara, să vină cu propriile lui idei şi soluții. 

Pe măsură ce se face (tot mai) mare, şi anii de şcoală se adună, află cât de multe 
nu ştie şi cât de multe se pot afla pe lumea asta. Descoperă că îi place să ştie, să afle 
ceva nou, să lucreze la ceva ce n-a mai făcut; este trup şi suflet. Nu ştia ce minunat este să 
înveți, nu ştia că învățătura îți dă atâta bucurie. Hm, ce ciudat! Căci mulți nu vor să învețe, 
fug de şcoală, alţii vor doar să împuşte note. Mulţi îl cred tocilar. 

Cert este că din ce ştie, din aceea vrea să ştie mai mult și mai multe. Pur şi simplu, 
vrea să afle. Acasă, nu are de unde să descopere şi să înțeleagă atâtea lucruri. Ba, de 
multe ori, părinţii, bunicii îl solicită să le dea o mână de ajutor. 

La școală, se simte eliberat. Nu-l interesează ce spun alții; este treaba lor, nu 
pentru că este arogant, ci pentru că nu are timp să stea prea mult de vorbă cu ei. 

Nu-l interesează notele. Important este faptul că, pentru el, s-au deschis orizon- 
turile; că poate căuta, că poate şti. A aflat că pe lume există bibliotecă şi că au şi ei una 
la şcoală. De când a descoperit-o, s-a apropiat de doamna bibliotecară. Împrumută 
cărți, cere să fie orientat spre cele mai interesante. 

Pe scurt, şcoala, oamenii ei i-au deschis mintea. Ştie că nu se va opri. ] se par foarte 
utile discuțiile cu bibliotecara şcolii. Este un om foarte citit, foarte documentat. Ce om 

minunat! De asemenea, n-o să uite niciodată că au fost câţiva profesori care l-au încu- 
rajat şi care şi-au exprimat sincer încrederea în el. Ce bine ar fi dacă toți elevii ar fi ca 
el, au spus aceştia — profesorii — de nenumărate ori. lar el, i-a crezut şi i-a urmat. Acum, 
la final de viață şcolară, ştie că cel mai frumos lucru pe lume este să înveţi; ştie că 
nvăţătura merită orice sacrificiu, că este singurul şi minunatul sens al vieţii. 

Simte că s-a maturizat şi că de-acum învăţătura este centrul vieţii sale. Nu-l inte- 
-esează invidiile colegilor, nici ierarhiile, nici elogiile profesorilor; cu atât mai puţin 
valorile materiale, succesul financiar, poziţia într-o firmă. Ştie că toate sunt trecătoare, 
înşelătoare şi doar pentru cei care n-au acces la adevărata substanţă a vieții: cunoaş- 
terea şi existenţa spirituală. 


La intrare: elev nemotivat intrinsec și nemotivat extrinsec, la ieşire: elev motivat 
intrinsec și motivat extrinsec 

Este elevul care — până să intre la şcoală — s-a jucat tot timpul. În concedii, părinții 
:] luau oriunde cu ei. Îşi făcea mereu prieteni de ocazie. Când erau la serviciu, stătea 
cât era ziua de lungă cu o femeie bătrână, cam prea grijulie pentru gustul lui. Aproape 
că se plictisea; mereu spera să se întâlnească şi să se joace cu cei de vârsta lui sau cu 
cine se găsea în faţa blocului (sau în faţa casei, pe stradă). Îi plăcea să-i imite, să-i 
provoace, să-i maimuțărească. Aşa scăpa de plictiseală; se distra, chiar dacă uneori, îi 
(şi) enerva. 

Tot aşa, până când, într-o zi, s-a trezit că trebuie să meargă la şcoală. Toţi cei 
din jur i-au spus că de acum încolo începe altceva. Viaţa lui (şi, odată cu ea, şi a lor) se 
va schimba. Nu se va mai putea juca toată ziua. Trebuie să fie cuminte, să asculte pe 
doamna/domnişoara învăţătoare şi să facă ce-i va cere dumneaei. Va învăţa să citească, 
să scrie, să socotească, să lucreze ca alți copii, să îngrijească sala de clasă, curtea şcolii, 
parcul din apropriere. De acum încolo, va intra şi va ieşi din clasă numai când va suna 
clopoţelul (vorba vine, pentru că au o sonerie care se aude puternic în toată şcoala de 
îi mută urechile din loc! Doamne, ce s-a speriat prima oară! Îşi aduce aminte că 
rămăsese încremenit). Desigur, Doamna/Domnişoara le-a spus că pot ieşi şi când au o 
nevoie specială. (Ce s-a chinuit să înțeleagă ce este aceea o nevoie specială!). Unii 
copii au făcut o joacă din asta, iar Doamna/Domnişoara s-a supărat pe el... 

Descoperă, încet-încet, că are multe lucruri de făcut, poate chiar prea multe pentru 
puterea lui şi — aşa — dintr-odată. Câte nu ştia! Începe, o simte, să-i placă de doam- 
na/domnişoara învăţătoare. Şi-a făcut şi câțiva prieteni noi. Chiar dacă alții sunt de altă 
părere, el vine cu plăcere la şcoală. A văzut că, în funcție de răspunsurile date, Doam- 
na/Domnişoara le dă nişte calificative: foarte bine, bine, satisfăcător şi nesatisfăcător. 
Dumneaei apreciază mai mult unele răspunsuri (pe care, parcă, le aşteaptă), pe altele 
mai puţin, iar pe altele deloc. Se străduieşte mereu să dea cele mai bune răspunsuri. L-a 
lăudat întotdeauna când a răspuns corect, cu cuvintele lui şi complet. Simte că — şi ori 
de câte ori i se întâmplă asta — îi creşte inima, dar şi că este trist atunci când a deza- 
măgit-o. 

În timp, este din ce în ce mai motivat să ştie şi să ia note mari. Îşi dă seama că 
sc poate şi că poate. Se descoperă pe zi ce trece mai doritor să afle, să caute, să vadă 
cu ochii lui, să audă cu urechile sale, să răspundă corect, ba chiar să vină la ore cu 

informaţii care depăşesc vârsta lui. De la un timp, are calculator şi a învăţat să caute pe 
internet. Îi place când profesorii îl laudă, când au cuvinte frumoase la adresa lui, Când 
colegii îi acordă un loc privilegiat în relaţia lor. Ştiu că e pregătit. Chiar dacă orice probă 
de evaluare presupune şi un potenţial eşec, nu-l sperie examenele. Nu-şi face probleme 
Ştie că trebuie să înveţe, să repete, să se concentreze, să coreleze logic, să nu se încor. 
deze prea tare. Examenele sunt pentru a te pregăti şi pentru a le trece. 

Nu înseamnă că şi-a pierdut gustul pentru cunoaştere. Ba, dimpotrivă, îi rămâne - 
şi crede că îi va rămâne — pasiunea pentru ea. Nu strică, în acelaşi timp, să profiți de 
ceea ce ştii. Şi realizările materiale contează. Să nu fim ipocriți sau naivi. Nu te poţi 
susține numai din ceea ce înveţi, numai cu învăţătura. Astea sunt basme de adormit 
copiii. Este foarte importantă şi realizarea materială; sunt importante şi relaţiile cu ce; 
aflați în posturi de conducere; contează — mai ales astăzi — impresia lor despre tine. 
Este bine să le ştii punctul slab şi să le faci „mici” servicii cu ceea ce ştii. 

Pe scurt, acum — la final — şcoala l-a învăţat că a şti, a cunoaște este extraor- 
dinar, dar nu este (şi) suficient. Dacă eşti atent, ea ne poate oferi multe chei şi deschide 
multe uşi... mai târziu în viață. 


La intrare: elev nemotivat intrinsec şi nemotivat extrinsec; la ieşire: elev nemo- 
[ivat intrinsec Şi motivat extrinsec 

Este vorba despre elevul care intră în școală fără să aibă o aplecare specială pentru 
învățătură. El nu a văzut în casă, în familie pe cineva care să-l provoace, să-i pună 
întrebări sau să-l ia în serios atunci când voia şi el să afle ceva. Nimeni n-a fost încân- 
tat vreodată când a vrut să afle ceva. lar atunci când, uneori, cineva îi răspundea, ori o 
făcea „în doi peri”, ori îl repezeau. Întotdeauna existau alte lucruri mai importante de 
făcut pentru cei mari, decât acela de a-i stimula cunoaşterea. Numai de asta nu aveau 
e1 timp.. 

Aşa că a intrat în şcoală pur şi simplu pentru că trebuia. Erau obligați să-l dea la 
şcoală, pentru că altfel părinții erau amendaţi; a aflat târziu că așa este legea la noi. 
Este obligatoriu ca orice copil de 6/7 ani să meargă la şcoală. 

La început, 1 s-a părut o clădire foarte mare, imensă și cu copii foarte mulți. Nu-și 
închipuia că se pot strânge atât de mulți copii la un loc. Pe măsură însă ce treceau anii, 
s-a familiarizat cu lumea şcolii şi s-a obişnuit cu cei cu care vin ŞI ei, ca şi el, să 
înveţe. Şi-a dat seama, odată cu trecerea timpului, că dacă înveţi, dacă te străduieşti, 
colegii, profesorii te cred deștept, iar dacă nu înveţi, te eschivezi, te cred prost. Simte 
că i-ar plăcea şi lui să fie considerat deştept. Aşa că s-a pus pe treabă. Îşi dă seama că 
dacă înveți dobândeşti un anumit privilegiu, ai un anumit halo şi o oarecare autoritate 
faţă de colegii din clasă. Îşi dă seama că şi profesorii îl tratează altfel. Nu mai este un 
anonim; iese — cum s-ar spune — din anonimat. A observat şi el cum sunt trataţi cei cu 
note bune şi cum sunt tratați cei cu note mici. Trebuie să facă faţă. Trebuie! Nu înțe- 
lege de ce este nevoie să ştie matematică, gramatică, logică, chimie, fizică, ştiinţe eco- 
nomice şi câte şi mai câte, dar se chinuie să le facă față. Trebuie — cum şi-a propus 
demult — să le facă faţă. Nu se lasă el aşa, cu una, cu două. Îi plac succesul şi imaginea 
bună pe care o capeţi dacă înveţi; mai bine zis, dacă speculezi. Căci cine mai învaţă în 
ziua de azi! Totul e să dai răspunsul potrivit la momentul potrivit, profesorului potri- 
vit! Nu e mare lucru... 

Ba dacă profesorii au o impresie bună despre tine, te descurci şi mai bine la exa- 
mene. Totul e să dai impresia că ştii; să fii mereu pregătit să dai o replică, două, să nu 
taci. 

Elevul trebuie să termine ce este obligat să facă. N-are cum să se opună, n-are 
cum să amâne. Ar fi o prostie. Aşteaptă să termine şcoala. Nu mai are mult; ce-a fost 
areu a trecut. De-acum ştie ce are de făcut în viață, va şti să se descurce. Dar să 


termine... 


La intrare: elev nemotivat intrinsec şi nemotivat extrinsec; la ieşire: elev nemo- 
țivat intrinsec şi nemotivat extrinsec 

Face parte din categoria acelor elevi care nu cunosc dinamica motivaţie! pe pe- 
rioada frecventării şcolii. Este elevul care s-a trezit pur şi simplu în școală, nepregătit 
și într-un mediu străin, ostil. Toţi sunt nemulțumiți de el şi — în acelaşi timp — îngrijorați. 
Nu scoate o vorbă, nu vrea nimic, nu participă la ore. E-adevărat că nici nu deranjează 
pe alții. Asta ar mai trebui! 

Este ca mai toți elevii de azi: vine la şcoală doar ca să aibă de unde pleca. Pro- 
fesorii spun că este dificil, ca şi învăţătoarea care l-a suportat în primele clase. Este 
apatic, indiferent, nepăsător. Face parte dintre aceia care, oricât te-ai strădui, nu poate 
fi stimulat, atras în niciun fel. Unii dintre profesori au mai încercat. Până la urmă, toți 
s-au lăsat păgubaşi. Ce să mai spunem de alții care nu fac decât să repete ceea ce spun 
în fiecare an claselor cu care lucrează. Spun ce au de spus, examinează ceea ce au de 
examinat (ca să aibă note în catalog, în cazul unui control) şi cam atât. Cert este că nici 
premierile, nici amenințările n-au avut şi nu au, pare-se, niciun efect. O ştie şi el, o ştiu 
şi ceilalți: e la pământ! 

Cu cât a trecut timpul, nimic nu s-a schimbat cu el. Oricum, nimic esențial. Şcoala 
nu a reuşit să-l transforme, nu i-a oferit ceva atractiv. Venea — şi vine — chiar şi acum, 
la final, doar pentru că este obligat să vină. Ca s-o spună cinstit, n-a avut niciodată 
chef de școală. Până la urmă, toți l-au lăsat în pace. Au rămas aşa cum i s-au părut lui 
de la început: nişte străini (sau, dacă vreți, nişte duşmani). Şcoala va rămâne pentru el o 
perioadă şi un loc unde nu s-a întâmplat mare lucru. N-a fost decât un robot, o maşină. 
Bine că mai e puțin... 


Concluzii şi recomandări 

În cunoaşterea elevului, unul dintre cele mai importante aspecte este cunoaș- 
terea tipului de motivaţie cu care intră în şcoală şi a modului cum evoluează aceasta pe 
parcursul școlarităţii. 

Este recomandabil pentru fiecare dintre noi, profesorii, să ne coordonăm/sincro- 
nizăm atitudinile, relaţia şi strategiile instructiv-formative cu modalitatea specifică de 
evoluție motivaţională a elevului, astfel încât să îl atragem către lumea şcolii, iar el să 
se simtă împlinit, să fie încrezător în eficacitatea şi rostul vieţii proprii. 

Totodată, cercetarea motivaţiei umane, în general, şi a celei şcolare, în particu- 
lar, rămâne deschisă (precum, bunăoară, studiul raportului dintre dinamica motivaţiei 
profesorului în raport cu modalitățile dinamice motivaţionale ale elevului, deja men- 
ționate, pe parcursul carierei sale sau pe parcursul interacțiunii particulare cu un anu- 
mit tip de elev). Ne putem aştepta încă la minunate surprize. 

IDENTITATEA FUNCŢIEI DE DIRECTOR AL UNEI UNITĂŢI ŞCOLARE 


Introducere 

De la un timp, se insistă aproape până la saturație asupra activităţii de manage. 
ment şi asupra calităților unui bun manager. S-a produs şi editat o bogată literatură 
legată de acest tip de activitate, încât s-ar putea crede că nu mai este nimic de spus. În 
atare condiţii, se creează sentimentul că cel mai important este, acum, să urmăm şi să 
aplicăm ce am aflat de la experți sau de la conducătorii de succes (şi care au scris 
despre experienţa lor). 

Această concentrare aproape exclusivă asupra activității managerului tinde să 
distragă atenţia de la unele aspecte (cel puţin, tot la fel de) importante ale vieții noastre 
(instituţionale) şi să creeze impresia că ar fi suficientă prin ea însăşi. Ni se induce ideea 
că totul ar depinde de cât de fidel ar aplica directorul (sau aspirantul la această funcție) 
ceea ce i se trasează în literatura de specialitate, ca norme şi ca reguli de urmat, ca me- 
tode şi ca tehnici de aplicat. 

Cu toate acestea, există întotdeauna riscul să realizăm prea puţin din ceea ce ne-am 
propus, să nu realizăm nimic sau să ne iasă prost. Prin urmare, nu înseamnă că dacă 
ne-am pregătit să devenim manageri, în mod automat vom şi reuşi. Pregătirea în acest 
domeniu este o condiție necesară, dar nu şi suficientă. Va exista mereu o distanță (mai 
mare sau mai mică) între ceea ce suntem învăţaţi că ar trebui să facem şi ceea ce putem 
(sau suntem constrânşi) să facem. Intrăm astfel într-un efort de a urma principiile ma- 
nagementului în dorinţa de a ne maximiza șansele de reuşită, dar în același timp şi într-o 
tendință de a fi noi înşine. Se declanșează o tensiune, incomodă în cele mai multe situații. 

Ea poate fi atenuată sau depăşită dacă ne-am obişnuit să ne autocunoaştem, stu- 
diindu-ne atât calităţile, abilitățile, capacitățile, disponibilitățile, cât şi slăbiciunile, de- 
fectele, imperfecțiunile. Nu putem fi nici mai muit, dar nici mai puţin decât suntem. 
Toate acestea îşi pun amprenta asupra modului de a fi şi a stilului de a conduce, 
coordona şi controla al directorului, asupra relațiilor lui cu membrii organizației. 


Trăsăturile funcţiei de director şcolar 

Nu ştim cum este în domeniul financiar, în cel economic, politic, religios, sani- 
tar sau militar, dar considerăm că poziția de director într-o unitate şcolară are câteva 
trăsături specifice, ce ţin de particularitățile profesiei noastre. Lucrăm în zona culturii, 
a ştiinţei, a eticului şi a esteticului, în zona dezvoltării sănătoase a personalității umane. 
Între aceste trăsături, am reținut: 


a. Mai întâi, este vorba de raportul directorului cu puterea. Cel investit să con- 
ducă un colectiv mai mare sau mai mic de oameni are putere de decizie asupra acti- 
vităţii şi poziţiei lor în cadrul instituţiei. Îi poate stimula sau îi poate inhiba; îi poate 
încuraja sau îi poate descuraja. 

În principiu, raportul de putere elimină valenţele informale ale relaţiilor direc- 
torului cu colegii şi le dezvoltă/multiplică pe cele formale. Altfel spus, are loc un proces 
de distanţare afectivă între el şi membrii organizației, ceea ce are efecte asupra since- 
rității acestora şi asupra izolării celui ales să conducă. Cu toate acestea, directorul are 
nevoie de informaţii veridice şi complete, pe de o parte, şi de colaboratori, pe de altă 
parte. Cât va fi la conducere, va căuta să nu rămână izolat şi să nu fie linguşit. 

In funcție de modul cum știe să îşi folosească puterea, el poate dezvolta com- 
portamente obediente, formale, artificiale, pasive, indiferente, adverse sau dimpotrivă 
comportamente creative, active, responsabile, luări de poziţie sincere, atitudini deschise, 
inițiative. 

De asemenea, după modul cum ştie să-şi folosească puterea poate acționa absurd, 
inuman, irațional sau poate fi condus din umbră de alții — care-şi urmăresc propriile 
interese — speculându-i-se slăbiciunile, greşelile, confuziile, gafele, lipsa lui de fermi- 
tate/indecizia. 

Oricând omul — inclusiv cel aflat la conducerea unei unități de învățământ — poate 
aluneca în abuz de putere. Puterea tentează şi poate transforma pe cei care o deţin în 
tirani, în dictatori. Membrii organizației sunt transformați în simple unelte, în mijloace 
de execuţie. Oamenii se simt umiliți, batjocoriţi, striviți. Relaţiile cu centrul de putere 
se răcesc, devenind simple modalităţi birocratice de îndeplinire a sarcinilor. Atmosfera 
afectivă se degradează în mod evident, oamenii se închid în ei şi nu vor (mai) acționa 
decât ca nişte automate. 

Se pot declanşa tensiuni, conflicte, sabotaje, mascate nesupuneri, perfidiui, ipocri- 
zii. Sunt consecințe deosebit de grave atât pentru starea sufletească a profesorilor care 
intră la ore, cât şi pentru starea elevilor care sunt în creştere (psihică şi socială). Pe 
scurt, se instaurează o atmosferă sufocantă, toxică, apăsătoare. 

Prin urmare, este important ca directorul să-şi dozeze exercitarea puterii şi să o 
utilizeze doar spre binele şi prosperitatea instituției. 


b. O a doua trăsătură a poziţiei de director (într-o instituţie şcolară) este con- 
ştiinţa faptului că ea nu îi aparține decât pe o anumită perioadă delimitată de timp. 

Este foarte important ca atunci când ne aflăm într-o poziție de putere să nu 
uităm că ea nu ne aparţine pe viață. Există în multe situaţii tendinţa ca cei care ocupă o 
anumită funcție să se identifice cu ea şi să creadă că ei sunt făcuți pentru acel loc. 

Orice am face şi oricât de puternică ar fi țesătura de relații pe care ne-am creat-o, 
ea nu ne susține şi nu ne poate susține toată viața. Chiar dacă ea poate fi foarte solidă 
la un moment dat, în perioadele ulterioare se poate dovedi foarte slabă, improbabilă, 
ineficace. 

Relațiile realizate de pe poziția de putere sunt diferite de cele realizate de pe 
poziția de colegialitate. Primele au o mai mare doză de artificial, de interes momentan 
şi focalizat decât cele realizate în condiții de egalitate instituțională. Pare că relațiile 
angajate de pe poziţii de putere, pe cât de uşor/repede se fac, tot pe atât de uşor/repede 
se desfac când am părăsit postul. Chiar dacă vor să pară solide, puternice, de durată, 
ele sunt în fond — şi în marea majoritate a situaţiilor — superficiale, de moment, de strict 
ȘI local interes. 

Pe toată perioada mandatului este esențial să fim atenți cum ne comportăm faţă 
de colegi, aflați pentru o anumită perioadă dată de timp în subordinea noastră. Atât cât ne 
este cu putinţă, este important să-i respectăm, să interacţionăm cu ei în mod deschis, să 
le cunoaştem problemele şi să le împărtăşim — la rândul nostru — ideile, dorinţele, aspi- 
rațiile legate de evoluția instituţiei şi de bunăstarea vieții ei interne. 

Este important ca oamenii din subordine, colegii noştri să simtă că nu ne-am 
îndepărtat de ei, că le suntem (mereu) aproape, că dorim în continuare să ne cunoaş- 
tem mai bine şi că dorim să lucrăm împreună, că vrem ca fiecare să vină cu şi să dea 
ceea ce are mai bun pentru performanţa și sănătatea unității şcolare. 

La un moment dat, vine timpul să ne întoarcem de acolo de unde am plecat, să 
ne desfăşurăm activitatea printre colegii pe care până nu demult i-am condus. Ne pot 
primi cu ostilitate sau cu brațele deschise, cu dispreţ sau cu toată admirația pentru ceea 
ce am fost şi pentru ceea ce am făcut pe perioada ocupării funcţiei de conducere. 

Este esenţial să avem conştiinţa limitelor noastre, a faptului că lucrăm cu oameni, 
că fiecare are punctele sale slabe, dar şi punctele sale bune, că — dincolo de simple 
mijloace de îndeplinire a unor sarcini — fiecare este un suflet omenesc. Prin urmare, să 
nu exagerăm, să nu ne batem joc, să nu ne preamărim, să nu jignim, să respectăm, să ştim 
să ne cerem scuze sau să putem să recunoaştem că am greșit. 

Cât suntem în funcţie de conducere să ştim întotdeauna că oamenii şcolii sunt 
colegii noştri, sunt cei cu care ducem la îndeplinire toate obligațiile instituționale şi 
împreună cu ei creăm o anumită atmosferă afectivă în organizație. 


c. Oa treia trăsătură a poziţiei de conducere este aceea de a ști să ascultăm. 

În general, în aceste vremuri foarte încărcate şi foarte iuți nu mai ştim şi nu mai 
putem să ascultăm. Trebuie să prelucrăm repede informația, să acționăm urgent, să 
ducem la îndeplinire neîntârziat deciziile primite de la nivel superior. Suntem mereu în 
criză de timp, mereu pe fugă, mereu preocupaţi cu lucruri ce-şi aşteptă urgent rezolvarea. 

În aceste sufocante condiţii, putem ajunge repede la concluzia că a asculta este o 
pierdere de vreme, o ieşire din ritm, o încetinire. Totodată, putem ajunge lesne la con- 
cluzia potrivit căreia oamenii vin la noi cu tot felul de fleacuri, că se împiedică de tot 
felul de evenimente mărunte, care ne disipează şi ne fragmentează timpul. Pe scurt, 
putem ajunge repede la concluzia că marea majoritate a celor din colectiv mai mult 
încurcă decât descurcă. 

Prin urmare, există suficiente şi reale argumente pentru a compromite şi a rata 
ascultarea. Mai mult, s-ar putea chiar — la un moment dat — nu numai să nu mai ştim 
sau să nu mai putem să mai ascultăm, dar nici să nu mai vrem. Ne-am săturat de tot 
felul de zvonuri şi de nemulțumiri pe care le întâlnim la tot pasul. Dialogul cu colegii 
subordonați a devenit parcă o îngustă şi devoratoare lamentaţie, fără sens şi fără conținut. 

Ne putem alimenta cu asemenea autosugestii care, urmate, ne pot izola de restul 
colectivului; oamenii nu mai vorbesc ceea ce simt, nu mai spun ce au de spus, pentru 
că oricum nu-i ascultă, dar nu-i ascultă nimeni. Ei se retrag în ei înşişi, vorbesc pe ia 
colţuri, sunt îmbufnaţi, pesimişti, dezolați, dezamăgiți, defetişti. 

Aşadar, este important ca un director să ştie să asculte, să poată să asculte şi să 
vrea să asculte. Orice vine dinspre colegi este întotdeauna demn de luat în seamă. 

Formăm, în fond, aceeaşi lume, luptăm pentru aceeaşi cauză, suferim cu toţii aceleaşi 
restricții, avem cu toții aceleaşi aspirații: dezvoltarea școlii, educarea copiilor, liniştea 
vieții noastre profesionale. 

Pe lângă faptul că directorul află ce se întâmplă în instituție în mod curent de la 
mai multe surse (nelăsându-se confiscat de una singură sau doar de câteva mai persua- 
sive), el poate în acelaşi timp compara, corela, sintetiza, concluziona, selecta idei valo- 
„oase, desprinde anumite tendinţe ale stării de spirit din colectivul subordonat. 

Prin ascultare, directorul creează o atmosferă de dialog, de găsire a consensului, 
de încredere că cineva este interesat de problemele colectivului în ansamblu și de cele 
ale fiecărui membru în parte. El dă sentimentul colegilor că ei contează, că sunt impor- 
tanţi şi că frământările, căutările şi soluţiile lor nu le rămân indiferente celui pus să-i 
conducă. 

Multe sincope din viața colectivului, multe conflicte, decizii eronate, informații 
parțiale, interpretări greşite pleacă de la lipsa de ascultare sau de la ascultarea superfi- 
cială. Se pot declanşa efecte periculoase, ce duc la alterarea atmosferei organizaționale 
sau chiar la compromiterea imaginii instituţiei. 

Întotdeauna într-un colectiv şcolar pot să apară puncte de vedere divergente. Ten- 
siunile pot degenera într-o confruntare absurdă. Sunt tipuri de oameni şi anumite situații 
în care nimeni nu vrea să cedeze. Dacă ar ceda, s-ar simţi umiliţi, minimalizați, jigniţi. 
Sunt momente când rămân să se dueleze doar orgoliile însele. Directorul poate inter- 
veni rapid, autoritar, sever sau poate încerca să afle ce se găseşte în spatele acestei 
înverşunate confruntări. În primul caz, neînţelegerea nu poate fi înlăturată (sau limitată) 
decât formal, printr-un act de forță; în al doilea caz, s-ar putea ca — ascultând cu răb- 
dare şi imparțial părțile — să găsească o soluţie reciproc acceptată, iar combatanții să-şi 
recunoască lipsa de tact (sau de diplomaţie). 

În principiu, ascultarea cu calm duce la înseninarea stărilor sufleteşti tulburate şi 
la o schimbare a viziunii despre situaţia creată, despre sine, despre celălalt a interlo- 
cutorilor. 

Directorul are nevoie să reflecteze, să înțeleagă, să-şi întemeieze deciziile pe o 
bună şi cumpătată ascultare. Aceasta — ascultarea — creează sentimentul că cel aflat în 
funcția de conducere nu acționează la întâmplare, că îl interesează fiecare caz în parte, 
că este un om echilibrat, că viaţa nu este simplă, că vrea să fie bine pentru toți cei aflați 
în preajma lui. Pe scurt, ascultându-i, oamenii se atașează mai mult de conducătorul lor, 
îl respectă mai mult, sunt mai responsabili. 


d. O a patra dimensiune a poziţiei de conducere este aceea a afifudinii față de 
mediul concurențial. 

Știm cu toții că societatea actuală este o societate hiperconcurențială. Aproape 
nimeni nu se mai îndoieşte de valența pozitivă, binevenită a concurenţei. Am fost pro- 
gramaţi să credem faptul potrivit căruia concurența este resortul şi garanția progresului. 
Subînțelegând că progresul înseamnă să trăim (din punct de vedere material) mai bine, 
să ne simţim mai relaxaţi, mai mulţumiţi de noi înşine, mai fericiţi, se subînțelege că nu 
putem să fim decât susţinătorii lui. Prin urmare, nu putem fi decât suporterii hipercon- 
curenței. Cine blamează concurenţa, blamează progresul. Pare că este unul dintre cele 
mai de preț lucruri inventate de om, precum roata, hârtia, tiparul etc. 


169 


Pare că fără concurență batem pasul pe loc, ne învârtim în gol, nu facem sau ş. 
face nimic. Viaţa ar fi egală cu sine, monotonă, o jalnică risipă de timp. Concurenta 
împreună cu ea, invidia şi conflictualitatea) ne ține treji, vigilenţi, ne întreţine amb 
și motivaţia de a fi în față, primii. 

Desigur că această realitate nu poate ocoli nici unitatea de învăţământ. Plecâng 
de la atari convingeri, mulți directori caută să stimuleze colegii împingându-i să Con. 
cureze. Caută să găsească permanent motive şi contexte concurențiale. Simte că în felu 
acesta instituţia se mişcă, creşte (sau ar putea creşte), se dezvoltă (sau s-ar putea dez, 
volta), este (sau ar putea fi) mai puternică, este (sau ar putea fi) mai atractivă (în Tapon 
cu alte instituții de învățământ). Este convins că direcția aleasă este cea bună, cea Cale 
trebuie. 

Asemenea directori ştiu că aceasta — concurenţa — este singura modalitate de ai 
ține pe oameni conectaţi la viaţa, problemele şi sarcinile organizaţiei. 

Cu toate acestea, în crearea și încurajarea/întreținerea mediului concurențial exisă 
și o limită; cu atât mai mult cu cât nu suntem în domeniul economic, financiar (Chiar 
dacă ele presează foarte mult asupra motivației multor oameni ai școlii), ci într-uny] 
cultural, axiologic, spiritual. Prin urmare, este important ca autoritatea formală să ştie 
până unde funcționează cu bune rezultate şi cui i se potriveşte o asemenea strategie de 
conducere şi organizare a vieții instituţiei. Este recomandabil să cunoască ce Colegi 
preferă o asemenea atmosferă, pe cei care îi rezistă (ba chiar îi motivează), îi stimu- 
lează, le dă forță, dar şi pe aceia care o evită, îi inhibă, îi închide în ei, îi perturbă, îi in. 
comodează, îi distruge. Pe unii oameni concurenţa îi propulsează, pe alţii îi strivește, 
Unui, în astfel de împrejurări, se descurcă foarte bine, alţii deloc. 

Bogăția culturală, ştiinţifică, sufletească nu se reflectă întotdeauna prin capaci- 
tatea concurenţială. Ea are nevoie de timp, de reflecţie, de libertate, de încredere, de 
colaborare. 

Bazată pe concurență, societatea încurajează invidia, egocentrismul, izolarea, disi- 
mularea, diversiunea, tatonarea, minciuna. Şi într-o unitate de învățământ pot pătrunde 
asemenea comportamente, atitudini, opțiuni. 

Directorul are nevoie de un mediu sănătos, de susținere emoţională, morală, de 
încredere între toți membrii colectivului, de constantă cooperare. El se poate vedea ca 
un individ în relație cu alți indivizi sau se poate vedea ca un om în re/ație cu echipa. 
Prin urmare, poate avea ceea ce specialiștii (O'Hara, 2011) au numit o viziune egocentrică 
sau una sociocentrică asupra lumii. Viziunea egocentrică este asociată cu stări indi- 
vidualiste şi hiperindividualiste, autoasertive. Sentimentul bunăstării este asociat cu 
autonomia, identitatea individuală, inițiativa personală, agresivitatea, unicitatea, deli- 
mitarea, separarea, competiţia, distincția, specificitatea fiecăruia. 

La rândul său, viziunea sociocentrică este asociată cu ideea de parte, nu cu cea 
de autosuficienţă. Persoanele cu o asemenea viziune au de-a face cu un sentiment al 
participării şi al contopirii cu o realitate mai largă, unde nu el este axul universului. 
Viziunea sociocentrică este asociată cu empatia, înțelegerea, integrarea, apartenenţa, 
generalitatea, ascultarea, grupul, intuiţia, cooperarea, iubirea (p. 406). 

Pe scurt, directorul va fi mereu atent la starea concurenţială din școală, la tensiu- 
nea pe care o creează, astfel încât să nu degenereze în resentimente, ranchiună, gelozie, 

distrugerea aproapelui, ură. Va fi mereu atent, deopotrivă, la cei care preferă să lucreze 
n linişte; discret, fără a se afla neapărat într-o luptă, fără să se ştie sub ameninţare. 
sunt foarte multe cadre didactice (sensibile, delicate, serioase) care pot lucra mai bine 
n echipă; prin colaborare, prin schimb onest de opinii, idei, puncte de vedere, activități. 


e. O a cincea dimensiune a poziţiei de conducere este aceea a relației directorului 
cu propriile sale puncte slabe. 

Știm cu toții că niciun om nu a fost, nu este și nu poate fi perfect. Ştim că fiecare 
„re propriile probleme, fie în relaţiile cu ceilalți, fie în relaţie cu sine însuşi. In acest 
cadru, este importantă starea sufletească, psihică în care se află cel pus într-o funcție 
de conducere. Un om cu intense şi/sau frecvente conflicte interioare, cu probleme sufle- 
eşti nerezolvate, cu iraționale fluctuații emoționale, cu neîmpliniri familiale şi/sau 

rofesionale grave, cu profunde resentimente, nu-şi poate îndeplini funcția în mod 
cumpătat, lucid, cu detașat discernământ. Toate aceste nocive stări sufleteşti pot duce — 
mai devreme sau mai târziu — la un comportament instabil, contradictoriu, la atitudini 
inconsistente, la dispoziţii schimbătoare şi aprecieri neîntemeiate. Pot fi, de asemenea, 
situaţii când directori cu o viaţă sufletească agitată, dezechilibrată, capricioasă, caracte- 
rizată prin vechi şi adânci frustrări (sau cu acute complexe de inferioritate), mereu ten- 
sionați şi angoasaţi să-şi transfere problemele/încordările/neîmpăcările asupra unora 
sau altora dintre subordonați sau asupra colectivului ca atare. 

În timp, oamenii simt că sunt ținte nevinovate. Sunt tot mai derutaţi şi tot mai 
neîncrezători în capacitatea de conducător şi de organizator a liderului lor. Membrii co- 
lectivului sunt tot mai speriați şi tot mai îngrijorați. Îşi dau seama că deciziile care le 
afectează viața nu au un fundament raţional și că ele ţin — în fond — de toanele afectiv- 
emoționale ale acestuia. Profesorii constată faptul că arbitrariul devine o obositoare 
caracteristică a activităţii lor profesionale, că sunt expuşi la atitudini ciudate, stranii, 
de ne-nțeles. Se instalează o stare de nesiguranţă, iar terenul devine extrem de lunecos. 
Membrii colectivului vin la şcoală cu teamă, cu frică, lucrează în tensiune, angoasaţi, 
sub o puternică automonitorizare. 

Prin urmare, de echilibrul, autocontrolul şi înţelepciunea zilnice ale directorului, 
de maturitatea lui socială, psihică, profesională, culturală depind sănătatea atmosferei 
din școală, echilibrul, maturitatea, soliditatea şi decența deciziilor sale. 


f. O a şasea trăsătură a poziției de conducere este aceea a sacrificiului de sine. 

Când preia o funcție de conducere, viaţa celui investit se schimbă. Nimic sau 
aproape nimic nu mai este ca înainte. Viaţa lui capătă o altă semnificaţie, vorbele lui o 
altă greutate, gesturile un mai larg, şi mai puternic efect. Evenimentele din viaţa lui se 
înmulțesc, relațiile lui se extind (mai ales, în zona formal-instituţională şi cu impact 
asupra vieții lui private), obligaţiile cresc, responsabilitățile au un caracter mai decisiv. 
Pe scurt, se configurează în universul celui investit alte coordonate şi alte perspective 
existenţiale. 

Muultitudinea și varietatea problemelor îi consumă directorului aproape tot timpul. 
Este nevoit să fie la curent cu tot ce se întâmplă în unitatea sa şcolară, să aibă cele mai 

corecte, complete şi recente/proaspete informaţii, să analizeze, să compare, să sinteţi. 
zeze, să 1erarhizeze cele mai importante idei sau propuneri, să semneze tot felul de de. 
cumente oficiale, să rezolve operativ diferite plângeri sau cazuri în litera şi în spiritu] 
legilor, să participe la tot felul de ședințe. Viaţa lui este — în cea mai mare parte — ap. 
sorbită de problemele/activităţile legate de bunul mers al instituţiei. Viaţa lui nu mai 
are un ritm interior, se lasă tot mai greu articulată din punctul de vedere al unei viziun; 
proprii. Este mereu la discreția evenimentelor exterioare, a cerințelor impuse de supe. 
riori peste noapte, a situațiilor neaşteptate ce pot apărea în orice clipă şi în legătură cy 
orice problemă legată de soarta instituţiei. Doarme (din ce în ce mai) puţin, iar nopțile 
albe 1 se înmulţesc. Mănâncă pe/în fugă. Nu mai are mese regulate, calme. Are tot mai 
puține momente pentru sine şi pentru cei dragi. Şi viaţa de familie se schimbă. Stă maj 
mult la şcoală. Nu numai fizic, dar şi cu gândul. Pare chiar că s-a creat o distanţă între 
el şi ceilalți membri ai familiei. Cei din jurul lui se simt neglijaţi, nebăgați în seamă, 
doar un vag fundal. 

În fapt, sufletul directorului se sfâșie între grija pentru cei dragi şi grija pentru 
instituția pus s-o conducă. Află o durere nouă. O simte, oftează şi merge mai departe, 
asumându-și povara. N-are voie să manifeste slăbiciuni; sau, cel puțin, să nu le arate. 
Este convins că familia îi stă aproape, că îl înțelege. Este conştient că îi sacrifică pe cei 
dragi și că se sacrifică (şi) pe sine. Oricum, dramatismul vieții lui este la cote ridicate, 
suportabile însă. 

ȘI tot aici mai merită menţionat un aspect: la toate aceste sacrificii (ŞI, Doamne, 
de când nu a mai citit o carte în tihnă!) se mai adaugă ceva. Sunt momente când per- 
soana aflată în funcție de conducere descoperă că este părăsită, trădată, minţită de unii 
dintre membrii colectivului. Îşi dă seama că trebuie să continue singură, să-şi asume 
întreaga responsabilitate, că laşitatea, oportunismul şi prefăcătoria/perfidia pot fi foarte 
greu stopate, eliminate din viaţă. 

În atare clipe, îşi doreşte să aibă tăria (sufletească) să treacă peste situația creată 
şi să reziste, să reuşească şi să-şi ofere sentimentul că a făcut tot ce a ştiut şi era ome- 
neşte cu putinţă în condiţiile date. 


g. Oa şaptea trăsătură a poziţiei de conducere este aceea a relației cu birocrația. 

Știm cu toţii că orice instituţie — mai mult sau ma! puțin matură — funcționează 
potrivit unui sistem de reguli, de norme, în virtutea unor regulamente, metodologii şi 
proceduri interne. Orice instituţie are o cultură şi o dinamică specifice, relativ diferite 
de valorile şi de dinamica vieţii fiecărui membru component al organizaţiei. Aceasta 
funcționează potrivit principiilor de coerență, eficienţă, eficacitate, implicare şi coor- 
donare a tuturor spiritelor şi energiilor care o compun. Prin urmare, în raport cu fiecare 
individ în parte, ea — organizaţia — exercită o funcţie de constrângere, de control. Într-o 
instituție, nu poate face fiecare chiar ce vrea, când vrea. 

Desigur, directorul — în numele echidistanţei subiective — va veghea la respectarea 
normelor, regulamentelor, metodologiilor şi procedurilor de funcţionare a instituției, dar 
în acelaşi timp va înțelege faptul că schimbările, perfecţionările, performanţele acesteia 
depind foarte mult de libertatea şi de creativitatea celor din subordine. Ei trăiesc la 
modul cel mai deplin tensiunea și complexitatea vieţii profesionale şi — de aici — apar 
cele mai multe şi mai valide soluții, propuneri, proiecte, inițiative. 

Prin urmare, este recomandabil ca mecanismele de constrângere şi de control să 
au fie invocate la tot pasul pentru a asigura condiţiile dezvoltării unei atmosfere destinse, 
de încredere, de deschidere şi de susţinere favorabilă îmbunătăţirii şi înfrumusețării 
vieții de organizaţie. 

Ştim, în acelaşi timp, faptul că societatea actuală — în pofida pretenţiei ei funda- 
mentale (declarate) de funcționare democratică — potrivit tendinţelor ei economico- 
financiare, este tot mai birocratică. Directorul poate accentua — la rândul lui — o ase- 
menea tendinţă sau îi poate limita expansiunea. El poate încărca starea birocratică a 
instituției, poate multiplica filtrele birocratice pentru a menţine mai bine sub control 
ot ce se derulează în unitatea sa şcolară sau poate pretinde numai strictul birocratic 
necesar desfăşurării în bune condițiuni a activităţii. 

În funcţie de teama sau de curajul directorului putem asista la o tendinţă de în- 
mulţire a dosarelor, proceselor-verbale, dărilor de seamă, referatelor, cererilor etc. sau 
putem asista la o descurajare a lor, pe fondul întăririi stării de încredere, de respect şi a 
„sumării reale a responsabilităţii individuale. În condiţiile în care directorul a pierdut 
bătălia cu birocrația, el tinde să devină (şi să fie perceput de către colegi drept) un simplu 
robot, un om rece, rigid, dur, nonempatic, programat şi setat doar pentru atingerea 
obiectivelor şi menținerea disciplinei instituționale. 

Totodată, el tinde să devină tot mai mult prototipul omului instituționalizat şi tot 
mai puţin om pur şi simplu, cu sensibilități şi vibrații omeneşti. Deducem faptul că nu 
sunt importante doar sarcinile, directivele, țintele, termenele, resursele materiale, ci şi 
starea de spirit a oamenilor, starea lor sufletească, durabilitatea şi calitatea relațiilor 
interumane. 

Prin urmare, pentru un director au semnificație nu numai norma, regulamentul, 
obiectivele instituţionale, dar şi situațiile particulare prin care trec membrii colectivului. 
Fiecare dintre ei are viața lui privată, cu tensiunile, frustrările, speranțele, îngrijorările 
şi izbânzile ei. Acolo este lumea în care fiecare se poate retrage, reface şi rezista cerin- 
telor ce vin dinspre instituție. Atâta timp cât nu devine un fals motiv de neimplicare în 
viaţa unității şcolare, directorul va avea mereu în vedere că fiecare are o viaţă a lui, un, 
timp numai al său și al celor dragi lui, de care are o profundă şi constantă nevoie. 

Pe scurt, pentru a câştiga lupta cu caracatiţa birocraţiei, este recomandabil ca 
directorul să stea cât mai mult cu oamenii şi printre ei. 


h. Oa opta trăsătură a poziției de conducere este aceea a profilului său caracterial. 

Ca orice om, membru sau nu al unei instituţii, directorul este o persoană spe- 
cială. El poartă — precum ştim — răspunderea derulării întregii vieți şi activități din uni- 
tatea sa de învățământ. De la el pleacă principalele puncte de vedere, replici, atitudini, 
decizii, raporturi sociale, comportamente. La el se adună cele mai multe informaţii refe- 
ritoare la problemele oamenilor, de la poziția lor față de unele sau altele dintre aspec- 
tele/experiențele apărute în organizaţie, referitoare la gradul de participare la activitățile 
grupului şi până la cele referitoare la confruntările şi relațiile reciproce dintre subordonați. 
Ca urmare a acestor date — mai mult sau mai puţin veridice — directorul trebuie să 
intervină sau nu, să delibereze singur sau cu membrii consiliului, să ceară sau nu ele- 
mente suplimentare, să aibă o anumită reacţie. Modul cum gândeşte, simte şi se comportă 

exprimă un anumit grad de eleganţă sufletească şi de rafinament comportamental. El 
poate constitui un model de evitat sau de urmat/respectat pentru ceilalți, în funcție de 
valoarea trăsăturilor sale caracteriale. 

Membrii colectivului pot descoperi — în viaţa de zi cu zi sau în împrejurări-li- 
mită — că omul care îi conduce este un laş, un oportunist, un om lunecos (fără însuşiri), 
viclean, un îngâmfat sau, dimpotrivă, un om serios, harnic, cumpătat, onest, demn, răbdă- 
tor, empatic, înțelegător, principial, cald, de cuvânt. 

Desigur, într-o lume extrem de schimbătoare, în care reperele sunt într-o perma- 
nentă, ameţitoare reevaluare, cu cerințe, ordine şi hotărâri — de multe ori — contradictorii, 
într-o lume în care vorbim despre oportunitatea unui comportament flexibil, adaptabil, 
a fi om de caracter pare o utopie; pare că mai degrabă ceea ce se cere este capacitatea 
de a disimula, de a manipula, de a ascunde adevăratele intenţii, de a fi inconsecvent, de a fi 
mereu în grațiile celor de la putere. 

Tocmai în aceste ape tulburi, aflat mereu în faţa tuturor colegilor, directorul 
devine un reper de gândire, de luare a unei atitudini, de săvârşire a unor fapte, de anga- 
jare a unor relaţii. În funcţie de caracterul lui, acesta poate încuraja şi susține anumite 
idei, atitudini, comportamente sau le poate descuraja. În principiu, el încurajează ceea 
ce el însuşi gândeşte şi face. Directorul poate dezvolta încrederea oamenilor în el sau 
dimpotrivă, le poate induce neîncrederea; îi poate atrage în jurul său sau, dimpotrivă, îi 
poate îndepărta, le poate provoca admirația sau dezgustul, siguranţa sau frica. 

Înţelegem, prin urmare, faptul că trăsăturile de caracter ale celui aflat într-o funcție 
de conducere sunt extrem, dar extrem de importante pentru sănătatea mentală, afectivă 
şi relațională a instituției. 


Concluzii 

Directorul este inima unei instituții, centrul ei vital. El este cel care are încredere 
în colegii lui, este optimist şi atent cu fiecare membru al colectivului. Pe cât îi stă-n 
putință, acesta va susține dezvoltarea/creşterea tuturor persoanelor din organizație, con- 
știent de faptul că fiecare merită respectul şi considerația lui. 


EDUCAŢIA ÎNVĂLUITĂ ÎN IUBIRE 


Introducere 

Fie că suntem oameni al şcolii, implicați direct în relaţia instructiv-formativă cu 
elevii, fie că suntem cercetători/specialişti în ştiinţele educației, fie că suntem deci- 
denţi — la diferite niveluri — ai dinamicii sistemului de învățământ sau simpli executanţi 
ai legilor, regulamentelor și procedurilor existente în instituția școlară, fie că suntem 
părinţi/bunici sau oneşti cetățeni, care-și compară timpurile şcolarității lor cu timpurile 
şcolarității actuale, toți — mai mult sau mai puţin avizaţi (dar cu pretenţii...) — îşi pun 
problema rostului şi eficacității educației. 

Această specială frământare există în contextul apariției unor fenomene social-eco- 
nomice, financiar-bancare şi valorice noi, al unor căutări de corelare a formării tinerelor 
generaţii cu fluctuantele nevoi ale pieţei muncii, cu cerinţele creării unei vieţi sufleteşti 
sănătoase a tinerilor aflați în faţa înmulțirii schimbărilor, a proceselor existenţiale 
imprevizibile, a instabilității şi incertitudinii, pe perioade (tot mai) scurte de timp. 

Pentru a înțelege cât mai riguros fenomenul educativ al acestor timpuri (Şi poate 
şi ceva din al celor ce vor veni), credem că este binevenită — mai întâi — studierea pro- 
filului generațiilor care intră în relația formativă, fie ea instituțional-formală, fie infor- 
mală sau nonformală. 

Din acest punct de vedere, analiza are ca reper generațiile care s-au succedat de 
la cel de-al Doilea Război Mondial (1939-1945) încoace. Profesorii, educatorii activi 
ai actualelor generaţii s-au născut şi format în perioada postbelică a secolului al XX-lea. 
Specialiştii au ajuns la concluzia potrivit căreia, după cel de-al Doilea Război Mondial, 
distingem următoarele generații (nevoite să intre în relația educativă) (Tapscott, 2001): 

1. Generaţia născută între 1945 şi 1964. Este Generaţia Războiului Rece, 

cunoscută sub numele de baby boom (sau boomerii). Ea a fost modelată de 
revoluția comunicațională declanșată de apariţia și răspândirea televiziunii. 

2. Generaţia născută între 1965 şi 1976, numită şi baby bust. Reprezentanţii ei 

„sunt comunicatori extrem de centraţi pe media. Alcătuiesc segmentul cel 
mai bătrân de populație care utilizează computerul şi internetul în mod 
asemănător celui al Generației Net” (idem, p. 44). 

3. Generaţia născută între 1977 şi 1997 sau Generaţia Net, cunoscută şi sub 

numele de Generația Y sau Milenarii. 

4. Generaţia născută după 1997 şi până în prezent, cunoscută ca Generația Next 

sau Generația Z. 

Cum se poate observa, situația care s-a creat — actualmente — este aceea a rapor- 
tului dintre profesorii, care aparțin — de regulă — încă generației baby boom Şi elevii, 
care aparțin generațiilor Net şi Next. Din acest punct de vedere, ca profesori, este pe 
cât de necesar, pe atât de important să cunoaştem cât mai profund şi cât mai amănunțit 

Generaţiile şi profilul acestora. Schimbul de generații 


(fără a ajunge, desigur, la clişee şi la etichetări, ba ferindu-ne, pe cât ne este posibil, de 
ele) profilul, caracteristicile, lumea, viața, preocupările, căutările, pretenţiile elevilo 
net şi next. 

În ultimii 20 de ani, cea mai importantă schimbare „care i-a afectat pe tineri constă 
în mod clar în dezvoltarea computerului, a internetului şi a altor tehnologii digitale. 
Generaţia Net este prima generație botezată în biți”, menţionează D. Tapscott, (201|. 
p. 47). Acum, accesul la internetul de mare viteză este omniprezent; „iPod-urile sum 
peste tot; telefoanele mobile sunt conectate la internet, pot captura coordonate GPs, 
face fotografii şi trimite mesaje-text” (ibidem). Internetul a devenit un mediu de comu- 
nicare care le permite tinerilor să creeze propriul lor conținut, să colaboreze cu alții şi 
să formeze comunităţi. Acesta a devenit o unealtă/un instrument de organizare şi de 
dezvoltare personală. Tehnologia comunicării este ca aerul pentru generaţia net. E] 
o respiră pur şi simplu. „Copiii — scrie specialistul canadian — au ajuns să vadă tehno- 
logia ca pe ceva la fel de natural ca respiraţia” (ibidem). Într-un asemenea cert univers, 
cel mai probabil este ca un membru al generaţiei net să pornească computerul şi să 
comunice simultan în mai multe ferestre diferite, să vorbească la telefon, să asculte 
muzică, să îşi facă temele, să citească o revistă şi să se uite la televizor; el foloseşte 
televizorul, dar nu ca un membru al generației baby boom, ci doar ca fundal. Cei din 
generația net „sunt inițiatori, colaboratori, organizatori, cititori, scriitori, critici, investi- 
ghează, ridiculizează, imaginează, caută şi se informează” (idem, p. 53). Ei nu numai 
că se uită, dar şi caută informaţie, intră într-un mediu de comunicare interactiv. 

În trecut, adulții erau considerați autorităţi în orice problemă serioasă. Acum 
pentru prima dată în istorie, într-un anumit aspect al vieţii, copiii îi educă pe adulți. Ei - 
adulții — apelează la copii pentru informaţie şi ajutor în ceea ce priveşte computerul, 
internetul, scrierea unor rapoarte, a unor tabele, în privinţa altor aspecte ce ţin de zona 
online. Lor le este dificil să înveţe un mod complet nou de a comunica, de a interacționa 
şi interrelaţiona; au tipare de gândire, comportamente, stiluri de lucru deja formate ce 
presupun a fi schimbate pentru a se adapta la noua tehnologie. 

Spre deosebire de boomeri, tinerii au o afinitate naturală pentru tehnologie. Ei 
„se orientează instinctiv către internet pentru a comunica, a înțelege, a învăţa, a căuta 
şi pentru a face o mulţime de lucruri”, precizează D. Tapscott (2011, p. 35). În cea mai 
mare parte a ei, ziua lor aparţine interacțiunii cu calculatorul (sau telefonul mobil), cu 
internetul. Raportul dintre educația formală şi cea informală se schimbă evident în 
favoarea educației informale. Ne confruntăm cu petrecerea fimpului online. Această 
1mersiune în lumea digitală prezintă provocări importante pentru tineri, cum ar fi „să 
facă faţă unei cantități uriaşe de informaţie şi să asigure o balanţă (un echilibru rezo- 
nabil — n.n. — G.A.) între lumile lor fizice și digitală” (idem, p. 37). 

Pe scurt, generația net este, precum se exprimă D. Tapscott (2011, p. 66), „inundată 
de informaţie”. 


Valorile generaţiei net 

Fără a le supralicita, dar nici a le ignora, credem că este important să luăm în 
considerare trăsăturile noii generaţii. În urma investigaţiilor sale, cercetătorul canadian 
Don Tapcott, autorul incitantei lucrării Crescuţi digital. Generaţia Net îți schimbă 

lumea, a remarcat faptul că generaţia studiată se caracterizează printr-un set de atitu- 
dini și de comportamente care o definesc. Este vorba de câteva valori esenţiale pentru 
înțelegerea felului în care generaţia net schimbă practica socială a muncii, piețele, în- 
vățatul, educaţia, școala, familia şi societatea. Ei au crescut, cu sau fără intervenția 
adulților din jurul lor, „ca actori, inițiatori, creatori, jucători şi colaboratori” (idem, p. 132). 

Libertatea 

Pentru membrii generației net, libertatea alegerii este precum oxigenul. „Ei vor 
libertate în tot ceea ce fac; de la libertatea de alegere la libertatea de expresie”, 
constată D. Tapscott (2011, p. 72, s.a.). Ei sunt în căutarea libertăţii şi de multe ori vin 
cu pretenţii care i-ar putea surprinde şi înfuria pe adulți; de asemenea, „nu simt niciun 
fel de anxietate când au în faţă sute de opţiuni” (idem, p. 137). In consecință, educaţia 
se schimbă; componenţii generației net au acces la lumea cunoaşterii „din vârful dege- 
telor” (ibidem). 

Personalizarea 

Ei adoră să individualizeze, să personalizeze. Cei din generația net pot schimba 
lumea mass-media (noi) din jurul lor: desktopul, butoanele, pagina web, sunetul de la 
telefonul mobil, sistemul de protecţie al ecranului etc. Când primesc ceva îl personali- 
zează. Ei au crescut cu telefoane mobile individualizate, TiVo şi podcast-uri. „Dorinţa 
de personalizare şi accesorizare — observă specialistul canadian — este mai degrabă este- 
tică decât funcțională. Spaţiul online personalizat este acum aproape obligatoriu; dovada 
constă în popularitatea unor site-uri precum MySpace sau Facebook” (2011, p. 140). 

Vigilența 

„E1 sunt noii examinatori”, apreciază D. Tapscott (2011, p. 73, s.a.). Tinerii net, 
expuşi la un număr uriaş de surse de informaţie de pe web, la informaţii nesigure — ce 
apar în spam, înşelătorii pe mail, farse, escrocherii, sunt puşi în situația să distingă 
între informaţia bună, reală şi cea fictivă, nocivă. În atare condiţii, cei din generaţia net 
învață să rămână sceptici, prudenţi, atenţi în spațiul online. Ei citesc numeroase şi fe- 
lurite bloguri, forumuri şi cronici. Marea lor majoritate „sunt sceptici în legătură cu 
recomandările făcute online. În schimb, îşi consultă prietenii. Pot să fie foarte preten- 
Hoşi ” (idem, p. 145). 

Integritatea 

Autorul susține faptul că „stereotipul conform căruia acestei generații nu-i pasă 
de nimic nu este susţinut de fapte” (p. 147). Celor din generația net le pasă de integri- 
tate — să fim oneşti, politicoşi, transparenți şi să ne ţinem promisiunile. Este o generație 
caracterizată prin toleranţă. Ei sunt preocupaţi de integritate, de onestitate, pe care le 
apreciază la cei cu care interacționează. Pentru generația net, integritatea înseamnă, în 
primul rând, să spunem adevărul şi să ne ținem de cuvânt. Au o toleranță scăzută pentru 
ce care mint, pentru cei care încearcă să îi păcălească şi pot afla destul de repede cum 
stau lucrurile. Pe scurt, vor sinceritate şi deschidere. 

Colaborarea 

Tinerii generației net sunt „generația cooperării şi a relaționării”, precizează 
cercetătorul canadian (p. 74, s.a.). În zilele noastre, „tinerii colaborează pe Facebook, 
se distrează online pe jocuri cu utilizatori multipli; îşi trimit în permanență mesaje scrise; 
impart între ei fişiere pentru şcoală, muncă sau doar pentru distracție” (ibidem). Cei 

din generaţia net colaborează în mod natural; ea este generația relaționării. Ei vin cu o 
cultură a colaborării şi se simt confortabil utilizând noi unelte pentru a comunica. Le 
place să fie în contact cu prietenii, cu apropiații lor pe BlackBerry sau pe telefoane 
mobile oriunde s-ar afla — pe stradă, în magazin, la școală, la locul de muncă. Toate 
acestea „le dau sentimentul comunităţii virtuale pe tot parcursul zilei. Îi fac să se simtă 
că au un prieten în buzunar”, scrie D. Tapscott (2011, p. 158). Cei din generația net 
conlucrează, cooperează la nivelul fiecărui aspect al vieții lor. Autorul consideră că 
„internetul se transformă dintr-o platformă de prezentare a informației într-un spaţiu în 
care poţi colabora şi unde indivizii se pot organiza în noi comunități” (2011, p. 159). 
Cu deosebire, blogurile şi wiki-urile încurajează şi consolidează colaborarea. Pe scurt, 
avem de-a face cu o generație „cu un instinct natural pentru colaborare şi coinovare” 
(ibidem). 

Este recomandabil ca educatorii, oricărei generații ar aparține, să ţină seama de 
această valoare, căci mulți dintre cei din generaţia net învață mai mult prin intermediul 
colaborării — atât cu profesorul, cât şi între ei. Se profilează, precum vedem, tot mai 
clar modelul educaţional personalizat, onest şi colaborativ. 

Distracţia 

Cei din generația net vor ca distracţia şi joaca să fie părți componente ale vieții, 
ale școlii şi ale vieţii sociale. Ei nu (mai) văd o distincție între muncă şi distracție. Tot 
mai insistent, şi la şcoală — pe toate treptele de învățământ — se insistă (ca aspect psi- 
hologic şi metodologic dezirabil) pe aspectul ludic al predării, învăţării, evaluării. Cei 
din generația net se plictisesc uşor. Imersiunea în lumea online au învăţat-o într-un 
mediu ludic, deconcertant. 

Viteza 

Într-o lume a cărei fundamentală caracteristică este viteza, comunicarea cu prie- 
tenii, colegii, superiorii şi subalternii are loc mai repede ca oricând. Cei din generația 
net presupun că toți oamenii din lumea lor răspund la fel de repede. Fiecare mesaj instant 
ar trebui să atragă un nou mesaj instant; dacă un membru din reţeaua lor nu răspunde 
instant, ei devin iritaţi, nemulțumiți sau îngrijorați. Ei sunt nerăbdători, mereu în alergare. 

Sunt şi situații când presiunea mediului hipertimpului îi poate copleşi pe unii 
din această generaţie. Aceştia şi-ar dori „să-și oprească telefoanele mobile şi să-şi de- 
conecteze computerele pentru a se relaxa, însă nu o fac deoarece se tem să nu piardă 
vreun mesaj important şi pentru că nu vor să se simtă deconectați de mediul lor 
social”, punctează D. Tapscott (2011, p. 166). 

Inovația 

Această generaţie este crescută „într-o cultură a invențiilor” (idem, p. 167), cei 
ce îi aparțin trăiesc într-o eră a inovației și a schimbării constante. Ei îşi doresc cele mai 
recente şi cele mai bune produse disponibile; „trăiesc pentru a rămâne actuali, fie că 
este vorba de telefonul mobil, Pod sau de consola de jocuri. Cel mai recent produs îi 
face pe prietenii lor să fie invidioşi şi contribuie la statutul social şi la imaginea de sine 
pozitivă” (ibidem). Ritmul inovației (tehnologice, informatice) este cel al supervitezei. 
Generația net este mereu în căutare de metode inovatoare de a colabora, de a se distra, 
de a învăţa şi de a munci. Trăim într-o lume a modelor. 

Educaţia în corsetul puterii 

Organizarea şi conducerea clasei se poate întemeia pe purere!t. Cei care ÎŞI 
întemeiază educaţia pe putere consideră că cel mai important lucru în formarea omului 
sunt controlul şi păstrarea controlului. ? 

Puterea reprezintă orice posibilitate ca o persoană (sau un grup de persoane) să 
îşi impună scopurile, să-şi realizeze interesele (chiar şi atunci când întâmpină rezis- 
tență). Ea constituie abilitatea şi posibilitatea unui subiect (individ sau grup) de a-și 
impune voinţa, de a constrânge şi de a realiza supunerea în vederea atingerii scopurilor 
sale. Ea mai poate desemna chiar capacitatea de reprimare și de umilire. Totodată, 
puterea reprezintă posibilitatea de a da ordine (în condiţiile în care cel care le primeşte 
trebuie să se supună). „Dacă în relații nu există elementul ordin şi cel de supunere, 
atunci nu există niciun element al puterii” (p. 47). „Puterea nu există fără supunere”, 
scrie A. Konfisahor (2008, p. 48). 

Privită drept caracteristică individuală, pare că puterea face parte din însăşi natura 
umană“, din caracterul fiecărui om (aspect căruia i-au acordat atenţie Fr. Nietzsche, 
B. Russell, A. Adler sau C.G. Jung)."! Astfel, B. Russell (2002) susține faptul că din 
naştere, fiecare om este înzestrat cu tendinţa către putere şi glorie, însă aceasta se rea- 
lizează în diferite feluri. Potrivit marelui gânditor, dragostea de putere este distribuită 
neuniform printre oameni şi limitată de multe alte pasiuni, precum ştiinţă, linişte, plă- 
ceri. El constată că oamenii au diferite atitudini faţă de putere: 

a. cel care doresc mereu să stăpânească: sunt perseverenți în atingerea scopului, 
au încredere în forţele proprii, sunt consecvenţi, ambiţioşi, orgolioşi, îşi mani- 
festă deschis aspirația către putere; 

b. cei timizi: sunt cei care au tendința să se supună altora, neîncrezători în sine, 
în puterile şi posibilitățile proprii; 

C. cei care se comportă în funcție de situație: sunt acea categoria de oameni care, 
uneori, aspiră să obțină puterea, alteori tind să se supună în faţa altora (lide- 
rului); 

d. cei care au curajul să refuze să se supună în faţa altora, dar nici nu doresc să 
comande, să conducă: sunt acei oameni care tind să fugă de conducere, să nu 
ia parte la aceasta; ei își concentrează atenția asupra propriilor forţe în ştiinţă, 
în artă, în creaţie, în general. 


' Această opțiune şi, implicit, acest comportament (al educatorului) reclamă un principiu moral general 
obligatoriu care susţine că, cu cât avem mai multă putere asupra cuiva, cu atât este mai mare responsabili- 
tatea de a folosi acea putere în scop benefic (Hanson, Mendius, 2011, p. 27). 

"Unii specialişti şi (încă) mulți practicanți (părinți, bunăoară) sunt de părere că relaţiile de putere sunt 
inerente în câmpul educativ, precum sunt inerente în orice domeniu de activitate umană. 

“ Probabil că cea mai evidentă dovadă (psihologică) în susținerea unui asemenea punct de vedere ar fi aceea 
că atunci când avem sentimentul că nu (mai) putem face nimic, intrăm în panică, avem sentimentul inuti- 
ităţii, ne paşte pericolul să intrăm într-o stare de depresie. 

“ Sfântul Apostol Pavel este unul dintre primii care au vorbit despre dorinţă. El menţionează trei dorinţe 
haotice, trei pofte chinuitoare şi excesive, care îl stăpânesc pe om de-a lungul vieţii: /ibido cognescendi, adică 
dorința haotică de a cunoaşte; /ibido dominando, sau dorinţa haotică de a porunci, de a comanda, da a poseda şi 
libido sentienti, adică dorinţa haotică a simţurilor, a plăcerilor (v. Savater, 2008, p. 127). 

Prin urmare, reiese că „intensitatea nevoii de putere nu este aceeași pentru dife- 
rite (categorii de — n.n. — G.A.) persoane” (Konfisahor, 2008, p. 108). 

Puterea trezeşte „atât sentimente pozitive, care sunt exprimate prin aspirația 
vehementă către aceasta, cât şi de repulsie la fel de puternică, care se exprimă prin 
negare şi prin evitarea oricăror funcții ale exercitării sale” (idem, p. 51). 

Cum știm, putem întâlni nu numai voința puterii, dar și mania puterii: respectiv, 
pasiunea pentru conducere şi dragostea pentru dispunerea de putere; este o stare psihică 
bolnăvicioasă dominată de concentrarea asupra deținerii puterii şi a conducerii. Cej 
care au această manie sunt „oameni cărora le place enorm să conducă şi să comande Şi 
care nu doresc să se supună nimănui”, observă A. Konfisahor (2008, p. 47).” 

Din punct de vedere psihologic, este greu de delimitat între putere şi abuz de 
putere; întotdeauna există posibilitatea trecerii — pe nesimţite — de la putere la abuz 
de putere (inclusiv în atitudinea şi în comportamentul profesorului)”. 

Într-o măsură mai mare sau mai mică, puterea foloseşte următoarele mijloace de 
control: convingerea, amenințarea/amenințările, promisiunea/promisiunile, violenţa, 
convingerea, pedepsele şi recompensele (idem, p. 97). Ea este mereu însoţită de ame- 
nințţarea aplicării de sancțiuni/pedepse în caz de nesupunere şi de promisiunea oferirii 
de recompense, în caz de supunere. 

Potrivit lui Th. Gordon (2008), folosirea puterii profesorului asupra elevului/co- 
pilului poate avea următoarele efecte: 

e rezistență, sfidare, revoltă, negativism; 

e resentimente, furie, ostilitate; 

e agresiune, represalii, lovitura-replică, răzbunare; 

e a minţi, a ascunde sentimente, comportamente, fapte; 

e a da vina pe alții, a bârfi, a trişa; 

e a-şi da aere de superioritate, a fi neruşinat; 

e a simţi nevoia să câştige, neştiind să piardă; 

e formează alianţe, se organizează împotriva profesorului/profesorilor; 

e supunere, obediență, complezenţă; 

e caută să intre în grațiile profesorului (oportunism, slugărnicie); 

e conformitate, lipsă de creativitate““, frica de a încerca ceva nou, asigurări 

preliminare de succes; 


“ Există oameni — afirmă psihoterapeuţii — care au complexul puterii, acel complex care îi îndeamnă mereu să 
devină mai puternici decât ceilalţi, să nu se lase controlaţi, ci să controleze (şi, pe cât pot, totul). Sub acest 
complex al puterii „se ascunde întotdeauna un copil înspăimântat”, precizează J]. Hollis (2009, p. 297). 

* Este, credem, demn de ştiut faptul că vechii greci vorbeau de sophrosyne, ce denumeşte virtutea omului 
care ar putea abuza de putere, dar nu o face; este capacitatea acestuia de a-şi ţine în frâu patimile, de a şti 
cât de departe poate merge într-o anumită ocazie și când să se oprească sau să se retragă pentru un timp 
(Maclntyre; 1998, pp. 152-153). În vremurile noastre, M. Maffesoli (2008) consideră că, întotdeauna, 
există abuz în puterea pedagogică (p. 186). „Ea «trage» din animalitate spre umanitate, din barbarie spre 
civilitate. Este emanaţia legii tatălui şi a verticalităţii ei”, notează recunoscutul profesor de sociologie de 
la Sorbona. „Vidul este postulat, trebuie să-l umplem. Păcatul este originar, trebuie ameliorat. Imper 
fecţiunea este fundamentală, trebuie corectată” (p. 185). Singurul model admis este unitatea. „Puterea 
pedagogică este de ordinul unităţii” (p. 187), este monocentrică. 

e retragere, evadare, regresiune.* 

Pe scurt, puterea induce celor asupra cărora se aplică teamă, obedienţă, revoltă, 
dependenţa de atitudinile şi de reacţiile celui care o deţine. 

Desigur, orice profesor ştie că poate controla un copil folosind puterea (ea este 
cea mai la îndemână, simplă şi nerafinată — din punct de vedere psihologic şi etic — 
metodă). Prin manipularea atentă a recompenselor şi pedepselor, profesorii pot încu- 
raja elevul să se comporte în anumite feluri sau îl pot descuraja de la a se purta în altele. 
Încă de la apariția sa, behaviorismul a susținut faptul că oamenii (ca şi animalele) tind 
să repete comportamentul care aduce răsplata (ce-i satisface o nevoie) şi să evite sau să 
renunţe la comportamentul pentru care, fie nu primeşte răsplata, fie este pedepsit. Astfel, 
un profesor poate întări un anumit comportament, răsplătind elevul, şi poate elimina/des- 
curaja un alt comportament, pedepsindu-l. 

După ce a fost răsplătit şi pedepsit de suficiente ori, elevul poate fi controlat 
doar promitându-i că va fi răsplătit într-un anumit fel sau amenințându-l cu pedepse 
viitoare dacă se comportă într-un mod indezirabil (potrivit, desigur, pretențiilor educa- 
torului său) (Gordon, 2008).- 

Cum se vede, puterea profesorului „de a răsplăti şi de a pedepsi (sau de a promize 
răsplata şi de a amenința cu pedeapsa) arată ca un model eficient de a controla copiii” 
(idem, p. 146, ş.a.). 

În ceea ce-l priveşte, D.H. Pink (2011) consideră că aplicarea sistemului de 
pedepse şi de recompense are următoarele efecte: 

a. Poate distruge motivaţia intrinsecă a elevilor. 

Astfel, în ceea ce le priveşte, recompensele pot fi de ajutor pe termen scurt, dar 
„pot reduce motivaţia pe termen lung a persoanei de a continua proiectul” (p. 17). Ca 
urmare a cercetărilor sale, Ed. Deci a ajuns la concluzia potrivit căreia ființele umane 
manifestă „o tendinţă inerentă de a căuta noutatea şi provocările, de a-şi creşte şi exersa 
abilitățile, de a explora, de a învăţa” (apud Pink, 2011, p. 17). Celebrul psiholog remarcă 
faptul că „cine doreşte să dezvolte şi să crească motivaţia intrinsecă la copii, angajaţi, 
studenți etc. nu ar trebui să se concentreze pe sisteme de control externe precum re- 
compensele pecuniare” (apud ibidem, s.n. — G.A.). 

b. Poate diminua performanța. 

Introducerea ori creşterea stimulenților sau a sancţiunilor nu presupune întot- 
deauna creşterea performanțelor. Bunăoară, s-a observat faptul că „recompensele, prin 
natura lor, ne limitează concentrarea. Sunt utile atunci când calea către soluție este 


“ Prin folosirea puterii şi a autorităţii, profesorul alimentează mai degrabă conformitatea decât creativitatea. 
„Creativitatea vine — scrie celebrul psiholog (2008, p. 157) — din libertatea de a experimenta, de a încerca 
lucruri şi combinaţii noi. Copiii educați într-un climat de recompense şi pedepse puternice probabil resimt 
mai puțin libertatea la fel cum o simt copiii crescuți într-un climat mai acceptabil. Puterea produce teamă, 
ar teama înăbuşă creativitatea şi cultivă conformismul.” 

” Puterea profesorului poate cauza retragerea copiilor/elevilor dacă pedeapsa este prea severă, neîndură- 
toare. Între formele de retragere şi de evadare pot fi amintite: pasivitatea, apatia, întoarcerea la un compor- 
lâment infantil, joaca solitară, joaca excesiv video, fuga, se alătură găştilor, drogul, depresia, problemele 
de alimentaţie (Gordon, 2008, p. 158). 

- Pare că efectul promisiunii recompensei şi al amenințării cu pedeapsa este, în foarte multe cazuri, mult 
mai puternic decât acordarea recompensei sau aplicarea pedepsei ca atare. 

clară. Ne ajută să privim înainte şi să avansăm mai repede” (idem, p. 54). Dar factorii 
motivaţionali de tip dacă-atunci sunt periculoși pentru provocări precum situațiile 
complexe. Potrivit cercetătorilor, ei nu numai că ne limitează concentrarea, dar ne şi 
restrâng vederea/orizontul ce ne-ar permite găsirea unor soluţii/dei performante. 

c. Poate paraliza creativitatea. 

T. Amabile a descoperit faptul că recompensele şi pedepsele (externe) pot func- 
țona foarte bine pentru sarcinile algoritmice. Factorii motivaţionali de tip dacă-atunci 
mai degrabă înăbușă decât încurajează gândirea creativă. „Asocierea recompenselor cu 
sarcini nobile, creative sau inerent interesante — oferirea lor fără înţelegerea specialei 
ştiinţe a motivării — este un joc foarte periculos”, precizează D.H. Pink (2011, p. 59). 

d. Poate încuraja comportamente imorale și soluţiile rapide; sau, altfel spus, 
poate elimina comportamentele pozitive şi autoexigente. 

Potrivit apreciatului speaker american, recompensele şi pedepsele pot promova 
comportamente inadecvate. În cele mai frecvente situaţii, oamenii — mai mari sau mai 
mici — aleg, calea cea mai scurtă pentru a obţine recompensele (sau pentru a ocoli pe- 
depsele), chiar dacă este una incorectă, iar activitatea nu păstrează decât aparențele 
(idem, p. 61). Recompensele şi pedepsele (factorii motivaţionali externi, în general) în 
loc să înăbuşe un comportament negativ, îl pot descătuşa. Ele pot genera minciuni, 
superficialitate, viclenie, șmecherie şi improvizație. 

e. Poate crea dependenţă. 

În acest sens, unii oameni de ştiinţă consideră că recompensele (externe activi- 
tății) seamănă, mai degrabă, „cu drogurile ilegale care dezvoltă o dependenţă mai pro- 
fundă şi mai dăunătoare” (Pink, p. 64). În acelaşi context, A. Suvorov consideră că 
„recompensele creează dependenţă în sensul că, odată oferită, recompensa condiţio- 
nată îl determină pe agent (în cazul nostru, elevul — n.n. — G.A.) să o aştepte ori de câte 
ori se confruntă cu o sarcină similară, ceea ce, la rândul său, îl obligă pe responsabil 
(pe profesor — n.n. — G.A.) să ofere recompense mai mari pentru a obține acelaşi efect” 
(apud Pink, 2011, p. 65). 

f. Poate stimula gândirea pe termen scurt. 

Recompensele şi pedepsele pot încuraja o gândire periculos de mărginită. Ele 
pot limita amplitudinea acesteia. „Factorii motivaționali externi — mai ales cei tangi- 
bili, de tip dacă-arunci — ne pot reduce profunzimea gândirii” (idem, p. 67). Ne pot 
limita perspectiva doar la ceea ce se află în fața noastră, nu şi la ceea ce este sau ar 
putea fi la distanţă, în adâncime. Fixarea unei recompense sau a unei pedepse imediate 
poate afecta performanța în timp. Premiul sau sancţiunea pe termen scurt afectează 
învăţarea pe termen lung, ne asigură D.H. Pink (2011,p.69)”. 


27 Credem că este necesar de precizat faptul că autorul american are în vedere mai multe sisteme de 
operare caracteristice omului: 

a. Primul sistem este ceea ce D. Pink a numit Motivaţie 1.0. Este sistemul bazat doar pe stimulentul 
biologic. 

b. Apoi, în timp, a apărut sistemul Motivație 2.0, un sistem îmbunătățit bazat pe credința că, în mod 
inerent, şcoala/munca/învățătura nu sunt plăcute, motiv pentru care trebuie să convingem elevii/stu- 
denții/oamenii cu recompense şi să-i ameninţăm cu pedepse (externe). Autorul ţine să menţioneze faptul 
că pentru cine crede că învățarea este o sarcină rutinieră, puţin sau slab captivantă, se va strădui să 0 
transforme în joacă, să o facă să semene cu un joc (idem, pp. 73-74). 

Potrivit speaker-ului american, sistemul Motivație 2.0 se întemeiază pe două idei simple și elegante: 
„Recompensarea unei activități va intensifica respectiva activitate. Sancţionarea unei activități va atenua 
respectiva activitate” (p. 43, s.a.). Acest sistem de operare are ca fundament prezumția că oamenii sunt 
mult mai mult decât suma nevoilor lor biologice şi pleacă de la aceea potrivit căreia performanța poate fi 
îmbunătăţită, excelența poate fi încurajată prin recompensarea a ceea ce cere responsabilul (să zicem: profe- 
sorul, conducerea, instituția) şi pedepsirea a ceea ce respinge acesta. 

Desigur, nu reiese de aici că recompensele şi pedepsele sunt întotdeauna negative. Deşi este un sistem 
de operare centrat pe stimulente şi pe interdicții externe, nu înseamnă că sistemul Motivație 2.0 trebuie total- 
mente abandonat/eliminat. Astfel, „pentru sarcinile rutiniere, care nu sunt foarte interesante şi nu necesită 
prea multă gândire creativă, recompensele pot oferi un mic impuls motivaţional fără efecte secundare 
negative”, precizează autorul nord-american (2011, p. 73). Pentru sarcini creative, însă, „oferirea de re- 
compense de tip dacă-arunci ne împinge pe un teren nisipos. Este mult mai bine dacă folosim recompense 
de tip acum-că” (care să conţină laude, aprecieri şi informaţii utile unei cât mai autentice raportări la 
activitatea desfăşurată/cerută) (idem, p. 79). 

c. Datele recente ale cercetărilor ştiinţifice trimit către un nou sistem de operare, sistem pe care D. Pink 
l-a denumit Motivaţie 3.0. (şi pe care îl vede aplicabil de acum încolo, în cea mai mare parte a situaţiilor 
de lucru). Precum ştim, în anii '$0 ai secolului al XX-lea, A. Maslow a pus la îndoială ideea conform căreia 
comportamentul uman ar fi, pur şi simplu, o căutare instinctivă a stimulilor pozitivi şi o evitare a celor 
negativi. Oamenii au şi alte motivații — mai înalte, superioare. Apoi, în timpul activităţii sale şi după aceea, 
psihologi remarcabili, precum Ed. Deci, R. Ryan, M. Seligman, T. Amabile, M. Csikszentmihalyi, C. Dweck, 
au ajuns la concluzia că „fiinţele umane au o inclinație interioară înnăscută spre autonomie, autodeter- 
minare și interconectare. lar când această înclinaţie este eliberată, oamenii realizează mai mult şi trăiesc 
vieți mai bogate” (Pink, 2011, p. 84, s.n.- G.A.). 

Prin urmare, sistemul de operare Motivaţie 3.0 se bazează pe nevoia înnăscută de a ne controla propriile 
vieţi, de a învăţa şi de a crea lucruri noi, de a deveni mai buni, mai capabili, de a face lumea un loc mai bun. 
Acest sistem este construit, aşadar, pe cele trei nevoi psihologice înnăscute ale individului uman: auto- 
nomia, perfecțiunea şi scopul larg/nonindividualist. 

Autonomia. Capacitate înnăscută de autodirijare, autonomia se află — în concepţia lui D. Pink (2011) — în 
centrul Motivației 3.0. Autorul este convins că „natura noastră primară este curiozitatea sau autodirijarea. 
Plecând ce aici, este esenţial să rezistăm tentaţiei de a controla oameni — şi, în schimb, a face tot posibilul 
pentru a redeştepta simţul adânc înrădăcinat al autonomiei” (pp. 101-102, s.n. — G.A.). Sentimentul auto- 
nomiei are un efect puternic asupra atitudinii şi asupra performanței individuale. O serie de studii recente 
au demonstrat faptul că „motivaţia autonomă promovează o mai mare înţelegere conceptuală, rezultate 
ma! bune, perseverență ridicată la şcoală și în activitățile sportive, o productivitate sporită, oboseală redusă şi un 
nivel superior de bună stare psihologică” (p. 103). 

Autonomia constituie „o sursă promițătoare de inovaţii şi chiar de reforme instituţionale”; ea este un 
principiu esențial pentru facilitarea creaţiei. Obiectivele măsurabile, standardele (numeroase şi înguste) 
„pot secătui motivaţia intrinsecă, pot submina iniţiativa individuală şi pot încuraja chiar comportamentul 
imoral”, ne avertizează autorul nord-american (p. 113). Suntem născuţi pentru a fi regizori, nu pioni. 
„Suntem sortiți să fim indivizi autonomi, nu automate individuale”, punctează ferm D.H. Pink Q011, 
p. 122). Desigur, încurajarea autonomiei nu înseamnă descurajarea responsabilității. Alături de o Statuie a 
Libertăţii este necesară şi o Statuie a Responsabilităţii (Frankl, 2009). 

Dacă acceptăm faptul că autonomia/autodirijarea este o capacitate înnăscută, atunci — remarcă autorul — 
managementul este „o tehnologie care a început să scârțâie” (idem, p. 100). Principalul etos al acestuia este 
și rămâne controlul, iar instrumentele sale principale rămân factorii motivaţionali extrinseci. În principiu, 
ideea managementului presupune faptul că pentru a întreprinde o anumită acţiune sau pentru a progresa, 
oamenii au nevoie de un imbold exterior, că „în absenţa unei recompense sau a unei sancțiuni, ei ar ră- 
mâne pe loc, fericiți şi inerţi” (ibidem). De asemenea, mai presupune şi faptul că „odată ce oamenii se pun 
în mişcare, au nevoie de dirijare, că, în lipsa unui ghid ferm şi de încredere, s-ar comporta anarhic, după 
tunul lor plac de moment” (ibidem). 

Managementul gravitează, în mare măsură, în jurul supravegherii, al recompenselor dacă-atunci, al 
sancţiunilor şi al altor forme de control. Potrivit lui D.H. Pink (2011), — date fiind premisele psihologice 
de la care pleacă — în perioada care vine „nu managementul este soluţia, ci problema” (p. 103), căci epoca 

noastră şi timpurile viitoare „nu reclamă un management superior. Reclamă renaşterea autodirijării” (idem, 
p. 104). 

(Autoj Perfecționarea (sau dorinţa fiecăruia dintre noi de a fi din ce în ce mai bun în domeniul său de lucru). 
Aceasta este, potrivit cercetătorilor, cea de-a doua nevoie fundamentală a omului. Dacă sistemul de ope- 
rare Motivația 2.0 îi determină pe oameni să asculte, să se supună, iar pentru acest obiectiv „puțini factori 
motivaționali sunt mai eficienți decât un set frumos de recompense şi amenințarea ocazională a unei sanc- 
țiuni”, sistemul Motivația 3.0 caută implicarea. „Doar implicarea duce la perfecționare”, precizează autorul 
nord-american (idem, p. 127). „A trăi o viaţă satisfăcătoare necesită mai mult decât a respecta, pur şi simplu, 
solicitările celor care deţin controlul”; cu toate acestea, „în sălile de clasă avem mai multă ascultare şi prea 
puţină implicare”, constată D. Pink (2011, p. 128). 

Pe parcursul cercetărilor, s-a constat faptul că (auto)perfecţionarea porneşte de la ceea ce credem despre 
propriile capacități, despre propria inteligenţă. În această privinţă, Carol Dweck, profesor de psihologie la 
Universitatea Stanford, a ajuns la concluzia că oamenii au două puncte de vedere principale referitoare 
la inteligenţă (a se vedea şi Bronson, Merryman, 2011, pp. 19-28): 

— o parte crede în teoria entității, respectiv în faptul că inteligenţa este o entitate, un dat; 

— o alta subscrie la teoria incrementală şi consideră că, deşi inteligența poate diferi uşor de la o persoană la 
alta, în cele din urmă, este ceva care, cu efort, poate creşte. 

În acest context, dacă avem convingerea că inteligenţa este o cantitate fixă, atunci fiecare întâlnire edu- 
cațională şi profesională este o măsură a cât de multă inteligență avem. Dacă avem convingerea că inteli- 
gența este ceva ce poate fi sporit, atunci aceleaşi întâlniri devin șanse de creștere. Dintr-o perspectivă, 
inteligența este ceva ce putem dovedi, din alta, este ceva ce putem dezvolta (Pink, 2011, p. 138). Cele două 
teorii (Şi convingeri) trasează căi diferite în viața indivizilor: prima nu duce către perfecționare, cealaltă 
dimpotrivă, duce către (auto)perfecţionare. Pe acest temei, C. Dweck susține faptul că pot exista două tipuri 
de obiective: de performanță şi de învățare. Ambele, susține profesorul de la Universitatea Stanford, pot 
stimula reuşita, dar numai ultimele duc la perfecţionarea de sine. Celebra cercetătoare a descoperit faptul 
că „impunerea de obiective de performanţă copiilor este eficientă pentru probleme relativ simple, dar inhibă, 
adesea, capacitatea copiilor de a aplica noțiunile învăţate la situații noi” (apud Pink, 2011, p. 139). Decurge, 
pentru elevi şi nu numai, faptul că obiectivele de învăţare sunt preferabile celor de performanță. Când 
copilul se crede deştept sau i se pune eticheta de deştept, el nu este protejat de performanța slabă. Ci se prea 
poate să fie chiar cauza ei (Bronson, Merryman, 2011, p. 18). Când elevul caută să își păstreze imaginea 
de deştept, el nu vrea să rişte prea mult, pentru a nu face greşeli. El a ales să pară deştept, evitând riscul de a 
se face de râs (idem, p. 20). 

C. Dweck precizează că „elevii nu trebuie să aibă impresia că sunt deja buni la ceva pentru a persevera 
şi a încerca în continuare. La urma urmei, obiectivul lor este acela de a învăţa, nu acela de a dovedi că 
sunt inteligenți” (apua Pink, 2011, p. 139). 

Din cele două teorii (convingeri) asupra inteligenţei decurg viziuni diferite asupra efortului. Celebrul 
profesor de la Stanford University a dezvăluit faptul că „elevii care cred că inteligenţa înnăscută este cheia 
succesului încep să subevalueze importanţa efortului. Sunt deștept, este motivaţia copilului, nu trebuie să 
şi muncesc. Efortul prelungit este stigmatizat — ca dovadă publică a faptului că nu posedăm abilități înnăs- 
cute” (Bronson, Merryman, 2011, p. 21, s.a.). În schimb, pentru elevii care cred în teoria incrementală, 
străduinţa este pozitivă. Dweck explică: „punând accentul pe efort, îi oferim copilului o variabilă pe care 
o poate controla”; „copiii ajung în situația de a-şi putea controla propriul succes. Punând accentul pe inte- 
ligenţa nativă, îl scoatem pe copil din sfera controlului, iar aceasta nu este o reţetă bună pentru gestiona- 
rea eşecului” (apud idem, p. 21). Potrivit lui C. Dweck, efortul este unul dintre lucrurile care dau sens 
vieţii. El înseamnă că ne pasă de ceva, că ceva este important pentru noi şi că suntem dispuşi să muncim 
pentru el. 

Pe scurt, între (auto)perfecționare, autonomie şi efort există o relație extrem de strânsă. Omul nu are 
nevoie să fie constrâns sau împins de la spate de către structurile instituționale pentru a se implica şi a deveni tot 
mai bun în ceea ce face. 

Scopul (sau dorința noastră de a face parte din ceva mai mare decât noi înşine). Aceasta este cea de-a 
treia nevoie fundamentală a ființei umane. Sistemul de operare Motivația 3.0 este construit în mod expres 
pe maximizarea scopului (Pink. 2011, p. 154). Acesta — scopul — se referă la dorinţa individului de a avea 
O cauză mai mare decât atingerea/satisfacerea propriilor interese, respectiv aceea de a-i ajuta pe alții. 


1 84 


Aplicarea precumpănitoare a sistemului de pedepse şi de recompense deschide 
reflecţiei educative şi practicii școlare următoarele probleme (asupra cărora este reco- 
mandabil ca orice profesor să se aplece): 

a. Ca efect al antrenamentului de obediență (cum îl numeşte Th. Gordon, 2008), 
adesea elevii devin apatici, temători și nervoşi. Ei se pot întoarce frecvent împotriva 
„antrenorilor” cu ostilitate şi cu dorință de răzbunare, iar adesea „cedează fizic şi emo- 
țional sub stresul de a încerca să înveţe un comportament care le este fie dificil, fie 
neplăcut” (idem, p. 146). 

b. Apoi, este vorba despre aplicarea graduală a pedepselor şi a recompenselor, 
ştiut fiind faptul că, aplicate mereu cu aceeași intensitate, ele îşi pierd repede efectul 
constrângător. Este recomandabil a se ajunge extrem de rar la aplicarea recompensei 
sau a pedepsei maxime. 

c. O altă problemă este aceea a raportului proporțional între duritatea pedep- 
selor şi gravitatea faptelor săvârşite. Cunoaştem faptul că ].]. Rousseau considera că — 
întotdeauna — cea mai bună pedeapsă este pedeapsa naturală. Bunăoară, dacă am pus 
mâna neatenţi pe un trandafir, pedeapsa este înțepătura; dacă nu ne-am îmbrăcat bine, 
pedeapsa este răceala; dacă apa a fost prea fierbinte, pedeapsa este opăreala/arsura 
ş.a.m.d. Uneori, pedeapsa naturală poate fi însă periculoasă pentru viaţa, sănătatea 
copilului. De exemplu, a-l lăsa să se joace cu focul, a-l lăsa să tremure de frig mult 
timp pentru că nu a ascultat să îşi ia hainele adecvate vremii etc. 

Desigur, este inerentă, în anumite (excepționale) împrejurări utilizarea pedepsei 
artificiale (sau a sistemului de pedepse artificiale) instituită de către deținătorul puterii. 
Pare că în cazul acestui tip de pedeapsă (sau a acestui tip de sistem de pedepse) poate 
apărea (mult) mai frecvent situația disproporției dintre gravitatea faptei săvârşite şi 
severitatea pedepsei aplicate: 

+ Fie că este vorba despre o pedeapsă (mult) prea uşoară, (mult) prea blândă, 
(mult) prea indulgentă în raport cu gravitatea atitudinii/comportamentului/reacției, şi 
atunci există o mare probabilitate ca fapta/comportamentul indezirabile să se repete; 


Referindu-se la această trebuință fundamental umană, D.H. Pink notează: „Suntem meniţi să fim activi şi 
implicaţi. ŞI ştim că cele mai bogate experienţe din viaţă nu sunt cele în care pretindem recunoaştere din 
partea altora, ci cele în care ne ascultăm propria voce, când facem ceva important, când facem ceva 
temeinic şi când facem ceva pentru o cauză mai mare decât no!” (p. 165). V. Frankl (2009) numeşte 
această nevoie fundamentală, precum ne amintim, capacitatea individului de a se transcende pe el însuşi. 
În transcenderea de sine, omul se îndreaptă către ceva diferit de sine însuşi, ceva în care îşi găseşte sensul 
Și împlinirea. Autoactualizarea este posibilă ca efect secundar al transcenderii de sine (idem, p. 124). 
Ținând cont de toate aceste procese şi caracteristici, cele două sisteme de operare încurajează şi dez- 
voltă — în plan formativ-atitudinal — două tipuri de comportamente: Motivația 2.0 stimulează configurarea 
şi manifestarea comportamentului de tip X, iar Motivația 3.0 pe cea a comportamentului de tip |. Compor- 
tamentul de tip X „este alimentat mai mult de dorințe externe decât de dorințe interne. Este mai puţin 
preocupat de satisfacția inerentă oferită de o activitate şi mai mult de recompensele externe la care duce 
activitatea respectivă” (menţionează D. Pink, 2011, p. 88). Cei care au adoptat acest tip de comportament 
preferă obiectivele de performanţă obiectivelor de învăţare; dispreţuiesc efortul, pe care îl consideră un 
semn de slăbiciune, de incapacitate, de inferioritate. La rândul său, comportamentul de tip 1 „este alimen- 
tat mai mult de dorinţele intrinseci decât de cele extrinseci. Este preocupat mai puţin de recompenseie 
extrinseci la care duce o activitate şi mai mult de satisfacția inerentă activităţii înseşi” (idem, p. 89). Cel 
care a adoptat acest (ultim) tip de comportament crede în teoria incrementală a inteligenţei, preţuieşte obiecti- 
vele de învăţare şi apreciază efortul ca pe un mijloc de perfecţionare a ceva care contează (idem, p. 140). 

+ Fiecă este vorba de o pedeapsă (mult) prea aspră, (mult) prea dură în raport 
cu gravitatea actului comis, ŞI atunci apare sentimentul nedreptăţii (în raport cu efectul 
minor al faptei şi/sau în raport cu ceilalţi, care au săvârşit (cam) aceeaşi faptă — şi care 
au fost parcă altfel trataţi...), este probabil să apară la cel pedepsit revolta, nepăsarea, 
dezamăgirea, îndepărtarea, ura, pierderea efectului punitiv, psihologic al pedepsei în 
aplicarea ei viitoare. 

d. O altă problemă legată de aplicarea pedepselor şi a recompenselor este aceea 
a efectelor controlate, dar şi a celor necontrolate. Cei care aplică un asemenea sistem 
au în vedere, în mod empiric/elementar, doar efectele controlate şi, deci, scontate. În 
sufletul elevului (şi în lumea relațiilor lui) se pot declanşa însă — în mod nepremeditat 
de către profesor — resentimente, sentimentul umilirii, răni afective, ranchiună, pierderea 
încrederii în sine, pierderea încrederii în profesor, descumpănire, respingerea elevului 
de către cei apropiaţi (părinţi, prieteni, cei mai buni colegi), un halo nefavorabil neme- 
ritat, durere, spaimă etc. 

e. De asemenea, se ridică şi problema legată de aplicarea pedepselor sau de 
obținerea recompenselor în mod individual sau în mod colectiv; în ce situații adminis- 
trăm o pedeapsă în mod individual şi în ce situaţii în mod colectiv; când decidem să 
oferim o recompensă în mod individual şi când în mod colectiv într-un grup/într-o 
echipă, astfel încât efectul scontat asupra comportamentului membrilor săi să fie cel 
anticipat. 

f. Este, totodată, important să reflectăm asupra frecvenței aplicării pedepselor 
sau a oferirii recompenselor. Căci, precum ştim, o frecvenţă prea mare uzează/toceşte 
efectul, iar puterea profesorului slăbeşte, după cum o frecvenţă prea mică nu declan- 
şează reconsiderarea atitudinii/comportamentului celui vizat (bunăoară, elevul). 

g. O altă problemă importantă este aceea a aplicării consecvente a pedepselor şi 
a recompenselor. O aplicare arbitrară, incoerentă a acestora creează premisele apariției 
şi dezvoltării unei atitudini sfidătoare a elevilor. Precum ştim, profesorii sunt frecvent 
inconsecvenţi când vine vorba de aplicarea pedepselor şi a recompenselor. 

h. În acest complex problematic, este demn de reținut şi faptul potrivit căruia 
folosirea într-o doză puternică — aproape exclusivă — a acestui sistem dezvoltă la copii, 
la adolescenţi formalismul. De foarte devreme, elevii învaţă inevitabil valorile, preten- 
țiile, reacțiile profesorului lor, ei ştiu (foarte) bine ce aprobă şi ce nu aprobă, ce acceptă şi 
ce nu acceptă acesta. Treptat, ei nu vor mai fi şi nu vor mai acţiona aşa cum cred şi cum 
simt €i, ci aşa cum știu că așteaptă şi cum ştiu că vrea profesorul. Tendinţa elevilor de 
a fi formali devine inerentă. Este o atitudine dobândită, un mecanism de autoapărare şi 
de supraviețuire în fața încercării profesorului de a-i manipula şi de a-i controla prin 
recompensă şi pedeapsă. 

1. Nu lipsită de importanţă — chiar dacă ea apare în final — este şi problema 
dependenței elevului de sistemul de pedepse şi recompense şi — în cele din urmă —a 
compromiterii maturizării lui morale (dependenţa de circumstanţe, pe care mulți dintre 
noi o numim adaptare..." 


“5 Ajunşi la acest punct, credem că este demn de precizat faptul că pe parcursul vieţii noastre ne con- 
fruntăm cu două tipuri de dependenţă: 
a. Una, naturală (căci face parte din firea şi din ordinea lucrurilor). Aceasta este, la rândul ei: 

Potrivit celebrei teorii a lui L. Kohlberg, dezvoltarea morală a ființei umane pre- 
supune tre! niveluri principale: 

Nivelul |, nivelul moralității preconvenționale (perioada 4-10 ani), interval în care 
oamenii acționează potrivit mecanismelor de control externe. Ei se supun regulilor ca 
să evite pedeapsa şi să primească recompensa. 

Nivelui II, nivelul moralității convenţionale (perioada 10-13 ani), interval în care 
oamenii au internalizat standardele persoanelor cu autoritate, cu putere. Pe ei îi preo- 
cupă să le facă altora pe plac şi să menţină ordinea socială. Deciziile sunt luate pe baza 
conformării la aşteptările altora. 

Nivelul III, nivelul moralității postconvenționale (după 13 ani sau niciodată), 
interval în care oamenii sesizează conflictele dintre standardele morale şi emit propriile 
judecăţi, pe baza principiilor de drept, de corectitudine şi de dreptate. Oamenii proce- 
dează potrivit propriilor lor principii, cum cred că este corect, indiferent de părerile 
altora. Ei acţionează potrivit propriilor lor standarde morale, ştiind că s-ar condamna 
pe sine dacă nu ar face-o. 

Prin urmare, aşa cum reiese din analiza de mai sus, a insista doar pe utilizarea 
sistemului de pedepse şi recompense (şi pe amenințarea cu pedeapsa şi pe promisiunea 
recompensei) pentru menţinerea controlului, a ordinii şi a supunerii în sala de clasă 
riscă să stopeze dezvoltarea morală, autonomă, deplină a elevilor, fie ei mai mici sau 
mal mari. 


Educaţia ca act de afirmare a potenţialului elevului 

Educaţia se poate întemeia nu numai pe putere, ci şi pe iubire, se poate centra nu 
numai pe control, adică pe constrângere şi supunere, ci şi pe cooperare şi acceptare/în- 
credere. 

Dezaprobând, condamnând, zeflemind sau pedepsind, nu iubim, ne temem de 
propria pierdere, de propria nesiguranţă. Instrumentul pe care îl folosim este controlul. 
„Controlul nu este iubire. Rădăcina nevoii de control este insecuritatea”, remarcă A. Nuță 
(2010, p. 18). 

lubirea nu limitează, ea extinde libertatea celui iubit. Ea „îl ajută pe celălalt să 
evolueze, să-şi depăşească limitele, să-și îmbogăţească experienţa, să se cunoască în 
profunzime. Iubirea adevărată nu limitează, nu pune bariere, nu creează închisori. Închi- 
sorile sunt create din frică. Majoritatea sunt invizibile” (Nuță, 2010, p. 18, ş.a.). În iubire, 
facem bine pur şi simplu. Ne bucurăm pentru că iubim." 


* Materială, precum hrana materială. Dacă însă nu putem trăi fără un anumit tip de hrană (carne, să spu- 
nem), atunci am ieşit din ordinea lucrurilor (ne face să suferim, ne tulbură, ne perturbă viaţa), suntem 
nefericiți; 

* Psihologică, precum hrana psihologică: afecțiune, recunoaştere, apreciere. Ea devine nocivă atunci când 
„avem nevoie ca aceste «alimente» să vină de la cineva anume” şi în cantități enorme (Nuță, 2010, p. 9). 

b. Alta, patologică. „Un anumit grad de dependenţă este binevenit şi util. Dincolo de acest punct optim, 
dependenţa produce suferință” (idem, p. 10, ş.a.). Prin urmare, dependenţa care aduce nefericire, groază, 
Shin, este patologică. | 
“ În viziunea lui R. Scruton (2011), „dragostea adevărată se concentrează asupra celuilalt: se înveseleşte 
de bucuria lui şi se întristează de durerea lui”. Dragostea neadevărată (căci, precum ştim, există şi așa 
ceva...) „„se concentrează asupra sinelui” (p. 91). 

Când iubim o persoană îi respectăm libertatea, demnitatea. Mai mult, dacă putem, 
o ajutăm să-şi extindă libertatea (idem, p. 85). Hrănită cu iubirea noastră, persoana 
iubită devine o persoană din ce în ce mai liberă.“ 

Totodată, a iubi înseamnă a dărui. Este o stare activă, productivă, expresie a abun- 
denţei (sufleteşti, spirituale). Când iubim, îi oferim celui iubit ce avem mai bun. Când 
iubim cu adevărat, oferim ceea ce avem de oferit şi nu cerem nimic în schimb. Desi- 
gur, primim dacă ni se oferă. Ar fi nepoliticos să refuzăm. Dar nu pretindem. Pe scurt, 
în iubire, dăruim pur şi simplu. 

Prin urmare, iubirea (adevărată) creează libertate şi bucurie. În iubire, nu există 
victime. Victimele există doar în luptă. Puterea presupune lupta. Cât vrem puterea şi 
menţinerea ei suntem în luptă.” 

Hrănită cu iubirea noastră, persoana iubită „se extinde în mai multe direcții, îşi 
revelează aspecte noi ale personalităţii; învaţă să îşi protejeze adecvat vulnerabilitățile, 
transformă ceea ce e grosier”, subliniază A. Nuță (2010, p. 85). 

Alături de faptul că dăruieşte ceva pur şi simplu, dragostea matură mai implică 
şi alte elemente fundamentale: responsabilitate, respect şi cunoaştere (Fromm): 

a. a 1ubi presupune a fi activ preocupat de viaţa şi de dezvoltarea celuilalt, în- 

seamnă a răspunde firesc trebuinţelor acestuia; 

b. ea presupune apoi respect pentru unicitatea celuilalt, pentru a-l vedea aşa 
cum este, a-i facilita dezvoltarea în modul în care îi este propriu, de dragul 
său, şi nu pentru a ne sluji pe noi înşine; 

Cc. însă, nu-l putem respecta cu adevărat pe celălalt fără să-l cunoaştem cât mai 
profund. E. Fromm (f.a.) consideră că adevărata cunoaştere a celuilalt este 


3% Celebrul psiholog american A. Maslow consideră că pe lume există două tipuri de dragoste, corespun- 


zătoare (potrivit concepţiei sale) celor două tipuri de motivaţie, de deficit şi de creştere/dezvoltare. 
Dragostea D (de la defficiency love) este dragostea egoistă sau dragostea-nevoie; 

Dragostea B (de la love for the being on another person) este dragostea neegoistă sau dragostea-fără- 
nevoie. Această dragoste nu este posesivă, izvorăşte mai degrabă din admiraţie decât din nevoie. Este mai 
bogată, mai elevată, presupune o experienţă subiectivă mai valoroasă în comparaţie cu dragostea D. 
Îndrăgostiții B sunt mai independenţi unii de alţii, mai autonomi, sunt mai săritori să-i ajute pe ceilalţi în 
autoactualizarea lor, mai altruişti, mai generoși şi mai ocrotitori. La nivel profund, dragostea B îl creează 
pe partener, conduce la acceptarea de sine şi la sentimentul că suntem demni de dragoste, ceea ce favo- 
rizează creşterea continuă. Dragostea B stimulează şi susţine dezvoltarea, realizarea de sine a partenerilor 
(Maslow, 1968, pp. 21-22). 

*! Credem că este momentul să facem unele precizări, care — sperăm — vor contribui la înțelegerea mai nuan- 
țată a lucrurilor. Există, desigur, şi o putere decentă şi benignă, o pufere a dragostei, o putere a iubirii, a bună- 
tății, a generozităţii, a dăruirii totale, a grijii, a jertfei, a frumuseţii, precum „puterea unui părinte iubitor, 
conferită de obiectul dragostei” (Scruton, 2011, pp. 165, 185). 

Până acum a fost vorba despre puterea malignă, puterea instrumentală, al cărei scop este puterea însăşi, 
puterea posesorului asupra celui deposedat. Spre deosebire de puterea iubirii, a bunătăţii şi a generozităţii, 
puterea instrumentală este „puterea pentru a-ţi atinge scopul, oricât de lipsit de valoare ar fi. Într-o ase- 
menea putere nu există virtute, dimpotrivă. Căci puterea instrumentală conţine ispita supremă, cea de a 
transforma puterea în propriul ei scop, astfel încât puterea să fie căutată de dragul puterii, orbeşte, cu bes- 
tialitate şi indiferență” (p. 185). Când scopul puterii este puterea însăși, „în locul unde ar trebui să fie 
dragostea se află o absenţă; în locul legii, o altă absenţă; în locul obligaţiei, prieteniei, responsabilităţii şi 
dreptului, doar absenţe. Adevărul e ce decide puterea, iar realitatea, nimic altceva decât un construct al 
puterii” (idem, p. 186). 

posibilă doar atunci când individul transcende preocuparea pentru sine şi caută 
să vadă semenul său aşa cum este în el însuşi. EI este nevoit să asculte şi să 
empatizeze. Altfel spus, este important ca cel care iubeşte „să se familiari- 
zeze cu lumea privată a celuilalt, să trăiască în viața celuilalt şi să îi înțeleagă 
sensurile şi experiențele interioare” (Yalom, 2010, p. 431). 

Dar pe lângă toate acestea, iubirea matură mai conţine un element fundamental: 
grija. Sintetizând şi reflectând pe marginea ideilor lui M. Buber, A. Maslow și cele ale 
lui E. Fromm, I.D. Yalom (2010) consideră că o relație matură se edifică în jurul 
acestei caracteristici (pp. 432-433): 

a. a avea grijă de celălalt înseamnă o relaţionare dezintereseată: individul renunță 
la conştientizarea şi la preocuparea de sine; individul relaționează fără să fie 
dominat de întrebarea referitoare la cum îl vede celălalt sau cu ce se poate 
alege. Individul nu caută laude, adoraţie, privilegii, putere sau bani. Individul 
se raportează în acel moment doar la cealaltă persoană; el se raportează cu 
întreaga lui fiinţă la celălalt. 

b. a avea grijă de semenul nostru înseamnă a cunoaşte experiențele sale cât mai 
mult. Dacă individul se raportează dezinteresat, el va fi liber să aibă expe- 
riența tuturor aspectelor celuilalt în loc să fie interesat de acelea care îi aduc 
o utilitate oarecare. Individul întinde punți către celălalt, recunoscându-l ca 
pe o ființă însufleţită care şi-a construit propria lume. 

c. a avea grijă de celălalt mai înseamnă să ne pese de existența şi de creşterea 
lui. În posesia unei cunoaşteri cât mai complete, derivată din ascultarea em- 
patică, autentică, individul încearcă să-l ajute şi pe celălalt să fie cu adevărat 
o fiinţă vie în momentul întâlnirii. 

d. grija este activă. Individul se dăruieşte cu dragoste celuilalt.” 

grija este modul de a fi al omului în lume. 

f. grija matură izvorăşte din propria bogăție, nu din sărăcie, din creştere, şi nu 
din nevoie. Ea este energie, o mare energie. 

_ grija este reciprocă. În măsura în care individul „se preocupă de celălalt” cu 
adevărat, el se va schimba. În măsura în care insuflă viaţă celuilalt, şi el devine 
mai Viu. 

h. grija matură nu este lipsită de răsplată. Individul este transformat, îmbogăţit, 

împlinit, iar singurătatea sa existențială este diminuată. Având grijă, el — îngrijitorul — 

se bucură de grija altuia. 

lubirea nu se reduce doar la o simplă îndrăgostire. Ea este şi/sau poate fi mult 
mai mult decât o pură şi simplă emoție. Ea este sau poate fi o atitudine, un mod de a fi. 
O persoană, un profesor care a adoptat iubirea ca mod de a fi, de a trăi, de a fi printre 
oameni, ar putea fi recunoscută după următoarele trăsături (Chapman, 2010): 

Bunătatea 

Bunătatea înseamnă „să fim atenţi la cei din jur şi să ne dăm seama de ce nevoi 
au. Înseamnă să apreciem valoarea fiecărei persoane pe care o întâlnim”(idem, p. 34). 


<D 

32 E Er 
““1.D. Yalom nu ne spune, dar dragostea, ca relaţie matură, (mai) presupune şi sacrificii, devotament, 
privaţiuni. 

Ea presupune a-l ajuta, a-l sprijini pe celălalt, chiar dacă pentru aceasta suntem nevoiţi 
să facem un anumit sacrificiu. Fiecare dintre noi are abilități şi prilejuri de a săvârşi 
fapte bune. Tot ceea ce putem face este să cultivăm cunoştinţele şi capacitățile/abili- 
tățile de a le oferi sprijin semenilor aflați în impas sau ori de câte ori ne solicită (desi- 
gur, că suntem sau nu profesori). Când bunătatea a devenit o caracteristică firească, 
intrinsecă a personalității noastre, bunăvoința ne însoţeşte în orice moment al vieţii şi 
avem posibilitatea să schimbăm în bine viaţa oricărui om cu care interacționăm. 

Prin faptele bune pe care le facem, recunoaştem valoarea semenului nostru. 
Efectele lor sunt, de cele mai multe ori, trainice. lar, de regulă, faptele bune generează 
și multiplică faptele bune. 

Răbdarea 

Răbdarea este capacitatea „prin care tolerăm caracterul imperfect al oamenilor” 
(idem, p. 73). Faptul de a avea răbdare cu semenii noștri înseamnă să fim dispuşi să to- 
lerăm, la un moment dat, comportamentul mai dur sau o atitudine înverşunată a unei 
persoane, doar pentru a reuşi „să identificăm cauza nemulțumirii ei. De asemenea, a 
avea răbdare înseamnă să ascultăm până la capăt ce are de spus celălalt, chiar şi atunci 
când simţim că ne învinovăţeşte prin vorbele lui. A fi răbdător înseamnă să înțelegem 
sentimentele celuilalt şi să-i demonstrăm că acestea contează pentru noi”, punctează 
G. Chapman (2010, p. 81). 

De fiecare dată când suntem răbdători cu cineva (bunăoară, cu elevul), în loc să 
reacționăm pripit Şi să avem un comportament necorespunzător, reuşim să înţelegem 
mai bine valoarea unei persoane. Din câte ne putem da seama, răbdarea pare o trăsătură 
contrară tendinţelor actuale ale societăţii, relațiilor interumane şi, prin urmare, opusă 
schimbărilor... Cei mai mulți dintre noi (că invocăm sau nu adaptarea...) pretindem 
faptul că nu (mai) avem răbdare. De aceea, pare important (pentru cei care vor să aibă 
O viață şi relații sănătoase) să ne-o cultivăm. Cultivarea răbdării reprezintă — în optica 
terapeutului american — „conştientizarea faptului că fiecare persoană (şi cu atât ma! 
mult elevul nostru — n.n. — G.A.) este într-o continuă devenire. În orice clipă a vieții 
noastre ne definim treptat ca indivizi”, ca personalități (2010, p. 72). 

Pentru a avea o înrâurire bună asupra vieților celorlalți (bunăoară, asupra vieţii 
elevilor noştri) este important să fim răbdători cu ei. Deşi pot exista situații când niciunul 
dintre noi să nu merite răbdarea celorlalți, totuşi „dacă vom da dovadă de răbdare în 
interacțiunile noastre cu cei din Jur, vom reuşi să ne concentrăm asupra faptului că atât 
noi, cât şi ceilalţi, suntem capabili să fim nişte oameni buni” (idem, pp. 72-73).* 

În aceste vremuri iuți şi încrâncenate, este recomandabil să încercăm să comu- 
nicăm cu răbdare cu elevii, cu colegii, cu părinţii pentru a înţelege ce gândesc, ce simt 
şi de ce se comportă într-un anumit fel. Cultivându-ne această trăsătură, vom ajunge — 
mai devreme sau mai târziu — să ne dăm seama de faptul că relațiile cu cei din Jur sunt 
mai importante decât orarul zilnic şi decât cele mai presante priorităţi. Atitudinea unui 
om veşnic grăbit are un efect negativ asupra relațiilor cu elevii, cu prietenii, cu colegii, 
cu cei cu care interacționează, în general. 


”” Prin faptul că suntem răbdători nu înseamnă că trebuie să fim neapărat şi de acord cu cealaltă persoană 
doar pentru a evita un conflict. 

lertarea 

Iertarea este capacitatea de a ne împăca cu cineva care ne-a făcut rău, bazându-ne 
pe onestitate, compasiune și dorința reabilitării. O persoană iubitoare are disponibilita- 
țea de a ierta. Aceasta înseamnă să recunoaştem că suntem imperfecţi şi că trăim într-o 
lume imperfectă. Faptul că iertăm pe cel care ne-a greşit nu garantează reconsolidarea 
încrederii în acel om, dar reprezintă un prim pas făcut în acest nobil sens (idem, 2010, 
p. 115).* 

Respectul 

Respectul este „o atitudine sau un sentiment de stimă, de consideraţie sau de pre- 
puire deosebită faţă de cineva sau de ceva”, precizează G. Chapman (2010, p. 135). Faptul 
că cel de lângă noi sau cei cu care interacționăm nu ne sunt indiferenți este o mani- 
festare a respectului. De asemenea, el mai presupune și tendinţa de a arăta recunoştinţă 
celeilalte persoane atunci când aceasta ne oferă ceva. 

Pentru persoanele cu adevărat iubitoare, respectul este un stil de viaţă. El se re- 
flectă cel mai bine în felul în care îi ascultăm pe ceilalți, în modul în care ne adresăm 
şi în modul în care îi tratăm. Avem grijă să nu ne lăsăm orbiți de îndatoririle de 
serviciu şi de proiectele cu termen-limită, încât să nu mai observăm că persoanele care 
ne sunt în preajmă sunt atât de prețioase şi demne de (tot) interesul nostru. 

Știm că orice om (inclusiv copilul, elevul, colegul nostru) își doreşte să fie tratat 
cu respect de către semenul său. 

Modestia 

Ca și răbdarea, și modestia nu este o calitate foarte mult apreciată în societatea 
de piață. Majoritatea o consideră o dovadă de slăbiciune, un semn al neputinței, o tră- 
sătură care „nu poate decât să ne pună în pericol succesul profesional şi din cauza 
căreia riscăm ca ceilalți să ne manipuleze după propria lor dorință” (idem, 169). 

Modestia este atitudinea umilă, plină de bună-credinţă, respectuoasă. O persoană 
cu adevărat modestă nu face referire numai şi numai la sine, nu e obsedată de ea însăşi, 
nu le cultivă celorlalţi linguşeala față de ea, ci se arată cu adevărat interesată de cel- 
lalți, îşi doreşte să le cunoască poveştile de viaţă (dar nu pentru a-i controla şi pentru 
a-i supune...), opiniile şi înclinațiile deosebite. Scopul ei nu este acela de a fi admirată 
pentru contribuțiile şi sacrificiile făcute. Ea se îngrijește în mod sincer de starea de 
bine a semenilor săi. 

În pofida aparenţelor, modestia indică tăria, şi nu slăbiciunea noastră de caracter. 
Datorită acestei calități, recunoaştem faptul că nevoile celorlalți sunt la fel de impor- 
tante ca şi ale noastre. În plus, recunoaştem potenţialul celorlalţi şi ne recunoaştem 
limitele. 

Adversarul modestiei este mândria (ea apare atunci când viaţa noastră nu se 
întemeiază pe iubire). 


“ Pentru mai multe şi mai amănunțite aspecte, ne permitem să amintim, cu permisiunea şi înţelegerea 
cititorului, şi lucrarea noastră Educația, profesorul şi vremurile, apărută în anul 2009, la Editura Paralela 
45, Piteşti. 

“ Mândria „implică de obicei un sentiment de «dilatare». Unii oameni spun chiar că se simt fizic mai mari sau 
mai înalţi atunci când sunt mândri” (Wilks, 2003, p. 254). Această stare sufletească „ne face de obicei să ne 
simțim mai bine, ea poate juca un rol important în sentimentul nostru de izolare și de singurătate. Un alt 

Generozitatea 
Când suntem generoșşi, le dedicăm celorlalți, fără constrângeri, o parte din aten- 


ţia, timpul, cunoştinţele, energia, compasiunea şi banii noştri (idem, p. 202). În socie- 
tatea noastră, timpul este investiția cea mai prețioasă pe care o putem face în beneficiul 
cuiva. „A le acorda celorlalti o parte din timpul nostru — punctează G. Chapman 
(2010) — înseamnă a le dărui o parte din propria noastră viață” (p. 203). Prin urmare, 
generozitatea nu se referă numai la oferirea de bunuri materiale, ci şi la oferirea de 
empatie, de compasiune, de timp, de concentrare etc. 

Prin generozitate, ne protejăm mintea şi sufletul de capcana zgârceniei şi a rutinei, 
ne dăm seama de propria bogăţie. 

Devotamentul 

Devotamentul este atitudinea exprimată prin dăruirea a tot ce avem mai bun se- 
menului, reieşită din convingerea că el are nevoie de sprijinul nostru, de atenția noastră, 
de încurajarea noastră. 

Sinceritatea 

Această trăsătură reprezintă compatibilitatea dintre vorbele, gândurile şi faptele 
noastre, o compatibilitate prin care le arătăm celor din jur că îi preţuim (idem, p. 240). 

Chiar dacă suntem şi vrem să fim sinceri, aceasta nu înseamnă: 

a. că mărturisim tot ceea ce ştim; nu este vorba de transparenţa totală în pri- 
vința vieții proprii şi a celorlalți; 
să dăm curs tuturor sentimentelor, simțămintelor noastre; 
să găsim pretexte pentru a nu fi afectuoşi; 
să ne folosim de secretele împărtășite în beneficiul nostru; 
să periclităm o cauză justă; a fi sinceri nu înseamnă a dezvălui informaţii 
care ar putea compromite pe cineva. 

Onestitatea noastră nu se raportează numa! la ceea ce spunem (sau nu spunem), 
CI ŞI la întreaga noastră personalitate, la întregul nostru comportament (de exemplu, să 
ne recunoaştem slăbiciunile, să ne asumăm anumite riscuri în numele adevărului, să ne 

sentiment negativ asociat cu mândria este plictiseala” (ibidem). În cartea coordonată de D. Goleman, Emolţii 
destructive (2005), este menţionat faptul că mândria are mai multe aspecte: „a fi mândru de propriile rea- 
lizări, a te simţi superior altora sau a-i disprețui, a-ţi evalua greșit calitățile sau a nu recunoaşte calitățile 
altora. Ea merge deseori mână în mână cu ignorarea propriilor defecte” (p. 137). Mândria poate „reflecta 
încântarea produsă de o anumită realizare şi creşterea stimei de sine”, pe de o parte, şi poate „arăta o aro- 
ganță egoistă şi o vanitate chinuitoare”, pe de altă parte (Wilks, 2003, p. 252). Avem, aşadar, (în contradicție 
cu convingerea omului obişnuit), potrivit cercetătorilor, două ipostaze ale mândriei: prima „ne conectează cu 
realizările noastre şi cu cele ale persoanelor apropiate nouă” (din punct de vedere afectiv, sufletesc), 
ultima „ne izolează de oameni, închizându-ne într-o lume sterilă şi rigidă” (idem, p. 252). Prin urmare, 
mândria pare a avea două fețe: una pozitivă, cealaltă negativă. Mândria pozitivă „se va concentra întot- 
deauna asupra ansamblului situaţiei şi va acorda atenţie calităților personale și valorilor care au contribuit 
la acest rezultat”; ea nu va fi anihilată „de eşecuri, le va lua ca atare şi va folosi feedbackul lor pentru a 
încerca cu mai multă eficacitate data viitoare” (idem, p. 260). Mândria negativă, la rândul ei, „se bazează 
pe un fundament fals, ea subminează treptat stima de sine. La baza ei stau ruşinea şi lipsa sentimentului 
de valoare personală” (idem, p. 256). F. Wilks (2003) a ajuns la concluzia potrivit căreia „descoperirea 
mândriei pozitive este modul de a scăpa de mândria negativă” (p. 260). 

respectăm cuvântul dat ș.a.m.d.). Precum ştim, opusul sincerităţii este minciuna”“, al 
onestității, perfidia... 

Sintetizând, merită să reținem că: 

e generația Net se caracterizează prin libertate, onestitate, cooperare; 

e iubirea înseamnă dăruire, sacrificiu, susținere şi grijă, bunătate şi răbdare, ge- 
nerozitate și modestie, iertare şi respect. Ea are nevoie de independenţa ambilor 
parteneri, de libertate, nu de control, nu de supunere și nici de sentimentul 
vinovăţiei, nu de constrângere şi nici de manipulare (Hollis, 2009, p. 135). 

Prin urmare, putem spune că: pe de o parte, în actualele condiţii (şi credem că 
nu numai), important este să ne intemeiem actul educativ pe iubire, iar profesorul să 
fie o persoană iubitoare; pe de altă parte, că — pe urmele remarcabilului erudit C.G. 
Jung — „acolo unde domină iubirea, nu există voință de putere, și acolo unde 
domneşte puterea, lipseşte iubirea” (apud Hollis, 2009, s.n. — G.A.). 

Ne interesează, aşadar, o strategie educativă realizată prin colaborare, comu- 
nicare, onestitate şi libertate, şi nu una a controlului, dependenţei și supunerii. Mai im- 
portantă decât impunerile, pretenţiile, pretinderile şi verificările este re/ația. Modul 
nostru fundamental de a fi este relațional (Buber, 1992). În educaţie, nimic nu se poate 
realiza în afara relaţiei dintre profesor şi elev. De aceea, menținerea acesteia face parte 
dintre preocupările principale ale cadrului didactic. 

În concepţia lui Th. Gordon (1974, 2008), educaţia se întemeiază pe iubire. 
Acceptarea celuilalt este o caracteristică fundamentală a personalității care iubeşte. 
Oricine se simte bine în preajma unei astfel de persoane: poate vorbi deschis cu ea, 
poate lăsa garda Jos, îşi poate da masca la o parte. Pe scurt, poate fi ea însăşi/el însuşi. 
Potrivit lui Th. Gordon, „a-l accepta pe celălalt «aşa cum este» reprezintă cu adevărat 
un act de afecțiune; a te simţi acceptat înseamnă a te simţi iubit” (2008, p. 36). 

„Acceptarea celuilalt, aşa cum este el — precizează renumitul psiholog umanist 
american (2008) —, reprezintă un factor important în crearea unei relații prin care celă- 
lalt poate să crească, să se dezvolte, să facă schimburi constructive, să înveţe să îşi rezolve 
problemele, să tindă spre o viață sănătoasă din punct de vedere psihologic, să devină 
mai productiv și mai creativ şi să îşi atingă propriul potențial” (p. 34). Este unul dintre 
cele mai simple, dar şi mai frumoase/minunate paradoxuri ale vieţii (care, ca mai întot- 
deauna, ne apare la o privire mai atentă a raporturilor dintre oameni): „când o persoană 
simte că este acceptată de către o alta, aşa cum este cu adevărat, atunci este liberă să 
înceapă să se gândească cum vrea să se schimbe, cum vrea să se dezvolte, cum poate 
să fie diferit, cum poate să-şi depăşescă limitele” (Gordon, 2008, p. 34). 

Mulţi oameni, profesori sau nu, cred că dacă acceptăm un copil aşa cum este, 
acesta va rămâne la fel sau îşi va manifesta natura sa sălbatică, neîmblânzită. În acest 
temei, aceştia vor folosi un limbaj şi o atitudine a neacceptării, care — mai devreme sau 
mai târziu — îi va îndepărta pe copii. Foarte des, neacceptarea închide elevii (ca pe 
orice om, de altfel) în ei înşişi, îi determină să ia o atitudine defensivă, produce 


36 aa da N te ditai di E 
” Pentru un punct de vedere mai amplu şi mai nuanţat, ne permitem să amintim, cu îngăduinţa distinsului 
nostru cititor, de lucrarea noastră Comunicarea interpersonală, apărută la Institutul European, laşi, în 
anul 2005. 

disconfort (interior şi relațional), îi face să fie temători să vorbească cu altcineva (să 
fie sinceri) sau să se uite cu adevărat, direct la ei (idem). 

Dimpotrivă, un limbaj şi o atitudine a acceptării îi eliberează pe copii, astfel încât 
ei să poată să îşi destăinuiască sentimentele, stările, frământările şi problemele. Când 
profesorii învață cum să arate prin cuvintele şi prin faptele lor un sentiment real de 
acceptare faţă de elev, el „se află în posesia unui lucru ce poate produce efecte surprin- 
zătoare. Ei pot învăţa copilul să se accepte şi să se placă pe sine, să îşi dea seama de 
propria valoare. Ei pot uşura foarte mult dezvoltarea copilului şi atingerea potențialului 
său”, ne asigură recunoscutul psiholog (al educaţiei) (2008, p. 36). 

Th. Gordon consideră că atunci când apar probleme în relația profesor-elev este 
important ca profesorul să descopere cine deține problema, căci, după el, rezolvarea 
problemelor începe cu identificarea proprietății problemei. Găsirea soluțiilor este faci- 
litată dacă părțile implicate identifică şi recunosc în mod corect proprietatea problemei 
şi reacționează în mod corespunzător. 

În opinia psihologului american, în relaţia profesor-elev: 

a. problema o deţine elevul; 

b. problema o deţine profesorul; 

c. nu există nicio problemă. 

Momentele când nu există nicio problemă sunt momentele fermecătoare ale re- 
lației dintre profesor şi elevul său, atunci când, şi unii, şi alții se pot bucura împreună, 
pot discuta spontan, pot lucra (fără teama de sancţiuni), se pot juca. Prin urmare, este 
minunat ca asemenea momente să fie cât mai multe şi pe perioade cât mai lungi de 
timp. 

Atunci când elevul deţine problema, mulți profesori sunt foarte des tentaţi fie 
să-şi asume responsabilitatea rezolvării ei, fie să-1 critice, să-i persifleze, să îi mustre, 
să le facă morală, să îi pedepsească.” 

Th. Gordon (1974, 2008) consideră că, din punct de vedere educativ, cea mai 
utilă opțiune este aceea ca profesorul să lase elevului posibilitatea rezolvării propriilor 
probleme, fiind convins că: 

a. toţi copiii, tinerii vor întâlni, inevitabil, probleme în viaţă; 

b. în ciuda aparențelor, copiii au un potențial incredibil, dar neexplorat de a găsi 

soluții bune pentru problemele proprii; 

c. dacă profesorii/adulții, în general, le dau soluții de-a gata, copiii rămân de- 
pendenţi şi nu vor reuşi să-şi dezvolte propriile aptitudini de a rezolva pro- 
bleme (în şi de viață); 

d. atunci când profesorii/părinții preiau problemele propriilor elevi/copii, preiau 
de fapt o sarcină imposibilă: „nimeni nu are înțelepciunea infinită pentru a 
găsi întotdeauna soluții bune pentru problemele altcuiva”, scrie Th. Gordon 
(2008, p. 30); 


37 “Copilul are o problemă — precizează Th. Gordon (2008) — atunci când este torturat în dorinţa de a-şi 
satisface o nevoie”. De exemplu, este respins de prieteni, nu a fost invitat la un party, nu e sigur ce şcoală 
să urmeze, e prea gras sau nu se simte bine, e poreclit, e speriat pentru că un coleg îl ameninţă cu bătaia, e 
presat să fumeze ş.a.m.d. Pe scurt, este vorba de frustrări, de încurcături, de griji, de eşecuri, de deprivări. 

e. când acceptă că nu el este cel care deține proprietatea problemei, atunci pro- 
fesorul se ajlă în poziția de facilitator sau de agent ajutător, asistând elevul 
să se descurce singur în procesul de a-şi rezolva problema; 

f. elevii/copiii/adolescenţii au într-adevăr nevoie de ajutor legat de anumite 
probleme, dar pe termen lung genul de ajutor care se dovedeşte a fi cel mai 
eficient este, oricât ar părea de paradoxal, o formă de ne-ajutor. Mai precis, 
„este un mod de a ajuta care lasă copilului responsabilitatea de a căuta şi de 
a găsi propria soluţie” (ibidem). În acest caz, atunci când problema aparține 
elevului, cea mai importantă devine aptitudinea profesorului de a asculta. 

Constatăm, astfel, că o dimensiune fundamentală a competenţei didactice este 
capacitatea de a asculta. Poate fi vorba de ascultarea pasivă, cât şi de ascultarea activă. 

Potrivit lui T. Gordon (2008), ascultarea pasivă este „un mesaj nonverbal pu- 
ternic şi poate fi folosit eficient în a face o persoană să se simtă cu adevărat acceptată” 
(p. 39), acceptare care — cum am văzut — încurajează dezvoltarea şi schimbarea/trans- 
formarea interlocutorului. 

La rândul ei, ascultarea activă este cea mai adecvată metodă atunci când elevul 
(destăinuie faptul că) are o problemă. Aceasta este o remarcabilă modalitate de a-l apropia 
pe elev de profesor şi de a consolida relația dintre el. În esență, în ascultarea activă 
receptorul încearcă să înţeleagă ce simte emițătorul sau ce înseamnă (în profunzime) 
mesajul lui (fără a-l interpreta de pe o poziţie de putere). Apoi testează, transmițând ce 
a înțeles el din mesaj înapoi, pentru a fi verificat de către emițător, fiind „prea obiş- 
nuiți să îi sfătuiască, să le facă morală, să îi întrebe, să îi judece, să îi amenințe sau să 
îi încurajeze pe copii”, pe elevi (Gordon, 2008, p. 54). 

Ascultarea activă promovează o relație de armonie între profesor şi elev, căci 
„experiența de a te simți ascultat şi înţeles de altă persoană este atât de satisfăcătoare, 
încât îl apropie pe emiţător de cel care îl ascultă” (idem, p. 55). Ascultarea activă are o 
valență empatică. În acest sens, Th. Gordon notează (2008): „atunci când cineva ascultă 
cu empatie şi acuratețe pe altcineva, el poate înţelege acea persoană, poate să apre- 
cleze punctul său de vedere — într-un cuvânt, e/ devine acea persoană pe perioada cât 
se pune în locul său. Inevitabil, dacă cineva reuşeşte să aibă acces la persoana altcuiva, 
vor apărea imediat sentimente de apropiere, atenţie şi iubire. A empatiza cu altcineva 
este a-l vedea pe acesta ca o persoană apropiată, totuşi fiind disponibil să fii alături de 
el. Înseamnă a deveni un companion pentru el pentru o perioadă scurtă din viaţa lui. 
Un asemenea act implică o conversaţie şi o afecțiune adânci” (p. S5, s.a.). 

Astfel concepută, ascultarea activă presupune ca receptorul să-şi suspende — pentru 
o anumită perioadă de timp — propriile gânduri şi sentimente pentru a putea fi atent la 
mesajul elevului; i se cere să vadă situaţia din punctul de vedere al celui aflat în actul 
educării/formării. 

Prin ascultarea activă: 

a. îl influențăm pe elev să fie dispus să asculte ideile şi gândurile profesorului, 
ştiut fiind faptul că atunci când cineva ascultă punctul nostru de vedere este 
mai ușor să ascultăm şi punctul de vedere al celuilalt; 

b. elevul începe să analizeze problema lui, aţungând până la urmă la o soluție 
constructivă, ştiind, de asemenea, faptul că „oamenii reuşesc să rezolve o 

problemă mult mai uşor atunci când pot să vorbească despre ea decât atunci 
când sunt nevoiţi să o ţină în sine” (Gordon, 2008, p. 56). Ascultarea activă 
fransmite încredere, îl încurajează pe elev să mediteze singur, să îşi pună 
propriul diagnostic asupra problemei, să descopere soluţii el însuşi. Pe scurt, 
această minunată aptitudine a profesorului este unul dintre modurile eficace 
de a ajuta copilul, adolescentul, tânărul să fie responsabil, mai autonom. 

Dar, într-o situaţie educativă, nu numai elevul poate deține problema, ci şi pro- 
fesorul. Ca orice om, și el îşi are propriile nevoi, îşi are viața lui şi dreptul de a se 
bucura de ea. 

Atunci când atitudinea, comportamentul unui elev interferează cu drepturile pro- 
fesorului sau face ceva care-l opreşte pe acesta de la îndeplinirea propriilor trebuințe, 
atunci problema o deţine profesorul. În aceste contexte, profesorul are nevoie de o altă 
aptitudine, care să-i fie sieşi de ajutor, aptitudine pe care Th. Gordon o numește de 
confiuntare."5 El poate utiliza metode ineficiente de confruntare, între care Th. Gordon 
enumeră: ameninţarea, avertizarea, admonestarea, condamnarea, direcționarea, morali- 
zarea, sfătuirea, predica, etichetarea, criticarea, învinuirea, reproşul, a face de rușine. 
Bombardat cu mesaje de depreciere, elevul va învăţa să se uite la sine ca la o persoană 
rece, rea, inadecvată, neacceptată, nechibzuită, „proastă” ş.a.m.d. Ele pun baza unui han- 
dicap pe toată viaţa (idem, p. 98). 

În schimb, ca metodă eficientă de confruntare, psihologul american propune 
formularea mesajelor Eu. Este o modalitate de a vorbi cu elevii, care are o mai mare 
posibilitate de a realiza schimbarea comportamentului neplăcut şi, în acelaşi timp, să 
păstreze sau să mărească stima de sine a elevului, în timp ce menţine sănătatea relației. 
Aceste mesaje conțin informații mai degrabă despre profesor (expeditor), decât despre 
elev (receptor), ele au şanse mai mici să creeze rezistență sau rebeliune din partea 
elevului. Îi comunică, în mod onest, ce efect are comportamentul lui asupra profeso- 
rului, decât să-i sugereze că este ceva în neregulă cu el pentru că se comportă cum se 
comportă. 

Mesajul Eu are următoarea structură: 

a. descrie comportamentul inacceptabil; 

b. cuprinde ceea ce simte profesorul; 

c. formulează efectul concret pe care îl are comportamentul elevului asupra 

profesorului. 

De exemplu: 

a. Dacă vorbiţi în timp ce predau 

b. mă perturbaţi 

c. şinupotsă mă concentrez, pierd şirul ideilor. 

Sau 

a. Când vii târziu (când întârzii) 

b. eu trebuie să mă opresc din ceea ce fac şi să corectez absenţa în catalog 


5% Prin urmare, profesorul se poate afla în două posturi: 

— prima, când elevul deţine problema, ea se exprimă prin: „văd că ai o problemă; ai nevoie de ajutor?”; 

— a doua, când el însuşi deţine problema, ea se exprimă prin „am o problemă şi am nevoie de ajutorul tău” 
(Gordon, 2008, p. 31). 

C. şi devin iritat(ă) după aceea/mă perturbă. 

Folosind acest tip de mesaje îi asigurăm copilului, elevului mediul să se dezvolte, 
îl ajută să învețe să-şi asume responsabilitatea pentru propriul comportament. Un astfel 
de mesaj îi transmite copilului că îi lăsăm lui responsabilitatea, având încredere în el 
că o să trateze situația în mod constructiv, că o să respecte trebuinţele profesorului, 
dându-i o şansă să se comporte corect (idem, 2008). Este puţin probabil să degradăm 
atmosfera afectivă dintre noi, profesorii, şi elevi, să declanşăm un conflict şi să alte- 
răm/degradăm relația creată. 

Când apelăm la mesajele Eu transmitem celuilalt (în cazul nostru, elevului) că 
suntem o persoană ce poate fi „rănită, ruşinată, înfricoşată, dezamăgită, înfuriată, des- 
curajată ş.a.m.d.” (idem, p.106). Pe scurt, devenim mai transparenţi, ne dezvăluim uma- 
nitatea. 

Pentru un profesor, o asemenea atitudine este un act de onestitate, întrucât, în 
general, profesorilor „le place să fie văzuți ca fiind infailibili — fără slăbiciuni, vulnera- 
bilități sau insuficiențe” (ibidem). În context formativ, modestia şi deschiderea creează 
apropiere — o adevărată relație interpersonală. Elevul descoperă cum suntem — noi, 
profesorii — cu adevărat, iar aceasta îl încurajează şi pe el să se arate aşa cum este. 

Denumite și mesaje centrate pe persoană, mesajele Eu cer, prin urmare, curaj, 
onestitate, răbdare, bunătate, simplitate și siguranță de sine, dezvăluindu-ne propria uma- 
nitate, creând apropiere, iar persoanele nu se mai simt nişte străini atunci când interac- 
ționează. Este mult mai bine, crede Th. Gordon, să le spunem elevilor din timp ceea ce 
credem, decât să aşteptăm până se comportă inacceptabil, necunoscând trebuințele 
noastre, ale profesorilor. Un mesaj preventiv centrat pe persoană trimis la timp ne poate 
scuti de alte posibile confruntări. Elevii vor învăţa, totodată, că profesorul lor este 
uman, un om ca toţi oamenii: cu nevoi, dorințe şi preferințe la fel ca oricine altcineva. 


Uneori, conflictul 

Uneori însă, elevul refuză să-și schimbe atitudinea, comportamentul, chiar şi 
după ce 1 s-a spus şi a înţeles impactul pe care acel comportament îl are asupra profe- 
sorului. Câteodată, chiar şi cel mai clar mesaj centrat pe persoană nu funcţionează — elevul 
nu își schimbă atitudinea/comportamentul ce interferează cu trebuinţele profesorului. 
Când atât profesorul, cât şi elevul sunt implicați în problemă, la mijloc se află nevoile 
ambelor părți. Prin urmare, re/ația devine problema. Conflictul devine inevitabil. 

Potrivit lui Th. Gordon (2008), „un conflict este momentul adevărului într-o re- 
laţie” (p. 131). Conflictele nu sunt un rău în sine, chiar dacă prezenţa lor nu este deloc 
plăcută şi comodă. „Conflictele — susține psihologul american — pot îndepărta oamenii 
unii de ceilalți sau îi pot atrage într-o uniune mult mai apropiată şi intimă; ele conțin 
semințele distrugerii şi seminţele unei uniuni mai mari; ele pot aduce un război pe față 
sau o înţelegere reciprocă mai adâncă” (ibidem). 

În acest context, cel mai important este modul cum se rezolvă conflictul (spre 
îinsănătoşirea sau spre îmbolnăvirea relaţiei, spre satisfacție mutuală sau insatisfacție, 
spre o evoluție prietenoasă sau una neprietenoasă, spre una mai adâncă sau spre una 
mai superficială, spre una mai intimă sau spre una mai rece/distantă). Modalitatea de a 

rezolva un conflict, în general, şi unul dintre profesor şi elev, în special, este determinată 
de poziția pe care se situează combatanții: de pe poziție de putere sau de pe una de iubire. 

Relația profesor-elev nu este o relaţie în care se urmăreşte (uneori, poate și abuziv) 
adjudecarea, menţinerea sau impunerea puterii. Ea nu este „un concurs al voințelor”, 
precum se exprimă Th. Gordon (2008, p. 132). Acest tip de relație nu este şi nici nu 
poate fi „o luptă pentru a vedea cine câştigă — un război” (ibidem, s.a.). Cei care în- 
țeleg că relația educativă este, în fond, o luptă pentru putere vor utiliza în abordarea 
conflictelor meroda câştig-pierdere (metodă care implică faptul că există o persoană 
care câştigă şi una care pierde, una care face cum vrea, iar cealaltă nu). Fiecare persoană 
vrea să-şi impună voinţa şi încearcă orice ca să îşi atingă scopul. Principiul este: „Vreau 
să fac aşa cum vreau și am de gând să mă lupt pentru a obţine asta”. Adversarii nu se 
feresc să-şi folosească puterea dacă simt că este necesar pentru a câştiga. Rezultatul nu 
poate fi decât: ori se impune şi câştigă profesorul, ori se impune şi câştigă elevul. 

În felul acesta se creează premisele deteriorării relaţiei dintre profesor şi elev. 
„Resentimentul şi ura înlocuiesc dragostea şi afecțiunea”, observă, pe bună dreptate, 
celebrul psiholog american. Este ratată şansa cooperării elevului. Cooperarea nu se rea- 
lzează niciodată când obligăm un elev să facă ceva. Ea presupune liberul consimțământ. 
Obligația elimină prin ea însăşi cooperarea. 

Încercând să se descurce cu puternica autoritate a profesorului prin a fi obedienţi, 
conformişti şi supuşi, mulţi elevi devin, de obicei, „persoane care depind de autoritatea 
externă pentru a le controla comportamentul. Ca tineri sau ca adulți, ei prezintă o 
absenţă a controlului inferior; ei merg prin viață trecând de la o figură a autorităţii la 
alta pentru a găsi răspunsuri pentru viețile lor sau a căuta controlul asupra propriului 
comportament” (Gordon, 2008, p. 137, s.a.). Tendinţa acestor oameni este aceea de a duce 
lipsă de autodisciplină, de control intern şi de responsabilitate de sine „deoarece nu i 
s-a dat niciodată şansa de a obține aceste trăsături” (idem, pp. 137-138). 

În faţa unor asemenea posibile consecinţe formative, Th. Gordon propune o 
metodă de rezolvare a conflictelor fără ca cineva să câştige sau ca cineva să piardă; 
o metodă care nu se bazează pe apelul la putere. Atunci când apare o situație de con- 
fhict între nevoile lor, profesorul implică elevul în căutarea soluției acceptabile pentru 
amândoi. Unul sau amândoi pot oferi posibile soluţii. Ele sunt evaluate în mod critic şi 
este adoptată o decizie asupra unei soluții finale acceptabilă pentru ambele părți. Nu 
este nevoie de convingerea celuilalt după ce soluția a fost aleasă, deoarece ambii partici- 
panți au acceptat-o. Nu este nevoie de putere pentru a forța conformitatea, deoarece 
niciunul dintre ei nu se împotriveşte deciziei (Gordon, 1974). 

Metoda se bazează pe principiul participării: „o persoană este mult mai motivată 
să aplice o decizie atunci când participă la adoptarea ei, decât atunci când îi este impusă de 
altcineva”, remarcă Th. Gordon (2008, p. 170). Prin această metodă, în care nimeni nu 
pierde, toată lumea câştigă, poate fi vorba de o soluție mai bună, soluţie care satisface 
atât trebuinţele profesorului, cât şi pe cele ale elevului, la care nimeni nu s-ar fi gândit 
de unul singur. Ea — metoda propusă — îi încurajează pe elevi să gândească, arată o 
atitudine de încredere că elevul îşi poate respecta partea lui de angajament, ajută rațio- 
namentul celor două părţi, iar resentimentele, ostilitatea, ura sunt rare. 

De fapt, în cele mai frecvente situații, atunci când un elev şi un profesor rezolvă 
un conflict şi ajung la o soluţie satisfăcătoare pentru amândoi, momentul îi apropie pe 
cei doi protagonişti. Nu numai că se simt bine pentru că au depăşit conflictul, dar fie- 
care se simte bine că nu a pierdut. „În cele din urmă — precizează Th. Gordon (2008) —, 
fiecare îl apreciază pe celălalt pentru bunăvoința de a-i lua în considerare nevoile şi a-i 
respecta drepturile” (p. 172). Pe scurt, metoda în care nimeni nu pierde, toată lumea 
câştigă, întăreşte şi dă profunzime unei relații. 

Precum observăm, este vorba de metoda încrederii, a. răbdării, a cooperării, a în- 
tâmpinării reciproce, a respectului. Elevul şi profesorul nu mai luptă unul împotriva 
celuilalt, ci lucrează împreună la o cauză comună; elevului nu-i mai trebuie să dezvolte 
strategii pentru a evita puterea profesorului; el nu va mai fi nevoit să dezvolte „tipare 
comportamentale de rezistenţă şi rebeliune” (idem, p. 174). 

Elevulu: îi place să simtă că nevoile sale sunt importante pentru profesorul său, 
că este tratat ca partener, să simtă încrederea celuilalt și faptul că este tratat cu atenţie. 
Chiar dacă ne ia mult timp (cât de mult, aceasta depinde de problemă şi de bunăvoința 
părților în găsirea unei soluţii), metoda aceasta înseamnă negociere şi curajul de a 
insista până când este găsită o soluţie care satisface atât nevoia profesorului, cât şi pe 
cea a elevului. 

Paşii/Etapele metodei în care nimeni nu pierde, toată lumea câștigă, sunt: 

Pasul 1. Identificarea şi definirea conflictului 

Vom utiliza atât ascultarea activă (pentru a vedea precis despre ce este vorba şi 
care sunt nevoile copilului), cât şi mesajele Eu (pentru a nu jigni, a nu demoraliza sau 
a nu tensiona atmosfera, spunând elevului clar şi exact ce sentimente avem sau care 
nevoi ale noastre nu sunt îndeplinite sau ce anume ne deranjează). 

Pasul 2. Generarea soluțiilor posibile alternative 

Vom începe cu „Hai: să ne punem mintea la contribuţie şi să găsim nişte soluţii 
posibile”; sau cu „Trebuie să fie multe feluri diferite în care putem rezolva problema 
aceasta”. Este recomandabil să luăm în consideraţie toate ideile pentru soluţii (Şi, even- 
tual, notate). Să insistăm până când pare că le-am epuizat. 

Pasul 3. Evaluarea soluţiilor alternative 

Când începe evaluarea, profesorul poate afirma: „Să vedem acum pe care dintre 
aceste soluții simţim că o vrem”; „este vreuna mai bună dintre ele?”. În general, solu- 
țiile se împuţinează la una (sau două) care pare mai potrivită pe măsură ce sunt 
eliminate cele care nu sunt acceptate nici de profesor, nici de către elev. Profesorii vor 
fi sinceri în enunțarea, formularea propriilor sentimente: „Nu cred că asta ar fi drept 
pentru mine” sau „Nu aş fi mulțumit cu asta”. 

Pasul 4. Deciderea asupra celei mai bune soluții 

Profesorul poate afirma: „Hai să o încercăm pe aceasta și să vedem dacă merge” 
(„dacă într-adevăr rezolvăm problema”). În acest moment, este esenţial să ne asigurăm 


di Aplicând puterea, pentru a-l constrânge să accepte soluţia sa, profesorul îi blochează elevului posibilita- 
tea de a-i comunica sentimentele sale adânci, cele care au o semnificaţie specială pentru comportamentul 
din acel moment. Profesorul este împiedicat să ajungă să cunoască mai multe lucruri/aspecte legate de 
problema litigiului şi nu-l va lăsa să contribuie cu ceva mult mai semnificativ la dezvoltarea şi creşterea 
elevului pe termen lung (Gordon, 2008). 

că s-a înţeles clar că fiecare face un angajament de a duce la bun sfârşit decizia şi că 
fiecare se va ţine de cuvânt. 

Pasul 5. Aplicarea deciziei 

Pasul 6. Evaluarea consecințelor pe care le-a avut aplicarea deciziei 

Desigur, pot fi situaţii când rezolvarea conflictelor nu trece întotdeauna prin toţi 
aceşti paşi. 

Așadar, fac parte din această metodă: comunicarea eficace, ascultarea activă, înţe- 
legerea sentimentelor celuilalt, mesajele Eu, încrederea reciprocă, încrederea în cuvântul 
celuilalt, respectarea promisiunilor. 


Concluzii 

Avem nevoie de iubire. Avem o mare nevoie de iubire între oameni. Noi, profe- 
sorii, educatorii suntem fermenții şi fiinţele răspândirii iubirii între oameni. În educaţie, 
mai importantă decât puterea este iubirea, mai importantă decât pedepsele şi recom- 
pensele este comunicarea. Ca profesori, este esențial să ştim şi să fim convinşi de faptul 
potrivit căruia cu un cuvânt rău şi cu o faptă rea şi pe cei buni îi facem răi, după cum 
cu un cuvânt bun şi cu o faptă bună şi pe cei răi îi facem buni. 

ŞCOALA PRIETENOASĂ ŞI COPIII 


Introducere 

Pare că între cele două cerințe există o foarte strânsă legătură: pragmatismul im- 
plică eficacitate, după cum eficacitatea cere pragmatism. 

Nici şcoala nu este scutită de asemenea presante cerinţe. Pare a se acredita tot 
mai mult ideea că o şcoală bună/performantă este o şcoală utilă, eficace (din punct de 
vedere social, economic, financiar). Se apreciază tot mai frecvent şcoala potrivit crite- 
riului eficacității. Actualmente, unul dintre sensurile esențiale ale şcolii este acela al 
eficacității, managementul şcolii — ca al oricărei alte instituții — urmăreşte rentabilitatea. 
Este unul dintre cele mai constrângătoare criterii de evaluare şi de validare a unei şcoli. 

De aceea, atunci când ne propunem să vorbim despre o şcoală atrăgătoare poate 
părea — cel puțin la prima vedere — un lucru pe cât de neobişnuit, pe atât de nerealist. 
Oricum, la o privire mai atentă, ne dăm seama că, înainte de toate (şi dincolo de şi îm- 
preună cu cerinţele exterioare faţă de ea) — şcoala este un loc, adică un spațiu şi un 
timp particulare, unde vin — cu deosebire — copii, adolescenți, tineri. Ei se adună aici 
împreună cu profesorii şi cu colegii/prietenii lor. 


Atmosfera în şcoala prietenoasă 

În intrinseca ei existență şi funcţionare, o şcoală este un loc (de viaţă, de lucru) 

primitor, atrăgător şi un timp al autodezvoltării, al exprimării de sine. 

În principalele ei dimensiuni, şcoala prietenoasă este şcoala unde: 

e sunt stimulate energiile, iar entuziasmul este starea obişnuită de a fi a celor 
care trăiesc şi lucrează în ea; 

e copiii se simt în siguranță, protejaţi, importanți şi iubiţi; 

e cei sunt atraşi şi doritori să vină, curioşi să ştie, să descopere; 

e esteun loc unde — dacă simt asta şi şi-o doresc — pot să se retragă și să îşi apro- 
fundeze propria lume; 

e copiii — şi nimeni — nu se simte singur, ignorat, părăsit. Este acea şcoală în 
care orice copil este oricând ajutat şi poate fi oricând ajutat să învețe, să-şi 
exprime individualitatea, să pună întrebări şi să găsească (acolo unde există) 
răspunsuri. Orice copil este ajutat să-și rezolve problemele; 

e clevii unii cu alții, precum şi profesorii cu elevii colaborează, au încredere unii 
în alţii. Trăiesc într-un mediu afectiv stimulativ, pozitiv, încurajator, prietenos; 

e este spațiul şi timpul unde toată lumea zâmbeşte şi simte să zâmbească. Este 
un spațiu şi un timp al bucuriei, al finereții fără bătrânețe şi al vieții fără de 
moarte; 

e profesorii folosesc un limbaj (verbal şi/sau nonverbal) al acceptării. „Acceptarea 
celuilalt, aşa cum este el, reprezintă — ne asigură Th. Gordon (2008) — un 
factor important în crearea unei relații prin care celălalt poate să crească, să se 

2008)“. 


dezvolte, să facă schimburi constructive, să înveţe să îşi rezolve problemele, 
să tindă spre o viață sănătoasă din punct de vedere psihologic, să devină mai 
productiv şi mai creativ, ŞI să îşi atingă adevăratul potenţial” (p. 34). 

Ne aflăm în faţa unuia dintre acele simple, dar frumoase paradoxuri ale vieţii. 
Recunoscutul psiholog american remarcă faptul potrivit căruia: „când o persoană simte 
că a fost acceptată de către alta, aşa cum este ea cu adevărat, atunci este liberă să înceapă 
să se gândească cum vrea să se schimbe, cum vrea să se dezvolte, cum poate să fie di- 
ferit, cum poate să își depăşească limitele” (ibidem). 

Limbajul acceptării le permite copiilor, adolescenților, tinerilor să se deschidă, îi 
eliberează, astfel încât ei pot să îşi destăinuiască sentimentele şi problemele (Gordon, 


În şcoala prietenoasă se creează şi se întreține un climat cald, pozitiv, de apro- 
piere şi de întrajutorare. Empatia este o prezență firească și intrinsecă în 
comunicarea şi interacțiunea dintre profesor şi elev; 

Aici, elevii şi profesorii simt satisfacția muncii lor, au sentimentul autoeficienței. 
Aici se simt împliniţi (sau că se pot — mai devreme sau mai târziu — împlini); 
Este şcoala în care suntem întâmpinați de şi simțim inima primitoare a profe- 
sorului. Pe lângă o foarte bună pregătire profesională, profesorul prietenos 
(Rădulescu, Tîrcă, 2004, pp. 21-23): 


respectă punctele de vedere ale elevilor săi şi creează un cadru de discu- 
ți/o atmosferă care încurajează exprimarea gândurilor şi a preocupărilor 
acestora; 

nu îşi etichetează elevii (ca proşti sau deştepţi); 

valorifică tipurile de inteligență predominante ale elevilor (Gardner, 2006): 
lingvistică, logico-matematică, muzicală, spațială, naturalistă, kinestezică, 
interpersonală, intrapersonală etc.; 

nu apreciază doar rezultatele/performanţele academice, ci şi comportamen- 
tul de într-ajutorare, de cooperare, iniţiativele, generozitatea, sacrificiul de 
sine; 

este o unitate între vorbe/recomandări/propuneri şi fapte; 

nu stârneşte teamă, ci admirație şi respect; 

îşi manifestă constructiv autoritatea şi evită apariția conflictelor cu Elevii 
şi între elevi; 

nu ține de atitudinea lui sarcasmul, batjocura, ironia răutăcioasă, zeflemeaua, 
defetismul, neîncrederea; 

îŞI sprijină mereu elevii şi îi încurajează; 

îşi cere scuze când greşeşte sau când încalcă ceea ce el însuşi a cerut 
elevilor să respecte; 

nu subminează demnitatea şi încrederea în sine a elevilor; 

se simte (foarte) bine în prezenţa elevilor şi elevii simt aceasta; 


ii Dimpotrivă, conform lui Th. Gordon, neacceptarea (şi limbajul neacceptării), foarte des, „închide oa- 
menii în ei înşişi, îi determină să ia o atitudine defensivă, produce disconfort, îi face să fie temători să vor- 
bească cu altcineva sau să se uite cu adevărat la ei” (2008, p. 35). Limbajul neacceptării — plin de evaluări, 
de judecăţi, de critici şi de morală — îi îndepărtează pe copii. 

este capabil să viseze împreună cu elevii săi şi să redescopere lumea prin 
ochii elevilor lui; 

este onest în aprecieri şi îşi încurajează elevii să se autoevalueze; 

este pasionat de ceea ce face, pune suflet şi se dăruieşte; 

îi pasă de fiecare elev în parte, se bucură pentru fiecare reuşită a lui şi 
este alături de el la depăşirea obstacolelor cu care se confruntă; 

este disponibil să discute cu elevii ceea ce îi frământă sau îi preocupă; 
experimentează (cu atenție, cu prudenţă) lucruri noi şi consideră că profesia 
sa este o provocare; 

este preocupat de propria dezvoltare profesională; învaţă continuu (nu-l 
răpune şi nu-l descurajează birocraţia), se întreabă; caută să-și desluşească 
semnificațiile profunde ale profesiei, activităţilor şi vieţii sale; 

este comunicativ, sociabil, manifestă răbdare şi maturitate emoţională; 
are timp — ori de câte ori este necesar — pentru fiecare elev sau coleg de-al 
său. 


Ca mediu fizic, o şcoală prietenoasă şi primitoare este o şcoală: 


cu multă lumină; 

îngrijită, curată; 

zugrăvită în culori calde, optimiste, tinereşti, vesele; 

împodobită cu multe flori şi cu multă verdeață de interior; 

decorată în funcție de specificul anotimpurilor; 

în clase, sunt panouri pe care sunt expuse lucrările elevilor; 

afişele, posterele sunt schimbate şi reactualizate potrivit evenimentelor şi 
recentelor creații; 

sălile de clasă sunt mochetate (Rădulescu, Tircă, 2004); 

în clase/pe holuri există dulăpioare individuale pentru elevi; 

există o mică bibliotecă în fiecare clasă; 

mobilierul din sălile de clasă este modular; se aranjează și rearanjează în 
funcție de obiectivele învățării şi de tipul de lecție; sau în funcţie de dorin- 
țele elevilor şi/sau de cele ale profesorului; 

elevii au acces la calculatoare, la fotocopiatoare etc.; 

elevii au responsabilități legate de protejarea mediului din clasă (îngrijirea 
florilor, a mobilierului, a dulăpioarelor, protejarea pereților, schimbarea şi 
proiectarea panourilor etc.); 

spațiile, echipamentele, instalațiile nu pun în pericol siguranţa copiilor; 
soneria care anunță intrarea, ieşirea şi pauzele are o melodie veselă, vioaie; 
grupurile sanitare sunt mereu curate; 

terenurile de joacă şi baza sportivă nu pun în pericol sănătatea copiilor şi 
alungă plictiseala/monotonia (Baseler, Zătreanu, 2004). 


Totodată, o şcoală prietenoasă are o curte primitoare; aproape că seamănă cu 
un parc: are alei care taie suprafeţele de verdeață, sunt plantați arbuşti grațioşi, 
copaci umbroşi (sau iarna, plini de zăpadă ca în basme), există bănci suficiente 
și mese în are liber, straturi de flori minunate şi îngrijite (din specii care în- 
floresc de primăvara până toamna) (am zice, chiar, o mică grădină botanică!). 

Aici elevii se întâlnesc, discută, se plimbă, se refac, se reculeg. Curtea este 
îngrijită de copii. 


Activităţile în şcoala prietenoasă 

În şcoala prietenoasă, elevii desfăşoară următoarele activităţi: 

|. Ei fac reatru, mult teatru. În felul acesta, copiii învață şi înțeleg să fie împreună, 
să lucreze împreună. Ei se apropie unul de altul, se ajută unul pe celălalt. Elevii învaţă să 
se pună în locul, rolul şi starea sufletească/emoţională a celuilalt. În pregătirea specta- 
colului, fiecare actor trece şi el prin ceea ce trece şi colegul lui. Ei ajung să îşi dea seama 
că formează un tot, o echipă, o trupă, iar nu un simplu grup (în care se înfruntă orgo- 
liile şi se forțează întâietățile). Ajung să-și împărtăşească emoțiile, să se susțină, să-şi 
dorească unul altuia succesul. Reuşita lor este a întregii echipe, după cum reuşita echipei 
(a trupei de teatru) este a fiecăruia în parte. Elevii învaţă şi treptat reușesc să descifreze 
limbajul nonverbal şi paraverbal, după cum învaţă să-şi folosească propriul limbaj non- 
verbal şi paraverbal în diferitele contexte de viață. În felul acesta, sunt mai atenţi unul 
cu celălalt, mai sensibili unii față de alţii, sunt mai expresivi, comunică mai bine, se 
înțeleg mai uşor. 

Pe scurt, îşi dezvoltă abilitățile comunicative şi relaționale. 

Prin teatru, elevii au ocazia să se autocunoască şi să-şi cunoască — mai profund, 
uneori, chiar în situaţii-limită — colegii, prietenii. Fiecare învaţă cum, cât şi când să se im- 
plice într-o relaţie; li se dezvoltă inteligența socială, emoțională, dar şi cea intrapersonală. 

De asemenea, prin teatru, elevii au acces la opere fundamentale şi la autori de 
primă mărime, autori care au ştiut să surprindă marile probleme ale vieţii, ale societății 
şi ale sufletului omenesc. Ei pătrund în lumea literaturii, prin cea a dialogului, a dra- 
maturgiei. 

Totodată, pot pătrunde şi prin cea a poeziei. Elevii învaţă să frazeze şi să simtă 
o poezie; ei învață să desprindă şi să ofere ascultătorului semnificațiile profunde ale 
mesajului poetic. Prin fiecare poezie, copiii se apropie de spiritul poeziei. Prin marii 
poeţi ai lumii şi ai culturii naționale, îi introducem pe elevi — mai mari sau mai mici — 
în universul liric, sensibil, delicat şi simbolic, deopotrivă. Eventual, pot crea ei înşişi 
poezie şi piese de teatru, pe care să le recite sau să le monteze pe scenă — ca regizori — 
în fața (şi pentru) colegii, profesorii sau părinţii (bunicii) lor. 

Astfel, elevii îşi dau seama că pot să creeze o lume, că pot schimba ceva pe 
măsura aspirațiilor, speranţelor şi — mai ales — a implicării lor. 

2. În şcoala prietenoasă, elevii fac desen, mult desen. Cum ştim, copiii iubesc 
culorile. Ei sunt fascinaţi de culori. Vor să deseneze, să picteze, să coloreze. Lumea 
desenului este lumea imaginaţiei, a fanteziei, lumea creației şi a sincerei expresii emo- 
ționale. Ea — lumea desenului/a picturii — este lumea frumosului, a luminii. 

Desenul, pictura sunt foarte strâns legate de lumină (Și, prin consecinţă, de jocul 
umbrelor). Copilăria este o perioadă a luminii. Copiii vin cu lumina din ei şi o pun pe 
planşă. Prin desen, îşi pot exprima bucuriile, dorinţele, aşteptările, uneori şi tristețile, 
dezamăgirile. Ei, copiii, îşi zugrăvesc sufletul, ei spun sincer ce se-ntâmplă în inima lor. 

Prin desen, prin pictură elevii ne oferă lumea lor, visele lor. Se simt liberi, spun 
ce simt să spună. 

3. În şcoala prietenoasă/atrăgătoare, elevii cântă. Copiilor le place să cânte, să 
se exprime prin sunet, să se înveselească. Ei cântă (vocal sau cu instrumente) şi se simt 
în largul lor. Glasurile lor sunt clare, calzi, susținute de o dăruire totală. Elevii zâmbesc, 
râd, se-ncurajează. Cântecul îi înalță, îi eliberează. Se simt în ei înşişi şi în lumea lor. 

Elevii pot cânta solo, dar şi în formaţie (eventual, cu solist/solişti). Fac repetiţii, 
multe şi obositoare repetiții, până la un anumit moment al pertecțiunii. Ei se ambiţio- 
nează să nu le scape nimic, sau — mai precis — ca nimic să nu sune fals. Prin muzică, îşi 
perfecționează gustul (artistic) şi urechea muzicală. Cu fiecare repetiţie sau cu fiecare 
spectacol, elevii se sincronizează din ce în ce mai bine şi creează o lume a armoniilor. 
Căci, aşa cum ştim de veacuri, muzica înseamnă armonie, echilibru, dozare, nuanțare, 
intensităţi, toate corelate cu mesajul partiturilor (ale creatorilor lor). 

În formaţie (în orchestră, în cor etc.), cântând împreună, dar diferit (la instru- 
mente diferite, pe voci etc.), se creează o linie melodică unică, magică, se creează o 
atmosferă artistică specială, pătrunzătoare, pe cât de tulburătoare, pe atât de suavă. Pe 
scurt, din talentul copiilor — pus să se exprime împreună — reiese frumosul pur şi simplu. 

4. În şcoala primitoare, atrăgătoare, copiii modelează, fac diferite obiecte din 
diferite materiale. Ei fac tot felul de forme, de scenete, de colaje, de asocieri. Platoul 
personal este plin de figuri interesante, masa individuală este plină de produse origi- 
nale proiectate în mintea lor. Mâinile le exprimă — de data aceasta — ideile, fantezia, creati- 
vitatea. Din mâinile copiilor răsare un fragment de lume: cu clădiri, cu parcuri, cu pârâuri, 
cu canale, cu maşini, cu animale, cu copaci, cu plante, cu oameni şi câte şi mai câte. 
Se nasc podoabe pentru pomul de iarnă sau diferite cusături, veşminte, daruri pentru 
părinți, bunici, prieteni, profesori, oaspeţi etc. 

Elevii modelează, cos, împletesc şi sunt mândri de mâinile şi de produsele mâinilor 
lor. Jocul imaginației este nelimitat şi febril; numărul formelor, al figurilor şi al produ- 
selor (din hârtie, stofă, carton, mase plastice etc.) este infinit. Spiritul lor este de nestă- 
pânit. Vor mereu și mereu să dea formă fluxurilor creative din ei: o luxurianță de idei, 
de forme, de obiecte, de produse. 

5. În această şcoală, elevii fac mișcare, fac multă mişcare. Cum se vede, nu este 
loc şi nu este timp pentru monotonie şi pentru plictis. 

Copiilor le place să alerge, să se întreacă, să se încurajeze, să ovaționeze. Lor le 
place să concureze, fie individual, fie în echipă (sunt, în general, cinstiți; nu trişează sau 
nu ştiu încă să trişeze,; ştiu că un concurs se poate derula atât timp cât participanţii, toți 
participanții, respectă regulile jocului, scrise sau nescrise, şi atât timp cât se respectă 
între ei, ca indivizi şi ca echipă). Copiii ştiu să se bată pentru ei sau pentru grupul din 
care fac parte. Le place să iasă câștigători sau să se ambiționeze să câştige data viitoare, 
la următoarea confruntare. Nimic nu este pierdut total, decât atunci când ne recunoaş- 
tem neputincioşi. 

Copiii exclamă, se susțin, sunt de o parte sau de alta: după simpatii, după prietenii, 
după apartenență sau după cum... intuiesc câștigătorii... Ei sunt animați şi nici nu simt 
când au obosit. Fără să-și dea seama, conectaţi total, întrec frecvent limita. Transpiră 
mult şi le este foarte sete. Oricând, dacă nu sunt(em) atenți sau nu sunt supravegheați, 
pot să se îmbolnăvească. Pentru ei însă nu există limită. Oboseala este singura constrân- 
gere. Altfel, aleargă, aleargă, aleargă... totul se află într-o continuă şi rapidă mișcare. 
Nici nu ştiu când trece timpul... 

6. Pe lângă toate acestea, copiii mai fac ceva. Ceva foarte important: cultivă şi 
îngrijesc plante, flori, mici şi simpatice animale; cultivă grădina şi îngrijesc curtea şcolii. 
Elevii află despre ele cum se numesc, cu ce se hrănesc, cum trebuie îngrijite, ce le 
trebuie ca să crească şi ca să trăiască. Pentru aceasta, pun întrebări, caută, se documen- 
tează, cercetează, caută pe internet, în bibliotecă şi află. 

Nici nu-şi dau seama când s-au ataşat de pomulețul, de arbustul, de florile, de 
plantele sau de simpaticul animal pe care le îngrijesc. Elevul a văzut cum a crescut 
planta/floarea/animalul lui şi înțelege cât de minunat este să îngrijească pe cineva/ceva. 
Inima îi este plină de bucurie, de grijă şi de ataşament. Este chiar mândru de ceea ce 
face, se simte util şi aproape... ca un om mare! 

Elevul află că atunci când îngrijim un lucru viu, simţim să îl protejăm. În felul 
acesta, copiii învață să îngrijească şi să protejeze natura, să îi admire frumuseţea, 
descoperă cât de minunată este aceasta. 

În şcoala prietenoasă, elevii mai pot face și altceva. Ei pot urma (ulterior) — în 
funcţie de interesele şi, prin urmare, de opţiunile lor — şi alte domenii: pe cel al ştiin- 
țelor (matematică, fizică, astronomie, chimie, antropologie, economie etc.), pe cel 
lingvistic (al limbilor clasice şi/sau cel al limbilor moderne), pe cel filosofic ş.a.m.d. 


Cum se vede, (aproape) nimic nu-i presează, (aproape) nimic nu-i amenință, 
(aproape) nimic nu le stă în cale, (aproape) nimic nu îi copleşeşte, nu îi sufocă, nu îi 
doboară pe elevi. Totul îi cheamă, îi stârneşte, îi provoacă, îi bucură, îi aşteptă, îi susțin. 
Copiii se simt iubiţi/acceptaţi/doriți. 

Lumea şcolii primitoare, prietenoase este lumea (sufletului) lui, iar lumea lui 
este lumea şcolii lui. | 

Am putea spune că, într-un anumit sens, şcoala prietenoasă se află într-o relaţie 
complementară cu societatea. Ea — acest tip de şcoală — îi oferă — cu prioritate — ceea 
ce societatea nu-i (mai) dă sau nu îi va mai da. Societatea hipermodernă este una 
hipertehnologizată. Tehnologiile apar şi vor apărea la tot pasul; sunt şi vor fi peste tot. 
Copilul interacționează cu ele de la vârstele cele mai timpurii. Este constrâns — printr-o 
ademenitoare şi subtilă constrângere — să le învețe, să le ştie, să le utilizeze. Încă de 
când sunt foarte mici, viaţa lor este abundent tehnologizată. Ecranul, civilizaţia ima- 
ginii şi existenţa statică le vor caracteriza viața. 

Societatea în care a intrat nu-i cere (şi nu-i va cere) să empatizeze (ci să concu- 
reze), să deseneze (ci să deschidă afaceri, să prospere, îi încurajează capacitățile antrepre- 
noriale), să cânte (ci să calculeze riscurile), să modeleze (ci să simuleze pe calculator), să 
se mişte (ci să stea ore întregi, chiar zile, la birou). 

Școala primitoare, atrăgătoare este o şcoală complementară. Îi învaţă pe copii 
să trăiască printre oameni, să-şi dezvolte şi să-şi exprime sensibilitatea, să-şi dezvolte 
frumuseţea interioară, să-şi dorească mișcarea, prietenia, colaborarea; dezvoltă şi întă- 
reşte spiritul de echipă. 

Pe scurt, școala prietenoasă — complementară, dar necesară societății aşa cum se 
configurează ea — va da un elev împlinit, dornic să se exprime în varietatea dimensiu- 
nilor sale, un absolvent bucuros, ataşat de colegii lui, alături de ei, pregătit să lucreze 
individual, dar şi în echipă, atent la fragilitatea, dar şi la frumuseţea mediului natural şi — 
totodată — protector al acestuia. 


Concluzii 

O şcoală prietenoasă este o şcoală în care elevii se simt în siguranță, respectați, 
stimulaţi, iubiţi. Ea le oferă ceea ce societatea le dă (din ce în ce mai) puţin sau deloc. 
Prin urmare, în raport cu sistemul social, acest tip de şcoală este unul complementar: 
ea formează o ființă armonioasă, multidimensională, umană. 


ÎNVĂŢĂMÂNT SUPERIOR, CUNOAŞTERE, CULTURĂ ŞI BANI 


Introducere 

Ne aflăm în fața unei realități pe cât de neaşteptate — acum câţiva ani — pe atât 
de provocatoare. Mulţi dintre noi — cadre didactice universitare, oameni de cultură, 
specialişti de înaltă calificare, cercetători — nu s-ar fi gândit vreodată că ar putea sta 
alături universitatea, cunoaşterea fundamentală, cultura umanistă şi ştiinţifică şi lumea 
afacerilor. Cum însă în vremurile noastre — potrivit celor mai ciudate idei şi neaştep- 
tate corelaţii, (aproape) totul este posibil — pare că o atare preocupare nu mai constituie 
o ciudățenie. 

În esență, este vorba de destinul, actual şi viitor, al învățământului superior, de 
menirea şi de funcţiile sale aşa cum se configurează ele şi cum sunt înțelese de către 
administratorii sistemului, de către specialişti, cadrele didactice însele sau de către oa- 
menii de afaceri. Obiectivele şi finalitățile activităţii universitare, predarea, învățarea, 
conținuturile şi metodele didactice, cercetarea, raporturile dintre profesori şi studenți, 
evaluarea şi promovarea cadrelor didactice universitare, evaluarea instituțiilor univer- 
sitare înseşi, prestigiul şi finanţarea lor depind de modul cum este înţeleasă misiunea 
Universităţii în contextul social-economic şi istoric actual. 

Rolul actual al Universităţii şi în viitorul previzibil 

Ca şi omenirea, şi învăţământul superior se află la răscruce. Într-o societate aflată 
mereu în criză de timp, neliniştită, agitată, hipertehnologizată şi hiperconsumistă 
(Lipovetsky, 2007), prioritar preocupată de eficiență (financiară), mereu constrânsă să-şi 
rezolve crizele (imediate), universitatea nu poate fi ocolită. Unii administratori, specia- 
lişti, cercetători consideră că ea trebuie amestecată în aceste procese, alţii că ar trebui 
să-şi onoreze — pe mai departe — misiunea şi funcțiile cu care a fost dintotdeauna investită. 

Astfel, cei care susţin că învățământul superior poate funcționa în continuare şi 
mai bine dacă se deschide proceselor economico-financiare pleacă de la constatarea 
potrivit căreia „socialul, prin componenta sa dinamică — piaţa muncii — restructurează 
(recombină, diminuează, dezvoltă) domeniile de cunoaştere, influențând zona episte- 
mologică. La rândul lor, domeniile de cunoaştere, la nivelul cercetării aplicate, acţio- 
nează asupra socialului prin crearea unor noi profesii şi restructurarea altora. "Toate 
aceste interacțiuni şi interdependenţe trebuie avute în vedere — consideră M.F. Singer 
(2006) — într-o proiectare coerentă a universității viitorului” (p. 9). Accentul se transferă 
„de pe domeniul de cunoaștere — în continuă transformare — pe dezvoltarea acelor com- 
petențe relevante pentru activitatea post-licenţă”, precizează aceeaşi autoare (ibidem). 

Pentru aceeaşi categorie de administratori şi de cercetători devine tot mai clar 
faptul că în societatea actuală universităţile cele mai performante sunt cele asimilate cu 
corporaţiile. Fiind aşteptat (şi, prin urmare, împinse) să genereze profituri pentru realizarea 
unor bunuri publice, universitățile „tind să se transforme în corporaţii comerciale de 
un tip aparte” (Vlăsceanu, 2007, p. 235). Mai precis, ele devin corporații ale învățării 

şi cercetării. Acest model organizațional s-a configurat pentru prima dată în SUA, înce- 
pând cu prima jumătate a secolului al XX-lea”. 

Privite din acest punct de vedere, instituțiile de învățământ superior sunt apreciate 
potrivit următoarelor criterii: calitatea serviciilor de instruire, angajarea şi competenţa 
profesională a absolvenţilor, productivitatea cercetărilor, eficiența economică (măsu- 
rată prin veniturile/profiturile aduse de universitate). Între criteriile enumerate, evaluarea 
eficienţei economice prevalează în raport cu celelalte trei anterioare lui. 

În faţa acestei situaţii, universitatea este presată să devină o corporație pe cât de 
autonomă, pe atât de comercială. Ea vinde servicii educaționale studenților deveniți 
„Clienți” şi „consumatori”, îşi schimbă structura şi funcţionarea după modelul corpora- 
țiilor industriale, pentru a propune strategii de marketing şi relații publice, de asigurare 
a calității şi de parteneriat cu industria, aspirând chiar să fie cotată la bursă (idem, p. 236). 
În atare condiţii, universitatea devine răspunzătoare mai ales faţă de clienţi, de corpo- 
rațiile cu care încheie diferite contracte, față de alți finanțatori și donatori. Ea trebuie 
să caute „o nişă pe piață pentru a-şi afirma marca, departamentele, este un «centru de 
venituri», profesorul, un antreprenor, iar instituţia, o corporație pentru profit” (idem, 
pp. 250-251). 

C-o vrem sau nu, învăţământul superior a ajuns să fie privit — tot mai mult şi de 
către tot mai mulți — ca o industrie, ca un serviciu (alături și împreună cu serviciile ban- 
care, turistice, de sănătate etc.), ca o parte a economiei, pe care nu doar o serveşte, dar 
O şi produce sub formă financiară şi sub forma bunurilor simbolice şi materiale. 

Pentru această categorie de administratori, specialişti și cadre didactice, univer- 
sitatea devine — tot mai evident — „o organizație a pieţei” (idem, p. 247). Ea este mereu 
amenințată cu decăderea financiară. Potrivit lor, arbitrii pieţei academice devin banii şi 
valoarea de piață a diplomei. Resursele financiare şi-au extins influența, adică domi- 
nația — scrie L. Vlăsceanu (2007) — aproape în toate sectoarele lumii academice. Banul 
devine zeul absolut al universităţii începutului de mileniu III, în sensul că el dictează 
selecția şi orientarea studenților, predarea şi învățarea, comandă cercetarea, mai ales 
aplicativă, pentru că locul celei fundamentale este limitat la maximum (p. 250)”. 


“! Să ne (re)amintim, în acest context, de revolta studenților americani din anii *60. Celebrul sociolog 
francez R. Boudon precizează: „una dintre revendicările principale ale studenților în timpul crizei univer- 
sitare din anii '60 viza să orienteze corpul profesoral de la cercetare (preocupată de profit financiar și de 
satisfacerea nevoilor firmelor finanţatoare — n.n. — G.A.) la învățământ. Studenţii au reproşat profesorilor 
lor că nu manifestau decât un interes limitat pentru învățământul propriu zis şi că acordau cea mai mare 
parte a energiei şi a timpului lor cercetării” (1998, p. 279). Desigur, continuă autorul, studenții americani 
aveau un motiv întemeiat atunci când „se plângeau de neglijenţa profesorilor în privinţa sarcinilor lor de 
invățământ” (idem, p. 280) 

” Devenind, de la un timp, zeul absolut al universităţii, banul produce şi alte efecte, mai mult sau mai 
puțin vizibile, într-un interval de timp greu de precizat: 

* Un prim efect este refluxul culturii înalte (Scruton, 2011). În fața banilor, cultura pierde teren. În această 
situație, tinde să se extindă, potrivit renumitului gânditor şi profesor britanic, omul-kitsch, ce umple lumea 
cu „emoţii contrafăcute, cu o moralitate contrafăcută şi cu valori estetice contrafăcute” (2011, p. 119). 

* Cel de-al doilea efect vizează corpul profesoral promovat în mediul academic. Probabil că, treptat, vor 
dispărea profesorii cu o profundă şi largă viziune spiritual-filosofică, cu o riguroasă/solidă structură 
culturală, bine aşezaţi în domeniul reflecției şi al valorilor esențiale ale umanităţii (consideraţi ca depăşiţi, 
ca inactuali, ca ineficienţi). În acelaşi timp, locul acestora va fi luat de profesorii cu înalte abilităţi practice şi cu 

Pe scurt, devine tot mai clar faptul că antreprenoriatul a ajuns să fie proclamat 
ca virtute a lumii academice, o lume concurențială ea însăşi — parte a societății hiper- 
concurențiale în care trăim —, iar universitatea antreprenorială o realitate tot mai greu 
de evitat. 

Precum se vede, potrivit acestor specialişti, logica exclusivă a pieței pare să 
absoarbă şi activitatea academică. S-a ajuns ca expresia „universitate” să apară din ce 
în ce mai des în denumiri multiple precum: „service university”, „company university” 
sau „comercial university” (chiar „Hamburger university”). În toată această dinamică 
este vorba nu numai despre reconsiderarea menirii şi a obiectivelor învățământului su- 
perior, ci şi de un nou mod de a concepe conținuturile, ştiinţa. Modul de cunoaștere 
consacrat în universități — până nu demult — se definea prin: obiectivitate, universali- 
tate, independență valorică sau ideologică şi libertate academică. Acesta era realizat 
prin organizarea disciplinară a cercetării, a cunoaşterii. Forma sub care se realiza acest 
tip de cunoaștere era comunitatea ştiinţifică, „caracterizată printr-o autonomie deter- 
minată de faptul că numai logica internă a ştiinţei poate constitui agenda de probleme 
supuse cercetării, nefiind posibilă nicio imixtiune externă în această producere şi eva- 
luare a ştiinţei” (Pârvu, 2008, p. 38). Însă, cu cât universitatea devine tot mai inserată 
în mecanismele economico-financiare date la un moment dat, cu atât — precizează 
]. Pârvu (2008) — „ea devine tot mai supusă constrângerilor unei lumi dinamice, în care 
sistemele interpretative, valorile, reprezentările şi instrumentele metodologice se află 
într-o continuă modificare” (p. 39). 

În universitatea antreprenorială (organizată după modelul de marketing econo- 
MIC şi centrată pe a treia funcţie a universității, respectiv pe aceea de a servi economia 
şi mediul de afaceri) cel mai important parametru pare a-l reprezenta acum „contextul 
aplicării”, „ştiinţa aplicată” (idem, p. 31). Însăşi cunoaşterea fundamentală „se rede- 
fineşte ca o cunoaştere produsă ab initio în contextul aplicării” (ibidem). 

Se profilează un nou mod de producere a cunoaşterii. Acesta nu-şi defineşte 
problemele plecând de la evoluția internă a unei discipline ştiinţifice, ci ele sunt deter- 
minate de obiective practice stabilite de mediul social-economic (Gibbons, 1997 apud 
Pârvu, 2008, p. 31). Temele sunt formulate, cel mai adesea, de instituții şi organizații 
extra-ştiințifice. Această modalitate de producere a cunoaşterii sporeşte reflexivitatea 
cercetătorilor, întrucât „obiectivele cercetării nu pot fi specificate în termeni exclusiv 
ştiinţifici sau tehnologici. În acest context, precizează 1. Pârvu (2008), problemele eticii 
cercetării devin mult mai evidente” (p. 32). De aceea, în multe situaţii se impune chiar 
drept coordonator de program un reprezentant al disciplinelor umaniste. 

Privită din acest punct de vedere şi reorganizată potrivit acestei tendinţe, funcția 
culturală a universităţii se diminuează în favoarea celei economico-financiare. Ea îşi 
poate pierde nu numai funcţia de producere a cunoaşterii, ci şi pe aceea de educaţie, de 
formare, de principal creator de cunoaştere fundamentală și de formare a celor mai 
performanţi cercetători (Pârvu, 2008, p. 40). 


o viziune pragmatică asupra învățământului superior. Vor rămâne şi/sau vor ieşi la iveală acele cadre di- 
dactice universitare care ştiu — prin pregătirea şi! prin activitatea lor — să facă bani, care aduc profit, câştig. 
Pare, astfel, că oamenii de cultură şi cultura însăşi se retrag — încet-încet — din spaţiul universitar. Vor 
domina profesorii-oameni de afaceri, întreprinzători, preocupaţi de înmulţirea banilor. 

A existat și există în lumea academică însă şi cealaltă categorie de administra- 
tori, specialişti, cadre didactice care susţin (şi cred) că misiunea universităţii este cul- 
tura. Cultura este substanța universității, consideră Ortega y Gasset (1999). Celebrul 
filosof spaniol arată că sarcina principală a universităţii este aceea „de a-l lumina pe 
om, de a-l învăţa cultura deplină a timpului său, de a-i dezvălui cu claritate şi precizie 
uriaşa lume a prezentului, în care trebuie să-şi încadreze viaţa pentru ca aceasta să fie 
autentică” (1999, p. 71). Ea, universitatea, are misiunea de a forma, înainte de toate, 
oameni culți. „Pentru a nu rătăci drumul în jungla vieții trebuie să fii cult”, scrie gândi- 
torul, iar „cultura este cea care îl salvează pe om din naufragiul vieții, ceea ce îi îngă- 
duie să trăiască fără ca viaţa lui să fie o tragedie lipsită de sens ori o totală înţosire” 
(idem, p. 30). 

În celebra sa lucrare Misiunea Universităţii, ]. Ortega y Gasset precizează că 
învăţământul universitar are următoarele trei funcţii: transmiterea culturii, învățămân- 
tul profesiilor, cercetarea ştiinţifică şi educarea noilor oameni de ştiinţă (idem, p. 39). 
Totodată, universitatea este inseparabilă de ştiinţă. Ortega y Gasset notează: „O atmos- 
feră încărcată de entuziasm și de eforturi ştiinţifice este premisa profundă pentru 
existența universității” (p. 83). Ştiinţa este demnitatea, sufletul universităţii (ibidem). 

Nu înseamnă că ea este ruptă de realitate, de viaţa socială. Universitatea, în con- 
cepția gânditorului spaniol, nu are nevoie numai de un contact permanent cu ştiinţa 
(căci riscă să se anchilozeze), ci „are nevoie de asemenea de un contact permanent cu 
existența publică, cu realitatea istorică, cu prezentul” (p. 84). Viaţa publică are nevoie 
de intervenția imediată a universității, de îndrumarea ei, întrucât ea — viaţa în ea însăși — 
este oarbă, lipsită de direcție proprie, susține Ortega y Gasset. Universitatea intervine 
în actualitate ca universitate, tratând marile teme ale actualități din propriul ei punct 
de vedere — cultural, profesional şi ştiinţific. „Ea se va impune ca o «forță spirituală» 
superioară faţă de presă, reprezentând seninătatea față de frenezie, acuitatea serioasă 
față de frivolitate şi de prostia gogonată” (1999, p. 86). 

Din acelaşi punct de vedere priveşte condiţia actuală a universității şi 1. Pînzaru. 
Profesorul bucureştean susține ideea potrivit căreia „obiectivele unei universități nu ar 
trebui să fie nici competiția, nici adaptarea la piață, nici păstrarea structurii organiza- 
Honale, nici echilibrul dintre venituri şi cheltuieli. Ci formarea, educarea, cercetarea” 
(2008, p. 11). Pentru aceasta, universitatea „ar trebui să aibă o structură organizaţio- 
nală nu ceva mai dependentă de piaţă, ci mai independentă de ea” (ibidem), căci, 
bunăoară, de vreme ce ei câştigă cel mai bine, vom crea facultăţi pentru fotbalişti. 

Actualmente, universitatea „are nevoie de autonomie pentru formare, educație şi 
cercetare, şi nu pentru alte scopuri ""(idem, p. 12). Potrivit opiniei lui |. Pînzaru, soluția 
nu este „optimizarea managementului firmelor de învățământ superior în termeni de 
eficienţă şi de profit” (ibidem). În context, nu transformarea lui A. Einstein în director 
de grant a adus succesul teoriei relativității. Prin urmare, universitatea nu este o afa- 
cere de la care curg bani, ci „un grup structurat de personal în genere exigent, care vrea 
edituri, laboratoare, periodice şi salarii”, precizează profesorul bucureştean şi rector al 
Universităţii din Bucureşti. El vrea, de asemenea, timp de lucru, încredere în el şi în 
responsabilitatea lui, libertate şi o atmosferă favorabilă creației şi inovării. 

La rândul său, celebrul profesor american al Universităţii din Chicago, A. Bloom, 
considera că pentru națiunile moderne, criza universităţii — cămin al raţiunii — este 
poate cea mai profundă cu care se confruntă acestea (2006, p. 21). Autorul constată că 
„ceea ce e aglomerat, ieftin şi efemer a uzurpat tot ceea ce rămăsese din etern în viaţa 
noastră cotidiană” (idem, p. 64). Pe fondul acesta — al crizei universităţii — profesorul 
american constată o entropie spirituală, „0 evaporare a sângelui clocotind al sufletu- 
lui”, temă pe care Fr. Nietzsche o găsea justificată şi pe care a pus-o în centrul gândirii 
sale. Filosoful german susținea faptul că „arcul spiritului s-a destins şi riscă să rămână 
astfel permanent” (2006, p. 54). Lipsa de educaţie face ca studenții să caute cultura 
oriunde este ea disponibilă fără a fi capabili să distingă între sublim şi gunoi, între 
înțelegere fină şi propagandă, între profund şi superficial. 

Potrivit lui A. Bloom, pentru a nu cădea pradă măruntelor lor dorinţe şi pentru a 
descoperi ceea ce este serios în ei înşişi, studenţii au nevoie de distanțare de lumea 
contemporană. Totodată, fiind preocupaţi numai de aspectele aplicative, practice, de 
profit, ei nu mai citesc sau citesc foarte puţin. Pierderea cărților — remarcă celebrul 
autor american — i-a făcut pe tineri mai mărginiţi şi mai lipsiţi de relef. „Mai mărginiţi 
fiindcă le lipseşte lucrul cel mai necesar, o bază reală pentru nemulțumirea față de pre- 
zent şi conştiinţa că există alternative la ea. Ei sunt mulţumiţi cu ceea ce există şi lipsiţi 
de speranța că vor scăpa vreodată de asta. Mai lipsiţi de relief fiindcă, fără interpreta- 
rea lucrurilor, fără poezie sau activitatea imaginației, sufletele lor sunt nişte oglinzi nu 
ale naturii, ci a ceea ce e împrejur. Rafinamentul ochiului minţii e imposibil fără spriji- 
nul literaturii mari” (2006, pp. 66-67). În orice caz, constată autorul volumului Criza 
spiritului american, studenţii noştri şi-au pierdut obişnuința şi gustul de a citi; ei nu 
aşteaptă de la lectură „o plăcere şi o ameliorare” (idem, p. 68). Faptul că nu mai sunt 
citite cărțile bune slăbeşte vederea şi întăreşte cea mai pernicioasă tendință a noastră: 
credinţa că tot ce există este aici şi acum. Pe scurt, A. Bloom consideră că „universită- 
țile nu mai au vocaţia de a produce gentlemeni şi erudiţi” (idem, p. 102). 

Remarcabilul autor american susține că „universitatea trebuie să vină în sprijinul 
rațiunii timide şi neajutorate”. Ea este locul unde investigația şi deschiderea filosofică 
intră în drepturi. Învăţământul superior are menirea să încurajeze „folosirea neinstru- 
mentală a rațiunii de dragul ei, să ofere atmosfera în care superioritatea morală şi fizică a 
voinţei dominante nu va intimida îndoiala filosofică” (idem, pp. 295-296). Universitatea 
este mediul libertății spiritului, a gândirii alternative. „Iirania cea mai plină de succes — 
scrie A. Bloom — nu este aceea care foloseşte forța pentru a asigura uniformitatea, ci 
aceea care înlătură capacitatea de a fi conștient de alte posibilităţi, care face să pară de 
neconceput ideea că alte căi sunt viabile, care înlătură sentimentul că există un exterior” 
(idem, p. 296). 

Universitatea „împiedică sau vindecă orbirea democratică”, de dragul păstrării 
libertăţii spiritului, fără îndoială „una dintre cele mai importante libertăţi” (idem, p. 299). 
Pentru A. Bloom, universitatea se opune efemerului, schimbătorului, ea încurajează 
spiritul socratic (p. 318). Socrate este esenţa universității. Ea are sarcina de „a menţine 
întrebările permanente în centrul atenției” (p. 480). 

Opţiune 

Tot mai puţin putem nega marile presiuni cărora trebuie să le facă astăzi învăță- 
mântul superior. Pare că este vorba de o confruntare din ce în ce mai puternică între 
administratorii, specialiştii, cadrele didactice cu simţul realității şi cei idealişti. 

Tinde să se răspândească şi să domine reprezentarea potrivit căreia menirea, obiec- 
tivele şi funcţiile universității clasice trebuie supuse unei reconsiderări radicale dacă 
„ceea ce urmărim este ca această instituție să servească bine nevoile unei societăţi în 
care performanţa şi randamentul reprezintă însemne supreme ale succesului” (Flonta, 
2008, p. 18). 

Ca instituţie de învățământ superior, universitatea are ca principal obiectiv for- 
marea studenților şi cultivarea cu precădere a valorilor universale. Formarea are în 
vedere familiarizarea studentului cu bazele unui domeniu al culturii ştiinţifice, tehnice 
sau umaniste „prin care se urmăreşte dezvoltarea capacității de gândire independentă 
şi a disponibilităţii pentru iniţiativă personală şi creaţie” (Flonta, 2008, p. 18). Potrivit 
lui M. Flonta, universitatea modelează personalitatea intelectuală şi morală a tinerilor 
„prin exercițiile şi experiențele specifice unui domeniu al cercetării şi al culturii”, indivizi 
capabili apoi să se formeze ca buni experți. În procesul formării studenţilor este esen- 
țial contactul lor cu gândirea vie şi inventivă a celor care îi îndrumă, exersarea perma- 
nentă individuală şi/sau în grup a capacităților lor personale în domeniul de specializare pe 
care şi l-au ales. 

În viziunea lui M. Flonta, universitatea oferă în primul rând „cadrul general de 
competenţe, deprinderi și abilităţi care asigură premisele înfăptuirii cu succes a cerin- 
țelor unei specializări viitoare” (idem, p. 19). Aceste competențe, deprinderi și abilități 
se vor profila tot mai clar pe parcursul carierei şi al rezolvării problemelor ivite în do- 
meniul specializării şi odată cu practicarea ei. Procesul rămâne mereu deschis. 

Autorul constată faptul că — în diferite epoci istorice — idealul formativ al univer- 
sității s-a confruntat cu inamici puternici: dogme religioase, dogme ideologice, dogme 
politice. Ele au blocat şi pot bloca „discuţia liberă şi examenul critic al ideilor” (2008, 
p. 19). Astăzi — precum am văzut — pare că prioritatea formării este afectată cu deose- 
bire de „modul cum este absorbit mesajul acelui cult al eficienţei care a devenit religia 
birocraţiei înalte şi a unor cercuri de afaceri” (idem, p. 20). 

Însă dincolo de aceste căutări, risipiri, frământări, ideologii şi opțiuni referitoare 
la direcția evoluţiei universității pare că nimic nu este mai important decât formarea 
unei minţi bune. „Formarea unei minţi bune — notează profesorul M. Flonta (2008) —, 
capabile să se orienteze repede în situaţii noi, să dezvolte inițiative în contexte în care 
factorii de incertitudine şi de risc au o pondere însemnată, este acea contribuţie care, 
mai mult decât oricare alta, califică o instituție de învăţământ superior drept universi- 
tate” (idem, p. 20). Este vorba de a forma cercetători „cu capacități de a identifica noi 
probleme, de a elabora în mod independent, inventând şi evaluând strategii” (ibidem). 

În acest context, unui învățământ superior îi revine, în egală măsură, menirea de 
a forma minţi cu potențialități pentru cercetare ştiinţifică şi tehnologică, ca şi pentru 
abordarea celor mai diverse şi profitabile activități practice. De asemenea, îi revine 
sarcina de a forma minţi capabile să înveţe pe întreaga perioadă a vieții profesionale 
active, minți capabile „să-şi reevalueze continuu strategiile de gândire şi criteriile de 
excelenţă” (idem, p. 21). 

Concluzii 

Prin urmare, reiese faptul că dilema privind scopul/rolul actual al universităţii — 
acela de a forma pentru cercetarea fundamentală sau pentru marea şi imprevizibila piață 
a muncii — pare lipsită de sens. 

De asemenea, o altă funcție importantă a învățământului superior este aceea de 
a promova valori cu vocaţie universală precum: examenul rațiunii, dreptatea, egalitatea 
şanselor, solidaritatea, respectul demnității umane etc. Prin aceasta, universitatea are 
misiunea de a contribui la apropierea comunităților omeneşti, la stimularea dialogului 
dintre ele. În universitate este posibilă stimularea dialogului culturilor, a deschiderii între 
diferite discipline intelectuale, între diferite domenii de cercetare, între elite, între cunoaş- 
tere şi viaţa de zi cu zl. 


ÎN LOC DE ÎNCHEIERE 


Educaţia privită de sus şi educaţia privită de jos 


Introducere 

Pe parcursul practicării ei şi de-a lungul reflecției pe marginea ei, educaţia a fost 
abordată din diferite unghiuri. Putem fi chiar impresionați de modul cum au înţeles 
marii gânditori şi marii pedagogi a! lumii să o trateze. 

Analizând mai cu atenţie, ne putem da seama totuși că educaţia a fost (şi este) 
abordată, în esență, doar din două unghiuri fundamentale de vedere: unul de sus şi unul de 
jos. În funcţie de acesta, cei implicaţi în domeniul educaţiei au acționat şi acţionează, 
au interacționat şi interacționează, au luat şi iau decizii, au valorizat şi valorizează ati- 
tudini, comportamente, au îndrumat și înţeleg, să îndrume, şi-au format Și îşi formează 
aşteptările, şi-au ales şi îşi aleg metodele, au căutat şi îşi caută soluțiile. 


Educaţia privită de sus 

A privi educaţia de sus înseamnă a o privi de la o anumită distanţă; mai mare 
sau mai mică, dar de la o anumită distanță. Apoi, mai înseamnă a o privi cu o anumită 
exigență; mai mare sau mai mică, dar cu o anumită exigenţă. 

Cel care o vede de sus consideră că educației trebuie să i se impună anumite rigori 
de către cei care ştiu ce rigori să impună şi anumite reguli de către cei care ştiu ce 
reguli să ceară. 

Când abordăm de sus educaţia, suntem detaşaţi de convulsiile, tensiunile şi im- 
preciziile ei. Elevul/discipolul zrebuie să facă sau să nu facă un anumit lucru, să aibă 
sau să nu aibă o anumită atitudine/un anumit comportament în funcție de ceea ce a 
stabilit educatorul. Acesta — discipolul — trebuie să intre în limitele anumitor cerințe, 
norme, bareme în care crede profesorul lui (şi în cultul cărora, probabil, a fost el însuși 
educat). 

Când o privim de sus, privim educaţia cu ştiinţă, ne pretindem cunoscători şi, 
prin urmare, avem tendința de a-i impune elevului, spre folosul şi binele lui şi spre folosul 
şi binele societăţii în care trăieşte (sau în care va trăi) anumite cunoştinţe, abilități, 
competenţe etc. Vrem ca mintea şi sufletul discipolului să se îmbogăţească, să se în- 
frumusețeze cu ceea ce credem noi, profesorii, că este valoros şi frumos în lumea asta 
(potrivit învățăturii şi înţelepciunii noastre). 

A privi de sus educaţia înseamnă a o privi de pe poziţie de autoritate, aceea a 
respectării normei, a interdicțiilor şi a permisivităților cerute/impuse de purtătorul auto- 
rității (fie ea formal-instituțională, fie infomal-afectivă). 

Astfel, educația ne apare mai degrabă ca o acţiune coercitivă, normativă, impe- 
rativă. Echipaţi cu o asemenea abordare, profesorii apelează la metode punitive sau 
persuasive şi vor un feedback al eficienței aplicării lor, în funcție de care continuă să 
le aplice sau, dimpotrivă, se preocupă să le schimbe cu altele mai eficace. 

În educaţie, gândurile, atitudinile, comportamentele, reacţiile, relaţiile nu pot fi 
lăsate la voia-ntâmplării. Ele trebuie orientate, unele încurajate, altele descurajate; ori- 
cum, sancţionate, într-un fel sau altul. Pe scurt, cel care priveşte educația de sus oferă 
trasee de organizare şi de derulare acțiunilor formative. Pentru el, nu există educaţie 
fără reglementări, regulamente. Centrul său major de interes şi, prin urmare, principala 
sa preocupare sunt judecăţile, aprecierile, pretențiile, comparațiile, criteriile, evaluările. 

Când o priveşte de sus, profesorul se consideră (şi se comportă ca) un produs finit. 
Se vede pe sine încheiat, realizat. Acum, poate să ceară, poate să normeze, poate să(-şi) 
impună viziunea, concluziile, punctul său de vedere. Are soliditate şi siguranță. Ştie ce 
face, ce zice, ce pretinde. Se vede un reper, o unitate de măsură. Şi chiar dacă mai are 
(trecătoare) îndoieli, ele sunt secundare, fără importanță. Pe scurt, ştie ce ştie, ştie ce 
poate, ştie ce vrea, ştie ce are de făcut. Este precum o stâncă: nemişcată, tare, perenă, 
bine orientată. 

La fel pare că se întâmplă şi cu educaţia. Văzută de sus, elementele şi articula- 
iile ei sunt deja încheiate, osificate. Le avem precum le vrem, fără să ştim de zbaterile 
și de confruntările premergătoare sau de cele aflate în curs de desfăşurare. Acum, avem 
de-a face cu un peisaj calm, aflat sub control. Educaţia stă liniştită, este clară, pusă „în 
căpăstru”. Constituie un teritoriu cunoscut, trebuie doar administrat, coordonat şi con- 
trolat. Discipolii nu trebuie decât să urmeze ceea ce li se spune să urmeze, să facă ceea 
ce li se spune să facă. Ei sunt la dispoziţia profesorului şi pe mâinile lui sigure. 

Când o privim de sus, educaţia nu are probleme. Ele sunt rezolvate sau nu există 
pur Și simplu. Toate sunt în regulă şi nu trebuie decât sistematizate, ordonate, orien- 
tate, conduse. Educaţia este matriţată, închisă în norme, în criterii, în standarde. Situați 
pe această poziție, noi, profesorii, credem că ceea ce facem este ceea ce trebuie făcut. 
Nivelăm, aranjăm, aliniem, acceptăm sau respingem. Este tot ceea ce se poate întâmpla. 


Educaţia privită de jos 

A privi de jos educaţia înseamnă a o privi în intimitatea ei. Ea este văzută 
în tensiunile şi în nelimpezimile/nelimpezirile ei, în dilemele şi în nesiguranţele ei, în 
răvăşirile şi în convulsiile prin care trece. 

Acum, ea este văzută în stare de fermentație, cu neregularitățile ei, când faptele, 
împrejurările, lucrurile se ciocnesc, cu momentele ei de tăcere şi de revoltă, de con- 
sternare şi de izbândă. Avem de-a face cu educația aflată în vârtejul ezitărilor, al re- 
ținerilor şi al lansărilor sale. Privită de jos, educaţia este văzută în zbaterile facerii ei. 
Este o stare de puls, de zvâcnire, de criză. Știm că oricând este posibil să apară devieri, 
nesincronizări, derapaje de la mersul dorit şi/sau anticipat al lucrurilor. Putem avea 
oricând surprize, ştim că ele pot să apară în orice moment. 

Când o privim de Jos, ne situăm în tumultul educaţiei, acolo unde se plămădeşte, 
apoi se coace şi treptat se rumeneşte ea. Din acest unghi putem surprinde atât legăturile 
organice ale educației cu realitățile schimbătoare, neliniştite, cât şi cedările şi necedă- 
rile ei în confruntarea cu acestea. De pe această poziție, avem acces la lumea fluidă, 
învolburată în care se mişcă spiritul spre a-şi clarifica — în cele din urmă — identitatea, 
iar omul propriul sens al vieţii. 

Situaţi în zona de jos a educaţiei, ne aflăm în partea ei crepusculară. Suntem în- 
cordaţi, neliniştiți, ştim şi nu ştim ce vrem, facem şi așteptăm, așteptăm şi vom vedea 
dacă o vom lua de la capăt sau vom merge înainte. Suntem mereu în lucru, mereu angajaţi, 
mereu pregătiţi să intervenim, să reconstruim. În această zonă suntem întotdeauna la 
răscruce. Ştim că educaţia este o succesiune de răscruci. La fiecare pas poate fi vorba 
de asumarea unei opțiuni, a unei decizii, a unei direcții din mai multe posibite. Trăim 
cu speranța că ceea ce am făcut (sau că ceea ce facem) este bine. Nimic nu este sigur, 
nimic nu este complet. Suntem mereu în stare de veghe. 

Pe scurt, educaţia este abordată ca existenţă vie, mereu în devenire. 

A privi educația de jos înseamnă, prin urmare, a lua lucrurile aşa cum sunt, în 
desfăşurarea lor şi în încercarea lor continuă, dar continuă, de a le înțelege, de a le trăi 
aşa precum suntem în stare să le trăim în momentul în care ne aflăm. Când o privim de 
jos, simțim educaţia ca fiind țesătură din țesătura vieţii noastre. În context, am putea 
spune că ne aflăm — de fapt — în /umea comună a educatorului şi a discipolului, în inferio- 
rul ei; vrem să ştim îndeaproape ce se întâmplă. Desigur, ştim că se întâmplă mereu (câte) 
ceva, dar mai ştim şi că nu ştim (Şi nici nu vom şti) vreodată totul. 

În această lume vedem cum stau față-n față profesorul şi elevul, cum se inter- 
sectează în fiecare clipă căutările lor, cum se confruntă experiențele educatorului cu 
imaturitățile discipolului, vedem — mai departe — cum se nasc drumuri şi cum — în cele 
din urmă — se croieşte unul. 

Privită de jos, educaţia este mai degrabă o acțiune permisivă, un gest atent la de- 
talii, la întâmplări, la situaţii şi la simțămintele însoţitoare, la momentele unice, parti- 
culare, irepetabile ale stărilor sufleteşti prin care trec elevul şi profesorul. Altfel spus, 
suntem mereu conectaţi la mesajele şi la atitudinile lor. 

Totodată, elevul simte că profesorul încearcă să simtă ca şi el, că îi este aproape, 
că nu este singur, că nu are în față un obiect dur, un judecător rece. Pe scurt, ne aflăm 
în interiorul unei neîntrerupte şi provocatoare dinamici a formării fiinţei omeneşti. 

Cel care vede educația de jos, o priveşte cu deschidere, cu prudenţă. Ştie câte ceva, 
dar mai ştie că din orice experiență se mai poate învăța sau înţelege ceva. Desluşeşte 
relația intimă dintre educație și învăţare. Profesorul o priveşte cu modestie, ştiind că nu 
poate cuprinde totul şi că nimic nu este şi nu poate fi încheiat. În fond, învăţăm toţi de 
la toți şi ne formăm — într-un fel sau altul — toți pe toți. 

Când privim de jos educaţia suntem împreună cu discipolul, în încercarea de a 
ne găsi — şi noi, şi el — modul de a ne exprima și de a fi în lume. Participăm, suntem în 
interiorul facerii, al formării, al devenirii. Avem puncte de vedere, afirmaţii, revelații, 
dar şi îndoieli, reveniri, limpeziri relative şi reluări periodice, când tensiunea procesului 
cere — pentru a nu distruge totul — o nouă concepție, o nouă sinteză, o nouă întemeiere. 

Așadar, se vede bine că nu avem timp de normări, de reglementări, căci nu putem 
norma frământarea, parțialitatea, nedesăvârşitul, fierberea. Nu putem norma ce nu este 
încheiat. Din acest unghi ştim clar doar două lucruri: 

a. că nu există niciodată un sfârşit, o finalizare a educaţiei. Ea este o permanentă 
erupție, gata să-şi reverse lava peste gândurile, credințele, obişnuințele şi siguranțele 
noastre. Ea îşi cere mereu concentrarea, conectarea, devotamentul, jertfa. Lumea educației 

este mereu în marş: încercări, obstacole, înfrângeri, cuceriri, alte încercări, alte obstacole, 
alte retrageri, alte victorii ş.a.m.d. 

b. cel de-al doilea lucru pe care îl cunoaştem clar este cel potrivit căruia pro- 
fesorul ştie că este mereu într-o stare de nedesăvârşire. ȘI, ştiind că nu este încheiat, 
are conştiinţa facerii sale permanente, până la sfârșitul vieţii. Prin urmare, nu se poate 
pretinde unitate de măsură (pentru nimeni). 


Concluzii şi recomandări 

Precum am văzut, educația a fost şi poate fi privită din două unghiuri. Acestea 
au influenţat şi ne influenţează modul cum ne formulăm idealurile, obiectivele, cum ne 
selectăm metodele de lucru, conținuturile, cum abordăm proiectarea, evaluarea, comu- 
nicarea didactică, relațiile cu elevii, cu părinţii acestora, cu colegii. De asemenea, au 
influenţat şi ne influențează modul cum ne vedem pe noi înşine, educatorii. 

Cum profesorul poate privi educația din ambele puncte de vedere, interesantă 
devine dinamica raporturilor dintre ele. Căci sunt perioade — în cariera noastră de pro- 
fesori — de evident dezechilibru între cele două fundamentale abordări. Mai precis, 
putem întâlni următoarele situaţii: 

a. una dintre ele este aceea când manifestăm un exces de normativizare a edu- 
cației. Suntem (sau ne credem) în poziţia celui care este îndreptățit să o privească de 
sus, ignorând, minimalizând sau respingând privirea ei de jos. Vrem să matrițăm. Cre- 
dem că normarea este gestul suprem al educaţiei. Riscăm, astfel, să rămânem închişi în 
propriile normări, față de încleştările şi faţă de frământările perene ale educaţiei. 

Privită numai de sus, ea rămâne un discurs teoretic gol, pur formal, exterior şi 
un act împovărător pentru elev. 

b. cealaltă situaţie este aceea când manifestăm un exces de fluidizare a educației. 
Suntem în poziţia celui care o priveşte de jos, ignorând, minimalizând sau respingând 
privirea ei de sus. Suntem cu totul înlăuntrul zbuciumului şi al vârtejurilor educației, al 
nesfârşitelor sale faceri şi prefaceri. Riscăm, astfel, să eşuăm în nehotărâre, indecizie, 
ambiguitate şi confuze răvăşiri. 

Privită numai de jos, ea rămâne o frământare în sine, un demers tulbure, ce se 
mişcă în gol, fără sens. 

Reiese, aşadar, faptul că: 

a. normarea vine întotdeauna după ce am avut experienţa educaţiei văzută de 
jos. Nu putem cere, pretinde, norma decât după ce am trăit „drama”/"suferinţa” educa- 
ției. Este nevoie de un „chin” preliminar al decantărilor, al separării — întotdeauna limitat 
subiectiv — a fundamentalului de nefundamental, a perenului de efemer, a ceea ce este 
demn de ceea ce este nedemn pentru om. 

b. de asemenea, reiese faptul că nu putem rămâne în lava incandescentă a edu- 
cației, fără să-i oferim o direcție, un ideal, o finalitate. Din lăuntrul frământărilor se naște 
(sau renaşte) sensul şi rostul ei. Este necesar să privim de sus ca să vedem unde ne 
aflăm, ce-am făcut şi ce mai avem de făcut, ca să vedem ce nu se poate vedea de jos — 
în suflul facerii — şi ca să ştim încotro ne îndreptăm şi/sau ar trebui să ne îndreptăm. 
Așadar, avem nevoie de normări parţiale, de cerinţe de moment, de înaintări atente, de 
o direcție. 

Prin urmare, fie că o priveşte de sus, fie că o priveşte de jos, profesorul se mişcă 
în lumea educaţiei. El este mereu la lucru, putând avea oricând şansa dezvăluirii unui 
adevăr (esențial) şi/sau a delimitării unor principii, reguli mai mult sau mai puţin sta- 
bile, dar necesare pentru dezvoltarea umană. Absorbit de munca sa, profesorul va fi mereu 
vigilent să nu fie confiscat doar de una dintre cele două abordări fundamentale ale 
educaţiei, ci să dea fiecăreia meritata ei pondere. 


Parcurgând actualul volum, observăm faptul că educaţia este privită cu predilecție 
de jos; respectiv, în permanentele sale derulări şi configurări, de acolo de unde — ceea 
ce credeam că (ne) este clar şi distinct — se întrezăreşte a fi mereu de făcut, de refăcut, 
de restudiat şi de reclarificat. Nu ne-au preocupat atât normele, regulile şi imperati- 
vele/constrângerile, cât mai ales modul cum se derulează viaţa profesorului — cu grijile 
şi îngrijorările sale (curente). 

Lucrarea cuprinde trei părți. Prima parte vizează zona evaluării. Ne-am ocupat 
de educaţie (aflată mereu în faţa rezolvării problemei principiului diferențierii potrivit 
particularităților individuale ale elevilor) printre standarde, de raportul dintre funcția 
culturală şi cea evaluativă a şcolii (raport pe care este nevoit să şi-l desluşească profe- 
sorul), de evaluarea şcolară în condițiile societății hiperconcurențiale, de partea nevă- 
zută (dar decisivă) a evaluării. 

În partea a doua, ne-am ocupat de ipostaza profesorului nevoit să lucreze într-o 
societate în care semnele barbarizării sunt tot mai greu de contestat. De asemenea, ne-am 
ocupat de desluşirea/clarificarea identității actuale a profesiei de profesor (când acesta — 
profesorul — ştie din ce în ce mai puţin ce reprezintă şi ce semnificație are din punct de 
vedere profesional şi cultural), de derapajele profesiei de profesor şi de dramele ei 
(metafizice). Totodată, în această a doua parte, am abordat relația actuală a profesoru- 
lui cu dinamica cunoaşterii şi a locului pe care îl mai ocupă acesta în viața şi formarea 
elevului, într-o lume a hiperofensivei mass-media (a jurnalistului omnicompetent/pri- 
ceput la toate). 

În ultima parte, ne-am ocupat de autoperfecţionarea continuă a profesorului (în 
condiţiile în care este din ce în ce mai copleşit de cerințele instituţionale şi constrâns 
de motive externe — precum grila de evaluare finală — să participe la diferite forme — mai 
mult sau mai puțin interesante — de perfecționare profesională). De asemenea, ne-am 
ocupat de educaţie aflată sub o tot mai accentuată presiune a timpului, de identitatea 
funcției de director al unei unități şcolare, de educaţia învăluită în iubire (profesorul optând 
pentru modalități de înțelegere, comunicare şi cooperare cu elevul), de concepere a unei 
şcoli prietenoase (în condiţiile în care ea devine pentru tot mai mulți elev: neatractivă 
şi formală), de relația tot mai puternică dintre universitate şi mediul de afaceri. 

Imperfectă, cartea este o sinceră invitaţie la dialog şi la o abordare deschisă a 
celor mai presante probleme referitoare la condiţia actuală a profesorului. 


DL9 


ABSIRACI 


Studies show that in time education was treated/approached by the great 
thinkers and educators of the world, by researchers and teachers from two fundamental 
perspectives: one from above and one from below. Each approach captures certain 
view points but fails to capture others. Therefore in order to have a more complex 
image on education it is necessary for those involved in education to give each 
perspective its deserved weight. This way, we can have a more comprehensive look of 
the educational phenomenon. 


Introduction 

During, its practice and reflections from the side, education was approached 
from different angles. We can even be impressed by the way the great thinkers and 
educators of the world have understood to treat it (Cucoș, 2001). 

At a closer look, we can however realize that education was and still is viewed 
essentially from only two fundamental perspectives: from above and from below. 
According to it, those involved in the educational process act, interact, make decisions, 
valorise attitudes and behaviours, guide, choose methods or search for solutions. 


Education as seen from above 

To look at education from above means to allow certain distance; be it greater 
or smaller, it is nevertheless a distance. Then, it means to regard it somewhat with 
exIgency; greater or smaller but nonetheless exigency. 

The one regarding from above considers education should know certain 
strictness from those who know what kind of strictness 1s necessary and some rules 
from those who know what rules to impose. (Naouri, 2010; Păun, Potolea (coord.), 
2002). 

When we regard education form above we are detached by its convulsions, 
tensions and imprecision. The pupil/disciple must do or not do certain things, have or 
not have certain attitude and behaviour according to what the educator has determined. 
This one — the disciple — must fall within certain requirements, norms, standards his 
teacher believes in (and within which he himself was probably raised). 

When we look from above we pretend to be connoisseurs and therefore we have 
the tendency to impose knowledge, abilities and competences on the student for his 
own good and of the society he lives in. We want the disciple's soul and mind to 
enrich, to expand with what we, educators, consider to be valuable and beautiful in 
this world (according to our knowledge and wisdom). 

To regard education from above means to assume a position of authority, of 
compliance with the rule, interdictions and permissions imposed upon them by the 
authoritative figure (be this authority a formal-institutional or informal-affective one). 

Thus, education appears to be rather a coercive, imperative and normative 
action. Equipped with this approach teachers resort to punitive or persuasive measures 
and need a feed-back of their efficiency, according to which they continue to practice 
them or they try to change with more effective ones. 

In education, thoughts, attitudes, behaviours, reactions and relationships cannot 
be left to chance. They must be oriented, some encouraged, some discouraged; anyway, 
they have to be sanctioned one way or another. In short, he who regards education 
from above offers organizing solutions and paths for the formative action. To him, 
there is no education without rules and regulations. His major centre of interest and 
therefore his main preoccupation are the judgements, assessments, requirements, 
criteria, etc. 

When he regards education from above, the teacher views himself and acts like 
a finished product. He perceives himself as accomplished. Now he can make requests, 
he can regulate, he can impose his vision, conclusions and point of view. He has 
stability and self assurance. He knows what he does, what he says, what he requests. 
He views himself as a benchmark, a unit of measure. And even if he still has some 
(passing) doubts, they are secondary, unimportant. In short, he knows what he is capable 
of doing, knows what he wants, what he has to do. He is like a rock: immovable, 
strong, everlasting. 

It is the same with education. Seen from above its components and joints are 
already accomplished, ossified. We have them as we want them, without being aware 
of the prior or ongoing, struggles and confrontations. Now we deal with a landscape 
dominated by calm. Education is “bridled”, it represents a known territory that only 
needs to be administered and coordinated. Disciples simply follow what they are told 
to follow, do what they are told to do. They are at teacher's command, on his safe 
hands (Cucoş, 2008). 

As seen from above education does not have any problems. They are either 
solved or they do not exist. Everything :s right and it simply needs to be systematized, 
guided and ruled. Education is confined within rules, criteria and standards. From our 
position we, the teachers, believe that we do what needs to be done. We level, arrange, 
align, accept or reject. That is all that can happen. 


Education as seen from below 

To look from below îs to regard education in its privacy. It is seen with 1ts 
tensions and its dilemmas, convulsions and uncertainties. 

Now, 1t 1s seen in its state of fermentation, with its deficiencies, when facts, 
circumstances and things collide, with its moments of silence and revolt, consternation 
and victory. We are faced now with education in the whirlwind of its hesitations and 
reticence. Seen from below education is in a state of pulsation and crisis. Any moment 
t's possible for deviations to appear. There is always room for surprises. 

When we regard education from below we are situated right in the middle of it. 
From this angle we can capture its organic connections with changing realities and 
witness its surrender or victories. In this position we gain access the fluid world in 
which spirit revolves to clarify its identity and man his life meaning. 

Situated in the nether regions of education we are located in its twilight zone. 
We are tense, restless, undecided and unsure whether to sit and wait or to go forward. 
Here we are always at crossroads. Each step is about assuming an option, making a 
decision, following one direction from several other possibilities. We live with the 
hope that what we have done 1s for the better. Nothing is certain, nothing is complete. 
It is like always standing on guard. 

In short, education is approached like a living organism, in a continuous state of 
becoming. 

Looking at education from below means, therefore, looking at things as they 
are, in their continuous motion and continuously attempting, to understand them as 
best we can in that very moment. We feel education like it is the very fabric of our 
lives. We may as well say that we are — actually — in the common world of the educator 
and disciple, inside its very core; we want to have a closer look to what is going on 
(Savater, 1997; Bronson, Merryman, 2011). Of course we know that there is always 
something going on, but we are also aware that we will never know everything. 

In this world we see teacher and disciple face to face, continuously intersecting 
in their searches; we see how the experiences of the educator come against the 
disciple”s immaturities and as a consequence a new path is created. 

When regarded from below, education is rather a permissive action, attention to 
details, situations and their accompanying feelings, to the unique states of mind of 
teacher and disciple. In other words, we are always connected to their messages and 
attitudes. 

At the same time the student feels that the teacher tries to sympathize, to be 
closer, to make him feel he is not alone, make him feel that he does not face a cool 
judge, a tough player. In short, we are inside an uninterrupted and challenging dynamics 
of the shaping of the human being. 

The one who sees education from below regards it with openness and caution. 
He knows some things but he also knows that every experience teaches us something 
new. He decodes the tight relationship between education and learning. The teacher 
regards it with modesty knowing that he cannot comprise everything, and that nothing 
is or can be completed. Actually we all learn from each other. 

When we look at education from below we are together with our disciple in an 
attempt to find — both of us — a way to express ourselves and be in the world. We have 
points of view, statements, revelations but also doubts, returns, relative clanfications 
and periodical reruns when the tension of the process requires a new conception, a 
new synthesis. 

Therefore, it is obvious there is no time for regulations because we cannot 
regulate the torment, partiality, the imperfect. We cannot regulate what is not yet 
completed. From this angle there are only two things we know for sure: 

a. that it never exists an end to education. It is a permanent eruption ready to 
overflow its lava over our thoughts, beliefs, habits and certainties. She always asks 
concentration, connection, commitment and sacrifice. The world of education is in 
continuous motion: trials, obstacles, defeats, conquests, more trials, more obstacles, 
more retreats, more victories, etc. 

b. the second thing we know for sure is that the teacher is aware of his imperfection. 
And, knowing he's not accomplished, he is aware of his continuous transformation, 
ull the end of his life. Therefore, there is no unit of measure (for anyone). 


Coneclusions and recommendations 

As we have seen education was and may be regarded from two perspectives. 
These have influenced the way we formulate our ideals, objectives, the way we select 
our working, methods, contents, the way we approach planning, evaluation, didactic 
communication, our relation with students and their parents. Also, it influences the 
way we see ourselves, educators. 

As the teacher can regard education from both points of view, the dynamics of 
the relation between them becomes interesting. There can be moments in our teaching 
career of obvious imbalance between these two fundamental approaches. More 
precisely, we can encounter the following situations: 

e one of them 1s when we manifest an excess of regulation. We are (or we 
believe we are) entitled to regard education from above, ignoring, minimizing or 
rejecting its view from below. We want to mould. We believe regulation is the 
supreme gesture of education. We thus risk remaining locked in our own rules against 
the torments and turmoil of education. Regarded so/e/y from above, it remains an 
empty theoretic discourse, purely formal and a burdensome act for the student. 

e the other ssituation is when we manifest an excess of fluidization of education. 
We are in the position of the one regarding from below, ignoring, minimizing, or rejecting 
its view from above. We are trapped inside the turmoil and whirlwinds of education, 
of its unending transformations. We thus risk failing in indecision, ambiguity and 
confusion. Regarded sole/y from below, it remains a torment in itself, a troubled 
approach without a meaning. 

Therefore it follows that: 

e regulation always comes after the experience of education seen from below. 
We cannot claim the rule but after we have lived the “drama” of education. We need a 
preliminary “ordeal” of decantation and separation of the fundamental from the non- 
fundamental, of the perennial from the ephemeral, of what is dignified from what is 
undignified for a human being 

e also, 1t1s shown that we cannot remain in the incandescent lava of education 
without offering a direction, an ideal or a finality. From within turmoil a meaning, is 
(re)born. It is necessary to regard from above to see where we are, what we have done 
and what is yet to be done, to see what we cannot see from below and to know where 
we are heading. Therefore we need partial regulations, momentary requirements and a 
direction. 

Consequently, either seen from above or below, the teacher is moving into the 
world of education. He is a/ways at work having the opportunity to unveil a truth or 
delimit some principles or rules more or less stable, but nevertheless necessary for 
human development. Absorbed in his work, the teacher will a/ways be vigilant not to 
be captured from one of the two fundamental approaches of education, but give each 
its own weight. 

Going through the current volume, we notice that education is regarded with 
predilection from below; respectively, in its perpetual runs and configurations from 
where what we thought was clear and distinct something more to do, to redo, to 
restudy and to clarify is always looming. We were not preoccupied as much with 
norms, rules and constraints but with the way the teacher's life unfolds with its current 
Worries. 

The work includes three parts. The first part aims at the evaluation field. We 
have dealt with education (always confronted with solving the issue of the differentiation 
principle according to individual peculiarities of students) among standards, with the 
ration between the cultural and evaluative function of school (ratio that the teacher is 
compelled to clarify), with school evaluation in the hyper competitive society and with 
the unseen (but decisive) face of evaluation. 

In the second part, we have dealt with the situation of the teacher forced to work 
in a society in which the signs of barbarization are growing more difficult to ignore. 
Also, we have dealt with the clarification of the current identity of the teacher 
profession (when he — the teacher — knows less and less about what this identity is all 
about and its significance professionally and culturally), with the deviations of the 
teaching profession and its (metaphysical) dramas. Also, in this second part, we have 
approached the current relationship of the teacher with the knowledge dynamics and 
the place this holds in the life and education of the student in a world of mass-media's 
hyper-offensive (the world of the over competent journalist). 

In the last part, we have dealt with the continuous self-improvement of the teacher 
(as he is overwhelmed by the institutional requirements and constraint by external 
issues — like the final evaluation grid — to participate in various forms of professional 
training). Also, we have dealt with education under time pressure, the identity of the 
principal position in a school, education wrapped in love (the teacher opting for 
methods of understanding, communication and cooperation with his students), friendly 
school (when in fact it becomes for a greater number of students totally unattractive 
and formal), the ever closer relationship between universities and the business 
environment. 

Imperfect as it may be, the book is an honest invitation to dialogue and to an 
open approach of the most pressing issues referring to the current condition of the 
teacher. 

Introduction 

Durant la pratique et la reflexion concernant |'sducation, celle-ci a st& abordee 
de differents points de vue. Nous pouvons &tre m&me impressionnss par la maniere 
dont les grands penseurs et les grands pedagogues du monde ont pu traiter ce sujet. 

Faisant une analyse plus attentive, nous pouvons constater pourtant que 
l'education a ete (et est encore) abordee, en principe seulement de deux points de vue 
fondamentaux : un d'en haut et l'autre d'en bas. En fonction de ce point de vue, les 
personnes impliquces dans le domaine de !'ducation ont agi et agissent, ont reagi et 
reagissent, ont pris et prennent des decisions, ont valorise et valorisent des attitudes, 
ont guid€ et continuent ă guider, ont forme et forment leurs attentes, ont choisi et 
choisissent leurs methodes, ont cherche et cherchent leurs solutions. 


L'Education vue d'en haut 

Regarder l'education d'en haut signifie regarder d'une maniere dstachee, par 
une distance plus ou moins grande, mais en tout cas une distance. Ensuite, cela 
signifie encore regarder d'une maniere exigeante, plus ou moins grande, mais en tout 
cas exigence. 

Celui qui regarde d'en haut l'&ducation considere qu'on doit imposer certaines 
contraintes, se rapportant surtout ă ceux qui savent quelle exigences imposer et quelles 
regles reclamer. 

Quand nous abordons d'en haut l'&ducation, nous sommes dstaches des conflits, 
des tensions et de ses imprecisions. L'sleve/le disciple doir faire ou ne pas faire une 
certaine chose, avoir ou ne pas avoir une certaine attitude/un certain comportement en 
fonction de ce que l'enseignant a decid. Celui-ci — le disciple — doit rspondre aux 
contraintes, normes, baremes auxquels croit son professeur (et dans le respect desquels 
il a ste, ă son tour, probablement cduquc). 

Lorsqu'on regarde l'education d'en haut, nous regardons l'education d'une maniere 
scientifique, nous pretendons tre specialistes et, par consequent, nous avons la 
tendance d'imposer ă l'el&ve, dans le but de son avantage et de son bien, tout comme 
pour celui de la sociste ou il vit (ou va vivre), certaines connaissances, habiletss, 
compstences, etc. Nous voulons que L'esprit et l'âme de notre disciple s'enrichissent, 
s'embelissent par ce que nous jugeons necessaire, nous, les professeurs, avoir de la 
valeur et de la beaute au monde (conformement ă notre savoir et notre sagesse). 

Regarder l'ducation d'en haut signifie la regarder d'une position d'autorit€, 
celle du respect des normes, des interdictions et des permissions exig6es/imposees par 
le representant d'autorite (soit formelle-institutionnelle, soit informelle-affective). 

Ainsi, l'&ducation nous apparaît-elle plutât comme une action coercitive, 
normative, impsrative. Equipes d'une telle approche, les professeurs font appel aux 

meâthodes punitives ou persuasives et veulent un feed-back quantă l'efficacite de leurs 
applications, en fonction desquelles ils continuent ensuite â les appliquer ou, au 
contraire, ls sont preoccupes ă les changer avec d'autres msthodes, plus efficaces. 

En 6ducation, les pensces, les attitudes, les comportements, les r&actions, les 
relations ne peuvent pas &tre laissees au hasard. Elles doivent tre orientees, les unes 
encouragses, les autres decouragces ; en tout cas, sanctionnses en quelque sorte. Bref, 
celui qui regarde |'&ducation d'en haut offre des trajets d'organisation et de deroulement 
des actions formatives. Pour lui, il n'y a pas d'&ducation sans normes, sans discipline. 
Son centre majeur d'interet et par consequent sa principale preoccupation sont les 
Jugements, les appreciations, les pretentions, les comparaisons, les criteres, les evaluations. 

Lorsqu”il regarde |'&ducation d'en haut, le professeur se considere (et se comporte) 
comme un produit fini. 1] se voit lui-m&me acheve, realise. A present, il peut stablir 
des normes, peut imposer sa vision, ses conclusions, son point de vue. Il a de la solidite 
et de la certitude. Il sait ce qu'il fait, ce qu'il dit, ce qu'il prâtend. [Il se voit comme un 
repere, une unite de mesure. Et mâme s"il a des doutes (parfois), ils sont secondaires, 
sans importance. Bref, il sait ce qu'il connaît, ce qu'il peut faire, ce qu'il veut faire et 
ce qu'il doit faire. Il est comme un rocher : immuable, dur, rssistant, bien oriente. 
Nous nous trouvons donc ă l'interieur d'une continuelle et provocante dynamique de 
la formation de l'Stre humain. 

C'est la m&me chose, apparemment, au sujet de l'education. Vue d'en haut, ses 
elements et ses articulations sont dejă realisces, figses. Nous les avons selon notre 
dâsir, ignorant les tourments et les confrontations prealables, ou bien celles en cours 
de dâroulement. A present, nous avons affaire ă un paysage calme, sous contrâle. 
L'education demeure stable, claire, maîtrisee. Elle constitue un territoire connu, il faut 
seulement l'administrer, le coordonner, le contrGler. Les disciples ne doivent que 
poursuivre ce q'on leur dit pousuivre, faire ce gq'on leur dit faire. Ils sont â la 
disposition du professeur et bânsficie de ses certitudes. 

Lorsque nous regardons l'education d'en haut, celle-ci n'a pas de problemes. Ils 
sont râsolus ou tout simplement, ils n'existent pas. Tous sont corrects et ils ne doivent 
qu'&tre syst&matises, ordonn6s, orientes, dirig6s. L'education est dans un moule, ferme 
dans des normes, des criteres, des standards. Dans cette situation, nous, les professeurs, 
nous croyons que ce que nous faisons est ce que nous devons faire. Nous dressons des 
lmites, nous ordonnons, nous alignons, nous acceptons ou refusons. C'est tout ce qui 
peult se passer. 


L"6ducation regardee d'en bas 

Regarder d'en bas l'sducation signifie la regarder dans son intimite. Elle est 
regardse dans ses tensions et ses ombres, dans ses dilemmes et ses incertitudes, dans 
ses tourments et ses conflits. 

A prâsent, l'education est vue en stat de germination, dans ses inâgalites, quand 
les faits, les circonstances, les choses s'opposent, mettant en valeur ses moments de 
silence et de revolte, de consternation et de victoire. 

Nous avons affaire ă l'education surprise dans le tourbillon des hssitations, de 
ses râticences, de ses 6lans. Regardee d'en bas, l'&ducation est vue dans les affres de 

sa genese. C'est un tat de pouls, de palpitation, de crise. Nous savons qu'ă tout 
moment il est possible de voir des deviations, des derapages concernant le 
deroulement dâsir€ et/ou anticipe des choses. Nous pouvons avoir ă tout moment des 
surprises. 

Lorsque nous la regardons d'en bas, nous nous situons dans le tumulte de 
|'<ducation, lă ou elle est preparee, accomplie pleinement, comme le pain quotidien. 
De ce point de vue, nous pouvons surprendre non pas seulement les liens intrinseques 
de l'&ducation avec les râalites changeantes, inquictes, mais aussi ses accords et deaccords 
avec cette realit€. De cette position, nous avons acces au monde fluid, tumultueux, 
dans lequel s'agite l'esprit pour &claircir, finalement, son identite, tandis que l'homme 
Sclaircit le sens de sa propre vie. 

Situes dans la zone d'en bas de l'education, nous nous trouvons dans sa partie 
crepusculaire. Nous sommes agitss, inquiets, nous savons nos dâsirs et nous ne les 
savons pasă la fois, nous agissons et nous attendons, pour continuer nos demarches ou 
bien revenir sur nos pas. Nous sommes toujours en action, toujours engages, pr&pares 
pour intervenir, pour reconstruire. Dans cette zone, nous sommes toujours au carrefour. 
Nous savons que l'&ducation est une succession de carrefours. A chaque pas, il peut 
tre question d'assumer une option, une decision, une direction parmi plusieurs variantes 
possibles. Nous vivons animsâs par l'espoir d'avoir bien fait ce que nous avons fait, ou 
de faire ce qui est bien. Rien n'est săr, rien n'est complet. Nous sommes toujours en 
Stat de veille. 

Bref, l'sducation est abordee comme existence vivante, toujours en progres. 

Regarder |'ducation d'en bas signifie, par consequent, prendre les choses telles 
qu'elles sont, dans leur deroulement et dans leur tentative permanente, mais vraiment 
permanente, de les comprendre, de les vivre, de la maniere dont nous sommes capables â 
present. Lorsque nous regardons |'education d'en bas, nous la sentons comme stant le 
tissu de notre propre vie. Dans le contexte, nous pouvons dire que nous nous situons, 
en effet, dans le monde commun du maitre et du disciple, â son inferieur ; nous 
voulons savoir de tres pres ce qui se passe. Certes, nous savons toujours qu'il y a des 
choses qui arrivent, mais nous sommes conscients de ne pas tout savoir toujours. 

Dans ce monde, nous voyons le professeur et l'el&ve l'un devant l'autre, leurs 
recherches se croisant, leurs exp&riences se confrontant, c'est-ă-dire la sagesse du 
maître et le manque de sagesse du disciple, nous voyons — en outre — des voies 
s'ouvrir pour frayer finalement une. 

Regardâe d'en haut, l'education est plutât une action permissive, un geste 
attentatif aux details, aux circonstances, aux situations et aux sentiments attaches, aux 
moments uniques, particuliers, irrepstables des etats d'âme par lesquels passent l'€l&ve 
et le professeur. Autrement dit, nous sommes toujours ancres aux messages et aux 
attitudes. 

Lorsque nous regardons l'&ducation d'en bas, nous sommes avec le disciple, 
dans la tentative de trouver — en nous et en lui — nous comme lui-m6me — la maniere 
de nous exprimer et d'âtre au monde. Nous participons, nous sommes â l'interieur de 
la creation, de la formation, du devenir. Nous avons des points de vue, des affirmations, 
des revelations, mais aussi des doutes, des revelations, des eclaircissements relatifs, 

des reprises regulisres, au moment ou la tension du processus exige — pour ne pas tout 
detruire — une nouvelle conception, une nouvelle synthe&se, un nouveau sens. 

Par consequent, il est clair que nous n'avons pas le temps de fixer des normes, 
des reglements, parce que nous ne pouvons pas regler les tourments, la partialit&, les 
choses inachevees, l'effervescence. Nous ne pouvons pas stablir des normes pour 
quelque chose d'inacheve. De cette perspective, nous savons clairement seulement 
deux choses : 

a. qu'il n'a jamais une fin de l'&ducation. Elle est une permanente cruption, 
prâte ă verser sa lave sur nos pensees, nos croyances, nos coutumes et nos certitudes. 
Elle demande tout le temps la concentration, la connexion, le d&vouement, le sacrifice. 
Le monde de l'&ducation est toujours en action : des tentatives, des obstacles, des 
insucces, des victoires, ensuite d'autres tentatives, d'autres obstacles, d'autres reculs, 
d'autres succes, etc. 

b. la deuxieme chose qu'on connaiît clairement est celle qui dssigne l'stat 
inaccompli du professeur. Et, sachant qu'il n'est pas accompli, le professeur a la 
conscience de son devenir permanent, jusqu'ă la fin de sa vie. Donc il n'y a pas 
d'unite de mesure (pour aucune personne). 


Conclusions et recommandations 

Tout comme nous l'avons dejă vu, l'6ducation a ste regardee de deux points de 
vue. Ceux-ci ont influence la maniere dont nous formulons les idsaux, les objectifs, 
comment nous faisons la selection des methodes de travail, les contenus, comment 
nous abordons la projection, l'evaluation, la communication didactique, les relations 
avec les €leves, avec leurs parents, avec les collegues. De la meme maniere, nous 
sommes et nous avons ste influences par la maniere dont nous nous voyons nous- 
memes. 

Puisque le professeur peut regarder |'education des deux points de vue, c'est la 
dynamique de leurs rapports qui devient interessante. Car il y a des periodes — dans 
notre carricre de professeurs — ou se passe un evident desegquilibre entre les deux 
approches fondamentales. Plus precisement, nous pouvons rencontrer les situations 
suivantes : 

a. l'une d'entre elles est celle quand on manifeste un exces de dssir quant ă la 
realisation des normes. Nous sommes (ou nous nous croyons) dans la position de celui 
qui a raison pour regarder l'&ducation d'en haut, ignorant, minimisant ou bien 
repoussant le regard d'en bas. Nous voulons realiser des moules. Nous croyons que 
fixer des normes c'est le geste suprâme de ]'education. Nous risquons, par cons&queni, 
de rester fermss dans nos propres normes, par rapport aux conflits et tourments 
prolonges de !'sducation. Regardee seu/ement d'en bas, elle reste un discours thsorique 
vide, purement formel, exterieur et aussi un fardeau pour l'sleve. 

b. l'autre situation est celle quand nous manifestons un exces de fluidisation de 
|'&ducation. Nous sommes dans la position de celui qui la regarde d'en bas, ignorant, 
ninimisant ou repoussant sa contemplation d'en haut. Nous sommes completement â 
!'interieur du tourment et des tourbillons de l'ducation, de ses infinies articulations et 

destructions. Nous risquons ainsi, d'&chouer dans le doute, l'indecision, l'ambiguite et 
les confus d&sarrois. 

Regardee seulement d'en bas, elle reste un tourment en soi-m&me, une demarche 
trouble, qui s'agite inutilement, sans aucun sens. 

Nous pouvons formuler les conclusions suivantes : 

a. les normes viennent toujours apres avoir eu l'expsrience de |'ducation regardee 
d'en bas. Nous ne pouvons prstendre la norme qu'apres avoir vscu le «drame»/«la 
souffrance» de l'&ducation. Il y a la nscessite des «affres» preliminaires de la d&cantation, 
de la separation — toujours limites de maniere subjective —, du fondamental par rapport 
au secondaire, du permanent par rapport ă l'ephsmere, de ce qui est digne par rapport 
ă ce qui est indigne pour l'homme. 

b. de meme, nous constatons que nous ne pouvons pas rester dans la lave 
incandescente de |'&ducation, sans lui offrir une direction, un ideal, une finalite. De 
l'interieur des tourments naît (et renaît) le sens et son râle. Îl est necessaire de regarder 
d'en haut, afin de constater quelle est notre position, ce que nous avons fait et nous 
avons encore ă faire, pour regarder ce qui est invisible d'en bas — dans le souffle de la 
creation — et pour savoir &galement par ou se diriger et/ou bien il faudrait nous diriger. 
Ainsi, avons-nous besoin de normes partielles, d'exigences circonstancielles, de 
progres attentifs, d'une direction. 

Pour conclure, soit qu'il la regarde d'en haut, soit qu'il la regarde d'en bas, le 
professeur circule dans le monde de l'education. Il es roujours au travail, pouvant 
avoir ă tout moment la chance de devoiler une verite (essentielle) et/ou de delimiter 
des principes, des regles plus ou moins stables, mais necessaires pour le developpement 
humain. Passionne par son travail, le professeur sera foujours vigilant pour ne pas tre 
revendiqu& seulement par l'une des deux approches fondamentales de l'&ducation, 
mais, au contraire, d'accorder ă chacune la valeur msritee. 


Tout en parcourant le present volume, nous remarquons que l'education est 
regardee surtout d'en bas; c'est-â-dire dans ses permanents deroulements et con- 
figurations — ă partir de ce que nous croyions clair et distinct — on apercoit toujours 
quelque chose ă faire, ă refaire, â ctudier de nouveau et ă eclaircir. Nous n'avons pas 
ete preoccupes tant par les normes/regles/impsratifs/contraintes, que par la maniere 
dont se dsroule la vie du professeur — avec ses soucis et ses doutes habituels. 

Le travail comprend trois parties. La premiere partie vise la zone de l'evaluation. 
Nous nous sommes occupss de l'education (confrontee toujours avec la necessite de 
r&soudre le probleme du principe de la differenciation, selon les particularites individuelles 
des cl&ves) parmi les standards ; il s'agit aussi du rapport entre la fonction culturelle et 
cvaluative de l'&cole (rapport que le professeur est oblige ă &claircir), de l'€valuation 
scolaire dans les conditions de la sociste hyperconcurrentielle, de la partie invisible 
(mais d&cisive) de l'svaluation. 

Dans la deuxieme partie, nous nous sommes occupes de |'hypostase du professeur 
oblige de travailler dans une sociste ou les formes de la barbarisation sont de plus en 
plus visibles. De m&me, nous nous sommes occup6s par l'identification/l'eclaircissement 
du statut de professeur (lorsque celui-ci — le professeur — sait de plus en plus moins ce 
que reprâsente et signifie ce mstier, du point de vue professionnel et culturel), tout 
comme par les derapages du mstier de professeur et de ses drames (mstaphysiques). 
Nous avons aborde â la fois, dans cette deuxieme partie, la relation actuelle du professeur 
avec la dynamique de la connaissance et du role de celle-ci dans la vie et la formation 
de l'sleve, dans un monde de Il'hyperoffensif me&dia (du journaliste omnicompstent/habile 
pour quoi que ce sot). 

Dans la derniere partie, nous nous sommes occupes de l'autoperfectionnement 
continuel du professeur (dans les conditions ou il est accable par les exigences 
institutionnelles et contraint par des raisons exterieures — comme la grille d'evaluation 
finale — quant ă sa participation sous differentes formes — ou moins intsressantes — de 
perfectionnement professionnel). En outre, nous nous sommes occup&s de |'&ducation 
influence de plus en plus par le temps, de l'identite de la fonction de directeur d'un 
ctablissement scolaire, de |'&ducation enveloppse en amour (le professeur opte pour 
des modalites de comprehension, de communication et de cooperation avec l'€leve), 
de concevoir une cole dans l'esprit de l'amiti€ (dans les conditions ou elle devient 
pour la plupart des cleves peu attrayante et formelle), de la relation toujours plus 
puissante entre l'universite et le milieu d'affaires. 

Imparfait, le livre est une sincere invitation au dialogue et â une approche ouverte 
aux plus urgents problemes, concernant la condition actuelle du professeur. 

